
Matei 1 



1 Cartea neamului lui Iisus Hristos, fiului lui David, fiului lui Avraam. 

2 Avraam a născut pre Isaac, iar Isaac a născut pre Iacov, iar Iacov a născut pre Iuda şi pre fraţii lui. 

3 Iar Iuda a născut pre Fares şi pre Zara din Tamar, iar Fares a născut pre Esrom, iar Esrom a născut 
pre Aram. 

4 Iar Aram a născut pre Aminadav, iar Aminadav a născut pre Naason, iar Naason a născut pre 
Salmon. 

5 Iar Salmon a născut pre Booz din Rahav, iar Booz a născut pre Obed din Rut, iar Obed a născut 
pre lesei. 

6 Iar lesei a născut pre David împăratul, iar David împăratul, a născut pre Solomon din femeia lui 
Urie. 

7 Iar Solomon a născut pre Roboam, iar Roboam a născut pre Abia, iar Abia a născut pre Asa. 

8 Iar Asa a născut pre Iosafat, iar Iosafat a născut pre Ioram, iar Ioram a născut pre Ozia. 

9 Iar Ozia a născut pre Ioatam, iar Ioatam a născut pre Ahaz, iar Ahaz a născut pre Ezechia. 

10 Iar Ezechia a născut pre Manasi, iar Manasi a născut pre Amon, iar Amon a născut pre Iosia. 

11 Iar Iosia a născut pre Iehonia şi pre fraţii lui, la mutarea Babilonului (în Babilon). 

12 Iar după mutarea în Babilon, Iehonia a născut pre Salatiil, iar Salatiil a născut pre Zorobabel. 

13 Iar Zorobabel a născut pre Abiud, iar Abiud a născut pre Eliachim, iar Eliachim a născut pre 
Azor. 

14 Iar Azor a născut pre Sadoc, iar Sadoc a născut pre Ahim, iar Ahim a născut pre Eliud. 

15 Iar Eliud a născut pre Eleazar, iar Eleazar a născut pre Matan, iar Matan a născut pre Iacov. 

16 Iar Iacov a născut pre Iosif, bărbatul Măriei, din care s-a născut Iisus, ce se zice Hristos. 

17 Deci toate neamurile de la Avraam până la David, neamuri patrusprezece; şi de la David până la 
mutarea Babilonului, neamuri patrusprezece; şi de la mutarea Babilonului (din Babilon) până la 
Hristos, neamuri patrusprezece. 

18 Iar Naşterea lui Iisus Hristos aşa a fost: Că logodită fiind Muma lui Maria cu Iosif, mai înainte 
de a se aduna ei, s-a aflat având în pântece din Duhul Sfânt. 

19 Iar Iosif bărbatul ei, drept fiind, şi nevrând s-o vădească pre ea, a vrut pre ascuns s-o lase pre 
dânsa. 

20 Şi acestea gândind el, iată îngerul Domnului în vis s-a arătat lui, grăind: Iosife fiul lui David, nu 
te teme a lua pre Maria femeia ta, că ce s-a zămislit intr-insa, din Duhul Sfânt este. 

21 Şi va Naşte fiu, şi vei chema Numele lui IISUS că acesta va mântui pre norodul său de păcatele 
lor. 




22 Iar acestea toate s-au făcut, ca să se plinească ceea ce s-a zis de la Domnul prin Prorocul ce zice: 

23 Iată fecioara în Pântece va avea, şi va naşte fiu, şi vor chema Numele lui Emmanuil, ce se 
tâlcuieşte cu noi Dumnezeu. 

24 Şi sculându-se Iosif din somn, a făcut precum i-a poruncit lui îngerul Domnului, şi a luat pre 
femeia sa. 

25 Şi nu o a cunoscut pre ea, până ce a născut pre fiul său cel întâi născut, şi a chemat Numele lui 
IISUS. 



Matei 2 



1 Iar dacă s-a născut Iisus în Betleemul Iudeei, în zilele lui Irod împăratul, iată Magii de la răsărit au 
venit în Ierusalim, zicând: 

2 Unde este împăratul Iudeilor cela ce s-a născut ? Că am văzut steaua lui la Răsărit, şi am venit să 
ne închinăm lui. 

3 Şi auzind Irod împăratul s-a tulburat, şi tot Ierusalimul cu dânsul. 

4 Şi adunând pre toţi Arhiereii şi Cărturarii norodului, a întrebat de dânşii: Unde este să se nască 
Hristos? 

5 Iar ei au zis lui: în Betleemul Iudeei. Că aşa s-a scris prin Prorocul: 

6 Şi tu Betleeme pământul Iudei, nicidecum nu eşti mai mic între domnii Iudei; că dintru tine va ieşi 
Povăţuitor, care va paşte pre norodul meu Israil. 

7 Atunci Irod întru ascuns chemând pre Magi, a cercat cu deamăruntul de la dânşii de vremea întru 
care s-a arătat steaua. 

8 Şi trimiţându-i pre ei în Betleem, le-a zis: Mergând cercetaţi cu deamăruntul pentru Prunc. Şi dacă 
îl veţi afla, să îmi vestiţi şi mie, ca şi eu venind să mă închin lui. 

9 Iar ei ascultând pre împăratul s-au dus. Şi iată steaua pre care o văzuseră la Răsărit mergea 
înaintea lor, până a venit şi a stătut deasupra unde era Pruncul. 

10 Iar ei văzând steaua, s-au bucurat cu bucurie mare foarte. 

11 Şi intrând în casă, au văzut Pruncul cu Maria Muma lui, şi căzând, s-au închinat lui; şi 
deschizându-şi vistieriile sale, au adus lui daruri, Aur, şi Tămâie, şi Smirnă. 

12 Şi luând înştiinţare prin vis să nu se întoarcă către Irod, pre altă cale s-au dus la ţara lor. 

13 Iar după ce s-au dus ei, iată îngerul Domnului în vis se arată lui Iosif, zicând: Sculându-te, ia 
Pruncul şi pre Muma lui, şi fugi în Egipt, şi fii acolo, până voi zice ţie; că va Irod să caute Pruncul 
să-l piarză pre el. 

14 Iar el sculându-se, a luat Pruncul şi pre Muma lui noaptea şi s-a dus în Egipt. 

15 Şi a fost acolo până la săvârşirea lui Irod; ca să se plinească ceea ce s-a zis de Domnul prin 
Prorocul ce zice: Din Egipt am chemat pre fiul meu. 

16 Atunci Irod văzând că s-a batjocorit de Magi, s-a mâniat foarte; şi trimiţând a omorât pre toţi 
pruncii care erau în Betleem, şi întru toate hotarele lui, de doi ani şi mai mici, după vremea care 
cercase de la Magi. 

17 Atunci s-a plinit ceea ce s-a zis de Ieremia Prorocul ce zice: 

18 Glas în Rama s-a auzit, plângere şi tânguire şi ţipet mult, Rahila plângându-şi pre fii săi, şi nu 
vrea să se mângâie, că nu sunt. 




19 Iar după ce s-a săvârşit Irod, iată îngerul Domnului în vis se arată lui Iosif în Egipt. 

20 Zicând: Sculându-te, ia Pruncul şi pre Muma lui, şi mergi în pământul lui Israil, că au murit cei 
ce căutau Sufletul Pruncului. 

21 Iar el sculându-se, a luat Pruncul, şi pre Muma lui, şi au venit în pământul lui Israil. 

22 Iar auzind că Arhelau împărăţeşte în Iudeea, în locul lui Irod tatălui său, s-a temut să meargă 
acolo; iar luând poruncă în vis, s-a dus în părţile Galileei. 

23 Şi venind au locuit în cetatea ce se numeşte Nazaret, ca să se plinească ceea ce s-a zis prin 
Proroci: că Nazarinean se va chema. 



Matei 3 



1 Iar în zilele acelea a venit Ioan Botezătorul, propovăduind în pustia Iudeei. 

2 Şi zicând: Pocăiţi-vă, că s-a apropiat împărăţia Cerurilor. 

3 Că acesta este cel ce s-a zis de Isaia Prorocul, ce zice: Glasul celui ce strigă în pustie: Gătiţi calea 
Domnului, drepte faceţi cărările lui. 

4 Şi acest Ioan avea îmbrăcămintea lui de peri de cămilă, şi brâu de curea împrejurul mijlocului lui; 
iar hrana lui era acride şi miere sălbatică. 

5 Atunci ieşea la dânsul Ierusalimul, şi toată Iudeea, şi toată laturea dimprejurul Iordanului. 

6 Şi se botezau în Iordan de la dânsul, mărturisindu-şi păcatele sale. 

7 Iar văzând pre mulţi din Farisei, şi din Saduchei, venind către botezul lui, a zis lor: Pui de năpârci, 
cine v-a arătat vouă ca să fugiţi de mânia ceea ce va să fie? 

8 Deci faceţi roduri vrednice de pocăinţă. 

9 Şi să nu vi se pară a grăi întru sine-vă: Părinte avem pre Avraam. Că zic vouă, că poate Dumnezeu 
şi din pietrele acestea să ridice fii lui Avraam. 

10 Că iată şi securea la rădăcina pomilor zace; deci tot pomul care nu face roadă bună se taie şi în 
foc se aruncă. 

11 Eu adică vă botez pre voi cu apă spre pocăinţă, iar cela ce vine după mine mai tare decât mine 
este, căruia nu sunt vrednic a-i ţinea încălţămintele, Acesta vă va boteza pre voi cu Duh Sfânt şi cu 
foc. 

12 A căruia lopata este în Mâna lui, şi va curăţi aria sa, şi va aduna grâul în jitniţa sa, iar plevele le 
va arde cu focul nestins. 

13 Atunci a venit Iisus din Galileea la Iordan către Ioan, ca să se boteze de la dânsul. 

14 Iar Ioan îl oprea pre el, zicând: Eu am trebuinţă a mă boteza de tine, şi tu vii către mine? 

15 Şi răspunzând Iisus, a zis către el: Lasă acum, că aşa este cu cuviinţă nouă, ca să plinim toată 
dreptatea. Atunci l-a lăsat pre el. 

16 Şi botezându-se Iisus, îndatăşi a ieşit din apă; şi iată i s-au deschis lui Cerurile şi a văzut pre 
Duhul lui Dumnezeu, pogorându-se ca un porumb, şi venind preste dânsul. 

17 Şi iată Glas din Ceruri zicând: Acesta este Fiul meu cel iubit, întru care bine am voit. 



Matei 4 




1 Atunci dus a fost Iisus în pustie de Duhul, ca să se ispitească de diavolul. 

2 Şi postind patruzeci de zile şi patruzeci de nopţi, după aceea a flămânzit. 

3 Şi venind la dânsul ispititorul a zis: De eşti Fiul lui Dumnezeu, zi ca pietrile acestea să se facă 
pâini. 

4 Iar el răspunzând, a zis: Scris este, nu numai cu pâine va trăi omul, ci cu tot graiul ce iese prin 
Gura lui Dumnezeu. 

5 Atunci l-a dus pre el diavolul în sfânta cetate; şi l-a pus pre el pe aripa Bisericii. 

6 Şi a zis lui: De eşti Fiul lui Dumnezeu, aruncă-te pre sineţi jos; căci scris este: că îngerilor săi va 
porunci pentru tine, şi pre mâini te vor ridica, ca nu cumva să împiedici de piatră Piciorul tău. 

7 Şi a zis Iisus lui: Iarăşi scris este: să nu ispiteşti pre Domnul Dumnezeul tău. 

8 Iarăşi l-a dus pre dânsul diavolul în munte înalt foarte; şi i-a arătat lui toate împărăţiile lumii, şi 
pre slava lor. 

9 Şi i-a zis lui: Acestea toate le voi da ţie, dacă căzând te vei închina mie. 

10 Atunci a zis Iisus lui: Mergi înapoia mea satano, că scris este: Domnului Dumnezeului tău să te 
închini, şi lui unuia să-i slujeşti. 

11 Atunci l-a lăsat pre el diavolul, şi iată îngerii au venit la dânsul, şi îi slujeau lui. 

12 Iar auzind Iisus că Ioan s-a prins, s-a dus în Galileea. 

13 Şi lăsând Nazaretul, venind a locuit în Capernaum lângă mare, în hotarele Zabulonului şi ale 
Neftalimului. 

14 Ca să se plinească ceea ce s-a zis prin Isaia Prorocul ce zice: 

15 Pământul Zabulonului, şi pământul Neftalimului, calea mării cei de cea parte de Iordan, Galileea 
neamurilor. 

16 Norodul cel ce şedea întru întunerec, a văzut lumină mare; şi celor ce şedeau în laturea şi în 
umbra morţii, lumină a răsărit lor. 

17 De atunci a început Iisus a propovădui şi a zice: Pocăiţi-vă, că s-a apropiat împărăţia Cerurilor. 

18 Şi umblând Iisus pre lângă marea Galileei, a văzut pre doi fraţi, pre Simon ce se numeşte Petru, 
şi pre Andrei fratele lui, aruncându-şi mreaja în mare (că erau pescari). 

19 Şi a zis lor: Veniţi după mine, şi vă voi face pre voi vânători de oameni. 

20 Iar ei, îndată lăsându-şi mrejele, au mers după dânsul. 

21 Şi de acolo mai înainte mergând, a văzut pre alţi doi fraţi, pre Iacov al lui Zevedei, şi pre Ioan 
fratele lui, în corabie cu Zevedei tatăl lor, cârpindu-şi mrejele lor, şi i-a chemat pre dânşii. 

22 Iar ei îndatăşi lăsând corabia, şi pre Zevedei tatăl lor, au mers după dânsul. 

23 Şi a străbătut Iisus toată Galileea, învăţând întru adunările lor şi propovăduind Evanghelia 
împărăţiei, şi vindecând toată boala, şi toată neputinţa întru norod. 

24 Şi a ieşit vestea lui, întru toată Siria, şi aducea către dânsul pre toţi cei ce se afla, cu feluri de 
boale, şi pre cei ce se ţineau de chinuri, şi pre cei lunatici, şi pre cei slăbănogi, şi îi vindeca pre ei. 

25 Şi au mers după dânsul noroade multe, din Galileea, şi din Decapole, şi din Ierusalim, şi din 
Iudeea, şi de cea parte de Iordan. 



Matei 5 




1 Iar văzând pre noroade, s-a suit în munte, şi şezând el, au venit către dânsul Ucenicii lui. 

2 Şi deschizându-şi Gura sa, îi învăţa pre ei, zicând: 

3 Fericiţi cei săraci cu duhul, că acelora este împărăţia Cerurilor. 

4 Fericiţi cei ce plâng, că aceia se vor mângâia. 

5 Fericiţi cei blânzi, că aceia vor moşteni pământul. 

6 Fericiţi cei ce flămânzesc şi însetoşează de dreptate, că aceia se vor sătura. 

7 Fericiţi cei milostivi, că aceia se vor milui. 

8 Fericiţi cei curaţi cu inima, că aceia vor vedea pre Dumnezeu. 

9 Fericiţi făcătorii de pace, că aceia fii lui Dumnezeu se vor chema. 

10 Fericiţi cei ce se gonesc pentru dreptate, că acelora este împărăţia Cerurilor. 

11 Fericiţi veţi fi când vă vor ocări pre voi, şi vă vor goni, şi vor zice tot cuvântul rău împrotiva 
voastră, minţind pentru mine. 

12 Bucuraţi-vă şi vă veseliţi, că plata voastră multă este în Ceruri. Că aşa au gonit pre Prorocii cei 
mai înainte de voi. 

13 Voi sunteţi sarea pământului, iar dacă sarea se va împuţi, cu ce se va săra? întru nimic nu mai 
este de treabă, fără numai a se arunca afară şi a se călca de oameni. 

14 Voi sunteţi lumina lumii, nu poate cetatea a se ascunde deasupra muntelui stând. 

15 Nici aprind făclie şi o pun sub obroc, ci în sfeşnic, şi luminează tuturor celor ce sunt în casă. 

16 Aşa să lumineze lumina voastră înaintea oamenilor, ca să vadă lucrurile voastre cele bune, şi să 
slăvească pre Tatăl vostru cel din Ceruri. 

17 Să nu socotiţi că am venit să stric legea sau Prorocii; nu am venit să stric, ci să plinesc. 

18 Că amin zic vouă, până ce va trece Cerul şi pământul, o iotă sau o cirtă nu va trece din lege, până 
ce vor fi toate. 

19 Deci cela ce va strica una dintru aceste porunci mai mici, şi va învăţa aşa pre oameni, mai mic se 
va chema întru împărăţia Cerurilor; iar cela ce va face şi va învăţa, acela mare se va chema întru 
împărăţia Cerurilor. 

20 Că zic vouă: Că de nu va prisosi dreptatea voastră mai mult decât a Cărturarilor şi a Fariseilor, 
nu veţi intra întru împărăţia Cerurilor. 

21 Auzit-aţi că s-a zis celor de demult: Să nu ucizi; că cine va ucide, vinovat va fi judecăţii. 

22 Iar eu zic vouă: Că tot cel ce se mânie asupra fratelui său în deşert, vinovat va fi judecăţii; şi cine 
va zice fratelui său: Raca, vinovat va fi soborului; iar cine va zice: Nebune, vinovat va fi Gheenei 
focului. 

23 Deci de îţi vei aduce darul tău la Oltar, şi acolo îţi vei aduce aminte că fratele tău are ceva asupra 
ta, 

24 Lasă acolo darul tău înaintea Oltarului, şi mergi mai întâi de te împacă cu fratele tău, şi atunci 
venind adu darul tău. 

25 Fii împăcându-te cu pârâşul tău degrab, până eşti pre cale cu dânsul, ca nu cumva să te dea 
pârâşul judecătorului, şi judecătorul te va da slugii, şi în temniţă vei fi aruncat. 

26 Amin zic ţie: Nu vei ieşi de acolo, până când vei da codrantul cel mai de apoi. 

27 Auzit-aţi că s-a zis celor de demult: Să nu preacurveşti. 

28 Iar eu zic vouă: Că tot cela ce caută la femeie spre a o pofti pre ea, iată, a preacurvit cu dânsa 




întru inima sa. 



29 Iar dacă ochiul tău cel drept te sminteşte pre tine, scoate-1 pre el, şi îl leapădă de la tine, că îţi 
foloseşte ţie, ca să piară unul din mădularele tale, şi nu tot trupul tău să se arunce în Gheena. 

30 Şi dacă mâna ta cea dreaptă te sminteşte pre tine, taie-o pre ea, şi o leapădă de la tine, că îţi 
foloseşte ţie, ca să piară unul din mădularele tale, şi nu tot trupul tău să se arunce în Gheena. 

31 Iarăşi s-a zis: Că cela ce-şi va lăsa femeia sa, să-i dea ei carte de despărţire. 

32 Iar eu zic vouă: Că tot cela ce-şi va lăsa femeia sa afară de cuvânt de curvie, o face pre ea să 
preacurvească; şi cela ce va lua pre cea lăsată preacurveşte. 

33 Iar aţi auzit că s-a zis celor de demult: Să nu juri strâmb, ci să dai Domnului jurământurile tale. 

34 Iar eu zic vouă: Să nu te juri nicidecum, nici pre Cer, că este scaun al lui Dumnezeu. 

35 Nici pre pământ, că este aşternut al Picioarelor lui; nici pre Ierusalim, că este cetate a Marelui 
împărat. 

36 Nici pre capul tău să te juri, că nu poţi un păr alb, sau negru să faci. 

37 Ci fie cuvântul vostru aşa, aşa; nu, nu; iar ce este mai mult decât acestea de la cel rău este. 

38 Auzit-aţi că s-a zis: Ochi pentru ochi, şi dinte pentru dinte. 

39 Iar eu zic vouă: Să nu staţi împrotivă celui rău, ci de te va lovi cineva preste faţa obrazului cea 
dreaptă, întoarce-i lui şi pre cealaltă. 

40 Şi celui ce voieşte să se judece cu tine, şi să îţi ia haina ta, lasă-i lui şi cămaşa. 

41 Şi cel ce te va sili pre tine o milă, mergi cu dânsul două. 

42 Celui ce cere de la tine, dă-i, şi pre cel ce voieşte să se împrumute de la tine, nu-1 întoarce. 

43 Auzit-aţi că s-a zis: Să iubeşti pre vecinul tău, şi să urăşti pre vrăjmaşul tău. 

44 Iar eu zic vouă: Iubiţi pre vrăjmaşii voştri, binecuvântaţi pre cei ce vă blesteamă pre voi, bine 
faceţi celor ce vă urăsc pre voi, şi vă rugaţi pentru cei ce vă supără, şi vă gonesc pre voi. 

45 Ca să fiţi fii Tatălui vostru celui din Ceruri; că pre soarele său, îl răsare preste cei răi, şi preste cei 
buni; şi plouă preste cei drepţi, şi preste cei nedrepţi. 

46 Că de iubiţi pre cei ce vă iubesc pre voi, ce plată veţi avea? Au nu şi vameşii aceeaşi fac? 

47 Şi de veţi îmbrăţişa cu dragoste numai pe prietenii voştri, ce mai mult faceţi? Au nu şi vameşii 
fac aşa? 

48 Fiţi dar voi desăvârşit, precum şi Tatăl vostru cel din Ceruri, desăvârşit este. 



Matei 6 



1 Luaţi aminte milostenia voastră să nu o faceţi înaintea oamenilor, spre a fi văzuţi de dânşii; iar de 
nu, plată nu veţi avea de la Tatăl vostru, care este în Ceruri. 

2 Deci când faci milostenie, să nu trâmbiţezi înaintea ta; precum fac făţarnicii în adunări şi în uliţe, 
ca să se slăvească de oameni; Amin zic vouă, că îşi iau plata lor. 

3 Iar tu făcând milostenie, să nu ştie stânga ta ce face dreapta ta. 

4 Ca să fie milostenia ta întru ascuns; şi Tatăl tău cel ce vede întru ascuns, acesta va răsplăti ţie întru 
arătare. 

5 Şi când te rogi, nu fii ca făţarnicii, că iubesc prin adunări, şi prin unghiurile uliţelor stând să se 




roage, ca să se arate oamenilor; Amin zic vouă, că îşi iau plata lor. 

6 Iar tu când te rogi, intră în cămara ta, şi încuind uşa ta, roagă-te Tatălui tău celui întru ascuns; şi 
Tatăl tău cel ce vede întru ascuns, va răsplăti ţie la arătare. 

7 Şi rugându-vă, să nu grăiţi multe precum păgânii; că li se pare că întru multă vorba lor, se vor 
auzi. 

8 Deci nu vă asemănaţi lor, că ştie Tatăl vostru de ce aveţi trebuinţă, mai înainte de a cere voi de la 
dânsul. 

9 Deci aşa să vă rugaţi voi: Tatăl nostru, carele eşti în Ceruri, sfinţească-se numele tău; 

10 Vie împărăţia ta, fie voia ta, precum în Cer şi pre pământ. 

11 Pâinea noastră cea spre fiinţă, dă-ne-o nouă astăzi; 

12 Şi ne iartă nouă datoriile noastre, precum şi noi iertăm datornicilor noştri; 

13 Şi nu ne duce pre noi întru ispită, ci ne izbăveşte de cel viclean; că a ta este împărăţia, şi puterea, 
şi slava în veci, Amin. 

14 Că de veţi ierta oamenilor greşalele lor, ierta-va şi vouă Tatăl vostru cel Ceresc; 

15 Iar de nu veţi ierta oamenilor greşalele lor, nici Tatăl vostru nu va ierta vouă greşalele voastre. 

16 Şi când postiţi, nu fiţi ca făţarnicii trişti; că îşi smolesc feţele lor, ca să se arate oamenilor, 
postindu-se; Amin zic vouă, că îşi iau plata lor. 

17 Iar tu postindu-te, unge-ţi capul tău şi faţa ta o spală. 

18 Ca să nu te arăţi oamenilor că posteşti, ci Tatălui tău celui ce este întru ascuns; şi Tatăl tău cel ce 
vede întru ascuns, va răsplăti ţie la arătare. 

19 Nu vă adunaţi vouă comori pre pământ, unde moliile şi rugina le strică; şi unde furii le sapă şi le 
fură. 

20 Ci vă adunaţi vouă comori în Cer, unde nici moliile, nici rugina nu le strică, şi de unde furii nu le 
sapă, nici le fură; 

21 Că unde este comoara voastră, acolo va fi şi inima voastră. 

22 Luminătorul trupului este ochiul; deci de va fi ochiul tău curat, tot trupul tău va fi luminat. 

23 Iar de va fi ochiul tău rău, tot trupul tău va fi întunecat; deci dacă lumina care este întru tine, este 
întunerec, dar întunerecul cu cât mai mult? 

24 Nimenea nu poate a sluji la doi domni, că sau pre unul va urî, şi pre altul va iubi, sau de unul se 
va ţinea, şi de altul nu va griji; Nu puteţi lui Dumnezeu a sluji şi lui mamona. 

25 Pentru aceasta grăiesc vouă: Nu vă grijiţi cu sufletul vostru ce veţi mânca, şi ce veţi bea, nici cu 
trupul vostru, cu ce vă veţi îmbrăca. Au nu sufletul mai mare este decât hrana, şi trupul decât haina? 

26 Căutaţi spre pasările cerului, că nici seamănă, nici seceră, nici adună în jitniţe, şi Tatăl vostru cel 
Ceresc le hrăneşte pre dânsele; au nu voi mai multă deosebire aveţi de acestea? 

27 Dar cine din voi grijindu-se, poate să-şi adauge statului său un cot? 

28 Şi de haină ce vă grijiţi ? Socotiţi crinii câmpului, cum cresc, nu se ostenesc, nici torc. 

29 Iară grăiesc vouă: Că nici Solomon întru toată slava sa, nu s-a îmbrăcat ca unul dintr-aceştia. 

30 Deci dacă pre iarba câmpului care astăzi este, şi mâine se aruncă în cuptor, Dumnezeu aşa o 
îmbracă, nu cu mult mai vârtos pre voi puţin credincioşilor? 

31 Deci nu vă grijiţi zicând: Ce vom mânca, sau ce vom bea, sau cu ce ne vom îmbrăca. 

32 Că acestea toate neamurile le caută; că ştie Tatăl vostru cel Ceresc, că trebuinţă aveţi de acestea 




toate. 



33 Ci căutaţi mai întâi împărăţia lui Dumnezeu, şi dreptatea lui, şi acestea toate se vor adăuga vouă. 

34 Drept aceea nu vă grijiţi de ziua de mâine, că ziua de mâine se va griji de sine. Ajunge-i zilei 
răutatea ei. 



Matei 7 



1 Nu judecaţi, ca să nu fiţi judecaţi. 

2 Că cu ce judecată veţi judeca, veţi fi judecaţi. Şi cu ce măsură veţi măsura, se va măsura vouă. 

3 Şi ce vezi ştercul cel ce este în ochiul fratelui tău, iar bârna care este în ochiul tău nu o simţi? 

4 Sau cum zici fratelui tău, lasă să scot ştercul din ochiul tău, şi iată bârna este în ochiul tău. 

5 Făţarnice, scoate întâi bârna din ochiul tău, şi atunci vei vedea să scoţi ştercul din ochiul fratelui 
tău. 

6 Nu daţi sfânta câinilor, nici lepădaţi mărgăritarii voştri înaintea porcilor, ca nu cumva să îi calce 
cu picioarele lor, şi întorcându-se să vă rupă pre voi. 

7 Cereţi, şi se va da vouă; căutaţi, şi veţi afla; bateţi, şi se va deschide vouă. 

8 Că tot cel ce cere ia, şi cel ce caută află, şi celui ce bate, i se va deschide. 

9 Sau care om este dintre voi, de la care de va cere fiul lui pâine, au doară piatră îi va da lui? 

10 Sau de va cere peşte, au doară şarpe îi va da lui? 

11 Deci dacă voi răi fiind, ştiţi să daţi dări bune fiilor voştri, cu cât mai vârtos Tatăl vostru cel din 
Ceruri, va da cele bune celor ce cer de la dânsul. 

12 Deci toate câte voiţi să vă facă vouă oamenii, faceţi şi voi lor asemenea; că aceasta este legea şi 
Prorocii. 

13 Intraţi prin uşa cea strâmtă. Că largă este uşa, şi lată calea ceea ce duce în pierzare, şi mulţi sunt 
cei ce intră printr-însa. 

14 Ce strâmtă este uşa! Şi îngustă calea, care duce în viaţă! Şi puţini sunt cei ce o află pre ea. 

15 Păziţi-vă de prorocii cei mincinoşi, care vin la voi în haine de oi, iar înlăuntru sunt lupi răpitori. 

16 Din roadele lor îi veţi cunoaşte pre ei, au doară vor culege din spini struguri? sau din ciuline 
smochine? 

17 Aşa tot pomul bun, roade bune face; iar pomul putred, roade rele face. 

18 Nu poate pomul bun să facă roade rele, nici pomul putred să facă roade bune. 

19 Deci tot pomul care nu face roadă bună, se taie, şi în foc se aruncă. 

20 Pentru aceea din roada lor îi veţi cunoaşte pre dânşii. 

21 Nu tot cela ce îmi zice mie: Doamne, Doamne, va intra întru împărăţia Cerurilor, ci cela ce face 
voia Tatălui meu care este în Ceruri. 

22 Mulţi vor zice mie în ziua aceea: Doamne, Doamne, au nu cu Numele tău am prorocit, şi cu 
Numele tău draci am scos, şi cu Numele tău multe puteri am făcut? 

23 Şi atunci voi mărturisi lor: Că niciodată nu v-am ştiut pre voi, depărtaţi-vă de la mine cei ce 
lucraţi fărădelegea. 

24 Deci tot cela ce aude Cuvintele mele acestea, şi le face pre ele, asemăna-l-voi pre el bărbatului 




înţelept, care şi-a zidit casa sa pre piatră. 

25 Şi s-a pogorât ploaia, şi au venit râurile, şi au suflat vânturile, şi s-au pornit spre casa aceea, şi n- 
a căzut; că era întemeiată pre piatră. 

26 Şi tot cela ce aude Cuvintele mele acestea, şi nu le face pre ele, asemăna-se-va bărbatului nebun, 
care şi-a zidit casa sa pre nisip. 

27 Şi s-a pogorât ploaia, şi au venit râurile, şi au suflat vânturile, şi au lovit în casa aceea, şi a căzut; 
şi era căderea ei mare. 

28 Şi a fost după ce a sfârşit Iisus cuvintele acestea, se mirau noroadele de învăţătura lui; 

29 Că îi învăţa pre ei ca cela ce are putere, iar nu ca Cărturarii. 



Matei 8 



1 Şi pogorându-se el din munte, au mers după dânsul noroade multe. 

2 Şi iată un lepros venind, se închina lui, zicând: Doamne, de vei vrea poţi să mă curăţeşti. 

3 Şi tinzând Iisus Mâna, s-a atins de dânsul zicând: Voiesc, curăţeşte-te. Şi îndată s-a curăţit lepra 
lui. 

4 Şi a zis Iisus lui: Vezi, nimănui să nu spui; ci mergi, de te arată pre sineţi Preotului; şi du darul 
care a poruncit Moise întru mărturie lor. 

5 Iară intrând el în Capemaum s-a apropiat de dânsul un Sutaş, rugându-1 pre el şi zicând: 

6 Doamne, sluga mea zace în casă slăbănog, cumplit chinuindu-se. 

7 Şi a zis Iisus lui: Eu venind îl voi tămădui pre dânsul. 

8 Şi răspunzând Sutaşul a zis: Doamne, nu sunt vrednic ca să intri sub acoperământul meu, ci numai 
zi cu cuvântul, şi se va tămădui sluga mea. 

9 Că şi eu sunt om, sub stăpânire, având sub sinemi slujitori; şi zic acestuia, mergi, şi merge; şi 
altuia, vino, şi vine; şi slugii mele, fă aceasta, şi face. 

10 Iar Iisus auzind aceasta s-a minunat, şi a zis celor ce veneau după dânsul: Amin grăiesc vouă, 
nici întru Israil nu am aflat atâta credinţă. 

11 Şi grăiesc vouă: Că mulţi de la răsărituri, şi de la apusuri, vor veni, şi se vor odihni cu Avraam, şi 
cu Isaac, şi cu Iacob, întru împărăţia Cerurilor. 

12 Iar fiii împărăţiei vor fi goniţi întru întunerecul cel mai dinafară; acolo va fi plângerea şi 
scârşnirea dinţilor. 

13 Şi a zis Iisus Sutaşului: Mergi, şi cum ai crezut, fie ţie. Şi s-a tămăduit sluga lui întru acel ceas. 

14 Şi venind Iisus în casa lui Petru, a văzut pe soacra lui zăcând, şi aprinsă de friguri. 

15 Şi s-a atins de mâna ei, şi o au lăsat pre dânsa frigurile, şi s-a sculat şi slujea lui. 

16 Iar făcându-se seară au adus lui pre mulţi îndrăciţi, şi a scos duhurile cu cuvântul, şi pre toţi 
bolnavii i-a tămăduit. 

17 Ca să se plinească ceea ce s-a zis prin Prorocul Isaia, care grăieşte: Acesta neputinţele noastre a 
luat şi boalele a purtat. 

18 Deci văzând Iisus noroade multe împrejurul său, a poruncit Ucenicilor să mergă de cea parte. 

19 Şi apropiindu-se un cărturar, i-a zis lui: învăţătorule, voi să merg după tine ori unde vei merge. 




20 Şi a grăit Iisus lui: Vulpile au vizuini, şi pasările Cerului cuiburi, iar Fiul Omului nu are unde să- 
şi plece capul. 

21 Iar altul din Ucenicii lui i-a zis lui: Doamne, dă-mi voie întâi să merg să îngrop pe tatăl meu. 

22 Iar Iisus i-a zis lui: Vino după mine, şi lasă morţii să-şi îngroape pre morţii lor. 

23 Şi intrând el în corabie, au mers după dânsul Ucenicii lui. 

24 Şi iată vifor mare s-a făcut în Mare, cât se acoperea Corabia de valuri, iar el dormea. 

25 Şi venind Ucenicii lui, l-au deşteptat pre el, zicând: Doamne, mântueşte-ne, că pierim. 

26 Şi le-a grăit lor: Ce sunteţi înfricoşaţi, puţin credincioşilor? Atunci sculându-se a certat vânturile 
şi marea, şi s-a făcut linişte mare. 

27 Iar oamenii se mirau, grăind: Cine este acesta, că şi vânturile şi marea ascultă pre el. 

28 Şi trecând el de cea parte în laturea Gherghesenilor, l-au întâmpinat pre dânsul doi îndrăciţi, 
ieşind din mormânturi, foarte cumpliţi, cât nu putea nimenea să treacă pre calea aceea. 

29 Şi iată au strigat grăind: Ce este nouă, şi ţie Iisuse Fiul lui Dumnezeu? Ai venit aici mai înainte 
de vreme să ne munceşti pre noi? 

30 Şi era departe de dânşii o turmă de porci mulţi păscându-se. 

31 Iar dracii îl rugau pre el zicând: De ne scoţi pre noi, dă-ne voie să ne ducem în turma cea de 
porci. 

32 Şi a zis lor: Mergeţi. Iar ei ieşind, au mers în turma cea de porci, şi iată s-a pornit toată turma cea 
de porci de pre ţărmuri în mare, şi au murit în ape. 

33 Iar păstorii au fugit, şi mergând în cetate, au spus de toate şi cele de cei îndrăciţi. 

34 Şi iată toată cetatea a ieşit întru întâmpinarea lui Iisus; şi văzându-1 pre dânsul, l-au rugat, ca să 
treacă din hotarele lor. 



Matei 9 



1 Şi intrând în corabie, a trecut şi a venit în cetatea sa. 

2 Şi iată au adus lui pre un slăbănog, care zăcea în pat. 

3 Şi văzând Iisus credinţa lor, a zis slăbănogului: îndrăzneşte fiule, iartă-ţi-se ţie păcatele tale. 

4 Şi iată oarecare din Cărturari a zis întru sine: Acesta huleşte. 

5 Şi văzând Iisus gândurile lor, a zis: Pentru ce voi cugetaţi viclene întru inimile voastre? 

6 Că ce este mai lesne a zice: Iartă-ţi-se ţie păcatele tale, sau a zice scoală-te şi umblă? 

7 Ci ca să ştiţi că Putere are Fiul Omului pre pământ a ierta păcatele; atunci a zis slăbănogului: 
Scoală-te, ridică-ţi patul tău, şi mergi la casa ta. 

8 Şi sculându-se, s-a dus la casa sa. Iar noroadele văzând se mira, şi slăvea pre Dumnezeu, care a 
dat putere ca aceasta oamenilor. 

9 Şi trecând Iisus de acolo, a văzut pre un om şezând la vamă, ce se numea Matei, şi i-a zis lui: Vino 
după mine. Şi sculându-se, a mers după dânsul. 

10 Şi a fost când a şezut el în casă, şi iată mulţi vameşi şi păcătoşi venind, şedeau cu Iisus şi cu 
Ucenicii lui. 



11 Şi văzând Fariseii, au zis Ucenicilor lui: Pentru ce cu vameşii şi cu păcătoşii mănâncă şi bea 




dascălul vostru? 

12 Iar Iisus auzind, a zis lor: Nu au trebuinţă cei sănătoşi de doftor, ci cei bolnavi. 

13 Deci mergând învăţaţi-vă ce este, mila voesc, iar nu jertfa. Că nu am venit să chem pre cei 
drepţi, ci pre cei păcătoşi la pocăinţă. 

14 Atunci au venit la dânsul ucenicii lui Ioan zicând: Pentru ce noi, şi Fariseii postim mult, iar 
Ucenicii tăi nu postesc? 

15 Şi le-a zis lor Iisus: Au doară pot fiii nunţii să se jelească în câtă vreme este cu dânşii Mirele? Ci 
vor veni zile, când se va lua de la dânşii Mirele, şi atunci vor posti. 

16 Că nimeni nu pune petec de pânză nouă la haină veche, că îşi ia plinirea sa de la haină, şi mai rea 
spărtură se face. 

17 Nici nu pun vin nou în foi vechi. Iar de nu, se sparg foii, şi vinul se varsă, şi foii pier; ci pun 
vinul nou în foi noi, şi amândouă se ţin. 

18 Acestea grăind el către dânşii, iată un boier oarecare venind, s-a închinat lui zicând: Că fiica mea 
acum a murit, ci venind pune mâna ta preste dânsa, şi va învia. 

19 Şi sculându-se Iisus, a mers după dânsul, şi Ucenicii lui. 

20 (Şi iată o femeie întru curgerea sângelui fiind de doisprezece ani, venind dinapoi, s-a atins de 
poala hainei lui. 

21 Că zicea întru sine: Că numai de mă voi atinge de haina lui, mă voi mântui. 

22 Iar Iisus întorcându-se, şi văzându-o pre ea, i-a zis: îndrăzneşte fiică, credinţa ta te-a mântuit, şi 
s-a tămăduit femeia din ceasul acela.) 

23 Şi venind Iisus în casa boierului, şi văzând fluierătorii, şi mulţimea gâlcevind, a zis lor: Fugiţi, că 
n-a murit fecioara, ci doarme. 

24 Şi îşi râdeau de dânsul. 

25 Iar dacă s-a scos afară norodul, intrând o a luat de mână, şi s-a sculat fecioara. 

26 Şi a ieşit vestea aceasta preste tot pământul acela. 

27 Şi trecând Iisus de acolo au mers după dânsul doi orbi, strigând şi grăind: Miluieşte-ne pre noi, 
Fiule al lui David. 

28 Iar după ce a mers în casă, au venit la dânsul orbii, şi le-a grăit lor Iisus: Credeţi că pot să fac eu 
aceasta? Grăit-au lui: Aşa Doamne. 

29 Atunci s-a atins de ochii lor grăind: Dupre credinţa voastră, fie vouă. Şi s-au deschis ochii lor. 

30 Şi cu asprime le-a poruncit lor Iisus grăind: Vedeţi, nimenea să nu ştie. 

31 Iar ei ieşind, l-au vestit pre dânsul în tot pământul acela. 

32 Iar ieşind ei, iată au adus la dânsul pre un om mut îndrăcit. 

33 Şi scoţându-se dracul, a grăit mutul. Şi s-au mirat noroadele, grăind: Că nici odinioară nu s-a 
arătat aşa întru Israil. 

34 Iar Fariseii grăiau: Cu domnul dracilor scoate pre draci. 

35 Şi străbătea Iisus prin toate cetăţile şi oraşele, învăţând în soboarele lor, şi propovăduind 
Evanghelia împărăţiei, şi vindecând toată boala şi toată neputinţa întru norod. 

36 Iar văzând el noroadele, i s-a făcut milă de dânşii. Că erau supăraţi şi lepădaţi ca oile ce n-au 
păstor. 

37 Atunci a zis Ucenicilor lui: Iată secerişul este mult, iar lucrătorii puţini. 




38 Deci rugaţi pre Domnul secerişului, ca să scoată lucrători la secerişul său. 



Matei 10 



1 Şi chemând pre cei doisprezece Ucenici ai săi, le-a dat lor putere asupra duhurilor celor necurate, 
ca să le scoată pre ele, şi să tămăduiască toată boala, şi toată neputinţa. 

2 Iară ale celor doisprezece Apostoli numele sunt acestea: cel dintâi Simon ce se numeşte Petru, şi 
Andrei fratele lui; Iacov al lui Zevedei, şi Ioan fratele lui. 

3 Filip, şi Vartolomeu, Toma, şi Matei vameşul; Iacov al lui Alfeu, şi Levi ce s-a numit Tadeu. 

4 Simon Cananitul, şi Iuda Iscarioteanul, care l-a şi vândut pre dânsul. 

5 Pre aceşti doisprezece i-a trimis Iisus, poruncindu-le lor şi grăind: în calea păgânilor să nu 
mergeţi, şi în cetatea Samarinenilor să nu intraţi. 

6 Ci mai vârtos mergeţi către oile cele pierdute ale casei lui Israil. 

7 Şi umblând propovăduiţi, zicând: Că s-a apropiat împărăţia Cerurilor. 

8 Pre cei bolnavi vindecaţi, pre cei leproşi curăţiţi, pre cei morţi îi înviaţi, dracii scoateţi; în dar aţi 
luat, în dar daţi. 

9 Nu câştigaţi aur, nici argint, nici bani la brâiele voastre. 

10 Nici traistă în cale, nici două haine, nici încălţăminte, nici toiag; că vrednic este lucrătorul de 
hrana sa. 

11 Şi ori în care cetate, sau oraş veţi intra, cercetaţi cine este întru dânsul vrednic; şi acolo să 
petreceţi până când veţi ieşi. 

12 Şi intrând în casă, să-i uraţi ei, grăind: Pace casei acesteia. 

13 Şi de va fi casa aceea vrednică, va veni pacea voastră preste dânsa; iar de nu va fi vrednică, 
pacea voastră se va întoarce la voi. 

14 Şi oricine nu va primi pre voi, nici va asculta cuvintele voastre, ieşind din casă, sau din cetatea 
aceea, scuturaţi praful de pe picioarele voastre. 

15 Amin grăiesc vouă, că mai uşor va fi pământului Sodomului şi Gomorului în ziua judecăţii, decât 
cetăţii aceea. 

16 Iată eu vă trimit pre voi ca oile în mijlocul lupilor. Deci fiţi înţelepţi ca şerpii şi proşti ca 
porumbii. 

17 Şi vă luaţi aminte de oameni, că vă vor da pre voi în soboare, şi întru adunările lor vă vor bate 
pre voi. 

18 încă şi înaintea domnilor şi a împăraţilor veţi fi duşi pentru mine, întru mărturie lor, şi limbilor. 

19 Iar când vă vor da pre voi, nu vă grijiţi, cum, sau ce veţi grăi; că se va da vouă într-acel ceas ce 
veţi grăi. 

20 Că nu voi sunteţi cei ce grăiţi, ci Duhul Tatălui vostru care grăeşte în voi. 

21 Şi va da frate pre frate spre moarte, şi tată pre fecior, şi se vor scula feciorii asupra părinţilor, şi îi 
vor omorî pre dânşii. Şi veţi fi urâţi de toţi pentru Numele meu. 

22 Iar cel ce va răbda până în sfârşit, acela se va mântui. 

23 Iar când vă vor goni pre voi întru această cetate, fugiţi în cealaltă. Amin grăiesc vouă: Nu veţi 
sfârşi cetăţile lui Israil, până când va veni Fiul Omului. 




24 Nu este ucenic mai presus de dascălul său, nici slugă mai presus de domnul său. 

25 Ajunge ucenicului să fie ca dascălul său, şi sluga ca domnul său. Dacă pre stăpânul casei l-au 
numit Beelzebul, cu cât mai vârtos pre casnicii lui? 

26 Deci nu vă temeţi de dânşii; că nimic nu este acoperit care să nu se descopere, şi ascuns care să 
nu se cunoască. 

27 Ceea ce grăiesc vouă la întunerec, să spuneţi la lumină; şi ce auziţi la ureche, să propovăduiţi 
deasupra caselor. 

28 Şi să nu vă temeţi de cei ce ucid trupul, iar sufletul nu pot să-l ucidă, ci să vă temeţi mai vârtos 
de cela ce poate să piarză şi trupul şi sufletul în Gheena. 

29 Au doară nu se vând două păsări intr-un filear, şi nici una dintr-însele nu cade pre pământ fără de 
Tatăl vostru. 

30 Iar ai voştri şi perii capului vă sunt toţi număraţi. 

31 Pentru aceea nu vă temeţi, că voi sunteţi cu mult mai buni decât păsările. 

32 Deci tot cela ce va mărturisi întru mine înaintea oamenilor, voi mărturisi şi eu întru dânsul 
înaintea Tatălui meu care este în Ceruri. 

33 Iar cela ce se va lepăda de mine înaintea oamenilor, mă voi lepăda şi eu de dânsul înaintea 
Tatălui meu carele este în Ceruri. 

34 Să nu socotiţi că am venit să pun pace pre pământ, nu am venit să pun pace, ci sabie. 

35 Că am venit să despărţesc pre om de tatăl său şi pre fiică de muma sa, şi pre noră de soacra sa. 

36 Şi vrăjmaşii omului, casnicii lui. 

37 Cela ce iubeşte pre tată, sau pre mumă, mai mult decât pre mine, nu este mie vrednic. Şi cela ce 
iubeşte pre fiu, sau pre fiică, mai mult decât pre mine, nu este mie vrednic. 

38 Şi cela ce nu va lua Crucea sa, şi să vie după mine, nu este mie vrednic. 

39 Cela ce şi-a aflat sufletul său, îl va pierde pre el; şi cela ce şi-a pierdut sufletul său pentru mine, 
îl va afla pre el. 

40 Cela ce vă primeşte pre voi, pre mine mă primeşte, şi cela ce mă primeşte pre mine, primeşte pre 
cela ce m-a trimis pre mine. 

41 Cela ce primeşte Proroc, în nume de Proroc, plata Prorocului va lua; şi cela ce primeşte drept, în 
nume de drept, plata dreptului va lua. 

42 Şi cela ce va adăpa pre unul dintru aceşti mici, numai cu un pahar de apă rece, în nume de 
ucenic, amin grăiesc vouă: Nu îşi va pierde plata sa. 



Matei 11 



1 Şi a fost când a săvârşit Iisus, poruncind celor doisprezece Ucenici ai săi, s-a mutat de acolo, ca să 
înveţe şi să propoveduiască în cetăţile lor. 

2 Iar Ioan auzind din închisoare de lucrurile lui Iisus, trimiţând pre doi din ucenicii săi, i-a zis lui: 

3 Tu eşti cela ce vine, sau pre altul să aşteptăm? 

4 Şi răspunzând Iisus, a zis lor: Mergând spuneţi lui Ioan, cele ce auziţi, şi vedeţi. 

5 Orbii văd, şi şchiopii umblă, leproşii se curăţesc, şi surzii aud, morţii se scoală, şi săracilor bine se 
vesteşte. 




6 Şi fericit este cela ce nu se va sminti întru mine. 

7 Şi după ce s-au dus aceia, a început Iisus a grăi noroadelor pentru Ioan: Ce aţi ieşit în pustie să 
vedeţi, au trestie clătită de vânt? 

8 Dar ce aţi ieşit să vedeţi, au om îmbrăcat în haine moi? Iată cei ce poartă cele moi, în casele 
împăraţilor sunt. 

9 Dar ce aţi ieşit să vedeţi? Au Proroc? Adevărat grăiesc vouă: Şi mai presus de Proroc. 

10 Că acesta este de care este scris: Iată eu trimit pre îngerul meu înaintea feţei tale, care va găti 
calea ta înaintea ta. 

11 Amin grăiesc vouă: Nu s-a sculat întru cei născuţi din femei, mai mare decât Ioan Botezătorul; 
iar cel mai mic întru împărăţia Cerurilor, mai mare decât el este. 

12 Şi din zilele lui Ioan Botezătorul până acum, împărăţia Cerurilor se sileşte, şi silitorii o răpesc 
pre ea. 

13 Că toţi Prorocii şi legea, până la Ioan au prorocit; 

14 Şi de voiţi să primiţi, acesta este Ilie, cela ce va să vie. 

15 Cela ce are urechi de auzit auză. 

16 Şi cu cine voi asemăna pre neamul acesta ? Asemenea este copiilor celor ce şed în târg, şi strigă 
către soţiile sale, şi grăiesc: 

17 Fluierat-am vouă, şi n-aţi jucat; de jale am cântat vouă, şi nu aţi plâns. 

18 Că a venit Ioan, nici mâncând nici bând, şi zic: drac are. 

19 A venit Fiul Omului, mâncând, şi bând, şi zic: Iată om mâncător, şi băutor de vin, prieten 
vameşilor şi păcătoşilor. Şi s-a îndreptat înţelepciunea de la fiii săi. 

20 Atunci a început Iisus a imputa oraşelor, întru care se făcuseră Puterile sale cele mai multe, 
pentru că nu s-au pocăit. 

21 Vai ţie Horazine,vai ţie Betsaido, că de s-ar fi făcut în Tir şi în Sidon Puterile care s-au făcut 
întru voi, de mult în sac, şi în cenuşă s-ar fi pocăit. 

22 însă zic vouă: Tirului şi Sidonului, mai uşor va fi în ziua judecăţii, decât vouă. 

23 Şi tu Capernaume, care până la Cer te-ai înălţat, până la iad te vei pogorî; că de s-ar fi făcut în 
Sodoma Puterile care s-au făcut întru tine, ar fi rămas până în ziua de astăzi. 

24 însă grăiesc vouă: Că pământului Sodomului mai uşor îi va fi în ziua judecăţii, decât ţie. 

25 într-acea vreme răspunzând Iisus, a zis: Mărturisescu-mă ţie Părinte, Doamne al Cerului şi al 
pământului; că ai ascuns acestea de cei înţelepţi şi pricepuţi, şi le-ai descoperit pre ele pruncilor. 

26 Adevărat Părinte, că aşa a fost buna voinţă înaintea ta. 

27 Toate îmi sunt date mie de la Tatăl meu, şi nimenea nu cunoaşte pre Fiul, fără numai Tatăl, nici 
pre Tatăl nu-1 cunoaşte nimenea, fără numai Fiul, şi căruia va voi Fiul să-i descopere. 

28 Veniţi către mine toţi cei osteniţi şi însărcinaţi, şi eu vă voi odihni pre voi. 

29 Luaţi Jugul meu preste voi, şi vă învăţaţi de la mine, că sunt blând şi smerit cu Inima, şi veţi afla 
odihnă sufletelor voastre. 

30 Că Jugul meu este bun, şi Sarcina mea uşoară. 



Matei 12 




1 în vremea aceea mergea Iisus Sâmbăta prin semănături; iar Ucenicii lui au flămânzit şi au început 
a smulge spice şi a mânca. 

2 Iar Fariseii văzând, au zis lui: Iată Ucenicii tăi, fac ce nu se cade a face Sâmbăta. 

3 Iar el le-a zis lor: Au n-aţi cetit ce a făcut David, când a flămânzit el, şi cei ce erau cu dânsul? 

4 Cum a intrat în casa lui Dumnezeu, şi pâinile punerii înainte a mâncat, care nu se cuvenea lui să le 
mănânce, nici celor ce erau cu dânsul, fără numai Preoţilor? 

5 Sau n-aţi citit în lege, că Sâmbăta Preoţii în Biserică spurcă Sâmbăta, şi nevinovaţi sunt? 

6 Iară grăiesc vouă: Că mai mare decât Biserica este aici. 

7 Iară de aţi şti ce este, mila voiesc, iar nu jertfa, nu aţi fi osândit pre cei nevinovaţi. 

8 Că Domn este şi al Sâmbetei Fiul Omului. 

9 Şi trecând de acolo, a venit în Sinagoga lor. 

10 Şi iată un om era acolo având mâna uscată, şi l-au întrebat pre dânsul, zicând: De se cuvine 
Sâmbăta a vindeca? Ca să-l vinuiască pre el. 

11 Iar el le-a zis lor: Ce om este dintru voi care va avea o oaie, şi de va cădea aceea Sâmbăta în 
groapă, au nu o va apuca pre ea, şi o va scoate? 

12 Dar omul cu cât se deosebeşte de oaie? Pentru aceea se cuvine Sâmbăta a face bine. 

13 Atunci a zis omului: întinde mâna ta, şi o a întins; şi a venit la starea cea dintâi sănătoasă ca şi 
cealaltă. 

14 Iar Fariseii ieşind afară, sfat au făcut asupra lui, ca să-l piarză pre el. 

15 Iar Iisus cunoscând, s-a dus de acolo; şi au mers după dânsul noroade multe, şi i-a tămăduit pre 
dânşii pre toţi. 

16 Şi le-a poruncit lor, ca să nu-1 facă pre el arătat. 

17 Ca să se plinească ceea ce s-a grăit prin Isaia Prorocul, ce zice: 

18 Iată Pruncul meu, pre care am ales; iubitul meu, întru care bine a voit sufletul meu; pune -voi 
Duhul meu preste dânsul, şi judecată neamurilor va vesti. 

19 Nu se va prici, nici va striga, nici va auzi cineva în uliţă glasul lui. 

20 Trestie zdrobită nu va frânge, şi in aprins nu va stinge, până ce va scoate judecata spre biruinţă. 

21 Şi întru Numele lui neamurile vor nădăjdui. 

22 Atunci au adus la dânsul pre un îndrăcit orb şi mut, şi l-a tămăduit pre el; cât orbul şi mutul grăia 
şi vedea. 

23 Şi se mirau noroadele, şi ziceau: Nu cumva acesta este Fiul lui David? 

24 Iar Fariseii auzind, ziceau: Acesta nu scoate dracii, fără numai întru Beelzebul domnul dracilor. 

25 Iar Iisus ştiind gândurile lor, le-a zis lor: Toată împărăţia ce se împerechiază între sine, se 
pustieşte; şi toată cetatea sau casa ce se împerechiază între sine, nu va sta. 

26 Şi dacă satana pre satana scoate, între sine s-a împerechiat; deci cum va sta împărăţia lui? 

27 Şi dacă eu cu Beelzebul scot dracii, feciorii voştri cu cine îi scot? Pentru aceea ei vor fi vouă 
judecători. 

28 Iar dacă eu cu Duhul lui Dumnezeu scot dracii, iată a ajuns la voi împărăţia lui Dumnezeu. 

29 Sau cum poate cineva să intre în casa celui tare, şi vasele lui să le jefuiască, de nu întâi va lega 
pre cel tare, şi atunci va jefui casa lui? 




30 Cela ce nu este cu mine, hnprotiva mea este; şi cela ce nu adună cu mine risipeşte. 

31 Pentru aceasta grăiesc vouă: Tot păcatul şi hula se va ierta oamenilor; iar hula care este hnprotiva 
Duhului, nu se va ierta oamenilor. 

32 Şi oricine va zice cuvânt hnprotiva Fiului Omului, se va ierta lui, iar oricine va zice hnprotiva 
Duhului Sfânt, nu se va ierta lui, nici în veacul de acum, nici în cel ce va să fie. 

33 Sau faceţi pomul bun, şi roada lui bună, sau faceţi pomul putred, şi roada lui putredă. Că din 
roadă se cunoaşte pomul. 

34 Pui de năpârci, cum veţi putea grăi cele bune, răi fiind? Că din prisosinţa inimii grăieşte gura. 

35 Omul cel bun, din comoara cea bună a inimii scoate cele bune; iar omul cel rău din comoara cea 
rea, scoate cele rele. 

36 Deci grăiesc vouă: Că pentru tot cuvântul deşert care vor grăi oamenii, vor să dea seamă de 
dânsul în ziua judecăţii. 

37 Că din cuvintele tale te vei îndrepta, şi din cuvintele tale te vei osândi. 

38 Atunci au răspuns oarecare din Cărturari şi din Farisei, zicând: Invăţătorule, voim să vedem de la 
tine semn. 

39 Iar el răspunzând, a zis lor: Neamul viclean şi preacurvar semn caută, şi semn nu se va da lui, 
fără numai semnul lui Iona Prorocului. 

40 Că precum a fost Iona în pântecele chitului trei zile şi trei nopţi, aşa va fi Fiul Omului în inima 
pământului trei zile, şi trei nopţi. 

41 Bărbaţii Niniviteni se vor scula la judecată cu neamul acesta, şi-l vor osândi pre el; căci ei s-au 
pocăit pentru propovăduirea lui Iona, şi iată mai mult decât Iona aici. 

42 împărăteasa de la Austru se va scula la judecată cu neamul acesta, şi-l va osândi pre el; că a venit 
de la marginile pământului, să auză înţelepciunea lui Solomon, şi iată mai mult decât Solomon aici. 

43 Iar când duhul cel necurat va ieşi din om, umblă prin locuri fără de apă, căutând odihnă, şi nu 
află. 

44 Atunci zice: Mă voi întoarce în casa mea de unde am ieşit; şi venind o află deşartă, măturată, şi 
împodobită. 

45 Atunci se duce, şi ia cu sine alte şapte duhuri mai rele decât sine, şi intrând locuiesc acolo; şi se 
fac cele de pre urmă ale omului aceluia mai rele decât cele dintâi; aşa va fi şi acestui neam viclean. 

46 Şi încă grăind el către noroade, iată Muma lui, şi fraţii lui sta afară, căutând să grăiască cu 
dânsul. 

47 Şi a zis lui oarecine: Iată Muma ta şi fraţii tăi stau afară, vrând să grăiască cu tine. 

48 Iar el răspunzând, a zis celui ce i-a zis lui: Cine este Muma mea, şi care sunt fraţii mei? 

49 Şi tinzându-şi Mâna sa spre Ucenicii săi, a zis: Iată Muma mea, şi fraţii mei. 

50 Că oricine va face Voia Tatălui meu celui din Ceruri, acela frate al meu, şi soră, şi mumă este. 



Matei 13 



1 Şi în ziua aceea ieşind Iisus din casă, şedea lângă mare. 

2 Şi s-au adunat la dânsul noroade multe, cât i-a fost lui a intra în corabie să şază, şi tot norodul sta 
pre ţărmurile mării. 




3 Şi le-a grăit lor mult în pilde, zicând: Iată, a ieşit Semănătorul să semene sămânţa sa. 

4 Şi semănând el, unele au căzut lângă cale, şi au venit pasările şi le-au mâncat pre ele. 

5 Iar altele au căzut pre pietriş, unde nu aveau pământ mult, şi îndată au răsărit, pentru că nu aveau 
pământ adânc; 

6 Şi răsărind soarele, s-au pălit, şi pentru că n-aveau rădăcină, s-au uscat. 

7 Iar altele au căzut în spini, şi au crescut spinii, şi le-au înecat pre ele. 

8 Iar altele au căzut pre pământ bun, şi au dat roadă, una adică o sută; iar alta şasezeci; iar alta, 
treizeci. 

9 Cela ce are urechi de auzit, auză. 

10 Şi apropiindu-se Ucenicii, au zis lui: Pentru ce în pilde grăieşti lor? 

11 Iar el răspunzând, a zis lor: Că vouă s-a dat a şti Tainele împărăţiei Cerurilor, iar acelora nu s-a 
dat. 

12 Că cela ce are, i se va da lui, şi îi va prisosi; iar cela ce n-are, şi ceea ce are se va lua de la 
dânsul. 

13 Pentru aceasta în pilde grăiesc lor, că văzând nu văd, şi auzind nu aud, nici înţeleg. 

14 Şi se plineşte întru dânşii prorocia Isaiei, ceea ce zice: cu auzul veţi auzi, şi nu veţi înţelege, şi 
privind veţi privi, şi nu veţi vedea. 

15 Că s-a îngroşat inima norodului acestuia; şi cu urechile greu au auzit, şi ochii lor şi-au închis, ca 
nu cumva să vadă cu ochii, şi cu urechile să audă, şi cu inima să înţeleagă, şi să se întoarcă şi să-i 
vindec pre ei. 

16 Iar ochii voştri fericiţi sunt, că văd; şi urechile voastre, că aud. 

17 Că amin grăesc vouă: Că mulţi Proroci şi drepţi au dorit să vadă cele ce vedeţi voi, şi nu au 
văzut, şi să auză cele ce auziţi, şi nu au auzit. 

18 Deci voi auziţi pilda Semănătorului: 

19 De la tot cela ce aude cuvântul împărăţiei, şi nu-1 înţelege, vine vicleanul, şi răpeşte ceea ce este 
semănat în inima lui; aceasta este cea semănată lângă cale. 

20 Iar cea semănată pre pietriş, acesta este care aude cuvântul, şi îndată cu bucurie îl primeşte. 

21 însă n-are rădăcină întru sine, ci este până la o vreme, iar făcându-se necaz sau goană pentru 
cuvânt, îndatăşi se sminteşte. 

22 Iar cea semănată în spini, acesta este care aude cuvântul, iar grija veacului acestuia, şi 
înşelăciunea bogăţiei, îneacă cuvântul şi neroditor se face. 

23 Iar cea semănată în pământ bun, acesta este care aude cuvântul, şi îl înţelege, care aduce roadă, şi 
face, unul adică o sută; iar altul şasezeci; iar altul, treizeci. 

24 Altă pildă le-a pus lor înainte, zicând: Asemenea este împărăţia Cerurilor omului care a semănat 
sămânţă bună în ţarina sa. 

25 Iar dormind oamenii, a venit vrăjmaşul lui, şi a semănat zizanii între grâu, şi s-a dus. 

26 Iar dacă a crescut iarba şi a făcut roadă, atunci s-au arătat şi zizaniile. 

27 Şi venind slugile Stăpânului casei, i-au zis lui: Doamne, au n-ai semănat sămânţă bună în ţarina 
ta, dară de unde are zizanii? 

28 Iar el le-a zis lor: Un om vrăjmaş a făcut aceasta. Iar slugile au zis lui: Vrea-vei dar să mergem să 
le plivim? 




29 Iar el a zis lor: Ba, ca nu cumva plivind zizaniile, să rupeţi şi grâul împreună cu dânsele. 

30 Lăsaţi să crească amândouă împreună până la seceriş, şi atunci la vremea secerişului voi zice 
secerătorilor: Pliviţi întâi zizaniile, şi le legaţi snopi, ca să le ardem pre dânsele; iar grâul îl adunaţi 
în jitniţa mea. 

31 Altă pildă le-a pus lor înainte, zicând: Asemenea este împărăţia Cerurilor grăunţului de muştar, 
pre care luându-1 omul, l-a semănat în ţarina sa. 

32 Care este mai mic decât toate seminţele, iar dacă creşte, este mai mare decât toate buruienile, şi 
se face copac, cât vin pasările cerului şi se sălăşluesc în ramurile lui. 

33 Altă pildă a grăit lor: Asemenea este împărăţia Cerurilor aluatului, pre care luându-1 femeia, l-a 
ascuns în trei măsuri de făină, până ce s-a dospit toată. 

34 Acestea toate a grăit Iisus în pilde noroadelor, şi fără de pilde nu grăia lor. 

35 Ca să se plinească ceea ce s-a grăit prin Prorocul ce zice: Deschide-voi în pilde gura mea, spune- 
voi cele ascunse din începutul lumii. 

36 Atunci lăsând noroadele, a venit în casă Iisus. 

37 Şi s-au apropiat către dânsul Ucenicii lui, zicând: Spune nouă pilda zizaniilor ţarinii. 

38 Iar el răspunzând, a zis lor: Cela ce a semănat sămânţa cea bună, este Fiul Omului. 

39 Iar ţarina este lumea; iar sămânţa cea bună, aceştia sunt fii împărăţiei, iar zizaniile sunt fii celui 
viclean; 

40 Iar vrăjmaşul cel ce le-a semănat pre dânsele, este diavolul; iar secerişul este sfârşitul veacului; 
iar secerătorii sunt îngerii. Deci după cum se adună zizaniile şi se ard cu foc, aşa va fi la sfârşitul 
veacului acestuia. 

41 Va trimite Fiul Omului pre îngerii săi, şi vor aduna dintru împărăţia lui pre toate smintelele, şi 
pre cei ce fac fărădelegea. 

42 Şi îi vor arunca pre ei în cuptorul cel de foc, acolo va fi plânsul şi scârşnirea dinţilor. 

43 Atunci drepţii vor străluci ca Soarele întru împărăţia Tatălui lor; cela ce are urechi de auzit, audă. 

44 Iarăşi asemenea este împărăţia Cerurilor cu comoară ascunsă în ţarină, pe care aflând-o omul, o a 
ascuns; şi de bucuria ei merge, şi toate câte are le vinde, şi cumpără ţarina aceea. 

45 Iarăşi asemenea este împărăţia Cerurilor omului neguţător, ce caută mărgăritari buni. 

46 Care aflând un mărgăritar de mult preţ, mergând a vândut toate câte avea, şi l-a cumpărat pre el. 

47 Iarăşi asemenea este împărăţia Cerurilor năvodului care s-a aruncat în mare, şi a adunat tot felul 
de peşte. 

48 Pre care după ce s-a umplut, scoţându-1 la margine, şi şezând, a ales pre cei buni în vase, iar pre 
cei răi i-a lepădat afară. 

49 Aşa va fi la sfârşitul veacului, vor ieşi îngerii, şi vor despărţi pre cei răi din mijlocul celor drepţi. 

50 Şi-i vor arunca pre ei în cuptorul cel de foc; acolo va fi plângerea, şi scârşnirea dinţilor. 

51 Grăit-a lor Iisus: înţeles-aţi acestea toate? Zis-au lui: Aşa Doamne. 

52 Iar el le-a zis lor: Pentru aceasta tot Cărturarul, care se învaţă întru împărăţia Cerurilor, 
asemenea este omului stăpân al casei, care scoate din vistieria sa nouă şi vechi. 

53 Şi a fost după ce a sfârşit Iisus pildele acestea, a trecut de acolo. 

54 Şi venind la patria sa, îi învăţa pre dânşii în Sinagoga lor, cât se mirau ei şi ziceau: De unde îi 
este lui înţelepciunea aceasta şi Puterile? 




55 Au nu este acesta feciorul teslarului? Au nu se numeşte Muma lui Mariam, şi fraţii lui Iacov, şi 
Iosif, şi Simon, şi Iuda ? 

56 Şi surorile lui au nu sunt toate la noi ? Dar de unde sunt lui acestea toate? 

57 Şi se sminteau întru dânsul. Iar Iisus a zis lor: Nu este Proroc necinstit, fără numai în patria sa, şi 
în casa sa. 

58 Şi nu a făcut acolo puteri multe pentru necredinţa lor. 



Matei 14 



1 Intr-acea vreme, a auzit Irod cel a patra parte stăpânitor vestea lui Iisus; 

2 Şi a zis slugilor sale: Acesta este Ioan Botezătorul, el a înviat din morţi, şi pentru aceasta se fac 
puteri întru el. 

3 Că Irod prinzând pre Ioan, l-a legat pre el, şi l-a pus în temniţă, pentru Irodiada femeia lui Filip 
fratelui său. 

4 Că zicea Ioan lui: Nu ţi se cuvine ţie să o aibi pre ea. 

5 Şi vrând să-l omoare pre dânsul, se temea de norod, pentru căci ca pre un Proroc îl avea pre el. 

6 Iar prăznuindu-se ziua naşterii lui Irod, a jucat fata Irodiadei în mijloc, şi a plăcut lui Irod. 

7 Pentru aceea cu jurământ a mărturisit ei să-i dea orice va cere. 

8 Iar ea îndemnată fiind de muma sa, a zis: Dă-mi aici în tipsie Capul lui Ioan Botezătorul. 

9 Şi s-a întristat împăratul; iar pentru jurământ şi pentru cei ce şedeau împreună cu dânsul, a 
poruncit să i se dea. 

10 Şi trimiţând a tăiat pre Ioan în temniţă. 

11 Şi s-a adus Capul lui în tipsie şi s-a dat fetei, şi l-a adus la muma sa. 

12 Şi venind ucenicii lui, au luat trupul, şi l-au îngropat pre el, şi venind au vestit lui Iisus. 

13 Şi auzind Iisus, s-a dus de acolo cu corabia, în loc pustiu deosebi, şi auzind noroadele s-au dus 
după dânsul pedeştri de prin oraşe. 

14 Şi ieşind Iisus a văzut norod mult, şi i s-a făcut milă de ei, şi a tămăduit pre bolnavii lor. 

15 Iar făcându-se seară, s-au apropiat către dânsul Ucenicii lui, zicând: Locul este pustiu, şi vremea 
iată a trecut; slobozeşte norodul, ca să se ducă prin sate să-şi cumpere bucate loruşi. 

16 Iar Iisus le-a zis lor: Nu trebuie să meargă, daţi-le lor voi să mănânce. 

17 Iar ei au zis lui: N-avem aici, fără numai cinci pâini şi doi peşti. 

18 Şi el a zis: Aduceţi-le pre ele aici la mine. 

19 Şi a poruncit norodului să şază pre iarbă, şi luând cele cinci pâini şi cei doi peşti, căutând la Cer, 
a blagoslovit, şi frângând a dat Ucenicilor pâinile, iar Ucenicii noroadelor. 

20 Şi au mâncat toţi şi s-au săturat, şi au luat rămăşiţele de sfărâmituri douăsprezece coşuri pline. 

21 Iar cei ce mâncaseră erau bărbaţi ca cinci mii, afară de femei, şi de copii. 

22 Şi îndată a silit Iisus pre Ucenicii săi să intre în corabie şi să meargă mai înainte decât el de cea 
parte până ce va slobozi noroadele. 

23 Şi slobozind noroadele, s-a suit la munte să se roage deosebi, şi făcându-se seară, era acolo 
singur. 




24 Iar corabia era în mijlocul mării învăluindu-se de valuri, că era vântul împrotivă. 

25 Iar întru a patra strajă a nopţii, a mers la dânşii Iisus, umblând pre mare. 

26 Şi văzându-1 pre el Ucenicii umblând pre mare, s-au spăimântat, grăind: Că nălucă este, şi de 
frică au strigat. 

27 Iar Iisus îndată a grăit lor zicând: îndrăzniţi, eu sunt, nu vă temeţi. 

28 Iar Petru răspunzând a zis: Doamne, de eşti tu, porunceşte-mi să vin la tine pre apă; iar el a zis: 
Vino. 

29 Şi pogorându-se Petru din corabie, umbla pre apă, ca să meargă la Iisus. 

30 Iar văzând vântul tare, s-a înfricoşat, şi începând a se afunda, a strigat grăind: 

31 Doamne mântueşte-mă, şi îndată Iisus tinzând Mâna, l-a apucat pre dânsul, şi i-a zis lui: Puţin 
credinciosule, pentru ce te-ai îndoit? 

32 Şi intrând ei în corabie, a stătut vântul. 

33 Iar cei ce erau în corabie, venind s-au închinat lui zicând: Cu adevărat Fiul lui Dumnezeu eşti. 

34 Şi trecând au venit în pământul Ghenisaretului. 

35 Şi cunoscându-1 pre el oamenii locului aceluia, au trimis în toată latura aceea, şi au adus la 
dânsul pre toţi bolnavii. 

36 Şi-l rugau pre el ca numai să se atingă de poalele veşmintelor lui; şi câţi se atingeau se mântuiau. 

Matei 15 



1 Atunci au venit la Iisus Cărturarii, şi Fariseii cei din Ierusalim, zicând: 

2 Pentru ce Ucenicii tăi calcă aşezământul bătrânilor ? Că nu-şi spală mâinile lor când mănâncă 
pâine. 

3 Iar el răspunzând, le-a zis lor: Pentru ce şi voi călcaţi porunca lui Dumnezeu pentru aşezământul 
vostru ? 

4 Că Dumnezeu a poruncit, zicând: Cinsteşte pre tatăl tău, şi pre muma ta; şi, cela ce va grăi de rău 
pre tatăl său sau pre muma sa, cu moarte să moară. 

5 Iar voi ziceţi: Cela ce ar zice tătâne-său, sau mumei-sale, dar este aceea cu care te-ai fi folosit de 
la mine, şi să nu cinstească pre tatăl său, sau pre muma sa. 

6 Şi aţi stricat porunca lui Dumnezeu pentru aşezământul vostru. 

7 Făţarnicilor, bine a prorocit pentru voi Isaia, zicând: 

8 Se apropie de mine norodul acesta cu gura lor şi cu buzele mă cinstesc, iar cu inima lor departe stă 
de la mine. 

9 Şi în zadar mă cinstesc, învăţând învăţături porunci omeneşti. 

10 Şi chemând la sine pre noroade le-a zis lor: Auziţi şi înţelegeţi; 

11 Nu ce intră în gură spurcă pre om, ci ce iese din gură, aceea spurcă pre om. 

12 Atunci apropiindu-se către dânsul Ucenicii lui, au zis lui: Cunoscut-ai că Fariseii auzind cuvântul 
s-au scandalisit? 

13 Iar el răspunzând, a zis: Tot sadul pre care nu l-a sădit Tatăl meu cel Ceresc, se va desrădăcina. 

14 Lăsaţi-i pre dânşii, povăţuitori orbi sunt ai orbilor; şi orb pre orb de va povăţui amândoi în 




groapă vor cădea. 

15 Şi răspunzând Petru, a zis lui: Spune nouă pilda aceasta. 

16 Iar Iisus le-a zis lor: încă şi voi nepricepuţi sunteţi ? 

17 Dar nu înţelegeţi, că tot ce intră în gură merge în pântece, şi iese pre afedron ? 

18 Iar cele ce ies din gură, din inimă ies, şi acelea spurcă pre om. 

19 Că din inimă ies gânduri rele, ucideri, preacurvii, curvii, furtişaguri, mărturii mincinoase, hule. 

20 Acestea sunt care spurcă pre om; iar cu mâini nespălate a mânca nu spurcă pre om. 

21 Şi ieşind Iisus de acolo, s-a dus în părţile Tirului şi ale Sidonului. 

22 Şi iată o femeie Cananeancă ieşind din hotarele acelea, striga către dânsul, zicând: Milueşte-mă 
Doamne, Fiul lui David, fiica mea rău se îndrăceşte. 

23 Iar el nu i-a răspuns ei cuvânt; şi apropiindu-se Ucenicii lui, îl rugau pre el, zicând: Slobozeşte-o 
pre ea, că strigă în urma noastră. 

24 Iar el răspunzând, a zis: Nu sunt trimis, fără numai către oile cele pierdute ale casei lui Israil. 

25 Iară ea venind, s-a închinat lui zicând: Doamne ajută-mi. 

26 Iar el răspunzând, a zis: Nu este bine a lua pâinea fiilor, şi a o arunca câinilor. 

27 Iară ea a zis: Adevărat Doamne, că şi câinii mănâncă din sfărâmiturile ce cad din masa domnilor 
săi. 

28 Atunci răspunzând Iisus, a zis ei: O femeie, mare este credinţa ta! fie ţie precum voieşti. Şi s-a 
tămăduit fiica ei dintru acel ceas. 

29 Şi trecând de acolo Iisus, a venit lângă marea Galileei, şi suindu-se în munte, a şezut acolo. 

30 Şi au venit la dânsul noroade multe, având cu sine şchiopi, orbi, muţi, ciungi şi alţi mulţi; şi i-au 
aruncat pre dânşii la Picioarele lui Iisus, şi i-a tămăduit pre ei. 

31 Cât se mirau noroadele văzând pre muţi grăind, pre ciungi sănătoşi, pre şchiopi umblând, şi pre 
orbi văzând, şi slăveau pre Dumnezeul lui Israil. 

32 Iar Iisus chemând la sine pre Ucenicii săi, a zis: Milă îmi este de norodul acesta, că iată trei zile 
sunt de când aşteaptă lângă mine, şi n-au ce mânca, şi a-i slobozi pre dânşii flămânzi, nu voiesc, ca 
nu cumva să slăbească pre cale. 

33 Şi au grăit lui Ucenicii lui: De unde nouă în pustie atâtea pâini cât să se sature atâta norod? 

34 Şi a zis lor Iisus: Câte pâini aveţi? Iar ei au zis: Şapte, şi puţini peştişori. 

35 Şi a poruncit norodului să şază pre pământ. 

36 Şi luând pre cele şapte pâini, şi pre peşti, mulţumind, a frânt, şi a dat Ucenicilor lui, iar Ucenicii 
norodului. 

37 Şi au mâncat toţi, şi s-au săturat; şi au luat rămăşiţele de sfărâmituri, şapte coşniţe pline. 

38 Iar cei ce mâncaseră, erau (ca) patru mii de bărbaţi, afară de femei, şi de copii. 

39 Şi slobozind noroadele, a intrat în corabie, şi a trecut în hotarele Magdalului. 



Matei 16 



1 Şi apropiindu-se Fariseii şi Saducheii, ispitindu-1, îl rugau pre dânsul ca să le arăte lor semn din 
Cer. 




2 Iar el răspunzând, a zis lor: când se face seară, ziceţi: Senin va fi, că se roşeşte cerul; 

3 Şi dimineaţa ziceţi: Astăzi va fi furtună, că se roşeşte cerul posomorât. Făţarnicilor, faţa cerului 
ştiţi să o socotiţi; iar semnele vremilor nu puteţi. 

4 Neamul viclean şi preacurvar semn caută, şi semn nu se va da lui, fără numai semnul lui Iona 
Prorocul; şi lăsându-i pre dânşii, s-a dus. 

5 Şi mergând Ucenicii lui de ceea parte, uitaseră să ia pâine. 

6 Iar Iisus le-a zis lor: Căutaţi, şi vă păziţi de aluatul Fariseilor, şi al Saducheilor. 

7 Iar ei cugetau întru sine, zicând: Că pâine n-am luat. 

8 Iar Iisus cunoscând, le-a zis lor: Ce cugetaţi întru voi, puţin credincioşilor, că nu aţi luat pâine? 

9 Dar nu înţelegeţi, nici vă aduceţi aminte de cele cinci pâini la cele cinci mii, şi câte coşuri aţi luat? 

10 Nici de cele şapte pâini la cele patru mii, şi câte coşniţe aţi luat? 

11 Cum nu înţelegeţi că nu pentru pâine am zis vouă, să vă păziţi de aluatul Fariseilor şi al 
Saducheilor? 

12 Atunci au înţeles că nu de aluatul pâinii a zis lor să se păzească, ci de învăţătura Fariseilor şi a 
Saducheilor. 

13 Iar venind Iisus în părţile Cezareei lui Filip, a întrebat pre Ucenicii săi, zicând: Cine îmi zic 
oamenii că sunt eu Fiul Omului? 

14 Iar ei au zis: Unii, Ioan Botezătorul; iar alţii, Ilie; iar alţii, Ieremia; sau unul din Proroci. 

15 Zis-a lor Iisus: Dar voi cine îmi ziceţi că sunt ? 

16 Şi răspunzând Simon Petru, a zis: Tu eşti Hristosul Fiul lui Dumnezeu celui viu. 

17 Şi răspunzând Iisus, a zis lui: Fericit eşti Simone văr Iona, că trup şi sânge nu ţi-au descoperit 
ţie, ci Tatăl meu cel din Ceruri. 

18 Şi eu zic ţie: Că tu eşti Petru, şi pre această piatră voi zidi Biserica mea, şi porţile iadului nu o 
vor birui pre dânsa. 

19 Şi-ţi voi da ţie cheile împărăţiei Cerurilor, şi ori ce vei lega pre pământ, va fi legat în Ceruri, şi 
ori ce vei dezlega pre pământ, va fi dezlegat în Ceruri. 

20 Atunci a poruncit Ucenicilor săi: Ca să nu spună nimănui că el este Hristos. 

21 De atunci a început Iisus a spune Ucenicilor săi, că se cuvine lui a merge în Ierusalim, şi multe a 
pătimi de la Bătrâni, şi de la Arhierei, şi de la Cărturari, şi a fi omorât, şi a treia zi a învia. 

22 Şi luându-1 pre el Petru, a început a-i sta lui împrotivă, zicând: Milostiv fii ţie Doamne, nu va fi 
ţie aceasta. 

23 Iar el întorcându-se a zis lui Petru: Mergi după mine satano, sminteală îmi eşti; că nu cugeţi cele 
ce sunt ale lui Dumnezeu, ci cele ce sunt ale oamenilor. 

24 Atunci Iisus a zis Ucenicilor săi: Ori cine voieşte să vie după mine, să se lepede de sine, şi să-şi 
ia Crucea sa, şi să-mi urmeze mie. 

25 Că cine va vrea să-şi mântuiască sufletul său, pierde-l-va pre el; iar cine îşi va pierde sufletul său 
pentru mine, afla-l-va pre el. 

26 Că ce folos este omului de ar dobândi lumea toată, iar sufletul său îşi va pierde? Sau ce va da 
omul schimb pentru sufletul său? 

27 Că va să vie Fiul Omului întru Slava Tatălui său, cu îngerii săi, şi atunci va răsplăti fieştecăruia 
dupre faptele lui. 




28 Amin grăiesc vouă: Sunt unii din cei ce stau aici, care nu vor gusta moarte, până ce vor vedea pre 
Fiul Omului venind întru împărăţia sa. 



Matei 17 



1 Şi după şase zile a luat Iisus pre Petru, şi pre Iacov, şi pre Ioan fratele lui şi i-a suit pre dânşii intr- 
un munte înalt deosebi. 

2 Şi s-a schimbat la faţă înaintea lor. Şi a strălucit faţa lui ca Soarele; iar hainele lui s-au făcut albe 
ca lumina. 

3 Şi iată s-au arătat lor Moise şi Ilie, împreună cu dânsul vorbind. 

4 Şi răspunzând Petru, a zis către Iisus: Doamne, bine este nouă a fi aici; de voieşti să facem aici 
trei colibe: Ţie una, şi lui Moise una, şi una lui Ilie. 

5 încă el grăind, iată Nor luminos i-a umbrit pre ei, şi iată Glas din Nor, zicând: Acesta este Fiul 
meu cel iubit, întru care bine am voit, pre acesta să ascultaţi. 

6 Şi auzind Ucenicii, au căzut pre feţele sale, şi s-au spăimântat foarte. 

7 Şi apropiindu-se Iisus, s-a atins de dânşii, şi a zis: Sculaţi-vă, şi nu vă temeţi. 

8 Şi ridicându-şi ochii lor, pre nimenea nu au văzut, fără numai pre Iisus singur. 

9 Şi pogorându-se ei din munte, le-a poruncit lor Iisus, zicând: Nimănui să nu spuneţi vederea 
aceasta, până când Fiul Omului se va scula din morţi. 

10 Şil -au întrebat pre el Ucenicii lui, zicând: Dar ce zic Cărturarii, că se cuvine Ilie să vie mai- 
nainte? 

11 Iar Iisus răspunzând, a zis lor: Ilie adică va veni mai înainte, şi va aşeza toate. 

12 Iar grăiesc vouă: Că Ilie iată a venit, şi nu l-au cunoscut pre dânsul; ci au făcut lui câte au voit; 
aşa şi Fiul Omului va să pătimească de la dânşii. 

13 Atunci au înţeles Ucenicii, că pentru Ioan Botezătorul le-a zis lor. 

14 Şi venind ei la norod, s-a apropiat către dânsul un om, înghenunchind înaintea lui, şi zicând: 

15 Doamne miluieşte pre fiul meu, că este lunatec, şi rău pătimeşte; că de multe ori cade în foc, şi 
de multe ori în apă. 

16 Şi l-am adus pre dânsul la Ucenicii tăi, şi n-au putut să-l vindece pre el. 

17 Iar Iisus răspunzând, a zis: O neam necredincios şi îndărătnic! Până când voi fi cu voi? Până 
când voi suferi pre voi? Aduceţi-1 pre el aici la mine. 

18 Şi l-a certat pre el Iisus, şi a ieşit dracul dintr-însul, şi s-a tămăduit copilul din ceasul acela. 

19 Atunci apropiindu-se Ucenicii către Iisus deosebi, au zis: Pentru ce noi n-am putut să-l scoatem 
pre el? 

20 Iar Iisus a zis lor: Pentru necredinţa voastră. Că amin grăiesc vouă, de veţi avea credinţă ca un 
grăunţ de muştar, veţi zice muntelui acestuia, mută-te de aici acolo, şi se va muta, şi nimic nu va fi 
vouă cu neputinţă. 

21 Că acest neam nu iese, fără numai cu rugăciune şi cu post. 

22 Şi întorcându-se ei în Galileea, le-a zis lor Iisus: Va să se dea Fiul Omului în mâinile oamenilor. 

23 Şi-l vor omorî pre el, şi a treia zi se va scula; şi s-au întristat ei foarte. 

24 Şi venind ei în Capernaum, au venit cei ce luau didrahme către Petru, şi au zis: învăţătorul vostru 




nu dă didrahme? Zis-a, adevărat. 

25 Şi când a intrat în casă, a apucat Iisus mai înainte de el zicând: Ce ţi se pare Simone? împăraţii 
pământului de la cine iau dăjdii, sau bir? De la fiii lor, sau de la cei străini? 

26 Grăit-a Petru lui: De la cei străini. Zis-a Iisus lui: Iată dar că sunt slobozi fiii. 

27 Ci ca să nu-i smintim pre dânşii, mergând la mare, aruncă undiţa, şi peştele care vei prinde întâi, 
ia-1; şi deschizând gura lui, vei afla un statir, acela luându-1, dă-1 lor pentru mine, şi pentru tine. 



Matei 18 



1 în ceasul acela s-au apropiat Ucenicii către Iisus, grăind: Oare cine este mai mare întru împărăţia 
Cerurilor? 

2 Şi chemând Iisus un prunc, l-a pus pre el în mijlocul lor, şi a zis: 

3 Amin grăiesc vouă: De nu vă veţi întoarce, şi să vă faceţi ca pruncii, nu veţi intra întru împărăţia 
Cerurilor. 

4 Că cine se va smeri pre sine ca pruncul acesta, acela este cel mai mare întru împărăţia Cerurilor. 

5 Şi oricine va primi pre un prunc ca acesta întru Numele meu, pre mine mă primeşte. 

6 Iar oricine va sminti pre unul dintr-aceşti mici care cred întru mine, mai de folos i-ar fi lui ca să se 
spânzure o piatră de moară la grumazul lui, şi să se înece întru adâncul mării. 

7 Vai lumii de smintele, că nevoie este să vie smintelele, dar vai omului aceluia prin care vine 
sminteala. 

8 Iar de te sminteşte pre tine mâna ta, sau piciorul tău, taie-le pre ele şi le leapădă de la tine; mai 
bine îţi este ţie, ca să intri în viaţă şchiop sau ciung, decât două mâini sau două picioare având, să fii 
aruncat în focul cel veşnic. 

9 Şi ochiul tău de te sminteşte pre tine, scoate-1 pre el, şi-l aruncă de la tine; mai bine este ţie cu un 
ochi să intri în viaţă, decât amândoi ochii având, să fii aruncat în Gheena focului. 

10 Căutaţi să nu defăimaţi pre vreunul dintr-aceşti mai mici, că zic vouă: Că îngerii lor în Ceruri, 
pururea văd Faţa Tatălui meu care este în Ceruri. 

11 Că a venit Fiul Omului să mântuiască pre cel pierdut. 

12 Ce vi se pare vouă? De va avea un om o sută de oi, şi se va rătăci una dintr- însele, au nu lasă pre 
cele nouăzeci şi nouă în munţi, şi mergând caută pre cea rătăcită? 

13 Şi de i se va întâmpla s-o găsească pre ea, amin grăiesc vouă, că se bucură de dânsa mai vârtos 
decât de cele nouăzeci şi nouă ce nu s-au rătăcit. 

14 Aşa nu este voia înaintea Tatălui vostru celui din Ceruri, ca să piară unul dintr-aceşti mici. 

15 Şi de-ţi va greşi ţie fratele tău, mergi şi-l mustră pre dânsul între tine, şi între el singur. Deci de te 
va asculta, ai dobândit pre fratele tău. 

16 Iar de nu te va asculta, mai ia împreună cu tine încă pre unul, sau doi, ca prin gura a două sau a 
trei mărturii să stea tot graiul. 

17 Iar de nu-i va asculta pre ei, spune-1 soborului, şi de nu va asculta nici de sobor, să-ţi fie ţie ca un 
păgân şi vameş. 

18 Amin grăesc vouă: Ori câte veţi lega pre pământ, vor fi legate în Cer; şi ori câte veţi dezlega pre 
pământ, vor fi dezlegate în Cer. 




19 Iarăşi amin grăesc vouă: Că dacă doi din voi se vor uni pre pământ, pentru tot lucrul ce vor cere 
va fi lor de la Tatăl meu, care este în Ceruri. 

20 Că unde sunt doi sau trei adunaţi întru Numele meu, acolo sunt în mijlocul lor. 

21 Atunci apropiindu-se către dânsul Petru, a zis: Doamne, de câte ori va greşi mie fratele meu şi 
voi ierta lui? Au doară până de şapte ori? 

22 Grăit-a Iisus lui: Nu-ţi zic ţie până de şapte ori, ci până de şaptezeci de ori câte şapte. 

23 Pentru aceasta asemănatu-s-a împărăţia Cerurilor, omului împărat, care a vrut să ia seama 
slugilor sale. 

24 Şi începând el a lua seama, au adus la dânsul pre un datornic cu zece mii de talanţi. 

25 Şi neavând el să-i plătească, a poruncit Domnul lui să-l vânză pre el, şi pre femeia lui, şi pre 
copii, şi toate câte avea, şi să plătească. 

26 Deci căzând sluga aceea, se închina lui zicând: Doamne, mai îngădueşte-mă pre mine, şi îţi voi 
plăti ţie tot. 

27 Şi milostivindu-se Domnul slugii aceia, l-a slobozit pre dânsul, şi i-a iertat lui şi datoria. 

28 Iar ieşind sluga aceea, a aflat pre unul din soţiile sale, care era dator lui o sută de dinari, şi 
apucându-1 pre el îl sugruma, zicând: Plăteşte-mi ce-mi eşti dator. 

29 Deci căzând soţia aceea la picioarele lui, îl ruga pre dânsul zicând: Mai îngăduieşte-mă pre mine 
şi-ţi voi plăti. 

30 Iar el nu a vrut, ci mergând l-a băgat în temniţă, până când va plăti datoria. 

31 Iar soţiile lui văzând cele ce s-au făcut, s-au întristat foarte, şi venind, au spus Domnului lor toate 
cele ce s-au făcut. 

32 Atunci chemându-1 pre el Domnul lui, i-a zis lui: Slugă vicleană, toată datoria aceea ţi-am iertat 
ţie, pentru că m-ai rugat. 

33 Dar ţie nu ţi se cădea să-ţi fie milă de soţia ta, precum şi mie mi-a fost milă de tine? 

34 Şi mâniindu-se Domnul lui l-a dat pre el muncitorilor, până ce va plăti toată datoria lui. 

35 Aşa şi Tatăl meu cel Ceresc va face vouă, de nu veţi ierta fieştecare fratelui său din inimile 
voastre greşalele lor. 



Matei 19 



1 Şi a fost când a sfârşit Iisus cuvintele acestea, a trecut din Galileea, şi a venit în hotarele Iudeei de 
cea parte de Iordan. 

2 Şi au mers după dânsul noroade multe, şi i-a vindecat pre ei acolo. 

3 Şi au venit la dânsul Fariseii, ispitindu-1 pre el şi zicând: Oare se cade omului să-şi lase femeia sa 
pentru fieştece pricină? 

4 Iar el răspunzând a zis lor: Dar nu aţi citit, că cela ce a făcut dintâi, bărbat şi femeie i-a făcut pre 
ei? 

5 Şi a zis: Pentru aceasta va lăsa omul pre tatăl său, şi pre muma sa, şi se va lipi de femeia sa, şi vor 
fi amândoi un trup. 

6 Pentru aceea nu mai sunt doi, ci un trup. Deci ce a împreunat Dumnezeu, omul să nu despartă. 

7 Zis-au lui: Dar cum Moise a poruncit ca să i se dea carte de despărţire şi să o lase pre ea? 




8 Zis-a lor: Că Moise după învârtoşarea inimei vostre a dat voie să vă lăsaţi femeile voastre; dar din 
început nu a fost aşa. 

9 Iar grăiesc vouă: Că oricine îşi va lăsa femeia sa afară de cuvânt de curvie, şi va lua alta, 
preacurveşte, şi cela ce va lua pre cea lăsată preacurveşte. 

10 Zis-au lui Ucenicii lui: Dacă aşa este pricina omului cu femeia, nu este de folos a se însura. 

11 Iar el a zis lor: Nu toţi încap cuvântul acesta, ci celora ce s-a dat. 

12 Că sunt fameni, care din pântecele maicii lor s-au născut aşa; şi sunt fameni, care s-au scopit de 
oameni; şi sunt fameni, care singuri s-au scopit pre sine pentru împărăţia Cerurilor. Cela ce poate a 
încăpea, încapă. 

13 Atunci s-au adus la dânsul prunci, ca să puie Mâinile preste ei, şi să se roage. Iar Ucenicii i-au 
certat pre ei. 

14 Iar Iisus a zis lor: Lăsaţi pruncii, şi nu-i opriţi pre ei a veni la mine; că a unora ca acestora este 
împărăţia Cerurilor. 

15 Şi punându-şi preste ei Mâinile, s-a dus de acolo. 

16 Şi iată oarecare venind la el, a zis lui: învăţătorule bune, ce bine voi face ca să am viaţa de veci? 

17 Iar el a zis lui: Ce-mi zici bun? Nimenea nu este bun, fără numai unul Dumnezeu. Iar de voeşti 
să intri în viaţă, păzeşte poruncile. 

18 Zis-a lui: Care? Iar Iisus a zis: Să nu ucizi; să nu preacurveşti; să nu furi; să nu fii mărturie 
mincinoasă. 

19 Cinsteşte pre tatăl tău şi pre muma ta; şi să iubeşti pre vecinul tău ca însuţi pre tine. 

20 Zis-a lui tânărul: Toate acestea le-am păzit din tinereţele mele; ce încă îmi lipseşte? 

21 Zis-a Iisus lui: De voieşti să fii desăvârşit, mergi vinde-ţi averile tale, şi le dă săracilor, şi vei 
avea comoară în Cer; şi vino urmează mie. 

22 Iar tânărul auzind cuvântul, s-a dus întristat; că avea avuţii multe. 

23 Şi Iisus a zis Ucenicilor săi: Amin grăiesc vouă, că, cu anevoie va intra bogatul întru împărăţia 
Cerurilor. 

24 Şi iarăşi grăiesc vouă: Că mai lesne este a trece cămila prin urechea acului, decât bogatul a intra 
întru împărăţia lui Dumnezeu. 

25 Iar Ucenicii lui auzind, s-au îngrozit foarte, zicând: Dar cine poate să se mântuiască? 

26 Iar Iisus căutând, a zis lor: La oameni aceasta este cu neputinţă, iar la Dumnezeu toate sunt cu 
putinţă. 

27 Atunci răspunzând Petru, a zis lui: Iată noi am lăsat toate, şi am urmat ţie; oare ce va fi nouă? 

28 Iar Iisus a zis lor: Amin grăiesc vouă, că voi cei ce aţi urmat mie, întru a doua naştere, când va 
şedea Fiul Omului pre scaunul slavei sale, veţi şedea şi voi pre douăsprezece scaune, judecând pre 
cele douăsprezece seminţii ale lui Israil. 

29 Şi tot care a lăsat case, sau fraţi, sau surori, sau tată, sau mamă, sau femeie, sau feciori, sau 
holde, pentru Numele meu, însutit va lua, şi viaţă veşnică va moşteni. 

30 Şi mulţi dintâi vor fi pre urmă; şi de pre urmă, întâi. 



Matei 20 




1 Că asemenea este împărăţia Cerurilor omului stăpân al casei, care a ieşit dis de dimineaţă să 
tocmească lucrători la via sa. 

2 Şi tocmindu-se cu lucrătorii câte un dinar pe zi, i-a trimis pre ei în via sa. 

3 Şi ieşind la al treilea ceas, a văzut pre alţii stând în târg fără de lucru. 

4 Şi a zis şi acelora: Mergeţi şi voi în vie, şi ce va fi cu dreptul, voi da vouă; iar ei au mers. 

5 Iară ieşind întru al şaselea, şi întru al nouălea ceas, a făcut asemenea. 

6 Iar întru al unsprezecelea ceas ieşind, aflat-a pre alţii stând fără de lucru, şi a zis lor: Ce aţi stat 
aici toată ziua fără de lucru? 

7 Zis-au lui: Că nimenea pre noi nu ne-a tocmit. Zis-a lor: Mergeţi şi voi în via mea, şi ce va fi cu 
dreptul veţi lua. 

8 Iar dacă s-a făcut seară, a zis Domnul viei către ispravnicul său: Cheamă pre lucrători, şi le dă lor 
plata, începând de la cei de pre unnă până la cei dintâi. 

9 Deci venind cei de la al unsprezecelea ceas, au luat câte un dinar. 

10 Iar venind cei dintâi, socoteau că vor lua mai mult, şi au luat şi ei câte un dinar. 

11 Iar după ce au luat, cârteau (răpşeau) împrotiva stăpânului casei, zicând: 

12 Că aceşti de pre urmă un ceas au lucrat, şi i-ai făcut pre dânşii întocmai cu noi, care am purtat 
greutatea zilei, şi zăduful. 

13 Iar el răspunzând, a zis unuia dintr-înşii: Prietene, nu-ţi fac ţie strâmbătate, au nu câte un dinar 
te-ai tocmit cu mine? 

14 Ia-ţi al tău, şi mergi; că voiesc şi acestuia de pre urmă să-i dau ca şi ţie. 

15 Au doară nu mi se cade să fac eu ce voi vrea cu ale mele? Au este ochiul tău viclean, pentru că 
eu sunt bun? 

16 Aşa vor fi cei de pre urmă, întâi; şi cei dintâi, pre urmă; că mulţi sunt chemaţi, dar puţini aleşi. 

17 Şi suindu-se Iisus în Ierusalim, a luat pre cei doisprezece Ucenici deosebi, pre cale, şi le-a zis 
lor: 

18 Iată ne suim în Ierusalim, şi Fiul Omului se va da Arhiereilor, şi Cărturarilor, şi-l vor judeca pre 
el spre moarte. 

19 Şi-l vor da pre el neamurilor ca să-l batjocorească, şi să-l bată, şi să-l răstignească, şi a treia zi va 
învia. 

20 Atunci s-au apropiat către dânsul muma fiilor lui Zevedei, împreună cu fiii săi, închinându-se, şi 
cerând oareşce de la dânsul. 

21 Iar el a zis ei: Ce voieşti? Zis-a lui: Zi ca să şază aceşti doi fii ai mei, unul de-a dreapta ta, şi altul 
de-a stânga ta, întru împărăţia ta. 

22 Iar Iisus răspunzând, a zis: Nu ştiţi ce cereţi. Puteţi să beţi paharul care voi să-l beau eu, şi cu 
botezul, cu care eu mă botez, să vă botezaţi? Zis-au lui: Putem. 

23 Şi a grăit lor: Paharul meu cu adevărat veţi bea, şi cu botezul, cu care eu mă botez, vă veţi 
boteza; iar a şedea de-a dreapta mea, şi de-a stânga mea, nu este al meu a da, ci celora ce s-au gătit 
de la Tatăl meu. 

24 Şi auzind cei zece, s-au mâniat pentru cei doi fraţi. 

25 Iar Iisus chemându-i pre dânşii, a zis: Ştiţi că domnii păgânilor îi domnesc pre ei, şi cei mari îi 
stăpânesc pre dânşii. 




26 Iar întru voi nu va fi aşa; ci care întru voi va vrea să fie mai mare, să fie vouă slugă. 

27 Şi care întru voi va vrea să fie întâiu, să fie vouă slugă. 

28 Precum şi Fiul Omului, nu a venit să-i slujească lui, ci să slujească; şi să-şi dea sufletul său, 
răscumpărare pentru mulţi. 

29 Şi ieşind ei din Ierihon, a mers după dânsul norod mult. 

30 Şi iată doi orbi şezând lângă cale, auzind că Iisus trece, au strigat, grăind: Miluieşte-ne pre noi 
Doamne, Fiul lui David. 

31 Iar norodul i-a certat pre dânşii să tacă; iar ei mai tare striga, grăind: Miluieşte-ne pre noi 
Doamne, Fiul lui David. 

32 Şi stând Iisus i-a strigat pre dânşii, şi a zis: Ce voiţi să vă fac vouă? 

33 Zis-au lui: Doamne să se deschidă ochii noştri. 

34 Şi făcându-i-se milă lui Iisus s-a atins de ochii lor, şi îndată au văzut ochii lor, şi au mers după 
dânsul. 



Matei 21 



1 Şi când s-a apropiat de Ierusalim, şi a venit în Betfaghe la muntele Măslinilor, atunci Iisus a trimis 
doi Ucenici, zicându-le lor: 

2 Mergeţi în satul care este înaintea voastră, şi numaidecât veţi găsi o asină legată şi mânz cu dânsa, 
dezlegându-o o aduceţi la mine. 

3 Şi de va zice vouă cineva ceva, veţi zice, că acestea Domnului trebuiesc, şi numai decât le va 
trimite pre ele. 

4 Iar acestea toate s-au făcut, ca să se plinească ceea ce s-a zis prin Prorocul ce zice: 

5 Ziceţi Fetei Sionului: Iată împăratul tău vine la tine blând, şi şezând pre asină, şi pre mânz fiul 
celei de sub jug. 

6 Şi mergând Ucenicii, au făcut precum le-a poruncit lor Iisus. 

7 Au adus asina şi mânzul, şi au pus deasupra lor veşmintele sale, şi a şezut pre dânsele. 

8 Iar cei mai mulţi din norod, aştemeau veşmintele lor pre cale. Iar alţii tăiau stâlpări din copaci şi 
le aşterneau pre cale. 

9 Iar noroadele cele ce mergeau înainte, şi cele ce veneau pre urmă, strigau, zicând: Osana Fiului lui 
David, bine este cuvântat cel ce vine întru Numele Domnului, Osana întru cei de sus. 

10 Şi intrând el în Ierusalim, s-a cutremurat toată cetatea, zicând: Cine este acesta? 

11 Iar noroadele ziceau: Acesta este Iisus Prorocul cel din Nazaretul Galileei. 

12 Şi a intrat Iisus în Biserica lui Dumnezeu, şi a scos pre toţi cei ce vindeau şi cumpărau în 
Biserică, şi mesele schimbătorilor de bani le-a răsturnat, şi scaunele celor ce vindeau porumbi. 

13 Şi a zis lor: Scris este: Casa mea casă de rugăciune se va chema, iar voi o aţi făcut pre dânsa 
peşteră tâlharilor. 

14 Şi au venit la dânsul şchiopi şi orbi în Biserică, şi i-a vindecat pre ei. 

15 Iar văzând Arhiereii şi Cărturarii minunile care a făcut, şi pruncii strigând în Biserică, şi zicând: 
Osana Fiului lui David, s-au mâniat. 

16 Şi i-au zis lui: Auzi ce zic aceştia? Iar Iisus a zis lor: Adevărat, au niciodată nu aţi citit, că din 




gura pruncilor, şi a celor ce sug, ai săvârşit laudă? 

17 Şi lăsându-i pre ei, a ieşit afară din cetate la Betania, şi s-a sălăşluit acolo. 

18 Iar a doua zi întorcându-se în cetate a flămânzit. 

19 Şi văzând un smochin lângă cale, a venit la dânsul, şi nu a aflat nimic intr-insul, fără numai 
frunze; şi a zis lui: De acum să nu mai facă din tine rod în veci. Şi îndatăşi s-a uscat smochinul. 

20 Şi văzând Ucenicii s-au minunat, zicând: Cum îndatăşi s-a uscat smochinul? 

21 Şi răspunzând Iisus a zis lor: Amin zic vouă, de veţi avea credinţă şi nu vă veţi îndoi, nu numai 
cea a smochinului veţi face, ci şi muntelui acestuia de veţi zice: Ridică-te şi te aruncă în mare, va fi. 

22 Şi toate ori câte veţi cere întru rugăciune, crezând, veţi lua. 

23 Şi venind el în Biserică, au mers la dânsul când învăţa, Arhiereii şi Bătrânii norodului, zicând: 

Cu ce putere faci acestea, şi cine ţi-a dat ţie puterea aceasta? 

24 Şi răspunzând Iisus a zis lor: întreba-voi şi eu pre voi un cuvânt, pre care de mi-1 veţi spune mie, 
şi eu voi spune vouă cu ce putere fac acestea. 

25 Botezul lui Ioan de unde a fost? Din Cer, sau de la oameni? Iar ei cugetau întru sine, zicând: De 
vom zice din Cer; va zice nouă: Dar pentru ce nu aţi crezut lui? 

26 Iar de vom zice, de la oameni, ne temem de norod, că toţi au pre Ioan ca pre un Proroc. 

27 Şi răspunzând lui Iisus, au zis: Nu ştim. Zis-a lor şi el: Nici eu nu voi spune vouă cu ce putere 
fac acestea. 

28 Dară ce vi se pare vouă? Un om avea doi feciori, şi mergând la cel dintâi, i-a zis: Fiule, mergi 
astăzi de lucrează în via mea. 

29 Iar el răspunzând a zis: Nu voi; iar mai pre urmă căindu-se a mers. 

30 Şi mergând la celălalt, a zis aşijderea. Iar el răspunzând, a zis: Eu Doamne, voi merge, şi nu a 
mers. 

31 Care dintru aceşti doi, a făcut voia tatălui său? Zis-au lui: Cel dintâi. Zis-a lor Iisus: Amin zic 
vouă, că vameşii şi curvele merg mai înainte de voi întru împărăţia lui Dumnezeu. 

32 Că a venit la voi Ioan în calea dreptăţii, şi nu aţi crezut lui; iar vameşii şi curvele au crezut lui; 
iar voi văzând, nu v-aţi căit după aceea să credeţi lui. 

33 Ascultaţi altă pildă: Un om era stăpân al casei, care a sădit vie, şi o a îngrădit împrejur cu gard, şi 
a săpat intr-insa teasc, şi a zidit turn, şi o a dat lucrătorilor, şi s-a dus departe. 

34 Iar când s-a apropiat vremea roadelor, a trimis pre slugile sale la lucrători, ca să ia rodul viei. 

35 Iar lucrătorii prinzând pre slugile lui, pre unul l-au bătut, iar pre altul l-au omorât, iar pre altul, 
cu pietre l-au ucis. 

36 Iarăşi a trimis pre alte slugi mai multe decât cele dintâi, şi au făcut lor aşijderea. 

37 Iar mai pre urmă a trimis la ei pre fiul său, zicând: Se vor ruşina de fiul meu. 

38 Iar lucrătorii văzând pre fiul, au zis întru sine: Acesta este moştenitorul; veniţi să-l omorâm pre 
el, şi să stăpânim moştenirea lui. 

39 Şi prinzându-1 pre el, l-au scos afară din vie, şi l-au omorât. 

40 Deci când va veni Domnul viei, ce va face lucrătorilor acelora? 

41 Zis-au lui: Pre cei răi, rău îi va pierde; şi via o va da altor lucrători, care vor da rodurile lor în 
vremea lor. 

42 Zis-a lor Iisus: Au nici odată nu aţi cetit în Scripturi: Piatra pre care nu o au băgat în seamă 




ziditorii, aceasta s-a făcut în capul unghiului; de la Domnul s-a făcut aceasta, şi este minunată întru 
ochii noştri? 

43 Pentru aceea zic vouă: Că se va lua de la voi împărăţia lui Dumnezeu, şi se va da neamului, care 
va face rodurile ei. 

44 Şi cel ce va cădea preste piatra aceasta, se va sfărâma, iar preste care va cădea, îl va spulbera. 

45 Şi auzind Arhiereii şi Fariseii pildele lui, au cunoscut că pentru dânşii grăieşte. 

46 Şi căutând să-l prinză pre el, s-au temut de norod, de vreme ce ca pre un Proroc îl avea pre el. 



Matei 22 



1 Şi răspunzând Iisus, iarăşi a grăit lor în pilde, zicând: 

2 Asemănatu-s-a împărăţia Cerului omului împărat, care a făcut nuntă fiului său. 

3 Şi a trimis pre slugile sale să cheme pre cei chemaţi la nuntă, şi nu vrea să vie. 

4 Iarăşi a mai trimis pre alte slugi, zicând: Ziceţi celor chemaţi, iată că am gătit prânzul meu, juncii 
mei şi cele hrănite ale mele s-au junghiat, şi toate sunt gata, veniţi la nuntă. 

5 Iar ei nebăgând seamă s-au dus, unul la holda sa, altul la neguţătoria sa. 

6 Iar ceilalţi prinzând pre slugile lui i-au pedepsit, şi i-au omorât pre ei. 

7 Şi auzind împăratul acela, s-a mâniat, şi trimiţând oştile sale, a pierdut pre ucigaşii aceia, şi 
cetatea lor o a ars. 

8 Atunci a zis slugilor sale: Iată nunta este gata, iar cei chemaţi nu au fost vrednici. 

9 Deci mergeţi la răspântiile căilor, şi pre câţi veţi afla, îi chemaţi la nuntă. 

10 Şi ieşind slugile acelea la răspântii, au adunat pre toţi câţi au aflat şi răi şi buni; şi s-a umplut 
nunta de cei ce şedea. 

11 Şi intrând împăratul să vadă pre cei ce şedea, văzut-a acolo pre un om care nu era îmbrăcat în 
haină de nuntă. 

12 Şi i-a zis lui: Prietene, cum ai intrat aici, neavând haină de nuntă? Iar el tăcea. 

13 Atunci a zis împăratul slugilor: Legându-i lui mâinile şi picioarele, luaţi-1 pre dânsul, şi-l 
aruncaţi întru întunerecul cel mai dinafară, acolo va fi plângerea, şi scârşnirea dinţilor. 

14 Că mulţi sunt chemaţi, dar puţini aleşi. 

15 Atunci mergând Fariseii sfat au făcut ca să-l vâneze pre el în cuvânt. 

16 Şi au trimis pre ucenicii lor împreună cu Irodianii, zicând: învăţătorule, ştim că adevărat eşti, şi 
calea lui Dumnezeu întru adevăr înveţi, şi nu-ţi este ţie grijă de nimenea, că nu cauţi în faţa 
oamenilor. 

17 Deci spune-ne nouă, ce ţi se pare ţie? Se cade a da dajdie Cezarului, sau nu? 

18 Iar Iisus cunoscând vicleşugul lor, a zis: Ce mă ispitiţi făţarnicilor? Arătaţi-mi mie banul dajdiei. 

19 Iar ei au adus lui un dinar. 

20 Şi a zis lor: Al cui este chipul acesta şi scriptura cea de pre el? 

21 Zis-au lui: Ale Cezarului. Atunci a zis lor: Daţi dar înapoi pre cele ce sunt ale Cezarului, 
Cezarului; şi pre cele ce sunt ale lui Dumnezeu, lui Dumnezeu. 

22 Şi auzind s-au mirat, şi lăsându-1 pre el, s-au dus. 




23 într-aceea zi, au venit la dânsul Saducheii care zic că nu este înviere, şi l-au întrebat pre el 
zicând: 

24 Invăţătorule, Moise a zis: De va muri cineva neavând feciori, să ia fratele lui pre femeia lui, şi să 
ridice sămânţă fratelui său. 

25 Deci erau la noi şapte fraţi, şi cel dintâi însurându-se, a murit, şi neavând sămânţă, a lăsat pre 
femeia sa fratelui său. 

26 Aşijderea şi al doilea, şi al treilea, până la al şaptelea. 

27 Iar mai pre urmă de toţi a murit şi femeia. 

28 Deci la înviere, a căruia dintru acei şapte va fi femeie? Că toţi o au avut pre ea. 

29 Iar Iisus răspunzând, a zis lor: Vă rătăciţi neştiind Scripturile, nici puterea lui Dumnezeu. 

30 Că la înviere nici se însoară nici se mărită, ci ca îngerii lui Dumnezeu în Cer sunt. 

31 Iar pentru învierea morţilor, au nu aţi citit ceea ce s-a zis vouă de la Dumnezeu, grăind: 

32 Eu sunt Dumnezeul lui Avraam, şi Dumnezeul lui Isaac, şi Dumnezeul lui Iacov; nu este 
Dumnezeu, Dumnezeu al morţilor, ci al viilor. 

33 Şi auzind noroadele se mirau de învăţătura lui. 

34 Iar Fariseii auzind că a astupat gurile Saducheilor, s-au adunat împreună. 

35 Şi l-a întrebat pre el unul din ei învăţător de lege, ispitindu-1 pre el, şi zicând: 

36 învăţătorule, care poruncă este mai mare în lege? 

37 Iar Iisus a zis lui: Să iubeşti pre Domnul Dumnezeul tău, cu toată inima ta, şi cu tot sufletul tău, 
şi cu tot cugetul tău. 

38 Aceasta este întâi şi mai mare poruncă. 

39 Iar a doua asemenea acesteia: Să iubeşti pre aproapele tău, ca însuţi pre tine. 

40 într-aceste două porunci toată legea şi Prorocii se spânzură. 

41 Şi fiind adunaţi Fariseii, i-a întrebat pre ei Iisus. 

42 Zicând: Ce vi se pare vouă de Hristos? Al cui fiu este? Zis-au lui: Al lui David. 

43 Zis-a lor: Dar cum David cu Duhul îl numeşte pre el Domn, zicând: 

44 Zis-a Domnul Domnului meu: Şezi de-a dreapta mea, până ce voi pune pre vrăjmaşii tăi aşternut 
Picioarelor tale. 

45 Deci dacă David îl numeşte pre el Domn, cum fiu al lui este? 

46 Şi nimenea nu putea să răspundă lui cuvânt, nici a mai îndrăznit cineva dintr-acea zi să-l mai 
întrebe pre el. 

Matei 23 

1 Atunci Iisus a grăit noroadelor, şi Ucenicilor săi zicând: 

2 Pre scaunul lui Moise au şezut Cărturarii şi Fariseii. 

3 Deci toate câte vor zice vouă să păziţi, păziţi, şi faceţi, iar după lucrurile lor nu faceţi; că zic, şi ei 
nu fac. 

4 Că leagă sarcini grele şi cu anevoie de purtat, şi le pun pre umerile oamenilor, iar ei nici cu 




degetul lor nu vor să le mişte pre ele. 

5 Şi toate lucrurile lor le fac ca să se vază de oameni; că îşi lăţesc filacteriile lor, şi-şi măresc 
ceprazele hainelor sale. 

6 Şi iubesc şederile cele mai întâi la ospăţuri, şi scaunele cele mai de sus în sinagoguri. 

7 Şi închinăciunile prin târguri, şi a se chema de oameni: Rabbi, Rabbi. 

8 Iar voi să nu vă numiţi Rabbi, că unul este Dascălul vostru, Hristos; iar voi toţi fraţi sunteţi. 

9 Şi tată să nu chemaţi vouă pre pământ, că unul este Tatăl vostru cel din Ceruri. 

10 Nici să vă numiţi învăţători, că unul este învăţătorul vostru, Hristos. 

11 Iar cel ce este mai mare între voi, să fie vouă slugă. 

12 Că cel ce se va înălţa pre sine, se va smeri; şi cel ce se va smeri pre sine, se va înălţa. 

13 Ci vai vouă Cărturarilor şi Fariseilor făţarnici, că mâncaţi casele văduvelor, şi cu pricină 
îndelung rugându-vă; pentru aceasta mai multă osândă veţi lua. 

14 Vai vouă Cărturarilor şi Fariseilor făţarnici, că închideţi împărăţia Cerurilor înaintea oamenilor; 
că voi nu intraţi, nici pre cei ce vor să intre nu-i lăsaţi. 

15 Vai vouă Cărturarilor şi Fariseilor făţarnici, că înconjuraţi marea şi uscatul, ca să faceţi un 
nemernic, şi dacă se face, îl faceţi pre el fiu Gheenei îndoit decât voi. 

16 Vai vouă povăţuitori orbi, care ziceţi: Că cel ce se va jura pre Biserică, nimic nu este; iar cel ce 
se va jura pre aurul Bisericii, vinovat este. 

17 Nebuni şi orbi, că ce este mai mare, aurul, sau Biserica care sfinţeşte pre aur? 

18 Şi, cel ce se va jura pre Oltar, nimic nu este; iar cel ce se va jura pre darul ce este deasupra lui, 
vinovat este. 

19 Nebuni şi orbi, că ce este mai mare, darul, sau Oltarul care sfinţeşte pre dar? 

20 Deci cela ce se jură pre Oltar, se jură pre el, şi pre toate cele ce sunt deasupra lui. 

21 Şi cela ce se jură pre Biserică, se jură pre ea, şi pre cela ce locuieşte intr-insa. 

22 Şi cela ce se jură pre Cer, se jură pre Scaunul lui Dumnezeu, şi pre cela ce şade pre el. 

23 Vai vouă Cărturarilor şi Fariseilor făţarnici, că zeciuiţi izmă, şi mărarul, şi chimenul, şi aţi lăsat 
cele mai grele ale legii: Judecata, şi mila, şi credinţa; acestea se cădea să le faceţi, şi acelea să nu le 
lăsaţi. 

24 Povăţuitori orbi, care strecuraţi ţânţarul, şi înghiţiţi cămila. 

25 Vai vouă Cărturarilor şi Fariseilor făţarnici, că curăţiţi partea cea din afară a paharului şi a 
blidului, iar dinlăuntru sunt pline de răpire şi de nedreptate. 

26 Farisee oarbe, curăţeşte întâi partea cea dinlăuntru a paharului şi a blidului, ca să fie şi cea 
dinafară curată. 

27 Vai vouă Cărturarilor şi Fariseilor făţarnici, că vă asemănaţi mormânturilor celor văruite, care 
din afară se arată frumoase, iar dinlăuntru sunt pline de oasele morţilor, şi de toată necurăţia. 

28 Aşa şi voi, dinafară vă arătaţi oamenilor drepţi, iar dinlăuntru sunteţi plini de făţărie şi de 
fărădelege. 

29 Vai vouă Cărturarilor şi Fariseilor făţarnici, că zidiţi mormânturile Prorocilor, şi împodobiţi 
gropile drepţilor. 

30 Şi ziceţi: De am fi fost în zilele părinţilor noştri, n-am fi fost părtaşi lor întru sângele Prorocilor. 

31 Drept aceea înşivă mărturisiţi de voi că sunteţi fii ai celor ce au omorât pre Proroci. 




32 Şi voi împliniţi măsura părinţilor voştri. 

33 Şerpi, pui de năpârci, cum veţi scăpa de judecata Gheenei? 

34 Pentru aceasta, iată eu trimit la voi Proroci, şi înţelepţi, şi Cărturari, şi dintre dânşii veţi ucide, şi 
veţi răstigni, şi dintre dânşii veţi bate în soboarele voastre, şi îi veţi goni din oraş în oraş. 

35 Ca să vină asupra voastră tot sângele drept, care s-a vărsat pre pământ, de la sângele lui Abel 
celui drept, până la sângele Zahariei fiul Varahiei, care l-aţi omorât între Biserică şi între Oltar. 

36 Amin grăesc vouă, vor veni acestea toate preste neamul acesta. 

37 Ierusalime, Ierusalime, cel ce ai omorât pre Proroci, şi ai ucis cu pietre pre cei trimişi la tine; de 
câte ori am vrut să adun pre fiii tăi, în ce chip adună găina puii săi sub aripi, şi nu aţi vrut. 

38 Iată se lasă vouă casa voastră pustie. 

39 Că zic vouă: De acum nu mă veţi mai vedea, până când veţi zice: Bine este cuvântat cel ce vine 
întru numele Domnului. 

Matei 24 

1 Şi ieşind Iisus din Biserică mergea, şi s-au apropiat către dânsul Ucenicii lui, ca să-i arăte lui 
zidirile Bisericii. 

2 Iar Iisus a zis lor: Vedeţi acestea toate? Amin grăiesc vouă: Nu va rămâne aici piatră pre piatră, 
care să nu se risipească. 

3 Şi şezând el în muntele Măslinilor, s-au apropiat către dânsul Ucenicii lui deosebi zicând: Spune 
nouă când vor fi acestea? Şi ce este semnul venirii tale, şi al sfârşitului veacului? 

4 Şi răspunzând Iisus a zis lor: Căutaţi să nu vă amăgească cineva pre voi. 

5 Că mulţi vor veni întru Numele meu, zicând: Eu sunt Hristos; şi pre mulţi vor înşela. 

6 Şi veţi să auziţi războaie şi veşti de războaie. Căutaţi să nu vă spăimântaţi. 

7 Că se cuvine toate acestea să fie; ci încă nu va fi atunci sfârşitul. 

8 Că se va scula neam preste neam, şi împărăţie preste împărăţie; şi vor fi foameţi şi ciume, şi 
cutremure pre alocurea. Ci acestea toate vor fi începătură a durerilor. 

9 Atunci vă vor da pre voi în necazuri, şi vă vor omorî pre voi; şi veţi fi urîţi de toate neamurile 
pentru Numele meu. 

10 Şi atunci se vor sminti mulţi, şi se vor vinde unul pre altul, şi vor urî unul pre altul. 

11 Şi mulţi proroci mincinoşi se vor scula şi vor înşela pre mulţi. 

12 Şi pentru înmulţirea fărădelegii, va răci dragostea a multora. 

13 Iar cela ce va răbda până în sfârşit, acela se va mântui. 

14 Şi se va propovădui această Evanghelie a împărăţiei întru toată lumea, întru mărturie la toate 
neamurile; şi atunci va veni sfârşitul. 

15 Deci când veţi vedea urâciunea pustiirii, care s-a zis prin Daniil Prorocul, stând în locul cel sfânt 
(cela ce citeşte să înţeleagă). 

16 Atunci cei din Iudeea să fugă la munţi. 

17 Şi cel ce va fi pre casă, să nu se pogoare să ia ceva din casa sa. 

18 Şi cel ce va fi în câmp, să nu întoarcă înapoi să-şi ia haina sa. 




19 Iar vai celor ce vor avea în pântece, şi celor ce vor apleca în zilele acelea. 

20 Ci rugaţi-vă, ca să nu fie fuga voastră iarna, nici Sâmbăta. 

21 Că va fi atunci necaz mare, care n-a fost din începutul lumii până acum, nici va fi. 

22 Şi de nu s-ar fi scurtat zilele acelea, nu s-ar fi mântuit tot trupul, ci pentru cei aleşi se vor scurta 
zilele acelea. 

23 Atunci de va zice vouă cineva: Iată aicea Hristos sau acolo; să nu credeţi. 

24 Că se vor scula hristoşi mincinoşi, şi proroci mincinoşi, şi vor da semne mari şi minuni, cât să 
amăgească de va fi cu putinţă şi pre cei aleşi. 

25 Iată mai înainte am spus vouă. 

26 Deci de vor zice vouă: Iată în pustie este; să nu ieşiţi; iată în cămări, să nu credeţi. 

27 Că precum iese fulgerul de la răsărituri, şi se arată până la apusuri, aşa va fi şi venirea Fiului 
Omului. 

28 Că unde va fi trupul cel mort, acolo se vor aduna vulturii. 

29 însă îndată după necazul acelor zile, soarele se va întuneca, şi luna nu-şi va da lumina sa, şi 
stelele vor cădea din Cer, şi puterile Cerurilor se vor clăti. 

30 Şi atunci se va arăta Semnul Fiului Omului pre Cer, şi atunci vor plânge toate seminţiile 
pământului, şi vor vedea pre Fiul Omului venind pre Norii Cerului, cu putere şi cu slavă multă. 

31 Şi va trimite pre îngerii săi, cu glas mare de trâmbiţă, şi vor aduna pre cei aleşi ai lui din cele 
patru vânturi, de la marginile Cerurilor până la marginile lor. 

32 Iar de la smochin vă învăţaţi pildă, când mlădiţa lui este moale, şi înfrunzeşte, ştiţi că aproape 
este vara. 

33 Aşa şi voi, când veţi vedea acestea toate, să ştiţi că aproape este lângă uşi. 

34 Amin grăiesc vouă: Nu va trece neamul acesta, până când toate acestea vor fi. 

35 Cerul şi pământul va trece, iar cuvintele mele nu vor trece. 

36 Iar de ziua aceea şi ceasul nimenea nu ştie, nici îngerii din Ceruri, fără numai Tatăl meu singur. 

37 Că precum a fost în zilele lui Noe, aşa va fi şi venirea Fiului Omului. 

38 Şi precum era în zilele cele mai înainte de potop, mâncau şi beau, se însurau şi se măritau, până 
în ziua întru care a intrat Noe în corabie. 

39 Şi nu au ştiut până când a venit potopul şi a luat pre toţi; aşa va fi şi venirea Fiului Omului. 

40 Atunci doi de vor fi în câmp: Unul se va lua, şi unul se va lăsa. 

41 Două măcinând la moară: Una se va lua, şi una se va lăsa. 

42 Deci priveghiaţi, că nu ştiţi în care ceas Domnul vostru va veni. 

43 Iar aceasta să ştiţi, că de ar şti stăpânul casei în care ceas va veni furul, ar fi privegheat şi nu ar fi 
lăsat să-i sape casa lui. 

44 Pentru aceasta şi voi fiţi gata, că în ceasul care nu gândiţi, Fiul Omului va veni. 

45 Oare cine este sluga cea credincioasă şi înţeleaptă, pre care l-a pus Domnul său peste slugile 
sale, ca să le dea lor hrană la vreme? 

46 Fericită este sluga aceea, pre care venind Domnul său îl va afla făcând aşa. 

47 Amin grăiesc vouă: Că preste toate averile sale îl va pune pre el. 

48 Iar de va zice acea slugă rea întru inima sa: Zăboveşte domnul meu a veni, 




49 Şi va începe a bate pre soţiile sale, şi a mânca şi a bea cu beţivii, 

50 Veni-va Domnul slugii aceleia în ziua întru care nu aşteaptă, şi în ceasul întru care nu ştie. 

51 Şi-l va tăia pre el în două, şi partea lui cu făţarnicii o va pune. Acolo va fi plângerea şi scârşnirea 
dinţilor. 



Matei 25 



1 Atunci se va asemăna împărăţia Cerurilor cu zece fecioare, care luându-şi candelele sale, au ieşit 
întru întâmpinarea Mirelui. 

2 Şi cinci dintre ele erau înţelepte, iar cinci nebune. 

3 Cele nebune luând-şi candelele lor, n-au luat cu sine untdelemn. 

4 Iar cele înţelepte au luat untdelemn în vasele lor, cu candelele lor. 

5 Şi zăbovindu-se Mirele, au dormitat toate, şi au adormit. 

6 Şi la miezul nopţii s-a făcut strigare: Iată Mirele vine, ieşiţi întru întâmpinarea lui. 

7 Atunci s-au sculat toate fecioarele acelea, şi şi-au împodobit candelele sale. 

8 Iar cele nebune au zis celor înţelepte: Daţi-ne nouă din untuldelemn al vostru, că se sting 
candelele noastre. 

9 Şi au răspuns cele înţelepte zicând: Nu cumva nu ne va ajunge nouă şi vouă, ci mai bine mergeţi 
la cei ce vând şi vă cumpăraţi vouă. 

10 Iar mergând ele să cumpere, venit-a Mirele; şi cele ce erau gata, au intrat cu el la nuntă, şi s-a 
închis uşa. 

11 Iar mai pre urmă au venit şi celelalte fecioare, zicând: Doamne, Doamne, deschide nouă. 

12 Iar el răspunzând, a zis: Amin zic vouă: nu vă ştiu pre voi. 

13 Drept aceea privegheaţi, că nu ştiţi ziua, nici ceasul, întru care Fiul Omului va veni. 

14 Că în ce chip un om mergând departe, a chemat slugile sale şi le-a dat lor avuţia sa. 

15 Şi unuia i-a dat cinci talanţi, iar altuia doi, iar altuia unul, fieştecăruia dupre puterea lui; şi s-a 
dus îndată. 

16 Deci mergând cel ce luase cinci talanţi, a lucrat cu dânşii, şi a făcut alţi cinci talanţi. 

17 Aşijderea şi cel cu doi, a dobândit şi acesta alţi doi. 

18 Iar cel ce luase unul, ducându-se a săpat în pământ şi a ascuns argintul Domnului său. 

19 Iar după multă vreme a venit Domnul slugilor acelora, şi a făcut socoteală cu dânşii. 

20 Şi venind cel ce a luat cinci talanţi, a adus alţi cinci talanţi, zicând: Doamne, cinci talanţi mi-ai 
dat mie; iată, alţi cinci talanţi am dobândit cu ei. 

21 Zis-a lui Domnul său: Bine slugă bună, şi credincioasă, preste puţine ai fost credincios, preste 
multe te voi pune; intră întru bucuria Domnului tău. 

22 Şi venind şi cel ce a luat doi talanţi, a zis: Doamne, doi talanţi mi-ai dat mie; iată, alţi doi talanţi 
am dobândit cu ei. 

23 Zis-a lui Domnul său: Bine slugă bună şi credincioasă; preste puţine ai fost credincios, preste 
multe te voi pune; intră întru bucuria Domnului tău. 

24 Şi venind şi cel ce a luat un talant, a zis: Doamne, te-am ştiut că eşti om aspru, seceri unde nu ai 




semănat şi aduni de unde nu ai risipit. 

25 Şi temându-mă m-am dus de am ascuns talantul tău în pământ; iată, ai al tău. 

26 Şi răspunzând Domnul său, i-a zis lui: Slugă vicleană şi leneşă, ai ştiut că secer unde n-am 
semănat, şi adun de unde n-am risipit? 

27 Pentru aceasta dar se cuvenea ţie să fi dat argintul meu schimbătorilor, şi venind eu, aş fi luat al 
meu cu dobândă. 

28 Luaţi dar de la el talantul, şi îl daţi celui ce are zece talanţi. (Că tot celui ce are, i se va da, şi-i va 
prisosi. 

29 Iar de la cel ce n-are, şi ceea ce i se pare că are, i se va lua de la dânsul). 

30 Şi pre sluga cea netrebnică, aruncaţi-1 întru întunerecul cel mai dinafară; acolo va fi plângerea şi 
scârşnirea dinţilor. 

31 Iar când va veni Fiul Omului întru Slava sa, şi toţi sfinţii îngeri cu dânsul, atunci va şedea pre 
Scaunul Slavei sale. 

32 Şi se vor aduna înaintea lui toate limbile; şi-i va despărţi pre dânşii unul de altul, precum 
desparte păstorul oile din iezi. 

33 Şi va pune oile de-a dreapta lui, iar iezii de-a stânga. 

34 Atunci va zice împăratul celor de-a dreapta lui: Veniţi blagosloviţii Părintelui meu, moşteniţi 
împărăţia care este gătită vouă de la întemeierea lumii. 

35 Că am flămânzit, şi mi-aţi dat de am mâncat; am însetat, şi mi-aţi dat de am băut; strein am fost, 
şi m-aţi primit. 

36 Gol, şi m-aţi îmbrăcat; bolnav am fost, şi m-aţi cercetat; în temniţă am fost, şi aţi venit la mine. 

37 Atunci vor răspunde lui drepţii, zicând: Doamne când te-am văzut flămând, şi te-am hrănit? Sau 
însetat, şi ţi-am dat de ai băut? 

38 Sau când te-am văzut strein, şi te-am primit? Sau gol, şi te-am îmbrăcat? 

39 Sau când te-am văzut bolnav, sau în temniţă, şi am venit la tine? 

40 Şi răspunzând împăratul, va zice lor: Amin zic vouă, întrucât aţi făcut unuia dintru aceşti fraţi ai 
mei prea mici, mie aţi făcut. 

41 Atunci va zice şi celor de-a stânga lui: Duceţi-vă de la mine blestemaţilor în focul cel veşnic, 
care este gătit diavolului, şi îngerilor lui. 

42 Că am flămânzit, şi nu mi-aţi dat să mănânc; am însetat, şi nu mi-aţi dat să beau. 

43 Strein am fost, şi nu m-aţi primit; gol, şi nu m-aţi îmbrăcat; bolnav, şi în temniţă, şi nu m-aţi 
cercetat pre mine. 

44 Atunci vor răspunde şi ei, zicând: Doamne, când te-am văzut flămând, sau însetat, sau strein, sau 
gol, sau bolnav, sau în temniţă, şi nu am slujit ţie? 

45 Atunci va răspunde lor, zicând: Amin grăiesc vouă, întrucât nu aţi făcut unuia dintru aceşti prea 
mici, nici mie nu aţi făcut. 

46 Şi vor merge aceştia în muncă veşnică, iar drepţii în viaţa veşnică. 



Matei 26 



1 Şi a fost când a săvârşit Iisus toate cuvintele acestea, a zis Ucenicilor săi: 




2 Ştiţi că după două zile Paştile vor fi, şi Fiul Omului se va da să se răstignească. 

3 Atuncea s-au adunat Arhiereii şi Cărturarii şi Bătrânii norodului în curtea Arhiereului, ce se 
numea Caiafa. 

4 Şi sfat au făcut să prinză pre Iisus cu vicleşug şi să-l omoare. 

5 Şi ziceau: Nu în ziua praznicului, ca să nu se facă tulburare întru norod. 

6 Iar fiind Iisus în Betania, în casa lui Simon leprosul, 

7 Venit-a la dânsul o femeie având un alabastru cu mir de mult preţ, şi l-a turnat pre capul lui, 
şezând el. 

8 Iar Ucenicii văzând le-a părut rău, zicând: Pentru ce se făcu această pagubă? 

9 Că se putea vinde acest mir drept mult, şi să se dea săracilor. 

10 Iar Iisus ştiind, a zis lor: Pentru ce daţi supărare femeii? Că bun lucru a făcut cu mine. 

11 Că pre săraci pururea îi aveţi cu voi, iar pre mine nu mă aveţi pururea. 

12 Că vărsând aceasta mirul acesta pre trupul meu, spre îngroparea mea a făcut. 

13 Amin grăiesc vouă: Oriunde se va propovădui Evanghelia aceasta în toată lumea, zice-se-va şi ce 
a făcut aceasta, întru pomenirea ei. 

14 Atunci unul din cei doisprezece, care se numea Iuda Iscarioteanul, mergând la Arhierei, a zis lor: 
Ce îmi veţi da mie, şi eu îl voi da pre el vouă? 

15 Iar ei i-au pus lui treizeci de arginţi. 

16 Şi de atunci căuta vreme cu prilej ca să-l dea pre el. 

17 Iar în ziua cea dintâi a azimilor, au venit Ucenicii la Iisus, zicând lui: Unde voieşti să gătim ţie să 
mănânci Paştile? 

18 Iar el a zis lor: Mergeţi în oraş la oarecine, şi ziceţi lui: învăţătorul zice, Vremea mea aproape 
este, la tine voi să fac Paştile cu Ucenicii mei. 

19 Şi au făcut Ucenicii precum le-a poruncit lor Iisus; şi au gătit Paştile. 

20 Iar făcându-se seară, a şezut cu cei doisprezece Ucenici ai săi. 

21 Şi mâncând ei, a zis: Amin grăiesc vouă, că unul din voi va să mă vânză. 

22 Iar ei întristându-se foarte, au început a zice lui fieştecare dintr-înşii: Nu cumva eu sunt, 

Doamne? 

23 Iar el răspunzând, a zis: Cela ce a întins cu mine mâna în blid, acela va să mă vânză. 

24 Ci Fiul Omului va merge precum este scris pentru el; dar vai omului aceluia prin care Fiul 
Omului se vinde. Mai bine ar fi fost lui, de nu s-ar fi născut omul acela. 

25 Şi răspunzând Iuda, cel ce l-a vândut pre el, a zis: Nu cumva sunt eu, învăţătorule? Zis-a lui: Tu 
ziseşi. 

26 Deci mâncând ei, luând Iisus pâinea, şi blagoslovind, a frânt, şi a dat Ucenicilor, şi a zis: Luaţi, 
mâncaţi, acesta este Trupul meu. 

27 Şi luând paharul, şi mulţumind, a dat lor, zicând: 

28 Beţi dintru acesta toţi. Că acesta este Sângele meu al legii celei noi, care pentru mulţi se varsă 
spre iertarea păcatelor. 

29 Că zic vouă, că nu voi mai bea de acum dintr-această roadă a viţei, până în ziua aceea, când o voi 
bea pre aceasta cu voi nouă întru împărăţia Tatălui meu. 




30 Şi dând laudă, a ieşit în muntele Măslinilor. 

31 Atunci a zis lor Iisus: Toţi voi vă veţi sminti întru mine în noaptea aceasta. Că scris este: Bate- 
voi Păstorul şi se vor risipi oile turmei. 

32 Iar după ce voi învia, voi merge mai-nainte de voi în Galileea. 

33 Şi răspunzând Petru, a zis lui: Deşi toţi se vor sminti întru tine, iar eu niciodată nu mă voi sminti. 

34 Zis-a Iisus lui: Amin zic ţie, că întru această noapte mai înainte de a cânta cocoşul, de trei ori te 
vei lepăda de mine. 

35 Zis-a Petru lui: De mi s-ar întâmpla şi a muri împreună cu tine, nu mă voi lepăda de tine. 
Aşijderea încă şi toţi Ucenicii au zis. 

36 Atunci a venit împreună cu dânşii Iisus în satul ce se numeşte Ghetsimani; şi a zis Ucenicilor: 
Şedeţi aici până voi merge să mă rog acolo. 

37 Şi luând pre Petru, şi pre cei doi fii ai lui Zevedei, a început a se întrista, şi a se mâhni. 

38 Atunci a zis lor Iisus: întristat este sufletul meu până la moarte; rămâneţi aici şi priveghiaţi 
împreună cu mine. 

39 Şi mergând puţin mai înainte, a căzut pre faţa sa, rugându-se şi zicând: Părintele meu, de este cu 
putinţă, treacă de la mine paharul acesta; însă nu precum voiesc eu, ci precum tu. 

40 Şi a venit către Ucenici şi i-a aflat pre dânşii dormind, şi a zis lui Petru: Aşa nu aţi putut un ceas 
a priveghea împreună cu mine. 

41 Privegheaţi şi vă rugaţi ca să nu intraţi în ispită: Că Duhul este osârduitor, iar trupul neputincios. 

42 Iarăşi a doua oară mergând s-a rugat, zicând: Părintele meu, de nu poate trece acest pahar de la 
mine, ca să nu-1 beau pre el, fie voia ta. 

43 Şi venind, i-a aflat pre dânşii iarăşi dormind, că erau ochii lor îngreuiaţi. 

44 Şi lăsându-i pre ei, mergând iarăşi s-a rugat a treia oară, acelaş cuvânt zicând. 

45 Atunci a venit la Ucenicii săi, şi le-a zis lor: Dormiţi de acum, şi vă odihniţi. Iată s-a apropiat 
ceasul, şi Fiul Omului se va da în mâinile păcătoşilor. 

46 Sculaţi-vă, să mergem; iată, s-a apropiat cela ce m-a vândut. 

47 Şi încă el grăind, iată Iuda, unul din cei doisprezece a venit, şi împreună cu el norod mult, cu 
săbii, şi cu fuşti, trimişi de Arhiereii şi de Bătrânii norodului. 

48 Iar cela ce-1 vânduse pre el, le-a dat lor semn, zicând: Pre care voi săruta, acela este, prindeţi-1 
pre el. 

49 Şi îndatăş apropiindu-se de Iisus, a zis: Bucură-te, învăţătorule; şi l-a sărutat pre el. 

50 Iar Iisus a zis lui: Prietene, pentru ce ai venit? Atunci apropiindu-se ei, au pus mâinile pre Iisus şi 
l-au prins pre el. 

51 Şi iată unul din cei ce era cu Iisus, întinzându-şi mâna, şi-a scos sabia sa; şi lovind pre sluga 
Arhiereului, i-a tăiat urechea lui. 

52 Atunci a zis Iisus lui: întoarce sabia ta în locul ei; că toţi cei ce scot sabie, de sabie vor muri. 

53 Au ţi se pare, că nu pot a ruga acum pre Tatăl meu, şi să-mi puie mie înainte mai mult decât 
douăsprezece Legiuni de îngeri? 

54 Dar cum se vor umplea scripturile, care zic, că aşa se cade să fie? 

55 întru acelaşi ceas a zis Iisus noroadelor: Ca la un tâlhar aţi ieşit cu săbii şi cu fuşti să mă prindeţi 
pre mine. în toate zilele la voi şedeam, învăţând în Biserică, şi nu m-aţi prins pre mine. 




56 însă acestea toate s-au făcut, ca să se plinească scripturile Prorocilor; atunci Ucenicii toţi 
lăsându-1 pre el, au fugit. 

57 Iar ei prinzând pre Iisus l-au dus la Caiafa Arhiereul, unde Cărturarii şi Bătrânii erau adunaţi. 

58 Iar Petru mergea după El de departe, până la curtea Arhiereului; şi intrând înlăuntru şedea cu 
slugile, să vadă sfârşitul. 

59 Iar Arhiereii şi Bătrânii, şi tot sfatul, căutau mărturie mincinoasă asupra lui Iisus, ca să-l omoare 
pre el. 

60 Şi nu au aflat; şi multe mărturii mincinoase venind de faţă, nu au aflat, iar mai pre urmă venind 
două mărturii mincinoase, au zis: 

61 Acesta a zis: Pot să stric Biserica lui Dumnezeu, şi în trei zile s-o zidesc pre dânsa. 

62 Şi sculându-se Arhiereul, a zis lui: Nimica nu răspunzi? Ce aceştia mărturisesc asupra ta? 

63 Iar Iisus tăcea; şi răspunzând Arhiereul, a zis lui: Juru-te pre Dumnezeul cel viu, ca să spui nouă 
de eşti tu Hristosul, Fiul lui Dumnezeu. 

64 Zis-a Iisus lui: Tu ai zis; însă zic vouă: De acum veţi vedea pre Fiul Omului şezând de-a dreapta 
puterii, şi venind pre Norii Cerului. 

65 Atunci Arhiereul şi-a rupt hainele sale, zicând: Că a hulit; ce ne mai trebuiesc alte mărturii? Iată 
acum aţi auzit hula lui. 

66 Ce vă pare vouă? Iar ei răspunzând, au zis: Vinovat este morţii. 

67 Atunci au scuipat în Obrazul lui, şi cu pumnii l-au bătut, iar alţii îi da palme. 

68 Zicând: Proroceşte nouă Hristoase, cine este cel ce te-a lovit. 

69 Iar Petru şedea afară în curte; şi a venit la el o slujnică, zicând: Şi tu erai cu Iisus Galileeanul. 

70 Iar el s-a lepădat înaintea tuturor, zicând: Nu ştiu ce zici. 

71 Şi ieşind el la poartă, l-a văzut pre el alta, şi a zis celor de acolo: Şi acesta era cu Iisus 
Nazarineanul. 

72 Şi iarăşi s-a lepădat cu jurământ: Că nu ştiu pre omul acesta. 

73 Iar preste puţin, apropiindu-se cei ce sta, au zis lui Petru: Adevărat şi tu dintr-înşii eşti, că şi 
graiul tău arătat te face pre tine. 

74 Atunci a început a se blestema, şi a se jura, că nu ştiu pre omul acesta; şi îndatăşi cocoşul a 
cântat. 

75 Şi şi-a adus aminte Petru de cuvântul lui Iisus ce-i zisese lui: Că mai înainte de a cânta cocoşul, 
de trei ori te vei lepăda de mine, şi ieşind afară a plâns cu amar. 



Matei 27 



1 Iar dacă s-a făcut ziuă, sfat au făcut toţi Arhiereii, şi Bătrânii norodului asupra lui Iisus, ca să-l 
omoare pre el. 

2 Şi legându-1 pre dânsul l-au dus, şi l-au dat domnului Pilat din Pont. 

3 Atunci văzând Iuda, cel ce l-a vândut pre el, că s-a judecat spre moarte, căindu-se, a întors cei 
treizeci de arginţi Arhiereilor, şi Bătrânilor, zicând: 

4 Greşit-am de am vândut sânge nevinovat. Iar ei au zis: Ce este nouă? Tu vei vedea. 

5 Şi aruncând arginţii în Biserică, s-a dus de acolo; şi mergând s-a spânzurat. 




6 Iar Arhiereii luând arginţii, au zis: Nu se cuvine a-i pune pre aceştia în corvana; de vreme ce preţ 
de sânge este. 

7 Şi sfat făcând, au cumpărat cu ei ţarina olarului, pentru îngroparea străinilor. 

8 Pentru aceea s-a numit ţarina aceea, ţarina sângelui, până în ziua de astăzi. 

9 (Atunci s-a plinit ceea ce s-a zis prin Prorocul Ieremia ce zice: Şi au luat treizeci de arginţi, preţul 
celui preţuit, care s-a preţuit de fiii lui Israil. 

10 Şi i-au dat pre ei pre ţarina olarului, precum mi-a spus mie Domnul.) 

11 Iar Iisus sta înaintea dregătorului; şi l-a întrebat pre el dregătorul, zicând: Tu eşti împăratul 
Iudeilor? Iar Iisus a zis lui: Tu zici. 

12 Şi când grăiau asupra lui Arhiereii şi Bătrânii, nimic nu răspundea. 

13 Atunci a zis Pilat lui: Nu auzi câte mărturisesc asupra ta? 

14 Şi nu i-a răspuns lui la nici un cuvânt, cât se mira dregătorul foarte. 

15 Iar la Praznic avea obicei dregătorul să slobozească norodului un vinovat, pre care vrea ei. 

16 Şi aveau atunci un vinovat vestit ce se numea Baraba. 

17 Deci adunându-se ei, a zis lor Pilat: Pre care voiţi să vă slobozesc vouă? Pre Baraba, sau pre 
Iisus ce se zice Hristos? 

18 Că ştia că pentru pizmă l-au dat pre el. 

19 Şi şezând el pre scaun la judecată, a trimis la dânsul femeia lui zicând: Nimic ţie şi dreptului 
acestuia, că multe am pătimit astăzi în vis pentru dânsul. 

20 Iar Arhiereii şi Bătrânii au plecat pre noroade ca să ceară pre Baraba, iar pre Iisus să-l piarză. 

21 Şi răspunzând dregătorul, a zis lor: Pre care voiţi dintru amândoi să vă slobozesc vouă? Iar ei au 
zis: Pre Baraba. 

22 Zis-a lor Pilat: Dar ce voi face lui Iisus ce se zice Hristos? Zis-au lui toţi: Să se răstignească. 

23 Iar dregătorul a zis: Dar ce rău a făcut? Iar ei mai vârtos strigau, zicând: Să se răstignească. 

24 Deci văzând Pilat că nimic nu foloseşte, ci mai multă gâlceavă se face, luând apă, şi-a spălat 
mâinile înaintea norodului, zicând: Nevinovat sunt de sângele dreptului acestuia, voi veţi vedea. 

25 Şi răspunzând tot norodul, a zis: Sângele lui asupra noastră, şi asupra feciorilor noştri. 

26 Atunci le-a slobozit lor pe Baraba, iar pre Iisus bătându-1, l-a dat să se răstignească. 

27 Atunci ostaşii dregătorului ducând pre Iisus în divan, adunat-au la dânsul toată mulţimea 
ostaşilor. 

28 Şi desbrăcându-1 pre el, l-au îmbrăcat cu hlamidă roşie. 

29 Şi împletind cunună de spini, au pus în Capul lui, şi trestie în Dreapta lui; şi îngenunchind 
înaintea lui, îşi băteau joc de el, zicând: Bucură-te, împăratul Iudeilor. 

30 Şi scuipând asupra lui, au luat trestia, şi-l băteau pre el preste Cap. 

31 Şi dacă l-au batjocorit pre dânsul, au dezbrăcat de pre el hlamida, şi l-au îmbrăcat în hainele sale, 
şi l-au dus pre dânsul să-l răstignească. 

32 Iar ieşind afară, au aflat pre un om Cirinean anume Simon, pre acesta l-au silit să ducă Crucea 
lui. 

33 Şi venind la locul ce se numeşte Golgota, care se zice locul Căpăţânii. 

341 -au dea lui să bea oţet amestecat cu fiere; şi gustând, nu vrea să bea. 




35 Iar după ce l-au răstignit pre el, au împărţit hainele lui, punând sorţi, ca să se plinească ceea ce s- 
a zis de Prorocul: împărţit-au hainele mele loruşi, şi pentru cămaşa mea au aruncat sorţi. 

36 Şi şezând, îl păzeau pre el acolo. 

37 Şi au pus deasupra Capului lui vina lui scrisă: ACESTA ESTE IISUS ÎMPĂRATUL IUDEILOR. 

38 Atunci au răstignit împreună cu dânsul doi tâlhari: Unul de-a dreapta, şi altul de-a stânga. 

39 Iar cei ce treceau îl huleau pre dânsul, clătind cu capetele sale. 

40 Şi zicând: Cela ce strici Biserica, şi în trei zile o zideşti, mântueşte-te pre tine însuţi, de eşti Fiul 
lui Dumnezeu, pogoară-te de pre Cruce. 

41 Aşijderea încă şi Arhiereii batjocorindu-1, împreună cu Cărturarii şi cu Bătrânii, şi cu Fariseii, 
ziceau: 

42 Pre alţii a mântuit, iar pre sine nu poate să se mântuiască; de este împăratul lui Israil, pogoare-să 
acum de pre Cruce, şi să credem intr-insul. 

43 Nădăjduia spre Dumnezeu; izbăvească-1 acum pre dânsul, de îl voieşte pre el; că a zis: Că Fiul 
lui Dumnezeu sunt. 

44 Asemenea şi tâlharii cei ce erau împreună cu el răstigniţi, îl ocărau pre el. 

45 Iar de la al şaselea ceas, întuneric s-a făcut preste tot pământul, până la al nouălea ceas. 

46 Iar în ceasul al nouălea a strigat Iisus cu glas mare, zicând: Iii, Iii, Lima Sabahtani; adică: 
Dumnezeul meu, Dumnezeul meu, căci m-ai lăsat. 

47 Iar oarecare din cei ce sta acolo auzind, ziceau: Că pre Ilie strigă acesta. 

48 Şi îndată alergând unul dintr-înşii, şi luând un burete, l-a umplut de oţet, şi punându-1 într-o 
trestie, l-a adăpat pre el. 

49 Iar ceilalţi ziceau: Lasă să vedem, au veni-va Ilie să-l mântuiască pre el? 

50 Iar Iisus iarăşi strigând cu glas mare, şi-a dat Duhul. 

51 Şi iată Catapeteasma Bisericii s-a rupt în două, de sus până jos; şi pământul s-a cutremurat; şi 
pietrile s-au despicat. 

52 Şi mormânturile s-au deschis; şi multe trupuri ale sfinţilor ce adormiseră, s-au sculat. 

53 Şi ieşind din mormânturi, după învierea lui, au venit în sfânta cetate şi s-au arătat multora. 

54 Iar Sutaşul, şi cei ce erau împreună cu el păzind pre Iisus, văzând cutremurul, şi cele ce s-au 
făcut, s-au înfricoşat foarte, zicând: Adevărat Fiu al lui Dumnezeu a fost acesta. 

55 Şi erau acolo şi femei multe de departe privind, care merseseră după Iisus din Galileea, slujind 
lui. 

56 între care era Maria Magdalena, şi Maria muma lui Iacov, şi a lui Iosi, şi muma fiilor lui 
Zevedei. 

57 Iar făcându-se seară, a venit un om bogat din Arimateea, numele lui Iosif, care şi el fusese ucenic 
al lui Iisus. 

58 Acesta venind la Pilat, a cerut Trupul lui Iisus. 

59 Atunci Pilat a poruncit să se dea Trupul. Şi luând Iosif Trupul, l-a înfăşurat în Giulgiu curat. 

60 Şi l-a pus pre el intr-un mormânt nou al său, pre care îl săpase în piatră, şi prăvălind o piatră 
mare pre uşa mormântului, s-a dus. 

61 Şi erau acolo Maria Magdalena, şi cealaltă Mărie, şezând în preajma Monnântului. 

62 Iar a doua zi, care este după Vineri, s-au adunat Arhiereii, şi Fariseii la Pilat, zicând: 




63 Doamne, adusu-ne-am aminte, că înşelătorul acela, a zis încă fiind viu: După trei zile mă voi 
scula. 

64 Deci porunceşte să se întărească Mormântul până a treia zi; nu cumva venind Ucenicii lui 
noaptea, să-l fure pre el; şi să zică norodului că s-a sculat din morţi; şi va fi rătăcirea cea de apoi 
mai rea decât cea dintâi. 

65 Zis-a lor Pilat: Aveţi custodie; mergeţi de întăriţi cum ştiţi. 

66 Iar ei mergând, au întărit Mormântul pecetluind piatra împreună cu custodia. 



Matei 28 



1 Iar Sâmbătă târziu, întru ceea ce se lumina spre una din Sâmbete, a venit Maria Magdalena, şi 
cealaltă Mărie, să vadă Mormântul. 

2 Şi iată, cutremur mare s-a făcut. Că îngerul Domnului pogorându-se din Cer, şi venind a prăvălit 
piatra de pre uşă, şi şedea deasupra ei. 

3 Şi era vederea lui ca Fulgerul, şi îmbrăcămintea lui albă ca zăpada. 

4 Şi de frica lui s-au cutremurat cei ce păzeau, şi s-au făcut ca nişte morţi. 

5 Iar îngerul răspunzând, a zis femeilor: Nu vă temeţi voi; căci ştiu că pre Iisus cel răstignit căutaţi. 

6 Nu este aici; că s-a sculat precum a zis; veniţi de vedeţi locul unde a zăcut Domnul. 

7 Şi degrab mergând, spuneţi Ucenicilor lui, că s-a sculat din morţi; şi iată va merge mai înainte de 
voi în Galileea; acolo veţi vedea pre dânsul; iată am spus vouă. 

8 Şi ieşind degrab de la Mormânt, cu frică şi cu bucurie mare, au alergat să vestească Ucenicilor lui. 

9 Şi când mergeau ele să spună Ucenicilor lui, iată Iisus le-a întâmpinat pre dânsele, 
zicând:Bucuraţi-vă; iar ele apropiindu-se, au cuprins Picioarele lui, şi s-au închinat lui. 

10 Atunci a zis lor Iisus: Nu vă temeţi; mergeţi şi vestiţi fraţilor mei, ca să meargă în Galileea, şi 
acolo mă vor vedea. 

11 Iar mergând ele, iată, unii din strejari venind în cetate, au vestit Arhiereilor toate cele ce s-au 
făcut. 

12 Şi adunându-se împreună cu Bătrânii, şi sfat făcând, atunci Pilat a poruncit să se dea Trupul, 
arginţi mulţi au dat ostaşilor. 

13 Zicând: Ziceţi, că Ucenicii lui noaptea venind l-au furat pre el, donnind noi. 

14 Şi de se va auzi aceasta la dregătorul, noi îl vom potoli pre el, şi pre voi fără de grijă vă vom 
face. 

15 Iar ei luând arginţii, au făcut cum i-au învăţat. Şi s-a vestit cuvântul acesta între Iudei, până 
astăzi. 

16 Iar cei unsprezece Ucenici, au mers în Galileea, în muntele unde le-a poruncit lor Iisus. 

17 Şi văzându-1 pre el s-au închinat lui; iar unii s-au îndoit. 

18 Şi apropiindu-se Iisus le-a grăit lor, zicând: Datu-mi-s-a toată stăpânirea, în Cer, şi pre pământ. 

19 Drept aceea mergând, învăţaţi toate neamurile, botezându-i pre ei în Numele Tatălui, şi al Fiului, 
şi al Sfântului Duh. 

20 învăţându-i pre dânşii să păzească toate câte am poruncit vouă. Şi iată, Eu cu voi sunt în toate 
zilele, până în sfârşitul veacului, Amin. 




Marcu 1 



1 începerea Evangheliei a lui Iisus Hristos Fiului lui Dumnezeu. 

2 Precum s-a scris în Proroci: Iată, eu trimit pre îngerul meu înaintea feţei tale, care va găti calea ta 
înaintea ta. 

3 Glasul celui ce strigă în pustie: Gătiţi calea Domnului, drepte faceţi cărările lui. 

4 Era Ioan Botezând în pustie şi propovăduind Botezul pocăinţei, întru iertarea păcatelor. 

5 Şi mergeau la dânsul toată latura Iudeei, şi Ierusalimlenii, şi se botezau toţi în râul Iordanului de la 
dânsul, mărturisindu-şi păcatele sale. 

6 Şi era Ioan îmbrăcat cu peri de cămilă, şi brâu de curea împrejurul mijlocului lui, şi mânca acride 
şi miere sălbatică. 

7 Şi propovăduia, zicând: Vine după mine cel mai tare decât mine, căruia nu sunt vrednic plecându- 
mă să-i dezleg cureaua încălţămintelor lui. 

8 Eu adică v-am botezat pre voi cu apă; iar acela vă va boteza pre voi cu Duh Sfânt. 

9 Şi a fost în zilele acelea, a venit Iisus din Nazaretul Galileei, şi s-a botezat de la Ioan în Iordan. 

10 Şi îndatăşi ieşind din apă, a văzut Cerurile deschise, şi Duhul ca un porumb pogorându-se preste 
dânsul. 

11 Şi Glas a fost din Ceruri: Tu eşti Fiul meu cel iubit, întru care bine am voit. 

12 Şi îndată l-a scos pre dânsul Duhul în pustie. 

13 Şi era acolo în pustie patruzeci de zile ispitindu-se de satana; şi era cu fiarele, şi îngerii slujeau 
lui. 

14 Şi după ce s-a prins Ioan, a venit Iisus în Galileea, propovăduind Evanghelia împărăţiei lui 
Dumnezeu. 

15 Şi zicând: Că s-a plinit vremea, şi s-a apropiat împărăţia lui Dumnezeu, pocăiţi-vă, şi credeţi în 
Evanghelie. 

16 Şi umblând pre lângă marea Galileei, a văzut pre Simon, şi pre Andrei fratele lui, aruncând 
mreaja în mare; (că erau pescari). 

17 Şi le-a zis lor Iisus: Veniţi după mine, şi vă voi face pre voi a fi vânători de oameni. 

18 Şi îndatăşi lăsându-şi mrejele, au mers după dânsul. 

19 Şi de acolo mergând mai-nainte puţin, a văzut pre Iacov al lui Zevedei, şi pre Ioan fratele lui, 
dregându-şi şi ei mrejele în corabie. 

20 Şi îndatăşi i-a chemat pre dânşii; şi lăsând pre tatăl lor Zevedei în corabie împreună cu năimiţii, 
s-au dus după dânsul. 

21 Şi a intrat în Capemaum; şi îndată Sâmbăta intrând în Sinagogă, învăţa. 

22 Şi se spăimântau toţi de învăţătura lui, că era învăţându-i pre ei, ca cela ce are putere, iar nu ca 
Cărturarii. 

23 Şi era în Sinagoga lor, un om cu duh necurat, şi a strigat, grăind: 

24 Lasă, ce este nouă şi ţie Iisuse Nazarineanule? Ai venit să ne pierzi pre noi? Te ştiu pre tine cine 
eşti, Sfântul lui Dumnezeu. 

25 Iar Iisus l-a certat pre el, grăind: Taci şi ieşi dintr-însul. 




26 Şi l-a scuturat pre el duhul cel necurat, şi strigând cu glas mare, a ieşit dintr-însul. 

27 Şi s-au spăimântat toţi, cât se întrebau între sine grăind: Ce este aceasta? Ce este această 
învăţătură nouă? Că cu stăpânire porunceşte şi duhurilor celor necurate, şi-l ascultă pre dânsul. 

28 Şi a ieşit îndată vestea lui în toată laturea Galileei. 

29 Şi îndată ieşind din Sinagogă, a venit în casa lui Simon şi a lui Andrei, cu Iacov şi cu Ioan. 

30 Iar soacra lui Simon zăcea aprinsă de friguri; şi îndată au spus lui pentru dânsa. 

31 Şi venind o a ridicat pre ea, apucându-o de mână, şi o au lăsat pre dânsa frigurile îndată, şi slujea 
lor. 

32 Iar făcându-se seară, când apunea soarele, aduceau la dânsul pre toţi bolnavii, şi îndrăciţii. 

33 Şi toată cetatea era adunată la uşă. 

34 Şi a vindecat pre mulţi care pătimeau rău de multe feluri de boale, şi mulţi draci a gonit; şi nu 
lăsa să grăiască dracii, că ştiau pre el că este Hristos. 

35 Şi a doua zi foarte de noapte sculându-se a ieşit, şi s-a dus în loc pustiu, şi acolo se ruga. 

36 Şi a mers după el Simon, şi cei ce erau cu el. 

37 Şi găsindu-1 pre dânsul, i-au zis lui: Că toţi te caută. 

38 Şi a grăit lor: Să mergem în oraşele şi în satele ce sunt mai aproape, ca să propovăduiesc şi 
acolo; că spre aceasta am venit. 

39 Şi propovăduia în adunările lor, în toată Galileea, şi dracii scotea. 

40 Şi a venit la dânsul un lepros, rugându-1 pre el, şi îngenunchind înaintea lui, şi zicând lui: Că de 
vei vrea, poţi să mă curăţeşti pre mine. 

41 Iar lui Iisus făcându-i-se milă, a tins Mâna sa, şi s-a atins de el, şi i-a zis lui: Voiesc, curăţeşte-te. 

42 Şi zicând el, îndată s-a depărtat de la dânsul lepra şi s-a curăţit. 

43 Şi răstindu-se către dânsul, numaidecât l-a slobozit pre el. 

44 Şi i-a zis lui: Vezi, nimănui nimic să nu spui; ci mergi de te arată Preotului, şi du pentru curăţirea 
ta, cele ce a poruncit Moise, întru mărturie lor. 

45 Iar el ieşind, a început a propovădui multe şi a vesti cuvântul, cât numai putea el aievea să intre 
în cetate, ci era afară în locuri pustii, şi veneau la el de pretutindeni. 

Marcu 2 

1 Şi a intrat iarăşi în Capernaum după câteva zile; şi s-a auzit că este în casă. 

2 Şi îndată s-au adunat mulţi, cât nu mai puteau încăpea nici pre lângă uşă. Şi grăia lor cuvântul. 

3 Şi au venit la el, aducând un slăbănog, care se purta de patru. 

4 Şi neputând ei a se apropia de el pentru norod, au descoperit casa unde era, şi spărgând, au 
pogorât patul în care zăcea slăbănogul. 

5 Iar I isus văzând credinţa lor, a zis slăbănogului: Fiule, iartă-ţi-se ţie păcatele tale. 

6 Şi erau acolo unii din Cărturari şezând, şi cugetând întru inimile sale: 

7 Ce acesta aşa grăieşte hule? Cine poate a ierta păcatele, fără numai Unul Dumnezeu? 

8 Şi îndată cunoscând Iisus cu Duhul său, că aşa cugetau aceia întru sine, le-a zis lor: Ce cugetaţi 




acestea întru inimile voastre? 

9 Ce este mai lesne a zice slăbănogului: Iartă-ţi-se ţie păcatele, sau a zice, scoală, şi-ţi ridică patul 
tău, şi umblă? 

10 Ci ca să ştiţi că putere are Fiul Omului pre pământ a ierta păcatele (a zis slăbănogului): 

11 Ţie zic: Scoală, şi îţi ridică patul tău, şi mergi la casa ta. 

12 Şi s-a sculat îndată, şi ridicându-şi patul, a ieşit înaintea tuturor, cât se spăimântau toţi, şi lăuda 
pre Dumnezeu zicând: Că nici odată n-am văzut aşa. 

13 Şi a ieşit iarăşi la mare, şi toată mulţimea venea la el, şi îi învăţa pre dânşii. 

14 Şi trecând, a văzut pre Levi al lui Alfeu, şezând la vamă şi i-a zis lui: Vino după mine; şi 
sculându-se, a mers după dânsul. 

15 Şi a fost când a şezut în casa lui, mulţi vameşi, şi păcătoşi, şedeau împreună cu Iisus, şi cu 
Ucenicii lui; că erau mulţi, şi mergeau după el. 

16 Iar Cărturarii şi Fariseii văzându-1 pre el că mănâncă cu vameşii şi cu păcătoşii, au zis Ucenicilor 
lui: Ce este că cu vameşii şi cu păcătoşii mănâncă şi bea? 

17 Şi auzind Iisus, a zis lor: Nu au trebuinţă cei sănătoşi de doftor, ci cei bolnavi; că n-am venit să 
chem pre cei drepţi, ci pre cei păcătoşi la pocăinţă. 

18 Şi erau ucenicii lui Ioan, şi ai Fariseilor postindu-se. Şi au venit şi i-au zis lui: Pentru ce ucenicii 
lui Ioan şi ai Fariseilor postesc, iar Ucenicii tăi nu postesc? 

19 Şi a zis lor Iisus: Au doară pot fiii nunţii să postească, până când este Mirele cu dânşii? Câtă 
vreme au pre Mirele cu ei, nu pot să postească. 

20 Iar vor veni zile, când se va lua de la dânşii Mirele, şi atunci vor posti întru acele zile. 

21 Şi nimeni nu coase petec de pânză nouă la haină veche; iar de nu, îşi ia plinirea lui cel nou de la 
cea veche, şi mai rea spărtură se face. 

22 Şi nimeni nu pune vin nou în foi vechi; iar de nu, sparge vinul cel nou foii, şi vinul se varsă, şi 
foii pier; ci vinul nou în foi noi se cuvine să se pună. 

23 Şi a fost când mergea el Sâmbăta prin semănături, şi au început Ucenicii lui a face cale smulgând 
spicele. 

24 Iar Fariseii au zis lui: Vezi, ce fac Sâmbăta, ce nu se cuvine? 

25 Iar el a zis lor: Au niciodată nu aţi cetit ce a făcut David, când a avut lipsă, şi a flămânzit el, şi 
cei ce erau cu dânsul? 

26 Cum a intrat în casa lui Dumnezeu, în vremea lui Abiatar Arhiereului, şi pâinile punerii înainte 
le-a mâncat, care nu se cădea să le mănânce, fără numai Preoţilor, şi a dat şi celor ce erau împreună 
cu el? 

27 Şi a zis lor: Sâmbăta pentru om s-a făcut, iar nu omul pentru Sâmbătă. 

28 Drept aceea Domn este Fiul Omului şi al Sâmbetei. 



Marcu 3 



1 Şi a intrat iarăşi în Sinagogă; şi era acolo un om având mâna uscată. 

2 Şi îl pândeau pre dânsul de îl va vindeca pre el Sâmbăta, ca să-l vinuiască pre el. 

3 Şi a zis omului celui ce avea mâna uscată: Ridică-te în mijloc. 




4 Şi a zis lor: Se cuvine Sâmbăta bine a face, sau rău a face? Suflet a mântui sau a pierde? Iar ei 
tăceau. 

5 Şi căutând spre ei cu mânie, întristându-se pentru împietrirea inimii lor, a zis omului: Intinde-ţi 
mâna ta. Şi o a întins; şi a venit mâna lui la starea cea dintâi, sănătoasă ca şi cealaltă. 

6 Şi ieşind Fariseii, îndată au făcut sfat cu Irodianii împrotiva lui, ca să-l piarză pre dânsul. 

7 Iar Iisus s-a dus cu Ucenicii săi către mare, şi după dânsul a mers mulţime multă din Galileea, şi 
din Iudeea. 

8 Şi din Ierusalim, şi din Idumea, şi din ceea parte de Iordan, şi cei dimprejurul Tirului şi al 
Sidonului mulţime multă, auzind câte făcea, au venit către dânsul. 

9 Şi a zis Ucenicilor săi, ca să stea corăbioara aproape de el pentru norod, ca să nu-1 împresoare pre 
el. 

10 Că pre mulţi a vindecat, cât năvăleau spre el, ca să se atingă de dânsul câţi aveau bătăi. 

11 Şi duhurile cele necurate când îl vedeau pre el, cădeau înaintea lui şi strigau, grăind: Tu eşti Fiul 
lui Dumnezeu. 

12 Şi mult îi certa pre dânşii ca să nu-1 facă arătat pre el. 

13 Şi s-a suit la munte, şi a chemat pre care a vrut el însuşi, şi au venit la dânsul. 

14 Şi a făcut doisprezece ca să fie cu el, şi să-i trimită pre dânşii să propovăduiască. 

15 Şi să aibă putere a vindeca boalele, şi a goni dracii. 

16 Şi a pus lui Simon numele Petru. 

17 Şi pre Iacov al lui Zevedei şi pre Ioan fratele lui Iacov; (şi le-a pus lor numele: Boanerghes, 
adică: fiii tunetului.) 

18 Şi pre Andrei, şi pre Filip, şi pre Vartolomeu, şi pre Matei, şi pre Toma, şi pre Iacov al lui Alfeu, 
şi pre Tadeu, şi pre Simon Cananitul. 

19 Şi pre Iuda Iscarioteanul, care l-a şi vândut pre el. 

20 Şi a venit în casă. Şi iarăşi s-a adunat norodul, cât nu puteau ei nici pâine să mănânce. 

21 Şi auzind cei ce erau de spre dânsul, au ieşit să-l prinză pre el, că grăia, că nu-şi este în fire. 

22 Şi Cărturarii cei ce se pogorâseră din Ierusalim, ziceau cum că Beelzebul are, şi cum că cu 
domnul dracilor scoate dracii. 

23 Şi chemându-i pre dânşii, în pilde grăia lor: Cum poate satana să scoată pre satana? 

24 Şi dacă împărăţia se va împerechea între sine, nu poate să stea împărăţia aceea. 

25 Şi dacă casa se va împerechea între sine, nu poate să stea casa aceea. 

26 Şi dacă satana s-a sculat însuşi asupra sa, şi s-a împerecheat, nu poate să stea, ci are sfârşit. 

27 Nimeni nu poate să jefuiască vasele celui tare, intrând în casa lui, de nu va lega întâi pre cel tare; 
şi atunci va jefui casa lui. 

28 Amin grăiesc vouă: Toate păcatele se vor ierta fiilor oamenilor, şi hulele ori câte vor huli. 

29 Iar cine va huli împrotiva Sfântului Duh, nu are iertare în veac, ci este vinovat judecăţii de veci. 

30 (Pentru că ziceau: duh necurat are). 

31 Deci au venit fraţii şi Muma lui, şi stând afară, au trimis la ei, chemându-1 pre dânsul. 

32 Şi şedea norodul împrejurul lui, şi au zis lui: Iată, Muma ta, şi fraţii tăi, şi surorile tale afară te 
caută pre tine. 




33 Şi a răspuns lor, grăind: Cine este Muma mea şi fraţii mei? 

34 Şi căutând la cei ce şedeau împrejurul lui, a zis: Iată muma mea, şi fraţii mei. 

35 Că oricine va face voia lui Dumnezeu, acela fratele meu, şi sora mea, şi muma mea este. 



Marcu 4 



1 Şi iarăşi a început a învăţa lângă mare; şi s-a adunat la dânsul norod mult, cât a intrat el în corabie, 
şi a şezut pre mare; şi tot norodul sta pre uscat lângă mare. 

2 Şi-i învăţa pre dânşii în pilde mult. Şi grăia întru învăţătura sa. 

3 Ascultaţi: Iată, a ieşit Semănătorul să semene. 

4 Şi a fost când semăna, una adică a căzut lângă cale, şi au venit pasările, şi o au mâncat pre dânsa. 

5 Iar alta a căzut pre pietriş, unde nu avea pământ mult, şi îndatăşi a răsărit, căci nu avea pământ 
adânc. 

6 Şi răsărind soarele s-a pălit, şi pentru căci nu avea rădăcină s-a uscat. 

7 Iar alta a căzut în spini; şi s-au înălţat spinii, şi o au înecat, şi nu a dat rod. 

8 Iar alta a căzut în pământ bun, şi a dat roadă înălţându-se şi crescând; şi a adus una treizeci, iar 
alta, şasezeci, iar alta, o sută. 

9 Şi zicea lor: Cela ce are urechi de auzit, auză. 

10 Iar când a fost deosebi, l-au întrebat pe el de pildă cei ce erau lângă el, împreună cu cei 
doisprezece. 

11 Şi le-a zis lor: Vouă s-a dat a şti Taina împărăţiei lui Dumnezeu, iar celor de afară toate în pilde 
sunt lor. 

12 Ca privind să privească, şi să nu vază; şi auzind să audă, şi să nu înţeleagă; ca nu cumva să se 
întoarcă şi să se ierte lor păcatele. 

13 Şi le-a zis lor: Au nu ştiţi pilda aceasta? Şi cum veţi înţelege toate pildele? 

14 Cela ce seamănă, cuvântul seamănă. 

15 Şi aceştia sunt cei de lângă cale, unde se seamănă cuvântul; şi când îl aud îndată vine satana, şi ia 
cuvântul care este semănat întru inimile lor. 

16 Şi aceştia sunt aşijderea cei ce se seamănă pre pietriş, care când aud cuvântul, îndată cu bucurie 
îl primesc pre el. 

17 Şi nu au rădăcină întru sineşi, ci sunt până la o vreme; după aceea făcându-se necaz, sau goană 
pentru cuvânt, îndată se smintesc. 

18 Şi aceştia sunt cei ce se seamănă în spini, care aud cuvântul. 

19 Dar grijile veacului acestuia, şi înşelăciunea bogăţiei, şi pofta celorlalte intrând îneacă cuvântul, 
şi se face neroditor. 

20 Şi aceştia sunt cei semănaţi în pământ bun, care aud cuvântul, şi îl primesc, şi aduc roadă: Unul 
treizeci; iar altul, şasezeci; iar altul, o sută. 

21 Şi zicea lor: Au doară făclia vine ca să se pună sub obroc, sau sub pat? Au nu ca să se pună în 
sfeşnic? 

22 Că nu este ceva tăinuit, care să nu se vădească; nici a fost ascuns, ci ca să vie întru arătare. 




23 De are cineva urechi de auzit, auză. 

24 Şi zicea lor: Vedeţi ce auziţi; cu ce măsură măsuraţi, se va măsura vouă, şi se va adăuga vouă 
celor ce auziţi. 

25 Că cel ce are, i se va da lui; iar cel ce nu are, şi ce are, i se va lua de la dânsul. 

26 Şi zicea: Aşa este şi împărăţia lui Dumnezeu, în ce chip este dacă aruncă omul sămânţa în 
pământ. 

27 Şi doarme, şi se scoală noaptea şi ziua, şi sămânţa răsare şi creşte cum nu ştie el. 

28 Că pământul din sine rodeşte, întâi iarbă, apoi spic, după aceea deplin grâu în spic. 

29 Iar când se coace rodul, îndată trimite secerea, că a sosit secerişul. 

30 Şi zicea: Cui vom asemăna împărăţia lui Dumnezeu, sau cu ce pildă o vom potrivi pre ea? 

31 Ca grăunţul de muştar, care când se seamănă în pământ, este mai mic decât toate seminţele 
pământului. 

32 Şi dacă se seamănă, creşte, şi se face mai mare decât toate buruienile, şi face ramuri mari, cât 
sub umbra lui pot să locuiască pasările Cerului. 

33 Şi cu pilde ca acestea multe grăia lor cuvântul, precum puteau a auzi. 

34 Iar fără de pilde nu grăia lor, iar deosebi Ucenicilor săi le dezlega toate. 

35 Şi a zis lor, în ziua aceea, făcându-se seară: Să trecem de cea parte. 

36 Şi lăsând el norodul, l-au luat pre dânsul aşa precum era în corabie. Şi erau şi alte corăbii cu 
dânsul. 

37 Şi s-a făcut vifor mare de vânt, şi valurile intrau în corabie, cât mai se umplea ea. 

38 Şi el era la cârmă dormind pre căpătâi; şi l-au deşteptat pre el, şi i-au zis lui: învăţătorule, au nu- 
ţi este grijă că pierim? 

39 Şi sculându-se a certat vântul şi a zis mării: Taci, încetează; şi a stătut vântul, şi s-a făcut linişte 
mare. 

40 Şi a zis lor: Ce sunteţi aşa fricoşi? Cum n-aveţi credinţă? 

41 Şi s-au înfricoşat cu frică mare, şi grăiau unul către altul: Oare cine este acesta? că şi vântul şi 
marea îl ascultă pre el. 



Marcu 5 



1 Şi a venit de ceea parte de mare, în laturea Gadarenilor. 

2 Şi ieşind el din corabie, îndată l-a întâmpinat pre el un om din mormânturi cu duh necurat. 

3 Care avea locuinţa în mormânturi, şi nici cu lanţuri de fier nimeni nu putea să-l lege pre el. 

4 Pentru că de multe ori fiind legat cu obezi şi cu lanţuri de fier, se rupea de el lanţurile, şi obezile 
se sfărâma, şi nimeni nu putea să-l domolească pre dânsul. 

5 Şi pururea noaptea şi ziua era prin munţi şi prin mormânturi strigând, şi tăindu-se de pietre. 

6 Iar văzând pre Iisus de departe, a alergat şi s-a închinat lui. 

7 Şi strigând cu glas mare, a zis: Ce este mie, şi ţie Iisuse Fiule al lui Dumnezeu celui înalt? Juru-te 
pre tine cu Dumnezeu, să nu mă munceşti pre mine. 

8 Căci grăia lui: Ieşi duh necurat din om. 




9 Şi l-a întrebat pre el: Cum îţi este numele? Şi a răspuns, grăind: Legheon îmi este numele, că 
mulţi suntem. 

10 Şi îl rugau pre el mult, ca să nu-i trimită pre dânşii afară din latura aceea. 

11 Şi era acolo lângă munte, o turmă mare de porci păscându-se. 

12 Şi l-au rugat pre dânsul toţi dracii, zicând: Trimite-ne pre noi în porci să intrăm într-înşii. Şi i-a 
slobozit pre ei Iisus îndatăşi. 

13 Şi ieşind duhurile cele necurate, au intrat în porci. Şi s-a pornit turma de pre ţărmuri în mare, (şi 
era ca la două mii) şi s-au înecat în mare. 

14 Iar cei ce păşteau porcii, au fugit, şi au vestit în cetate, şi în sate. Şi au ieşit să vază ce este ceea 
ce s-a făcut. 

15 Şi au venit către Iisus, şi au văzut pre cel ce fusese îndrăcit, şezând, şi îmbrăcat, şi întreg la 
minte, pre cel ce avusese Legheonul, şi s-au spăimântat. 

16 Şi povesteau lor cei ce văzuseră, ce s-a făcut celui îndrăcit, şi pentru porci. 

17 Şi au început a-1 ruga pre dânsul, ca să iasă din hotarele lor. 

18 Şi intrând el în corabie, îl ruga pre el cela ce fusese îndrăcit, ca să fie cu dânsul. 

19 Iar Iisus nu l-a lăsat pre el, ci i-a zis lui: Mergi în casa ta către ai tăi, şi vesteşte lor câte ţi-a făcut 
ţie Domnul, şi te-a miluit. 

20 Şi s-a dus, şi a început a propovădui în Decapole, câte a făcut Iisus lui, şi toţi se minunau. 

21 Şi trecând Iisus în corabie iarăşi de ceea parte, s-a adunat norod mult la el, şi era lângă mare. 

22 Şi iată a venit unul din mai marii Sinagogăi, cu numele Iair. 

23 Şi văzându-1 pre dânsul, a căzut la Picioarele lui. Şi îl ruga pre dânsul mult, zicând: Că fiica mea 
spre sfârşit este; vino, de îţi pune Mâinile pre dânsa, ca să se mântuiască, şi să trăiască. 

24 Şi a mers cu dânsul; şi după dânsul a mers norod mult, şi îl împresura pre el. 

25 (Şi o femeie oarecare, fiind întru curgerea sângelui de doisprezece ani, 

26 Şi multe pătimind de la mulţi doctori, şi cheltuindu-şi toate cele ce avusese, şi nimic folosindu- 
se, ci mai vârtos spre mai rău venind; 

27 Auzind pentru Iisus, venind între norod dinapoi, s-a atins de haina lui. 

28 Că zicea: Că măcar de hainele lui de mă voi atinge, mă voi mântui. 

29 Şi îndatăşi a secat izvorul sângelui ei, şi a simţit cu trupul că s-a vindecat de boală. 

30 Şi îndatăşi Iisus cunoscând întru sineşi puterea ce a ieşit dintru el, întorcându-se către norod, a 
zis: Cine s-a atins de hainele mele? 

31 Şi au zis lui Ucenicii: Vezi norodul îmbulzindu-te şi zici, cine s-a atins de mine? 

32 Şi căuta împrejur să vază pre ceea ce a făcut aceasta. 

33 Iar femeia înfricoşându-se şi tremurând, ştiind ce s-a făcut ei, a venit, şi a căzut înaintea lui, şi i-a 
spus lui tot adevărul. 

34 Iar el a zis ei: Fiică, credinţa ta te-a mântuit; mergi în pace, şi fii sănătoasă de boala ta.) 

35 încă grăind el, au venit de la mai marele Sinagogăi, zicând: Că fiica ta a murit, ce mai superi pre 
învăţătorul? 

36 Iar Iisus îndată ce a auzit cuvântul ce s-a grăit, a zis mai marelui Sinagogăi: Nu te teme, crede 



numai. 




37 Şi nu a lăsat pre nici unul să meargă după dânsul, fără numai pre Petru, şi pre Iacov, şi pre Ioan 
fratele lui Iacov. 



38 Şi a venit în casa mai marelui Sinagogăi, şi a văzut tulburare, plângând aceia şi tânguindu-se 
mult. 

39 Şi intrând, a zis lor: Ce vă tulburaţi şi plângeţi? Fecioara nu a murit, ci doarme. Şi-şi râdeau de 
dânsul. 

40 Iar el scoţând afară pre toţi, a luat pre tatăl fecioarei şi pre mumă, şi pre cei ce erau cu el, şi a 
intrat unde era fecioara zăcând. 

41 Şi apucând pre fecioară de mână, i-a zis ei: Talita cumi; ce se tâlcuieşte: Fecioară, (ţie zic) 
scoală-te. 

42 Şi îndatăşi s-a sculat fecioara, şi umbla, că era de doisprezece ani. Şi s-au spăimântat cu spaimă 
mare. 

43 Şi le-a poruncit lor mult, ca nimeni să nu ştie aceasta; şi a zis, să dea ei să mănânce. 



Marcu 6 



1 Şi a ieşit de acolo, şi a venit la patria sa; şi după dânsul au mers Ucenicii lui. 

2 Şi fiind Sâmbătă, a început a învăţa în Sinagogă, şi mulţi auzind, se mirau zicând: De unde îi sunt 
acestuia acestea? Şi ce este înţelepciunea ce i s-a dat lui, că şi Puteri ca acestea prin Mâinile lui se 
fac? 

3 Au nu este acesta Teslarul, feciorul Măriei, şi fratele lui Iacov, şi al lui Iosi, şi al lui Iuda, şi al lui 
Simon? Şi au nu sunt surorile lui aici la noi? Şi se sminteau întru el. 

4 Şi zicea lor Iisus: Că nu este Proroc necinstit, fără numai în patria sa, şi între rudenii, şi în casa sa. 

5 Şi nu putea acolo nici o putere să facă, fără numai preste puţini bolnavi punându-şi Mâinile i-a 
vindecat pre ei. 

6 Şi se mira pentru necredinţa lor, şi umbla în satele cele de prinprejur învăţând. 

7 Şi a chemat pre cei doisprezece, şi a început a-i trimite pre dânşii câte doi, câte doi; şi le-a dat lor 
putere asupra duhurilor celor necurate. 

8 Şi le-a poruncit lor să nu ia nimic pre cale, fără numai toiag, nici traistă, nici pâine, nici bani la 
brâu. 

9 Ci numai încălţaţi cu sandale, şi să nu se îmbrace cu două haine. 

10 Şi grăia lor: Oriunde veţi intra în casă, acolo petreceţi, până ce veţi ieşi de acolo. 

11 Şi oricâţi nu vă vor primi pre voi, nici vor asculta pre voi, ieşind de acolo, scuturaţi praful cel de 
sub picioarele voastre, întru mărturie lor. Amin grăiesc vouă: Mai uşor va fi Sodomului şi 
Gomorului în ziua judecăţii, decât cetăţii aceleia. 

12 Şi ieşind, propovăduia, ca să se pocăiască. 

13 Şi draci mulţi scotea, şi ungea cu untdelemn pre mulţi bolnavi şi îi tămăduia. 

14 Şi a auzit împăratul Irod, (căci arătat se făcuse Numele lui), şi zicea: Că Ioan cel ce Boteza s-a 
sculat din morţi, şi pentru aceasta lucrează puterile întru el. 

15 Alţii ziceau: Că Ilie este; iar alţii ziceau: Că Proroc este, sau ca unul din Proroci. 

16 Şi auzind Irod, a zis: Că acesta este Ioan pre care eu l-am tăiat; el s-a sculat din morţi. 




17 Că Irod acesta trimiţând a prins pre Ioan şi l-a legat pre el în temniţă, pentru Irodiada, femeia lui 
Filip fratele său, căci o luase pre dânsa femeie. 

18 Şi zicea Ioan lui Irod: Nu ţi se cuvine să ai pre femeia fratelui tău. 

19 Iar Irodiada pizmuia lui, şi vrea să-l omoare, şi nu putea. 

20 Că Irod se temea de Ioan, ştiindu-1 pre dânsul om drept şi sfânt şi îl socotea pre el; şi ascultându- 
1 pre dânsul, multe făcea, şi cu dragoste îl asculta pre el. 

21 Şi întâmplându-se o zi cu bun prilej, când Irod făcea ospăţul naşterii sale, boierilor săi, şi 
căpitanilor, şi celor mai mari ai Galileei. 

22 Şi intrând fata Irodiadei, şi jucând, şi plăcând lui Irod şi celor ce şedeau cu dânsul, a zis 
împăratul fetei: Cere de la mine orice vei vrea, şi voi da ţie. 

23 Şi s-ajurat ei, că orice vei cere de la mine voi da ţie, până la jumătate din împărăţia mea. 

24 Iar ea ieşind, a zis maicii sale: Ce voi cere? Iar aceea a zis: Capul lui Ioan Botezătorul. 

25 Şi intrând îndată cu sârguinţă la împăratul, a cerut, zicând: Vo i ca să-mi dai mie acum în tipsie 
Capul lui Ioan Botezătorul. 

26 Şi împăratul foarte s-a întristat, dar pentru jurământuri, şi pentru cei ce şedeau împreună cu 
dânsul, nu a vrut să-i lepede cererea. 

27 Şi îndată trimiţând împăratul speculator, a poruncit să aducă Capul lui. 

28 Iar acela mergând, i-a tăiat Capul în temniţă, şi l-a adus în tipsie, şi l-a dat pre el fetei, şi fata l-a 
dat maicii sale. 

29 Şi auzind Ucenicii lui au venit, şi au ridicat trupul lui cel căzut, şi l-au pus pre el în mormânt. 

30 Şi s-au adunat Apostolii la Iisus, şi i-au vestit lui toate câte au făcut şi câte au învăţat. 

31 Şi le-a zis lor: Veniţi voi înşivă deosebi în loc pustiu, şi vă odihniţi puţin; că erau mulţi care 
veneau şi se duceau, şi nu aveau vreme nici să mănânce. 

32 Şi s-au dus în loc pustiu singuri cu corabia. 

33 Şi i-au văzut pre dânşii noroadele mergând, şi l-au cunoscut pre el mulţi, şi pedeştri din toate 
cetăţile alergau acolo, şi mai înainte decât ei au venit şi s-au adunat la dânsul. 

34 Şi ieşind Iisus, a văzut norod mult, şi i s-a făcut milă de ei pentru căci erau ca oile ce nu au 
păstor; şi a început a-i învăţa pre dânşii mult. 

35 Şi iată vreme multă fiind, s-au apropiat de dânsul Ucenicii lui, şi i-au zis lui: Că locul este 
pustiu, şi iată vreme a trecut multă. 

36 Slobozeşte-i pre dânşii ca mergând în oraşele cele dimprejur şi în sate, să-şi cumpere loruşi pâini 
că nu au ce să mănânce. 

37 Iar el răspunzând, a zis lor: Daţi-le voi lor să mănânce. Şi au zis ei lui: Mergând poate să 
cumpărăm pâini de două sute de dinari şi să le dăm lor să mănânce. 

38 Iar el a zis lor: Câte pâini aveţi? Mergeţi şi vedeţi. Iar ei ştiind au zis: Cinci, şi doi peşti. 

39 Şi a poruncit lor să-i pună pre toţi mese, mese pre iarbă verde. 

40 Şi au şezut cete, cete, câte o sută şi câte cincizeci. 

41 Şi luând cele cinci pâini, şi cei doi peşti, căutând la Cer a blagoslovit, şi a frânt pâinile, şi le-a dat 
Ucenicilor săi, ca să le pună înaintea lor, şi pre cei doi peşti i-au împărţit la toţi. 

42 Şi au mâncat toţi şi s-au săturat. 

43 Şi au luat douăsprezece coşuri pline de sfărâmituri şi din peşti. 




44 Şi erau cei ce mâncaseră pâinile, ca la cinci mii de bărbaţi. 

45 Şi îndatăşi a silit pre Ucenicii săi să intre în corabie, şi să meargă mai înainte de cea parte la 
Betsaida, până ce va slobozi el norodul. 

46 Şi după ce i-a slobozit pre ei, s-a dus în munte să se roage. 

47 Şi făcându-se seară, era corabia în mijlocul mării, şi el singur pre uscat. 

48 Şi i-a văzut pre dânşii că se chinuiesc vâslind (că era vântul împrotiva lor); iar întru a patra strajă 
a nopţii a venit la dânşii, umblând pre mare, şi vrea să treacă pre lângă ei. 

49 Iar ei văzându-1 pre dânsul umblând pre mare, li s-a părut că este nălucă, şi au strigat. 

50 (Că toţi l-au văzut pre el, şi s-au tulburat.) Şi îndatăşi a grăit cu dânşii, şi le-a zis lor: îndrăzniţi, 
eu sunt, nu vă temeţi. 

51 Şi s-a suit la dânşii în corabie şi a încetat vântul; şi ei foarte preste măsură se spăimântau întru 
sine, şi se minunau. 

52 Că nu au priceput din pâini, căci era inima lor împietrită. 

53 Şi trecând au venit în pământul Ghenizaretului, şi au stătut la liman. 

54 Şi ieşind ei din corabie, îndatăşi l-au cunoscut pre el aceia. 

55 Şi înconjurând toată laturea aceea, au început pre paturi a aduce bolnavii, unde auzeau că este el 
acolo. 

56 Şi ori unde intra, în sate, sau în cetăţi, sau în oraşe, puneau la uliţe pre cei bolnavi, şi-l rugau pre 
el ca măcar de poalele veşmintelor lui să se atingă; şi câţi se atingeau de el, se mântuiau. 



Marcu 7 



1 Şi s-au adunat la dânsul Fariseii şi oarecare din Cărturari, care veniseră din Ierusalim. 

2 Şi văzând pre oarecare din Ucenicii lui cu mâinile necurate (adică nespălate), mâncând pâine, i-au 
prihănit. 

3 (Că Fariseii şi toţi Iudeii, de nu îşi vor spăla mâinile până în cot, nu mănâncă, ţinând aşezământul 
Bătrânilor. 

4 Şi din târg, de nu se vor spăla, nu mănâncă; şi altele multe sunt, care au luat a le ţinea: spălarea 
paharelor, şi a urcioarelor, şi a căldărilor, şi a paturilor). 

5 După aceea l-au întrebat pre el Fariseii şi Cărturarii: Pentru ce Ucenicii tăi nu umblă dupre 
aşezământul Bătrânilor, ci cu mâinile nespălate mănâncă pâine? 

6 Iar el răspunzând a zis lor: Că bine a prorocit Isaia pentru voi făţarnicilor, precum este scris: 
Norodul acesta cu buzele mă cinsteşte, iar inima lor departe stă de la mine. 

7 Şi în zadar mă cinstesc, învăţând învăţături porunci omeneşti. 

8 Că lăsând porunca lui Dumnezeu, ţineţi aşezământul Bătrânilor, spălarea urcioarelor, şi a 
paharelor, şi alte asemenea ca acestea multe faceţi. 

9 Şi zicea lor: Bine lepădaţi porunca lui Dumnezeu, ca să păziţi aşezământul vostru. 

10 Că Moise a zis: Cinsteşte pre tatăl tău şi pre muma ta; şi cela ce va grăi de rău pre tatăl său sau 
pre muma sa, cu moarte să moară. 

11 Iar voi ziceţi: De va zice omul tatălui său sau maicii sale: Corvan (adică dar) este aceea cu care 
te-ai fi folosit de la mine. 




12 Şi nu-1 mai lăsaţi pre dânsul să mai facă ceva tatălui său sau maicii sale. 

13 Călcând cuvântul lui Dumnezeu pentru aşezământul vostru care l-aţi dat, şi asemenea ca acestea 
multe faceţi. 

14 Şi chemând la sine pre tot norodul, a zis lor: Ascultaţi-mă pre mine toţi şi înţelegeţi. 

15 Nimic nu este dinafară de om, ce intră într-însul, care poate să-l spurce pre el; ci cele ce ies dintr- 
însul, acelea sunt care spurcă pre om. 

16 De are cineva urechi de auzit, auză. 

17 Şi după ce a intrat în casă de la norod, l-au întrebat pre el Ucenicii lui pentru pildă. 

18 Şi le-a zis lor: Aşa şi voi de neînţelegători sunteţi? Au nu vă pricepeţi, că tot ce intră în om 
dinafară, nu poate să-l spurce? 

19 Că nu intră în inima lui, ci în pântece, şi iese pre afedron, curăţind toate bucatele. 

20 Şi zicea: Că ceea ce iese din om, aceea spurcă pre om. 

21 Că dinlăuntru, din inima oamenilor, ies gândurile cele rele, preacurviile, curviile, uciderile; 

22 Furtişagurile, asupririle, vicleşugurile, înşelăciunile, înverşunările, ochiul viclean, hula, trufia, 
nebunia. 

23 Toate relele acestea ies dinlăuntru, şi spurcă pre om. 

24 Şi sculându-se de acolo, s-a dus în hotarele Tirului şi ale Sidonului. Şi intrând în casă, vrea să nu 
ştie nimeni de el, şi nu a putut să se tăinuiască. 

25 Că auzind o femeie pentru dânsul, a cărei fiică avea duh necurat, venind a căzut la Picioarele lui. 

26 (Şi era femeia elină, de neam din Fenicia Siriei.) Şi îl ruga pre el ca să gonească dracul din fiica 
ei. 

27 Iar Iisus a zis ei: Lasă să se sature întâi fiii; că nu este bine a lua pâinea fiilor, şi a o arunca 
câinilor. 

28 Iar ea răspunzând a zis lui: Adevărat Doamne, că şi câinii sub masă mănâncă din sfărâmiturile 
fiilor. 

29 Şi a zis ei: Pentru acest cuvânt mergi; a ieşit dracul din fiica ta. 

30 Şi mergând la casa sa, a aflat pre dracul ieşit, şi pre fiică zăcând în pat. 

31 Şi iarăşi ieşind din hotarele Tirului, şi ale Sidonului, a venit la marea Galileei, în mijlocul 
hotarelor Decapolei. 

32 Şi au adus la dânsul un surd grăind anevoie, şi l-au rugat pre dânsul ca să-şi pună Mâna preste el. 

33 Şi luându-1 pre el din mulţime deosebi, a pus degetele sale în urechile lui; şi scuipând s-a atins de 
limba lui. 

34 Şi căutând la Cer, a suspinat şi a zis lui: Effata, ce este, deschide-te. 

35 Şi îndatăşi s-au deschis auzurile lui, şi s-a dezlegat legătura limbii lui, şi grăia drept. 

36 Şi a poruncit, lor ca să nu spună nimănui; ci pre cât el le poruncea lor, ei mai mult vesteau. 

37 Şi mai mult se mirau, zicând: Toate le-a făcut bine, şi pre surzi i-a făcut de aud, şi pre muţi de 
grăiesc. 



Marcu 8 




1 în zilele acelea fiind norod mult foarte, şi neavând ce mânca, chemând Iisus pre Ucenicii săi, le-a 
zis lor: 

2 Milă îmi este de norod, că iată trei zile sunt de când aşteaptă lângă mine, şi nu au ce mânca. 

3 Şi de-i voi slobozi pre dânşii flămânzi la casele lor, vor slăbi pre cale; că unii dintr-înşii au venit 
de departe. 

4 Şi au răspuns lui, Ucenicii lui: De unde pre aceştia va putea cineva să-i sature de pâine aici în 
pustie? 

5 Şi i-a întrebat pre ei: Câte pâini aveţi? Iar ei au zis: Şapte. 

6 Şi a poruncit norodului să şază pre pământ; şi luând pre cele şapte pâini, mulţumind, a frânt, şi a 
dat Ucenicilor săi, ca să le pună înainte; şi au pus înaintea norodului. 

7 Şi aveau şi puţini peştişori; şi blagoslovind, a zis să-i pună şi pre aceia înaintea lor. 

8 Şi au mâncat şi s-au săturat; şi au luat rămăşiţe de sfărâmături, şapte coşniţe. 

9 Şi erau cei ce mâncaseră, ca patru mii; şi i-a slobozit pre ei. 

10 Şi îndată intrând în corabie cu Ucenicii săi, au venit în părţile Dalmanutei. 

11 Şi au ieşit Fariseii, şi au început a se întreba cu dânsul, cerând de la dânsul semn din Cer, 
ispitindu-1 pre el. 

12 Şi suspinând cu Duhul său, a zis: Pentru ce neamul acesta semn cere? Amin zic vouă, de se va da 
neamului acestuia semn. 

13 Şi lăsându-i pre dânşii, a intrat iarăşi în corabie, şi a trecut de cea parte. 

14 Şi Ucenicii lui uitaseră să ia pâine, şi mai mult decât o pâine n-aveau cu dânşii în corabie. 

15 Şi le-a poruncit lor, zicând: Căutaţi de vă păziţi de aluatul Fariseilor, şi de aluatul lui Irod. 

16 Şi cugetau, unul către altul zicând: Că pâine n-avem; 

17 Iar Iisus cunoscând a zis lor: Drept ce cugetaţi că pâine n-aveţi? încă nu înţelegeţi, nici pricepeţi? 
încă împietrită aveţi inima voastră? 

18 Ochi având, nu vedeţi, şi urechi având, n- auziţi? Şi nu vă aduceţi aminte? 

19 Când am frânt pre cele cinci pâini la cele cinci mii, câte coşuri pline de sfărâmituri aţi luat? 

20 Zis-au lui: Douăsprezece. Şi când pre cele şapte, la cele patru mii, câte coşniţe pline de 
sfărâmituri aţi luat? Iar ei au zis: Şapte. 

21 Şi le-a zis lor: Dar cum încă nu înţelegeţi? 

22 Şi a venit în Betsaida; şi i-au adus lui un orb, şi l-au rugat pre el, ca să se atingă de dânsul. 

23 Şi apucând pre orbul de mână, l-a scos pre el afară din sat; şi scuipând pre ochii lui, şi punându- 
şi Mâinile pre el, l-a întrebat de vede ceva. 

24 Şi ridicându-şi ochii, a zis: Văd oamenii ca copacii umblând. 

25 După aceasta iarăşi şi-a pus Mâinile pre ochii lui, şi l-a făcut de a văzut; şi s-a îndreptat şi a 
văzut luminat pre toţi. 

26 Şi l-a trimis pre el la casa sa, zicând: Nici în sat să intri, nici să spui cuiva în sat. 

27 Şi a ieşit Iisus şi Ucenicii lui în satele Cezareei lui Filip; şi pre cale a întrebat pre Ucenicii săi, 
zicând lor: Cine zic oamenii că sunt eu? 

28 Iar ei au răspuns: Ioan Botezătorul; şi alţii, Ilie; iar alţii, unul din Proroci. 

29 Şi el le-a zis lor: Dar voi cine ziceţi că sunt eu? Şi răspunzând Petru a zis lui: Tu eşti Hristosul. 




30 Şi i-a oprit pre ei, ca să nu spună nimănui pentru dânsul. 

31 Şi a început a-i învăţa pre ei, că se cuvine Fiul Omului multe a pătimi, şi a se defăima de Bătrâni, 
şi de Arhierei, şi de Cărturari, şi a se omorî, şi după trei zile a învia. 

32 Şi de faţă cuvântul acesta grăia. Şi apucându-1 pre el Petru, a început a-i sta lui împrotivă. 

33 Iar el întorcându-se şi căutând spre Ucenicii săi, a certat pre Petru, zicând: Mergi după mine 
satano. Că nu cugeţi cele ce sunt ale lui Dumnezeu, ci cele ce sunt ale oamenilor. 

34 Şi chemând la sine pre norod împreună cu Ucenicii săi, a zis lor: Cela ce voieşte să vină după 
mine, să se lepede de sine, şi să-şi ia Crucea sa, şi să-mi urmeze mie. 

35 Că cine va vrea să-şi mântuiască sufletul său, pierde-l-va pre el. Iar cine-şi va pierde sufletul său 
pentru mine şi pentru Evanghelie, acela îl va mântui pre el. 

36 Că ce va folosi omul, de ar dobândi lumea toată, şi-şi va pierde sufletul său? 

37 Sau ce va da omul schimb pentru sufletul său? 

38 Că cine se va ruşina de mine, şi de cuvintele mele, întru acest neam preacurvar şi păcătos, şi Fiul 
Omului se va ruşina de el, când va veni întru Slava Tatălui său cu Sfinţii îngeri. 



Marcu 9 



1 Şi le zicea lor: Amin grăiesc vouă, că sunt unii din cei ce stau aici, care nu vor gusta moarte, până 
când vor vedea împărăţia lui Dumnezeu venind întru putere. 

2 Şi după şase zile, a luat Iisus pre Petru, şi pre Iacov şi pre Ioan; şi i-a suit pre dânşii în munte înalt 
deosebi singuri, şi s-a schimbat la faţă înaintea lor. 

3 Şi hainele lui erau strălucind, albe foarte ca zăpada, în ce chip nălbitorul pre pământ nu poate să 
nălbească. 

4 Şi s-a arătat lor Ilie împreună cu Moise; şi grăiau cu Iisus. 

5 Şi răspunzând Petru a zis lui Iisus: învăţătorule, bine este nouă a fi aici; şi să facem trei colibe: 

Ţie una, şi lui Moise una, şi lui Ilie una; 

6 Că nu ştia ce grăia, că erau înfricoşaţi. 

7 Şi s-a făcut Nor umbrindu-i pre ei; şi a venit Glas din Nor grăind: Acesta este Fiul meu cel iubit, 
pre acesta ascultaţi. 

8 Şi de năprasnă căutând ei împrejur, pre nimeni nu au mai văzut, ci numai pre Iisus împreună cu 
dânşii. 

9 Iar pogorându-se ei din munte, le-a poruncit lor ca nimănui să nu spuie cele ce au văzut, fără 
numai când Fiul Omului din morţi va învia. 

10 Şi au ţinut cuvântul între sine întrebându-se: Ce este aceea a învia din morţi. 

11 Şil -au întrebat pre el, zicând: Căci zic Cărturarii, că Ilie se cuvine să vie mai înainte? 

12 Iar el răspunzând, a zis lor: Ilie venind mai înainte, va aşeza toate. Şi cum este scris de Fiul 
Omului, ca să pătimească multe şi să fie defăimat. 

13 Ci zic vouă, că şi Ilie a venit, şi au făcut lui câte au vrut, cum este scris de el. 

14 Şi venind la Ucenici, a văzut norod mult împrejurul lor, şi Cărturarii întrebându-se cu dânşii. 

15 Şi îndată tot norodul văzându-1 pre el s-a spăimântat; şi alergând s-a închinat lui. 

16 Şi a întrebat pre Cărturari: Ce vă întrebaţi între voi? 




17 Şi răspunzând unul din norod, a zis: învăţătorule, am adus pre fiul meu la tine, având duh mut. 

18 Şi ori unde îl apucă pre el îl zdrobeşte, şi face spume, şi scrâşneşte cu dinţii săi, şi se usucă. Şi 
am zis Ucenicilor tăi să-l scoată, şi nu au putut. 

19 Iar el răspunzând a zis lui: O neam necredincios! Până când voi fi cu voi? Până când voi suferi 
pre voi? Aduceţi-1 pre el la mine. 

20 Şi l-au adus pre el la dânsul. Şi văzându-1 pre dânsul îndată duhul, l-a scuturat pre el; şi căzând la 
pământ, se tăvălea aspumând. 

21 Şi a întrebat pre tatăl lui: Câtă vreme este, de când i s-a făcut lui aceasta? Iar el a zis: Din 
copilărie. 

22 Şi de multe ori pre el şi în foc l-a aruncat şi în apă, ca să-l piarză; ci de poţi ceva, ajută-ne nouă, 
fiindu-ţi milă de noi. 

23 Iar Iisus i-a zis lui: De poţi crede, toate sunt cu putinţă credinciosului. 

24 Şi îndată strigând cu lacrămi tatăl copilului, a grăit: Cred Doamne, ajută necredinţei mele. 

25 Iar văzând Iisus, că năvăleşte norodul, a poruncit duhului celui necurat, zicând lui: Duh mut şi 
surd, eu ţie îţi poruncesc, ieşi dintr-însul, şi de acum să nu mai intri în el. 

26 Şi strigând, şi mult scuturându-1 pre el, a ieşit; şi s-a făcut ca un mort, încât mulţi ziceau că a 
murit. 

27 Iar Iisus apucându-1 pre el de mână, l-a ridicat; şi s-a sculat. 

28 Şi intrând el în casă, Ucenicii lui l-au întrebat pre dânsul deosebi: Pentru ce noi nu am putut să-l 
scoatem pre el? 

29 Iar el a zis lor: Acest neam cu nimic nu poate ieşi, fără numai cu rugăciune şi cu post. 

30 Şi de acolo ieşind, mergea prin Galileea, şi nu vrea ca să-l ştie cineva. 

31 Că învăţa pre Ucenicii săi, şi zicea lor: Că Fiul Omului se va da în mâinile oamenilor, şi-l vor 
omorî pre el; şi după ce-1 vor omorî, a treia zi va învia. 

32 Iar ei nu înţelegeau cuvântul, şi se temeau să-l întrebe pre el. 

33 Şi au venit în Capernaum; şi fiind în casă i-a întrebat pre dânşii: De ce vă prigoneaţi pre cale? 

34 Iar ei au tăcut; că se pricise pre cale unul cu altul, cine ar fi mai mare. 

35 Şi şezând, a chemat pre cei doisprezece, şi le-a zis lor: Cela ce va să fie întâiul, să fie mai pre 
urmă de toţi, şi tuturor slugă. 

36 Şi luând un prunc, l-a pus pre el în mijlocul lor; şi luându-1 în braţe, a zis lor: 

37 Ori cine va primi pre unul dintru aceşti prunci întru Numele meu, pre mine primeşte; şi ori cine 
primeşte pre mine, nu primeşte pre mine, ci pre cel ce m-a trimis pre mine. 

38 Şi a răspuns Ioan lui, zicând: învăţătorule, am văzut pre oarecine întru Numele tău scoţând draci, 
care nu vine după noi, şi l-am oprit pre el, căci nu vine după noi. 

39 Iar Iisus a zis: Nu-1 opriţi pre el; că nimeni nu este, care va face putere întru Numele meu, şi să 
poată degrab a mă grăi de rău. 

40 Că cel ce nu este împrotiva noastră, pentru noi este; 

41 Că oricine va adăpa pre voi cu un pahar de apă întru Numele meu, căci ai lui Hristos sunteţi, 
amin grăiesc vouă: Nu-şi va pierde plata sa. 

42 Şi oricine va sminti pre unul dintr-aceşti mici care cred întru mine, mai bine ar fi lui de s-ar lega 
o piatră de moară împrejurul grumazului său, şi să se arunce în mare. 




43 Şi de te sminteşte pre tine mâna ta, taie-o pre ea; că mai bine îţi este ţie ciung să intri în viaţă, 
decât două mâini având, să intri în Gheena, în focul nestins. 

44 Unde viermele lor nu moare, şi focul nu se stinge. 

45 Şi de te sminteşte pre tine piciorul tău, taie-1 pre el; că mai bine îţi este ţie ca să intri în viaţă 
şchiop, decât două picioare având, să fii aruncat în Gheena, în focul nestins. 

46 Unde viermele lor nu moare şi focul nu se stinge. 

47 Şi de te sminteşte pre tine ochiul tău, scoate-1 pre el; că mai bine îţi este ţie cu un ochi să intri 
întru împărăţia lui Dumnezeu, decât doi ochi având, să fii aruncat în Gheena focului; 

48 Unde viermele lor nu moare, şi focul nu se stinge. 

49 Că fieştecine cu foc se va săra; şi toată jertfa cu sare se va săra. 

50 Bună este sarea; iar de va fi sarea nesărată, cu ce o veţi îndulci pre aceasta? Aveţi întru voi sare, 
şi pace aveţi între voi. 

Marcu 10 

1 Şi de acolo sculându-se, a venit în hotarele Iudeei, de ceea parte de Iordan; şi iarăşi s-au adunat 
noroadele la dânsul; şi precum îi era obiceiul, iarăşi îi învăţa pre ei. 

2 Şi apropiindu-se Fariseii l-au întrebat pre el: Oare se cade bărbatului să-şi lase femeia? ispitindu-1 
pre el. 

3 Iar el răspunzând, a zis lor: Ce a poruncit vouă Moise? 

4 Iar ei au zis: Moise a dat voie, să-i scrie carte de despărţire, şi s-o lase. 

5 Şi răspunzând Iisus, a zis lor: După învârtoşarea inimii voastre a scris vouă porunca aceasta. 

6 Iar din începutul zidirii, bărbat şi femeie i-a făcut pre ei Dumnezeu. 

7 Pentru aceasta va lăsa omul pre tatăl său şi pre muma sa, şi se va lipi de femeia sa. 

8 Şi vor fi amândoi un trup; pentru aceea nu mai sunt doi, ci un trup. 

9 Deci, ce a împreunat Dumnezeu, omul să nu despartă. 

10 Şi în casă iarăşi l-au întrebat pre el Ucenicii lui de aceasta. 

11 Şi le-a zis lor: Oricine îşi va lăsa femeia sa, şi va lua alta, preacurveşte cu dânsa. 

12 Şi femeia de-şi va lăsa bărbatul, şi se va mărita după altul, preacurveşte. 

13 Şi aduceau la dânsul prunci ca să se atingă de ei; iar Ucenicii certau pre cei ce îi aduceau. 

14 Iar văzând Iisus, nu i-a părut bine, şi a zis lor: Lăsaţi pruncii să vină la mine, şi nu-i opriţi pre ei; 
că a unora ca acestora este împărăţia lui Dumnezeu. 

15 Că amin zic vouă: Oricine nu va primi împărăţia lui Dumnezeu ca pruncul, nu va intra întru ea. 

16 Şi luându-i în braţe, şi-a pus Mâinile preste ei şi i-a blagoslovit pre dânşii. 

17 Şi ieşind el în cale, alergând oarecine, şi îngenunchind înaintea lui, îl întreba pre el zicând: 
învăţătorule bune, ce voi face ca să moştenesc viaţa veşnică? 

18 Iar Iisus a zis lui: Ce îmi zici bun? Nimeni nu este bun, fără numai unul Dumnezeu. 

19 Poruncile ştii: Să nu curveşti; să nu ucizi; să nu furi; să nu fii mărturie mincinoasă; să nu răpeşti; 
cinsteşte pre tatăl tău şi pre muma ta. 




20 Iar el răspunzând, a zis lui: învăţătorule, toate acestea le-am păzit din tinereţele mele. 

21 Iar Iisus căutând spre el, l-a iubit pre dânsul, şi a zis lui: încă una îţi lipseşte; mergi, vinde-ţi câte 
ai, şi le dă săracilor, şi vei avea comoară în Cer; şi luând Crucea, vino, unnează mie. 

22 Iar el întristându-se de cuvântul acesta, s-a dus mâhnit. Pentru că avea avuţii multe. 

23 Şi căutând Iisus, a zis Ucenicilor săi: Cât de anevoie vor intra întru împărăţia lui Dumnezeu cei 
ce au avuţii. 

24 Iar Ucenicii se spăimântau de cuvintele lui; Iară Iisus iarăşi răspunzând, le-a zis lor: Fiilor cât de 
anevoie este să intre întru împărăţia lui Dumnezeu cei ce se nădăjduiesc întru avuţii. 

25 Mai lesne este a trece cămila prin urechea acului, decât bogatul a intra întru împărăţia lui 
Dumnezeu. 

26 Iar ei mai mult se îngrozeau, zicând unul către altul: Şi cine poate să se mântuiască? 

27 Şi căutând Iisus la dânşii, a zis: La oameni este cu neputinţă, dar nu la Dumnezeu. Că la 
Dumnezeu toate sunt cu putinţă. 

28 Şi a început Petru a zice lui: Iată noi am lăsat toate, şi am urmat ţie. 

29 Şi răspunzând Iisus, a zis: Amin grăiesc vouă: Nimenea nu este care şi-a lăsat casă, sau fraţi, sau 
surori, sau tată, sau mumă, sau femeie, sau feciori, sau holde, pentru mine, şi pentru Evanghelie, 

30 Şi să nu ia însutite acum în vremea aceasta, case, şi fraţi, şi surori, şi tată, şi mumă, şi feciori, şi 
holde, cu goniri, şi în veacul cel viitor viaţă veşnică. 

31 Şi mulţi dintâi vor fi pre urmă; şi de pre urmă, întâi. 

32 Şi era pre cale suindu-se în Ierusalim; şi mergea Iisus înaintea lor, iar ei se spăimântau; şi 
mergând după dânsul, le era frică. 

33 Şi luând iarăşi pre cei doisprezece, a început a le spune lor, cele ce erau să i se întâmple lui: Că 
iată, ne suim în Ierusalim, şi Fiul Omului se va da Arhiereilor, şi Cărturarilor; şi-l vor judeca pre el 
spre moarte, şi-l vor da pre el neamurilor. 

34 Şi-l vor batjocori pre el, şi-l vor bate pre el, şi-l vor scuipa, şi-l vor omorî pre el, şi a treia zi va 
învia. 

35 Şi au venit la el Iacov şi Ioan fiii lui Zevedei, zicând: învăţătorule, voim ca ceea ce vom cere, să 
ne faci nouă. 

36 Iar el a zis lor: Ce voiţi să vă fac vouă? 

37 Iar ei au zis lui: Dă-ne nouă, ca să şedem unul de-a dreapta ta, şi altul de-a stânga ta, întru Slava 
ta. 

38 Iar Iisus a zis lor: Nu ştiţi ce cereţi; puteţi să beţi paharul care eu beau? şi cu Botezul, cu care eu 
mă botez, să vă botezaţi? 

39 Iar ei au zis lui: Putem. Iar Iisus a zis lor: Paharul, pre care eu beau, cu adevărat îl veţi bea; şi cu 
Botezul cu care eu mă botez, vă veţi boteza; 

40 Iar a şedea de-a dreapta mea, şi de-a stânga mea, nu este al meu a da, ci celor ce s-a gătit. 

41 Şi auzind cei zece, au început a se mânia pre Iacov şi pre Ioan. 

42 Iar Iisus chemându-i pre dânşii la sine le-a zis lor: Ştiţi că celor ce li se pare că sunt începători ai 
neamurilor, le stăpânesc pre ele; şi cei mai mari ai lor, le domnesc pre dânsele. 

43 Iar între voi nu va fi aşa; ci care va vrea să fie mai mare între voi, să fie vouă slugă. 

44 Şi care va vrea să fie între voi întâi, să fie tuturor slugă. 




45 Pentru că şi Fiul Omului nu a venit ca să-i slujească lui, ci ca să slujească el, şi să-şi dea sufletul 
său răscumpărare pentru mulţi. 

46 Şi au venit în Ierihon; şi ieşind el din Ierihon şi Ucenicii lui, şi norod mult, Bartimeu orbul, fiul 
lui Timeu, şedea lângă cale cerşind. 

47 Şi auzind că Iisus Nazarineanul este, a început a striga, şi a zice: Iisuse Fiul lui David, miluieşte- 
mă. 

48 Şi-l certau pre dânsul mulţi ca să tacă; dar el cu mult mai vârtos striga: Fiul lui David, miluieşte- 
mă. 

49 Şi stând Iisus, a zis să-l cheme pre el; şi au chemat pre orbul, zicându-i lui: îndrăzneşte, scoală- 
te, că te cheamă. 

50 Iar el lepădându-şi haina sa, s-a sculat şi a venit la Iisus. 

51 Şi răspunzând Iisus, i-a zis lui: Ce voieşti să-ţi fac ţie? Iar orbul i-a zis lui: învăţătorule, ca să 
văd. 

52 Iar Iisus i-a zis lui: Mergi; credinţa ta te-a mântuit. Şi îndatăşi a văzut, şi a mers după Iisus în 
cale. 



Marcu 11 



1 Şi când s-au apropiat de Ierusalim, în Betfaghe şi Betania către Muntele Măslinilor, a trimis doi 
din Ucenicii săi. 

2 Şi a zis lor: Mergeţi în satul care este înaintea voastră, şi îndată intrând într-însul, veţi afla un 
mânz legat, pre care nimeni din oameni n-a şezut; dezlegându-1 pre el, să-l aduceţi. 

3 Şi de va zice vouă cineva: Căci faceţi aceasta? Să ziceţi: Că Domnului trebuieşte; şi numai decât îl 
va trimite pre el aici. 

4 Şi au mers, şi au aflat mânzul legat lângă uşă afară la răspântie; şi l-au dezlegat pre el. 

5 Iar oarecari din cei ce stau acolo au zis lor: Ce faceţi de dezlegaţi mânzul? 

6 Iar ei au zis lor precum le poruncise Iisus; şi i-a lăsat pre ei. 

7 Şi au adus mânzul la Iisus, şi şi-au pus pre el hainele sale; şi a şezut pre dânsul. 

8 Şi mulţi aştemeau veşmintele sale pre cale; iar alţii tăiau stâlpări din copaci şi le aşterneau pre 
cale. 

9 Şi cei ce mergeau înainte, şi cei ce veneau pre urmă, strigau, zicând: Osana, bine este cuvântat cel 
ce vine întru Numele Domnului. 

10 Bine este cuvântată împărăţia, care vine întru Numele Domnului, a Părintelui nostru David; 
Osana întru cei de sus. 

11 Şi a intrat Iisus în Ierusalim şi în Biserică şi după ce a văzut toate, fiind vremea în de seară, a 
ieşit la Betania cu cei doisprezece. 

12 Iar a doua zi ieşind ei din Betania, a flămânzit. 

13 Şi văzând un smochin de departe având frunze, a venit, ca doară va afla ceva într-însul; şi venind 
la el, nimic nu a aflat fără numai frunze; că încă nu era vremea smochinelor. 

14 Şi răspunzând Iisus, a zis lui: De acum înainte nimeni să nu mai mănânce rod din tine în veac. Şi 
auzeau Ucenicii lui. 




15 Şi au venit în Ierusalim, şi intrând Iisus în Biserică, a început a scoate pre cei ce vindeau şi 
cumpărau în Biserică; şi mesele schimbătorilor de bani, şi scaunele celor ce vindeau porumbei le-a 
răsturnat. 

16 Şi nu lăsa să poarte cineva vas prin Biserică. 

17 Şi învăţa, zicând lor: Au nu este scris că: Casa mea, casă de rugăciune se va chema întru toate 
neamurile? Iar voi o aţi făcut peşteră tâlharilor. 

18 Şi au auzit Cărturarii şi Arhiereii, şi căutau în ce chip l-ar fi pierdut pre el; că se temeau de 
dânsul, căci tot norodul se mira de învăţătura lui. 

19 Şi dacă s-a făcut seară, a ieşit afară din cetate. 

20 Şi a doua zi trecând, au văzut smochinul uscat din rădăcină; 

21 Şi aducându-şi aminte Petru, i-a zis lui: Invăţătorule, vezi, smochinul pre care l-ai blestemat, s-a 
uscat. 

22 Şi răspunzând Iisus, a zis lor: 

23 Aveţi credinţa lui Dumnezeu; că Amin zic vouă, că cela ce ar zice muntelui acestuia: Ridică- te şi 
te aruncă în mare; şi nu se va îndoi întru inima sa, ci va crede, că ce va zice va fi, fi-va lui orice va 
zice. 

24 Pentru aceasta zic vouă: Toate câte cereţi rugându-vă, să credeţi că veţi lua, şi va fi vouă. 

25 Şi când staţi de vă rugaţi, iertaţi orice aveţi asupra cuiva; ca şi Tatăl vostru cel din Ceruri să ierte 
vouă greşalele voastre. 

26 Iar dacă voi nu veţi ierta, nici Tatăl vostru cel din Ceruri nu va ierta vouă greşalele voastre. 

27 Şi au venit iarăşi în Ierusalim; şi umblând el prin Biserică, au venit la dânsul Arhiereii, şi 
Cărturarii, şi Bătrânii. 

28 Şi au zis lui: Cu ce putere faci acestea? Şi cine ţi-a dat ţie puterea aceasta, ca să faci acestea? 

29 Iar Iisus răspunzând, a zis lor: întreba-voi şi eu pre voi un cuvânt, şi să-mi răspundeţi mie, şi voi 
spune şi eu vouă cu ce putere fac acestea. 

30 Botezul lui Ioan din Cer a fost, sau de la oameni? Răspundeţi-mi mie. 

31 Şi ei cugetau întru sineşi, zicând: De vom zice, din Cer, va zice: Pentru ce dar nu aţi crezut lui? 

32 Iar de vom zice: De la oameni, se temeau de norod, că toţi aveau pre Ioan, că cu adevărat Proroc 
a fost. 

33 Şi răspunzând, au zis lui Iisus: Nu ştim. Şi Iisus răspunzând, a zis lor: Nici eu nu voi spune vouă, 
cu ce putere fac acestea. 



Marcu 12 



1 Şi a început în pilde a grăi lor: Un om a sădit vie, şi o a îngrădit împrejur cu gard, şi a săpat într- 
însa teasc, şi a zidit turn, şi o a dat pre ea lucrătorilor, şi s-a dus departe. 

2 Şi la vreme, a trimis o slugă la lucrători, ca să ia de la lucrători din rodul viei. 

3 Iar ei apucându-1 pre dânsul, l-au bătut, şi l-au trimis deşert. 

4 Şi iarăşi a trimis către dânşii pre altă slugă; şi pre acela bătându-1 cu pietre, i-au sfărâmat capul, şi 
l-au trimis ocărât. 



5 Şi iarăşi a trimis pre altul, şi pre acela l-au omorât, şi pre alţii mulţi, pre unii bătându-i, pre alţii 




omorându-i. 

6 Deci având încă un fiu iubit al său, l-a trimis şi pre acela mai pre urmă la ei, zicând: Că se vor 
ruşina de fiul meu. 

7 Iar lucrătorii aceia au zis între sine: Acesta este moştenitorul, veniţi să-l ucidem pre el, şi va ti 
moşia a noastră. 

8 Şi apucându-1 pre el l-au omorât, şi l-au scos afară din vie. 

9 Ce dar va face Stăpânul viei? Veni-va, şi va pierde pre lucrătorii aceia, şi via o va da altora. 

10 Au nici scriptura aceasta n-aţi cetit? Piatra care nu o au băgat în seamă ziditorii, aceasta s-a făcut 
în capul unghiului; 

11 De la Domnul s-a făcut aceasta, şi este minunată întru ochii noştri. 

12 Şi căutau să-l prinză pre el, şi se temeau de norod; căci au cunoscut că împrotiva lor a zis pilda; 
şi lăsându-1 pre el, s-au dus. 

13 Şi au trimis către dânsul, pre unii din Farisei şi din Irodiani, ca să-l vâneze pre el în cuvânt. 

14 Iar ei venind i-au zis lui: Invăţătorule, ştim că adevărat eşti, şi nu-ţi este ţie grijă de nimeni; că nu 
cauţi în faţa oamenilor, ci întru adevăr calea lui Dumnezeu înveţi; se cade a da dajdie Cezarului, sau 
nu? Să dăm, sau să nu dăm? 

15 Iar el ştiind făţărnicia lor, a zis lor: Ce mă ispitiţi? Aduceţi-mi un dinar să-l văd. 

16 Iar ei i-au adus. Şi a zis lor: Al cui este chipul acesta, şi scriptura cea de pre el? Şi ei i-au zis lui: 
Ale Cezarului. 

17 Şi răspunzând Iisus a zis lor: Daţi înapoi pre cele ce sunt ale Cezarului, Cezarului; şi pre cele ce 
sunt ale lui Dumnezeu, lui Dumnezeu. Şi s-au mirat de dânsul. 

18 Şi au venit la dânsul Saducheii, care zic că nu este înviere; şi l-au întrebat pre el, zicând: 

19 Invăţătorule, Moise a scris nouă, că de va muri fratele cuiva, şi-i va rămânea femeia, şi feciori nu 
va lăsa, să ia fratele lui pre femeia lui, şi să ridice sămânţa fratelui său. 

20 Deci şapte fraţi au fost, şi cel dintâi a luat femeie, şi murind, n-a lăsat sămânţă; 

21 Şi al doilea o a luat pre dânsa, şi a murit, şi nici acela n-a lăsat sămânţă; şi al treilea aşijderea. 

22 Şi o au luat pre dânsa toţi şapte, şi n-au lăsat sămânţă; iar mai pre urmă de toţi a murit şi femeia. 

23 Deci la înviere, când vor învia, a căruia dintr-înşii va fi femeie? căci câte şapte o au avut pre ea 
femeie. 

24 Şi răspunzând Iisus, a zis lor: Au nu pentru aceasta vă rătăciţi, neştiind scripturile, nici puterea 
lui Dumnezeu? 

25 Căci după ce din morţi vor învia, nici se vor însura, nici se vor mărita; ci vor fi ca îngerii în 
Ceruri. 

26 Iar pentru morţi că se vor scula, au nu aţi citit în cartea lui Moise, la Rug, cum i-a grăit 
Dumnezeu lui, zicând: Eu sunt Dumnezeul lui Avraam, şi Dumnezeul lui Isaac, şi Dumnezeul lui 
Iacov. 

27 Nu este Dumnezeu al morţilor, ci Dumnezeu al viilor; deci voi mult vă rătăciţi. 

28 Şi apropiindu-se unul din Cărturari, care auzise pre dânşii prigonindu-se cu Iisus, văzând că bine 
le-a răspuns lor, l-a întrebat pre el: Care poruncă este mai întâi de toate? 

29 Iar Iisus i-a răspuns lui: Că, mai întâi de toate poruncile este: Auzi Israile, Domnul Dumnezeul 
nostru, Domnul Unul este; 




30 Şi, Să iubeşti pre Domnul Dumnezeul tău din toată inima ta, şi din tot sufletul tău, şi din tot 
cugetul tău, şi din toată tăria ta; aceasta este porunca cea dintâi. 

31 Iar a doua asemenea acesteia: Să iubeşti pre aproapele tău, ca însuţi pre sine. Mai mare decât 
acestea altă poruncă nu este. 

32 Şi a zis lui Cărturarul: Bine, învăţătorule, adevărat ai zis, că Unul este Dumnezeu, şi nu este altul 
afară de dânsul; 

33 Şi a-1 iubi pre el din toată inima, şi din tot cugetul, şi din tot sufletul, şi din toată tăria; şi a iubi 
pre aproapele ca pre sine, mai mult este decât toate prinoasele şi jertfele. 

34 Iar Iisus văzând că cu înţelepciune a răspuns, i-a zis lui: Nu eşti departe de împărăţia lui 
Dumnezeu. Şi nimeni mai mult nu îndrăznea să-l întrebe pre el. 

35 Şi răspunzând Iisus a zis, învăţând în Biserică: Cum zic Cărturarii că Hristos este Fiul lui David? 

36 Că însuşi David a zis cu Duhul Sfânt: Zis-a Domnul Domnului meu: Şezi de-a dreapta mea, până 
ce voi pune pre vrăjmaşii tăi aşternut Picioarelor tale. 

37 Deci însuşi David îl numeşte pre el Domn; şi de unde dar este fiu al lui? Şi norodul cel mult 
asculta pre el cu dulceaţă. 

38 Şi grăia lor întru învăţătura sa: Păziţi-vă de Cărturari care voiesc a umbla în podoabe, şi iubesc 
închinăciunile prin târguri. 

39 Şi scaunele cele mai de sus în Sinagoguri, şi şederile cele mai întâi la ospeţe; 

40 Care mănâncă casele văduvelor şi cu pricină îndelung se roagă; aceştia vor lua mai grea osândă. 

41 Şi şezând Iisus în preajma Gazofilachiei, privea cum aruncă norodul bani în Gazofilachie; şi 
mulţi bogaţi aruncau multe. 

42 Şi venind o văduvă săracă, a aruncat doi filiari, ce este un codrant. 

43 Şi chemând pre Ucenicii săi, le-a zis lor: Amin zic vouă, că această văduvă săracă, aruncă mai 
mult decât toţi cei ce au aruncat în Gazofilachie; 

44 Că toţi din prisosinţa lor au aruncat, iar aceasta din lipsa sa, toate câte a avut a aruncat, toată 
avuţia sa. 



Marcu 13 



1 Şi ieşind el din Biserică, a zis lui unul din Ucenicii lui: învăţătorule, vezi, ce fel de pietre, şi ce fel 
de zidiri. 

2 Şi răspunzând Iisus, a zis lui: Vezi aceste zidiri mari? Nu va rămânea aici piatră pre piatră, care să 
nu se risipească. 

3 Şi şezând el pre muntele Măslinilor în preajma Bisericii, l-au întrebat pre dânsul deosebi, Petru, şi 
Iacov, şi Ioan, şi Andrei: 

4 Spune nouă când vor fi acestea? Şi ce este semnul, când acestea toate vor a se săvârşi? 

5 Iar Iisus răspunzând lor, a început a zice: Căutaţi ca să nu vă înşele pre voi cineva; 

6 Că mulţi vor veni întru Numele meu, zicând: Că eu sunt; şi pre mulţi vor înşela. 

7 Iar când veţi auzi războaie, şi veşti de războaie, să nu vă spăimântaţi; că se cuvine să fie acestea, 
ci încă nu va fi sfârşitul. 

8 Că se va scula neam preste neam, şi împărăţie preste împărăţie, şi vor fi cutremure pre alocurea, şi 




vor fi foameţi, şi tulburări, începături ale durerilor acestea. 

9 Deci păziţi-vă pre voi înşivă; că vă vor da pre voi în soboare, şi în adunări veţi fi bătuţi, şi înaintea 
domnilor, şi a împăraţilor veţi sta pentru mine, spre mărturie lor. 

10 Şi în toate neamurile se cuvine mai întâi să se propovăduiască Evanghelia. 

11 Iar când vă vor duce pre voi dându-vă, să nu vă grijiţi mai-nainte ce veţi grăi, nici să cugetaţi; ci 
ceea ce se va da vouă intr-acel ceas, aceea să grăiţi. Că nu veţi fi voi cei ce veţi grăi, ci Duhul Sfânt. 

12 Şi va da frate pre frate spre moarte; şi tată pre fiu; şi se vor scula fiii asupra părinţilor, şi-i vor 
omorî pre ei. 

13 Şi veţi fi urâţi de toţi pentru Numele meu. Iar cel ce va răbda până în sfârşit, acela se va mântui. 

14 Iar când veţi vedea urâciunea pustiirii, care s-a zis de Daniil Prorocul, stând unde nu se cuvine 
(cela ce citeşte să înţeleagă), atunci cei ce vor fi în Iudeea, să fugă la munţi. 

15 Iar cela ce va fi pre casă, să nu se pogoare în casă, nici să intre să ia ceva din casa sa. 

16 Şi cela ce va fi în câmp, să nu se întoarcă înapoi să-şi ia haina sa. 

17 Iar vai celora ce vor avea în pântece, şi celor ce vor apleca în zilele acelea. 

18 Ci rugaţi-vă ca să nu fie fuga voastră iama; 

19 Că va fi în zilele acelea necaz ca acela care nu a fost din începutul zidirii, care a zidit Dumnezeu, 
până acum, şi nici va mai fi. 

20 Şi de nu Dumnezeu ar scurta zilele acelea, nu s-ar mântui tot trupul, ci pentru cei aleşi pre care i- 
a ales, va scurta zilele acelea. 

21 Atunci de va zice vouă cineva: Iată aici Hristos, sau, iată acolo; să nu credeţi. 

22 Că se vor scula hristoşi mincinoşi, şi proroci mincinoşi; şi vor da semne şi minuni, ca să înşele, 
de va fi cu putinţă, şi pre cei aleşi. 

23 Iar voi vă păziţi; că iată mai înainte am spus vouă toate. 

24 Ci în zilele acelea după necazul acela, soarele se va întuneca. 

25 Şi luna nu-şi va da lumina sa, şi stelele Cerului vor cădea, şi Puterile cele din Ceruri se vor clăti. 

26 Şi atunci vor vedea pre Fiul Omului venind pre nori, cu putere şi cu slavă multă. 

27 Şi atunci va trimite pre îngerii săi, şi va aduna pre cei aleşi ai săi din cele patru vânturi, de la 
marginea pământului, până la marginea Cerului. 

28 Iar de la smochin vă învăţaţi pildă; când mlădiţa lui este moale, şi înfrunzeşte, ştiţi că aproape 
este vara. 

29 Aşa şi voi, când veţi vedea acestea făcându-se, să ştiţi că aproape este lângă uşi. 

30 Amin grăiesc vouă, că nu va trece neamul acesta, până când toate acestea vor fi. 

31 Cerul şi pământul vor trece; iar cuvintele mele nu vor trece. 

32 Iar de ziua aceea şi de ceasul, nimeni nu ştie, nici îngerii care sunt în Cer, nici Fiul, fără numai 
Tatăl. 

33 Păziţi-vă, privegheaţi şi vă rugaţi. Că nu ştiţi când va fi vremea aceea. 

34 Ca un om ce se duce departe, lăsându-şi casa sa, şi dând slugilor sale putere, şi fieştecăruia lucrul 
lui, şi portarului poruncind ca să privegheze. 

35 Privegheaţi dară, (că nu ştiţi când va veni Domnul casei. Seara, sau la miezul nopţii, sau la 
cântatul cocoşilor, sau dimineaţa). 




36 Nu cumva venind fără de veste, să vă afle pre voi dormind. 

37 Iar cele ce vouă zic, tuturor zic, privegheaţi. 



Marcu 14 



1 Şi erau Paştile şi azimile după două zile; şi căutau Arhiereii şi Cărturarii, cum pre el cu vicleşug 
prinzându-1 să-l omoare. 

2 Şi ziceau: nu în Praznic, ca să nu fie tulburare întru norod. 

3 Şi fiind el în Betania, în casa lui Simon leprosul, şi şezând el, a venit o femeie având un alabastru 
cu mir de nard de credinţă de mult preţ, şi sfărâmând alabastrul, l-a turnat pre Capul lui. 

4 Şi erau unii de le părea rău întru sine, şi ziceau: Pentru ce se făcu această pagubă a mirului? 

5 Că se putea vinde acesta, mai mult de trei sute de dinari, şi să se dea săracilor. Şi se răsteau asupra 
ei. 

6 Iar Iisus a zis: Lăsaţi-o pre dânsa; pentru ce îi faceţi ei supărare? Că bun lucru a făcut cu mine. 

7 Pentru că pre săraci pururea îi aveţi cu voi; şi când veţi vrea, puteţi a le face lor bine; iar pre mine 
nu mă aveţi pururea. 

8 Aceasta ce a avut, a făcut: Mai-nainte a apucat de a uns Trupul meu spre îngropare. 

9 Amin grăiesc vouă: Oriunde se va propovădui Evanghelia aceasta în toată lumea, şi ce a făcut ea, 
se va povesti spre pomenirea ei. 

10 Şi Iuda Iscarioteanul, unul din cei doisprezece, a mers la Arhierei ca să-l vânză pre el lor. 

11 Iar ei auzind s-au bucurat, şi i-au făgăduit lui să-i dea bani. Şi el căuta cum în vreme cu prilej l-ar 
da pre el lor. 

12 Iar în ziua cea dintâi a azimilor, când jertfea Paştile, au zis către dânsul Ucenicii lui: Unde 
voieşti să mergem să gătim ca să mănânci Paştile? 

13 Şi a trimis doi din Ucenicii săi, şi le-a zis lor: Mergeţi în cetate; şi va întâmpina pre voi un om, 
ducând un vas de lut cu apă; mergeţi după dânsul. 

14 Şi oriunde va intra, ziceţi stăpânului casei: Că învăţătorul zice: Unde este sălaşul, întru care să 
mănânc Paştile cu Ucenicii mei? 

15 Şi el va arăta vouă, un foişor mare aşternut, gata; acolo gătiţi nouă. 

16 Şi au ieşit Ucenicii lui, şi au venit în cetate, şi au aflat precum le zisese lor; şi au gătit Paştile. 

17 Şi făcându-se seară, a venit cu cei doisprezece. 

18 Şi şezând ei, şi mâncând, a zis Iisus: Amin zic vouă: Că unul din voi va să mă vânză, cel ce 
mănâncă cu mine. 

19 Iar ei au început a se întrista, şi a zice lui unul câte unul: Nu cumva sunt eu? Şi altul: Nu cumva 
sunt eu? 

20 Iar el răspunzând, a zis lor: Unul din doisprezece, care întinge cu mine în blid. 

21 Ci Fiul Omului va merge, precum este scris pentru dânsul; dar vai omului aceluia, prin care Fiul 
Omului se vinde; mai bine ar fi fost lui, de nu s-ar fi născut omul acela. 

22 Şi mâncând ei, a luat Iisus Pâine, şi blagoslovind o a frânt, şi a dat lor, şi a zis: Fuaţi mâncaţi; 
acesta este Trupul meu. 

23 Şi luând Paharul, mulţumind a dat lor; şi au băut dintr-însul toţi. 




24 Şi a zis lor: Acesta este Sângele meu al Legii celei noi, care pentru mulţi se varsă. 

25 Amin zic vouă: Că de acum nu voi mai bea din roada viţei, până în ziua aceea, când o voi bea pre 
ea nouă întru împărăţia lui Dumnezeu. 

26 Şi dând laudă, au ieşit în muntele Măslinilor. 

27 Şi a zis lor Iisus: Că toţi vă veţi sminti întru mine în noaptea aceasta; că scris este: Bate-voi 
Păstorul, şi se vor risipi oile. 

28 Dar după ce voi învia, voi merge mai-nainte de voi în Galileea. 

29 Iar Petru a zis lui: De şi toţi se vor sminti, iar eu nu. 

30 Şi a zis Iisus lui: Amin zic ţie, că tu astăzi în noaptea aceasta, mai-nainte de a cânta cocoşul de 
două ori, te vei lepăda de mine de trei ori. 

31 Iar el cu mult mai vârtos zicea: De mi s-ar întâmpla a muri cu tine, nu mă voi lepăda de tine. 
Asemenea încă şi toţi ziceau. 

32 Şi au venit în satul al cărui nume este Ghetsimani, şi a zis Ucenicilor săi: Şedeţi aici până mă voi 
ruga. 

33 Şi a luat pre Petru, şi pre Iacov, şi pre Ioan cu sine, şi a început a se spăimânta, şi a se mâhni. 

34 Şi a zis lor: întristat este Sufletul meu până la moarte; rămâneţi aici şi privegheaţi. 

35 Şi mergând puţin mai înainte, a căzut pre pământ; şi se ruga ca, de este cu putinţă, să treacă de la 
dânsul acel ceas. 

36 Şi zicea: Avva Părinte, toate sunt cu putinţă ţie, treci de la mine paharul acesta. Dar însă nu ceea 
ce voiesc eu, ci ceea ce tu. 

37 Şi a venit, şi i-a găsit pre ei donnind, şi a zis lui Petru: Simone, donni? Nu putuşi un ceas să 
priveghezi? 

38 Privegheaţi, şi vă rugaţi, ca să nu intraţi în ispită; că Duhul este osârduitor, iar trupul neputincios. 

39 Şi iarăşi mergând s-a rugat, acelaşi cuvânt zicând. 

40 Şi întorcându-se i-a aflat pre dânşii iarăş donnind, (că erau ochii lor îngreuiaţi) şi nu ştiau ce vor 
răspunde lui. 

41 Şi a venit a treia oară şi a zis lor: Dormiţi de acum, şi vă odihniţi; destul este, a venit ceasul; iată, 
se dă Fiul Omului în mâinile păcătoşilor. 

42 Sculaţi- vă, să mergem; iată, cel ce m-a vândut, s-a apropiat. 

43 Şi numaidecât încă grăind el a venit Iuda, unul din cei doisprezece, şi cu el norod mult, cu săbii, 
şi cu fuşti, de la Arhierei, şi Cărturari, şi Bătrâni. 

44 Şi dăduse cel ce îl vânduse pre el semn lor, zicând: Pre care voi săruta, acela este; prind eţi-1 pre 
el, şi îl duceţi cu pază. 

45 Şi venind, îndată s-a apropiat de el, şi i-a zis lui: învăţătorule, învăţătorule; şi l-a sărutat pre el. 

46 Iar ei şi-au pus mâinile pre el, şi l-au prins. 

47 Iar unul oarecare din cei ce sta lângă el, scoţând sabia, a lovit pre sluga Arhiereului şi i-a tăiat 
urechea lui. 

48 Şi răspunzând Iisus, a zis lor: Ca la un tâlhar aţi ieşit cu săbii şi cu fuşti să mă prindeţi. 

49 în toate zilele am fost la voi în Biserică învăţând, şi nu m-aţi prins; ci ca să se plinească 
scripturile. 

50 Şi lăsându-1 pre el toţi, au fugit. 




51 Iar un tânăr oarecare mergea după el, îmbrăcat cu giulgiu pre trupul gol, şi l-au prins pre el 
tinerii. 

52 Iar el lăsând giulgiul, gol a fugit de la ei. 

53 Şi au dus pre Iisus la Arhiereu; şi s-au adunat la dânsul toţi Arhiereii, şi Bătrânii, şi Cărturarii. 

54 Iar Petru de departe mergea după el, până înlăuntru în curtea Arhiereului. 

55 Şi şedea împreună cu slugile, şi se încălzea la foc. 

56 Iar Arhiereii şi tot sfatul căutau împrotiva lui Iisus mărturie, ca să-l omoare, şi nu aflau; că mulţi 
mărturiseau minciuni asupra lui, şi nu erau asemenea mărturiile. 

57 Şi unii sculându-se, au mărturisit minciună asupra lui, grăind: 

58 Că noi l-am auzit pre el, zicând: Eu voi strica această Biserică făcută de mâini, şi în trei zile alta 
nefăcută de mâini voi zidi. 

59 Şi nici aşa nu era asemenea mărturia lor. 

60 Şi sculându-se Arhiereul în mijloc, a întrebat pre Iisus, zicând: Nimic nu răspunzi, ce aceştia 
mărturisesc asupra ta? 

61 Iar el tăcea; şi nimic nu răspundea. Iarăşi l-a întrebat pre el Arhiereul, şi i-a zis lui: Au tu eşti 
Hristosul Fiul celui Binecuvântat? 

62 Iar Iisus a zis: Eu sunt; şi veţi vedea pre Fiul Omului şezând de-a dreapta Puterii şi venind cu 
Norii Cerului. 

63 Iar Arhiereul rupându-şi hainele sale, a zis: Ce ne mai trebuiesc nouă alte mărturii? Aţi auzit 
hula, ce vi se pare vouă? 

64 Iar ei toţi l-au judecat pre el că este vinovat morţii. 

65 Şi au început unii a-1 scuipa pre el, şi a-i acoperi faţa lui, şi a-1 bate cu pumnul, şi a zice lui: 
Proroceşte, şi slugile îl băteau pre el cu palme preste Obraz. 

66 Şi fiind Petru jos în curte, a venit una din slujnicile Arhiereului. 

67 Şi văzând pre Petru încălzindu-se, căutând la el, a zis: Şi tu cu Iisus Nazarineanul erai. 

68 Iar el s-a lepădat, zicând: Nu ştiu, nici pricep ce grăieşti tu. Şi a ieşit afară înaintea curţii; şi a 
cântat cocoşul. 

69 Iar slujnica văzându-1 pre el iarăşi, a început a zice celor ce sta acolo: Că acesta dintr-înşii este. 
Iară el iarăşi s-a lepădat. 

70 Şi preste puţin iarăşi cei ce stau acolo au zis lui Petru: Adevărat dintr-înşii eşti, că Galileean eşti, 
şi graiul tău seamănă. 

71 Iară el a început a se blestema şi a se jura, că nu ştiu pre omul acesta carele ziceţi. 

72 Şi a doua oară a cântat cocoşul, şi şi-a adus aminte Petru de cuvântul care i-a zis Iisus lui: Că mai 
înainte de ce va cânta cocoşul de două ori, te vei lepăda de mine de trei ori. Şi a început a plânge. 



Marcu 15 



1 Şi îndatăşi dimineaţa sfat făcând Arhiereii cu Bătrânii şi cu Cărturarii, şi toată adunarea, legând 
pre Iisus l-au dus, şi l-au dat lui Pilat. 

2 Şi l-a întrebat pre el Pilat: Tu eşti împăratul Iudeilor? Iar el răspunzând, a zis lui: Tu zici. 

3 Şi multe grăiau asupra lui Arhiereii. 




4 Iar Pilat iarăşi l-a întrebat pre el, zicând: Nimic nu răspunzi? Vezi câte mărturisesc asupra ta. 

5 Iar Iisus mai mult nimic nu a răspuns, cât se mira Pilat. 

6 Iar la Praznic le slobozea lor câte un vinovat, pre care cereau ei. 

7 Şi era unul ce-1 numea Baraba, cu soţiile lui prins, care în zarvă ucidere făcuse. 

8 Şi strigând norodul a început a cere, precum pururea le făcea lor. 

9 Iar Pilat le-a răspuns lor zicând: Voiţi să slobozesc vouă pre împăratul Iudeilor? 

10 (Că ştia că pentru pizmă l-au dat pre el Arhiereii.) 

11 Iar Arhiereii au îndemnat pre norod, ca mai vârtos pre Baraba să le slobozească lor. 

12 Iar Pilat răspunzând iarăşi le-a zis lor: Dară ce voiţi să fac acestuia pre care îl ziceţi împăratul 
Iudeilor? 

13 Atunci ei iarăş au strigat: Răstigneşte-1 pre el. 

14 Iar Pilat le-a zis lor: Dară ce rău a făcut? Iar ei mai vârtos striga: Răstigneşte-1 pre el. 

15 Iară Pilat vrând să facă pre voia norodului, le-a slobozit lor pre Baraba; iar pre Iisus bătându-1 l-a 
dat să se răstignească. 

16 Iar ostaşii au adus pre el înlăuntrul curţii, ce este divan, şi au adunat toată oastea. 

17 Şi l-au îmbrăcat pre el în porfiră, şi împletind cunună de spini, i-au pus lui. 

18 Şi au început a se închina lui, zicând: Bucură-te împăratul Iudeilor. 

19 Şi îl băteau preste cap cu trestia, şi îl scuipa pre el, şi punându-se în genunchi se închinau lui. 

20 Şi după ce l-au batjocorit pre el, au dezbrăcat de pre el porfira, şi l-au îmbrăcat în hainele sale, şi 
l-au dus pre el să-l răstignească. 

21 Şi au silit pre oareşcare Simon Cirinean ce trecea, venind din ţarină, tatăl lui Alexandru şi al lui 
Ruf, ca să ducă crucea lui. 

22 Şi l-au adus pre el la locul Golgota, care se tălmăceşte locul căpăţânei. 

23 Şi i-au dat lui să bea vin amestecat cu smirnă; dar el nu a luat. 

24 Şi răstignindu-1 pre el, au împărţit hainele lui, aruncând sorţi pre dânsele, cine ce va lua. 

25 Şi era ceasul al treilea, şi l-au răstignit pre el. 

26 Şi era scrisoarea pricinii lui scrisă: ÎMPĂRATUL IUDEILOR. 

27 Şi împreună cu dânsul au răstignit doi tâlhari; unul de-a dreapta, şi altul de-a stânga lui. 

28 Şi s-a împlinit scriptura care zice: Şi cu cei fărădelege s-a socotit. 

29 Şi cei ce treceau îl huleau pre el, clătind cu capetele sale, şi zicând: Ua, cel ce strici Biserica şi în 
trei zile o zideşti. 

30 Mântueşte-te pre sineţi, şi te pogoară de pre Cruce. 

31 Asemenea încă şi Arhiereii bătându-şi joc, zicea unul către altul împreună cu Cărturarii: pre alţii 
a mântuit, iar pre sine nu poate să se mântuiască. 

32 Hristos împăratul lui Israil pogoare-se acum de pre Cruce, ca să vedem şi să credem intr-insul. Şi 
cei ce erau împreună cu el răstigniţi, îl ocărau pre el. 

33 Iar când a fost ceasul al şaselea, întunerec s-a făcut preste tot pământul, până la al nouălea ceas. 

34 Iar în ceasul al nouălea, a strigat Iisus cu glas mare zicând: Eloi Eloi, Lima Sabahtani? Ce este 
tâlcuindu-se: Dumnezeul meu, Dumnezeul meu, pentru ce m-ai lăsat? 




35 Iar unii din cei ce stau acolo auzind, zicea: Iată, pre Ilie strigă. 

36 Şi alergând unul, şi umplând un burete de oţet, şi punându-1 într-o trestie, îl adăpa pre el, zicând: 
Lăsaţi, să vedem, au veni-va Ilie să-l pogoare pre el? 

37 Iar Iisus slobozind glas mare, şi-a dat Duhul. 

38 Şi Catapeteasma Bisericii s-a rupt în două, de sus până jos. 

39 Şi văzând sutaşul cel ce sta în preajma lui, că aşa strigând, şi-a dat Duhul, a zis: Cu adevărat 
omul acesta Fiu al lui Dumnezeu a fost. 

40 Şi erau şi femei de departe privind; între care era Maria Magdalena, şi Maria muma lui Iacov 
celui mic, şi a lui Iosi, şi Salomea. 

41 Care şi când era în Galileea, mergeau după el, şi slujeau lui; şi altele multe, care se suiseră cu el 
în Ierusalim. 

42 Şi iată seară făcându-se, (de vreme ce era Vineri, care este mai înainte de Sâmbătă). 

43 A venit Iosif din Arimatea, sfetnic cu bun chip, care şi acela era aşteptând împărăţia lui 
Dumnezeu, şi îndrăznind a intrat la Pilat, şi a cerut Trupul lui Iisus. 

44 Iar Pilat s-a mirat, de a murit aşa curând; şi chemând pre sutaşul, l-a întrebat pre dânsul, de a 
murit demult. 

45 Şi înţelegând de la sutaş, a dăruit lui Iosif Trupul. 

46 Şi cumpărând giulgiu, şi pogorându-1 pre el, l-a înfăşurat cu giulgiul, şi l-a pus în mormânt, care 
era săpat în piatră; şi a prăvălit o piatră pre uşa mormântului. 

47 Iar Maria Magdalena, şi Maria a lui Iosi, priveau unde îl pun. 



Marcu 16 



1 Şi dacă a trecut Sâmbăta, Maria Magdalena, şi Maria lui Iacov, şi Salomea, au cumpărat mirezme 
ca să meargă să-l ungă pre el. 

2 Şi foarte de dimineaţă întru una din Sâmbete, au venit la Mormânt, răsărind Soarele. 

3 Şi zicea una către alta: Cine va prăvăli nouă piatra de pre uşa mormântului? 

4 Şi căutând au văzut piatra prăvălită, că era mare foarte. 

5 Şi intrând în mormânt, au văzut pre un tânăr şezând de-a dreapta, îmbrăcat în veşmânt alb, şi s-au 
spăimântat. 

6 Iar el a zis lor: Nu vă spăimântaţi; pre Iisus căutaţi Nazarineanul cel răstignit. S-a sculat, nu este 
aici. Iată locul unde l-au pus pre el. 

7 Ci mergeţi, de spuneţi Ucenicilor lui, şi lui Petru, că va merge mai-nainte de voi în Galileea; acolo 
îl veţi vedea pre el, precum a zis vouă. 

8 Şi ieşind au fugit de la mormânt. Că erau cuprinse de cutremur şi de spaimă; şi nimănui nimic nu 
au spus, că se temeau. 

9 Iară după ce a înviat Iisus, dimineaţa în ziua cea dintâi a Sâmbetei, s-a arătat Măriei Magdalenei, 
dintru care scosese şapte draci. 

10 Aceea mergând, a vestit celor ce fuseseră cu el, care plângeau şi se tânguiau. 

11 Şi aceia auzind că este viu, şi a fost văzut de dânsa, nu au crezut. 

12 Iară după aceea la doi dintr-înşii mergând ei, s-a arătat întru alt chip, care mergeau la o ţarină. 




13 Şi aceia mergând, au spus celorlalţi, dar nici pre aceia nu i-au crezut. 

14 Iar după aceea şezând ei cei unsprezece, li s-a arătat. Şi a imputat necredinţei lor, şi împietririi 
inimii; căci celor ce l-au văzut pre el că a înviat, nu au crezut. 

15 Şi a zis lor: Mergeţi în toată lumea, şi propovăduiţi Evanghelia la toată zidirea. 

16 Cel ce va crede şi se va Boteza, se va mântui; iar cel ce nu va crede, se va osândi. 

17 Şi semne celor ce vor crede, acestea vor urma: Intru Numele meu draci vor scoate; în limbi noi 
vor grăi. 

18 Şerpi vor lua; şi de vor bea ceva de moarte, nu-i va vătăma pre ei; pre bolnavi mâinile îşi vor 
pune, şi bine le va fi. 

19 Deci Domnul după ce a grăit cu dânşii, s-a înălţat la Cer, şi a şezut de-a dreapta lui Dumnezeu. 

20 Iară ei ieşind, au propovăduit pretutindeni, Domnul împreună lucrând, şi cuvântul adeverindu-1, 
prin semnele ce urmau. Amin. 



Luca 1 



1 De vreme ce mulţi s-au apucat a alcătui povestire pentru lucrurile cele ce au fost adeverite întru 
noi, 

2 Precum au dat nouă cei ce dintru început au fost singuri văzători şi slujitori Cuvântului. 

3 Părutu-mi-s-a şi mie, urmând toate dintâi cu deamăruntul, pre rând a scrie ţie, puternice Teofile. 

4 Ca să cunoşti întărirea cuvintelor de care te-ai învăţat. 

5 Fost-a în zilele lui Irod împăratul Iudeei, un Preot oarecare anume Zaharia, din rândul Preoţiei lui 
Abia; şi femeia lui din fetele lui Aaron, şi numele ei Elisabeta. 

6 Şi erau drepţi amândoi înaintea lui Dumnezeu, umblând întru toate poruncile şi îndreptările 
Domnului fără prihană. 

7 Şi nu aveau ei feciori, pentru că Elisabeta era stearpă, şi amândoi erau bătrâni în zilele lor. 

8 Şi a fost când a slujit el în rândul săptămânii sale înaintea lui Dumnezeu. 

9 După obiceiul Preoţiei i s-a întâmplat a tămâia intrând în Biserica Domnului. 

10 Şi toată mulţimea norodului era rugându-se afară în vremea tămâierii. 

11 Şi i s-a arătat lui îngerul Domnului, stând de-a dreapta Oltarului tămâierii. 

12 Şi s-a spăimântat Zaharia văzând, şi frică a căzut preste dânsul. 

13 Iar îngerul a zis către dânsul: Nu te teme Zaharia, că s-a auzit rugăciunea ta; şi femeia ta 
Elisabeta va naşte ţie fiu, şi vei chema numele lui Ioan. 

14 Şi va fi ţie bucurie şi veselie, şi mulţi de naşterea lui se vor bucura. 

15 Că va li mare înaintea Domnului, şi vin şi sichera nu va bea; şi se va umplea de Duh Sfânt încă 
din pântecele maicii sale. 

16 Şi pre mulţi din fiii lui Israil va întoarce la Domnul Dumnezeul lor. 

17 Şi el va veni înaintea lui cu Duhul şi cu puterea lui Ilie, ca să întoarcă inimile părinţilor spre fii, 
şi pre cei neascultători întru înţelepciunea drepţilor, să gătească Domnului norod mai înainte gătit. 

18 Şi a zis Zaharia către înger: Din ce voi cunoaşte aceasta? Că eu sunt bătrân, şi femeia mea 
trecută în zilele sale. 




19 Şi răspunzând îngerul, a zis lui: Eu sunt Gavriil, cela ce stau înaintea lui Dumnezeu, şi sunt 
trimis a grăi către tine şi a vesti ţie acestea. 

20 Şi iată vei fi tăcând, şi neputând a grăi, până în ziua aceea ce vor fi acestea; pentru căci nu ai 
crezut cuvintelor mele care se vor împlini la vremea lor. 

21 Şi aştepta norodul pre Zaharia, şi se mira că zăbovea el în Biserică. 

22 Şi ieşind nu putea să grăiască lor, şi au cunoscut ei că vedere a văzut în Biserică; şi le făcea semn 
cu mâna, şi a rămas mut. 

23 Şi a fost dacă s-au umplut zilele slujbei lui, s-a dus la casa sa. 

24 Iar după zilele acelea, a îngrecat Elisabeta femeia lui; şi s-a tăinuit pre sine în cinci luni zicând: 

25 Că aşa a făcut mie Domnul, în zilele în care a socotit să ia ocara mea dintre oameni. 

26 Iar în luna a şasea, trimis a fost îngerul Gavriil de la Dumnezeu în cetatea Galileei, căreia 
numele era Nazaret. 

27 La Fecioară logodită cu bărbat, căruia numele Iosif, din casa lui David; şi numele Fecioarei 
Mariam. 

28 Şi intrând îngerul la dânsa, a zis: Bucură-te ceea ce eşti plină de dar, Domnul este cu tine; 
blagoslovită eşti tu între femei. 

29 Iar ea văzând s-a spăimântat de cuvântul lui; şi cugeta în ce chip va fi închinarea aceasta. 

30 Şi a zis ei îngerul: Nu te teme Mariam; că ai aflat Dar la Dumnezeu. 

31 Şi iată vei zămisli în pântece, şi vei naşte Fiu; şi vei chema numele lui IISUS. 

32 Acesta va fi mare, şi Fiul celui de sus se va chema, şi-i va da lui Domnul Dumnezeu Scaunul lui 
David Tatălui lui. 

33 Şi va împărăţi preste casa lui Iacov în veci, şi împărăţiei lui nu va fi sfârşit. 

34 Şi a zis Mariam către înger: Cum va fi aceasta, de vreme ce de bărbat nu ştiu? 

35 Şi răspunzând îngerul, a zis ei: Duhul Sfânt se va pogorî preste tine, şi Puterea Celui de sus te va 
umbri, pentru aceasta şi Sfântul ce se va naşte din tine, se va chema Fiul lui Dumnezeu. 

36 Şi iată Elisabeta rudenia ta, şi aceea a zămislit fiu la bătrâneţele ei; şi a şasea lună este ei aceasta, 
celei ce se chema stearpă. 

37 Că la Dumnezeu nici un cuvânt nu este cu neputinţă. 

38 Şi a zis Mariam: Iată roaba Domnului, fie mie după cuvântul tău. Şi s-a dus de la dânsa îngerul. 

39 Şi sculându-se Mariam în zilele acelea, mers-a la munte cu degrab în cetatea Iudei. 

40 Şi a intrat în casa Zahariei, şi s-a închinat Elisabetei. 

41 Şi a fost când a auzit Elisabeta închinăciunea Măriei, săltat-a pruncul în pântecele ei, şi s-a 
umplut de Duh Sfânt Elisabeta. 

42 Şi a strigat cu glas mare şi a zis: Blagoslovită eşti tu între femei, şi blagoslovit este Rodul 
pântecelui tău. 

43 Şi de unde mie aceasta, ca să vie Maica Domnului meu la mine? 

44 Că iată cum fu Glasul închinării tale întru urechile mele, săltat- a pruncul cu bucurie în pântecele 
meu. 

45 Şi fericită este ceea ce a crezut, că va fi săvârşire celor zise ei de la Domnul. 

46 Şi a zis Mariam: 




47 Măreşte suflete al meu pre Domnul, şi s-a bucurat Duhul meu de Dumnezeu Mântuitorul meu. 

48 Că a căutat spre smerenia roabei sale; că iată de acum mă vor ferici toate neamurile. 

49 Că mi-a făcut mie mărire cel Puternic, şi Sfânt Numele lui. 

50 Şi Mila lui în neam şi în neam spre cei ce se tem de el. 

51 Făcut-a tărie cu Braţul său, risipit-a pre cei mândri cu cugetul inimii lor. 

52 Pogorât-a pre cei puternici de pre scaune, şi a înălţat pre cei smeriţi. 

53 Pre cei flămânzi i-a umplut de bunătăţi, şi pre cei bogaţi i-a scos afară deşerţi. 

54 Luat-a pre Israil sluga sa, (ca să pomenească mila; 

55 Precum a grăit către Părinţii noştri, lui Avraam şi seminţiei lui,) până în veac. 

56 Şi a rămas Mariam împreună cu dânsa ca la trei luni, şi s-a întors la casa sa. 

57 Iar Elisabetei i s-a împlinit vremea să nască; şi a născut fiu. 

58 Şi au auzit cei ce locuiau împrejur, şi rudeniile ei, că a mărit Domnul mila sa cu dânsa; şi se 
bucurau împreună cu dânsa. 

59 Şi a fost în ziua a opta, au venit să taie împrejur pruncul, şi-l chemau pre el numele tatălui lui 
Zaharia. 

60 Şi răspunzând muma lui, a zis: Nu, ci se va chema Ioan. 

61 Şi au zis către dânsa: Că nimenea nu este întru rudenia ta, care să se cheme cu numele acesta. 

62 Şi au făcut semn tatălui lui, cum ar vrea să-l cheme pre dânsul. 

63 Şi cerând el panahidă, a scris, zicând: Ioan va fi numele lui; şi s-au mirat toţi. 

64 Şi i s-a deschis gura lui îndată, şi limba lui; şi grăia, lăudând pre Dumnezeu. 

65 Şi s-a făcut frică preste toţi cei ce locuiau împrejurul lor; şi întru toată laturea de prin munţii 
Iudeei s-au vestit toate cuvintele acestea. 

66 Şi au pus toţi cei ce auzeau în inima lor, zicând: Oare ce va să fie pruncul acesta? Şi Mâna 
Domnului era cu dânsul. 

67 Şi Zaharia tatăl lui s-a umplut de Duh Sfânt, şi a prorocit, zicând: 

68 Bine este cuvântat Domnul Dumnezeul lui Israil, că a cercetat, şi a făcut răscumpărare norodului 
său. 

69 Şi a ridicat corn de mântuire nouă în casa lui David slugii sale. 

70 Precum a grăit prin gura Sfinţilor celor din veac Proroci ai lui. 

71 Mântuire de vrăjmaşii noştri, şi din mâna tuturor celor ce ne urăsc pre noi. 

72 Să facă milă cu Părinţii noştri, şi să-şi aducă aminte de legătura lui cea Sfântă. 

73 De jurământul care s-ajurat către Avraam Părintele nostru să ne dea nouă. 

74 Fără de frică, din mâinile vrăjmaşilor noştri izbăvindu-ne. 

75 Să-i slujim lui întru sfinţenie şi întru dreptate înaintea lui în toate zilele vieţii noastre. 

76 Şi tu pruncule, Proroc celui Prea înalt te vei chema, că vei merge înaintea feţei Domnului să 
găteşti căile lui. 

77 Ca să dai cunoştinţa mântuirii norodului lui întru iertarea păcatelor lor. 

78 Pentru milostivirea milei Dumnezeului nostru, în care ne-a cercetat pre noi Răsăritul din 
înălţime. 




79 Ca să lumineze celor ce şedeau întru întunerec şi în umbra morţii, să îndrepteze picioarele 
noastre în calea păcii. 

80 Iar pruncul creştea, şi se întărea cu Duhul; şi a fost în pustie până în ziua arătării lui către Israil. 



Luca 2 



1 Şi a fost în zilele acelea, ieşit-a poruncă de la Cezarul August, să se scrie toată lumea. 

2 (Această scrisoare întâi s-a făcut, domnind în Siria Cirineu.) 

3 Şi mergeau toţi să se scrie, ficştccarc în cetatea sa. 

4 Şi s-a suit şi Iosif din Galileea, din cetatea Nazaret la Iudeea, în cetatea lui David, care se cheamă 
Betleem, (pentru că era el din casa şi din seminţia lui David). 

5 Să se scrie cu Mariam cea logodită lui femeie, fiind grea. 

6 Şi a fost când erau ei acolo, s-au umplut zilele ca să nască ea. 

7 Şi a născut pre fiul său cel întâi născut, şi l-a înfăşat pre dânsul, şi l-a culcat în iesle; pentru că nu 
aveau ei loc la gazdă. 

8 Şi păstori erau într-aceeaşi latură petrecând, şi păzind streji de noapte împrejurul turmei lor. 

9 Şi iată îngerul Domnului a stătut înaintea lor, şi Slava Domnului a strălucit împrejurul lor; şi s-au 
înfricoşat cu frică mare. 

10 Şi le-a zis lor îngerul: Nu vă temeţi; că iată, vestesc vouă bucurie mare, care va fi la tot norodul. 

11 Că s-a născut vouă astăzi Mântuitor, care este Hristos Domnul, în cetatea lui David. 

12 Şi acesta va fi vouă semn: Afla-veţi un Prunc înfăşat, culcat în iesle. 

13 Şi îndată s-a făcut împreună cu îngerul mulţime de Oaste Cerească, lăudând pre Dumnezeu, şi 
zicând: 

14 Slavă întru cei de sus lui Dumnezeu, şi pre pământ pace, întru oameni bunăvoire. 

15 Şi a fost dacă s-au dus de la dânşii îngerii la Cer, şi oamenii păstori au zis unii către alţii: Să 
mergem până în Betleem, şi să vedem cuvântul acesta ce s-a făcut, care Domnul a arătat nouă. 

16 Şi au venit degrab, şi au aflat pre Mariam, şi pre Iosif, şi Pruncul culcat în iesle. 

17 Şi văzând au spus pentru cuvântul ce se grăise lor de Pruncul acesta. 

18 Şi toţi cei ce au auzit s-au mirat de cele ce s-au zis de păstori către dânşii. 

19 Iar Mariam păzea toate cuvintele acelea, punându-le întru Inima sa. 

20 Şi s-au întors păstorii, slăvind şi lăudând pre Dumnezeu, de toate cele ce au auzit şi au văzut, 
precum s-a zis către dânşii. 

21 Şi când s-au umplut opt zile, ca să-l taie pre el împrejur, s-a chemat Numele lui IISUS, care s-a 
numit de înger, mai-nainte de a se zămisli el în Pântece. 

22 Şi când s-au umplut zilele curăţirii lor, după Legea lui Moise l-au suit pre el în Ierusalim, ca să-l 
pună înaintea Domnului. (Precum este scris în Legea Domnului. 

23 Că toată partea bărbătească, ce deschide pântecele, sfânt lui Dumnezeu se va chema). 

24 Şi ca să dea jertfă, dupre ceea ce s-a zis în Legea Domnului, o pereche de turturele, sau doi pui 
de porumb. 

25 Şi iată era un om în Ierusalim, anume Simeon; şi omul acela era drept şi temător de Dumnezeu, 




aşteptând mângâiere lui Israil; şi Duh Sfânt era preste dânsul. 

26 Şi era făgăduit lui de la Duhul Sfânt, să nu vază moartea, până ce va vedea pe Hristosul 
Domnului. 

27 Şi a venit cu Duhul în Biserică; şi când au adus înlăuntru Părinţii pre Iisus Pruncul, ca să facă ei 
după obiceiul legii pentru el. 

28 Şi acela l-a luat pre dânsul în braţele sale, şi a binecuvântat pre Dumnezeu, şi a zis: 

29 Acum slobozeşti pre robul tău, Stăpâne, dupre cuvântul tău, cu pace. 

30 Că văzură ochii mei mântuirea ta. 

31 Care ai gătit înaintea feţei tuturor noroadelor. 

32 Lumină spre descoperirea neamurilor, şi slava norodului tău Israil. 

33 Şi era Iosif, şi Muma lui mirându-se de cele ce se grăiau pentru dânsul. 

34 Şi i-a blagoslovit pre dânşii Simeon, şi a zis către Mariam Muma lui: Iată, acesta este pus spre 
căderea şi scularea a multora întru Israil, şi spre semnul căruia i se va zice împrotivă. 

35 (Şi prin însuşi sufletul tău va trece sabie), ca să se descopere de la multe inimi cugetele. 

36 Şi era Ana Prorociţa, fata lui Fanuil, din neamul lui Aser; aceasta îmbătrânise în zile multe, care 
trăise cu bărbatul său şapte ani din fecioria sa. 

37 Şi aceasta a fost văduvă ca la optzeci şi patru de ani, care nu se depărta de la Biserică cu posturi 
şi cu rugăciuni, slujind ziua şi noaptea. 

38 Şi aceea într-acel ceas venind se mărturisea Domnului, şi grăia pentru dânsul tuturor celor ce 
aşteptau mântuire în Ierusalim. 

39 Şi după ce au săvârşit ei toate după legea Domnului, s-au întors în Galileea, în cetatea lor 
Nazaret. 

40 Iar Pruncul creştea şi se întărea cu Duhul, umplându-se de înţelepciune; şi Darul lui Dumnezeu 
era preste dânsul. 

41 Şi se duceau Părinţii lui în fieştecare an în Ierusalim, la Praznicul Paştilor. 

42 Şi când a fost de doisprezece ani, suindu-se ei în Ierusalim după obiceiul Praznicului. 

43 Şi sfârşind zilele, când s-au întors ei, a rămas Iisus Pruncul în Ierusalim, şi nu au ştiut Iosif şi 
Muma lui. 

44 Şi socotind că este el cu alte soţii, au venit cale de o zi, şi l-au căutat pre el prin rudenii, şi prin 
cunoscuţi. 

45 Şi neaflându-1, s-au întors în Ierusalim căutându-1 pre el. 

46 Şi a fost după trei zile l-au aflat în Biserică, şezând în mijlocul dascălilor, ascultându-i, şi 
întrebându-i pre ei. 

47 Şi se minunau toţi, cei ce-1 auzeau pre dânsul, de priceperea şi de răspunsurile lui. 

48 Şi văzându-1 pre el, s-au spăimântat, şi a zis către el Muma lui: Fiule, căci ai făcut nouă aşa? Iată 
tatăl tău, şi eu dorindu- te te căutam. 

49 Şi a zis către dânşii: Ce este că mă căutaţi? Au nu aţi ştiut că întru cele ce sunt ale Tatălui meu, 
se cade mie să fiu? 

50 Şi ei nu au înţeles graiul carele a grăit lor. 

51 Şi s-a pogorât împreună cu dânşii şi a venit în Nazaret, şi era supunându-se lor. Şi Muma lui 
păzea toate graiurile acestea în inima sa. 




52 Şi Iisus sporea cu înţelepciunea, şi cu vârsta, şi cu Darul la Dumnezeu şi la oameni. 



Luca 3 



1 Iar în anul al cincisprezecelea al împărăţiei lui Tiberie Cezarul, domnind Pilat din Pont în Iudeea; 
şi stăpânind a patra parte pre Galileea Irod; iar Filip fratele lui, stăpânind a patra parte pre Iturea şi 
pre laturea Trahoniei; şi Lisanie a patra parte stăpânind pre Abilinia; 

2 In zilele Arhiereilor Ana şi Caiafa, fost-a cuvântul lui Dumnezeu căte Ioan fiul Zahariei, în pustie. 

3 Şi a venit în toată latura Iordanului, propovăduind Botezul pocăinţei întru iertarea păcatelor; 

4 Precum este scris în Cartea cuvintelor Isaiei Prorocului, care zice: Glasul celui ce strigă în pustie, 
gătiţi calea Domnului, drepte faceţi cărările lui. 

5 Toată valea se va umplea, şi tot muntele şi măgura se va smeri; şi vor fi cele strâmbe drepte, şi 
cele colţuroase căi netede; 

6 Şi va vedea tot trupul Mântuirea lui Dumnezeu. 

7 Deci zicea noroadelor celor ce mergeau să se boteze de la el: Pui de năpârci, cine v-a arătat vouă 
ca să fugiţi de mânia ceea ce va să fie? 

8 Faceţi dar roduri vrednice de pocăinţă; şi nu începeţi a zice întru voi: Tată avem pre Avraam; că 
zic vouă: Că poate Dumnezeu şi din pietrele acestea să ridice fii lui Avraam. 

9 Că iată şi securea la rădăcina pomilor zace; deci tot pomul care nu face roadă bună, se taie, şi în 
foc se aruncă. 

10 Şi-l întreba pre el noroadele, zicând: Dară ce vom face ? 

11 Şi, răspunzând zicea lor: Cel ce are două haine, să dea celui ce nu are; şi cel ce are bucate, 
asemenea să facă. 

12 Şi au venit şi vameşii să se boteze de la dânsul, şi au zis către el: învăţătorule, ce vom face? 

13 Iar el a zis către dânşii: Nimic mai mult decât este rânduit vouă, să nu faceţi. 

14 Şi-l întreba şi ostaşii, zicând: Şi noi ce vom face? Şi a zis către dânşii: Pre nimeni să nu asupriţi, 
nici să clevetiţi; şi să vă îndestulaţi cu lefele voastre. 

15 Iar aşteptând norodul, şi cugetând toţi întru inimile sale de Ioan, ca nu cumva el să fie Hristos. 

16 Răspuns-a Ioan tuturor, zicând: Eu cu apă vă botez pre voi; iar vine cel mai tare decât mine, 
căruia nu sunt vrednic a-i dezlega cureaua încălţămintelor lui; acesta va boteza pre voi cu Duh Sfânt 
şi cu foc. 

17 A căruia lopata este în Mâna lui, şi va curăţi aria sa, şi va aduna grâul în jitniţa sa; iar plevele le 
va arde cu focul nestins. 

18 Multe încă şi altele binevestea norodului mângâindu-1. 

19 Iar Irod cel a patra parte stăpânitor, mustrat fiind de el pentru Irodiada femeia frăţâne-său, şi 
pentru toate relele care a făcut Irod, 

20 A adaus şi aceasta preste toate, şi a închis pre Ioan în temniţă. 

21 Şi a fost dacă s-a botezat tot norodul, şi Iisus botezându-se şi rugându-se, s-a deschis Cerul. 

22 Şi s-a pogorît Duhul Sfânt cu chip trupesc ca un porumb preste dânsul; şi Glas din Cer s-a făcut, 
zicând: Tu eşti Fiul meu cel iubit întru tine bine am voit. 

23 Şi acest Iisus era ca de treizeci de ani începând, fiind (precum se socotea) fiu lui Iosif, al lui Iii, 




24 Al lui Matat, al lui Levi, al lui Melhi, al lui Iana, al lui Iosif. 

25 Al lui Matatia, al lui Amos, al lui Naum, al lui Esli, al lui Nanghe, 

26 Al lui Maat, al lui Matatia, al lui Semei, al lui Iosif, al lui Iuda. 

27 Al lui Ioana, al lui Risa, al lui Zorobabel, al lui Salatiil, al lui Niri, 

28 Al lui Melhi, al lui Adi, al lui Cosam, al lui Elmodam, al lui Ir. 

29 Al lui Iosi, al lui Eliazar, al lui Iorim, al lui Matat, al lui Levi, 

30 Al lui Simeon, al lui Iuda, al lui Iosif, al lui Ionan, al lui Eliachim. 

31 Al lui Melea, al lui Mainan, al lui Matata, al lui Natan, al lui David, 

32 Al lui lesei, al lui Obed, al lui Booz, al lui Salmon, al lui Naason, 

33 Al lui Aminadav, al lui Aram, al lui Esrom, al lui Fares, al lui Iuda. 

34 Al lui Iacov, al lui Isaac, al lui Avraam, al lui Tara, al lui Nahor, 

35 Al lui Saruh, al lui Ragav, al lui Falec, al lui Eber, al lui Sala. 

36 Al lui Cainan, al lui Arfaxad, al lui Sim, al lui Noe, al lui Lameh. 

37 Al lui Matusala, al lui Enoh, al lui Iared, al lui Maleleil, al lui Cainan. 

38 Al lui Enos, al lui Set, al lui Adam, al lui Dumnezeu. 

Luca 4 

1 Iar Iisus plin de Duhul Sfânt, s-a întors de la Iordan, şi s-au dus de Duhul în pustie. 

2 Patruzeci de zile ispitindu-se de diavolul, şi nu a mâncat nimic în zilele acelea; şi sfârşindu-se ele, 
mai pre urmă a flămânzit. 

3 Şi a zis lui diavolul: De eşti Fiul lui Dumnezeu, zi pietrei acesteia să se facă pâine. 

4 Şi a răspuns Iisus către el, zicând: Scris este, că nu numai cu pâine va trăi omul, ci cu tot Graiul 
lui Dumnezeu. 

5 Şi suindu-1 pre el diavolul întru-un munte înalt, i-a arătat lui toate împărăţiile lumii într-o clipeală 
de vreme. 

6 Şi i-a zis lui diavolul: Ţie voi da stăpânirea aceasta toată, şi slava lor; (că mie este dată, şi ori 
căruia voiesc o dau pre ea). 

7 Deci tu de te vei închina înaintea mea va fi a ta toată. 

8 Şi răspunzând Iisus, a zis lui: Mergi înapoia mea satano. Că scris este: Domnului Dumnezeului 
tău să te închini, şi lui unuia să-i slujeşti. 

9 Şi l-a dus pre el în Ierusalim, şi l-a pus pre dânsul pre aripa Bisericii, şi i-a zis lui: de eşti Fiul lui 
Dumnezeu, aruncă-te pre sineţi de aici jos. 

10 Că scris este, că îngerilor săi va porunci pentru tine ca să te păzească; 

11 Şi, Pre mâini te vor ridica, ca să nu-ţi împiedici de piatră piciorul tău. 

12 Şi răspunzând Iisus, a zis lui: Că s-a zis: Să nu ispiteşti pre Domnul Dumnezeul tău. 

13 Şi sfârşind diavolul toată ispita, a fugit de la dânsul până la o vreme. 

14 Şi s-a întors Iisus întru Puterea Duhului în Galileea; şi vestea a ieşit de el în toată latura aceea. 




15 Şi el învăţa în Sinagogurile lor, slăvindu-se de toţi. 

16 Şi a venit în Nazaret unde era crescut, şi a intrat după obiceiul său în ziua Sâmbetei în Sinagogă, 
şi s-a sculat să citească. 

17 Şi i s-a dat lui cartea Isaiei Prorocului, şi deschizând Cartea a aflat locul unde era scris: 

18 Duhul Domnului preste mine, pentru care m-a uns, bine a vesti săracilor m-a trimis, a tămădui 
pre cei zdrobiţi la inimă, a propovădui robilor iertare, şi orbilor vedere, a slobozi pre cei sfărâmaţi 
întru uşurare. 

19 A propovădui anul Domnului primit. 

20 Şi închizând Cartea o a dat slugii, şi a şezut; şi ochii tuturor din Sinagogă erau privind spre el. 

21 Şi a început a zice către dânşii: Că astăzi s-a plinit scriptura aceasta întru urechile voastre. 

22 Şi toţi îl mărturiseau pre el, şi se mirau de cuvintele darului care ieşeau din gura lui, şi ziceau: Au 
nu este acesta feciorul lui Iosif? 

23 Şi a zis către ei: Cu adevărat veţi zice mie pilda aceasta: Doftorule, vindecă-te pre sineţi; câte am 
auzit că s-au făcut în Capernaum, fă şi aici în patria ta. 

24 Şi a zis: Amin grăiesc vouă: Că nici un Proroc nu este primit în patria sa. 

25 Şi întru adevăr grăiesc vouă: Multe văduve erau în zilele lui Ilie întru Israil, când s-a încuiat 
Cerul trei ani, şi şase luni, cât s-a făcut foamete mare preste tot pământul. 

26 Şi către nici una dintru acelea nu a fost trimis Ilie, fără numai la Sarepta Sidonului la o femeie 
văduvă. 

27 Şi mulţi leproşi erau în zilele lui Elisei Prorocul întru Israil; şi nici unul dintr-înşii nu s-a curăţit, 
fără numai Neeman Sirianul. 

28 Şi s-au umplut toţi de mânie în Sinagogă, auzind acestea. 

29 Şi sculându-se l-au scos pre el afară din cetate; şi l-au dus pre el până în sprânceana muntelui pre 
care era zidită cetatea lor, ca să-l arunce jos. 

30 Iar el trecând prin mijlocul lor, s-a dus. 

31 Şi s-a pogorât în Capernaum în cetatea Galileei, şi era învăţându-i pre ei Sâmbăta. 

32 Şi se spăimântau de învăţătura lui, că cu stăpânire era cuvântul lui. 

33 Şi în Sinagogă era un om care avea duh de drac necurat, şi a strigat cu glas mare, grăind: 

34 Lasă, ce este nouă şi ţie Iisuse Nazarineanule? Ai venit să ne pierzi pre noi? Te ştiu pre tine cine 
eşti, Sfântul lui Dumnezeu. 

35 Şi l-a certat pre el Iisus, grăind: Taci, şi ieşi dintr- insul. Şi aruncându-1 pre el dracul în mijloc, a 
ieşit dintr-însul, nimic vătămându-1 pre el. 

36 Şi s-a făcut spaimă peste toţi, şi se întrebau între sine zicând: Ce este cuvântul acesta? Că cu 
stăpânire şi cu putere porunceşte duhurilor celor necurate, şi ies. 

37 Şi se ducea vestea de el în tot locul cel de prinprejur. 

38 Şi sculându-se din Sinagogă, a intrat în casa lui Simon, iar soacra lui Simon era cuprinsă de 
friguri mari, şi l-au rugat pre el pentru dânsa. 

39 Şi stând lângă ea, a certat frigurile, şi o au lăsat pre dânsa. Şi îndată sculându-se slujea lor. 

40 Şi apunând soarele, toţi câţi aveau bolnavi cu multe feluri de boale, i-au adus pre ei către dânsul; 
iar el pre fieştecare din ei punând mâinile, i-a tămăduit pre ei. 

41 Şi ieşeau şi draci din mulţi, strigând, şi grăind: Că tu eşti Hristosul, Fiul lui Dumnezeu. Şi 




certându-i, nu-i lăsa pre dânşii să grăiască, căci îl ştiau că el este Hristos. 

42 Iar făcându-se ziuă, ieşind s-a dus în loc pustiu; şi noroadele căutau pre dânsul, şi au venit până 
la dânsul, şi-l ţineau pre el ca să nu se ducă de la dânşii. 

43 Iar el a zis către ei: Că se cade mie să vestesc şi altor cetăţi împărăţia lui Dumnezeu, că spre 
aceasta sunt trimis. 

44 Şi era propovăduind în Sinagogurile Galileei. 



Luca 5 



1 Şi a fost când îl îmbulzea pre el norodul, ca să auză cuvântul lui Dumnezeu, şi el sta lângă iezerul 
Ghenizaretului. 

2 Şi a văzut două corăbii stând lângă iezer; iar pescarii ieşind dintr-însele, spălau mrejele. 

3 Şi intrând într-o corabie, care era a lui Simon, l-a rugat pre el s-o depărteze puţin de la pământ; şi 
şezând învăţa pre noroade din corabie. 

4 Iar dacă a încetat a grăi, a zis către Simon: Depărtează-o la adânc şi aruncaţi mrejele voastre spre 
vânare. 

5 Şi răspunzând Simon, a zis lui: învăţătorule, toată noaptea ostenindu-ne, nimic nu am prins; dar 
după cuvântul tău voi arunca mreaja. 

6 Şi aceasta făcând, au prins mulţime multă de peşti, şi se rupea mreaja lor. 

7 Şi au făcut semn soţiilor sale, care erau într-altă corabie, ca să vină şi să le ajute lor, şi au venit şi 
au umplut amândouă corăbiile, cât se afundau ele. 

8 Iar Simon Petru văzând, a căzut la genunchele lui Iisus, grăind: Ieşi de la mine, că om păcătos 
sunt, Doamne. 

9 Că îl cuprinsese pre el spaimă, şi pre toţi cei ce erau cu dânsul, pentru vânarea peştilor pre care 
prinseseră. 

10 Aşijderea şi pre Iacov, şi pre Ioan feciorii lui Zevedei, care erau soţii lui Simon. Şi a zis Iisus 
către Simon: Nu te teme, de acum vei vâna oameni. 

11 Şi scoţând corăbiile la pământ, lăsând toate au mers după dânsul. 

12 Şi a fost când era el într-una din cetăţi, iată un om era plin de lepră, şi văzând pre Iisus, a căzut 
pre faţa sa, şi s-a rugat lui, grăind: Doamne, de vei vrea, poţi să mă curăţeşti. 

13 Şi tinzând mâna, s-a atins de dânsul, zicând: Voiesc, curăţeşte-te. Şi îndată lepra s-a dus de la 
dânsul. 

14 Şi el a poruncit lui, nimănui să nu spuie: Ci mergi de te arată pre sineţi Preotului, şi du pentru 
curăţenia ta, precum a poruncit Moise, întru mărturie lor. 

15 Iar cuvântul mai mult străbătea pentru dânsul. Şi se adunau noroade multe ca să auză şi să se 
tămăduiască de la dânsul de boalele sale. 

16 Iar el se ducea în pustie, şi se ruga. 

17 Şi a fost întru una din zile, şi el era învăţând, şi şedeau Fariseii şi învăţătorii legii, care veniseră 
din toate satele Galileei, şi ale Iudeei, şi ale Ierusalimului; şi puterea Domnului era spre a-i tămădui 
pre ei. 

18 Şi iată oarecare bărbaţi purtând în pat pre un om, care era slăbănog, şi căutau să-l ducă pre el 
înăuntru, şi să-l pună înaintea lui. 




19 Şi neaflând pre unde să-l ducă pentru norod, suindu-se deasupra acoperământului, printre 
cărămizi l-au slobozit pre dânsul cu patul în mijloc înaintea lui Iisus. 

20 Şi văzând credinţa lor, a zis lui: Omule, iartă-ţi-se ţie păcatele tale. 

21 Şi au început a cugeta Cărturarii şi Fariseii, grăind: Cine este acesta ce grăieşte hule? Cine poate 
să ierte păcatele, fără numai unul Dumnezeu? 

22 Iar cunoscând Iisus gândurile lor, răspunzând, a zis către dânşii: Ce gândiţi întru inimile voastre? 

23 Ce este mai lesne, a zice: Iartă-ţi-se ţie păcatele tale, sau a zice: Scoală şi umblă? 

24 Ci ca să ştiţi, că putere are Fiul Omului pre pământ a ierta păcatele, (a zis slăbănogului); ţie 
grăiesc: Scoală, şi luând patul tău, mergi la casa ta. 

25 Şi îndatăşi sculându-se înaintea lor, a luat patul pre care zăcea, şi s-a dus la casa sa, slăvind pre 
Dumnezeu. 

26 Şi spaimă a cuprins pre toţi, şi slăveau pre Dumnezeu; şi s-au umplut de frică, grăind: Că am 
văzut lucruri minunate astăzi. 

27 Şi după acestea a ieşit şi a văzut pre un vameş anume Levi, şezând la vamă, şi i-a zis lui: Vino 
după mine. 

28 Şi lăsând toate, s-a sculat şi a mers după dânsul. 

29 Şi a făcut lui ospăţ mare Levi în casa sa. Şi era norod mult de vameşi şi de alţii, care şedeau cu 
ei. 

30 Şi cârteau Cărturarii lor şi Fariseii către Ucenicii lui grăind: Pentru ce cu vameşii şi cu păcătoşii 
mâncaţi şi beţi? 

31 Şi răspunzând Iisus a zis către ei: Nu au trebuinţă de doftor cei sănătoşi, ci cei bolnavi. 

32 Nu am venit să chem pre cei drepţi, ci pre cei păcătoşi la pocăinţă. 

33 Iar ei au zis către el: Pentru ce ucenicii lui Ioan postesc adeseori şi rugăciuni fac, aşijderea şi ai 
Fariseilor; iar ai tăi mănâncă şi beau? 

34 Iar el a zis către dânşii: Au doară puteţi pre fiii nunţii să-i faceţi să postească, până când este 
Mirele cu dânşii? 

35 Iar vor veni zile, când se va lua Mirele de la dânşii, şi atunci vor posti intr-acele zile. 

36 Şi grăia şi pildă către dânşii: Că nimeni nu pune petec de haină nouă la haină veche; iar de nu, şi 
pre cea nouă o rupe, şi la cea veche nu se potriveşte petecul cel ce este de la cea nouă. 

37 Şi nimeni nu pune vin nou în foi vechi; iar de nu, va sparge vinul cel nou pre foi, şi el se va 
vărsa, şi foile vor pieri; 

38 Ci vinul nou se cade să-l pună în foi noi; şi amândouă se vor ţinea. 

39 Şi nimenea care bea de cel vechi, îndată voieşte de cel nou, că zice: Cel vechi mai bun este. 



Luca 6 



1 Şi a fost într-o Sâmbătă a doua după cea dintâi, trecea el prin semănături, şi smulgeau Ucenicii lui 
spice şi mâncau, frecându-le cu mâinile. 

2 Iar oarecare din Farisei le-a zis lor: Ce faceţi care nu se cade a face Sâmbăta? 

3 Şi răspunzând Iisus, a zis către dânşii: Nici aceasta nu aţi cetit ce a făcut David, când a flămânzit 
el, şi cei ce erau cu dânsul? 




4 Cum a intrat în Casa lui Dumnezeu, şi a luat pâinile punerii înainte, şi a mâncat, şi a dat şi celor ce 
erau cu el; care nu se cădea să le mănânce, fără numai Preoţii. 

5 Şi zicea lor: Că Domn este Fiul Omului şi al Sâmbetei. 

6 Şi a fost şi în altă Sâmbătă a intrat el în Sinagogă şi învăţa, şi era acolo un om, şi mâna lui cea 
dreaptă era uscată. 

7 Şi îl pândeau pre el Cărturarii şi Fariseii de-1 va vindeca Sâmbăta, ca să afle vină asupra lui. 

8 Iar el ştia gândurile lor, şi a zis omului care avea mâna uscată: Scoală-te, şi stai în mijloc. Iar el 
sculându-se, a stătut. 

9 Deci a zis Iisus către dânşii: întreba-voi pre voi, ce se cade Sâmbăta, bine a face, sau rău a face? 
Suflet a mântui, sau a pierde? 

10 Şi căutând spre toţi aceştia, a zis lui: întinde-ţi mâna ta; iar el a făcut aşa; şi a venit mâna lui la 
starea cea dintâi sănătoasă, ca şi cealaltă. 

11 Iar ei s-au umplut de nebunie, şi vorbeau unul cu altul, ce ar fi făcut lui Iisus. 

12 Şi a fost în zilele acestea, a ieşit la munte să se roage, şi toată noaptea a petrecut întru rugăciunea 
lui Dumnezeu. 

13 Şi când s-a făcut ziuă, a chemat pre Ucenicii săi, şi alegând dintru dânşii doisprezece, (pre care şi 
Apostoli i-a numit.) 

14 Pre Simon, pre care l-a şi numit Petru, şi pre Andrei fratele lui, pre Iacov şi pre Ioan, pre Filip şi 
pre Vartolomeu. 

15 Pre Matei şi pre Toma, pre Iacov al lui Alfeu şi pre Simon ce se cheamă Zilotul. 

16 Pre Iuda al lui Iacov, şi pre Iuda Iscarioteanul, care s-a făcut şi vânzător. 

17 Şi pogorându-se cu dânşii, a stătut în loc şes, şi mulţimea Ucenicilor lui, şi mulţime multă de 
norod, din toată Iudeea şi din Ierusalim, şi de pre lângă marea Tirului, şi a Sidonului, care veniseră 
să-l asculte pre el, şi să se tămăduiască de neputinţele sale. 

18 Şi cei ce se chinuiau de duhuri necurate, şi se vindecau. 

19 Şi tot norodul căuta să se atingă de el, că putere ieşea din el, şi vindeca pre toţi. 

20 Şi el ridicându-şi ochii săi spre Ucenicii lui, zicea: Fericiţi sunteţi săracilor, că a voastră este 
împărăţia lui Dumnezeu. 

21 Fericiţi sunteţi care flămânziţi acum, că vă veţi sătura. Fericiţi sunteţi cari plângeţi acum, că veţi 
râde. 

22 Fericiţi veţi fi când vă vor urî pre voi oamenii, şi când vă vor despărţi pre voi, şi vă vor ocărî, şi 
vor scoate numele vostru ca un rău pentru Fiul Omului. 

23 Bucuraţi-vă întru acea zi şi săltaţi; că iată, plata voastră multă este în Ceruri. Că întru acest chip 
făceau Prorocilor părinţii lor. 

24 însă vai vouă bogaţilor, că vă luaţi mângâierea voastră. 

25 Vai vouă celor ce sunteţi sătui acum, că veţi flămânzi. Vai vouă celor ce râdeţi acum, că veţi 
plânge şi vă veţi tângui. 

26 Vai vouă când vă vor zice bine toţi oamenii, că întru acest chip făceau prorocilor celor mincinoşi 
părinţii lor. 

27 Ci vouă grăiesc celor ce auziţi: Iubiţi pre vrăjmaşii voştri; bine faceţi celor ce vă urăsc pre voi. 

28 Binecuvântaţi pre cei ce vă blesteamă pre voi şi vă rugaţi pentru cei ce vă fac vouă necaz. 




29 Celui ce te bate pre tine preste o faţă a obrazului, întoarce-i lui şi cealaltă; şi celui ce îţi ia haina, 
nu-i opri lui şi cămaşa. 

30 Şi tot celuia ce cere de la tine, dă-i; şi de la cela ce îţi ia ale tale, nu cere înapoi. 

31 Şi precum voiţi ca să vă facă vouă oamenii, şi voi faceţi lor aşijderea. 

32 Şi de iubiţi pre cei ce vă iubesc pre voi, ce dar este vouă? Că şi păcătoşii iubesc pre cei ce îi 
iubesc pre dânşii. 

33 Şi de faceţi bine celor ce vă fac vouă bine, ce dar este vouă? Că şi păcătoşii aceeaşi fac. 

34 Şi de daţi împrumut, de la care nădăjduiţi a lua, ce dar este vouă? Că şi păcătoşii păcătoşilor dau 
împrumut, ca să ia întocmai. 

35 Ci iubiţi pre vrăjmaşii voştri; şi faceţi bine, şi daţi împrumut, nimic nădăjduind; şi va fi plata 
voastră multă, şi veţi fi fii ai celui Prea înalt; că el este Bun spre cei nemulţumitori, şi răi. 

36 Deci fiţi milostivi, precum şi Tatăl vostru este Milostiv. 

37 Şi nu judecaţi, şi nu vă veţi judeca; nu osândiţi, şi nu vă veţi osândi; iertaţi, şi vi se va ierta. 

38 Daţi, şi vi se va da vouă; măsură bună, îndesată, şi clătită, şi pre deasupra vărsându-se vor da în 
sânul vostru; că cu aceeaşi măsură cu care veţi măsura, se va măsura vouă. 

39 Şi le-a zis lor şi pildă: Au doară poate orb pre orb să povăţuiască? Au nu amândoi vor cădea în 
groapă? 

40 Nu este Ucenic mai pre sus de dascălul său; iară tot cel desăvârşit, va fi ca dascălul său. 

41 Şi ce vezi ştercul, cel ce este în ochiul fratelui tău, iară bârna care este în ochiul tău, nu o simţi? 

42 Sau cum poţi zice fratelui tău: Frate, lasă să scot ştercul care este în ochiul tău, însuţi nevăzând 
bârna care este în ochiul tău? Făţarnice, scoate întâi bârna din ochiul tău, şi atunci vei vedea să scoţi 
ştercul care este în ochiul fratelui tău. 

43 Că nu este pom bun care face roadă rea; nici pom rău care face roadă bună. 

44 Că tot pomul din roada sa se cunoaşte; că nu adună smochine din mărăcini, nici din rug culeg 
struguri. 

45 Omul cel bun din vistieria cea bună a inimii sale scoate cele bune; şi omul cel rău, din vistieria 
cea rea a inimii sale scoate cel rele; că din prisosinţa inimii grăieşte gura lui. 

46 Şi ce mă chemaţi, Doamne, Doamne, şi nu faceţi cele ce vă zic? 

47 Tot cela ce vine către mine, şi aude cuvintele mele, şi le face pre ele, voi arăta vouă cui este 
asemenea. 

48 Asemenea este omului ce îşi zideşte casă, care a săpat şi a adâncat, şi a pus temelia pre piatră; şi 
vărsare de ape făcându- se, a lovit râul în casa aceea, şi nu o a putut clăti pre ea; căci era întemeiată 
pre piatră. 

49 Iar cela ce a auzit şi nu a făcut, asemenea este omului care şi- a zidit casa sa pre pământ fără de 
temelie; în care a lovit râul, şi îndată a căzut, şi s-a făcut sfărâmarea casei aceea mare. 



Luca 7 



1 Şi după ce a sfârşit toate cuvintele sale întru auzul norodului, a intrat în Capernaum. 

2 Iar sluga unui Sutaş fiind bolnavă vrea să moară, care era la dânsul de cinste. 

3 Şi auzind de Iisus, a trimis la dânşii bătrâni ai Iudeilor, rugându-1 pre el ca să vină să mântuiască 




sluga lui. 

4 Iar ei venind către Iisus, îl rugau pre el cu deadinsul, zicând: Că este vrednic acela căruia vei da 
aceasta. 

5 Căci iubeşte neamul nostru, şi Sinagoga el o a zidit nouă. 

6 Iar Iisus mergea cu dânşii, şi nefiind el departe de casă, a trimis la dânsul Sutaşul prieteni, grăind 
lui: Doamne, nu te osteni; că nu sunt vrednic ca să intri sub acoperământul meu. 

7 Pentru aceea nici pre mine nu m-am socotit a fi vrednic a veni către tine; ci zi cu cuvântul, şi se va 
tămădui sluga mea. 

8 Că şi eu sunt om rânduit sub dregătorie, având sub sinemi slujitori; şi zic acestuia: Mergi, şi 
merge; şi altuia: Vino, şi vine; şi slugii mele: Fă aceasta, şi face. 

9 Iar Iisus auzind acestea, s-a minunat de el şi întorcându-se, a zis norodului care mergea după 
dânsul: Grăiesc vouă, că nici întru Israil n-am aflat atâta credinţă. 

10 Şi întorcându-se trimişii acasă, au aflat pre sluga cea bolnavă sănătoasă. 

11 Şi a fost după acestea, mergea într-o cetate ce se chema Nain, şi împreună cu dânsul mergeau 
Ucenicii lui mulţi, şi norod mult. 

12 Şi dacă s-au apropiat către poarta cetăţii, iată scoteau pre un mort, fiu unul născut al maicii sale, 
şi aceea era văduvă, şi norod mult cu dânsa din cetate. 

13 Şi văzând-o pre dânsa Domnul, i s-a făcut milă de ea, şi a zis ei: Nu plânge. 

14 Şi apropiindu-se s-a atins de pat, (iar cei ce îl duceau, au stătut), şi a zis: Tânărule, ţie grăiesc, 
scoală-te. 

15 Şi a şezut drept mortul şi a început a grăi. Şi l-a dat pre el maicii lui. 

16 Şi a luat frică pre toţi, şi slăveau pre Dumnezeu, grăind: Că Proroc mare s-a sculat întru noi; şi 
cum că a cercetat Dumnezeu pre norodul său. 

17 Şi a ieşit cuvântul acesta de el întru toată Iudeea, şi întru toată latura. 

18 Şi au vestit lui Ioan ucenicii lui de toate acestea. 

19 Şi chemând Ioan pre doi oarecare din ucenicii săi, i-a trimis către Iisus, zicând: Tu eşti cela ce 
vine, sau pre altul să aşteptăm? 

20 Şi venind către el bărbaţii aceia, au zis: Ioan Botezătorul ne- a trimis pre noi către tine, zicând: 

Tu eşti cela ce vine, sau pre altul să aşteptăm? 

21 (Şi întru acel ceas a tămăduit pre mulţi de boli, şi de răni, şi de duhuri rele, şi a dat vedere multor 
orbi.) 

22 Şi răspunzând Iisus, a zis lor: Mergeţi, şi spuneţi lui Ioan, cele ce aţi văzut şi aţi auzit; că orbii 
văd, şchiopii umblă, leproşii se curăţesc, surzii aud, morţii se scoală, săracilor bine se vesteşte. 

23 Şi fericit este cel ce nu se va sminti întru mine. 

24 Iar dacă s-au dus vestitorii lui Ioan, a început a grăi către noroade de Ioan: Ce aţi ieşit în pustie 
să vedeţi? Au trestie clătită de vânt? 

25 Dar ce aţi ieşit să vedeţi? Au om îmbrăcat în haine moi? Iată, cei ce sunt în haine scumpe, şi 
petrec întru desfătare, în casele împărăteşti sunt. 

26 Dar ce aţi ieşit să vedeţi? Au Proroc? Adevăr grăiesc vouă: Şi mai mult de Proroc. 

27 Acesta este de care este scris: Iată, eu trimit îngerul meu înaintea feţei tale, care va găti calea ta 
înaintea ta. 




28 Că zic vouă: Mai mare Proroc între cei născuţi din femei decât Ioan Botezătorul, nimeni nu este; 
iar cel mai mic, întru împărăţia lui Dumnezeu, mai mare decât el este. 

29 Şi tot norodul auzind, drept a făcut pre Dumnezeu, Botezându-se cu Botezul lui Ioan. 

30 Iar Fariseii şi legiuitorii au lepădat de la sine sfatul lui Dumnezeu, nebotezându-se de la dânsul. 

31 Deci cu cine voi asemăna pre oamenii neamului acestuia? Şi cu cine sunt asemenea? 

32 Asemenea sunt cu copiii ce şed în târg, şi strigă unii către alţii şi zic: Fluierat-am vouă şi n-aţi 
jucat; cântat-am de jale vouă şi nu aţi plâns. 

33 Că a venit Ioan Botezătorul, nici pâine mâncând, nici vin bând; şi ziceţi: drac are. 

34 A venit Fiul Omului mâncând şi bând, şi ziceţi: Iată om mâncător şi băutor de vin, prieten 
vameşilor şi păcătoşilor. 

35 Şi s-a îndreptat înţelepciunea de la toţi fiii săi. 

36 Şi-l ruga pre el oarecare din Farisei, ca să mănânce cu el. Şi intrând în casa Fariseului, a şezut. 

37 Şi iată, o femeie din cetate, care era păcătoasă, înţelegând că şade în casa Fariseului, aducând un 
alabastru cu mir, 

38 Şi stând lângă Picioarele lui, dinapoi, plângând, a început a uda Picioarele lui cu lacrămi; şi cu 
perii capului său le ştergea, şi săruta Picioarele lui, şi le ungea cu mir. 

39 Iar văzând Fariseul carele chemase pre el, a zis întru sine, grăind: Acesta de ar fi Proroc, ar şti 
cine şi ce fel de femeie este ceea ce se atinge de el, că este păcătoasă. 

40 Şi răspunzând Iisus, a zis către el: Simone, am oarece să-ţi zic. Iar el a zis: învăţătorule, zi. 

41 Doi datornici erau oarecăruia cămătarnic; unul era dator cu cinci sute de dinari, iar celălalt cu 
cincizeci; 

42 Şi neavând ei cu ce plăti, amândurora le-a dăruit. Deci care dintr-înşii, spune-mi, mai mult va 
iubi pre el? 

43 Iar Simon răspunzând, a zis: Socotesc că acela căruia i-a dăruit mai mult; iar el a zis lui: Drept ai 
judecat. 

44 Şi întorcându-se către femeie, a zis lui Simon: Vezi pre această femeie? Am intrat în casa ta, apă 
pre Picioarele mele nu ai dat; iar aceasta cu lacrămi mi-a udat Picioarele mele, şi le-a şters cu părul 
capului său. 

45 Sărutare mie nu mi-ai dat; iar aceasta de când am intrat, nu a încetat sărutându-mi Picioarele 
mele. 

46 Cu untdelemn Capul meu nu l-ai uns; iar aceasta cu mir mi-a uns Picioarele mele. 

47 Pentru aceea grăiesc ţie: Iartă-se păcatele ei cele multe, că a iubit mult. Iar cui se iartă puţin, 
iubeşte mai puţin. 

48 Şi a zis ei: Iartă-ţi-se ţie păcatele tale. 

49 Şi a început cei ce şedeau cu dânsul a grăi întru sine: Cine este acesta care iartă şi păcatele? 

50 Şi a zis către femeie: Credinţa ta te-a mântuit; mergi în pace. 



Luca 8 



1 Şi a fost după aceasta, şi el umbla prin cetăţi, şi prin sate, propovăduind şi binevestind împărăţia 
lui Dumnezeu, şi cei doisprezece cu dânsul. 




2 Şi nişte femei care erau tămăduite de duhuri rele şi de boli, Maria ce se chema Magdalena, dintru 
care ieşiseră şapte draci. 

3 Şi Ioana, femeia lui Husa, ispravnicul lui Irod, şi Suzana, şi altele multe, care slujeau lui din 
avuţiile sale. 

4 Şi adunându-se norod mult, şi cei de prin cetăţi venind către dânsul, a zis prin pildă: 

5 Ieşit-a Semănătorul să semene sămânţa sa; şi semănând el, una a căzut lângă cale, şi s-a călcat, şi 
pasările Cerului o au mâncat. 

6 Şi alta a căzut pre piatră, şi dacă a răsărit s-a uscat, pentru că nu avea umezeală. 

7 Şi alta a căzut în mijlocul spinilor, şi crescând spinii o au înecat pre ea. 

8 Şi alta a căzut pre pământ bun, şi răsărind a făcut rod însutit. Acestea grăind, striga: Cela ce are 
urechi de auzit, auză. 

9 Şi l-au întrebat pre el Ucenicii lui, zicând: Ce este pilda aceasta? 

10 Iar el a zis: Vouă este dat a şti Tainele împărăţiei lui Dumnezeu, iar celorlalţi în pilde; ca văzând 
să nu vază, şi auzind să nu înţeleagă. 

11 Iar pilda este aceasta: Sămânţa este cuvântul lui Dumnezeu. 

12 Iar cei de lângă cale sunt cei ce aud; apoi vine diavolul, şi ia cuvântul din inima lor, ca nu cumva 
crezând să se mântuiască. 

13 Iar cea de pre piatră, sunt cei care când aud, cu bucurie primesc cuvântul; şi aceştia rădăcină nu 
au, care până la o vreme cred şi în vreme de ispită se leapădă. 

14 Iar ceea ce a căzut în spini, aceştia sunt care au auzit, şi de grijile, şi de bogăţiile, şi de 
dulceţurile vieţii acesteia umblând, se îneacă şi nu săvârşesc roadă. 

15 Iar cea de pre pământ bun, aceştia sunt care cu inimă bună şi curată auzind cuvântul, îl ţin şi fac 
roadă întru răbdare. Acestea zicând striga: Cela ce are urechi de auzit, auză. 

16 Şi nimenea aprinzând lumina o acopere pre dânsa cu vas, sau o pune sub pat, ci o pune în 
sfeşnic, ca să vadă cei ce intră lumina. 

17 Că nu este lucru de taină, care să nu se arate; nici lucru ascuns care să nu se cunoască şi întru 
arătare să vie. 

18 Deci vedeţi cum auziţi: Că cel ce are, se va da lui; şi cel ce nu are, şi ce i se pare că are, se va lua 
de la dânsul. 

19 Şi au venit către dânsul Muma lui, şi fraţii lui, şi nu putea să vorbească cu dânsul pentru norod. 

20 Şi i-au spus lui, zicând: Muma ta, şi fraţii tăi stau afară, vrând să te vază pre tine. 

21 Iar el răspunzând, a zis către dânşii: Muma mea, şi fraţii mei sunt aceştia, care aud cuvântul lui 
Dumnezeu, şi-l fac pre dânsul. 

22 Şi a fost într-una din zile, şi el a intrat în corabie, şi Ucenicii lui, şi a zis către ei: Să trecem de 
cea parte de iezer, şi s-au slobozit. 

23 Iar mergând ei cu corabia, a adormit el. Şi s-a pogorât vifor de vânt în iezer, şi se umplea, şi se 
primejduia. 

24 Şi apropiindu-se l-au deşteptat pre dânsul, grăind: învăţătorule, învăţătorule, pierim. Iar el 
sculându-se, a certat vântul, şi valul apei; şi au încetat, şi s-a făcut linişte. 

25 Şi a zis către ei: Unde este credinţa voastră? Iar ei spăimântându-se s-au mirat, grăind unul către 
altul: Cine este acesta? Că şi vânturilor şi apei porunceşte, şi-l ascultă pre dânsul. 

26 Şi au venit cu corabia în laturea Gadarenilor, care este de ceia parte de Galileea. 




27 Şi ieşind el la uscat, l-a întâmpinat pre el un om oarecare din cetate, care avea draci de mulţi ani, 
şi în haină nu se îmbrăca, şi în casă nu petrecea, ci în mormânturi. 

28 Iar văzând pre Iisus, şi strigând, a căzut înaintea lui, şi cu glas mare a zis: Ce este mie şi ţie 
Iisuse Fiul lui Dumnezeu celui Prea înalt? Rogu-te, nu mă munci pre mine. 

29 (Că poruncea duhului celui necurat, ca să iasă din omul acela; că de mulţi ani îl răpise pre 
dânsul, şi se lega cu lanţuri de fier şi cu obezi, păzindu-se; şi sfărâmând legăturile, se gonea de 
dracul prin pustie.) 

30 Şi l-a întrebat pre el, Iisus, grăind: Cum îţi este numele? Iar el a zis: Legheon; că draci mulţi 
intraseră intr-insul. 

31 Şi-l rugau pre el, ca să nu poruncească lor să meargă întru adânc. 

32 Şi era acolo o turmă de porci mulţi ce se păşteau în munte, şi-l rugau pre el, să le dea voie lor să 
intre într-înşii, şi le-a dat lor voie. 

33 Şi ieşind dracii din om, au intrat în porci; şi s-a pornit turma de pre ţărmuri în iezer şi s-a înecat. 

34 Iar păstorii văzând ceea ce se făcuse, au fugit; şi au spus în cetate şi prin sate. 

35 Şi au ieşit să vază ce s-a făcut; şi au venit la Iisus, şi au aflat pre omul dintru care ieşiseră dracii, 
îmbrăcat şi întreg la minte, şezând lângă picioarele lui Iisus, şi s-au temut. 

36 Şi le-au spus lor şi cei ce văzuse, cum s-a mântuit cel îndrăcit. 

37 Şi l-a rugat pre dânsul tot norodul ţinutului Gadarenilor, să se ducă de la dânşii, că erau cuprinşi 
de mare frică. Iar el intrând în corabie, s-a întors. 

38 Iar bărbatul dintru care ieşiseră dracii, ruga pre el ca să fie cu dânsul; dar Iisus l-a slobozit pre el, 
grăind: 

39 întoarce-te în casa ta, şi povesteşte câte ţi-a făcut ţie Dumnezeu. Şi s-a dus propovăduind prin 
toată cetatea câte i-a făcut Iisus lui. 

40 Şi a fost când s-a întors Iisus, l-a primit pre el norodul, că toţi îl aştepta pre el. 

41 Şi iată, a venit un om căruia îi era numele Iair, şi acesta era mai marele Sinagogăi; şi căzând la 
picioarele lui Iisus, îl ruga pre el ca să intre în casa lui. 

42 Că avea o fiică una născută, ca de doisprezece ani, şi aceea murea. (Iar când mergea el, îl 
împresurau noroadele. 

43 Şi o femeie fiind în curgerea sângelui de doisprezece ani, care cheltuise la doftori toată avuţia sa, 
şi nici de la unul nu a putut să se vindece. 

44 Apropiindu-se dinapoi, s-a atins de poala hainei lui; şi îndată a stătut curgerea sângelui ei. 

45 Şi a zis Iisus: Cine este cel ce s-a atins de mine? Iar lepădându-se toţi, a zis Petru şi cei ce erau 
cu el: învăţătorule, noroadele te îmbulzesc, şi te strâmtorează, şi zici: Cine este cel ce s-a atins de 
mine? 

46 Iar Iisus a zis: S-a atins de mine oarecine, că eu am cunoscut Puterea care a ieşit din mine. 

47 Iar văzând femeia că nu s-a ascuns, a venit tremurând; şi căzând înaintea lui, i-a spus lui, 
înaintea a tot norodul, pentru care pricină s-a atins de el şi cum că s-a tămăduit îndată. 

48 Iar el i-a zis ei: îndrăzneşte fiică, credinţa ta te-a mântuit, mergi în pace.) 

49 încă grăind el, vine oarecare de la mai marele Sinagogăi, grăind lui: Că a murit fiica ta; nu 
supăra pre învăţătorul. 

50 Iar Iisus auzind, a răspuns lui, grăind: Nu te teme; crede numai şi se va mântui. 

51 Iar intrând în casă, nu a lăsat nici pre unul să intre, fără numai pre Petru, şi pre Iacov, şi pre Ioan, 




şi pre tatăl fecioarei, şi pre muma ei. 

52 Şi plângeau toţi, şi se tânguiau de dânsa; iar el a zis: Nu plângeţi; nu a murit, ci doarme. 

53 Şi-şi râdeau de dânsul ştiind că a murit. 

54 Iar el scoţând pre toţi afară, şi apucându-o de mână, a strigat, grăind: Fecioară, scoală-te. 

55 Şi s-a întors duhul ei, şi a înviat îndată; şi a poruncit să-i dea ei să mănânce. 

56 Şi s-au spăimântat părinţii ei. Iar el a poruncit lor, să nu spună nimănui ceea ce se făcuse. 

Luca 9 



1 Şi chemând pre cei doisprezece, le-a dat lor putere şi stăpânire preste toţi dracii, şi a vindeca 
boalele. 

2 Şi i-a trimis pre dânşii să propovăduiască împărăţia lui Dumnezeu, şi să tămăduiască pre cei 
bolnavi. 

3 Şi a zis către dânşii: Nimic să nu luaţi pre cale, nici toiag, nici traistă, nici pâine, nici argint, nici 
câte două haine să aveţi. 

4 Şi ori în care casă veţi intra, acolo să petreceţi, şi de acolo să ieşiţi. 

5 Şi oricâţi nu vă vor primi pre voi, ieşind din cetatea aceea, şi praful de pre picioarele voastre 
scuturaţi, întru mărturie asupra lor. 

6 Şi ieşind umblau prin sate binevestind, şi tămăduind pretutindenea. 

7 Şi a auzit Irod cel a patra parte stăpânitor toate cele ce se făceau de el, şi nu se pricepea, pentru că 
unii ziceau, că Ioan s-a sculat din morţi. 

8 Iar alţii, că Ilie s-a arătat; iar alţii, că un Proroc din cei de demult a înviat. 

9 Şi a zis Irod: Pre Ioan eu l-am tăiat, dar acesta cine este de care eu aud unele ca acestea? Şi căuta 
să-l vază pre el. 

10 Şi întorcându-se Apostolii, au spus lui toate câte au făcut; şi luându-i pre dânşii, s-a dus deosebi 
în loc pustiu al cetăţii ce se cheamă Betsaida. 

11 Iar noroadele înţelegând, au mers după dânsul; şi primindu-i pre dânşii, le grăia lor de împărăţia 
lui Dumnezeu, şi pre cei ce aveau trebuinţă de tămăduire, îi vindeca. 

12 Iar ziua a început a se pleca. Şi venind cei doisprezece, au zis lui: Slobozeşte noroadele, ca 
mergând în satele şi în oraşele cele de primprejur, să găzduiască, şi să-şi afle hrană, că aici suntem 
în loc pustiu. 

13 Şi a zis către dânşii: Daţi-le lor voi să mănânce. Iar ei au zis: Nu este la noi mai mult decât cinci 
pâini, şi doi peşti; fără decât să ne ducem noi, şi să cumpărăm la tot norodul acesta bucate. 

14 (Că erau ca cinci mii de bărbaţi.) Şi a zis către Ucenicii săi: Puneţi-i pre dânşii cete câte 
cincizeci. 

15 Şi au făcut aşa, şi i-au aşezat pre toţi. 

16 Şi luând cele cinci pâini, şi cei doi peşti, căutând la Cer, le-a blagoslovit, şi le-a frânt, şi le-a dat 
Ucenicilor să le pună înaintea norodului. 

17 Şi au mâncat, şi s-au săturat toţi. Şi au luat ceea ce prisosise lor, douăsprezece coşuri de 
sfărâmituri. 



18 Şi a fost când se ruga el deosebi, era cu dânsul Ucenicii lui, şi i-a întrebat pre dânşii zicând: 




19 Cine îmi zic noroadele că sunt? Iar ei răspunzând, au zis: Ioan Botezătorul; iar alţii, Ilie; iar alţii, 
că Proroc oarecare din cei de demult a înviat. 

20 Şi le-a zis lor: Dar voi cine îmi ziceţi că sunt? Iar Petru răspunzând a zis: Hristosul lui 
Dumnezeu. 

21 Iar El dojenind pre dânşii, le-a poruncit nimănui să nu spună aceasta, zicând: 

22 Că se cade Fiului Omului multe a pătimi, şi a se defăima de Bătrâni, şi de Arhierei, şi de 
Cărturari, şi a se omorî, şi a treia zi a învia. 

23 Şi grăia către toţi: Oricine va voi să vină după mine, să se lepede de sine, şi să-şi ia Crucea sa în 
toate zilele, şi să-mi unneze mie. 

24 Că cine va voi să-şi mântuiască sufletul său, pierde-l-va pre El; iar cine-şi va pierde sufletul său 
pentru mine, acesta îl va mântui pre dânsul. 

25 Că ce folos este omului de va dobândi lumea toată, iar pre sine se va pierde, sau se va păgubi? 

26 Că oricine se va ruşina de mine, şi de cuvintele mele, de acesta Fiul Omului se va ruşina, când va 
veni întru slava sa, şi a Tatălui, şi a Sfinţilor îngeri. 

27 Şi vă grăiesc vouă cu adevărat: Sunt unii din cei ce stau aici, care nu vor gusta moarte, până când 
vor vedea împărăţia lui Dumnezeu. 

28 Şi a fost după cuvintele acestea ca la opt zile, şi luând pre Petru, şi pre Ioan, şi pre Iacov, s-a suit 
în munte să se roage. 

29 Şi s-a făcut când se ruga el, chipul feţei lui altul şi îmbrăcămintea lui albă strălucind. 

30 Şi iată doi bărbaţi vorbeau cu dânsul, care erau Moise şi Ilie. 

31 Care arătându-se în slavă, grăiau de Ieşirea lui, care vrea să o plinească în Ierusalim. 

32 Iar Petru şi cei ce erau cu dânsul, erau îngreuiaţi de somn; şi deşteptându-se, au văzut slava lui, şi 
pre cei doi bărbaţi stând împreună cu dânsul. 

33 Şi a fost când s-au despărţit ei de la dânsul, şi a zis Petru către Iisus: învăţătorule, bine este nouă 
a fi aici; şi să facem trei colibe: Una ţie, şi una lui Moise, şi una lui Ilie, neştiind ce grăia. 

34 Şi acestea grăind el, s-a făcut Nor, şi i-a umbrit pre dânşii; şi s-au spăimântat când au intrat ei în 
Nor. 

35 Şi Glas a fost din Nor zicând: Acesta este Fiul meu cel iubit, pre acesta să ascultaţi. 

36 Şi după ce a fost Glasul, s-a aflat Iisus singur; şi ei au tăcut, şi nimănui nu au spus în zilele 
acelea nimic din cele ce văzuseră. 

37 Şi a fost a doua zi pogorându-se ei din munte, l-a întâmpinat pre el norod mult. 

38 Şi iată, un bărbat din norod a strigat, grăind: învăţătorule, rogu-te caută spre fiul meu, că unul 
născut îmi este mie. 

39 Şi iată, duh îl apucă pre el, şi de năpraznă strigă, şi-l zdrobeşte pre el cu spumă, şi abia se duce 
de la el, sfărâmându-1 pre el. 

40 Şi m-am rugat Ucenicilor tăi ca să-l scoată, şi nu au putut. 

41 Iar Iisus răspunzând, a zis: O neam necredincios, şi îndărătnic! Până când voi fi cu voi, şi voi 
suferi pre voi? Adu-mi pre fiul tău aici. 

42 Şi încă apropiindu-se el, l-a trântit pre el dracul, şi l-a scuturat. Iar Iisus a certat pre duhul cel 
necurat, şi a tămăduit copilul, şi l-a dat tatălui său. 

43 Şi se spăimântau toţi de mărimea lui Dumnezeu. Şi mirându-se toţi de toate care a făcut Iisus, a 
zis către Ucenicii săi: 




44 Puneţi voi în urechile voastre cuvintele acestea, că Fiul Omului va să dea în mâinile oamenilor. 

45 Iar ei nu înţelegea cuvântul acesta, şi era acoperit de către dânşii, ca să nu-1 priceapă; şi se temea 
să-l întrebe pre el de cuvântul acesta. 

46 Şi a intrat gând întru dânşii: Cine ar fi dintru ei mai mare. 

47 Iar Iisus ştiind gândul inimii lor, luând un prunc, l-a pus pre el lângă sine. 

48 Şi a zis lor: Oricine va primi pruncul acesta întru Numele meu, pre mine mă primeşte. Şi oricine 
mă va primi pre mine, primeşte pre cela ce m-a trimis pre mine. Că cela ce este mai mic întru voi 
toţi, acesta va fi mare. 

49 Iar Ioan răspunzând, a zis: învăţătorule, am văzut pre oarecare cu Numele tău scoţând draci, şi 1- 
am oprit pre el, că nu umblă pre urma ta cu noi. 

50 Şi a zis către el Iisus: nu îl opriţi; că cel ce nu este împrotiva noastră, pentru noi este. 

51 Şi a fost când s-au împlinit zilele înălţării lui, el şi-a întărit faţa sa să meargă în Ierusalim. 

52 Şi a trimis vestitori înaintea feţei sale; şi mergând a intrat intr-un oraş al Samarinenilor, ca să-i 
gătească lui. 

53 Şi nu l-au primit pre dânsul, că faţa lui era mergând în Ierusalim. 

54 Şi văzând Ucenicii lui, Iacov şi Ioan, au zis: Doamne, voieşti să zicem să se pogoare foc din Cer, 
şi să-i mistuiască pre ei, precum şi Ilie a făcut? 

55 Iar Iisus întorcându-se, i-a certat pre dânşii, şi a zis: Nu ştiţi ai cărui Duh sunteţi voi. 

56 Că Fiul Omului nu a venit să piarză suflete omeneşti, ci să mântuiască. Şi au mers intr-alt sat. 

57 Şi a fost când mergea el pre cale, a zis oarecine către el: Doamne, voi să merg după tine, ori unde 
vei merge. 

58 Şi a zis Iisus lui: Vulpile au vizuini, şi pasările Cerului cuiburi; iar Fiul Omului nu are unde să-şi 
plece capul. 

59 Şi a zis către altul: Vino după mine; iar el a zis: Doamne, dă-mi voie întâi să merg să îngrop pre 
tatăl meu. 

60 Iar Iisus a zis lui: Lasă morţii să-şi îngroape pre morţii lor; iar tu mergi de vesteşte împărăţia lui 
Dumnezeu. 

61 Şi a zis şi altul: Voi să merg după tine, Doamne; dar întâi dă-mi voie să tocmesc cele ce sunt în 
casa mea. 

62 Iar Iisus a zis către el: Nimeni punându-şi mâna lui pre plug, şi căutând înapoi, este îndreptat 
întru împărăţia lui Dumnezeu. 



Luca 10 



1 Iar după acestea a arătat Domnul şi pre alţi şaptezeci, şi i-a trimis pre dânşii câte doi înaintea feţei 
sale, întru tot oraşul şi locul unde vrea el să meargă. 

2 Şi zicea către dânşii: Secerişul este mult, iar lucrătorii puţini; deci rugaţi pre Domnul secerişului, 
ca să scoată lucrători la secerişul său. 

3 Mergeţi, iată eu vă trimit pre voi ca mieii în mijlocul lupilor. 

4 Să nu purtaţi pungă, nici traistă, nici încălţăminte; şi pre nimenea să nu întrebaţi de sănătate în 
cale. 




5 Şi ori în care casă veţi intra, întâi ziceţi: Pace casei acesteia. 

6 Şi de va fi acolo fiul păcii, se va odihni preste dânsul pacea voastră; iar de nu, la voi se va 
întoarce. 

7 Şi întru aceeaşi casă petreceţi, mâncând, şi bând, cele de la dânşii; că vrednic este lucrătorul de 
plata sa. Să nu vă mutaţi din casă în casă. 

8 Şi ori în care cetate veţi intra, şi vă vor primi pre voi, mâncaţi cele ce se vor pune înaintea voastră. 

9 Şi tămăduiţi bolnavii care vor fi intr-insa, şi grăiţi lor: S-a apropiat spre voi împărăţia lui 
Dumnezeu. 

10 Iar ori în care cetate veţi intra, şi nu vă vor primi pre voi, ieşind la uliţele ei cele late ziceţi: 

11 Şi praful ce s-a lipit de noi din cetatea voastră, îl scuturăm vouă. însă aceasta să ştiţi, că s-a 
apropiat spre voi împărăţia lui Dumnezeu. 

12 Grăiesc vouă: Că mai uşor va fi Sodomului în ziua aceea, decât cetăţii aceea. 

13 Vai ţie Horazine, vai ţie Betsaido, că de s-ar fi făcut în Tir şi în Sidon puterile care s-au făcut 
întru voi, de mult în sac şi în cenuşă şezând s-ar fi pocăit. 

14 însă Tirului şi Sidonului, mai uşor va fi la judecată decât vouă. 

15 Şi tu Capernaume, care până la Cer te-ai înălţat, până la iad te vei pogorî. 

16 Cela ce ascultă pre voi, pre mine ascultă; şi cela ce se leapădă de voi, de mine se leapădă. Iar 
cela ce se leapădă de mine, se leapădă de cela ce m-a trimis pre mine. 

17 Şi s-au întors cei şaptezeci cu bucurie, zicând: Doamne, şi dracii se pleacă nouă întru Numele 
tău. 

18 Şi a zis lor: Văzut-am pre satana ca un fulger din Cer căzând. 

19 Iată dau vouă stăpânire să călcaţi preste şerpi şi preste scorpii, şi preste toată puterea 
vrăjmaşului; şi nimic pre voi nu vă va vătăma. 

20 însă pentru aceasta nu vă bucuraţi, căci duhurile se pleacă vouă; ci vă bucuraţi mai vârtos, că 
numele voastre s-au scris în Ceruri. 

21 întru acest ceas s-a bucurat cu Duhul Iisus, şi a zis: Mărturisescu-mă ţie Părinte, Doamne al 
Cerului şi al pământului: Că ai ascuns acestea de cei înţelepţi şi pricepuţi, şi le-ai descoperit pre ele 
pruncilor; Adevărat Părinte, că aşa a fost buna voinţă înaintea ta. 

22 Şi întorcându-se către Ucenicii săi a zis: Toate îmi sunt date mie de la Tatăl meu; şi nimenea nu 
ştie cine este Fiul, fără numai Tatăl; şi cine este Tatăl, fără numai Fiul, şi căruia va voi Fiul să-i 
descopere. 

23 Şi întorcându-se către Ucenici, deosebi a zis: Fericiţi ochii care văd cele ce voi vedeţi. 

24 Că grăiesc vouă: Că mulţi Proroci, şi împăraţi au voit să vadă cele ce vedeţi voi, şi nu au văzut; 
şi să audă cele ce auziţi, şi nu au auzit. 

25 Şi iată, un legiuitor, s-a sculat ispitindu-1 pre el, şi zicând: învăţătorule, ce voi face să moştenesc 
viaţa cea veşnică? 

26 Iar el a zis: în lege ce este scris? Cum citeşti? 

27 Iar el răspunzând, a zis: Să iubeşti pre Domnul Dumnezeul tău din toată inima ta, şi din tot 
sufletul tău, şi din toată vârtutea ta, şi din tot cugetul tău; şi pre aproapele tău ca însuţi pre tine. 

28 Şi i-a zis lui: Drept ai răspuns; aceasta fă, şi vei fi viu. 

29 Iară el vrând să se îndrepteze pre sine, a zis către Iisus: Şi cine este aproapele meu? 




30 Iar Iisus răspunzând, a zis: Un om oarecare se pogora din Ierusalim în Ierihon, şi a căzut în 
tâlhari, care dezbrăcându-1 pre el, şi rănindu-1 s-au dus, lăsându-1 abia viu. 

31 Şi dupre întâmplare un Preot se pogora pre calea aceea; şi văzându-1 pre dânsul, a trecut pre 
alăturea. 

32 Aşijderea şi un Levit, fiind la acel loc, venind şi văzând pre el, a trecut pre alăturea. 

33 Iar un Samarinean mergând pre cale, a venit la el, şi văzându-1 i s-a făcut milă. 

34 Şi apropiindu-se, a legat ranele lui, turnând untdelemn şi vin; şi punându-1 pre dobitocul lui, l-a 
dus la o casă de oaspeţi, şi a purtat grijă de el. 

35 Şi a doua zi ieşind, şi scoţând doi dinari, a dat gazdei, şi i-a zis lui: Poartă grijă de dânsul; şi 
orice vei mai cheltui, eu când mă voi întoarce, voi da ţie. 

36 Deci care dintru acei trei ţi se pare a fi de aproape celui ce căzuse în tâlhari? 

37 Iară el a zis: Cela ce a făcut milă cu dânsul. Iară Iisus a zis lui: Mergi de fă şi tu asemenea. 

38 Şi a fost când se duceau ei, şi el a intrat intr-un sat; iară o femeie numele ei Marta, l-a primit pre 
el în casa sa. 

39 Şi aceea avea o soră, ce se chema Maria, care şi şezând lângă picioarele lui Iisus asculta 
cuvintele lui. 

40 Iară Marta se silea spre multă slujbă, şi stând a zis: Doamne, au nu socoteşti că soru-mea singură 
m-a lăsat să slujesc? Ci zi ei ca să-mi ajute. 

41 Şi răspunzând Iisus, a zis ei: Marto, Marto, te grijeşti, şi spre multe te sileşti. 

42 Ci un lucru trebuieşte; iar Maria partea cea bună şi-a ales, care nu se va lua de la dânsa. 



Luca 11 



1 Şi a fost când era el la un loc rugându-se, după ce a încetat, a zis unul din Ucenicii lui către 
dânsul: Doamne, învaţă-ne pre noi să ne rugăm, precum şi Ioan a învăţat pre ucenicii săi. 

2 Şi le-a zis lor: Când vă rugaţi ziceţi: Tatăl nostru, carele eşti în Ceruri, Sfinţească-se Numele tău. 
Vie împărăţia ta. Fie voia ta, precum în Cer şi pre pământ. 

3 Pâinea noastră cea spre fiinţă, dă-ne-o nouă în toate zilele. 

4 Şi ne iartă nouă păcatele noastre, că şi noi iertăm tuturor celor ce ne sunt datori nouă, şi nu ne 
duce pre noi întru ispită; ci ne izbăveşte de cel viclean. 

5 Şi a zis către ei: Cine dintru voi are prieten, şi va merge către dânsul la miezul nopţii, şi va zice 
lui: Prietene, dă-mi împrumut trei pâini; 

6 Că a venit din cale un prieten la mine, şi n-am ce pune înaintea lui. 

7 Şi acela răspunzând dinlăuntru, va zice: Nu-mi face osteneală; acum uşa s-a încuiat, şi copiii mei 
sunt în aşternut cu mine; nu pot să mă scol să-ţi dau ţie. 

8 Grăiesc vouă, măcar de nu i-ar da lui sculându-se, pentru că este lui prieten, dară pentru 
obrăznicia lui sculându-se, va da lui câte îi trebuie. 

9 Şi eu zic vouă: Cereţi, şi se va da vouă; Căutaţi, şi veţi afla; Bateţi şi se va deschide vouă. 

10 Că tot cela ce cere, va lua; şi cela ce caută, va afla; şi celui ce bate, i se va deschide. 

11 Şi la care tată dintru voi de va cere fiul pâine, au doară piatră îi va da lui? Sau peşte, au doară în 
loc de peşte şarpe îi va da lui? 




12 Sau de va cere ou, au îi va da lui scorpie? 

13 Deci dacă voi fiind răi, ştiţi să daţi daruri bune fiilor voştri, cu cât mai vârtos Tatăl cel din Cer, 
va da Duh Sfânt celor ce cer de la dânsul? 

14 Şi era scoţând un drac, şi acela era mut, şi a fost după ce a ieşit dracul, a grăit mutul şi s-au mirat 
noroadele. 

15 Iar oarecare dintr-înşii ziceau: Că cu Beelzebul domnul dracilor scoate dracii. 

16 Iar alţii ispitindu-1, cereau de la dânsul semn din Cer. 

17 Iar el ştiind gândurile lor, a zis lor: Toată împărăţia ce s-a împerechiat între sine, se pustieşte; şi 
casă preste casă cade. 

18 Deci şi satana dacă s-a împerechiat între sine, cum va sta împărăţia lui? Că ziceţi cum că cu 
Beelzebul scot eu dracii. 

19 Iar dacă eu cu Beelzebul scot dracii, feciorii voştri cu cine scot ? Pentru aceasta ei vor fi vouă 
judecători. 

20 Iar dacă eu cu Degetul lui Dumnezeu scot dracii, iată a ajuns la voi împărăţia lui Dumnezeu. 

21 Cînd cel tare întrarmat fiind păzeşte curtea sa, în pace sunt averile lui. 

22 Iar cînd va veni cel mai tare decât dânsul, şi-l va birui pre el, ia toate annele lui, întru care se 
nădăjduia, şi împărţeşte prăzile lui. 

23 Cela ce nu este cu mine, împrotiva mea este; şi cela ce nu adună cu mine, risipeşte. 

24 Când duhul cel necurat va ieşi din om, umblă prin locuri fără de apă, căutându-şi odihnă, şi 
neaflând, zice: Mă voi întoarce în casa mea de unde am ieşit. 

25 Şi viind o află măturată şi împodobită. 

26 Atuncea merge şi ia alte şapte duhuri mai rele decât sine, şi intrând, locuiesc acolo; şi se fac cele 
de pre urmă ale omului aceluia mai rele decât cele dintâi. 

27 Şi a fost când zicea El acestea, ridicând o femeie glas din norod, a zis lui: Fericit este Pântecele 
care te-a purtat şi Ţâţele care ai supt. 

28 Iar El a zis: Adevărat, fericiţi cei ce ascultă cuvântul lui Dumnezeu, şi-l păzesc pre el. 

29 Iar adunându-se noroadele, a început a zice: Neamul acesta viclean este: Semn cere, şi semn nu 
se va da lui, fără numai semnul lui Iona Prorocului. 

30 Că precum a fost Iona semn Ninivitenilor, aşa va fi şi Fiul Omului la neamul acesta; 

31 împărăteasa de la Austru se va scula la judecată cu bărbaţii neamului acestuia, şi-i va osândi pre 
ei; că a venit de la marginile pământului, să auză înţelepciunea lui Solomon, şi iată mai mult decât 
Solomon aici. 

32 Bărbaţii de la Ninive se vor scula la judecată cu neamul acesta, şi-l vor osândi pre el, căci ei s-au 
pocăit pentru propovăduirea lui Iona; şi iată mai mult decât Iona aici. 

33 Nimenea aprinzând lumina o pune întru ascuns, nici sub obroc, ci în sfeşnic, ca cei ce intră să 
vadă lumina. 

34 Lumina trupului este ochiul. Deci când va fi ochiul tău curat, tot trupul tău va fi luminat; iar când 
va fi rău, şi trupul tău întunecat va fi. 

35 Drept aceea socoteşte, ca lumina care este întru tine, să nu fie întunerec. 

36 Deci dacă trupul tău va fi tot luminat, neavând vreo parte întunecată, va fi luminat tot; ca şi când 
lumina cu strălucirea te luminează. 




37 Iar când grăia îl ruga pre dânsul un Fariseu, ca să prânzească la el; şi intrând, a şezut. 

38 Iar Fariseul văzând s-a mirat, că nu s-a spălat întâi mai-nainte de prânz. 

39 Iar Domnul a zis către dânsul: Acum voi Fariseii, partea cea dinafară a paharului şi a blidului 
curăţiţi; iară cea dinlăuntru vostru, este plină de răpire şi de vicleşug. 

40 Nebunilor, au nu cela ce a făcut cea dinafară, a făcut şi cea dinlăuntru? 

41 însă cele ce sunt la voi, daţi-le milostenie; şi iată, toate vor fi vouă curate. 

42 Şi vai vouă Fariseilor, că zeciuiţi izmă, şi ruta, şi toate verdeţurile; şi treceţi judecata şi dragostea 
lui Dumnezeu; acestea se cădea a le face, şi acelea a nu le lăsa. 

43 Vai vouă Fariseilor, că iubiţi scaunele cele mai de sus în Sinagoguri, şi închinăciunile prin 
târguri. 

44 Vai vouă Cărturarilor şi Fariseilor făţarnici, că sunteţi ca mormânturile cele ce nu se văd, şi 
oamenii ce umblă deasupra lor nu le ştiu. 

45 Şi răspunzând unul din Legiuitori, a zis lui: învăţătorule, acestea zicând, şi pre noi ne ocărăşti. 

46 Iar el a zis: Şi vouă Legiuitorilor vai, că însărcinaţi pre oameni cu sarcini care nu se pot lesne 
purta, iar voi nici cu un deget al vostru nu vă atingeţi de sarcini. 

47 Vai vouă, că zidiţi mormânturile Prorocilor; şi părinţii voştri i-au ucis pre ei. 

48 Deci mărturisiţi, şi împreună voiţi lucrurile părinţilor voştri; că aceia i-au ucis pre ei, iar voi 
zidiţi mormânturile lor. 

49 Pentru aceasta şi înţelepciunea lui Dumnezeu a zis: Trimite- voi către ei Proroci, şi Apostoli, şi 
dintr-înşii vor ucide, şi vor goni; 

50 Ca să se ceară sângele tuturor Prorocilor, ce s-a vărsat din începutul lumii, de la neamul acesta. 

51 De la sângele lui Abel, până la sângele Zahariei, care a pierit între Oltar şi între Biserică. 
Adevărat zic vouă, se va cere de la neamul acesta. 

52 Vai vouă Legiuitorilor, că aţi luat cheia cunoştinţei; voi nu aţi intrat, şi pre cei ce vrea să intre, i- 
aţi oprit. 

53 Şi zicând el acestea către ei, au început Cărturarii şi Fariseii, tare a se mânia spre dânsul, şi a sta 
lui împrotivă de multe. 

54 Pândindu-1 pre el, şi căutând ca să vâneze ceva din Gura lui, ca să-l vinuiască pre el. 



Luca 12 



1 Şi adunându-se mulţimi de noroade, cât se călcau unii pre alţii, a început a zice Ucenicilor săi: 
Mai întâi, păziţi-vă de aluatul Fariseilor, care este făţăria. 

2 Că nimic nu este acoperit, care nu se va descoperi; şi ascuns, care nu se va cunoaşte. 

3 Pentru aceea câte aţi zis la întuneric, la lumină se vor auzi; şi ce aţi grăit la ureche în cămări, se va 
propovedui deasupra caselor. 

4 Deci grăiesc vouă prietenilor mei: Nu vă temeţi de cei ce ucid trupul, şi după aceea nu pot nimic 
mai mult să facă. 

5 Ci voi arăta vouă de cine să vă temeţi: Să vă temeţi de cela ce are putere, după ce l-a ucis să-l 
arunce în Gheena. Adevăr grăiesc vouă, de acela să vă temeţi. 

6 Au nu se vând cinci păsări în doi flliari? Şi nici una dintr-însele nu este uitată înaintea lui 




Dumnezeu. 

7 Ci şi perii capului vostru toţi sunt număraţi. Deci nu vă temeţi, că voi sunteţi cu mult mai buni 
decât păsările. 

8 Şi zic vouă: Tot cel ce va mărturisi întru mine înaintea oamenilor, şi Fiul Omului va mărturisi 
întru dânsul înaintea îngerilor lui Dumnezeu. 

9 Iar cela ce se va lepăda de mine înaintea oamenilor, lepădat va fi înaintea îngerilor lui Dumnezeu. 

10 Şi tot cela ce va zice cuvânt împrotiva Fiului Omului, se va ierta lui; iar celui ce va huli 
împrotiva Duhului Sfânt, nu se va ierta. 

11 Iar când vă vor duce pre voi la soboare, şi la dregători, şi la stăpâni, nu vă grijiţi, cum, şi ce veţi 
răspunde sau ce veţi zice. 

12 Că Duhul Sfânt vă va învăţa pre voi întru acel ceas, cele ce se cade a zice. 

13 Şi a zis lui oarecare din norod: învăţătorule, zi fratelui meu, să împartă cu mine moştenirea. 

14 Iar el a zis lui: Omule, cine m-a pus pre mine judecător, sau împărţitor preste voi? 

15 Şi a zis către ei: Vedeţi şi vă feriţi de lăcomie; că nu întru a prisosi cuiva din avuţiile sale este 
viaţa lui. 

16 Şi a zis pildă, către dânşii grăind: Unui om bogat, i-a rodit ţarina. 

17 Şi cugeta întru sine, zicând: Ce voi face, că nu am unde aduna rodurile mele? 

18 Şi a zis: Aceasta voi face: Strica-voi jitniţele mele, şi mai mari le voi zidi; şi voi strânge acolo 
toate rodurile mele şi bunătăţile mele. 

19 Şi voi zice sufletului meu: Suflete, ai multe bunătăţi strânse spre mulţi ani; odihneşte-te, 
mănâncă, bea, veseleşte-te. 

20 Iar Dumnezeu i-a zis lui: Nebune, întru această noapte sufletul tău vor să-l ceară de la tine; dar 
cele ce ai gătit, cui vor fi? 

21 Aşa este cela ce strânge luişi comoară, iar nu în Dumnezeu se îmbogăţeşte. 

22 Şi a zis către Ucenicii săi: Pentru aceasta zic vouă, nu vă grijiţi cu sufletul vostru, ce veţi mânca; 
nici cu trupul, în ce vă veţi îmbrăca. 

23 Sufletul mai mare este decât hrana, şi trupul decât haina. 

24 Căutaţi la corbi, că nu samănă, nici seceră; care nu au cămări, nici jitniţe, şi Dumnezeu îi 
hrăneşte pre ei; cu cât mai mult voi sunteţi mai buni decât păsările? 

25 Şi cine din voi grijindu-se poate să adauge statului său un cot? 

26 Deci dacă nu puteţi nici ce este mai mic a face, ce vă mai grijiţi de celelalte? 

27 Socotiţi crinii, cum cresc; nu se ostenesc, nici torc; şi grăiesc vouă: Că nici Solomon întru toată 
slava sa, nu s-a îmbrăcat ca unul dintru aceştia. 

28 Şi de vreme ce iarba, care este astăzi în câmp, şi mâine în cuptor se aruncă, Dumnezeu aşa o 
îmbracă, cu cât mai vârtos pre voi, puţin credincioşilor? 

29 Şi voi să nu căutaţi ce veţi mânca, sau ce veţi bea, şi nu vă înălţaţi. 

30 Că toate acestea păgânii lumii aceştia le caută; iar Părintele vostru ştie că vă trebuiesc acestea. 

31 însă căutaţi împărăţia lui Dumnezeu, şi acestea toate se vor adăuga vouă. 

32 Nu te teme turmă mică; că bine a voit Tatăl vostru să vă dea vouă împărăţia. 

33 Vindeţi avuţiile voastre, şi daţi milostenie; faceţi-vă vouă pungi, care nu se învechesc, comoară 
neîmpuţinată în Ceruri; unde furul nu se apropie, nici molia o strică. 




34 Că unde este comoara voastră, acolo va fi şi inima voastră. 

35 Să fie mijloacele voastre încinse, şi făcliile aprinse; 

36 Şi voi asemenea cu oamenii cari aşteaptă pre Domnul lor, când se va întoarce de la nunţi, ca 
venind şi bătând, îndată să- i deschidă lui. 

37 Fericite slugile acelea, pre care viind Domnul, îi va afla priveghind. Amin zic vouă, că se va 
încinge, şi îi va pune pre dânşii să şază, şi venind, va sluji lor. 

38 Şi de va veni la a doua strajă, şi la a treia strajă de va veni, şi-i va afla aşa, fericite sunt slugile 
acelea. 

39 Iar aceasta să ştiţi, că de ar şti stăpânul casei, în care ceas va veni furul, ar priveghea, şi nu ar 
lăsa să-i sape casa lui. 

40 Deci şi voi fiţi gata; că în ceasul care nu gândiţi, Fiul Omului va veni. 

41 Şi a zis Petru lui: Doamne, către noi zici pilda aceasta, sau şi către toţi? 

42 Şi a zis Domnul: Oare cine este iconomul cel credincios şi înţelept, pre care îl va pune Domnul 
preste slugile sale, ca să le dea la vreme măsura de grâu. 

43 Fericită este sluga aceea, pre care viind Domnul lui, îl va afla făcând aşa. 

44 Adevărat grăiesc vouă: Că-1 va pune pre dânsul preste toate avuţiile sale. 

45 Iar de va zice sluga aceea întru inima sa: Zăboveşte Domnul meu a veni; şi va începe a bate pre 
slugi, şi pre slujnice, şi a mânca, şi a bea, şi a se îmbăta, 

46 Veni-va Domnul slugii aceea, în ziua întru care nu gândeşte, şi în ceasul întru care nu ştie; şi-l va 
tăia pre el în două, şi partea lui cu necredincioşii o va pune. 

47 Iar sluga ceea ce a ştiut voia Domnului său, şi nu a gătit, nici a făcut după voia lui, se va bate 
mult. 

48 Iar cela ce nu a ştiut, şi a făcut cele vrednice de bătăi, se va bate puţin. Şi tot căruia s-a dat mult, 
mult se va cere de la el; şi căruia i s-a încredinţat mult, mai mult vor cere de la el. 

49 Foc am venit să arunc pre pământ; şi ce voiesc dacă acum s-a aprins? 

50 Cu Botez am a mă Boteza, şi cum mă strâmtorez, până ce se va sfârşi? 

51 Au vi se pare că am venit să dau pace pre pământ ? Nu, zic vouă, ci împărţire. 

52 Că vor fi de acum, cinci întru o casă împărţiţi; trei împrotiva a doi, şi doi împrotiva a trei. 

53 Se va împărţi tatăl împrotiva feciorului, şi feciorul împrotiva tatălui; muma împrotiva fetei, şi 
fata împrotiva mumei; soacra împrotiva noră-si, şi nora împrotiva soacră-si. 

54 Şi zicea şi noroadelor: Când vedeţi norul ridicându-se de la apus numai decât ziceţi: că ploaie 
mare vine, şi este aşa. 

55 Şi când Austrul suflând, ziceţi: Că zăduf va să fie, şi este. 

56 Făţarnicilor, faţa cerului şi a pământului ştiţi a cerca; dar vremea aceasta cum n-o cercaţi? 

57 Căci nu judecaţi şi întru voi ce este drept? 

58 Şi când mergi cu pârâşul tău la Domn, pre cale dă lucrare să te izbăveşti de el; ca nu cumva să te 
tragă la Judecător, şi Judecătorul te va da temnicerului, şi temnicerul te va arunca în temniţă. 

59 Zic ţie: Nu vei ieşi de acolo, până nu vei plăti şi filiarul cel mai de apoi. 



Luca 13 




1 Şi au venit oarecare întru acea vreme, spunându-i lui de Galileenii, al căror sânge Pilat l-a 
amestecat cu jertfele lor. 

2 Şi răspunzând Iisus, a zis lor: Au vi se pare că Galileenii aceştia mai păcătoşi decât toţi Galileenii 
au fost, căci au pătimit acestea? 

3 Nu, ci zic vouă: Că de nu vă veţi pocăi, toţi aşa veţi pieri. 

4 Sau acei optsprezece, preste care a căzut turnul în Siloam, şi i- a omorât; vi se pare că aceştia mai 
greşiţi au fost decât toţi oamenii, care locuiau în Ierusalim? 

5 Nu, ci zic vouă: Că de nu vă veţi pocăi, toţi aşa veţi pieri. 

6 Şi zicea pilda aceasta: Oarecine avea un smochin în via lui sădit, şi a venit căutând roadă întru el, 
şi nu a aflat. 

7 Şi a zis către vier: Iată, trei ani sunt, de când vin căutând roadă în smochinul acesta, şi nu aflu; 
taie-1 pre el; pentru ce şi pământul împresoară în zadar? 

8 Iar el răspunzând, zice lui: Doamne, lasă-1 pre el şi întru acest an, până îl voi săpa împrejur, şi voi 
pune gunoi; 

9 Şi de va face roadă; iar de nu, îl vei tăia în anul cel viitor. 

10 Şi era învăţând întru una din Sinagoguri Sâmbăta. 

11 Şi iată, o femeie era, care avea duhul neputinţei de optsprezece ani, şi era gârbovă, şi nu putea să 
se ridice în sus nicidecum. 

12 Iar Iisus văzându-o pre dânsa, o a chemat, şi a zis ei: Femeie, te-ai slobozit de boala ta. 

13 Şi şi-a pus pre dânsa mâinile, şi îndată s-a îndreptat, şi slăvea pre Dumnezeu. 

14 Iar mai marele Sinagogii mâniindu-se căci o vindecase Iisus Sâmbăta, răspunzând, zicea 
norodului: Şase zile sunt întru care se cade a lucra; deci întru acestea venind vă vindecaţi, iară nu în 
ziua Sâmbetei. 

15 Iar Domnul au răspuns lui, şi a zis: Făţarnice, fiecare din voi Sâmbăta au nu-şi dezleagă boul 
său, sau asinul de la iesle, şi-l duce de-1 adapă? 

16 Dar aceasta fiică a lui Avraam fiind, pre care o a legat satana iată de optsprezece ani, au nu se 
cădea a se dezlega din legătura aceasta în ziua Sâmbetei? 

17 Şi acestea zicând el, se ruşinau toţi cei ce stau împrotiva lui; şi tot norodul se bucura de toate 
cele slăvite ce se făceau de dânsul. 

18 Şi zicea: Cui este asemenea împărăţia lui Dumnezeu? Şi cu ce o voi asemăna pre dânsa? 

19 Asemenea este grăunţului de muştar, pre care luându-1 omul, l-a aruncat în grădina sa, şi a 
crescut, şi s-a făcut copac mare, şi păsările cerului s-au sălăşluit în ramurile lui. 

20 Iarăşi a zis: Cu ce voi asemăna împărăţia lui Dumnezeu? 

21 Asemenea este aluatului, pre care luându-1 femeia, l-a ascuns în trei măsuri de făină, până s-a 
dospit toată. 

22 Şi umbla prin oraşe şi prin sate învăţând, şi cale făcând în Ierusalim. 

23 Şi i-a zis oarecine lui: Doamne, au puţini sunt cei ce se mântuiesc? Iar el a zis lor: 

24 Nevoiţi-vă a intra prin uşa cea strâmtă. Că mulţi, (zic vouă,) vor căuta să intre, şi nu vor putea. 

25 Deci după ce se va scula Stăpânul casei, şi va încuia uşa, şi veţi începe a sta afară, şi a bate în 
uşă, zicând: Doamne, Doamne, deschide nouă; şi răspunzând, va zice vouă: Nu vă ştiu pre voi, de 




unde sunteţi; 

26 Atunci veţi începe a zice: Am mâncat înaintea ta, şi am băut, şi în uliţele noastre ai învăţat. 

27 Şi va zice: Zic vouă, nu vă ştiu pre voi de unde sunteţi, depărtaţi-vă de la mine toţi lucrătorii 
nedreptăţii. 

28 Acolo va fi plângerea şi scârşnirea dinţilor; când veţi vedea pre Avraam, şi pre Isaac, şi pre Iacov, 
şi pre toţi Prorocii întru împărăţia lui Dumnezeu, iar pre voi scoşi afară. 

29 Şi vor veni de la răsărit, şi de la apus, şi de la amiază-noapte, şi de la amiazăzi, şi vor şedea întru 
împărăţia lui Dumnezeu. 

30 Şi iată, sunt pre urmă, care vor fi întâi; şi sunt întâi, care vor fi pre urmă. 

31 în ziua aceea, s-au apropiat, oarecari din Farisei, zicând lui: Ieşi, şi te du de aici, că Irod va să te 
omoare. 

32 Şi a zis lor: Mergând spuneţi vulpii acesteia: Iată, scot draci, şi fac vindecări astăzi, şi mâine, şi a 
treia zi mă voi sfârşi. 

33 însă mi se cade astăzi, şi mâine, şi în cealaltă zi a merge; că nu este cu putinţă să piară Proroc 
afară din Ierusalim. 

34 Ierusalime, Ierusalime, cel ce omori Prorocii, şi ucizi cu pietre pre cei trimişi la tine; de câte ori 
am vrut să adun pre fiii tăi, cum adună găina puii săi sub aripi, şi nu aţi voit. 

35 Iată, se lasă vouă casa voastră pustie; şi Amin grăiesc vouă: Că nu mă veţi vedea de acum până 
va veni, când veţi zice: Bine este cuvântat cel ce vine întru Numele Domnului. 



Luca 14 



1 Şi a fost când a intrat el în casa oarecăruia din boierii Fariseilor Sâmbăta, ca să mănânce pâine, şi 
aceia îl pândeau pre el. 

2 Şi iată, un om bolnav de idropică, era înaintea lui. 

3 Şi răspunzând Iisus, a zis către Farisei, şi către legiuitori, grăind: Oare este slobod Sâmbăta a 
vindeca? 

4 Iar ei au tăcut. Şi apucându-1 l-a vindecat pre el, şi l-a slobozit. 

5 Şi răspunzând, către ei a zis: Căruia dintru voi, fiul, sau boul de va cădea în puţ, au nu îndată îl va 
scoate pre el în ziua Sâmbetei? 

6 Şi nu au putut răspunde lui la acestea. 

7 Şi zicea către cei chemaţi pildă, luând aminte, cum îşi alegeau şederile mai sus, zicând către 
dânşii: 

8 Când te vei chema de cineva la nuntă, nu şedea în locul cel mai de sus, ca nu cumva să fie chemat 
de dânsul altul mai cinstit decât tine; 

9 Şi venind cela ce şi pre tine şi pre acela a chemat, va zice ţie: Dă locul acestuia. Şi atunci vei 
începe cu ruşine locul cel mai de jos a-1 ţinea. 

10 Ci când te vei chema, mergând şezi la locul cel mai de jos; ca, când va veni cel ce te-a chemat, 
să-ţi zică ţie: Prietene, suie-te mai sus; atunci îţi va fi ţie cinste înaintea celor ce vor şedea împreună 
cu tine. 



11 Că tot cel ce se înalţă, se va smeri; şi cel ce se smereşte, se va înălţa. 




12 Şi zicea şi celui ce îl chemase pre el: Când faci prânz sau cină, nu chema prietenii tăi, nici fraţii 
tăi, nici rudele tale, nici vecini bogaţi; ca nu cândva să te cheme şi ei pre tine, şi să îţi facă 
răsplătire. 

13 Ci când faci ospăţ, chiamă săracii, neputincioşii, şchiopii, şi orbii; 

14 Şi fericit vei fi căci nu pot să-ţi întoarcă; că ţi se va întoarce ţie întru învierea drepţilor. 

15 Şi auzind acestea unul din cei ce şedea cu el, a zis: Fericit este cel ce va prânzi întru împărăţia lui 
Dumnezeu. 

16 Iar el a zis lui: Un om oarecare a făcut cină mare, şi a chemat pre mulţi; 

17 Şi a trimes pre sluga sa în ceasul cinei să zică celor chemaţi: Veniţi, că iată gata sunt toate. 

18 Şi au început toţi dimpreună a se lepăda. Cel dintâi a zis lui: Ţarină am cumpărat, şi am nevoie 
să ies şi să o văd; rogu-te să mă ierţi. 

19 Şi altul a zis: Perechi de boi am cumpărat cinci; şi merg să-i ispitesc; rogu-te să mă ierţi. 

20 Şi altul a zis: Femeie mi -am luat; şi pentru aceasta nu pot veni. 

21 Şi întorcându-se sluga aceea, a spus Domnului său acestea. Atunci mâniindu-se stăpânul casei, a 
zis slugii sale: Ieşi curând la răspântiile şi uliţele cetăţii, şi săracii, şi betegii, şi şchiopii, şi orbii, 
adu-i aici. 

22 Şi a zis sluga: Doamne, s-a făcut cum ai poruncit, şi încă mai este loc. 

23 Şi a zis Domnul către slugă: Ieşi la drumuri, şi la garduri, şi-i sileşte să intre, ca să se umple casa 

mea. 

24 Că zic vouă: Că nici unul din bărbaţii aceia ce erau chemaţi, nu va gusta cina mea. 

25 Şi mergeau cu dânsul noroade multe, şi întorcându-se, le-a zis lor: 

26 Oricine vine către mine, şi nu urăşte pre tatăl său, şi pre mumă, şi pre femeie, şi pre feciori, şi pre 
fraţi, şi pre surori, încă şi pre sufletul său, nu poate fi ucenic al meu. 

27 Şi cel ce nu-şi poartă crucea sa, şi vine după mine, nu poate fi ucenic al meu. 

28 Că cine dintru voi vrând să zidească turn, au nu întâi şezând, îşi socoteşte cheltuiala, de are cele 
spre săvârşire ? 

29 Ca nu cândva punând el temelia, şi neputând săvârşi, toţi cei ce-1 vor vedea, să înceapă a-1 
batjocori, zicând: 

30 Că acest om a început a zidi, şi n-a putut săvârşi. 

31 Sau care împărat, mergând să se lovească cu alt împărat la război, au nu şezând întâi, se 
sfătuieşte de va putea cu zece mii să se întâmpine cu cela ce vine asupra lui cu douăzeci de mii? 

32 Iar de nu, încă fiind el departe, trimiţând solie, se roagă de pace. 

33 Deci aşa fiecare dintre voi, care nu se leapădă de toate avuţiile sale, nu poate fi ucenic al meu. 

34 Bună este sarea; iar dacă sarea se va împuţi, cu ce se va îndulci? 

35 Nici în pământ, nici în gunoi nu este de treabă; afară o leapădă pre ea. Cela ce are urechi de 
auzit, auză. 



Luca 15 



1 Şi era apropiindu-se de dânsul toţi vameşii şi păcătoşii, ca să-l asculte pre el. 




2 Şi cârteau Fariseii şi Cărturarii, zicând: Acesta pre păcătoşi primeşte, şi mănâncă cu dânşii. 

3 Şi a zis către ei pilda aceasta, grăind: 

4 Care om dintru voi, având o sută de oi, şi pierzând una dintru ele, au nu lasă pre cele nouăzeci şi 
nouă în pustie; şi merge după cea pierdută, până când o află pre ea? 

5 Şi aflându-o o pune pre umerile sale bucurându-se. 

6 Şi venind la casa sa cheamă prietenii şi vecinii, zicând lor: Bucuraţi-vă cu mine, că am găsit oaia 
mea cea pierdută. 

7 Zic vouă: Că aşa va fi bucurie în Cer de un păcătos ce se pocăieşte, decât de nouăzeci şi nouă de 
drepţi, cărora nu le trebuieşte pocăinţă. 

8 Sau care femeie, având zece drahme, de pierde o drahmă, au nu aprinde făclia, şi mătură casa, şi 
caută cu deadinsul, până o află? 

9 Şi aflându-o, cheamă prietenele şi vecinele, zicând: Bucuraţi-vă cu mine, că am găsit drahma care 
o am pierdut. 

10 Aşa zic vouă: Bucurie se face înaintea îngerilor lui Dumnezeu pentru un păcătos ce se pocăieşte. 

11 Şi a zis: Un om avea doi feciori; 

12 Şi a zis cel mai tânăr din ei tatălui său: Tată, dă-mi partea ce mi se cade de avuţie. Şi le-a împărţit 
lor avuţia. 

13 Şi nu după multe zile, adunând toate feciorul cel mai tânăr, s-a dus într-o ţară departe, şi acolo a 
risipit toată avuţia sa, vieţuind întru dezmierdări. 

14 Şi cheltuind el toate, s-a făcut foamete mare întru acea ţară, şi el a început a se lipsi. 

15 Şi mergând s-a lipit de unul din locuitorii ţării aceleia; şi l-a trimis pre el la ţarinele sale să pască 
porcii. 

16 Şi dorea să-şi sature pântecele său, de roşcovele ce mânca porcii; şi nimenea nu-i da lui. 

17 Iar venind întru sine, a zis: Câţi argaţi ai tatălui meu sunt îndestulaţi de pâine; iar eu pier de 
foame. 

18 Scula-mă-voi, şi mă voi duce la tatăl meu, şi voi zice lui: 

19 Tată, greşit-am la Cer şi înaintea ta; şi nu mai sunt vrednic a mă chema fiul tău; fă-mă ca pre 
unul din argaţii tăi. 

20 Şi sculându-se, a venit la tatăl său. Iar el încă departe fiind, l-a văzut pre dânsul tatăl lui, şi i s-a 
făcut milă, şi alergând, a căzut pre grumajii lui, şi l-a sărutat pre el. 

21 Şi a zis lui feciorul: Tată, greşit-am la Cer, şi înaintea ta; şi nu mai sunt vrednic a mă chema fiul 
tău. 

22 Şi a zis tatăl către slugile sale: Aduceţi haina cea dintâi, şi-l îmbrăcaţi pre el, şi daţi inel în mâna 
lui, şi încălţăminte în picioarele lui. 

23 Şi aducând viţelul cel hrănit, îl junghiaţi; şi mâncând să ne veselim. 

24 Că fiul meu acesta mort era, şi a înviat; şi pierdut era, şi s-a aflat. Şi a început a se veseli. 

25 Iar feciorul lui cel mai mare era la ţarină; şi dacă a venit şi s-a apropiat de casă, a auzit cântece şi 
jocuri. 

26 Şi chemând pre unul din slugi l-a întrebat, ce sunt acestea? 

27 Iar el a zis: Că fratele tău a venit, şi a junghiat tatăl tău viţelul cel hrănit, pentru că sănătos pre el 
l-a primit. 




28 Şi s-a mâniat, şi nu vrea să intre; iar Tatăl lui ieşind, îl ruga pre el. 

29 Iar el răspunzând, a zis Tatălui său: Iată, atâţia ani slujesc ţie, şi niciodată porunca ta n-am călcat, 
şi mie niciodată nu mi-ai dat măcar un ied, ca să mă veselesc cu prietenii mei. 

30 Iar când veni fiul tău acesta, care a mâncat avuţia ta cu curvele, junghiaşi lui viţelul cel hrănit. 

31 Iar el a zis lui: Fiule, tu în toată vremea eşti cu mine, şi toate ale mele, ale tale sunt. 

32 Ci se cădea a ne veseli, şi a ne bucura, căci fratele tău acesta mort era, şi a înviat; şi pierdut era, 
şi s-a aflat. 



Luca 16 



1 Şi zicea şi către Ucenicii săi: Era un om bogat, care avea un iconom; şi acesta a fost pârât la el, că 
risipeşte avuţiile lui. 

2 Şi chemând pre el, i-a zis lui: Ce aud aceasta de tine? Dă seama de iconomia ta, că nu vei putea 
mai mult a fi iconom. 

3 Iar iconomul a zis întru sine: Ce voi face, că Domnul meu ia iconomia de la mine? A săpa nu pot, 
a cere îmi este ruşine. 

4 Ştiu ce voi face, ca dacă mă voi schimba din iconomie, să mă primească în casele lor. 

5 Şi chemând câte unul pre fieştecare, din datornicii Domnului său, a zis celui dintâi: Cu cât eşti 
dator domnului meu? 

6 Iar el a zis: Cu o sută de măsuri de untdelelmn. Şi i-a zis lui: Ia-ţi zapisul tău, şi şezi curând de 
scrie cincizeci. 

7 Iar după aceea a zis altuia: Dar tu cu cât eşti dator? Iar el a zis: Cu o sută de măsuri de grâu. Şi a 
zis lui: Ia-ţi zapisul tău şi scrie optzeci. 

8 Şi a lăudat Domnul pre iconomul nedreptăţii, că înţelepţeşte a făcut; că fiii veacului acestuia mai 
înţelepţi sunt decât fiii luminii întru neamul lor. 

9 Şi eu zic vouă: Faceţi-vă vouă prieteni din mamona nedreptăţii, că dacă veţi fi lipsiţi, să vă 
primească pre voi în corturile cele veşnice. 

10 Cel ce este credincios întru puţin, şi întru mult credincios este; şi cel ce este nedrept întru puţin, 
şi întru mult nedrept este. 

11 Deci dacă întru cel nedrept mamona nu aţi fost credincioşi, pre cel adevărat cine îl va încredinţa 
vouă? 

12 Şi dacă întru cel strein nu aţi fost credincioşi, pre cel ce este al vostru cine îl va da vouă? 

13 Nici o slugă nu poate la doi domni să slujească; pentru că sau pre unul va urî şi pre altul va iubi; 
sau de unul se va ţinea şi de altul nu va griji; nu puteţi sluji lui Dumnezeu, şi lui mamona. 

14 Şi auzeau acestea toate şi Fariseii, care erau iubitori de argint, şi-l batjocoreau pre el. 

15 Şi le-a zis lor: Voi sunteţi cei ce vă faceţi pre voi drepţi înaintea oamenilor; iar Dumnezeu ştie 
inimile voastre; că ce este întru oameni înălţat, urâciune este înaintea lui Dumnezeu. 

16 Legea şi Prorocii până la Ioan, de atunci împărăţia lui Dumnezeu bine se vesteşte; şi fieştecare 
spre aceea se sileşte. 

17 Iar mai lesne este Cerul şi pământul să treacă, decât din lege o cirtă să cază. 

18 Tot cela ce-şi lasă muierea sa, şi ia alta, preacurveşte; şi tot cela ce ia lăsată de bărbat, 




preacurveşte. 

19 Şi era un om oarecare bogat, şi se îmbrăca în porfiră şi în vison, veselindu-se în toate zilele 
luminat. 

20 Şi era un sărac oarecare anume Lazăr, care zăcea înaintea uşii lui plin de bube. 

21 Şi poftea să se sature din sfărâmiturile care cădeau din masa bogatului; ci şi câinii venind lingeau 
bubele lui. 

22 Şi a fost că a murit săracul, şi s-a dus de îngeri în sânul lui Avraam; şi a murit şi bogatul şi s-a 
îngropat. 

23 Şi în iad ridicându-şi ochii săi, fiind în munci, vede pre Avraam de departe, şi pre Lazăr în 
sânurile lui. 

24 Şi el strigând, a zis: Părinte Avraame, miluieşte-mă şi trimite pre Lazăr, să-şi întingă vârful 
degetului lui în apă, şi să-mi răcorească limba mea, că mă chinuiesc în văpaia aceasta. 

25 Iar Avraam a zis: Fiule, adu-ţi aminte, că ai luat înapoi tu cele bune ale tale în viaţa ta, şi Lazăr 
aşijderea cele rele; iar acum acesta se mângâie, iar tu te chinuieşti. 

26 Şi preste toate acestea, între noi şi între voi, prăpastie mare s-a întărit, ca cei ce vor vrea să treacă 
de aici către voi, să nu poată; nici cei de acolo la noi să treacă. 

27 Şi a zis: Rogu-te dar, părinte, ca să-l trimiţi pre dânsul în casa tatălui meu. 

28 Că am cinci fraţi; să le mărturisească lor, ca să nu vie şi ei la acest loc de muncă. 

29 Şi i-a zis Avraam lui: Au pre Moise, şi pre Proroci; să-i asculte pre dânşii. 

30 Iar el a zis: Nu, Părinte Avraame; ci de va merge cineva din morţi la dânşii, se vor pocăi. 

31 Şi i-a zis lui: Dacă nu ascultă pre Moise, şi pre Proroci, măcar de ar şi învia cineva din morţi, nu 
vor crede. 



Luca 17 



1 Şi a zis către Ucenici : Cu neputinţă este să nu vie smintelele; dar vai aceluia prin care vin. 

2 Mai de folos i-ar fi lui, de s-ar lega o piatră de moară de gramaj ii lui, şi să se arunce în mare, 
decât să smintească pre unul dintr-aceşti mai mici. 

3 Luaţi aminte de sine-vă: De va greşi ţie fratele tău, ceartă-1 pre el; şi de se va pocăi, iartă-i lui. 

4 Şi măcar de şapte ori în zi de va greşi ţie, şi de şapte ori se va întoarce la tine, zicând: Căiescu-mă; 
iartă-i lui. 

5 Şi au zis Apostolii, Domnului: Adaugă-ne nouă Credinţă. 

6 Iar Domnul a zis: De aţi avea credinţă, ca un grăunţ de muştar, aţi zice dudului acestuia: 
Dezrădăcinează-te şi te sădeşte în mare, şi v-ar fi ascultat pre voi. 

7 Şi cine dintru voi având slugă arând, sau păstorind, care venind acela din câmp, va zice îndată: 
Treci de şezi? 

8 Ci au nu-i va zice lui: Găteşte-mi ce voi cina; şi încingându- te, slujeşte-mi, până voi mânca, şi voi 
bea, şi după aceea vei mânca şi vei bea tu? 

9 Au doară va avea har slugii aceia, căci a făcut cele ce i s-a poruncit lui? Nu mi se pare. 

10 Aşa şi voi, când veţi face toate cele ce vi s-a poruncit vouă, ziceţi, că slugi netrebnice suntem; că 
ce am fost datori a face, am făcut. 




11 Şi a fost când mergea el în Ierusalim, şi el trecea prin mijlocul Samariei şi al Galileei. 

12 Şi intrând el intr-un sat, l-au întâmpinat pre el zece bărbaţi leproşi, care au stătut de departe. 

13 Şi aceia au ridicat glas, zicând: Iisuse învăţătorule, miluieşte-ne pre noi. 

14 Şi văzându-i, le-a zis lor: Mergeţi şi vă arătaţi Preoţilor. Şi a fost când mergeau ei, s-au curăţit. 

15 Iar unul dintru dânşii văzând că s-a vindecat, s-a întors cu glas mare slăvind pre Dumnezeu. 

16 Şi a căzut cu faţa la picioarele lui, mulţumind lui; şi acela era Samarinean. 

17 Iar Iisus răspunzând, a zis: Au nu zece s-au curăţit? Dar cei nouă unde sunt? 

18 Nu s-a aflat să se întoarcă, ca să dea slavă lui Dumnezeu, fără numai acesta ce este de alt neam? 

19 Şi i-a zis lui: Scoală-te, şi mergi; credinţa ta te-a mântuit. 

20 Şi întrebat fiind de Farisei, când va veni împărăţia lui Dumnezeu, a răspuns lor şi a zis: Nu va 
veni împărăţia lui Dumnezeu cu pândire. 

21 Nici vor zice: Iată aici, sau iată acolo; că iată împărăţia lui Dumnezeu înlăuntrul vostru este. 

22 Şi a zis către Ucenici: Vor veni zile, când veţi pofti una din zilele Fiului Omului să vedeţi, şi nu 
veţi vedea. 

23 Şi vor zice vouă: Iată aici, sau iată acolo; să nu mergeţi, nici să urmaţi. 

24 Că precum fulgerul care fulgeră din partea cea de sub Cer, preste partea cea de sub Cer 
luminează, aşa va fi şi Fiul Omului în ziua sa. 

25 Iar întâi i se cade lui multe a pătimi, şi a fi lepădat de neamul acesta. 

26 Şi precum a fost în zilele lui Noe, aşa va fi şi în zilele Fiului Omului. 

27 Mâncau, beau, se însurau, se măritau, până la ziua în care a intrat Noe în corabie, şi a venit 
potopul, şi a pierdut pre toţi. 

28 Aşijderea şi precum a fost în zilele lui Lot: Mâncau, beau, cumpărau, vindeau, sădeau, zideau. 

29 Iar în care zi a ieşit Lot din Sodoma, a plouat foc şi piatră pucioasă din Cer, şi a pierdut pre toţi. 

30 într-acest chip va fi în ziua în care Fiul Omului se va arăta. 

31 într-acea zi cela ce va fi deasupra casei, şi vasele lui în casă, să nu se pogoare să le ia pre ele; şi 
cel ce va fi în câmp, asemenea să nu se întoarcă înapoi. 

32 Aduceţi-vă aminte de femeia lui Lot. 

33 Cine va căuta sufletul său să-l mântuiască, pierde-l-va pre el; şi cine îl va pierde, îl va învia pre 
el. 

34 Zic vouă: într-această noapte vor fi doi într-un pat; unul se va lua, şi altul se va lăsa. 

35 Două vor măcina împreună; una se va lua, şi alta se va lăsa. 

36 Doi vor fi în câmp; unul se va lua şi altul se va lăsa. 

37 Şi răspunzând, au zis lui: Unde Doamne? Iar el a zis lor: Unde va fi trupul, acolo se vor aduna şi 
vulturii. 

Luca 18 

1 Şi zicea şi pildă lor; că se cade în toată vremea a se ruga, şi a nu se lenevi, zicând: 

2 Un judecător oarecare era într-o cetate, care de Dumnezeu nu se temea, şi de om nu se ruşina. 




3 Era şi o văduvă în cetatea aceea, şi venea la dânsul, zicând: Izbăveşte-mă de pârâşul meu. 

4 Şi nu vrea în multă vreme; iar după aceea a zis întru sine: Deşi de Dumnezeu nu mă tem, şi de om 
nu mă ruşinez, 

5 Dar pentru că îmi face supărare văduva aceasta, o voi izbăvi pre ea; ca nu până în sfârşit venind să 
mă supere. 

6 Şi a zis Domnul: Auziţi ce grăieşte judecătorul nedreptăţii? 

7 Dar Dumnezeu au nu va face izbăvire aleşilor săi, care strigă către dânsul ziua şi noaptea, de şi 
îndelung îi rabdă pre dânşii? 

8 Zic vouă: Că va face izbăvirea lor curând. Insă când va veni Fiul Omului, oare va afla credinţa pre 
pământ? 

9 Şi a zis şi către oarecare ce se nădăjduiau întru sine cum că sunt drepţi, şi defăimau pre ceilalţi, 
pilda aceasta: 

10 Doi oameni s-au suit în Biserică să se roage: Unul Fariseu, şi altul vameş. 

11 Fariseul stând, aşa se ruga întru sine: Dumnezeule, mulţumescu-ţi, că nu sunt ca ceilalţi oameni, 
răpitori, nedrepţi, preacurvari, sau ca şi acest Vameş. 

12 Postesc de două ori în Sâmbătă, dau zeciuială din toate câte câştig. 

13 Iar vameşul de departe stând, nu vrea nici ochii săi la Cer să-i ridice; ci îşi bătea pieptul său, 
zicând: Dumnezeule milostiv fii mie păcătosului. 

14 Zic vouă: S-a pogorât acesta mai îndreptat la casa sa decât acela; că tot cel ce se înalţă pre sine, 
se va smeri; iar cel ce se smereşte pre sine, se va înălţa. 

15 Şi aduceau la el şi pruncii, ca să se atingă de ei; iar Ucenicii văzând, i-au certat pre dânşii. 

16 Iar Iisus chemându-i la sine pre ei, a zis: Făsaţi pruncii să vie la mine, şi nu-i opriţi pre ei; că a 
unora ca acestora este împărăţia lui Dumnezeu. 

17 Amin zic vouă: Oricine nu va primi împărăţia lui Dumnezeu ca pruncul, nu va intra într-însa. 

18 Şi l-a întrebat pre el un boier, zicând: învăţătorule bune, ce voi face să moştenesc viaţa veşnică? 

19 Iar Iisus i-a zis lui: Căci îmi zici bun? Nimeni nu este bun, fără numai Unul Dumnezeu. 

20 Poruncile ştii: Să nu curveşti; să nu ucizi; să nu furi; să nu fii mărturie mincinoasă; cinsteşte pre 
tatăl tău, şi pre muma ta. 

21 Iar el a zis: Acestea toate le-am păzit din tinereţele mele. 

22 Iar Iisus auzind acestea, i-a zis lui: încă una îţi lipseşte; toate câte ai, vinde-le, şi le împărţi 
săracilor, şi vei avea comoară în Cer; şi vino urmează mie. 

23 Iar el auzind acestea, s-a întristat; că era bogat foarte. 

24 Şi văzându-1 Iisus că s-a întristat, a zis: Cât de anevoe vor intra întru împărăţia lui Dumnezeu cei 
ce au avuţii. 

25 Că mai lesne este cămila prin urechile acului a trece, decât bogatul întru împărăţia lui Dumnezeu 
a intra. 

26 Iar cei ce au auzit acestea, au zis: Şi cine poate să se mântuiască? 

27 Iar el a zis: Cele ce nu sunt cu putinţă la oameni, sunt cu putinţă la Dumnezeu. 

28 Şi a zis Petru: Iată, noi am lăsat toate, şi am urmat ţie. 

29 Iar el a zis lor: Amin grăiesc vouă că nimeni nu este, care şi-a lăsat casă, sau părinţi, sau fraţi, 
sau femeie, sau feciori, pentru împărăţia lui Dumnezeu. 




30 Care să nu ia cu mult mai mult în vremea aceasta, şi în veacul cel viitor viaţă veşnică. 

31 Şi luând pre cei doisprezece, a zis către ei: Iată ne suim în Ierusalim, şi se vor împlini toate cele 
scrise prin Proroci, pentru Fiul Omului. 

32 Că se va da neamurilor, şi se va batjocori, şi se va ocări, şi se va scuipa. 

33 Şi bătându-1 îl vor omorî pre el; şi a treia zi va învia. 

34 Iar ei nimic dintru acestea nu au înţeles, şi era cuvântul acesta ascuns de la ei, şi nu cunoşteau 
cele ce se grăia. 

35 Şi a fost când s-a apropiat el de Ierihon, un orb şedea lângă cale cerşind. 

36 Şi auzind norodul trecând, a întrebat, ce este aceasta. 

37 Şi i-au zis lui: Că Iisus Nazarineanul trece. 

38 Şi a strigat, zicând: Iisuse Fiul lui David, miluieşte-mă. 

39 Iar cei ce mergeau înainte certau pre el să tacă; iar el cu mult mai vârtos striga: Fiul lui David 
miluieşte-mă. 

40 Şi stând Iisus, a poruncit să-l aducă pre el la sine, iar apropiindu-se el de dânsul, l-a întrebat, 
zicând: 

41 Ce voieşti să-ţi fac? Iar el a zis: Doamne: Să văz. 

42 Şi Iisus i-a zis lui: Vezi; credinţa ta te-a mântuit. 

43 Şi îndată a văzut, şi a mers după el, slăvind pre Dumnezeu; şi tot norodul văzând, a dat laudă lui 
Dumnezeu. 

Luca 19 

1 Şi intrând trecea prin Ierihon. 

2 Şi iată, un om anume Zaheu; şi acesta era mai marele vameşilor, şi era bogat. 

3 Şi căuta să vadă pre Iisus, cine este, şi nu putea de norod, că era mic de stat. 

4 Şi alergând înainte, s-a suit intr-un dud, ca să-l vază pre el; că pre acolo vrea să treacă. 

5 Şi dacă a venit la locul acela, căutând Iisus, l-a văzut pre dânsul, şi a zis către dânsul: Zahee, 
grăbeşte de te pogoară; că astăzi în casa ta mi se cade să fiu. 

6 Şi grăbindu-se s-a pogorât, şi l-a primit pre dânsul bucurându-se. 

7 Şi văzând toţi tânjeau, zicând: Că la un om păcătos a intrat să găzduiască. 

8 Iară Zaheu stând, a zis către Domnul: Iată, jumătate de avuţia mea, Doamne, o dau săracilor; şi de 
am năpăstuit pre cineva cu ceva, întorc împătrit. 

9 Şi a zis către el Iisus: Că astăzi s-a făcut mântuire casei acesteia, pentru că şi acesta fiu al lui 
Avraam este. 

10 Că a venit Fiul Omului să caute şi să mântuiască pre cel pierdut. 

11 Şi ascultând ei acestea, adăugând a zis o pildă; pentru că era el aproape de Ierusalim, şi li se 
părea lor, cum că îndată va să se arate împărăţia lui Dumnezeu. Deci a zis: 

12 Un om oarecare de bun neam, s-a dus într-o ţară departe, să- şi ia lui împărăţie, şi să se întoarcă. 

13 Şi chemând zece slugi ale sale, le-a dat lor zece mnas, şi a zis către ei: Neguţătoriţi până voi 



veni. 




14 Iar cetăţenii lui îl urau pre el, şi au trimis solie după el, zicând: Nu voim pre acesta să 
împărăţească preste noi. 

15 Şi a fost când s-a întors el luând împărăţia, a zis să se cheme la dânsul slugile acelea, cărora 
dăduse argintul; ca să ştie cine ce a neguţătorit. 

16 Şi a venit cel dintâi, zicând: Doamne, mnaoa ta a agonisit zece mnas. 

17 Şi a zis lui: Bine slugă bună, că întru puţin ai fost credincios, să ai putere preste zece cetăţi. 

18 Şi a venit cel al doilea, zicând: Doamne, mnaoa ta a făcut cinci mnas. 

19 Şi a zis şi acestuia: Şi tu fii preste cinci cetăţi. 

20 Şi altul a venit, zicând: Doamne, iată, mnaoa ta, care o am ţinut legată în mahramă. 

21 Că m-am temut de tine, că om aspru eşti; iei ce n-ai pus, şi seceri ce n-ai semănat. 

22 Şi i-a zis: Din gura ta te voi judeca slugă vicleană: Ai ştiut că eu om aspru sunt, luând ce n-am 
pus, şi secerând ce nu am semănat. 

23 Dar pentru ce n-ai dat argintul meu schimbătorilor, şi venind eu l-aş fi cerut cu dobândă? 

24 Şi celor ce sta înainte le-a zis: Luaţi de la el mnaoa, şi o daţi celui ce are zece mnas. 

25 Şi au zis lui: Doamne, acela are zece mnas. 

26 Că zic vouă: Că tot celui ce are i se va da; iar de la cela ce nu are, şi ce are se va lua de la el. 

27 Insă pre vrăjmaşii mei aceia, care nu au voit să împărăţesc preste dânşii, aduceţi-i încoace şi-i 
tăiaţi înaintea mea. 

28 Şi zicând acestea, mergea înainte suindu-se în Ierusalim. 

29 Şi a fost când s-a apropiat de Betfaghe şi Betania, către muntele ce se cheamă al Măslinilor, a 
trimis doi din Ucenicii săi, zicând: 

30 Mergeţi în satul care este înaintea voastră, întru care intrând veţi găsi un mânz legat, pre care 
nimeni din oameni niciodată n-a şezut; dezlegaţi-1 pre el şi-l aduceţi. 

31 Şi de va întreba cineva pre voi: Pentru ce îl dezlegaţi? Aşa să ziceţi lui: Că Domnului trebuieşte. 

32 Şi mergând trimişii, au aflat cum zisese lor. 

33 Şi dezlegând ei mânzul, au zis stăpânii lui către ei: Ce dezlegaţi mânzul? 

34 Iar ei au zis: Că Domnului trebuieşte. 

35 Şi l-au adus pre el la Iisus; şi aruncându-şi veşmintele sale pre mânz, au pus pre Iisus deasupra. 

36 Şi mergând el, aşterneau veşmintele lor pre cale. 

37 Şi apropiindu-se el la pogorâşul muntelui Măslinilor, a început toată mulţimea ucenicilor, 
bucurându-se, a lăuda pre Dumnezeu cu glas mare, pentru toate puterile care văzuse. 

38 Zicând: Bine este cuvântat împăratul cel ce vine întru Numele Domnului; pace în Cer, şi slavă 
întru cei de sus. 

39 Şi oarecare Farisei din norod a zis către el: învăţătorule, ceartă-ţi Ucenicii tăi. 

40 Şi răspunzând a zis lor: Zic vouă, că de vor tăcea aceştia, pietrele vor striga. 

41 Şi dacă s-a apropiat, văzând cetatea, a plâns de dânsa, 

42 Zicând: De ai fi cunoscut şi tu, măcar în ziua aceasta a ta, cele ce sunt către pacea ta; Iar acum s- 
au ascuns de către ochii tăi. 

43 Că vor veni zile asupra ta, şi vor pune vrăjmaşii tăi şanţ împrejurul tău, şi te vor înconjura, şi te 
vor îmbulzi de toate părţile. 




44 Şi te vor face întocmai cu pământul pre tine, şi pre feciorii tăi întru tine; şi nu vor lăsa întru tine 
piatră pre piatră; pentru că nu ai cunoscut vremea cercetării tale. 

45 Şi intrând în Biserică, a început a scoate pre cei ce vindea intr-insa şi cumpăra, zicând lor: 

46 Scris este: Casa mea casă de rugăciune este; iar voi o aţi făcut peşteră tâlharilor. 

47 Şi era învăţând în toate zilele în Biserică. Iar Arhiereii, şi Cărturarii, şi Bătrânii norodului, căutau 
pre el să-l piardă. 

48 Şi nu aflau ce-i vor face; că tot norodul se ţinea de el, ascultându-1 pre dânsul. 



Luca 20 



1 Şi a fost într-una din zilele acelea, învăţând el norodul în Biserică, şi bine vestind, au venit Preoţii, 
şi Cărturarii, cu Bătrânii. 

2 Şi au grăit către el, zicând: Spune nouă: Cu ce Putere faci acestea? Sau cine este carele ţi-a dat ţie 
Puterea aceasta? 

3 Iar el răspunzând, a zis către ei: întreba-voi şi eu pre voi un cuvânt, şi să-mi spuneţi. 

4 Botezul lui Ioan din Cer a fost, sau de la oameni? 

5 Iar ei cugetau întru sine, zicând: Că de vom zice din cer, va zice: Pentru ce dar n-aţi crezut lui? 

6 Iar de vom zice: De la oameni, tot norodul cu pietre ne vor ucide; căci este încredinţat că Ioan 
Proroc a fost. 

7 Şi au răspuns: Că nu ştiu de unde. 

8 Şi Iisus le-a zis lor: Nici eu nu vă spun vouă, cu ce putere fac acestea. 

9 Şi a început a zice către norod pilda aceasta: Un om a sădit vie, şi o a dat lucrătorilor, şi s-a dus 
departe multă vreme. 

10 Şi la vreme a trimis către lucrători o slugă, ca să-i dea lui din rodul viei; iar lucrătorii bătându-1 
pre el, l-au trimis deşert. 

11 Şi a adaos a trimite altă slugă; iar ei şi pre acela bătându-1 şi batjocorindu-1, l-au trimis deşert. 

12 Şi a adaos a trimite şi al treilea; iar ei şi pre acela rănindu-1, l-au scos afară. 

13 Şi a zis Domnul viei: Ce voi face? Trimite-voi pre fiul meu cel iubit; doară văzându-1 pre dânsul, 
se vor ruşina. 

14 Iar lucrătorii văzându-1 pre el, cugetau întru sine zicând: Acesta este moştenitorul, veniţi să-l 
ucidem pre el, ca să fie a noastră moştenirea (moşia). 

15 Şi scoţându-1 afară din vie l-au omorât; ce va face dar lor Domnul viei? 

16 Veni-va, şi va pierde pre lucrătorii aceştia, şi via o va da altora; iar ei auzind, au zis: Să nu fie. 

17 Iar el căutând spre ei, a zis: Ce este dar aceasta ce este scris: Piatra pre care nu o au băgat în 
seamă ziditorii, aceasta s-a făcut în capul unghiului. 

18 Tot cela ce va cădea pre acea Piatră, se va sfărâma; iar preste care va cădea, îl va spulbera. 

19 Şi căutau Arhiereii şi Cărturarii ca să-şi pună mâinile pre el intr-acel ceas, şi s-au temut de 
norod; căci înţeleseseră că către dânşii a zis pilda aceasta. 

20 Şi pândindu-1 au trimis iscoade, care se prefăceau pre sine a fi drepţi, să-l prindă pre el în cuvânt, 
ca să-l dea pre el stăpânirii şi puterii dregătorului. 




21 Şi l-au întrebat pre el, zicând: învăţătorule, ştim că drept grăieşti, şi înveţi, şi nu alegi faţă, ci 
întru adevăr calea lui Dumnezeu înveţi. 

22 Cade-se nouă a da dajdie Cezarului, sau nu? 

23 Iar el pricepând vicleşugul lor, a zis către ei: Ce mă ispitiţi? 

24 Arătaţi-mi un dinar: Al cui chip şi scriptură are pre el? Iar ei răspunzând, a zis: Ale Cezarului. 

25 Iar el le-a zis lor: Daţi înapoi dar cele ce sunt ale Cezarului, Cezarului; şi cele ce sunt ale lui 
Dumnezeu, lui Dumnezeu. 

26 Şi nu l-au putut prinde pre dânsul în cuvânt înaintea norodului, şi minunându-se de răspunsul lui, 
au tăcut. 

27 Iar apropiindu-se unii din Saduchei, care grăiesc împrotivă că nu este înviere, l-au întrebat pre el, 
zicând: 

28 învăţătorule, Moise a scris nouă: De va muri fratele cuiva, având femeie, şi acesta va muri fără 
feciori, să ia fratele lui pre femeia aceea, şi să ridice sămânţă fratelui său. 

29 Deci şapte fraţi au fost, şi cel dintâi luând femeie, a murit fără de feciori. 

30 Şi a luat al doilea pre femeia aceea, şi acela a murit fără feciori. 

31 Şi al treilea o a luat pre ea; şi aşijderea câte şapte; şi nu au lăsat feciori şi au murit. 

32 Iar mai apoi de toţi a murit şi femeia. 

33 Deci la înviere, a căruia dintr-înşii va fi femeie? Căci câte şapte o au avut pre ea femeie. 

34 Şi răspunzând Iisus, a zis lor: Fiii veacului acestuia se însoară şi se mărită. 

35 Iar cei ce se învrednicesc a dobândi acel veac, şi învierea din morţi, nici se însoară, nici se 
mărită. 

36 Că nici să moară nu mai pot; ci asemenea cu îngerii sunt; şi fii lui Dumnezeu sunt, fiind fii ai 
învierii. 

37 Iar cum că se vor scula morţii, şi Moise a arătat la Rug, precum zice: Domnul Dumnezeul lui 
Avraam, şi Dumnezeul lui Isaac, şi Dumnezeul lui Iacov. 

38 Iar Dumnezeu nu este al morţilor, ci al viilor; că toţi lui viază. 

39 Şi răspunzând oarecare din Cărturari, a zis: învăţătorule, bine ai zis. 

40 Şi nu mai îndrăznea de acia să-l mai întrebe pre el nimic. 

41 Şi a zis către dânşii: Cum zic că Hristos este fiul lui David? 

42 Şi însuşi David zice în cartea Psalmilor: Zis-a Domnul Domnului meu: Şezi de-a dreapta mea, 

43 Până ce voi pune pre vrăjmaşii tăi aşternut picioarelor tale. 

44 Deci David Domn îl cheamă pre el; şi cum fiu al lui este? 

45 Şi ascultând tot norodul, a zis Ucenicilor săi: 

46 Păziţi- vă de Cărturari, care voiesc a umbla în podoabe, şi iubesc închinăciunile prin târguri, şi 
scaunele cele mai de sus în Sinagoguri, şi şederile cele mai întâi la ospeţe. 

47 Care mănâncă casele văduvelor, şi cu pricină, îndelung se roagă; aceştia vor lua mai multă 
osândă. 



Luca 21 




1 Şi căutând, a văzut pre cei bogaţi aruncând darurile lor în Gazofdachie. 

2 Şi a văzut şi pre o văduvă săracă aruncând acolo doi filiari. 

3 Şi a zis: Adevărat zic vouă, că această văduvă săracă, mai mult decât toţi a aruncat. 

4 Că toţi aceştia din prisosinţa lor au aruncat la darurile lui Dumnezeu; iar aceasta din lipsa sa, toată 
avuţia sa care a avut, o a aruncat. 

5 Şi oarecare grăind pentru Biserică, că este împodobită cu pietre frumoase, şi cu podoabe, a zis: 

6 Acestea care vedeţi, vor veni zile întru care nu va rămânea piatră pre piatră, care să nu se 
risipească. 

7 Şi l-au întrebat pre el, zicând: învăţătorule, dar când vor fi acestea? Şi ce semn este, când vor vrea 
să fie acestea? 

8 Iar el a zis: Căutaţi să nu vă amăgiţi; că mulţi vor veni întru Numele meu, zicând: Că eu sunt, şi 
vremea s-a apropiat; ci să nu mergeţi după ei. 

9 Şi când veţi auzi războaie, şi răzmeriţe, să nu vă spăimântaţi. Că se cade să fie acestea întâi; ci nu 
va fi îndată sfârşitul. 

10 Atunci, zicea lor: Se va scula neam preste neam, şi împărăţie preste împărăţie. 

11 Şi vor fi cutremuri mari pre alocurea, şi foamete, şi ciume, spaime, şi semne mari din Cer vor fi. 

12 Iar mai înainte de acestea toate vor pune preste voi mâinile sale, şi vă vor goni, dându-vă la 
adunări, şi în temniţe, ducându-vă la împăraţi şi la domni, pentru Numele meu. 

13 Şi se va întâmpla vouă întru mărturisire. 

14 Puneţi dar întru inimile voastre, să nu gândiţi mai înainte ce veţi răspunde. 

15 Că eu vă voi da vouă gură şi înţelepciune; căreia nu-i vor putea grăi nici sta împrotivă toţi care se 
vor pune împrotivă vouă. 

16 Şi vă veţi da şi de părinţi, şi de rudenii, şi de prieteni, şi de fraţi; şi vor omorî din voi. 

17 Şi veţi fi urâţi de toţi pentru Numele meu. 

18 Şi păr din capul vostru nu va pieri. 

19 Intru răbdarea voastră veţi dobândi sufletele voastre. 

20 Iar când veţi vedea Ierusalimul înconjurându-se de ostaşi, atunci să ştiţi, că s-a apropiat pustiirea 
lui. 

21 Atunci cei ce vor fi în Iudeea, să fugă la munţi; şi cei ce vor fi în mijlocul ei, să se dea în laturi; 
şi cei ce vor fi prin sate, să nu intre într-însul. 

22 Că zilele izbândirii sunt acestea, ca să se plinească toate cele scrise. 

23 Iar vai celor ce vor avea în pântece, şi celor ce vor apleca întru acele zile; că va fi nevoie mare 
pre pământ; şi mânie asupra norodului acestuia. 

24 Şi vor cădea întru ascuţitul săbiei, şi se vor duce robi în toate neamurile; şi Ierusalimul va fi 
călcat de neamuri, până se vor plini vremile neamurilor. 

25 Şi vor fi semne în Soare, şi în Lună, şi în Stele, şi pre pământ mâhnire limbilor cu nedumerire, 
sunet făcând marea şi valurile. 

26 Mai murind oamenii de frică, şi de aşteptarea celor ce vor să vie în lume; că puterile Cerurilor se 
vor clăti. 

27 Şi atunci vor vedea pre Fiul Omului venind pre nori cu putere, şi cu slavă multă. 

28 Deci începând acestea a se face, ridicaţi-vă în sus, şi ridicaţi capetele voastre, că se apropie 




izbăvirea voastră. 

29 Şi le-a zis lor pildă: Vedeţi smochinul, şi toţi copacii. 

30 Când înfrunzesc, văzând din voi înşivă ştiţi că de acum aproape va fi vara. 

31 Aşa şi voi, când veţi vedea acestea făcându-se, să ştiţi că aproape este împărăţia lui Dumnezeu. 

32 Amin zic vouă, că nu va trece neamul acesta până când toate acestea vor fi. 

33 Cerul şi pământul vor trece, iar cuvintele mele nu vor trece. 

34 Ci luaţi aminte de sine-vă ca să nu se îngreuieze inimile voastre cu saţiul mâncării şi cu beţia, şi 
cu grijile lumii, şi fără de veste să vie asupra voastră ziua aceea. 

35 Căci ca o cursă va veni, preste toţi cei ce şed pre faţa a tot pământul. 

36 Privegheaţi dar, în toată vremea, rugându-vă, ca să vă învredniciţi a scăpa de toate cele ce vor să 
fie, şi a sta înaintea Fiului Omului. 

37 Şi era ziua învăţând în Biserică; iar noaptea ieşind, petrecea în muntele ce se cheamă al 
Măslinilor. 

38 Şi tot norodul mâneca la dânsul în Biserică, ca să-l asculte pre el. 

Luca 22 

1 Şi se apropia Praznicul azimelor, care se chema Paştile. 

2 Şi căutau Arhiereii şi Cărturarii cum l-ar omorî pre el; că se temeau de norod. 

3 Iar satana a intrat în Iuda ce se chema Iscarioteanul, care era din numărul celor doisprezece. 

4 Şi mergând a grăit cu Arhiereii şi cu Voievozii, cum l-ar vinde pre el lor. 

5 Şi s-au bucurat, şi s-au tocmit cu dânsul să-i dea bani. 

6 Şi el s-a făgăduit lor, şi căuta vreme cu prilej ca să-l vânză pre el lor fără de norod. 

7 Şi a venit ziua azimelor, întru care se cădea să se jertfească Paştile. 

8 Şi a trimis pre Petru, şi pre Ioan, zicând: Mergeţi de gătiţi nouă Paştile, să mâncăm. 

9 Iar ei au zis lui: Unde voieşti să gătim? 

10 Iar el a zis lor: Iată intrând voi în cetate, va întâmpina pre voi un om ducând un vas de lut cu apă; 
mergeţi după dânsul în casa unde va intra. 

11 Şi ziceţi stăpânului casei: învăţătorul zice ţie, unde este sălaşul, întru care să mănânc Paştile cu 
Ucenicii mei? 

12 Şi el vă va arăta vouă un foişor mare, aşternut; acolo gătiţi. 

13 Şi mergând ei au aflat precum le zisese lor; şi au gătit Paştile. 

14 Şi când a venit ceasul, a şezut, şi cei doisprezece Apostoli cu el. 

15 Şi a zis lor: Cu poftă am poftit aceste Paşti să le mănânc cu voi, mai-nainte de patima mea. 

16 Că zic vouă: Că de acum nu voi mai mânca dintr-acestea, până când se vor umple întru împărăţia 
lui Dumnezeu. 

17 Şi luând pahar, mulţumind, a zis: Luaţi acesta, şi-l împărţiţi vouă. 

18 Că zic vouă: Că nu voi mai bea din rodul viţei, până când va veni împărăţia lui Dumnezeu. 




19 Şi luând pâinea, mulţumind a frânt, şi a dat lor, zicând: Acesta este Trupul meu, carele se dă 
pentru voi: Aceasta faceţi întru pomenirea mea. 

20 Aşijderea şi paharul după ce au Cinat, zicând: Acest pahar este Legea cea nouă întru Sângele 
meu, carele pentru voi se varsă. 

21 Insă iată mâna vânzătorului meu cu mine este la masă. 

22 Şi Fiul Omului merge după cum este rânduit; dar vai omului aceluia prin care se vinde. 

23 Şi ei au început a se întreba între sine, care ar fi dintru ei cela ce va să facă aceasta? 

24 Şi s-a făcut şi prigonire între dânşii care dintru ei s-ar părea a fi mai mare. 

25 Iar el le-a zis lor: împăraţii păgânilor îi domnesc pre ei; şi cei ce stăpânesc pre ei, făcători de 
bine se cheamă. 

26 Iar voi nu aşa; ci cel ce este mai mare între voi, să fie ca cel mai mic; şi cel ce este începător, ca 
cel ce slujeşte. 

27 Că cine este mai mare: Cel ce şade, sau cel ce slujeşte? Au nu este cel ce şade? Iar eu sunt în 
mijlocul vostru ca cel ce slujeşte. 

28 Iar voi sunteţi care aţi petrecut cu mine întru ispitele mele. 

29 Şi Eu vă rânduiesc vouă, precum mi-a rânduit mie Tatăl meu, împărăţie. 

30 Ca să mâncaţi, şi să beţi la masa mea, întru împărăţia mea, şi să şedeţi pre scaune, judecând cele 
douăsprezece seminţii ale lui Israil. 

31 Şi a zis Domnul: Simone, Simone, iată satana v-a cerut pre voi, ca să vă cearnă ca grâul. 

32 Iar eu m-am rugat pentru tine, ca să nu piară credinţa ta; şi tu oarecând întorcându-te, întăreşte 
pre fraţii tăi. 

33 Iar el i-a zis lui: Doamne, cu tine gata sunt şi în temniţă şi la moarte a merge. 

34 Iar el i-a zis: Zic ţie, Petre, nu va cânta astăzi cocoşul, mai înainte până ce de trei ori te vei 
lepăda, că nu mă ştii pre mine. 

35 Şi a zis lor: Când v-arn trimis pre voi fără de pungă, şi fără de traistă, şi fără de încălţăminte, au 
avut-aţi lipsă de ceva? Iar ei au zis: De nimic. 

36 Zis-a drept aceea lor: Acum dar cel ce are pungă, să o ia, aşijderea şi traistă; iar cel ce n-are 
sabie, să-şi vânză haina sa, şi să-şi cumpere. 

37 Că zic vouă: Că încă aceasta ce este scrisă se cade să se umple întru mine, care zice: Şi cu cei 
fărădelege s-a socotit; pentru că cele pentru mine, sfârşit au. 

38 Iar ei au zis: Doamne, iată aici două săbii. Şi el a zis lor: Destul este. 

39 Şi ieşind au mers după obicei în muntele Măslinilor; şi s-au dus după el şi Ucenicii lui. 

40 Şi sosind la loc, a zis lor: Rugaţi-vă ca să nu intraţi în ispită. 

41 Şi el s-a depărtat de la dânşii ca de o aruncătură de piatră; şi îngenunchind se ruga. 

42 Zicând: Părinte, de voieşti să treacă paharul acesta de la mine; însă nu voia mea, ci a ta să fie. 

43 Şi i s-a arătat lui înger din Cer, întărindu-1 pre el. 

44 Şi fiind întru nevoinţă, mai cu deadinsul se ruga. Şi se făcuse sudoarea lui ca picăturile de sânge 
ce pică pre pământ. 

45 Şi sculându-se de la rugăciune, venind către Ucenici, i-a aflat pre ei dormind de întristare. 

46 Şi le-a zis lor: Ce dormiţi? Sculaţi-vă şi vă rugaţi, ca să nu intraţi în ispită. 




47 Iar încă grăind el, iată venea mulţime, şi cel ce se chema Iuda, unul din cei doisprezece, mergea 
înaintea lor, şi s-a apropiat de Iisus ca să-l sărute pre el. Pentru că acest semn dăduse lor: Pre carele 
voi săruta eu, acela este. 

48 Iar Iisus a zis lui: ludo, cu sărutare pre Fiul Omului vinzi? 

49 Şi văzând cei ce erau pre lângă el, ceea ce vrea să fie, i-au zis lui: Doamne, lovi-l-vom cu sabia? 

50 Iar unul dintr-înşii, a lovit pre sluga Arhiereului, şi i-a tăiat lui urechea cea dreaptă. 

51 Iar Iisus răspunzând, a zis: Lăsaţi până aicea, şi atingându-se de urechea lui, l-a vindecat pre el. 

52 Şi a zis Iisus celor ce venise la dânsul, Arhiereilor, şi Voievozilor Bisericii, şi Bătrânilor: Ca la 
un tâlhar aţi ieşit, cu săbii şi cu fuşti? 

53 In toate zilele fiind eu cu voi în Biserică, nu aţi întins mâinile asupra mea; ci acesta este ceasul 
vostru şi stăpânirea întunericului. 

54 Şi prinzându-1 pre el l-au adus, şi l-au băgat în casa Arhiereului. Iar Petru mergea departe după 
dânsul. 

55 Şi făcând ei foc în mijlocul curţii, şi şezând împreună, a şezut şi Petru în mijlocul lor. 

56 Şi văzându-1 pre el o slujnică şezând la foc, şi căutând spre el, a zis: Şi acesta a fost cu el. 

57 Iar el s-a lepădat de dânsul, zicând: Femeie, nu-1 ştiu pre el. 

58 Şi după puţin altul văzându-1 pre el, a zis: Şi tu dintru ei eşti. Iar Petru a zis: Omule, nu sunt. 

59 Şi trecând ca un ceas, altul se întărea, zicând: Adevărat, şi acesta cu el a fost, că Galilean este. 

60 Iar Petru a zis: Omule, nu ştiu ce zici. Şi îndată încă grăind el, a cântat cocoşul. 

61 Şi întorcându-se Domnul a căutat spre Petru, şi şi-a adus aminte Petru de cuvântul Domnului, 
cum îi zisese lui, că mai înainte de ce va cânta cocoşul, de trei ori te vei lepăda de mine. 

62 Şi ieşind afară Petru, a plâns cu amar. 

63 Iar oamenii cei ce ţineau pre Iisus, batjocoreau pre el bătându-1. 

64 Şi acoperindu-1 pre el, îl loveau preste obraz; şi-l întrebau pre el, zicând: Proroceşte, cine este cel 
ce te-a lovit? 

65 Şi altele multe hulind, împrotiva lui ziceau. 

66 Şi după ce s-a făcut ziuă, s-au adunat Bătrânii norodului, şi Arhiereii, şi Cărturarii, şi l-au dus pre 
el la soborul lor. 

67 Zicând: De eşti tu Hristosul, spune nouă. Şi le-a zis lor: De voi spune vouă, nu veţi crede. 

68 Şi de vă voi întreba, nu-mi veţi răspunde, nici mă veţi slobozi. 

69 De acum va fi Fiul Omului şezând de-a dreapta Puterii lui Dumnezeu. 

70 Şi au zis toţi: Dar tu eşti Fiul lui Dumnezeu? Iar el a zis către ei:Voi ziceţi, că eu sunt. 

71 Iar ei au zis: Ce ne mai trebuie încă mărturie? Că noi singuri am auzit din gura lui. 

Luca 23 

1 Şi sculându-se toată mulţimea lor, l-au dus pre el la Pilat. 

2 Şi au început a-1 pâri pre el, zicând: Pre acesta l-am aflat răzvrătind neamul, şi oprind a da dajdie 
Cezarului, zicând că este el Hristos împărat. 




3 Iar Pilat l-a întrebat pre el, zicând: Tu Eşti împăratul Iudeilor? Iar el răspunzând, a zis lui: Tu zici. 

4 Iar Pilat a zis către Arhierei, şi către norod: Nici o vină nu aflu în omul acesta. 

5 Iar ei se întăreau, zicând: Că întărâtă norodul, învăţând preste toată Iudeea, începând din Galileea 
până aici. 

6 Iar Pilat auzind de Galileea, a întrebat: Au Galileean este omul? 

7 Şi înţelegând că din ţinutul lui Irod este, l-a trimis pre el la Irod, fiind şi el în Ierusalim întru acele 
zile. 

8 Iar Irod văzând pre Iisus, s-a bucurat foarte; că dorea de multă vreme să-l vadă pre el, pentru că 
auzea multe de el, şi nădăjduia să vadă vreun semn făcându-se de el. 

9 Şi l-a întrebat pre el cu cuvinte multe; iar el nimic nu i-a răspuns lui. 

10 Şi sta Arhiereii şi Cărturarii, cu deadinsul pârându-1 pre el. 

11 Iar Irod împreună cu ostaşii săi batjocorindu-1 şi râzându-şi de el, l-au îmbrăcat intr-un veşmânt 
luminat, şi l-au trimis iarăşi la Pilat. 

12 Şi s-au făcut prieteni Pilat şi Irod, întru aceiaşi zi unul cu altul; că mai înainte erau învrăjbiţi între 
dânşii. 

13 Iar Pilat chemând pre Arhierei, şi pre boieri, şi pre norod, 

14 A zis către ei: Mi-aţi adus pre omul acesta, ca pre cela ce răzvrăteşte norodul; şi iată eu înaintea 
voastră întrebându-1, nici o vină nu am aflat în omul acesta, de care pârâţi pre el. 

15 Ci nici Irod: Că v-arn trimis pre voi la el, şi iată nici un lucru vrednic de moarte este făcut de 
dânsul. 

16 Deci certându-1, îl voi slobozi. 

17 Şi nevoie avea să le slobozească lor la Praznic un vinovat. 

18 Şi a strigat toată mulţimea, zicând: Ia-1 pre acesta, şi ne slobozeşte nouă pre Baraba. 

19 Care era pentru o zarvă oarecare şi ucidere ce se făcuse în cetate, aruncat în temniţă. 

20 Şi iarăşi Pilat a grăit către ei, vrând să slobozească pre Iisus. 

21 Iar ei strigau, zicând: Răstigneşte-1, răstigneşte-1 pre el. 

22 Iar el a treia oară a zis către ei: Dar ce rău a făcut acesta? Nici o vină de moarte nu am aflat întru 
el; deci certându-1 pre el, îl voi slobozi. 

23 Iar ei sta cu glasuri mari cerându-1 pre el să se răstignească; şi se întăreau glasurile lor, şi ale 
Arhiereilor. 

24 Deci Pilat a judecat să se facă cererea lor. 

25 Şi a slobozit lor pre cel aruncat în temniţă pentru zarva şi uciderea, pre care îl cereau ei; iar pre 
Iisus l-a dat după voia lor. 

26 Şi când îl duceau pre el, prinzând pre un Simon Cirinean, ce venea din ţarină, au pus pre el 
Crucea, ca să o ducă după Iisus. 

27 Şi mergea după el mulţime multă de norod, şi de femei, care plângeau, şi se tânguiau pentru 
dânsul. 

28 Şi întorcându-se către ele Iisus, a zis: Fiicele Ierusalimului, nu mă plângeţi pre mine, ci pre voi 
vă plângeţi, şi pre fiii voştri. 

29 Că iată vin zile, în care vor zice: Fericite sunt cele sterpe, şi pântecele care nu au născut, şi ţâţele 
care nu au aplecat. 




30 Atunci vor începe a zice munţilor: Cădeţi preste noi; şi dealurilor: Acoperiţi-ne pre noi. 

31 Că de fac acestea în lemnul cel verde, dar în cel uscat ce va fi? 

32 Şi se aduceau împreună cu el, şi alţi doi făcători de rele să-i piarză. 

33 Şi dacă au venit la locul ce se cheamă al Căpăţânei, acolo l-au răstignit pre el, şi pre făcătorii de 
rele; unul de-a dreapta, şi altul de-a stânga. 

34 Iar Iisus zicea: Părinte, iartă-le lor, că nu ştiu ce fac. Şi împărţind hainele lui, au aruncat sorţi. 

35 Şi sta norodul de privea. Şi îşi băteau joc de dânsul şi boierii împreună cu dânşii, zicând: Pre alţii 
a mântuit, mântuiască-se şi pre sine, de este acesta Hristosul alesul lui Dumnezeu. 

36 Şi îşi făceau râs de dânsul şi ostaşii, apropiindu-se, şi oţet aducându-i lui. 

37 Şi zicând: De eşti tu împăratul Iudeilor mântuieşte-te pre tine însuţi. 

38 Şi era şi scrisoare scrisă deasupra lui cu slove elineşti, şi râmleneşti, şi evreeşti: ACESTA ESTE 
ÎMPĂRATUL IUDEILOR. 

39 Iar unul din tâlharii cei răstigniţi, îl hulea pre dânsul, zicând: De eşti tu Hristosul, mântueşte-te 
pre tine, şi pre noi. 

40 Iar răspunzând celălalt, îl certa pre el, zicând: Nu te temi tu de Dumnezeu, că întru aceeaşi 
osândă eşti? 

41 Şi noi după dreptate: Că cele vrednice după faptele noastre luăm; iară acesta nici un rău nu a 
făcut. 

42 Şi zicea lui Iisus: Pomeneşte-mă Doamne, când vei veni întru împărăţia ta. 

43 Şi a zis Iisus lui: Amin zic ţie, astăzi împreună cu mine vei fi în Rai. 

44 Şi era ca la al şaselea ceas, şi întuneric s-a făcut preste tot pământul până la al nouălea ceas. 

45 Şi s-a întunecat Soarele, şi s-a rupt Catapeteasma Bisericii prin mijloc. 

46 Şi strigând cu glas mare Iisus, a zis: Părinte, în Mâinile tale încredinţez Duhul Meu. Şi acestea 
zicând, şi-a dat Duhul. 

47 Iar văzând Sutaşul ceea ce se făcuse, a slăvit pre Dumnezeu, zicând: Cu adevărat omul acesta 
drept a fost. 

48 Şi tot norodul ce venise împreună la priveala aceea, văzând cele ce se făcuseră, bătându-şi 
piepturile lor, se întorceau. 

49 Şi sta toţi cunoscuţii lui de departe, şi femeile care veniseră după el din Galileea, privind acestea. 

50 Şi iată, un bărbat anume Iosif, sfetnic fiind; bărbat bun şi drept. 

51 (Acesta nu se însoţise la sfatul şi fapta lor), din Arimatea oraş al Iudeilor, care şi el aştepta 
împărăţia lui Dumnezeu. 

52 Acesta venind la Pilat, a cerut trupul lui Iisus. 

53 Şi pogorându-1 pre el, l-a înfăşurat în giulgiu, şi l-a pus în mormânt ce era săpat în piatră, întru 
care nu fusese pus niciodată nimenea. 

54 Şi ziua era Vineri, şi se lumina spre Sâmbătă. 

55 Şi mergând după el şi femeile care veniseră cu dânsul din Galileea, au văzut mormântul, şi cum 
s-a pus trupul lui. 

56 Şi întorcându-se au gătit mirezme şi miruri; şi Sâmbătă s-au odihnit dupre poruncă. 




Luca 24 



1 Iar întru una din Sâmbete la mânecare adâncă, au venit la mormânt, aducând mirezmele cele ce 
gătise, şi altele împreună cu ele. 

2 Şi au aflat piatra răsturnată de pre mormânt. 

3 Şi intrând, nu au aflat Trupul Domnului Iisus. 

4 Şi a fost, când se mirau ele de aceasta, şi iată, doi bărbaţi au stătut înaintea lor în veşminte 
strălucitoare. 

5 Şi înfricoşându-se ele, şi plecându-şi feţele la pământ, au zis către dânsele: Ce căutaţi pre cel viu 
cu cei morţi? 

6 Nu este aici, ci s-a sculat; aduceţi-vă aminte cum a zis vouă, încă fiind în Galileea. 

7 Zicând: Că trebuieşte să se dea Fiul Omului în mâinile oamenilor păcătoşi, şi să se răstignească, şi 
a treia zi să învieze. 

8 Şi şi-au adus aminte de cuvintele lui. 

9 Şi întorcându-se de la mormânt, au spus acestea toate celor unsprezece, şi tuturor celorlalţi. 

10 Şi era Maria Magdalena, şi Ioana, şi Maria lui Iacov, şi celelalte împreună cu dânsele, care 
ziceau către Apostoli acestea. 

11 Şi s-a părut înaintea lor ca o minciună cuvintele lor, şi nu le credeau pre dânsele. 

12 Iar Petru sculându-se, a alergat la mormânt; şi plecându-se, a văzut giulgiurile singure zăcând; şi 
s-a dus de acolo mirându-se întru sine, de cele ce se făcuse. 

13 Şi iată doi dintre ei mergeau întru aceeaşi zi la un sat, care era departe de Ierusalim ca la şasezeci 
de stadii, al cărui nume Emmaus. 

14 Şi aceia vorbeau între sine de toate cele ce se întâmplase. 

15 Şi a fost când vorbeau ei, şi se întrebau, şi însuşi Iisus apropiindu-se, mergea împreună cu dânşii. 

16 Iar ochii lor se ţineau, ca să nu-1 cunoască pre el. 

17 Şi a zis către ei: Ce sunt cuvintele acestea de care vă întrebaţi între voi mergând, şi sunteţi trişti? 

18 Şi răspunzând unul, al cărui nume era Cleopa, a zis către el: Tu singur eşti nemernic în Ierusalim, 
şi nu ştii cele ce s-au făcut întru el în zilele acestea? 

19 Şi a zis lor: Care? Iar ei au zis lui: Cele pentru Iisus Nazarineanul, care era bărbat Proroc, 
puternic în lucru şi în cuvânt înaintea lui Dumnezeu, şi a tot norodul. 

20 Cum l-au dat pre el Arhiereii şi boierii noştri spre judecată de moarte, şi l-au răstignit pre dânsul. 

21 Iar noi nădăjduiam, că acela este cel ce va să izbăvească pre Israil; ci cu toate acestea, a treia zi 
este astăzi, de când s-au făcut acestea. 

22 Ci şi nişte femei dintru ale noastre ne-au spăimântat pre noi, care au fost la mânecate la 
mormânt. 

23 Şi neaflând trupul lui, au venit zicând, că şi vedere de îngeri să fi văzut, care zic că el este viu. 

24 Şi s-au dus unii dintru noi la mormânt, şi au aflat aşa, precum şi femeile au zis, iar pre el nu l-au 
văzut. 

25 Şi el a zis către ei: O nepricepuţilor, şi zăbavnici cu inima, a crede toate câte au grăit Prorocii. 

26 Au nu trebuia a pătimi acestea Hristos, şi a intra întru slava sa? 




27 Şi începând de la Moise şi de la toţi Prorocii, tâlcuia lor din toate scripturile, cele ce erau pentru 
el. 

28 Şi s-au apropiat de satul la care mergeau; şi el se făcea a merge mai departe. 

29 Şi l-au îndemnat pre el zicând: Rămâi cu noi, căci către seară este, şi s-a plecat ziua, şi a intrat să 
rămâie cu dânşii. 

30 Şi a fost când a şezut el cu ei, luând pâinea, a blagoslovit, şi frângând a dat lor. 

31 Şi li s-au deschis lor ochii, şi l-au cunoscut pre dânsul; şi el s-a făcut nevăzut de dânşii. 

32 Şi au zis unul către altul: Au nu era inima noastră arzând întru noi, când grăia nouă pre cale, şi 
când ne tâlcuia scripturile? 

33 Şi sculându-se întru acel ceas, s-au întors în Ierusalim, şi au aflat adunaţi pre cei unsprezece, şi 
pre cei ce erau cu dânşii. 

34 Care ziceau: Că s-a sculat Domnul cu adevărat, şi s-a arătat lui Simon. 

35 Şi ei povesteau cele ce se făcuse pre cale, şi cum s-a cunoscut de dânşii întru frângerea pâinii. 

36 Şi acestea grăind ei, şi însuşi lisus a stătut în mijlocul lor, şi a zis lor: Pace vouă. 

37 Iar ei spăimântându-se şi înfricoşându-se, li se părea că văd Duh. 

38 Şi a zis lor: Ce sunteţi tulburaţi? Şi pentru ce se suie gânduri în inimile voastre? 

39 Vedeţi Mâinile şi Picioarele mele, că însumi eu sunt; pipăiţi-mă şi vedeţi: Că duhul came şi oase 
nu are, precum mă vedeţi pre mine având. 

40 Şi acestea zicând: Le-a arătat lor Mâinile şi Picioarele. 

41 Şi încă necrezând ei de bucurie, şi mirându-se, le-a zis lor: Aveţi ceva de mâncare aici? 

42 Iar ei au dat lui o parte de peşte fript, şi dintr-un fagur de miere. 

43 Şi luând înaintea lor a mâncat. 

44 Şi a zis lor: Acestea sunt cuvintele care am grăit către voi, încă fiind cu voi, că trebuie a se plini 
toate cele scrise în legea lui Moise, şi în Proroci, şi în Psalmi pentru mine. 

45 Atunci le-a deschis mintea lor ca să înţeleagă scripturile. 

46 Şi a zis lor: Că aşa este scris, şi aşa trebuia să pătimească Hristos, şi a treia zi să învieze din 
morţi. 

47 Şi să se propovăduiască întru Numele lui pocăinţa, şi iertarea păcatelor în toate neamurile, 
începând de la Ierusalim. 

48 Iară voi sunteţi mărturii acestora. 

49 Şi iată eu trimit făgăduinţa Tatălui meu întru voi: Iar voi şedeţi în cetatea Ierusalimului, până ce 
vă veţi îmbrăca cu Putere de sus. 

50 Şi i-a scos pre ei afară până în Betania; şi ridicându-şi Mâinile sale, i-a blagoslovit pre dânşii. 

51 Şi a fost când i-a blagoslovit pre ei, s-a depărtat de la dânşii, şi se înălţa la Cer. 

52 Iar ei închinându-se lui, s-au întors în Ierusalim cu bucurie mare. 

53 Şi erau în toată vremea în Biserică, lăudând, şi binecuvântând pre Dumnezeu. Amin. 



Ioan 1 




1 La început (întru început) era Cuvântul, şi Cuvântul era la Dumnezeu, şi Dumnezeu era Cuvântul. 

2 Acesta era la început la Dumnezeu. 

3 Toate printr-însul s-au făcut, şi fără de dânsul nimic nu s-a făcut, ce s-a făcut. 

4 întru dânsul Viaţă era, şi Viaţa era Lumina oamenilor. 

5 Şi Lumina întru întuneric luminează, şi întunericul pre dânsa nu o a cuprins. 

6 Fost-a om trimis de la Dumnezeu, numele lui loan. 

7 Acesta a venit spre mărturie, ca să mărturisească de Lumină, ca toţi să crează prin el. 

8 Nu era acela Lumina, ci ca să mărturisească de Lumină. 

9 Era Lumina cea adevărată, care luminează pre tot omul ce vine în lume. 

10 în lume era, şi lumea printr-însul s-a făcut, şi lumea pre dânsul nu l-a cunoscut. 

11 întru ale sale a venit, şi ai săi pre dânsul nu l-au primit. 

12 far câţi l-au primit pre dânsul, le-a dat lor stăpânire ca să se facă fii ai lui Dumnezeu, celor ce 
cred întru Numele lui. 

13 Care nu din sânge, nici din poftă trupească, nici din poftă bărbătească, ci de la Dumnezeu s-a 
Născut. 

14 Şi Cuvântul trup s-a făcut, şi s-a sălăşluit întru noi (şi am văzut slava lui, Slavă ca a Unuianăscut 
din Tatăl,) plin de dar şi de adevăr. 

15 loan Mărturisea pentru dânsul, şi striga grăind: Acesta Era pentru carele am zis: Cel ce după 
mine vine, mai înainte de mine s-a făcut; că mai întâi de mine a fost. 

16 Şi din plinirea lui, noi toţi am luat, şi dar pentru dar. 

17 Că legea prin Moise s-a dat; iar darul şi adevărul prin lisus Hristos s-au făcut. 

18 Pre Dumnezeu nimeni nu l-a văzut niciodinioară; cel Unulnăscut Fiul care este în Sânul Tatălui, 
acela a spus. 

19 Şi aceasta este mărturia lui loan, când au trimis Iudeii din Ierusalim Preoţi şi Leviţi, ca să-l 
întrebe pre dânsul: Tu cine eşti? 

20 Şi a mărturisit, şi nu a tăgăduit; şi a mărturisit: Că nu sunt eu Hristosul. 

21 Şi l-au întrebat pre dânsul: ce dară? Ilie eşti tu? Şi a zis: Nu sunt. Prorocul eşti tu? Şi a răspuns: 
Nu. 

22 Deci au zis lui: Cine eşti? Ca să dăm răspuns celor ce ne-au trimis pre noi: Ce zici însuţi pentru 
sineţi? 

23 A zis: Eu sunt Glasul celui ce strigă în pustie: îndreptaţi calea Domnului, precum a zis Isaia 
Prorocul. 

24 Şi trimişii erau din Farisei. 

25 Şi l-au întrebat pre dânsul, şi i-au zis lui: Pentru ce dară Botezi, dacă nu eşti tu Hristosul, nici 
Ilie, nici Prorocul? 

26 Răspuns-a lor loan, grăind: Eu botez cu apă; iar în mijlocul vostru stă, pre care voi nu-1 ştiţi. 

27 Acela este cel ce vine după mine, care mai nainte de mine s-a făcut. Căruia nu sunt vrednic să-i 
dezleg cureaua încălţămintei lui. 

28 Acestea s-au făcut în Betabara de ceea parte de Iordan, unde era loan Botezând. 

29 A doua zi vede loan pre lisus venind către dânsul, şi zice: Iată Mielul lui Dumnezeu, care ridică 




păcatul lumii. 

30 Acesta este pentru care eu am zis: După mine vine Bărbat, care mai nainte de mine s-a făcut, că 
mai întâi de mine a fost. 

31 Şi eu nu l-am ştiut pre el; ci ca să se arate lui Israil, pentru aceasta am venit eu cu apă Botezând. 

32 Şi a mărturisit Ioan, zicând: Că am văzut Duhul ca un Porumb pogorându-se din Cer, şi a rămas 
preste dânsul. 

33 Şi eu nu l-am ştiut pre el; ci cela ce m-a trimis pre mine să Botez cu apă, acela mi-a zis mie: 
Preste care vei vedea Duhul pogorându-se, şi rămânând preste dânsul, acesta este, care botează cu 
Duh Sfânt. 

34 Şi eu am văzut şi am mărturisit: Că acesta este Fiul lui Dumnezeu. 

35 A doua zi iarăşi sta Ioan, şi din Ucenicii lui doi, şi căutând la Iisus care umbla, zice: 

36 Iată Mielul lui Dumnezeu. 

37 Şi l-au auzit pre el cei doi Ucenici grăind, şi au mers după Iisus. 

38 Iar întorcându-se Iisus, şi văzându-i pre ei mergând după el, a zis lor: Ce căutaţi? Iar ei au zis lui: 
Rabbi (ce se zice tâlcuindu-se, învăţătorule), unde locuieşti? 

39 A zis lor: Veniţi, şi vedeţi. Au venit, şi au văzut unde locuieşte; şi la el au rămas în ziua aceea. Şi 
era ca la al zecelea ceas. 

40 Şi era Andrei fratele lui Simon Petru, unul din cei doi care auzise de la Ioan, şi mersese după 
dânsul. 

41 A aflat acesta întâi pre Simon fratele său, şi i-a zis lui: Am aflat pre Mesia (ce se tâlcuieşte 
Hristos). 

42 Şi l-a adus pre dânsul către Iisus. Şi căutând la el Iisus, a zis: Tu eşti Simon feciorul lui Iona; tu 
te vei chema Kefa, ce se tâlcuieşte Petru. 

43 Iar a doua zi a vrut Iisus să meargă în Galileea, şi a aflat pre Filip, şi i-a zis lui: Vino după mine. 

44 Şi era Filip din Betsaida, din oraşul lui Andrei şi al lui Petru. 

45 A aflat Filip pre Natanail, şi zice lui: Pentru care a scris Moise în Lege, şi Prorocii, am aflat pre 
Iisus fiul lui Iosif, care este din Nazaret. 

46 Şi a zis Natanail lui: Din Nazaret poate fi ceva bun? Zice Filip lui: Vino şi vezi. 

47 A văzut Iisus pre Natanail venind către dânsul, şi a zis pentru dânsul: Iată cu adevărat Israilitean, 
întru care vicleşug nu este. 

48 Zis-a Natanail lui: De unde mă cunoşti? Răspuns-a Iisus, şi i- a zis lui: Mai nainte până a nu te 
chema pre tine Filip, fiind tu sub smochin te-am văzut. 

49 Răspuns-a Natanail şi i-a zis lui: Rabbi, tu eşti Fiul lui Dumnezeu, tu eşti împăratul lui Israil. 

50 Răspuns-a Iisus, şi i-a zis lui: Pentru căci am zis ţie, că te-am văzut sub smochin crezi? Mai mari 
decât acestea vei vedea. 

51 Şi i-a zis lui: Amin Amin grăiesc vouă: De acum veţi vedea Cerul deschizându-se şi pre îngerii 
lui Dumnezeu suindu-se şi pogorându-se preste Fiul Omului. 



Ioan 2 



1 Şi a treia zi nuntă s-a făcut în Cana Galileei; şi era Muma lui Iisus acolo. 




2 Şi a fost chemat şi Iisus, şi Ucenicii lui la nuntă. 

3 Şi sfârşindu-se vinul, zice Muma lui Iisus către dânsul: Vin nu au. 

4 Zice ei Iisus: Ce este mie şi ţie, femeie? încă nu a venit ceasul meu. 

5 Zice Muma lui slugilor: Orice va zice vouă, faceţi. 

6 Şi erau acolo şase vase de piatră, puse dupre curăţenia Iudeilor, care luau câte două, sau trei vedre. 

7 Zice lor Iisus: Umpleţi vasele de apă, şi le-au umplut până sus. 

8 Şi zice lor: Scoateţi acum, şi aduceţi Nunului. Şi i-au adus. 

9 Şi după ce a gustat Nunul apa ce se făcuse vin, (şi nu ştia de unde este, iar slugile care scoseseră 
apa, ştiau,) strigă pre mirele Nunul, şi zice lui: 

10 Tot omul întâi vinul cel bun pune, şi dacă se îmbată, atunci cel mai prost. Tu ai ţinut vinul cel 
bun până acum. 

11 Aceasta a făcut începătură minunilor Iisus în Cana Galileei; şi şi-a arătat Slava sa, şi au crezut 
întru el Ucenicii lui. 

12 După aceasta s-a pogorât în Capernaum, el şi Muma lui, şi fraţii lui, şi Ucenicii lui, şi acolo au 
şezut nu multe zile. 

13 Şi erau aproape Paştile Iudeilor, şi s-a suit Iisus în Ierusalim. 

14 Şi a aflat în Biserică pre cei ce vindeau boi, şi oi, şi porumbi, şi pre schimbătorii de bani şezând. 

15 Şi făcând bici de ştreanguri, pre toţi i-a scos din Biserică, oile şi boii; şi schimbătorilor a vărsat 
banii, şi mesele le-a răsturnat. 

16 Şi celor ce vindeau porumbi, le-a zis: Luaţi acestea de aici, şi nu faceţi Casa Tatălui meu casă de 
neguţătorie. 

17 Şi şi-au adus aminte Ucenicii lui, că este scris: Râvna casei tale m-a mâncat pre mine. 

18 Răspuns-au Iudeii, şi au zis lui: Ce semn arăţi nouă, că faci acestea? 

19 Răspuns-a Iisus, şi a zis lor: Stricaţi Biserica aceasta, şi în trei zile o voi ridica. 

20 Şi au zis Iudeii: în patruzeci şi şase de ani s-a zidit Biserica aceasta, şi tu în trei zile o vei ridica! 

21 Iar el zicea pentru Biserica Trupului său. 

22 Pentru aceasta când s-a sculat din morţi, şi-au adus aminte Ucenicii lui că aceasta zicea lor; şi au 
crezut scripturii, şi cuvântului care zisese Iisus. 

23 Şi când era în Ierusalim, la Praznicul Paştilor, mulţi au crezut întru Numele lui, văzând semnele 
lui cele ce făcea. 

24 Iară însuşi Iisus nu se încredinţa pre sine lor, pentru că el ştia pre toţi. 

25 Şi nu avea trebuinţă ca cineva să mărturisească pentru om; că el ştia ce era în om. 

Ioan 3 



1 Şi era un om din Farisei, Nicodim numele lui, boier al Iudeilor. 

2 Acesta a venit către Iisus noaptea, şi i-a zis lui: Rabbi, ştim că de la Dumnezeu ai venit învăţător; 
că nimenea nu poate aceste semne să facă, care tu faci, de nu va fi Dumnezeu cu dânsul. 

3 Răspuns-a Iisus şi i-a zis lui: Amin Amin grăiesc ţie: De nu se va naşte cineva de sus, nu va putea 
vedea împărăţia lui Dumnezeu. 




4 Zice către el Nicodim: Cum poate omul să se nască fiind bătrân? Au doară poate a doua oară să 
intre în pântecele maicii sale, şi să se nască? 

5 Răspuns-a Iisus: Amin Amin grăiesc ţie: De nu se va naşte cineva din apă şi din Duh, nu va putea 
să intre întru împărăţia lui Dumnezeu. 

6 Ce este născut din trup, trup este; şi ce este născut din Duhul, Duh este. 

7 Nu te mira căci am zis ţie: Că se cade vouă a vă naşte de sus. 

8 Duhul unde voieşte suflă, şi Glasul lui auzi, dar nu ştii de unde vine, şi unde merge; aşa este tot 
care este născut din Duhul. 

9 Răspuns-a Nicodim şi a zis lui: Cum pot să fie acestea? 

10 Răspuns-a Iisus şi i-a zis lui: Tu eşti învăţătorul lui Israil, şi acestea nu le ştii! 

11 Amin Amin grăiesc ţie: Că ce ştim grăim, şi ce am văzut mărturisim, şi mărturia noastră nu o 
primiţi. 

12 Dacă cele pământeşti am spus vouă, şi nu credeţi; cum de voi spune vouă cele Cereşti, veţi 
crede? 

13 Şi nimeni nu s-a suit în Cer, fără numai cel ce s-a pogorât din Cer, Fiul Omului, care este în Cer. 

14 Şi precum Moise a înălţat şarpele în pustie, aşa se cade a se înălţa Fiul Omului. 

15 Ca tot cel ce crede în el să nu piară, ci să aibă viaţă veşnică. 

16 Că aşa a iubit Dumnezeu lumea, cât şi pre Fiul său cel Unul născut l-a dat, ca tot cel ce crede 
întru el, să nu piară, ci să aibă viaţă veşnică. 

17 Că nu a trimis Dumnezeu pre Fiul său în lume, ca să judece lumea, ci ca să se mântuiască lumea 
prin el. 

18 Cela ce crede întru el nu se judecă; iar cela ce nu crede, iată este judecat, că nu a crezut întru 
Numele celui Unuianăscut Fiului lui Dumnezeu. 

19 Iar aceasta este judecata, că Lumina a venit în lume, şi au iubit oamenii mai mult întunericul 
decât Lumina; că erau faptele lor rele. 

20 Că tot cela ce face rele, urăşte Lumina; şi nu vine la Lumină, ca să nu se vădească lucrurile lui. 

21 Iar cela ce face adevărul, vine la Lumină; ca să se arate lucrurile lui, că întru Dumnezeu sunt 
lucrate. 

22 După acestea a venit Iisus, şi Ucenicii lui în pământul Iudeei, şi acolo petrecea cu ei, şi boteza. 

23 Şi era şi Ioan botezând în Enon, aproape de Salim; că erau acolo ape multe, şi veneau, şi se 
botezau. 

24 Că încă nu era Ioan închis în temniţă. 

25 Şi a fost întrebare de Ucenicii lui Ioan cu Iudeii pentru curăţenie. 

26 Şi au venit către Ioan, şi i-au zis lui: Rabbi, cel ce era cu tine de cea parte de Iordan, pentru care 
tu ai mărturisit; iată, el botează, şi toţi merg către dânsul. 

27 Răspuns-a Ioan, şi a zis: Nu poate omul lua nimic, de nu va fi dat lui din Cer. 

28 Voi înşivă mărturisiţi pentru mine, că am zis: Nu sunt eu Hristosul; ci cum că sunt trimis înaintea 
aceluia. 

29 Cela ce are mireasă, Mire este; iar prietenul Mirelui care stă şi-l ascultă pre el, cu bucurie se 
bucură de glasul Mirelui; deci această bucurie a mea s-a umplut. 

30 Aceluia se cade a creşte, iar mie a mă micşora. 




31 Cel ce vine de sus, deasupra tuturor este; cel ce este de pre pământ, pământesc este, şi de pre 
pământ grăieşte; cel ce vine din Cer, deasupra tuturor este. 

32 Şi ce a văzut, şi a auzit, aceea mărturiseşte; şi mărturia lui nimeni nu o primeşte. 

33 Cela ce primeşte mărturia lui, a pecetluit, că Dumnezeu adevărat este. 

34 Că pre care a trimis Dumnezeu, cuvintele lui Dumnezeu grăieşte; că nu cu măsură dă Dumnezeu 
Duhul. 

35 Tatăl iubeşte pre Fiul, şi toate le-a dat în mâna lui. 

36 Cela ce crede întru Fiul, are viaţă veşnică; iar cela ce nu ascultă pre Fiul, nu va vedea viaţă, ci 
mânia lui Dumnezeu va rămânea preste el. 



Ioan 4 



1 Deci dacă a înţeles Domnul, că au auzit Fariseii, că Iisus mai mulţi ucenici face, şi botează, decât 
Ioan. 

2 (Măcar că însuşi Iisus nu Boteza, ci Ucenicii lui) 

3 A lăsat Iudeea, şi s-a dus iarăşi în Galileea. 

4 Şi trebuia să treacă el prin Samaria. 

5 Deci a venit în cetatea Samariei, ce se cheamă Sihar, aproape de locul care a dat Iacov lui Iosif 
fiului său. 

6 Şi era acolo puţul lui Iacov, iar Iisus ostenit fiind de călătorie, şedea aşa la puţ; şi era ca la al 
şaselea ceas. 

7 A venit o femeie din Samaria să ia apă; zis-a ei Iisus: Dă-mi să beau. 

8 Că Ucenicii lui se duseseră în cetate să cumpere hrană. 

9 Deci a zis lui femeia Samarineancă: Cum tu Iudeu fiind ceri de la mine să bei, femeie 
samarineancă fiind eu? Că nu se amestecă Iudeii cu Samarinenii. 

10 Răspuns-a Iisus, şi i-a zis ei: De ai fi ştiut Darul lui Dumnezeu, şi cine este cel ce zice ţie: Dă-mi 
să beau, tu ai fi cerut de la dânsul, şi ţi-ar fi dat ţie apă vie. 

11 Zis-a lui femeia: Doamne, nici ciutură ai, şi puţul este adânc; de unde dar ai apa cea vie? 

12 Au doară tu mai mare eşti decât Iacov părintele nostru, care ne-a dat nouă puţul acesta, şi el 
însuşi dintr-însul a băut, şi fiii lui, şi dobitoacele lui? 

13 Răspuns-a Iisus, şi i-a zis ei: Tot cel ce va bea din apa aceasta, va înseta iarăşi. 

14 Iară cel ce va bea din apa, care eu voi da lui, nu va înseta în veac; ci apa care eu voi da lui, se va 
face întru dânsul izvor de apă săltătoare întru viaţă veşnică. 

15 Zis-a către dânsul femeia: Doamne, dă-mi această apă, ca să nu mai însetez, nici să mai vin aici 
să scot. 

16 Zis-a ei Iisus: Mergi, şi cheamă pre bărbatul tău, şi vino aici. 

17 Răspuns-a femeia şi i-a zis lui: Nu am bărbat. Zis-a ei Iisus: Bine ai zis că n-ai bărbat. 

18 Că cinci bărbaţi ai avut; şi acum pre care ai, nu-ţi este ţie bărbat; aceasta adevărat ai grăit. 

19 Zis-a lui femeia: Doamne, văd că Proroc eşti tu. 

20 Părinţii noştri în muntele acesta s-au închinat; şi voi ziceţi, că în Ierusalim este locul unde se 




cade a se închina. 

21 Zis-a ei Iisus: Femeie crede mie că va veni vreme, când nici în muntele acesta, nici în Ierusalim 
vă veţi închina Tatălui. 

22 Voi vă închinaţi căruia nu ştiţi, noi ne închinăm căruia ştim; că mântuirea din Iudei este. 

23 Ci va veni vremea, şi acum este, când închinătorii cei adevăraţi se vor închina Tatălui cu Duhul 
şi cu adevărul; că Tatăl acest fel caută să fie cei ce se închină lui. 

24 Duh este Dumnezeu; şi cei ce se închină lui, cu Duhul şi cu adevărul se cade să se închine. 

25 Zis-a lui femeia: Ştim că va veni Mesia, (care se cheamă Hristos), când va veni acela, va spune 
nouă toate. 

26 Zis-a ei Iisus: Eu sunt, cela ce grăiesc cu tine. 

27 Şi atunci au venit Ucenicii lui, şi se mirau, că cu femeie grăia; însă nimeni nu i-a zis: Ce cauţi? 
Sau ce grăieşti cu dânsa? 

28 Iar femeia a lăsat ciutura sa, şi a mers în cetate, şi a zis oamenilor: 

29 Veniţi de vedeţi om, care mi-a spus mie toate câte am făcut; nu cumva acesta este Hristos? 

30 Deci au ieşit din cetate, şi veneau către dânsul. 

31 Iar între acestea îl rugau pre dânsul Ucenicii, grăind: Rabbi, mănâncă. 

32 Iar el a zis lor: Eu mâncare am a mânca, care voi nu ştiţi. 

33 Iar Ucenicii grăiau între dânşii: Nu cumva i-a adus lui cineva să mănânce? 

34 Zis-a lor Iisus: Mâncarea mea este, ca să fac voia celui ce m-a trimis pre mine, şi să săvârşesc 
lucrul lui. 

35 Au nu voi ziceţi, că încă patru luni sunt, şi secerişul va veni? Iată zic vouă: Ridicaţi ochii voştri, 
şi vedeţi holdele, că sunt albe spre seceriş acum. 

36 Şi cela ce seceră, plată ia, şi adună roadă în viaţa veşnică; ca şi cel ce seamănă împreună să se 
bucure, şi cel ce seceră. 

37 Că întru aceasta este cuvântul adevărat, că altul este cel ce seamănă, şi altul cel ce seceră. 

38 Eu v-am trimis pre voi să seceraţi ceea ce voi nu v-aţi ostenit; alţii s-au ostenit, şi voi aţi intrat 
întru osteneala lor. 

39 Iar din cetatea aceea mulţi din Samarineni au crezut într-însul, pentru cuvântul femeii care 
mărturisea, că mi-a spus mie toate câte am făcut. 

40 Deci după ce au venit la dânsul Samarinenii, îl rugau pre el ca să rămână la dânşii; şi a rămas 
acolo două zile. 

41 Şi mult mai mulţi au crezut pentru cuvântul lui. 

42 Şi femeii ziceau: Că nu mai credem pentru vorba ta; că înşine am auzit, şi ştim, că acesta este cu 
adevărat Mântuitorul lumii Hristos. 

43 Iar după cele două zile a ieşit de acolo, şi a mers la Galileea. 

44 Că însuşi Iisus a mărturisit, că Proroc în patria sa cinste nu are. 

45 Şi când a venit în Galileea, l-au primit pre dânsul Galileenii; fiindcă au fost văzut toate câte a 
făcut în Ierusalim la praznic, că şi ei au fost venit la praznic. 

46 Şi a venit Iisus, iarăşi în Cana Galileei unde a făcut apa vin. Şi era un om împărătesc, al cărui fiu 
era bolnav în Capernaum. 

47 Acesta auzind că Iisus a venit din Iudeea în Galileea, a mers la el, şi-l ruga pre dânsul ca să se 




pogoare şi să tămăduiască pre fiul lui, că vrea să moară. 

48 Iar Iisus a zis către el: De nu veţi vedea semne şi minuni, nu veţi crede. 

49 Zis-a către el omul cel împărătesc: Doamne, pogoară-te mai înainte până a nu muri fiul meu. 

50 Zis-a Iisus lui: Mergi, fiul tău viu este; şi a crezut omul cuvântului care a zis Iisus lui, şi s-a dus. 

51 Şi iată pogorându-se el, slugile lui l-au întâmpinat pre el, şi i-au spus, zicând: Că fiul tău este 
viu. 

52 Deci îi întreba pre ei de ceasul întru care i-a fost mai bine. Şi i-au zis lui: Că ieri în ceasul al 
şaptelea l-au lăsat frigurile. 

53 Şi a cunoscut tatăl, că în ceasul acela a fost, în care a zis Iisus lui: Că fiul tău viu este; şi a crezut 
el, şi casa lui toată. 

54 Acesta iarăşi al doilea semn a făcut Iisus, venind din Iudeea în Galileea. 

Ioan 5 

1 După acestea era Praznicul Iudeilor, şi s-a suit Iisus în Ierusalim. 

2 Şi este în Ierusalim scăldătoarea Oilor, care se cheamă evreieşte Vitezda, cinci pridvoare având. 

3 Intru acelea zăcea mulţime multă de bolnavi, orbi, şchiopi, uscaţi, aşteptând mişcarea apei. 

4 Că înger la vreme se pogora în scăldătoare, şi tulbura apa; şi care intra întâi după tulburarea apei, 
se făcea sănătos, ori de ce boală era ţinut. 

5 Deci era acolo un om, treizeci şi opt de ani având în boală. 

6 Pre acesta văzându-1 Iisus zăcând, şi cunoscând că iată multă vreme avea, i-a zis lui: Voieşti să fii 
sănătos? 

7 Răspuns-a lui bolnavul: Doamne, om nu am, că dacă se va tulbura apa, să mă bage în scăldătoare; 
deci până când merg eu, altul înaintea mea se pogoară. 

8 Zis-a Iisus lui: Scoală-te, ia-ţi patul tău şi umblă. 

9 Şi îndată s-a făcut sănătos omul, şi şi-a luat patul său, şi umbla; şi era intr-acea zi Sâmbătă. 

10 Deci ziceau celui vindecat Iudeii: Sâmbătă este, nu se cade ţie a-ţi lua patul. 

11 Răspuns-a lor: Cela ce m-a făcut sănătos, acela mi-a zis: Ia-ţi patul tău, şi umblă. 

12 Deci l-au întrebat pre el: Cine este omul acela ce ţi-a zis, ia-ţi patul tău, şi umblă? 

13 Iar cel vindecat nu ştia cine este; că Iisus se dăduse în laturi, norod fiind întru acel loc. 

14 După aceea l-a aflat pre el Iisus în Biserică, şi i-a zis lui: Iată că te-ai făcut sănătos, de acum să 
nu mai greşeşti, ca să nu-ţi fie ţie ceva mai rău. 

15 A mers omul acela, şi a vestit Iudeilor, că Iisus este cel ce l-a făcut pre dânsul sănătos. 

16 Şi pentru aceea goneau pre Iisus Iudeii, şi îl căuta pre el să-l omoare, că acestea făcea Sâmbăta. 

17 Iar Iisus a răspuns lor: Tatăl meu până acum lucrează, şi Eu lucrez. 

18 Deci pentru aceasta mai vârtos căutau Iudeii pre el să-l omoare, că nu numai dezlega Sâmbăta, ci 
şi Tată al său zicea pre Dumnezeu, întocmai pre sine făcându-se cu Dumnezeu. 

19 Deci a răspuns Iisus şi a zis lor: Amin Amin grăiesc vouă: Nu poate Fiul să facă de la sine nimic, 
de nu va vedea pre Tatăl făcând; că cele ce face el, acelea şi Fiul asemenea face. 




20 Că Tatăl iubeşte pre Fiul, şi toate arată lui care el face, şi mai mari lucruri decât acestea va arăta 
lui, ca voi să vă miraţi. 

21 Că precum Tatăl scoală pre morţi şi îi înviază, aşa şi Fiul pre care va îi înviază. 

22 Că Tatăl nu judecă pre nimenea, ci toată judecata o a dat Fiului; ca toţi să cinstească pre Fiul, 
precum cinstesc pre Tatăl. 

23 Cel ce nu cinsteşte pre Fiul, nu cinsteşte pre Tatăl care l-a trimis. 

24 Amin Amin grăiesc vouă: Că cela ce ascultă cuvintele mele, şi crede celui ce m-a trimis pre 
mine, are viaţă veşnică, şi la judecată nu va veni, ci s-a mutat din moarte în viaţă. 

25 Amin Amin grăiesc vouă: Că vine ceasul, şi acum este, când morţii vor auzi Glasul Fiului lui 
Dumnezeu, şi care vor auzi, vor învia. 

26 Că precum Tatăl are viaţă întru sine, aşa a dat şi Fiului viaţă să aibă întru sine. 

27 Şi stăpânire i-a dat lui, şi judecată să facă. 

28 Căci Fiu al Omului este, nu vă miraţi de aceasta. Că vine ceasul, întru care toţi cei din 
mormânturi vor auzi glasul lui. 

29 Şi vor ieşi cei ce au făcut cele bune, întru învierea vieţii; iar cei ce au făcut cele rele, întru 
învierea judecăţii. 

30 Nu pot eu să fac de la sine nimic. Precum aud, judec; şi Judecata mea dreaptă este. Că nu caut 
voia mea, ci voia Tatălui celui ce m-a trimis. 

31 De mărturisesc eu pentru mine, mărturia mea nu este adevărată. 

32 Altul este cel ce mărturiseşte pentru mine, şi ştiu că adevărată este mărturia care mărturiseşte 
pentru mine. 

33 Voi aţi trimis către Ioan, şi a mărturisit adevărul. 

34 Iar eu nu de la om iau mărturia; ci acestea grăiesc, ca voi să vă mântuiţi. 

35 Acela era Făclie care ardea şi lumina; iar voi aţi voit să vă veseliţi la un ceas întru lumina lui. 

36 Iar eu am mărturie mai mare decât Ioan, că lucrurile care mi- a dat mie Tatăl să le săvârşesc pre 
ele; aceste lucruri care eu fac, mărturisesc pentru mine, că Tatăl m-a trimis. 

37 Şi Tatăl cela ce m-a trimis, acela a mărturisit pentru mine; nici glasul lui aţi auzit vreodată, nici 
chipul lui aţi văzut. 

38 Şi cuvântul lui nu îl aveţi rămânând întru voi; că pre care a trimis el, acestuia voi nu credeţi. 

39 Cercaţi scripturile, că vouă vi se pare întru dânsele a avea viaţă veşnică; şi acelea sunt cele ce 
mărturisesc pentru mine. 

40 Şi nu voiţi să veniţi către mine, ca viaţă să aveţi. 

41 Slavă de la oameni nu iau. 

42 Ci v-am cunoscut pre voi, că dragostea lui Dumnezeu nu aveţi întru voi. 

43 Eu am venit întru Numele Tatălui meu, şi nu mă primiţi pre mine; de va veni altul întru numele 
său, pre acela veţi primi. 

44 Cum puteţi voi să credeţi, slavă unul de la altul luând, şi pre slava cea de la singur Dumnezeu nu 
o căutaţi? 

45 Să nu vi se pară că eu voi pâri pre voi la Tatăl; este cela ce vă pârăşte pre voi, Moise, spre care 
voi aţi nădăjduit. 

46 Că de aţi fi crezut lui Moise, aţi fi crezut şi mie, că pentru mine acela a scris. 




47 Iar dacă scripturilor aceluia nu credeţi, cum cuvintelor mele veţi crede? 



Ioan 6 



1 După acestea s-a dus Iisus de cea parte de marea Galileei care este a Tiberiadei. 

2 Şi a mers după dânsul norod mult, căci vedeau semnele lui care făcea la cei bolnavi. 

3 Şi s-a suit în munte Iisus, şi acolo a şezut cu Ucenicii săi. 

4 Şi era aproape Paştile, Praznicul Iudeilor. 

5 Deci ridicându-şi Iisus ochii, şi văzând, că mult norod vine la dânsul, zice către Filip: De unde 
vom cumpăra pâini, ca să mănânce aceştia? 

6 (Iară aceasta zicea ispitind pre el; că însuşi ştia ce vrea să facă). 

7 Răspuns-a Filip lui: De două sute de dinari pâini nu le va ajunge lor, ca licştccare dintr-înşii câte 
puţin să ia. 

8 Grăit-a lui unul din Ucenicii lui, Andrei fratele lui Simon Petru: 

9 Este un copil aicea, care are cinci pâini de orz, şi doi peşti; ci acestea ce sunt la atâţia? 

10 Şi a zis Iisus: Faceţi pre oameni să şază; şi era iarbă multă într-acel loc. Deci au şezut bărbaţii cu 
numărul ca la cinci mii. 

11 Şi a luat pâinile Iisus, şi mulţămind, a împărţit Ucenicilor, iar Ucenicii celor ce şedeau; aşijderea 
şi din peşti cât au vrut ei. 

12 Iar dacă s-au săturat, a zis Ucenicilor săi: Adunaţi sfărâmiturile ce au prisosit, ca să nu se piardă 
ceva. 

13 Deci au adunat, şi au umplut douăsprezece coşuri de sfărâmituri, din cinci pâini de orz, care au 
prisosit celor ce au mâncat. 

14 Iar oamenii văzând semnul, care a făcut Iisus, ziceau: Că acesta este adevărat Prorocul cel ce va 
să vie în lume. 

15 Deci Iisus cunoscând că vor să vie, şi să-l apuce pre el, ca să-l facă împărat, s-a dus iarăşi în 
munte el singur. 

16 Şi dacă s-a făcut seară, s-au pogorât Ucenicii lui la mare. 

17 Şi intrând în corabie, mergeau de ceea parte de mare la Capernaum; şi iată întuneric s-a făcut, şi 
nu venise către ei Iisus. 

18 Şi marea s-a ridicat, vânt mare suflând. 

19 Deci venind ei ca la douăzeci şi cinci sau treizeci de stadii, văd pre Iisus umblând pre mare, şi 
apropiindu-se de corabie; şi s-au înfricoşat. 

20 Iar el a zis lor: Eu sunt, nu vă temeţi. 

21 Deci vrea să-l ia pre el în corabie; şi îndatăşi corabia a sosit la pământul, la care ei mergeau. 

22 A doua zi norodul care sta de cea parte de mare, văzând că altă corabie nu era acolo, fără numai 
una, întru care intrase Ucenicii lui, şi cum că Iisus nu a intrat în corabie împreună cu Ucenicii săi, ci 
singuri Ucenicii lui s-au dus. 

23 (Şi alte corăbii au venit de la Tiberiada, aproape de locul unde au mâncat pâinea, mulţămind 
Domnul). 

24 Deci dacă a văzut norodul, că Iisus nu este acolo, nici Ucenicii lui, au intrat şi ei în corăbii, şi au 




mers în Capernaum, căutând pre Iisus. 

25 Şi aflându-1 pre el de cea parte de mare, i-au zis lui: Rabbi, când ai venit aici? 

26 Răspuns-a Iisus lor, şi a zis: Amin Amin grăiesc vouă: Mă căutaţi pre mine, nu căci aţi văzut 
semne, ci pentru că aţi mâncat din pâini, şi v-aţi săturat. 

27 Lucraţi nu mâncarea cea pieritoare, ci mâncarea care rămâne spre viaţa veşnică; care Fiul 
Omului va da vouă: Că pre acesta Dumnezeu Tatăl l-a pecetluit. 

28 Deci au zis către dânsul: Ce vom face să lucrăm lucrurile lui Dumnezeu? 

29 Răspuns-a Iisus, şi a zis lor: Acesta este lucrul lui Dumnezeu, ca să credeţi întru care a trimis 
acela. 

30 Zis-au drept aceea lui: Dară ce semn faci tu, ca să vedem şi să credem ţie? Ce lucrezi? 

31 Părinţii noştri manna au mâncat în pustie, precum este scris: Pâine din Cer le-a dat lor de au 
mâncat. 

32 Deci le-a zis lor Iisus: Amin Amin zic vouă: nu Moise a dat vouă pâinea din Cer, ci Tatăl meu dă 
vouă din Cer Pâinea cea adevărată. 

33 Pentru că Pâinea lui Dumnezeu este, ceea ce se pogoară din Cer, şi viaţă dă lumii. 

34 Deci au zis către dânsul: Doamne, pururea dă-ne nouă pâinea aceasta. 

35 Şi a zis lor Iisus: Eu sunt Pâinea vieţii, cela ce vine către mine, nu va flămânzi; şi cela ce crede 
întru mine, nu va înseta nici odinioară. 

36 Ci am zis vouă: Că m-aţi şi văzut pre mine, şi nu credeţi. 

37 Tot ce îmi dă mie Tatăl, către mine va veni; şi pre cela ce vine către mine, nu îl voi scoate afară. 

38 Că m-am pogorât din Cer, nu ca să fac voia mea, ci voia celui ce m-a trimis pre mine. 

39 Şi aceasta este voia Tatălui celui ce m-a trimis pre mine: Ca tot ce mi-a dat mie, să nu pierz dintr- 
însul, ci să-l înviez pre el în ziua cea de apoi. 

40 Şi aceasta este voia celui ce m-a trimis pre mine, ca tot cine vede pre Fiul, şi crede întru el, să 
aibă viaţă veşnică; şi eu îl voi învia pre el în ziua cea de apoi. 

41 Deci cârteau Iudeii pentru el, că a zis: Eu sunt Pâinea ceea ce s-a pogorât din Cer. 

42 Şi ziceau: Au nu este acesta Iisus Fiul lui Iosif, căruia ştim noi pre tatăl său, şi pre Muma sa? Dar 
cum zice el, că din Cer m-am pogorât? 

43 Deci răspuns-a Iisus, şi a zis lor: Nu cârtiţi între voi. 

44 Nimenea nu poate să vie către mine, de nu-1 va trage pre el Tatăl cel ce m-a trimis pre mine, şi 
Eu îl voi învia pre el în ziua cea de apoi. 

45 Este scris în Proroci: Şi vor fi toţi învăţaţi de Dumnezeu; deci tot cela ce aude de la Tatăl, şi se 
învaţă, vine către mine. 

46 Nu doară că pre Tatăl l-a văzut cineva, fără numai cela ce este de la Dumnezeu; acela a văzut pre 
Tatăl. 

47 Amin Amin grăiesc vouă: Cela ce crede întru mine, are viaţă veşnică. 

48 Eu sunt Pâinea vieţii. 

49 Părinţii voştri au mâncat manna în pustie, şi au murit. 

50 Aceasta este Pâinea care se pogoară din Cer, ca să mănânce cineva dintr-însa şi să nu moară. 

51 Eu sunt Pâinea cea vie care s-a pogorât din Cer; de va mânca cineva din Pâinea aceasta, va fi viu 
în veci; şi Pâinea care eu voi da, Trupul meu este, pre care eu îl voi da pentru viaţa lumii. 




52 Deci se priceau între sine Iudeii, zicând: Cum poate acesta să-şi dea nouă Trupul său să-l 
mâncăm? 

53 Şi a zis lor Iisus: Amin Amin grăiesc vouă, de nu veţi mânca Trupul Fiului Omului, şi nu veţi bea 
Sângele lui, nu veţi avea viaţă întru voi. 

54 Cela ce mănâncă Trupul meu, şi bea Sângele meu, are viaţă veşnică; şi Eu îl voi învia pre el în 
ziua cea de apoi. 

55 Că Trupul meu adevărat este mâncare, şi Sângele meu adevărat este băutură. 

56 Cela ce mănâncă Trupul meu, şi bea Sângele meu, întru mine petrece, şi eu întru el. 

57 Precum m-a trimis pre mine Tatăl cel viu, şi eu viez pentru Tatăl; şi cela ce mă mănâncă pre 
mine, şi acela va fi viu pentru mine. 

58 Aceasta este Pâinea care din Cer s-a pogorât; nu precum au mâncat manna părinţii voştri, şi au 
murit; cela ce va mânca Pâinea aceasta, va fi viu în veac. 

59 Acestea a zis în Sinagogă, învăţând în Capemaum. 

60 Deci mulţi auzind din Ucenicii lui, au zis: Greu este cuvântul acesta, cine poate să-l auză pre el? 

61 Iară Iisus ştiind întru sine, că cârtesc pentru aceasta Ucenicii lui, a zis lor: Aceasta vă sminteşte 
pre voi? 

62 Dară de veţi vedea pre Fiul Omului suindu-se, unde era mai înainte? 

63 Duhul este care face viu, trupul nu foloseşte nimic. Graiurile care eu grăiesc vouă, duh sunt, şi 
viaţă sunt. 

64 Ci sunt unii din voi, care nu cred. Că ştia dintru început Iisus, care sunt cei ce nu cred, şi care 
este cela ce vrea să-l vânză pre el. 

65 Şi zicea: Pentru aceasta am zis vouă: Că nimenea nu poate să vie la mine, de nu va fi dat lui de la 
Tatăl meu. 

66 Dintru aceasta mulţi din Ucenicii lui s-au întors înapoi, şi nu mai umblau cu dânsul. 

67 Şi a zis Iisus celor doisprezece: Au doară şi voi voiţi să vă duceţi? 

68 Răspuns-a Simon Petru lui: Doamne, la cine ne vom duce? Cuvinte ale vieţii veşnice ai. 

69 Şi noi am crezut, şi am cunoscut, că tu eşti Hristosul Fiul lui Dumnezeu celui viu. 

70 Răspuns-a lor Iisus: Au nu eu pre voi cei doisprezece v-am ales, şi unul din voi diavol este. 

71 Şi zicea de Iuda al lui Simon Iscarioteanul; că acela vrea să-l vândă pre el, unul fiind din cei 
doisprezece. 



Ioan 7 



1 Şi umbla Iisus după acestea în Galileea; că nu voia în Iudeea să umble, că-1 căutau pre el Iudeii 
să-l omoare. 

2 Şi era aproape Praznicul Iudeilor, înfigerea corturilor. 

3 Deci au zis către dânsul fraţii lui: Treci de aici, şi mergi în Iudeea, ca şi Ucenicii tăi să vază 
lucrurile care faci. 

4 Că nimeni întru ascuns face ceva, şi caută să fie el la arătare; dacă faci acestea, arată-te pre tine 
lumii. 



5 Pentru că nici fraţii lui nu credeau într-însul. 




6 Deci a zis lor Iisus: Vremea mea încă nu a sosit; iar vremea voastră totdeauna este gata. 

7 Nu poate lumea să vă urască pre voi; iar pre mine mă urăşte, pentru că eu mărturisesc de dânsa, că 
lucrurile ei sunt rele. 

8 Voi suiţi-vă la Praznicul acesta; eu încă nu mă sui la Praznicul acesta, căci vremea mea încă nu s-a 
plinit. 

9 Şi acestea zicând lor, a rămas în Galileea. 

10 Şi dacă s-au suit fraţii lui, atunci şi el s-a suit la Praznic, nu de faţă, ci cam pre ascuns. 

11 Iar Iudeii îl căutau pre el la Praznic, şi ziceau: Unde este acela? 

12 Şi cârtire multă era pentru dânsul între noroade. Că unii ziceau, că bun este; iar alţii ziceau: Nu, 
ci amăgeşte norodul. 

13 însă nimenea de faţă nu grăia de dânsul, pentru frica Iudeilor. 

14 Iar înjumătăţindu-se Praznicul, s-a suit Iisus în Biserică şi învăţa. 

15 Şi se mirau Iudeii, zicând: Cum ştie acesta carte, nefiind învăţat? 

16 Deci a răspuns lor Iisus, şi a zis: A mea învăţătură nu este a mea, ci a celui ce m-a trimis pre 
mine. 

17 De va voi cineva să facă voia lui, va cunoaşte pentru învăţătura aceasta, oare de la Dumnezeu 
este, sau eu de la mine grăiesc. 

18 Cela ce grăieşte de la sine, slava sa caută; iar cela ce caută slava celui ce l-a trimis pre el, acesta 
adevărat este, şi nedreptate nu este întru dânsul. 

19 Au nu Moise v-a dat vouă legea? Şi nimeni din voi nu face legea. Ce mă căutaţi să mă omorâţi? 

20 Răspuns-a norodul şi a zis: drac ai; cine te caută să te omoare? 

21 Răspuns-a Iisus şi a zis lor: Un lucru am făcut, şi toţi vă miraţi pentru acesta. 

22 Moise v-a dat vouă tăierea împrejur, (nu că de la Moise este, ci de la părinţi) şi Sâmbăta tăiaţi 
împrejur pre om. 

23 Dacă tăiere împrejur primeşte omul Sâmbăta, ca să nu se strice legea lui Moise, pre mine vă 
mâniaţi, căci om întreg am făcut sănătos Sâmbăta? 

24 Nu judecaţi după faţă, ci dreaptă judecată judecaţi. 

25 Deci ziceau unii din Ierusalimneni: Au nu este acesta, pre care îl caută să-l omoare? 

26 Şi iată, de faţă grăieşte, şi nimic lui nu-i zic. Nu cumva au cunoscut cu adevărat boierii, că 
adevărat acesta este Hristos? 

27 Ci pre acesta îl ştim de unde este, iară Hristos când va veni, nimenea nu ştie de unde este. 

28 Deci striga Iisus în Biserică învăţând, şi zicând: Şi pre mine mă ştiţi, şi ştiţi de unde sunt; şi de la 
mine nu am venit, ci este adevărat cela ce m-a trimis, pre care voi nu îl ştiţi. 

29 Iar eu îl ştiu pre el, că de la dânsul sunt, şi acela m-a trimes. 

30 Deci îl căuta pre el să-l prinză; şi nimeni nu şi-a pus pre dânsul mâinile, că încă nu venise ceasul 
lui. 

31 Şi mulţi din norod au crezut într- insul, şi ziceau, că Hristos când va veni, au doară mai multe 
semne va face decât acestea, care a făcut acesta? 

32 Au auzit Fariseii pre norod cârtind pentru dânsul acestea, şi au trimis slugi Fariseii şi Arhiereii ca 
să-l prindă pre dânsul. 

33 Deci a zis lor Iisus: încă puţină vreme cu voi sunt, şi merg la cela ce m-a trimis pre mine. 




34 Căuta-mă-veţi şi nu mă veţi afla; şi unde sunt eu, voi nu puteţi să veniţi. 

35 Deci au zis Iudeii între sine: Unde va să meargă acesta, că noi nu-1 vom afla pre el? Nu cumva 
întru risipirea elinilor va să meargă şi să înveţe pre elini? 

36 Ce este cuvântul acesta care a zis: Căuta-mă-veţi şi nu mă veţi afla; şi unde sunt eu, voi nu puteţi 
să veniţi. 

37 Iar în ziua cea de pre urmă cea mare a Praznicului, a stătut Iisus, şi a strigat, zicând: De însetează 
cineva, să vie la mine şi să bea. 

38 Cela ce crede întru mine, precum a zis scriptura, râuri de apă vie vor curge din pântecele lui. 

39 (Iar aceasta a zis pentru Duhul, pre care era să-l ia cei ce cred întru dânsul; că încă nu era Duh 
Sfânt, că Iisus încă nu se proslăvise). 

40 Deci mulţi din norod auzind cuvântul, ziceau: Acesta este cu adevărat Prorocul; iar alţii ziceau: 
Acesta este Hristosul. 

41 Iar alţii ziceau: Au doară din Galileea va să vie Hristos? 

42 Au nu a zis scriptura, că din sămânţa lui David, şi din oraşul Betleem, unde a fost David, va să 
vie Hristos? 

43 Şi împerechere între norod s-a făcut pentru dânsul. 

44 Iar unii dintr-înşii voiau să-l prindă pre el; dar nimenea nu şi-a pus pre dânsul mâinile. 

45 Deci au venit slugile către Arhierei şi către Farisei, şi au zis lor aceia: Pentru ce nu l-aţi adus pre 
el? 

46 Răspuns-au slugile: Niciodată om aşa a grăit, ca omul acesta. 

47 Şi au răspuns lor Fariseii: Au doară şi voi v-aţi amăgit? 

48 Au doară cineva din boieri a crezut intr-insul, sau din Farisei? 

49 Ci norodul acesta, care nu ştie legea, blestemat este. 

50 Zis-a Nicodim către ei, care venise noaptea la dânsul, unul fiind dintru ei: 

51 Au doară legea noastră judecă pre om, de nu va auzi de la el mai-nainte, şi va cunoaşte ce face? 

52 Răspuns-au, şi i-au zis lui: Au doară şi tu din Galileea eşti? Cearcă şi vezi, că Proroc din Galileea 
nu s-a sculat. 

53 Şi au mers fieştecare la casa sa. 

Ioan 8 

1 Iară Iisus s-a dus în muntele Măslinilor. 

2 Iară la mânecare iarăşi a venit în Biserică, şi tot norodul a venit la dânsul, şi şezând învăţa pre ei. 

3 Şi au adus la dânsul Cărturarii şi Fariseii pre o femeie prinsă în preacurvie; şi punându-o pre 
dânsa în mijloc, 

4 Au zis lui: Invăţătorule, pre această femeie o am prins aşa de faţă preacurvind. 

5 Şi în lege Moise ne-a poruncit nouă, unele ca acestea să se ucigă cu pietre; dar tu ce zici? 

6 Şi aceasta ziceau, ispitindu-1 pre el, ca să aibă ce cleveti împrotiva lui. Iar Iisus jos plecându-se, 
scria cu degetul pre pământ. 

7 Şi neîncetând a-1 întreba pre el, s-a ridicat, şi a zis lor: Cela ce este fără de păcat între voi, acela 




întâi să arunce piatra asupra ei. 

8 Şi iarăşi plecându-se jos, a scris pre pământ. 

9 Iar ei auzind, şi de ştiinţă mustrându-se, ieşeau unul după altul, începând de la cei mai bătrâni, 
până la cei mai de jos; şi a rămas Iisus singur, şi femeia în mijloc stând. 

10 Şi ridicându-se Iisus, şi nevăzând pre nimenea, fără numai pre femeie, i-a zis ei: Femeie, unde îţi 
sunt pârâşii tăi? Au nimenea pre tine nu te-a judecat a fi vinovată? 

11 Iar ea a zis: Nimenea, Doamne. Şi a zis ei Iisus: Nici eu nu te judec; du-te, şi de acum să nu mai 
păcătuieşti. 

12 Deci iarăşi a grăit lor Iisus, zicând: Eu sunt Lumina lumii; cela ce urmează mie, nu va umbla 
întru întuneric, ci va avea lumina vieţii. 

13 Deci au zis lui Fariseii: Tu însuţi mărturiseşti pentru tine; mărturia ta nu este adevărată. 

14 Răspuns-a Iisus, şi a zis lor: Deşi eu însumi mărturisesc pentru mine, adevărată este mărturia 
mea; că ştiu de unde am venit, şi unde merg; iar voi nu ştiţi, de unde vin, şi unde merg. 

15 Voi după trup judecaţi, eu nu judec pre nimenea. 

16 Şi de aş şi judeca eu, judecata mea adevărată este; că singur nu sunt, ci eu, şi Tatăl cela ce m-a 
trimis pre mine. 

17 Şi în legea voastră scris este, că a doi oameni mărturia adevărată este. 

18 Eu sunt cel ce mărturisesc pentru mine însumi, şi mărturiseşte pentru mine Tatăl cel ce m-a 
trimis. 

19 Deci ziceau lui: Unde este Tatăl tău? Răspuns-a Iisus: Nici pre mine mă ştiţi, nici pre Tatăl meu; 
de m-aţi şti pre mine, şi pre Tatăl meu aţi şti. 

20 Aceste graiuri le-a grăit Iisus în Gazofilachie, învăţând în Biserică; şi nimeni nu l-a prins pre el, 
că încă nu venise ceasul lui. 

21 Şi iarăşi a zis lor Iisus: Eu merg, şi mă veţi căuta pre mine, şi nu mă veţi afla, şi în păcatul vostru 
veţi muri. Unde merg eu, voi nu puteţi să veniţi. 

22 Deci ziceau Iudeii: Au doară va să se omoare însuşi pre sine, că zice: Unde merg eu, voi nu 
puteţi să veniţi? 

23 Şi a zis lor: Voi din cele de jos sunteţi, eu din cele de sus sunt; voi din lumea aceasta sunteţi, eu 
nu sunt din lumea aceasta. 

24 Deci am zis vouă: Că veţi muri în păcatele voastre; că de nu veţi crede, că eu sunt, veţi muri în 
păcatele voastre. 

25 Zis-au drept aceea lui: Tu cine eşti? Şi a zis lor Iisus: începutul, care şi grăiesc cu voi. 

26 Multe am pentru voi a grăi şi a judeca; ci cela ce m-a trimes pre mine, adevărat este; şi eu cele ce 
am auzit de la dânsul, acestea grăiesc în lume. 

27 Şi nu au cunoscut că de Tatăl grăia lor. 

28 Deci a zis lor Iisus: Când veţi înălţa pre Fiul Omului, atunci veţi cunoaşte că eu sunt; şi de la 
mine însumi nu fac nimic, ci precum m-a învăţat pre mine Tatăl meu, acestea grăiesc. 

29 Şi cela ce m-a trimis pre mine, cu mine este; nu m-a lăsat pre mine singur Tatăl, că eu cele 
plăcute lui fac pururea. 

30 Acestea grăind el, mulţi au crezut întru dânsul. 

31 Deci zicea Iisus către Iudeii cei ce crezuseră lui: De veţi petrece voi întru cuvântul meu, cu 
adevărat Ucenici ai mei sunteţi; 




32 Şi veţi cunoaşte adevărul, şi adevărul vă va slobozi pre voi. 

33 Răspuns-au, şi au zis lui: Sămânţă a lui Avraam suntem, şi nimănui nu am fost robi nici odată; 
cum tu zici, că slobozi veţi fi? 

34 Răspuns-a Iisus lor: Amin Amin grăiesc vouă: Că tot cela ce face păcatul, rob este păcatului. 

35 Iară robul nu rămâne în casă în veac; iară Fiul rămâne în veac. 

36 Deci dacă vă va slobozi pre voi Fiul, cu adevărat slobozi veţi fi. 

37 Ştiu că sămânţă a lui Avraam sunteţi; dar mă căutaţi să mă omorâţi, că cuvântul meu nu încape 
întru voi. 

38 Eu ceea ce am văzut la Tatăl meu, grăiesc; şi voi ceea ce aţi văzut la tatăl vostru, faceţi. 

39 Răspuns-au, şi au zis lui: Tat ăl nostru, Avraam este. Zis-a lor Iisus: De aţi fi fost fii ai lui 
Avraam, lucrurile lui Avraam aţi fi făcut. 

40 Iar acum mă căutaţi să mă omorâţi pre mine om, care adevărul am grăit vouă, care am auzit de la 
Dumnezeu; aceasta Avraam nu a făcut. 

41 Voi faceţi lucrurile tatălui vostru. Zis-au drept aceea lui: Noi din curvie nu suntem născuţi, un 
Tată avem pre Dumnezeu. 

42 Zis-a lor Iisus: De ar fi fost Dumnezeu Tatăl vostru, m-aţi fi iubit pre mine; că eu de la 
Dumnezeu am ieşit, şi am venit; că nu am venit de la mine însumi, ci acela m-a trimis. 

43 Pentru ce glasul meu nu îl cunoaşteţi? Căci nu puteţi să auziţi cuvântul meu. 

44 Voi din tatăl diavolul sunteţi, şi poftele tatălui vostru voiţi să faceţi; acela ucigător de oameni a 
fost din început, şi întru adevăr nu a stătut; că nu este adevăr întru dânsul. Când grăieşte minciuna, 
dintru ale sale grăieşte, că mincinos este, şi tatăl ei. 

45 Iar eu căci adevărul grăiesc, nu credeţi mie. 

46 Cine dintru voi mă vădeşte pre mine pentru păcat? Iar dacă adevărul grăiesc, pentru ce voi nu 
credeţi mie? 

47 Cela ce este de la Dumnezeu, graiurile lui Dumnezeu ascultă. Pentru aceasta voi nu ascultaţi, că 
nu de la Dumnezeu sunteţi. 

48 Răspuns-au Iudeii, şi i-au zis lui: Oare nu zicem noi bine că Samarinean eşti tu, şi drac ai? 

49 Răspuns-a Iisus: Eu drac nu am, ci cinstesc pre Tatăl meu; şi voi mă necinstiţi pre mine. 

50 Iar eu nu caut slava mea; este cela ce caută şi judecă. 

51 Amin Amin grăiesc vouă: De va păzi cineva cuvântul meu, nu va vedea moartea în veac. 

52 Deci au zis lui Iudeii: Acum am cunoscut că ai drac; Avraam a murit, şi Prorocii; şi tu zici: De va 
păzi cineva cuvântul meu, nu va gusta moartea în veac. 

53 Au doară tu mai mare eşti decât Părintele nostru Avraam, care a murit? Şi Prorocii au murit. Cine 
te faci tu pre tine? 

54 Răspuns-a Iisus: De mă slăvesc eu pre mine singur, slava mea nimic nu este; este Tatăl meu 
carele mă slăveşte pre mine, pre carele voi ziceţi că Dumnezeul vostru este. 

55 Şi nu l-aţi cunoscut pre el; iar eu îl ştiu pre el; şi de voi zice, că nu-1 ştiu pre el, voi fi asemenea 
vouă, mincinos; ci îl ştiu pre el, şi cuvântul lui păzesc. 

56 Avraam Părintele vostru a fost bucuros, ca să vadă ziua mea; şi a văzut, şi s-a bucurat. 

57 Deci au zis Iudeii către dânsul: Cincizeci de ani încă nu ai, şi pre Avraam l-ai văzut? 

58 Şi a zis lor Iisus: Amin Amin zic vouă, mai înainte de a se face Avraam, eu sunt. 




59 Deci au luat pietre ca să arunce intr-insul; iar Iisus s-a ascuns, şi a ieşit din Biserică, mergând 
prin mijlocul lor, şi a trecut aşa. 



Ioan 9 



1 Şi trecând Iisus, a văzut pre un om orb din naştere. 

2 Şi l-au întrebat pre el Ucenicii lui, zicând: Rabbi, cine a greşit? Acesta, sau părinţii lui, de s-a 
născut orb? 

3 Răspuns-a Iisus: Nici acesta a greşit, nici părinţii lui; ci ca să se arate lucrurile lui Dumnezeu întru 
el. 

4 Mie mi se cade să lucrez lucrurile celui ce m-a trimis pre mine, până este ziuă; vine noaptea, când 
nimenea nu poate să lucreze. 

5 Când sunt în lume, lumină sunt lumii. 

6 Acestea zicând, a scuipat jos, şi a făcut tină din scuipat, şi a uns cu tina preste ochii orbului. 

7 Şi i-a zis lui: Mergi de te spală în scăldătoarea Siloamului, (ce se tâlcuieşte Trimis). 

8 Deci s-a dus, şi s-a spălat, şi a venit văzând. 

9 Iar vecinii, şi cei ce îl văzuseră pre el mai nainte, că era orb, ziceau: Au nu este acesta cel ce şedea 
şi cerea ? 

10 Alţii ziceau: Că acesta este; iar alţii ziceau: Că seamănă cu el; iar el zicea: Că eu sunt. 

11 Deci îi ziceau lui: Cum ţi s-au deschis ochii? Răspuns-a acela, şi a zis: Un om ce se numeşte 
Iisus, tină a făcut, şi a uns ochii mei, şi mi-a zis mie: Mergi la scăldătoarea Siloamului, şi te spală; şi 
mergând şi spălându-mă, am văzut. 

12 Şi i-au zis lui: Unde este acela? Zis-a: Nu ştiu. 

13 II aduc pre el la Farisei, pre cela ce oarecând a fost orb. 

14 Şi era Sâmbăta când a făcut Iisus tina, şi i-a deschis ochii lui. 

15 Deci iarăşi l-au întrebat pre el şi Fariseii, cum a văzut. Iar el a zis lor: Tină a pus pre ochii mei, şi 
m-am spălat, şi văd. 

16 Deci ziceau oare care din Farisei: Acest om nu este de la Dumnezeu, că nu păzeşte Sâmbăta. 

Alţii ziceau: Cum poate om păcătos să facă semne ca acestea? Şi împerechere era între ei. 

17 Zis-au orbului iarăşi: Tu ce zici pentru dânsul, că a deschis ochii tăi? Iar el a zis: Că Proroc este. 

18 Deci nu au crezut Iudeii pentru dânsul, că orb a fost, şi a văzut, până ce au chemat pre părinţii 
acestuia ce a văzut. 

19 Şi i-au întrebat pre ei, zicând: Acesta este fiul vostru, care voi aţi zis, că s-a născut orb, cum dar 
acum vede? 

20 Răspuns-au lor părinţii lui, şi au zis: Ştim că acesta este fiul nostru, şi cum că orb s-a născut. 

21 Iar cum acum vede, nu ştim; sau cine i-a deschis lui ochii, noi nu ştim; însuşi vârstă are, pre 
dânsul îl întrebaţi, el singur pentru sineşi va spune. 

22 Acestea au zis părinţii lui, că se temeau de Iudei; pentru că acum se sfătuiseră Iudeii, că de îl va 
mărturisi pre el cineva a fi Hristos, să se lepede din Sinagogă. 

23 Pentru aceea părinţii lui au zis, că vârstă are, pre dânsul îl întrebaţi. 

24 Deci au chemat a doua oară pre omul care fusese orb, şi au zis lui: Dă slavă lui Dumnezeu; noi 




ştim că omul acesta păcătos este. 

25 Iar acela a răspuns, şi a zis: De este păcătos, nu ştiu; una ştiu, că orb fiind eu, acum văd. 

26 Şi i-au zis lui iarăşi: Ce a făcut ţie ? Cum ţi-a deschis ţie ochii? 

27 Răspuns-a lor: Am zis vouă acum, şi nu aţi auzit; ce iarăşi voiţi să auziţi? Au doară şi voi voiţi să 
vă faceţi Ucenici ai lui? 

28 Deci l-au ocărât pre el, şi au zis lui: Tu eşti ucenic al aceluia; iar noi ai lui Moise suntem ucenici. 

29 Noi ştim că cu Moise a grăit Dumnezeu; iar pre acesta nu-1 ştim de unde este. 

30 Răspuns-a omul, şi a zis lor: Că întru aceasta este minune, că voi nu ştiţi de unde este, şi a 
deschis ochii mei. 

31 Şi ştim, că pre păcătoşi Dumnezeu nu-i ascultă, ci de este cineva cinstitor de Dumnezeu, şi face 
voia lui, pre acesta îl ascultă. 

32 Din veac nu s-a auzit, cum că să fi deschis cineva ochii ai vreunui orb din naştere. 

33 De nu ar fi acesta de la Dumnezeu, nu ar putea face nimic. 

34 Răspuns-au, şi au zis lui: întru păcate tu te-ai născut tot, şi tu ne înveţi pre noi! Şi l-au gonit pre 
el afară. 

35 Auzit-a Iisus că l-au gonit pre el afară, şi aflându-1 pre dânsul, i-a zis lui: Tu crezi în Fiul lui 
Dumnezeu. 

36 Răspuns-a acela, şi a zis: Şi cine este Doamne, ca să crez intr-insul? 

37 Şi i-a zis Iisus lui: Şi l-ai văzut pre el, şi carele grăieşte cu tine, acela este. 

38 Iar el a zis: Cred, Doamne; şi s-a închinat lui. 

39 Şi a zis Iisus: Spre judecată am venit eu în lumea aceasta; ca cei ce nu văd să vadă, şi cei ce văd 
să fie orbi. 

40 Şi au auzit acestea unii din Fariseii, care erau cu dânsul, şi au zis lui: Au doară şi noi suntem 
orbi? 

41 Zis-a lor Iisus: De aţi fi orbi, n-aţi avea păcat; iar acum ziceţi: Că vedem; pentru aceasta păcatul 
vostru rămâne. 



Ioan 10 

1 Amin Amin grăiesc vouă: Cela ce nu intră prin uşă în staulul oilor, ci sare pre aiurea, acela fur este 
şi tâlhar. 

2 Iar cela ce intră prin uşă, păstor este oilor. 

3 Aceluia portarul îi deschide, şi oile ascultă glasul lui, şi oile sale le cheamă pre nume, şi le scoate 
pre ele. 

4 Şi când scoate oile sale, merge înaintea lor; şi oile merg după dânsul, căci cunosc glasul lui. 

5 Iar după cel străin nu merg, ci fug de la dânsul, că nu cunosc glasul străinilor. 

6 Această pildă a zis lor Iisus; iar ei nu au înţeles ce erau acelea ce grăia lor. 

7 Deci iarăşi le-a zis lor Iisus: Amin Amin grăiesc vouă: Că eu sunt Uşa oilor. 

8 Toţi câţi au venit mai înainte de mine, furi sunt şi tâlhari; ci nu i-au ascultat pre ei oile. 

9 Eu sunt Uşa; prin Mine de va intra cineva, se va mântui; şi va intra, şi va ieşi, şi păşune va afla. 




10 Furul nu vine, fără numai să fure, şi să junghie, şi să piarză; Eu am venit ca viaţă să aibă, şi mai 
mult să aibă. 

11 Eu sunt Păstorul cel bun; păstorul cel bun, sufletul său îşi pune pentru oi. 

12 Iar năimitul, şi care nu este păstor, căruia nu sunt oile ale lui, vede lupul venind, şi lasă oile, şi 
fuge; şi lupul le răpeşte pre ele, şi risipeşte oile. 

13 Şi năimitul fuge, că năimit este, şi nu îi este lui grijă pentru oi. 

14 Eu sunt Păstorul cel bun, şi cunosc pre ale mele, şi mă cunosc de ale mele. 

15 Precum mă cunoaşte pre mine Tatăl, şi eu cunosc pre Tat ăl ; şi Sufletul meu îmi pun pentru oi. 

16 Şi alte oi am, care nu sunt din staulul acesta; şi pre acelea mi se cade a le aduce; şi Glasul meu 
vor auzi; şi va fi o turmă şi un Păstor. 

17 Pentru aceasta Tatăl mă iubeşte pre mine, că eu îmi pun Sufletul meu, ca iarăşi să-l iau pre el. 

18 Nimenea nu îl ia pre el de la mine; ci eu îl pun pre el de sine-mi. Stăpânire am să-l pun, şi 
stăpânire am iarăşi să-l iau pre el; această poruncă am luat de la Tatăl meu. 

19 Deci iarăşi s-a făcut pricire între Iudei pentru cuvintele acestea. 

20 Şi ziceau mulţi dintr-înşii: drac are, şi este nebun, pentru ce îl ascultaţi pre el? 

21 Alţii ziceau: Aceste cuvinte nu sunt de îndrăcit; au doară poate drac să deschidă ochi ai orbilor? 

22 Şi se făceau atunci înoirile în Ierusalim, şi era iarnă. 

23 Şi umbla Iisus în Biserică în Pridvorul lui Solomon. 

24 Deci l-au împresurat pre el Iudeii, şi i-au grăit lui: Până când vei lua sufletele noastre? De eşti tu 
Hristos, spune nouă fără de sfială. 

25 Răspuns-a lor Iisus: Am zis vouă, şi nu credeţi; lucrurile care eu fac întru Numele Tatălui meu, 
acelea mărturisesc pentru mine. 

26 Ci voi nu credeţi, că nu sunteţi din oile mele, precum am zis vouă. 

27 Oile mele Glasul meu ascultă, şi eu le cunosc pre dânsele, şi vin după mine. 

28 Şi eu le dau lor viaţă veşnică, şi nu vor pieri în veac, şi nimenea nu le va răpi pre ele din Mâna 
mea. 

29 Tatăl meu, carele le-a dat mie, mai mare decât toţi este; şi nimeni nu poate să le răpescă pre ele 
din Mâna Tatălui meu. 

30 Eu şi Tatăl una suntem. 

31 Deci Iudeii iarăşi au luat pietre ca să arunce asupra lui. 

32 Răspuns-a lor Iisus: Multe lucruri bune am arătat vouă de la Tatăl meu; pentru care dintru aceste 
lucruri cu pietre aruncaţi asupra mea? 

33 Răspuns-au lui Iudeii, zicând: Pentru lucru bun noi nu aruncăm cu pietre asupra ta, ci pentru 
hulă; că tu om fiind, te faci pre sineţi Dumnezeu. 

34 Răspuns-a lor Iisus: Au nu este scris în legea voastră: Eu am zis, dumnezei sunteţi? 

35 Dacă pre aceia i-a numit dumnezei, către care a fost cuvântul lui Dumnezeu, şi nu poate să se 
strice scriptura; 

36 Pre carele Tatăl m-a sfinţit, şi m-a trimis în lume, voi ziceţi: Că, hulă grăieşti, pentru căci am zis, 
că Fiul lui Dumnezeu sunt? 

37 De nu fac lucrurile Tatălui meu, să nu-mi credeţi mie. 




38 Iară de fac, deşi nu-mi credeţi mie, credeţi lucrurilor; ca să înţelegeţi şi să credeţi, că Tatăl este 
întru mine, şi eu întru el. 

39 Deci căutau iarăşi să-l prinză pre el, şi a ieşit din mâna lor. 

40 Şi a mers iarăşi de ceea parte de Iordan, în locul unde a fost Ioan întâi botezând, şi a rămas acolo. 

41 Şi mulţi veneau la dânsul, şi ziceau: Că Ioan nici un semn nu a făcut; iar toate câte a zis Ioan 
pentru Acesta, adevărate erau. 

42 Şi mulţi au crezut acolo într-însul. 

Ioan 11 

1 Şi era bolnav oarecare Lazăr din Betania, din satul Măriei şi al Martei surorii ei. 

2 Şi era Maria ceea ce a uns pre Domnul cu mir, şi a şters Picioarele lui cu părul capului ei, al căreia 
frate Lazăr era bolnav. 

3 Deci au trimis surorile către el, zicând: Doamne, iată acela pre care iubeşti, este bolnav. 

4 Iar Iisus auzind, a zis: Această boală nu este spre moarte, ci pentru Slava lui Dumnezeu, ca să se 
slăvească Fiul lui Dumnezeu printr-însa. 

5 Şi iubea Iisus pre Marta, şi pre sora ei, şi pre Lazăr. 

6 Deci după ce a auzit că este bolnav, atunci s-a zăbovit în locul în care era, două zile. 

7 Apoi după aceea a zis Ucenicilor: Să mergem iarăşi în Iudeea. 

8 Zis-au lui Ucenicii: Rabbi, acum te căutau pre tine Iudeii să te ucidă cu pietre, şi iarăşi mergi 
acolo? 

9 Răspuns-a Iisus: Au nu douăsprezece ceasuri sunt în zi? 

10 De va umbla cineva ziua, nu se va împiedica, că vede lumina lumii acesteia; iar de va umbla 
cineva noaptea, se va împiedica, că lumina nu este întru el. 

11 Acestea a zis; şi după aceia a grăit lor: Lazăr prietenul nostru a adormit, ci merg ca să-l deştept 
pre el. 

12 Deci i-au zis Ucenicii lui: Doamne, de a adormit, se va mântui. 

13 Aceasta zicea Iisus pentru moartea lui; iar lor le părea că pentru adormirea somnului zice. 

14 Deci atunci a zis Iisus lor arătat: Lazăr a murit. 

15 Şi mă bucur pentru voi, ca să credeţi, că n-am fost acolo; ci să mergem la el. 

16 Deci a zis Toma, care se numeşte geamăn, celorlalţi împreună Ucenici: Să mergem şi noi, ca să 
murim cu el. 

17 Deci venind Iisus, l-a aflat pre el patru zile având acum în mormânt. 

18 (Şi era Betania aproape de Ierusalim, ca la cincisprezece stadii). 

19 Şi mulţi din Iudei veniseră la Marta şi Maria, ca să le mângâie pre ele pentru fratele lor. 

20 Deci Marta, după ce a auzit că vine Iisus, a ieşit întru întâmpinarea lui; iar Maria şedea în casă. 

21 Şi a zis Marta către Iisus: Doamne, de ai fi fost aici, fratele meu nu ar fi murit. 

22 Ci şi acum ştiu, că ori câte vei cere de la Dumnezeu, îţi va da ţie Dumnezeu. 

23 Zis-a ei Iisus: Invia-va fratele tău. 




24 Zis-a lui Marta: Ştiu că va învia la înviere în ziua cea de apoi. 

25 Zis-a ei Iisus: Eu sunt învierea, şi Viaţa, cel ce crede întru mine, de va şi muri, viu va fi. 

26 Şi tot cel ce este viu, şi crede întru mine, nu va muri în veac. Crezi aceasta? 

27 Zis-a lui: Aşa este, Doamne; eu am crezut, că tu eşti Hristosul Fiul lui Dumnezeu, cel ce ai venit 
în lume. 

28 Şi acestea zicând, s-a dus şi a chemat pre Maria sora sa în taină, zicând: învăţătorul a venit, şi te 
cheamă. 

29 Aceea dacă a auzit, s-a sculat degrab, şi a mers la dânsul. 

30 Şi încă nu venise Iisus în sat, ci era în locul unde l-a întâmpinat pre el Marta. 

31 Iar Iudeii care erau cu dânsa în casă, şi o mângâiau pre ea, văzând pre Maria că degrab s-a sculat, 
şi a ieşit, au mers după dânsa, zicând: Că merge la mormânt, ca să plângă acolo. 

32 Deci Maria venind unde era Iisus, şi văzându-1 pre el, a căzut la Picioarele lui, zicând lui: 
Doamne, de ai fi fost aici, nu ar fi murit fratele meu. 

33 Iar Iisus dacă o a văzut pre dânsa plângând, şi pre Iudeii care veniseră împreună cu dânsa 
plângând, s-a răstit cu Duhul, şi s-a tulburat pre sine, şi a zis: Unde l-aţi pus pre el ? 

34 Zis-au lui: Doamne, vino, şi vezi. 

35 Şi a lăcrămat Iisus. 

36 Deci ziceau Iudeii: Iată cum îl iubea pre el. 

37 Iar unii dintr-înşii au zis: Au nu putea acesta, care a deschis ochii orbului, să facă ca şi acesta să 
nu moară? 

38 Deci Iisus iarăşi răstindu-se întru sine, a mers la mormânt, şi era peşteră, şi piatră era preste 
dânsa. 

39 Zis-a Iisus: Ridicaţi piatra. Zis-a lui sora mortului Marta: Doamne, pute, că este de patru zile. 

40 Zis-a ei Iisus: Au nu ţi-am spus ţie, că de vei crede, vei vedea Slava lui Dumnezeu? 

41 Şi au ridicat piatra de unde era mortul zăcând. Iar Iisus şi-a ridicat ochii săi în sus, şi a zis: 
Părinte, mulţumescu-ţi ţie că m-ai ascultat. 

42 Şi eu ştiam, că pururea mă asculţi; ci pentru norodul care stă împrejur am zis, ca să crează, că tu 
m-ai trimis. 

43 Şi acestea zicând, a strigat cu glas mare: Lazăre, vino afară. 

44 Şi a ieşit cel mort, legate fiindu-i mâinile şi picioarele cu fâşii, şi faţa lui cu mahramă era legată. 
Zis-a lor Iisus: Dezlegaţi-1 pre el, şi îl lăsaţi să meargă. 

45 Deci mulţi din Iudeii care venise la Maria, şi au văzut cele ce a făcut Iisus, au crezut intr-insul. 

46 Iar oarecare din ei, au mers la Farisei, şi le-au spus cele ce a făcut Iisus. 

47 Deci au adunat Arhiereii şi Fariseii sobor, şi grăiau: Ce vom face? Că omul acesta multe semne 
face. 

48 De îl vom lăsa pre el aşa, toţi vor crede intr-insul, şi vor veni Râmlenii şi vor lua şi locul nostru 
şi neamul. 

49 Iar unul oarecare dintr-înşii Caiafa, Arhiereu fiind al anului aceluia, a zis lor: Voi nu ştiţi nimic. 

50 Nici gândiţi, că de folos este nouă să moară un om pentru norod, şi nu tot neamul să piară. 

51 Iar aceasta nu de la sine o a zis, ci Arhiereu fiind al anului aceluia, a prorocit, că vrea Iisus să 
moară pentru norod. 




52 Şi nu numai pentru norod, ci şi ca pre fiii lui Dumnezeu cei risipiţi să-i adune întru una. 

53 Deci dintru acea zi s-au sfătuit ca să-l omoare pre el. 

54 Deci Iisus nu mai umbla de faţă între Iudei, ci s-a dus de acolo într-o lăture aproape de pustie, 
într-o cetate ce se cheamă Efrem; şi acolo petrecea cu Ucenicii săi. 

55 Şi era aproape Paştele Iudeilor; şi s-au suit mulţi în Ierusalim din latura aceea mai înainte de 
Paşti, ca să se curăţească pre sine. 

56 Deci căutau pre Iisus, şi grăiau între eişi în Biserică stând: Ce vi se pare vouă, că au nu va veni la 
Praznic? 

57 Şi dăduse Arhiereii şi Fariseii poruncă, ca de va şti cineva unde este, să vestească, ca să-l prinză 
pre el. 



Ioan 12 



1 Deci Iisus, mai înainte de Paşti cu şase zile a venit în Betania, unde era Lazăr cel ce fusese mort, 
pre care l-a înviat din morţi. 

2 Şi i-au făcut lui acolo cină, şi Marta slujea, iar Lazăr era unul din cei ce şedea împreună cu dânsul. 

3 Deci Maria luând o litră cu Mir de nard de credinţă de mult preţ, a uns picioarele lui Iisus, şi a 
şters cu părul său picioarele lui; iar casa s-a umplut de mirosul Mirului. 

4 Zis-a drept aceea unul din Ucenicii lui, Iuda al lui Simon Iscarioteanul, care vrea să-l vândă pre el. 

5 Pentru ce acest Mir nu s-a vândut în trei sute de dinari, şi să se fi dat săracilor? 

6 Iar aceasta o a zis, nu că pentru săraci îi era lui grijă, ci pentru că fur era, şi punga avea, şi ce se 
punea într-însa purta. 

7 Şi a zis Iisus: Lasă-o pre dânsa, spre ziua îngropării mele l-a păzit pre acesta. 

8 Că pre săraci pururea îi aveţi cu voi, iar pre mine nu mă aveţi pururea. 

9 Şi a înţeles norod mult din Iudei că acolo este; şi au venit nu pentru Iisus numai, ci ca să vadă şi 
pre Lazăr, pre care l-a înviat din morţi. 

10 Şi s-au sfătuit Arhiereii, ca şi pre Lazăr să-l omoare. 

11 Că mulţi pentru el mergeau din Iudei, şi credeau în Iisus. 

12 Iar a doua zi norod mult care venise la Praznic, auzind că vine Iisus în Ierusalim, 

13 Au luat stâlpări de finici, şi au ieşit întru întâmpinarea lui, şi strigau: Osana, Bine este cuvântat 
cel ce vine întru Numele Domnului, împăratul lui Israil. 

14 Şi aflând Iisus un asin a şezut pre el, precum este scris: 

15 Nu te teme Fiica Sionului; iată, împăratul tău vine la tine, şezând pre mânzul asinei. 

16 Iară pre acestea nu le-au cunoscut Ucenicii lui mai nainte; ci după ce s-a proslăvit Iisus, atunci 
şi-au adus aminte, că acestea erau pentru el scrise, şi acestea i-au făcut lui. 

17 Mărturisea drept aceea norodul care era cu el, când pre Lazăr l-a strigat din mormânt, şi l-a 
sculat pre el din morţi. 

18 Pentru aceea l-a şi întâmpinat pre el norodul, căci a auzit că el a făcut această minune. 

19 Deci au zis Fariseii între dânşii: Vedeţi, că nimic nu folosiţi; iată lumea merge după dânsul. 

20 Şi erau oarecare elini din cei ce se suiseră să se închine la praznic. 




21 Deci aceştia s-au apropiat la Filip care era din Betsaida Galileei, şi l-au rugat pre dânsul, grăind: 
Doamne, voim să vedem pre Iisus. 

22 Venit-a Filip şi a spus lui Andrei, şi iarăşi Andrei şi Filip au spus lui Iisus. 

23 Iar Iisus a răspuns lor, zicând: A venit ceasul ca să se proslăvească Fiul Omului. 

24 Amin Amin grăiesc vouă: Grăunţul de Grâu căzând pre pământ, de nu va muri, el singur rămâne; 
iar de va muri, multă roadă aduce. 

25 Cela ce îşi iubeşte sufletul său, pierde-l-va pre el; şi cela ce îşi urăşte sufletul său în lumea 
aceasta, în Viaţa cea veşnică îl va păzi pre el. 

26 De slujeşte cineva mie, mie să-mi urmeze; şi unde voi fi eu, acolo şi sluga mea va fi. Şi de va 
sluji cineva mie, îl va cinsti pre el Tatăl meu. 

27 Acum Sufletul meu s-a tulburat, şi ce voi zice? Părinte, mântuieşte-mă pre mine de ceasul acesta; 
ci pentru aceasta am venit la ceasul acesta. 

28 Părinte, proslăveşte Numele tău. Deci a venit Glas din Cer: Şi am proslăvit şi iarăşi voi proslăvi. 

29 Iar norodul care sta, şi auzea, zicea: Tunet se făcu. Alţii ziceau: înger grăi lui. 

30 Răspuns-a lor Iisus, şi a zis: Nu pentru mine s-a făcut glasul acesta, ci pentru voi. 

31 Acum judecată este lumii acesteia; acum stăpânitorul lumii acesteia se va goni afară. 

32 Şi eu de mă voi înălţa de pre pământ, pre toţi voi trage la mine. 

33 (Iar aceasta zicea, însemnând cu ce moarte vrea să moară.) 

34 Răspuns-a lui norodul: Noi am auzit din lege, că Hristos petrece în veac; şi cum tu zici, că se 
cade să se înalţe Fiul Omului? Cine este acesta Fiul Omului? 

35 Deci a zis lor Iisus: încă puţină vreme Lumina cu voi este; umblaţi până când aveţi Lumina, ca 
să nu vă cuprindă pre voi întunericul; şi cel ce umblă întru întuneric, nu ştie unde merge. 

36 Până când aveţi Lumina, credeţi în Lumină, ca fii ai Luminii să fiţi. Acestea a grăit Iisus, şi 
mergând s-a ascuns de dânşii. 

37 Şi atâtea semne făcând el înaintea lor, nu credeau într-însul; 

38 Ca să se plinească cuvântul Isaiei Prorocul, pre carele l-a zis: Doamne, cine a crezut auzului 
nostru? Şi Braţul Domnului cui s-a descoperit? 

39 Pentru aceasta nu puteau să creadă, că iarăşi a zis Isaia: 

40 Au orbit ochii lor, şi au împietrit inima lor; ca să nu vadă cu ochii, nici să înţeleagă cu inima, şi 
se vor întoarce, şi îi voi vindeca pre dânşii. 

41 Acestea a zis Isaia, când a văzut Slava lui, şi a grăit pentru dânsul. 

42 însă şi din boieri mulţi au crezut într-însul, dar pentru Farisei nu mărturiseau, ca să nu fie goniţi 
din Sinagogă. 

43 Că au iubit slava oamenilor mai mult decât Slava lui Dumnezeu. 

44 Iar Iisus a strigat, şi a zis: Cela ce crede întru mine, nu crede întru mine, ci întru cela ce m-a 
trimes pre mine. 

45 Şi cela ce mă vede pre mine, vede pre cela ce m-a trimis pre mine. 

46 Eu Lumină în lume am venit, ca tot cela ce crede întru mine, întru întuneric să nu rămâie. 

47 Şi de va auzi cineva graiurile mele, şi nu va crede, eu nu îl judec pre el; că nu am venit ca să 
judec lumea, ci ca să mântuiesc lumea. 

48 Cela ce se leapădă de mine, şi nu primeşte graiurile mele, are pre cela ce îl judecă pre el; 




cuvântul carele am grăit, acela îl va judeca pre el în ziua cea de apoi. 

49 Că eu de la sinemi nu am grăit; ci Tatăl cela ce m-a trimis pre mine, acela poruncă mi-a dat, ce 
voi zice, şi ce voi grăi. 

50 Şi ştiu, că porunca lui viaţă veşnică este. Deci cele ce grăiesc eu, precum mi-a zis mie Tatăl, aşa 
grăiesc. 



Ioan 13 



1 Iar mai înainte de Praznicul Paştilor, ştiind Iisus că i-a venit lui ceasul, ca să se mute din lumea 
aceasta către Tatăl, iubind pre ai săi pre cei din lume, până în sfârşit (desăvârşit) i-a iubit pre ei. 

2 Şi cină făcându-se, (când diavolul acum pusese în inima Iudei al lui Simon Iscarioteanul, ca să-l 
vândă pre el); 

3 Ştiind Iisus că toate i-a dat lui Tatăl în mâini, şi cum că de la Dumnezeu a ieşit, şi la Dumnezeu 
merge. 

4 S-a sculat de la cină, şi şi-a pus Veşmintele; şi luând fotă (ştergător) s-a încins. 

5 După aceea a turnat apă în spălătoare, şi a început a spăla picioarele Ucenicilor, şi a le şterge cu 
fota cu care era încins. 

6 Deci a venit la Simon Petru, şi i-a zis lui acela: Doamne, au tu vei să-mi speli picioarele? 

7 Răspuns-a Iisus, şi i-a zis lui: Ceea ce fac eu, tu nu ştii acum, iară vei cunoaşte după acestea. 

8 Zis-a Petru lui: Nu vei spăla picioarele mele în veac. Răspuns-a Iisus lui: De nu te voi spăla pre 
tine, nu ai parte cu mine. 

9 Zis-a Simon Petru lui: Doamne, nu numai picioarele mele, ci şi mâinile, şi capul. 

10 Zis-a Iisus lui: Cel spălat, nu are trebuinţă, fără numai picioarele a le spăla, ci este curat tot; şi 
voi curaţi sunteţi, dar nu toţi. 

11 Că ştia pre cela ce vrea să-l vândă pre el; pentru aceea a zis: Că nu toţi sunteţi curaţi. 

12 Deci după ce a spălat picioarele lor, şi şi-a luat veşmintele sale, şezând iarăşi, a zis lor: 

Cunoaşteţi ce am făcut vouă? 

13 Voi pre mine mă chemaţi: învăţătorul şi Domnul; şi bine ziceţi, că sunt. 

14 Deci de am spălat eu picioarele voastre, Domnul şi învăţătorul, şi voi datori sunteţi unul altuia a 
spăla picioarele. 

15 Că pildă am dat vouă, ca precum eu am făcut vouă, şi voi să faceţi. 

16 Amin Amin zic vouă: Nu este sluga mai mare decât domnul său, nici solul mai mare decât cel ce 
l-a trimis pre el. 

17 De ştiţi acestea, fericiţi sunteţi, de le veţi face. 

18 Nu pentru toţi voi grăiesc; eu ştiu pre care i-am ales; ci că să se împlinească scriptura: Cela ce 
mănâncă împreună cu mine pâine, a ridicat asupra mea călcâiul său. 

19 De acum zic vouă, mai înainte de a se face, ca, când se va face, să credeţi, că eu sunt. 

20 Amin Amin grăiesc vouă: Cela ce primeşte pre carele voi trimite, pre mine mă primeşte; iară cela 
ce mă primeşte pre mine, primeşte pre cela ce m-a trimis pre mine. 

21 Acestea zicând Iisus, s-a tulburat cu Duhul, şi a mărturisit, şi a zis: Amin Amin grăiesc vouă: Că 
unul din voi mă va vinde. 




22 Căuta drept aceia unul la altul Ucenicii nepricepându-se pentru cine grăieşte. 

23 Şi era unul din Ucenicii lui culcat pre sânul lui Iisus, pre care îl iubea Iisus. 

24 Deci a făcut semn acestuia Simon Petru, să întrebe, cine ar fi de carele grăieşte. 

25 Şi căzând acela pre Pieptul lui Iisus, a zis lui: Doamne, cine este? 

26 Răspuns-a Iisus: Acela este, căruia Eu întingând pâinea voi da. Şi întingând pâinea o a dat lui 
Iuda al lui Simon Iscarioteanul. 

27 Şi după pâine, atunci a intrat intr-insul satana. Deci a zis Iisus lui: Ce vei să faci, fă mai îngrab. 

28 Şi aceasta nimenea din cei ce şedeau nu au cunoscut, pentru ce a zis lui. 

29 Că unii socoteau, de vreme ce punga avea Iuda, că îi zice Iisus lui: Cumpără cele ce ne trebuiesc 
la praznic, sau săracilor să dea ceva. 

30 Deci după ce a luat el pâinea, îndată a ieşit, şi era noapte, când a ieşit. 

31 Zis-a Iisus: Acum s-a proslăvit Fiul Omului, şi Dumnezeu s-a proslăvit întru el. 

32 Dacă s-a proslăvit Dumnezeu întru el, şi Dumnezeu va proslăvi pre el întru sine, şi îndatăşi îl va 
proslăvi pre el. 

33 Fiilor, încă puţin cu voi sunt: Căuta-mă-veţi, şi precum am zis Iudeilor, că unde eu merg, voi nu 
puteţi veni, şi vouă zic acum. 

34 Poruncă nouă dau vouă, ca să vă iubiţi unul pre altul, precum eu v-am iubit pre voi, ca şi voi să 
vă iubiţi unul pre altul. 

35 întru aceasta vor cunoaşte toţi, că ai mei Ucenici sunteţi, de veţi avea dragoste între voi. 

36 Zis-a Simon Petru lui: Doamne, unde mergi? Răspuns-a Iisus lui: Unde merg eu, nu poţi veni 
acum după mine, iar mai pre urmă vei veni după mine. 

37 Zis-a Petru lui: Doamne, pentru ce nu pot veni după tine acum? Sufletul meu pentru tine voi 
pune. 

38 Răspuns-a Iisus lui: Sufletul tău pentru mine îl vei pune? Amin Amin grăiesc ţie: Nu va cânta 
cocoşul, până ce te vei lepăda de mine de trei ori. 



Ioan 14 



1 Să nu se tulbure inima voastră; credeţi întru Dumnezeu, şi întru mine credeţi. 

2 în casa Tatălui meu multe lăcaşuri sunt; iar de nu, aş fi zis vouă, voi să merg să gătesc vouă loc. 

3 Şi de voi merge să gătesc vouă loc, iarăşi voi veni; şi vă voi lua pre voi la mine, ca unde sunt eu, 
şi voi să fiţi. 

4 Şi unde eu merg ştiţi, şi calea ştiţi. 

5 Zis-a Toma lui: Doamne, nu ştim unde mergi; şi cum putem să ştim calea? 

6 Zis-a Iisus lui: Eu sunt Calea, şi Adevărul, şi Viaţa; nimeni nu vine la Tatăl, fără numai prin mine. 

7 De m-aţi fi cunoscut pre mine, şi pre Tatăl meu aţi fi cunoscut; şi de acum îl cunoaşteţi pre el, şi 1- 
aţi văzut pre el. 

8 Zis-a Filip lui: Doamne, arată nouă pre Tatăl, şi ne va ajunge nouă. 

9 Zis-a Iisus lui: Atâta vreme cu voi sunt, şi nu m-ai cunoscut pre mine Filipe? Cel ce m-a văzut pre 
mine, a văzut pre Tatăl; şi cum tu zici: Arată nouă pre Tatăl? 




10 Nu crezi că eu întru Tatăl, şi Tatăl întru mine este? Graiurile care eu vouă grăiesc, de la mine nu 
le grăiesc: Iară Tatăl cela ce petrece întru mine, acela face lucrurile. 

11 Credeţi mie, că eu întru Tatăl, şi Tatăl întru mine este. Iar de nu, pentru lucrurile acestea credeţi 
mie. 

12 Amin Amin grăiesc vouă: Cela ce crede întru mine, lucrurile care eu fac, şi acela va face, şi mai 
mari decât acestea va face; că eu la Tatăl meu merg. 

13 Şi orice veţi cere întru Numele meu, aceea voi face; ca să se proslăvească Tatăl întru Fiul. 

14 Orice veţi cere întru Numele meu, eu voi face. 

15 De mă iubiţi pre mine, Poruncile mele păziţi. 

16 Şi eu voi ruga pre Tatăl, şi alt Mângâietor va da vouă, ca să rămâie cu voi în veac; 

17 Duhul Adevărului, pre care lumea nu îl poate primi, că nu îl vede pre el, nici îl cunoaşte pre el; 
iar voi îl cunoaşteţi pre el, că cu voi petrece, şi întru voi va fi. 

18 Nu vă voi lăsa pre voi sărmani; voi veni la voi. 

19 încă puţin, şi lumea pre mine nu mă va mai vedea; iar voi mă veţi vedea pre mine; că eu viu sunt, 
şi voi veţi fi vii. 

20 întru acea zi veţi cunoaşte voi, că eu sunt întru Tatăl meu, şi voi întru mine, şi eu întru voi. 

21 Cela ce are poruncile mele, şi le păzeşte pre ele, acela este care mă iubeşte pre mine; şi cela ce 
mă iubeşte pre mine, iubi-se-va de Tatăl meu, şi eu îl voi iubi pre el, şi mă voi arăta pre sine-mi lui. 

22 Zis-a lui Iuda (nu Iscarioteanul): Doamne, ce poate fi, că nouă vei să te arăţi, şi nu lumii? 

23 Răspuns-a Iisus, şi a zis lui: De mă iubeşte cineva pre mine, Cuvântul meu va păzi; şi Tatăl meu 
îl va iubi pre el, şi la el vom veni, şi lăcaş la dânsul vom face. 

24 Cel ce nu mă iubeşte pre mine, cuvintele mele nu le păzeşte; şi cuvântul care auziţi, nu este al 
meu, ci al Tatălui celui ce m-a trimis pre mine. 

25 Acestea am zis vouă, la voi petrecând. 

26 Iar Mângâietorul Duhul cel Sfint, pre care-1 va trimite Tatăl întru Numele meu, acela pre voi vă 
va învăţa toate, şi va aduce aminte vouă toate cele ce am grăit vouă. 

27 Pace las vouă, pacea mea dau vouă; nu precum lumea dă, Eu dau vouă. Să nu se tulbure inima 
voastră, nici să se spăimânteze. 

28 Auzit-aţi că eu am zis vouă: Merg, şi voi veni la voi. De m-aţi iubi pre mine, v-aţi fi bucurat, căci 
am zis vouă, merg la Tatăl; că Tatăl meu mai mare decât mine este. 

29 Şi acum am zis vouă mai-nainte până a nu fi, ca, când va fi, să credeţi. 

30 Nu voi mai grăi multe cu voi; că vine stăpânitorul lumii acesteia, şi întru mine nu are nimic. 

31 Ci ca să cunoască lumea, că iubesc pre Tatăl, şi precum mi-a poruncit mie Tatăl, aşa fac. Sculaţi- 
vă, să mergem de aici. 



Ioan 15 



1 Eu sunt Buciumul viţei cel adevărat, şi Tatăl meu Lucrătorul este. 

2 Toată viţa care nu aduce roadă întru mine, o scoate pre ea; şi toată care aduce roadă, o curăţeşte 
pre ea, ca mai multă roadă să aducă. 

3 Acum voi curaţi sunteţi, pentru cuvântul care am grăit vouă. 




4 Rămâneţi întru mine, şi eu întru voi. Precum viţa nu poate să aducă roadă din sine singură, de nu 
va rămânea în Bucium; aşa nici voi, de nu veţi rămânea întru mine. 

5 Eu sunt Buciumul viţei, voi viţele; cela ce rămâne întru mine, şi eu întru el, acesta aduce roadă 
multă. Că fără de mine nu puteţi face nimic. 

6 De nu rămâne cineva întru mine, se scoate afară ca viţa, şi se usucă; şi o adună pre ea, şi în foc o 
aruncă, şi arde. 

7 De veţi rămânea întru mine, şi cuvintele mele de vor rămânea întru voi, orice veţi vrea, veţi cere, 
şi se va face vouă. 

8 întru aceasta s-a proslăvit Tatăl meu, ca roadă multă să aduceţi, şi să vă faceţi ai mei Ucenici. 

9 Precum m-a iubit pre mine Tatăl, şi eu v-am iubit pre voi; rămâneţi întru dragostea mea. 

10 De veţi păzi poruncile mele, veţi rămânea întru dragostea mea; precum eu poruncile Tatălui meu 
am păzit, şi rămân întru dragostea lui. 

11 Acestea am grăit vouă, ca bucuria mea întru voi să rămâie, şi bucuria voastră să se plinească. 

12 Aceasta este porunca mea, ca să vă iubiţi unul pre altul, precum eu v-am iubit pre voi. 

13 Mai mare dragoste decât aceasta nimeni nu are, ca cineva sufletul său să-şi pue pentru prietenii 
săi. 

14 Voi prietenii mei sunteţi, de veţi face câte eu poruncesc vouă. 

15 De acum nu vă mai zic vouă slugi; că sluga nu ştie, ce face Domnul său; ci pre voi v-am zis 
prieteni; că toate câte am auzit de la Tatăl meu, am arătat vouă. 

16 Nu voi m-aţi ales pre mine, ci eu v-am ales pre voi, şi v-am pus, ca voi să mergeţi, şi roadă să 
aduceţi, şi roada voastră să rămâie; ca orice veţi cere de la Tatăl întru Numele meu, să dau vouă. 

17 Acestea poruncesc vouă: Ca să vă iubiţi unul pre altul. 

18 De vă urăşte pre voi lumea, ştiţi că pre mine mai înainte decât pre voi m-a urât. 

19 De aţi fi din lume, lumea ar iubi pre al său; iar căci din lume nu sunteţi, ci Eu v-am ales pre voi 
din lume; pentru aceasta urăşte pre voi lumea. 

20 Aduceţi-vă aminte de cuvântul, care am grăit vouă: Nu este sluga mai mare decât domnul său. 

De m-au gonit pre mine, şi pre voi vă vor goni; de au păzit cuvântul meu, şi al vostru vor păzi. 

21 Ci acestea toate vor face vouă pentru Numele meu; căci nu ştiu pre cela ce m-a trimis pre mine. 

22 De nu aş fi venit, şi aş fi grăit lor, păcat nu ar avea; iar acum răspuns nu au pentru păcatul lor. 

23 Cela ce mă urăşte pre mine, şi pre Tatăl meu urăşte. 

24 De nu aş fi făcut lucruri întru ei, care nimenea altul n-a făcut, păcat nu ar avea; iar acum au şi 
văzut, şi m-au urât şi pre mine, şi pre Tatăl meu. 

25 Ci ca să se împlinească cuvântul cel scris în legea lor: Că m- au urât în zadar. 

26 Iar când va veni Mângâietorul, pre care eu voi trimite vouă de la Tatăl, (Duhul Adevărului, carele 
de la Tatăl se purcede), acela va mărturisi pentru mine. 

27 încă şi voi mărturisiţi, că din început cu mine sunteţi. 



Ioan 16 



1 Acestea am grăit, ca să nu vă smintiţi. 




2 Scoate-vă-vor pre voi din Sinagoguri. 

3 Şi va veni vremea, ca tot cel ce va ucide pre voi, să i se pară că aduce slujbă lui Dumnezeu. 

4 Şi acestea vor face vouă, că nu au cunoscut pre Tatăl, nici pre mine. 

5 Ci acestea toate am grăit vouă, ca dacă va veni vremea, să vă aduceţi aminte de ele, că eu am spus 

vouă; şi acestea vouă din început nu am spus, căci cu voi eram. 

6 Iar acum merg la cela ce m-a trimis pre mine, şi nimeni din voi nu mă întreabă: Unde mergi? 

7 Ci căci acestea am grăit vouă, întristarea a umplut inima voastră. 

8 Ci eu adevărul zic vouă: Că de folos este vouă, ca să mă duc Eu; că de nu mă voi duce Eu, 

Mângâietorul nu va veni la voi; iar de mă voi duce, îl voi trimete pre el la voi. 

9 Şi venind acela, va vădi lumea de păcat, şi de dreptate, şi de judecată. 

10 De păcat, căci nu cred întru mine; 

11 Iar de dreptate, căci la Tatăl meu merg, şi nu mă veţi mai vedea pre mine. 

12 Iar de judecată, căci stăpânitorul lumii acesteia s-a judecat; încă multe am a zice vouă, ci nu 
puteţi a le purta acum. 

13 Iar când va veni acela, Duhul Adevărului, va povăţui pre voi la tot adevărul, că nu va grăi de la 
sine, ci câte va auzi, va grăi, şi cele viitoare va vesti vouă. 

14 Acela pre mine mă va slăvi, că dintru al meu va lua, şi va vesti vouă. 

15 Toate câte are Tatăl, ale mele sunt; pentru aceasta am zis, că dintru al meu va lua, şi va vesti 
vouă. 

16 Puţin, şi nu mă veţi vedea; şi iarăşi puţin, şi mă veţi vedea. Că eu merg la Tatăl meu. 

17 Deci au zis unii din Ucenicii lui între sine: Ce este aceasta ce zice nouă: Puţin, şi nu mă veţi 
vedea; şi iarăşi puţin, şi mă veţi vedea; şi, Cum că eu merg la Tatăl meu? 

18 Deci ziceau: Ce este aceasta ce zice, Puţin? Nu ştim ce grăieşte. 

19 Deci a cunoscut Iisus, că vreau să-l întrebe pre el, şi a zis lor: De aceasta vă întrebaţi între voi, 
căci am zis: Puţin, şi nu mă veţi vedea; şi iarăşi puţin şi mă veţi vedea? 

20 Amin Amin grăiesc vouă: Că voi veţi plânge şi vă veţi tângui, iar lumea se va bucura; şi voi vă 
veţi întrista, ci întristarea voastră întru bucurie se va întoarce. 

21 Femeia când naşte, întristare are, căci a sosit ceasul ei; iar dacă naşte copilul, nu-şi mai aduce 
aminte de scârbă pentru bucurie, căci s-a născut om în lume. 

22 Deci şi voi întristare acum aveţi, ci iarăşi vă voi vedea pre voi, şi se va bucura inima voastră, şi 
pre bucuria voastră nimenea nu o va lua de la voi. 

23 Şi întru acea zi pre mine nu mă veţi întreba nimic. Amin Amin grăiesc vouă: Că orice veţi cere 
de la Tatăl întru Numele meu, va da vouă. 

24 Până acum nu aţi cerut nimic întru Numele meu; cereţi, şi veţi lua, ca bucuria voastră să fie 
deplin. 

25 Acestea în pilde am grăit vouă; ci va veni ceasul, când nu voi mai grăi în pilde vouă, ci arătat 
pentru Tatăl voi vesti vouă. 

26 întru acea zi în Numele meu veţi cere; şi nu zic vouă, că eu voi ruga pre Tatăl pentru voi; 

27 Că însuşi Tatăl iubeşte pre voi, căci voi pre mine m-aţi iubit, şi aţi crezut, că eu de la Dumnezeu 
am ieşit. 

28 Ieşit-am de la Tatăl, şi am venit în lume. Iarăşi las lumea, şi merg la Tatăl. 




29 Zis-au lui Ucenicii: Iată, acum arătat grăieşti, şi nici o pildă nu zici. 

30 Acum ştim că ştii toate, şi nu-ţi trebuie ca să te întrebe cineva; prin aceasta credem, că de la 
Dumnezeu ai ieşit. 

31 Răspuns-a lor Iisus: Acum credeţi? 

32 Iată, vine vremea, şi acum a sosit, ca să vă risipiţi fiecare la ale sale, şi pre mine singur mă veţi 
lăsa. Dar nu sunt singur, că Tatăl meu cu mine este. 

33 Acestea am grăit vouă, ca întru mine pace să aveţi. In lume necaz veţi avea, ci îndrăzniţi, eu am 
biruit lumea. 



Ioan 17 



1 Acestea a grăit Iisus; şi şi-a ridicat ochii săi la Cer, şi a zis: Părinte, a venit ceasul, Proslăveşte pre 
Fiul tău, ca şi Fiul tău să te proslăvească pre tine. 

2 Precum ai dat lui stăpânire a tot trupul, ca tot ce ai dat lui, să le dea lor viaţă veşnică. 

3 Şi aceasta este viaţa cea veşnică, ca să te cunoască pre tine unul adevăratul Dumnezeu, şi pre care 
ai trimis pre Iisus Hristos. 

4 Eu te-am proslăvit pre tine pre pământ, lucrul am săvârşit, care ai dat mie ca să-l fac. 

5 Şi acum mă proslăveşte tu Părinte la tine însuţi, cu Slava care am avut la tine, mai înainte până a 
nu fi lumea. 

6 Arătat-am Numele tău oamenilor, pre care ai dat mie din lume. Ai tăi erau, şi mie i-ai dat pre ei, şi 
cuvântul tău au păzit. 

7 Acum au cunoscut, că toate câte ai dat mie de la tine sunt. 

8 Pentru că cuvintele care ai dat mie, le-am dat lor; şi ei au primit, şi au cunoscut cu adevărat, că de 
la tine am ieşit, şi au crezut că tu m-ai trimis. 

9 Eu pentru aceştia mă rog, nu pentru lume mă rog, ci pentru aceştia, care ai dat mie, că ai tăi sunt. 

10 Şi ale mele toate ale tale sunt, şi ale tale ale mele; şi m-am proslăvit întru dânşii. 

11 Şi nu mai sunt în lume, şi aceştia în lume sunt, şi eu la tine vin. Părinte Sfinte, păzeşte-i pre 
dânşii întru Numele tău, pre care ai dat mie, ca să fie una precum şi noi. 

12 Când eram cu ei în lume, Eu îi păzeam pre ei întru Numele tău; pre care i-ai dat mie i-am păzit, 
şi nimeni dintru dânşii n- a pierit, fără numai fiul pierzării ca să se plinească scriptura. 

13 Iar acum la tine vin, şi acestea grăiesc în lume, ca să aibă bucuria mea deplin întru ei. 

14 Eu am dat lor cuvântul tău, şi lumea i-a urât pre ei, căci nu sunt ei din lume, precum eu nu sunt 
din lume. 

15 Nu mă rog ca să-i iei pre ei din lume, ci ca să-i păzeşti pre ei de cel viclean. 

16 Din lume nu sunt ei, precum eu din lume nu sunt. 

17 Sfinţeşte-i pre ei întru Adevărul tău, Cuvântul tău adevăr este. 

18 Precum pre mine m-ai trimis în lume, şi eu i-am trimis pre ei în lume. 

19 Şi pentru dânşii eu mă Sfinţesc pre sine-mi, ca şi ei să fie sfinţiţi întru adevăr. 

20 Şi nu numai pentru aceştia mă rog, ci şi pentru cei ce vor crede prin cuvântul lor întru mine. 

21 Ca toţi una să fie, precum tu Părinte întru mine, şi eu întru tine, ca şi aceştia întru noi una să fie; 




ca să creadă lumea că tu m-ai trimis. 

22 Şi eu slava, care mi-ai dat mie, o am dat lor; ca să fie una, precum Noi una suntem. 

23 Eu întru ei, şi Tu întru mine, ca să fie ei desăvârşit întru una, şi ca să cunoască lumea, că Tu m-ai 
trimis, şi i-ai iubit pre ei, precum pre mine m-ai iubit. 

24 Părinte, pre care i-ai dat mie, voiesc ca unde sunt Eu, şi aceia să fie împreună cu mine; ca să 
vadă slava mea, care ai dat mie, (pentru că m-ai iubit pre mine) mai nainte de întemeierea lumii. 

25 Părinte Drepte, şi lumea pre tine nu te-a cunoscut, iar eu te-am cunoscut, şi aceştia au cunoscut 
că tu m-ai trimis pre mine. 

26 Şi am arătat lor Numele tău, şi-l voi arăta; ca dragostea cu care m-ai iubit pre mine, întru dânşii 
să fie, şi eu întru ei. 



Ioan 18 



1 Acestea grăind Iisus, a ieşit împreună cu Ucenicii săi de cea parte de pârâul Cedrilor, unde era o 
grădină, întru care a intrat el, şi Ucenicii lui. 

2 Şi ştia şi Iuda, cel ce l-a vândut pre el, locul; căci de multe ori se aduna Iisus acolo cu Ucenicii 
săi. 

3 Deci Iuda luând oaste, şi de la Arhierei, şi de la Farisei slugi, a venit acolo cu felinare, şi cu făclii, 
şi cu arme. 

4 Iar Iisus ştiind toate cele ce erau să vie asupra lui, ieşind a zis lor: Pre cine căutaţi? 

5 Răspuns-au lui: Pre Iisus Nazarineanul. Zis-a lor Iisus: Eu sunt. Şi sta şi Iuda cel ce îl vânduse pre 
el împreună cu dânşii. 

6 Deci după ce a zis lor: Că eu sunt, s-au întors ei înapoi, şi au căzut jos. 

7 Şi iarăşi i-a întrebat pre ei: Pre cine căutaţi? Iar ei au zis: Pre Iisus Nazarineanul. 

8 Răspuns-a Iisus, şi a zis: Am spus vouă că eu sunt; deci de mă căutaţi pre mine, lăsaţi pre aceştia 
să se ducă. 

9 Ca să se plinească cuvântul, care a zis: Pre care i-ai dat mie, nu am pierdut dintru dânşii nici pre 
unul. 

10 Iar Simon Petru având sabie, o a scos pre ea, şi a lovit pre sluga Arhiereului, şi i-a tăiat urechea 
lui cea dreaptă; şi era numele slugii Malh. 

11 Şi a zis Iisus lui Petru: Bagă sabia ta în teacă. Paharul, care mi-a dat mie Tatăl, au nu-1 voi bea 
pre el? 

12 Deci oastea şi Căpetenia cea preste o mie, şi slugile Iudeilor, au prins pre Iisus, şi l-au legat pre 
el. 

13 Şi l-au dus pre el la Ana întâi, că era socrul Caiafii, care era Arhiereu al anului aceluia. 

14 Şi era Caiafa, cel ce a sfătuit pre Iudei, că de folos este să moară un om pentru norod. 

15 Şi mergea după Iisus Simon Petru, şi celălalt Ucenic; iar Ucenicul acela era cunoscut 
Arhiereului, şi a intrat împreună cu Iisus în curtea Arhiereului. 

16 Iar Petru a stătut la uşă afară. Deci a ieşit celălalt Ucenic, care era cunoscut Arhiereului, şi a zis 
portăriţei, şi a băgat înlăuntru pre Petru. 

17 Şi a zis lui Petru slujnica portăriţa: Au (nu cumva) şi tu eşti din Ucenicii omului acestuia? Zis-a 




acela: Nu sunt. 

18 Şi sta slugile şi slujitorii care făcuseră foc, că era frig, şi se încălzeau, şi era cu ei Petru stând, şi 
încălzindu-se. 

19 Deci Arhiereul a întrebat pre Iisus de Ucenicii lui, şi de învăţătura lui. 

20 Răspuns-a Iisus lui: Eu de faţă am grăit lumii; Eu totdeauna am învăţat în Sinagogă, şi în 
Biserică, unde toţi Iudeii se adună; şi întru ascuns nu am grăit nimic. 

21 Ce mă întrebi? întreabă pre cei ce au auzit, ce am grăit lor; iată aceştia ştiu cele ce am grăit eu. 

22 Şi acestea zicând el, unul din slugile ce sta înainte, a dat palmă lui Iisus, zicând: Aşa răspunzi 
Arhiereului? 

23 Răspuns-a Iisus lui: De am grăit rău, mărturiseşte de rău; iar de am grăit bine, ce mă baţi? 

24 Deci l-a trimis pre el Ana legat la Caiafa Arhiereul. 

25 Şi era Simon Petru stând, şi încălzindu-se; deci ziseră lui: Au şi tu din Ucenicii lui eşti? Iar el s-a 
lepădat, şi a zis: Nu sunt. 

26 Zis-a lui unul din slugile Arhiereului, rudenie fiind al celui ce i- a tăiat Petru urechea: Au nu te- 
am văzut eu în grădină cu dânsul? 

27 Şi iarăşi s-a lepădat Petru; şi îndatăşi a cântat cocoşul. 

28 Deci aduc pre Iisus de la Caiafa în divan, şi era dimineaţă; şi ei nu au intrat în divan ca să nu se 
spurce, ci ca să mănânce Paştile. 

29 Ieşit-a drept aceea Pilat la ei, şi a zis: Ce pâră aduceţi asupra omului acestuia? 

30 Răspuns-au şi au zis: De nu ar fi fost acesta făcător de rele, nu l-am fi dat pre el ţie. 

31 Deci a zis lor Pilat: Luaţi-1 pre el voi, şi dupre legea voastră judecaţi-1 pre el. Şi au zis lui Iudeii: 
Nouă nu este cu putinţă să omorâm pre nimenea. 

32 Ca cuvântul lui Iisus să se plinească care a zis, însemnând cu ce moarte vrea să moară. 

33 Şi a intrat iarăşi în divan Pilat, şi a chemat pre Iisus, şi i-a zis lui: Tu eşti împăratul Iudeilor? 

34 Răspuns-a Iisus lui: De la tine tu zici aceasta, sau alţii au grăit ţie pentru mine? 

35 Răspuns-a Pilat: Au doară eu Iudeu sunt? Neamul tău şi Arhiereii te-au dat pre tine mie, ce ai 
făcut? 

36 Răspuns-a Iisus: împărăţia mea nu este din lumea aceasta, de ar fi fost din lumea aceasta 
împărăţia mea, slugile mele s-ar fi nevoit, ca să nu mă fi dat Iudeilor; iar acum împărăţia mea nu 
este de aici. 

37 Deci a zis Pilat lui: Au împărat eşti tu? Răspuns-a Iisus: Tu zici, că împărat sunt eu; Eu spre 
aceasta m-am născut, şi spre aceasta am venit în lume, ca să mărturisesc adevărul. Tot cel ce este 
din adevăr, ascultă Glasul meu. 

38 Zis-a Pilat lui: Ce este adevărul? Şi aceasta zicând, iarăşi a ieşit la Iudei, şi a zis lor: Eu nici o 
vină nu aflu întru el. 

39 Ci este vouă obicei, ca să vă slobozesc pre unul la Paşti; deci voiţi să vă slobozesc vouă pre 
împăratul Iudeilor? 

40 Strigat-au drept aceia iarăşi toţi, zicând: Nu pre acesta, ci pre Baraba, şi era Baraba tâlhar. 



Ioan 19 




1 Deci atunci a luat Pilat pre Iisus, şi l-a bătut. 

2 Şi ostaşii împletind cunună de spini, au pus în Capul lui, şi cu haină mohorâtă l-au îmbrăcat pre 
el. 

3 Şi îi ziceau: Bucură-te împăratul Iudeilor, şi îi da lui palme. 

4 Deci a ieşit iarăşi afară Pilat, şi a zis lor: Iată, aduc vouă pre el afară, ca să cunoaşteţi, că întru 
dânsul nici o vină nu aflu. 

5 Deci a ieşit Iisus afară, purtând cununa cea de spini, şi haina cea mohorâtă. Şi a zis lor: Iată omul. 

6 Iar dacă l-au văzut pre el Arhiereii, şi slugile, au strigat, zicând: Răstigneşte-1, răstigneşte-1 pre el. 
Zis-a lor Pilat: Luaţi-1 pre el voi, şi-l răstigniţi; căci eu nu aflu întru el vină. 

7 Răspuns-au lui Iudeii: Noi lege avem, şi dupre legea noastră dator este să moară, căci pre sine Fiu 
al lui Dumnezeu s-a făcut. 

8 Iar dacă a auzit Pilat acest cuvânt, mai mult s-a temut. 

9 Şi a intrat în divan iarăşi, şi a zis lui Iisus: De unde eşti tu? Iar Iisus răspuns nu i-a dat lui. 

10 Deci a zis Pilat lui: Mie nu grăieşti? Au nu ştii că putere am să te răstignesc, şi putere am să te 
slobozesc? 

11 Răspuns-a Iisus: Nu ai avea nici o putere asupra mea, de nu ar fi fost dat ţie de sus. Pentru 
aceasta cel ce m-a dat ţie, mai mare păcat are. 

12 Dintru aceasta căuta Pilat să-l slobozească pre el; iar Iudeii strigau, zicând: De vei slobozi pre 
acesta, nu eşti prieten Cezarului. Tot cel ce se face pre sineşi împărat, stă împrotiva Cezarului. 

13 Deci Pilat auzind cuvântul acesta, a scos afară pre Iisus, şi a şezut pre scaun la judecată, în locul 
ce se cheamă Pardosit cu pietre, iar evreeşte Gabbata. 

14 Şi era Vinerea Paştilor, şi ceasul ca la al şaselea, şi a zis Iudeilor: Iată împăratul vostru. 

15 Iar ei au strigat: Ia-1, ia-1, răstigneşte-1 pre el. Zis-a lor Pilat: Pre împăratul vostru să-l răstignesc? 
Răspuns-au Arhiereii: Nu avem împărat, fără numai pre Cezarul. 

16 Deci atunci l-a dat pre el lor, ca să se răstignească. Şi au luat pre Iisus, şi l-au dus ca să-l 
răstignească. 

17 Şi ducându-şi Crucea sa, a ieşit la locul ce se cheamă al Căpăţânii, care se zice evreeşte Golgota. 

18 Unde l-au răstignit pre el, şi împreună cu el alţi doi, de o parte şi de alta, şi în mijloc pre Iisus. 

19 Şi a scris şi titlu Pilat, şi l-a pus pre Cruce. Şi era scris: IISUS NAZARINEANUL ÎMPĂRATUL 
IUDEILOR. 

20 Şi pre acest titlu mulţi din Iudei l-au citit; căci aproape era de cetate locul, unde s-a răstignit 
Iisus. Şi era scris: evreeşte, elineşte, râmleneşte. 

21 Deci au zis lui Pilat Arhiereii Iudeilor: Nu scrie, împăratul Iudeilor, ci cum că el a zis, împărat 
sunt al Iudeilor. 

22 Răspuns-a Pilat: Ceea ce am scris, am scris. 

23 Iar ostaşii dacă au răstignit pre Iisus, au luat hainele lui, (şi le-au făcut patru părţi, fieştecăruia 
ostaş parte), şi Cămaşa. Şi era Cămaşa necusută, de sus ţesută preste tot. 

24 Şi au zis întru dânşii, să nu o sfâşiem pre aceasta, ci să aruncăm sorţi pentru dânsa, a căruia va fi, 
ca să se plinească scriptura ce zice: împărţit-au hainele mele loruşi, şi pentru Cămaşa mea au 
aruncat sorţi. Deci ostaşii acestea au făcut. 

25 Şi sta lângă Crucea lui Iisus, Muma lui, şi sora mumei lui, Maria a lui Cleopa, şi Maria 
Magdalena. 




26 Deci Iisus văzând pre Maica sa, şi pre Ucenicul stând, pre care iubea, a zis Maicii sale: Femeie, 
iată Fiul tău. 

27 După aceea a zis Ucenicului: iată Muma ta; şi dintru acel ceas o a luat pre dânsa Ucenicul întru 
ale sale. 

28 După aceea ştiind Iisus că toate s-au săvârşit, ca să se plinească scriptura, a zis: Mi-e sete. 

29 Şi era acolo un vas plin de oţet; iar ei umplând un burete de oţet, şi în isop punându-1, l-au adus 
la gura lui. 

30 Deci dacă a luat oţetul Iisus, a zis: Săvârşitu-s-a; şi plecându-şi Capul, şi-a dat Duhul. 

31 Iar Iudeii, ca să nu rămână pre Cruce Trupurile Sâmbăta, de vreme ce Vineri era, (că era mare 
ziua Sâmbetei aceia). Au rugat pre Pilat, ca să le zdrobească lor fluierile, şi să-i ridice. 

32 Deci au venit ostaşii, şi celui dintâi i-au zdrobit fluierile, şi celuilalt ce s-a răstignit împreună cu 
el. 

33 Iar la Iisus venind, dacă l-au văzut pre el că atunci murise, nu i-au zdrobit lui fluierile; 

34 Ci unul din ostaşi cu suliţa Coasta lui a împuns, şi îndată a ieşit Sânge şi Apă. 

35 Şi cel ce a văzut a mărturisit, şi adevărată este mărturisirea lui; 

36 Şi acela ştie că adevărate zice, ca şi voi să credeţi. Că s-au făcut acestea, ca să se împlinească 
scriptura: Os nu se va zdrobi dintr-însul. 

37 Şi iarăşi altă scriptură zice: Vedea-vor pre carele l-au împuns. 

38 Iar după acestea a rugat pre Pilat Iosif cel din Arimateea, (fiind şi el ucenic al lui Iisus, dar întru 
ascuns pentru frica Iudeilor), ca să ia trupul lui Iisus; şi a dat voie Pilat. Deci a venit şi a luat Trupul 
lui Iisus. 

39 Şi a venit şi Nicodim, cel ce venise la Iisus noaptea mai nainte, aducând amestecătură de Smirnă 
şi de aloe ca la o sută de litre. 

40 Şi au luat Trupul lui Iisus, şi l-au înfăşurat pre el în giulgiuri cu mirezme, precum este obiceiul 
Iudeilor a îngropa. 

41 Şi era grădină în locul unde s-a răstignit, şi în grădină mormânt nou, întru care nimenea niciodată 
nu se pusese. 

42 Deci acolo pentru Vinerea Iudeilor, căci aproape era mormântul, au pus pre Iisus. 



Ioan 20 



1 Iar întru una din Sâmbete a venit Maria Magdalena de dimineaţă, încă întunerec fiind, la 
mormânt; şi a văzut piatra luată de pre mormânt. 

2 Deci a alergat aceea, şi a venit la Simon Petru, şi la celălalt Ucenic, pre care iubea Iisus, şi a zis 
lor: Au luat pre Domnul din mormânt, şi nu ştim unde l-au pus pre el. 

3 Deci a ieşit Petru, şi celălalt Ucenic, şi veneau la mormânt. 

4 Şi alergau amândoi împreună; şi celălalt Ucenic a alergat înainte mai curând decât Petru, şi a venit 
mai întâi el la mormânt. 

5 Şi plecându-se, a văzut giulgiurile zăcând; dar nu a intrat. 

6 A venit şi Simon Petru unnându-i lui, şi a intrat în mormânt, şi a văzut giulgiurile singure zăcând. 

7 Şi mahrama care a fost pre Capul lui, nu cu giulgiurile zăcând, ci deosebi învăluită intr-un loc. 




8 Deci atunci a intrat şi celălalt Ucenic, care venise întâi la mormânt, şi a văzut şi a crezut. 

9 Că încă nu ştia scriptura, că trebuia să învieze el din morţi. 

10 Şi s-au dus iarăşi întru sine Ucenicii. 

11 Iar Maria sta la mormânt plângând afară; şi plângând, s-a plecat în mormânt. 

12 Şi a văzut doi îngeri în veşminte albe şezând, unul de către Cap şi altul de către picioare, unde 
zăcuse Trupul lui Iisus. 

13 Şi au zis ei aceia: Femeie, ce plângi? Zis-a lor: Că au luat pre Domnul meu, şi nu ştiu unde l-au 
pus pre dânsul. 

14 Şi acestea zicând, s-a întors înapoi, şi a văzut pre Iisus stând, şi nu ştia că Iisus este. 

15 Zis-a ei Iisus: Femeie, ce plângi? Pre cine cauţi? Iar ei părându-i-se că este grădinarul, a zis lui: 
Doamne, de l-ai luat tu pre el, spune-mi mie, unde l-ai pus pre dânsul; şi eu voi lua pre el. 

16 Zis-a ei Iisus: Mărie. întorcându-se aceea, a zis lui: Rabbuni, ce se zice învăţătorule. 

17 Zis-a ei Iisus: Nu te atinge de mine, că încă nu m-am suit la Tatăl meu; ci mergi la fraţii mei, şi 
spune lor: Mă sui la Tatăl meu şi Tatăl vostru, şi Dumnezeul meu şi Dumnezeul vostru. 

18 A venit Maria Magdalena, vestind Ucenicilor, că a văzut pre Domnul, şi acestea a zis ei. 

19 Deci fiind seară în ziua aceea întru una din Sâmbete, şi uşile fiind încuiate, unde erau Ucenicii 
adunaţi pentru frica Iudeilor, venit-a Iisus, şi a stătut în mijloc, şi a zis lor: Pace vouă. 

20 Şi aceasta zicând, a arătat lor Mâinile, şi Coasta sa; şi s-au bucurat Ucenicii văzând pre Domnul. 

21 Deci a zis lor Iisus iarăşi: Pace vouă; precum m-a trimis pre mine Tatăl, şi Eu trimit pre voi. 

22 Şi aceasta zicând: A suflat, şi a zis lor: Luaţi Duh Sfânt. 

23 Cărora veţi ierta păcatele, se vor ierta lor; şi cărora le veţi ţinea, vor fi ţinute. 

24 Iar Toma, unul din cei doisprezece, care se zice Geamăn, nu era cu dânşii când a venit Iisus. 

25 Deci au zis lui ceilalţi Ucenici: Am văzut pre Domnul. Iar el le-a zis lor: De nu voi vedea în 
mâinile lui semnul cuielor, şi de nu voi pune degetul meu în semnul cuielor, şi de nu voi pune mâna 
mea în coasta lui, nu voi crede. 

26 Şi după opt zile iarăşi erau înlăuntru Ucenicii lui, şi Toma cu dânşii. Venit-a Iisus, fiind uşile 
încuiate, şi a stătut în mijloc, şi a zis: Pace vouă. Apoi a zis Tomii: 

27 Adu-ţi degetul tău încoace, şi vezi mâinile mele; şi adu mâna ta, şi o pune în coasta mea; şi nu fii 
necredincios, ci credincios. 

28 Şi a răspuns Toma, şi a zis lui: Domnul meu, şi Dumnezeul meu. 

29 Zis-a Iisus lui: Căci m-ai văzut pre mine, Tomo, ai crezut; fericiţi cei ce nu au văzut, şi au crezut. 

30 Multe încă şi alte semne a făcut Iisus înaintea Ucenicilor săi, care nu sunt scrise în cartea 
aceasta. 

31 Iar acestea s-au scris, ca să credeţi că Iisus este Hristos Fiul lui Dumnezeu; şi crezând, viaţă să 
aveţi întru Numele lui. 



Ioan 21 



1 După aceasta iarăşi s-a arătat pre sine Iisus Ucenicilor săi, sculându-se din morţi, la marea 
Tiberiadei; şi s-a arătat aşa: 




2 Era împreună Simon Petru, şi Toma care se zice geamăn, şi Natanail cel din Cana-Galileei, şi fiii 
lui Zevedei, şi alţi doi din Ucenicii lui. 

3 Zis-a lor Simon Petru: Mă duc să vânez peşte, zis-au ei lui: Mergem şi noi împreună cu tine, şi au 
ieşit, şi s-au suit în corabie îndată, şi întru acea noapte nu au prins nimic. 

4 Iar dacă s-a făcut dimineaţă, a stătut Iisus la ţărmuri; dar nu ştiau Ucenicii că Iisus este. 

5 Deci a zis lor Iisus: Fiilor, nu cumva aveţi ceva de mâncare? Răspuns-au lui: Nu. 

6 Iar el a zis lor: Aruncaţi mreaja de-a dreapta parte a corăbiei, şi veţi afla. Şi au aruncat, şi nu mai 
puteau să o tragă pre ea de mulţimea peştilor. 

7 Zis-a drept aceea Ucenicul acela, pre care iubea Iisus, lui Petru: Domnul este. Iar Simon Petru 
auzind că Domnul este, cu ependitul s-a încins, (că era gol), şi s-a aruncat în mare. 

8 Iar ceilalţi Ucenici cu corăbioara au venit, (căci nu erau departe de pământ, ci ca la două sute de 
coţi), trăgând mreaja cu peştii. 

9 Deci dacă au ieşit la pământ, au văzut jeratec stând, şi peşte pus deasupra, şi pâine. 

10 Zis-a lor Iisus: Aduceţi din peştii care aţi prins acum. 

11 S-a suit Simon Petru, şi a tras mreaja la uscat, plină de peşti mari, o sută cincizeci şi trei, şi atâţia 
fiind, nu s-a rupt mreaja. 

12 Zis-a lor Iisus: Veniţi de prânziţi. Şi nimeni nu cuteza din Ucenici să-l întrebe pre el, Tu cine 
eşti? Ştiind că Domnul este. 

13 Şi a venit Iisus, şi a luat pâinea, şi le-a dat lor; şi peştele aşijderea. 

14 Cu aceasta acum a treia oară s-a arătat Iisus Ucenicilor săi, după ce s-a sculat din morţi. 

15 Deci dacă au prânzit, a zis lui Simon Petru Iisus: Simone al lui Iona iubeşti-mă mai mult decât 
aceştia? Zis-a lui: Aşa Doamne, tu ştii, că te iubesc. Zis-a lui: Paşte mieluşeii mei. 

16 Zis-a lui iarăşi a doua oară: Simone al lui Iona iubeşti-mă? Răspuns-a lui: Aşa Doamne, tu ştii, 
că te iubesc. Zis-a lui: Păstoreşte oile mele. 

17 Zis-a lui a treia oară: Simone al lui Iona iubeşti-mă? S-a mâhnit Petru, căci a zis lui a treia oară: 
Iubeşti-mă? Şi a zis lui: Doamne, tu toate ştii, tu ştii că te iubesc. 

18 Zis-a Iisus lui: Paşte oile mele. Amin Amin zic ţie: Când erai mai tânăr, te încingeai pre tine 
însuţi, şi umblai unde vreai; iar după ce vei îmbătrâni, vei întinde mâinile tale, şi altul te va încinge, 
şi te va duce, unde tu nu voieşti. 

19 Şi aceasta a zis, însemnând, cu ce moarte va slăvi pre Dumnezeu. Şi aceasta grăind, a zis lui: 
Urmează mie. 

20 Iar întorcându-se Petru, a văzut pre Ucenicul, pre care iubea Iisus, mergând după el, care a şi 
căzut la cină pre Pieptul lui, şi a zis: Doamne, cine este cela ce va să te vânză. 

21 Pre acela văzându-1 Petru, a zis lui Iisus: Doamne, dar acesta ce? 

22 Zis-a Iisus lui: De voi vrea să rămână acesta până voi veni, ce-ţi este ţie? Tu urmează mie. 

23 Deci a ieşit cuvântul acesta între fraţi, că Ucenicul acesta nu va muri; şi nu a zis Iisus lui, că nu 
va muri; ci, de voi vrea să rămână acesta până voi veni, ce-ţi este ţie? 

24 Acesta este Ucenicul, care mărturiseşte pentru acestea, şi a scris acestea. Şi ştim că adevărată 
este mărturia lui. 

25 Sunt încă şi altele multe câte a făcut Iisus, care de s-ar fi scris câte una, nici în lumea aceasta (mi 
se pare) că nu ar încăpea Cărţile ce s-ar fi scris. Amin. 




Faptele Apostolilor 1 



1 Cuvântul cel dintâi am făcut o Teofile, pentru toate, cele ce a început Iisus a face şi a învăţa. 

2 Până în ziua, întru care poruncind Apostolilor prin Duhul Sfânt, pre care a ales, s-a înălţat. 

3 Cărora s-a şi pus înainte pre sineşi viu după Patima sa în multe semne, prin patruzeci de zile 
arătându-se lor, şi grăind cele pentru împărăţia lui Dumnezeu. 

4 Şi cu dânşii petrecând, le-a poruncit lor, de la Ierusalim să nu se despartă: Ci să aştepte făgăduinţa 
Tatălui, care aţi auzit de la mine. 

5 Căci Ioan a botezat cu apă, iar voi vă veţi boteza cu Duh Sfânt, nu după multe zilele acestea. 

6 Iar ei adunându-se l-au întrebat pre dânsul, zicând: Doamne, au întru acest an vei să aşezi 
împărăţia lui Israil? 

7 Iar el a zis către dânşii: Nu este vouă a şti anii, sau vremile, care Tatăl le-a pus întru a sa stăpânire. 

8 Ci veţi lua putere venind Duhul Sfânt peste voi. Şi veţi fi mie mărturii, în Ierusalim, şi în toată 
Iudeea, şi Samaria, şi până la marginea pământului. 

9 Şi acestea zicând, privind ei s-a înălţat, şi Nor l-a luat pre el de la ochii lor. 

10 Şi căutând ei la Cer, când mergea el, iată doi bărbaţi au stătut înaintea lor în veşminte albe. 

11 Care au şi zis: Bărbaţi Galileeni, ce staţi căutând spre Cer? Acest Iisus care s-a înălţat de la voi la 
Cer, aşa va veni precum l-aţi văzut pre el mergând la Cer. 

12 Atunci s-au întors Apostolii în Ierusalim, de la muntele ce se cheamă Eleon, care este aproape de 
Ierusalim, calea Sâmbetei având. 

13 Şi dacă au intrat, s-au suit în casa de sus (în foişor) unde locuia Petru, şi Iacob, şi Ioan, şi Andrei, 
şi Filip, Toma, Vartolomeu, şi Matei, Iacov al lui Alfeu, şi Simon Zilotul, şi Iuda al lui Iacov. 

14 Aceştia toţi erau aşteptând cu un cuget (cu un suflet) în rugăciune, şi în cerere, cu femeile, şi cu 
Maria Muma lui Iisus, şi cu fraţii lui. 

15 Şi în zilele acelea, sculându-se Petru în mijlocul Ucenicilor, a zis: (şi era mulţime de nume 
împreună, ca la o sută şi douăzeci) 

16 Bărbaţi fraţi, se cădea a se plini scriptura aceasta, care a zis mai înainte Duhul Sfânt prin gura lui 
David, pentru Iuda, care s-a făcut povaţă celor ce au prins pre Iisus. 

17 Căci numărat era împreună cu noi, şi luase soarta slujbei acesteia. 

18 Deci acesta a câştigat loc din plata nedreptăţii, şi căzut fiind a pleznit peste mijloc şi s-au vărsat 
toate măruntaiele lui. 

19 Şi s-a făcut aceasta cunoscută la toţi cei ce locuiau în Ierusalim, cât s-a chemat locul acela, cu 
limba lor, Akeldama, adică loc al sângelui. 

20 Pentru că scris este în Cartea Psalmilor: Facă-se curtea lui pustie, şi să nu fie cine să locuiască 
întru ea, şi Episcopia lui să o ia altul. 

21 Deci se cuvine dintru aceşti bărbaţi care se adunau cu noi, în toată vremea, întru care intra şi 
ieşea între noi Domnul Iisus. 

22 începând de la botezul lui Ioan, până în ziua întru care s-a înălţat de la noi, să fie mărturie 
învierii lui cu noi, unul dintru aceştia. 

23 Şi au pus pre doi, pre Iosif ce se cheamă Varsava, care s-a numit Iust, şi pe Mafia. 

24 Şi rugându-se, au zis: Tu Doamne care ştii inimile tuturor, arată dintru aceşti doi pe unul, care ai 




ales. 

25 Să ia soarta slujbei şi Apostoliei acesteia, dintru care a căzut Iuda, să meargă în locul lui. 

26 Şi au dat sorţii lor. Şi a căzut soarta pe Matia; şi s-a numărat cu cei unsprezece Apostoli. 



Faptele Apostolilor 2 



1 Şi dacă s-a plinit ziua Praznicului a cincizeci de zile, erau toţi Apostolii împreună adunaţi la un 
loc. 

2 Şi s-a făcut fără de veste din Cer sunet, ca de suflare de vifor ce vine repede; şi a umplut toată 
casa unde şedeau. 

3 Şi li s-au arătat lor limbi împărţite ca de foc; şi au şezut pre fieştecare din ei. 

4 Şi s-au umplut toţi de Duh Sfânt, şi au început a grăi întru alte limbi, precum le da lor Duhul a 
grăi. 

5 Şi erau în Ierusalim locuitori Iudei, bărbaţi cucernici, dintru tot neamul ce este sub Cer. 

6 Şi făcându-se glasul acela, s-a adunat mulţimea, şi s-au tulburat. Căci auzea fieştecare pre ei 
grăind în limba sa. 

7 Şi se spăimântau toţi şi se mirau zicând unul către altul: Au nu sunt aceştia ce grăiesc toţi 
Galileeni? 

8 Şi cum noi auzim fieştecare limba noastră, întru care ne-am născut? 

9 Partenii, şi Midenii, şi Elamitenii, şi care locuiesc în Mesopotamia, în Iudeea, şi în Capadocia, în 
Pont, şi în Asia. 

10 In Frigia, şi în Pamfilia, în Egipt, şi în părţile Libiei cele de lângă Kirini, şi nemernicii Romani, 
Iudeii, şi Veneticii. 

11 Critenii, şi Arabii, auzim pre ei grăind în limbile noastre măririle lui Dumnezeu. 

12 Şi se spăimântau toţi şi se mirau, zicând unul către altul: Ce va să fie aceasta? 

13 Iar alţii batjocorind ziceau, că de must sunt plini. 

14 Şi stând Petru cu cei unsprezece, şi-a ridicat glasul său şi a zis lor: Bărbaţi Iudei şi toţi care 
locuiţi în Ierusalim, aceasta vouă să vă fie ştiută, şi ascultaţi cuvintele mele. 

15 Pentru că nu precum se pare vouă, aceştia sunt beţi; că este al treilea ceas din zi. 

16 Ci aceasta este ce s-a zis prin Prorocul Ioil: 

17 Şi va fi în zilele cele de apoi, (zice Domnul), turna-voi din Duhul meu peste tot trupul, şi vor 
prorocii feciorii voştri, şi fetele voastre, şi tinerii voştri vedenii vor vedea, şi Bătrânii voştri visuri 
vor visa. 

18 încă şi peste slugile mele, şi peste slujnicele mele în zilele acelea voi turna din Duhul meu, şi vor 
proroci. 

19 Şi voi da minuni în Cer sus, şi semne pre pământ jos, sânge, şi foc, şi fumegare de fum. 

20 Soarele se va întoarce întru întuneric, şi luna în sânge, mai înainte până ce va veni ziua 
Domnului cea mare şi luminată. 

21 Şi va fi tot cela ce va chema Numele Domnului, se va mântui. 

22 Bărbaţi Israiliteni, ascultaţi cuvintele acestea: Pre Iisus Nazarineanul, bărbat de la Dumnezeu 
arătat la voi cu puteri, şi cu minuni, şi cu semne, care a făcut printr-însul Dumnezeu în mijlocul 




vostru, precum şi voi ştiţi. 

23 Pre acesta dupre sfatul cel rânduit, şi după mai înainte ştiinţa lui Dumnezeu dat luându-1, prin 
mâinile celor fără de lege răstignindu-1 l-aţi omorât. 

24 Pre care Dumnezeu l-a înviat, stricând durerile morţii, pentru că nu era cu putinţă a fi el de dânsa 
ţinut. 

25 Că David grăieşte pentru dânsul: Văzut-am pre Domnul înaintea mea pururea; că de-a dreapta 
mea este ca să nu mă clatin. 

26 Pentru aceasta s-a veselit inima mea, şi s-a bucurat limba mea, încă şi trupul meu se va sălăşlui 
spre nădejde. 

27 Că nu vei lăsa sufletul meu în iad, nici nu vei da pre cel Cuvios al tău să vadă stricăciune. 

28 Cunoscute ai făcut mie căile vieţii, umplea-mă-vei de veselie cu faţa ta. 

29 Bărbaţi fraţi, cade-se (se poate) a grăi cu îndrăznire către voi: Pentru Patriarhul David, că a şi 
murit şi s-a şi îngropat, şi mormântul lui este între noi până în ziua aceasta. 

30 Deci Proroc fiind, şi ştiind că cu jurământ s-ajurat Dumnezeu lui, că din rodul coapselor lui, 
dupre trup va ridica pre Hristos, să şază pre scaunul lui. 

31 Mai înainte văzând, a grăit de învierea lui Hristos: Că nu s-a lăsat sufletul lui în iad, nici trupul 
lui a văzut stricăciune. 

32 Pre acest Iisus l-a înviat Dumnezeu; căruia noi toţi suntem mărturii. 

33 Drept aceea cu dreapta lui Dumnezeu înălţându-se, şi făgăduinţa Duhului Sfânt luând de la Tatăl, 
a turnat aceasta, care acum voi vedeţi şi auziţi. 

34 Pentru că nu David s-a suit în Ceruri; ci zice însuşi: Zis-a Domnul Domnului meu: Şezi de-a 
dreapta mea, 

35 Până ce voi pune pre vrăjmaşii tăi aşternut picioarelor tale. 

36 Deci cu adeverire să ştie toată casa lui Israil, că Domn şi Hristos a făcut Dumnezeu pre lisus 
acesta, pre care voi l-aţi răstignit. 

37 far ei auzind aceasta s-au umilit cu inima, şi au zis către Petru, şi către ceilalţi Apostoli: 

38 Ce vom face, Bărbaţi fraţi? far Petru a zis către ei: Pocăiţi-vă, şi să se boteze fieştecare din voi, 
întru Numele lui lisus Hristos, spre iertarea păcatelor; şi veţi lua Darul Sfântului Duh. 

39 Pentru că vouă este făgăduinţa, şi feciorilor voştri, şi tuturor celor de departe, ori pre câţi va 
chema Domnul Dumnezeul nostru. 

40 Şi cu alte cuvinte mai multe mărturisea şi ruga (îndemna) pre dânşii zicând: Mântuiţi-vă de acest 
neam îndărătnic. 

41 Deci ei, cu dragoste primind cuvântul lui s-au botezat; şi s-au adaos în ziua aceea suflete ca la 
trei mii. 

42 Şi era aşteptând întru învăţătura Apostolilor, şi întru împărtăşirea, şi întru frângerea pâinii, şi 
întru rugăciune. 

43 Şi s-a făcut preste tot sufletul frică; că multe minuni şi semne prin Apostoli se făceau în 
Ierusalim. 

44 Şi toţi cei ce au crezut erau la aceeaşi, şi aveau toate de obşte. 

45 Şi moşiile şi averile le vindeau, şi le împărţeau pre ele tuturor dupre cum fieştecare avea lipsă. 

46 Şi în toate zilele aşteptând cu un cuget în Biserică, şi frângând în casă pâine primeau hrană cu 
bucurie, şi cu prostimea (simplitatea) inimii. 




47 Lăudând pre Dumnezeu, şi având har către tot norodul. Iar Domnul adăoga pre cei ce se 
mântuiau în toate zilele la Biserică. 



Faptele Apostolilor 3 



1 Şi împreună Petru şi Ioan s-au suit în Biserică în ceasul rugăciunii al nouălea. 

2 Şi un bărbat oarecare şchiop din pântecele maicii sale fiind, se purta, pre care îl punea în toate 
zilele înaintea uşii Bisericii ce se chema Frumoasă; ca să ceară milostenie de la cei ce intrau în 
Biserică. 

3 Care văzând pre Petru şi pre Ioan vrând să intre în Biserică, cerea milostenie. 

4 Iar Petru cu Ioan căutând la dânsul, au zis: Caută la noi. 

5 Iar el cu osârdie căuta la dânşii, aşteptând să ia ceva de la ei. 

6 Iar Petru a zis: Argint şi aur nu este la mine; iar ce am, aceea îţi dau: întru Numele lui Iisus 
Hristos Nazarineanul scoală şi umblă. 

7 Şi apucându-1 pre dânsul de mâna cea dreaptă, l-a ridicat; şi îndată i s-au întărit lui tălpile şi 
fluierile. 

8 Şi sărind a stătut, şi umbla; şi a intrat cu dânşii în Biserică, umblând şi sărind, şi lăudând pre 
Dumnezeu. 

9 Şi l-a văzut pre el tot norodul, umblând şi lăudând pre Dumnezeu. 

10 Şi îl cunoştea pre el, că acesta era cel ce şedea pentru milostenie la uşa cea Frumoasă a Bisericii; 
şi s-au umplut de spaimă, şi de mirare, pentru ceea ce i s-a întâmplat lui. 

11 Şi ţinându-se şchiopul cel vindecat de Petru şi de Ioan, a alergat la dânşii tot norodul în pridvorul 
ce se cheamă al lui Solomon, înspăimântaţi. 

12 Iar Petru văzând a răspuns către norod: Bărbaţi Israiliteni, ce vă minunaţi de aceasta? Sau ce 
căutaţi la noi, ca cum cu a noastră putere, sau cucernicie, am fi făcut pre acesta să umble. 

13 Dumnezeul lui Avraam, şi al lui Isaac, şi al lui Iacov, Dumnezeul Părinţilor noştri, a proslăvit pe 
Pruncul (Feciorul) său pre Iisus, pre care voi l-aţi dat, şi v-aţi lepădat de dânsul înaintea feţei lui 
Pilat, judecând el să-l slobozească. 

14 Iar voi de cel Sfânt şi Drept v-aţi lepădat, şi aţi cerut bărbat ucigaş să vi se dăruiască vouă. 

15 Iar pre începătorul vieţii l-aţi omorât, pre care Dumnezeu l-a înviat din morţi; căruia noi mărturii 
suntem. 

16 Şi întru Credinţa Numelui lui, pre acesta, pre care îl vedeţi, şi îl ştiţi, l-a întărit Numele lui; şi 
credinţa cea printr-însul i-a dat lui toată întregimea aceasta înaintea voastră tuturor. 

17 Şi acum, fraţilor, ştiu că prin neştiinţă aţi făcut, ca şi boierii voştri. 

18 Ci Dumnezeu, cel ce mai înainte a vestit prin gura tuturor Prorocilor lui, că va pătimi Hristos, a 
plinit aşa. 

19 Deci pocăiţi-vă şi vă întoarceţi, ca să se şteargă păcatele voastre. 

20 Ca să vie vremi de răsuflare de la faţa Domnului; şi să vă trimită pre cel mai înainte propovăduit 
vouă pre Iisus Hristos. 

21 Pre care trebuie Cerul să-l primească, până la anii aşezării tuturor, care a grăit Dumnezeu prin 
gura tuturor Sfinţilor săi Proroci din veac. 




22 Pentru că Moise către părinţi a zis: Că Proroc va ridica vouă Domnul Dumnezeul vostru dintre 
fraţii voştri, ca pre mine; pre el să-l ascultaţi întru toate câte va grăi către voi. 

23 Şi va fi, tot sufletul, care nu va asculta pre Prorocul acela, se va pierde dintre norod. 

24 Şi toţi Prorocii de la Samuil, şi ceilalţi câţi au grăit, mai înainte au vestit zilele acestea. 

25 Voi sunteţi fii Prorocilor, şi ai legăturii (aşezământului) care a pus Dumnezeu către părinţii 
voştri, grăind către Avraam: Şi întru sămânţa ta se vor blagoslovi toate Neamurile pământului. 

26 Vouă întâi, Dumnezeu înviind pre Pruncul său pre Iisus, l-a trimis pre el blagoslovindu-vă pre 
voi; când vă întoarceţi fieştecare de la vicleşugurile voastre. 



Faptele Apostolilor 4 



1 Şi grăind ei către norod, venit-au asupra lor Preoţii, şi Voievodul Bisericii, şi Saducheii. 

2 Părându-le rău pentru că învăţa ei pre norod, şi vestea întru Iisus învierea cea din morţi. 

3 Şi şi-au pus pre dânşii mâinile, şi i-au pus pre ei la pază până a doua zi, că era seară. 

4 Iar mulţi din cei ce auziseră cuvântul, au crezut; şi s-a făcut numărul bărbaţilor ca la cinci mii. 

5 Şi a fost a doua zi de s-au adunat boierii, şi Bătrânii, şi Cărturarii în Ierusalim. 

6 Şi Ana Arhiereul, şi Caiafa, şi Ioan, şi Alexandru, şi câţi erau din neamul Arhieresc. 

7 Şi punându-i pre ei în mijloc, i-au întrebat, cu ce putere, sau cu ce nume aţi făcut voi aceasta? 

8 Atunci Petru, umplându-se de Duh Sfânt, a zis către dânşii: Boieri ai norodului, şi Bătrânii lui 
Israil. 

9 De vreme ce noi astăzi suntem întrebaţi pentru facerea de bine a unui om bolnav, întru cine acesta 
s-a mântuit, 

10 Cunoscut să fie vouă tuturor şi la tot norodul lui Israil: Că întru Numele lui Iisus Hristos 
Nazarineanul, pe care voi l-aţi răstignit, pre care Dumnezeu l-a înviat din morţi; întru acela acesta 
stă înaintea voastră sănătos. 

11 Aceasta este Piatra care nu s-a băgat în seamă de către voi ziditorii, care s-a făcut în capul 
unghiului. 

12 Şi nu este întru alt întru nimic mântuire, pentru că nici nume este altul sub Cer dat întru oameni, 
întru care trebuie să ne mântuim noi. 

13 Şi văzând îndrăznirea lui Petru, şi a lui Ioan, şi ştiind, că oameni necărturari sunt şi simpli, se 
mirau; şi îi cunoşteau pre dânşii că cu Iisus fuseseră. 

14 Iar văzând pre omul cel tămăduit cu ei stând, nimic nu aveau a zice împrotivă. 

15 Ci poruncindu-le lor să iasă afară din sobor, vorbeau întru sine, 

16 Zicând: Ce vom face oamenilor acestora? Căci cum că cunoscut semn s-a făcut printr-înşii, 
tuturor celor ce locuiesc în Ierusalim este arătat, şi nu putem tăgădui. 

17 Ci ca nu mai mult să se lăţească în norod, cu înfricoşare să-i înfricoşăm pre ei, ca mai mult să nu 
grăiască pre Numele acesta nici unuia din oameni. 

18 Şi chemându-i pre ei, le-au poruncit lor, ca nicidecum să nu mai grăiască nici să înveţe pre 
Numele lui Iisus. 

19 Iar Petru şi Ioan răspunzând au zis către dânşii: De este drept înaintea lui Dumnezeu, a asculta 
pre voi mai vârtos decât pre Dumnezeu, judecaţi. 




20 Pentru că nu putem noi cele ce am văzut şi am auzit, să nu le grăim. 

21 Iar ei înfricoşându-i pre dânşii, i-au slobozit; nimic aflând cum i-ar munci pre ei, pentru norod. 
Că toţi proslăveau pre Dumnezeu, pentru ceea ce s-a făcut. 

22 Pentru că mai mult decât de patruzeci de ani era omul acela, întru care se făcuse semnul acela al 
tămăduirii. 

23 Iar după ce s-au slobozit, au venit la ai săi, şi le-au spus, câte au zis către dânşii Arhiereii şi 
Bătrânii. 

24 Iar ei auzind, toţi dimpreună au ridicat glas către Dumnezeu, şi au zis: Stăpâne tu Dumnezeule 
cel ce ai făcut Cerul şi pământul şi marea, şi toate cele ce sunt intr-însele. 

25 Care ai zis prin gura lui David slugii tale: Pentru ce s-au întărâtat neamurile, şi noroadele au 
cugetat cele deşarte? 

26 Stătut-au de faţă împăraţii pământului, şi boierii s-au adunat împreună, asupra Domului şi asupra 
Unsului lui. 

27 Că s-au adunat cu adevărat în cetatea aceasta, asupra Sfântului Pruncului (Feciorului) tău Iisus, 
pre care l-ai uns, Irod şi Pilat din Pont cu neamurile şi cu noroadele lui Israil. 

28 Să facă câte mâna ta şi sfatul tău mai înainte a rânduit să fie. 

29 Şi acum Doamne caută împotriva îngrozirilor lor; şi dă robilor tăi cu toată îndrăzneala să 
grăiască cuvântul tău. 

30 Când vei tinde mâna ta spre tămăduire, şi semne şi minuni să se facă prin Numele Sfântului 
Pruncului tău Iisus. 

31 Şi rugându-se ei, s-a clătit locul unde erau adunaţi; şi s-au umplut toţi de Duh Sfânt, şi grăiau 
cuvântul lui Dumnezeu cu îndrăznire. 

32 Iar inima şi sufletul mulţimii celor ce au crezut, era unul; şi nici unul ceva dintru averile lui zicea 
că este al său, ci le era lor toate de obşte. 

33 Şi cu mare putere da mărturia Apostolii de învierea Domnului Iisus, şi mare dar era preste ei toţi. 

34 Şi nimeni nu era lipsit între ei; că toţi care aveau ţarini sau case, vânzându-le aduceau preţurile 
celor ce se vindeau. 

35 Şi le puneau la picioarele Apostolilor, şi se da la fieştecare dupre cum cineva avea trebuinţă. 

36 Iar Iosi cel ce s-a numit Vamava de Apostoli, (care se tâlcuieşte, fiul mângâierii), Levit, Critean 
de neam, 

37 Având el ţarină, vânzând, a adus preţul, şi l-a pus la picioarele Apostolilor. 



Faptele Apostolilor 5 



1 Iar un om oarecare anume Anania, împreună cu Sapfira femeia sa şi-au vândut ţarina. 

2 Şi a ascuns din preţ, ştiind şi femeia lui, şi aducând o parte oarecare, o au pus la picioarele 
Apostolilor. 

3 Iar Petru a zis: Anania, pentru ce a umplut satana inima ta, să minţi (să amăgeşti) tu Duhului 
Sfânt, şi să ascunzi din preţul ţarinii; au nu rămânând ţie rămânea? 

4 Şi vânzându-se, întru a ta stăpânire era. Căci ai pus întru inima ta lucrul acesta? Nu ai minţit 
oamenilor, ci lui Dumnezeu. 




5 Iar Anania auzind cuvintele acestea, căzând a murit; şi s-a făcut frică mare peste toţi cei ce auzeau 
acestea. 

6 Şi sculându-se cei mai tineri l-au luat pre el, şi scoţându-1 l-au îngropat. 

7 Şi a fost după ce au trecut ca trei ceasuri, şi femeia lui neştiind ceea ce se făcuse, a intrat. 

8 Iar Petru a zis ei: Spune-mi mie, de aţi vândut întru atâta ţarina. Iar ea a zis: Cu adevărat întru 
atâta. 

9 Iar Petru a zis către dânsa: Căci v-aţi vorbit între voi a ispiti Duhul Domnului; iată picioarele celor 
ce au îngropat pre bărbatul tău lângă uşă, şi te vor scoate. 

10 Şi a căzut îndatăşi la picioarele lui, şi a murit. Şi intrând tinerii o au aflat moartă, şi scoţându-o o 
au îngropat lângă bărbatul ei. 

11 Şi s-a făcut frică mare peste toată Biserica, şi peste toţi cei ce auzeau acestea. 

12 Iar prin mâinile Apostolilor se făceau semne şi minuni multe întru norod; şi erau toţi cu un gând 
în pridvorul lui Solomon. 

13 Iar din ceilalţi nimeni nu cuteza să se lipească de ei; ci îi mărea pre ei norodul. 

14 Şi mai vârtos se adăugau cei ce credeau în Domnul, mulţime de bărbaţi şi de femei. 

15 Cât şi pre uliţe scoteau pe cei bolnavi, şi îi puneau pre paturi, şi pre năsălii, ca venind Petru, 
măcar umbra lui să umbreze pre vreunul dintru ei. 

16 Şi se aduna şi mulţimea din cetăţile cele de prinprejur în Ierusalim, aducând pe cei bolnavi, şi pre 
cei chinuiţi de duhurile cele necurate; care se tămăduiau toţi. 

17 Şi sculându-se Arhiereul şi toţi care erau cu dânsul (care era eres al Saducheilor), s-au umplut de 
pizmă. 

18 Şi şi-au pus mâinile lor preste Apostoli, şi i-au pus pre ei în paza de obşte. 

19 Iar îngerul Domnului noaptea a deschis uşile temniţei, şi scoţându-i pre dânşii a zis: 

20 Mergeţi şi stând grăiţi în Biserică norodului, toate cuvintele vieţii acesteia. 

21 Şi auzind au intrat de dimineaţă în Biserică, şi învăţau; iar venind Arhiereul şi cei ce erau cu el, 
au adunat soborul, şi pre toţi Bătrânii fiilor lui Israil, şi au trimis la temniţă să-i aducă pre dânşii. 

22 Iar slugile mergând, nu i-au aflat pe ei în temniţă; şi întorcându- se, au spus. 

23 Zicând, că temniţa o am găsit încuiată cu toată întărirea, şi pre străjeri stând înaintea uşilor; iar 
deschizând, înlăuntru pre nimeni nu am aflat. 

24 Şi dacă auziră cuvintele acestea, Preotul şi Voievodul Bisericii, şi Arhiereul, se mirau de dânşii, 
ce va să fie aceasta. 

25 Iar viind oarecare le-a spus lor zicând: Că iată bărbaţii pre care i-aţi pus în temniţă, sunt în 
Biserică stând şi învăţând pre norod. 

26 Atunci mergând Voievodul cu slugile, i-au adus pre ei, nu cu sila (că se temea de norod să nu-i 
ucidă cu pietre). 

27 Şi aducându-i pre ei i-a pus în sobor; şi i-a întrebat Arhiereul, zicând: 

28 Au nu cu poruncă v-am poruncit vouă să nu învăţaţi pre Numele acesta? Şi iată aţi umplut 
Ierusalimul cu învăţătura voastră; şi veţi să aduceţi asupra noastră Sângele omului acestuia. 

29 Iar răspunzând Petru şi Apostolii, au zis: Trebuie a asculta pre Dumnezeu mai mult decât pre 
oameni. 

30 Dumnezeul Părinţilor noştri a sculat pre Iisus, pre care voi 1- aţi omorât, spânzurându-1 pe lemn. 




31 Pre acesta Dumnezeu începător şi Mântuitor l-a înălţat cu dreapta sa, ca sa dea pocăinţă lui Israil 
şi iertare păcatelor. 

32 Şi noi suntem lui mărturii, cuvintelor acestora, şi Duhul Sfânt pre care l-a dat Dumnezeu celor ce 
îl ascultă pre el. 

33 Iar auzind foarte se mâniau (crăpau) şi se sfătuiau să-i omoare pre dânşii. 

34 Şi sculându-se oarecare Fariseu în sobor, anume Gamaliil, învăţător de lege, cinstit la tot 
norodul, a poruncit ca să fie Apostolii puţin ceva afară. 

35 Şi a zis către dânşii: Bărbaţi Israiliteni, luaţi-vă aminte vouă, de oamenii aceştia ce veţi să faceţi. 

36 Pentru că mai înainte de aceste zile, s-a sculat Teida, zicând cum că el este oarecare mare, lângă 
care s-au lipit număr de bărbaţi ca la patru sute. Care s-a omorât, şi toţi câţi îl ascultau pre el s-au 
risipit şi s-au făcut întru nimic. 

37 După acesta s-a sculat Iuda Galileanul, în zilele scrisorii, şi a despărţit norod mult după dânsul, şi 
acela a pierit, şi toţi câţi îl ascultau pre el s-au risipit. 

38 Şi acum zic vouă: Feriţi-vă de oamenii aceştia, şi îi lăsaţi pre ei. Căci de va fi de la oameni sfatul 
acesta, sau lucrul acesta, se va risipi. 

39 Iar de este de la Dumnezeu, nu veţi putea să-l risipiţi, ca nu cumva şi luptători de Dumnezeu să 
vă aflaţi. 

40 Şi au ascultat pre el, şi chemând pre Apostoli, bătându-i le-a poruncit să nu grăiască pre Numele 
lui Iisus, şi i-au slobozit pre ei. 

41 Deci ei se duceau bucurându-se de la faţa soborului, căci pentru Numele lui s-au învrednicit a se 
necinsti. 

42 Şi toată ziua în Biserică şi prin case nu încetau a învăţa, şi a binevesti pe Iisus Hristos. 



Faptele Apostolilor 6 



1 Şi în zilele acelea, înmulţindu-se Ucenicii, au făcut cârtire Elinii împotriva Evreilor, căci văduvele 
lor se treceau cu vederea întru slujba cea de toate zilele. 

2 Şi chemând cei doisprezece pe mulţimea ucenicilor, au zis: Nu este cu plăcere nouă ca lăsând 
cuvântul lui Dumnezeu, să slujim meselor. 

3 Socotiţi drept aceea fraţilor dintre voi şapte bărbaţi mărturisiţi, plini de Duh Sfânt, şi de 
înţelepciune, pre care să-i rânduim la treaba acesta. 

4 Iar noi întru rugăciune şi întru slujba cuvântului ne vom zăbovi. 

5 Şi a plăcut cuvântul acesta înaintea a toată mulţimea; şi au ales pre Ştefan, bărbat plin de credinţă 

şi de Duh Sfânt, şi pre Filip, şi pre Prohor, şi pre Nicanor, şi pre Timon, şi pre Parmena, şi pre 

Nicolae nemernicul Antiohian. 

6 Pre care i-au pus înaintea Apostolilor; şi rugându-se, şi-au pus preste dânşii mâinile. 

7 Şi cuvântul lui Dumnezeu creştea, şi se înmulţea numărul ucenicilor în Ierusalim foarte; şi multă 
mulţime de Preoţi se supunea la Credinţă. 

8 Şi Ştefan fiind plin de credinţă şi de putere, făcea minuni şi semne mari întru norod. 

9 Şi s-au sculat unii din Sinagoga ce se zicea a Libertinilor, şi a Cirinenilor, şi a Alexandrinilor, şi a 

celor de la Cilicia, şi Asia, de se pricea cu Ştefan. 

10 Şi nu puteau să stea împotriva înţelepciunii şi Duhului, cu care grăia. 




11 Atunci au scos pre nişte bărbaţi ce ziceau: Că l-am auzit pre el grăind cuvinte de hulă împrotiva 
lui Moise şi a lui Dumnezeu. 

12 Şi au întărâtat pre norod şi pre Bătrâni, şi pre Cărturari, şi năvălind l-au răpit pre dânsul şi l-au 
adus la sobor. 

13 Şi au pus mărturii mincinoase care ziceau: Omul acesta nu încetează a grăi cuvinte de hulă, 
împrotiva acestui loc sfânt şi a legii. 

14 Pentru că l-am auzit pre el zicând: Că Iisus Nazarineanul acesta va strica locul acesta, şi va 
schimba obiceiurile care ne-a dat nouă Moise. 

15 Şi căutând spre el toţi cei ce şedeau în sobor, au văzut faţa lui ca o faţă de înger. 



Faptele Apostolilor 7 



1 Şi a zis Arhiereul: Oare acestea aşa sunt? Iar el a zis: 

2 Bărbaţi fraţi, şi părinţi, ascultaţi: Dumnezeul slavei s-a arătat Părintelui nostru Avraam, când era 
în Mesopotamia, mai nainte până a locui el în Haran. 

3 Şi a zis către dânsul: Ieşi din pământul tău, şi din rudenia ta. 

4 Şi vino în pământul carele îl voi arăta ţie. Atunci ieşind din pământul Haldeilor, a locuit în Haran; 
şi de acolo după ce a murit tatăl lui, l-a mutat pre el în pământul acesta, întru care voi locuiţi. 

5 Şi nu i-a dat lui moştenire într-însul nici un pas de picior. Şi a făgăduit că îl va da lui spre 
stăpânire pre el, şi seminţiei lui după dânsul, nefiind la el fiu. 

6 Şi a grăit aşa Dumnezeu, că va fi sămânţa lui nemernică, în pământ străin, şi o vor robi pre ea, şi o 
vor chinui ani patru sute. 

7 Şi neamul la care vor sluji, îl voi judeca eu, a zis Dumnezeu, şi după acestea vor ieşi, şi vor sluji 
mie în locul acesta. 

8 Şi i-a dat lui aşezământul Tăierii împrejur, şi aşa a născut pre Isaac şi l-a tăiat împrejur pre el în 
ziua a opta, şi Isaac pre Iacov, şi Iacov pre cei doisprezece Patriarhi. 

9 Şi Patriarhii pizmuind lui Iosif, l-au vândut la Egipt, şi era Dumnezeu cu dânsul. 

10 Şi l-a scos pre el din toate necazurile lui, şi i-a dat lui dar şi înţelepciune înaintea lui Faraon 
împăratul Egiptului, şi l-a pus pre el povăţuitor peste Egipt şi peste toată casa lui. 

11 Şi a venit foamete peste tot pământul Egiptului, şi al lui Canaan, şi necaz mare, şi nu aflau de 
mâncat (hrană) părinţii noştri. 

12 Şi auzind Iacov că sunt bucate în Egipt, a trimis pre părinţii noştri întâi. 

13 Şi întru al doilea rând s-a arătat Iosif fraţilor lui, şi s-a făcut lui Faraon arătat neamul lui Iosif. 

14 Şi trimiţând Iosif a chemat pre tatăl său Iacov, şi toată rudenia lui, cu suflete şaptezeci şi cinci. 

15 Şi s-a pogorât Iacov în Egipt, şi a murit el şi părinţii noştri. 

16 Şi s-au mutat în Sihem, şi s-au pus în mormântul care a cumpărat Avraam cu preţ de argint de la 
fii lui Emor al lui Sihem. 

17 Iar cum se apropia vremea făgăduinţei, care s-ajurat Dumnezeu lui Avraam, a crescut norodul şi 
s-au înmulţit în Egipt. 

18 Până ce s-a sculat alt împărat, care nu ştia pre Iosif. 

19 Acesta meşteşugind neamul nostru, a chinuit pre părinţii noştri, ca să lepede pruncii lor să nu 




20 întru care vreme s-a născut Moise, şi era plăcut lui Dumnezeu, care s-a hrănit luni trei în casa 
tătâne-său. 

21 Şi lepădându-se el, l-a luat fata lui Faraon, şi l-a crescut pre el eişi fecior. 

22 Şi s-a învăţat Moise toată înţelepciunea egiptenilor, şi era puternic în cuvinte şi în fapte. 

23 Iar când se plineau lui patruzeci de ani, s-a suit în inima lui ca să cerceteze pre fraţii săi fii lui 
Israil. 

24 Şi văzând pre oarecare pătimind strâmbătate, l-a apărat şi a făcut izbândă celui asuprit, ucigând 
pre egiptean. 

25 Şi gândea cum că pricep fraţii lui, că Dumnezeu prin mâna lui dă lor mântuire, iar ei nu au 
înţeles. 

26 Şi a doua zi s-a arătat lor sfădindu-se ei, şi i-a îndemnat spre pace zicând: Bărbaţi, fraţi sunteţi 
voi, pentru ce faceţi strâmbătate unul altuia? 

27 Iar cel ce făcea strâmbătate aproapelui, l-a împins pre el zicând: Cine te-a pus pre tine domn şi 
judecător peste noi? 

28 Au voieşti tu să mă omori precum ai omorât ieri pre egipteanul? 

29 Şi a fugit Moise pentru cuvântul acesta, şi s-a făcut nemernic în pământul lui Madiam, unde a 
născut doi fii. 

30 Şi după ce s-au împlinit patruzeci de ani, s-a arătat lui în pustia muntelui Sinai îngerul Domnului 
în para focului rugului. 

31 Iar Moise văzând s-a minunat de vedenie, şi apropiindu-se el să ia aminte, s-a făcut Glasul 
Domnului către el: 

32 Eu sunt Dumnezeul părinţilor tăi, Dumnezeul lui Avraam, şi Dumnezeul lui Isaac, şi Dumnezeul 
lui Iacov. Şi cutremurându-se Moise nu cuteza să caute. 

33 Şi a zis lui Domnul: Dezleagă încălţămintea picioarelor tale; pentru că locul întru care stai, 
pământ sfânt este. 

34 Văzând am văzut chinuirea norodului meu celui din Egipt, şi suspinul lor am auzit, şi m-am 
pogorât să-i scot pre ei, şi acum vino să te trimit în Egipt. 

35 Pre acest Moise de care s-au lepădat zicând: Cine te-a pus pre tine domn şi judecător? Pre acesta 
Dumnezeu domn şi izbăvitor l-a trimis, prin mâna îngerului celui ce s-a arătat lui în rug. 

36 Acesta i-a scos pre ei făcând minuni, şi semne în pământul Egiptului, şi la Marea Roşie, şi în 
pustie, ani patruzeci. 

37 Acesta este Moise, cel ce a zis fiilor lui Israil: Proroc va ridica vouă Domnul Dumnezeul vostru 
dintre fraţii voştri, ca mine, pre el să ascultaţi. 

38 Acesta este acela ce a fost întru adunare în pustie cu îngerul, care grăia lui în muntele Sinai, şi cu 
părinţii noştri, carele au primit cuvinte vii să ne dea nouă. 

39 La care nu au vrut să se facă ascultători părinţii noştri, ci l-au lepădat, şi s-au întors cu inimile lor 
în Egipt. 

40 Zicând lui Aaron: Fă nouă dumnezei, care vor merge înaintea noastră, pentru că Moise acesta, 
care ne-a scos pre noi din pământul Egiptului, nu ştim ce i s-a întâmplat lui. 

41 Şi au făcut viţel în zilele acelea, şi au adus jertfă idolului, şi se veseleau întru lucrurile mâinilor 
sale. 




42 Şi s-a întors Dumnezeu, şi i-a dat pre ei să slujească Oştii Cerului, precum este scris în Cartea 
Prorocilor: Au junghieri şi jertfe aţi adus mie ani patruzeci în pustie, casa lui Israil? 

43 Şi aţi luat cortul lui Moloh, şi steaua dumnezeului vostru Remfan, chipurile care le-aţi făcut să 
vă închinaţi lor, şi voi muta pre voi dincolo de Babilon. 

44 Cortul mărturiei era întru Părinţii noştri în pustie, precum a rânduit cel ce grăia lui Moise, să-l 
facă pre el, după asemănarea care a văzut. 

45 Pre care l-au şi adus primindu-1 Părinţii noştri cu Isus, întru stăpânirea neamurilor, pre care le-a 
gonit Dumnezeu de la faţa părinţilor noştri, până în zilele lui David. 

46 Care a aflat har înaintea lui Dumnezeu, şi a cerut să afle lăcaş Dumnezeului lui Iacov. 

47 Iar Solomon i-a zidit lui casă. 

48 Iar cel înalt nu în lăcaşuri făcute de mâini locuieşte, precum Prorocul zice: 

49 Cerul este mie scaun, şi pământul reazim picioarelor mele; ce casă îmi veţi zidi mie, zice 
Domnul, sau care este locul odihnei mele? 

50 Au nu mâna mea a făcut acestea toate? 

51 Voi cei tari în cerbice, şi netăiaţi împrejur la inimă şi la urechi, pururea împrotiva Duhului Sfânt 
staţi, precum părinţii voştri, şi voi. 

52 Pre care din Proroci nu au gonit părinţii voştri? Şi au omorât pre cei ce mai înainte vesteau de 
venirea celui Drept, căruia acum voi vânzători şi ucigători v-aţi făcut. 

53 Care aţi luat legea întru rânduiele ale îngerilor, şi nu o aţi păzit. 

54 Şi ei auzind acestea, crăpau în inimile sale, şi scrâşneau cu dinţii împrotiva lui. 

55 Iar Ştefan fiind plin de Duh Sfânt, căutând la Cer a văzut slava lui Dumnezeu, şi pre Iisus stând 
de-a dreapta lui Dumnezeu. 

56 Şi a zis: Iată, văd Cerurile deschise, şi pre Fiul Omului stând de-a dreapta lui Dumnezeu. 

57 Iar ei strigând cu glas mare, şi-au astupat urechile sale, şi au năvălit toţi cu un cuget asupra lui. 

58 Şi scoţându-1 afară din cetate, îl ucideau cu pietre; şi mărturiile şi-au pus hainele sale lângă 
picioarele unui tânăr ce se chema Saul. 

59 Şi ucideau cu pietre pe Ştefan, care se ruga şi zicea: Doamne Iisuse primeşte duhul meu. 

60 Şi îngenunchind, a strigat cu glas mare: Doamne, nu le socoti (pune) lor păcatul acesta; şi 
aceasta zicând, a adormit. 



Faptele Apostolilor 8 

1 Şi Saul era binevoind spre uciderea lui, şi s-a făcut în ziua aceea goană mare asupra Bisericii din 
Ierusalim, şi toţi s-au risipit prin ţinuturile Iudeii, şi ale Samariei, afară de Apostoli. 

2 Şi au îngropat pre Ştefan bărbaţi cucernici, şi au făcut plângere mare peste dânsul. 

3 Şi Saul strica Biserica, mergând prin case şi trăgând bărbaţi şi femei le da temniţă. 

4 Deci ei risipindu-se trecură binevestind cuvântul. 

5 Iar Filip pogorându-se în cetatea Samariei, propovăduia lor pre Hristos. 

6 Iar norodul lua aminte cu un cuget la cele ce se grăia de la Filip, auzind şi văzând semnele care le 
făcea. 




7 Pentru că din mulţi care aveau duhuri necurate, strigând cu glas mare ieşeau; şi mulţi slăbănogi şi 
şchiopi s-au vindecat. 

8 Şi s-a făcut bucurie mare în cetatea aceea. 

9 Iar un bărbat oarecare anume Simon, era mai înainte în cetate vrăjind şi amăgind neamul 
Samariei, zicând cum că ar fi el oarecare mare. 

10 La care luau aminte toţi de la mic până la mare, zicând: Acesta este puterea lui Dumnezeu cea 
mare. 

11 Iară lua aminte la el, pentru că de multă vreme cu vrăjile i-a fost amăgit pre ei. 

12 Iar dacă au crezut lui Filip care propovăduia de împărăţia lui Dumnezeu, şi de Numele lui Iisus 
Hristos, s-au botezat bărbaţi şi femei. 

13 Atunci şi Simon acela a crezut, şi botezându-se petrecea cu Filip; şi văzând puterile cele mari, şi 
semnele ce se făceau, spăimântându-se se mira. 

14 Iar auzind Apostolii cei din Ierusalim, cum că a primit Samaria cuvântul lui Dumnezeu, au trimis 
către dânşii pre Petru şi pre Ioan. 

15 Care pogorându-se, s-au rugat pentru ei, ca să ia Duh Sfânt. 

16 Pentru că încă nici peste unul dintru ei nu se pogorâse, ci numai botezaţi erau întru Numele 
Domnului Iisus. 

17 Atunci puneau mâinile peste ei, şi luau Duh Sfânt. 

18 Şi văzând Simon că prin punerea mâinilor Apostolilor se dă Duh Sfânt, a adus lor bani. 

19 Zicând: Daţi şi mie această putere, ca ori pe care voi pune mâinile, să ia Duh Sfânt. 

20 Iar Petru a zis către el: Argintul tău să fie cu tine întru pierzare, căci ai socotit că Darul lui 
Dumnezeu cu bani se agoniseşte. 

21 Nu este ţie parte, nici soartă întru cuvântul acesta; pentru că inima ta nu este dreaptă înaintea lui 
Dumnezeu. 

22 Pocăieşte-te drept aceea de răutatea ta aceasta, şi te roagă lui Dumnezeu, doar ţi s-ar ierta ţie 
cugetul inimii tale. 

23 Pentru că întru amărăciune a fierei, şi întru legătură a nedreptăţii te văd că eşti. 

24 Şi răspunzând Simon, a zis: Rugaţi-vă voi pentru mine către Domnul, ca nimic dintru acestea 
care aţi zis să nu vie asupra mea. 

25 Deci ei mărturisind şi grăind cuvântul Domnului, s-au întors în Ierusalim, şi în multe sate de-ale 
Samarinenilor au binevestit. 

26 Şi îngerul Domnului a grăit către Filip zicând: Scoală-te şi mergi spre amiazăzi, la calea ce 
coboară din Ierusalim în Gaza, aceasta este pustie. 

27 Şi sculându-se, a mers; şi iată un bărbat arab famen, puternic al Kandakiei împărătesei Arabilor; 
care era peste toate visteriile ei, care a fost venit să se închine în Ierusalim. 

28 Şi era întorcându-se, şi şezând în căruţa sa, citea pre Prorocul Isaia. 

29 Iar Duhul a zis lui Filip: Apropie-te şi te lipeşte de căruţa aceasta. 

30 Şi alergând Filip, l-a auzit citind el pre Prorocul Isaia, şi a zis: Oare înţelegi cele ce citeşti? 

31 Iar el zis: Cum voi putea, de nu mă va povăţui cineva? Şi a rugat pre Filip de s-a suit şi a şezut 
cu el. 

32 Iar cuvântul scripturii, care citea, era acesta: Ca o oaie spre junghiere s-a adus; şi ca un miel 




înaintea celui ce-1 tunde pre el fără de glas; aşa nu îşi deschide gura sa. 

33 Intru smerenia lui judecata lui s-a ridicat, şi neamul lui cine îl va spune? Că se ridică de la 
pământ viaţa lui. 

34 Şi răspunzând Famenul, a zis lui Filip: Rogu-te, pentru cine zice Prorocul acestea? Pentru sine, 
sau pentru altcineva? 

35 Şi deschizând Filip gura sa, şi începând din scriptura aceasta, a binevestit lui pre Iisus. 

36 Şi mergând ei pre cale, au venit la oarecare apă; şi a zis famenul: Iată apă, ce mă opreşte a mă 
boteza? 

37 Iar Filip a zis lui: De crezi din toată inima ta, cu putinţă este. Şi el răspunzând, a zis: Cred că Fiul 
lui Dumnezeu este Iisus Hristos. 

38 Şi a poruncit să stea căruţa, şi s-au pogorât amândoi în apă, şi Filip şi Famenul, şi l-a botezat pre 
el. 

39 Iar dacă a ieşit din apă, Duhul Domnului a răpit pre Filip, şi nu l-a mai văzut pre el Famenul; şi 
mergea în calea sa bucurându-se. 

40 Iar Filip s-a aflat în Azot, şi trecând binevestea în toate cetăţile, până a venit el la Cesareea. 



Faptele Apostolilor 9 



1 Iar Saul încă suflând cu îngrozire şi cu ucidere împrotiva Ucenicilor Domnului, a mers la 
Arhiereu. 

2 Şi a cerut de la el cărţi în Damasc la Sinagoguri, ca de ar afla pre vreunii care să fie din calea 
aceasta, şi bărbaţi şi femei, legaţi să-i aducă în Ierusalim. 

3 Şi mergând, a fost când s-a apropiat el de Damasc, fără de veste a strălucit peste el Lumină din 
Cer. 

4 Şi căzând pre pământ, a auzit Glas zicând lui: Saul, Saul, ce mă goneşti? 

5 Şi a zis: Cine eşti Doamne? Iar Domnul a zis lui: Eu sunt Iisus, pre care tu goneşti, cu greu îţi este 
ţie a lovi cu piciorul împrotiva boldurilor (a călca în smicea). 

6 Şi tremurând, şi spăimântat fiind, a zis: Doamne, ce voieşti să fac? Şi Domnul către el: Scoală-te 
şi intră în cetate, şi se va spune ţie ce trebuie tu să faci. 

7 Iar bărbaţii care mergeau pre cale cu el, sta încremeniţi, auzind glasul, şi pre nimeni văzând. 

8 Şi s-a sculat Saul de la pământ, şi deschizându-şi ochii săi, pre nimeni nu vedea. Şi ducându-1 de 
mâini l-au băgat în Damasc. 

9 Şi a fost trei zile nevăzând; şi nici a mâncat, nici a băut. 

10 Şi era un ucenic în Damasc, anume Anania; şi a zis către el Domnul în vedenie: Anania. Iar el a 
zis: Iată eu, Doamne. 

11 Iar Domnul către el: Sculându-te mergi pe uliţa ce se cheamă dreaptă, şi caută în casa lui Iuda 
pre Saul anume, Tarsenean, că iată se roagă. 

12 Şi a văzut în vedenie pre un bărbat anume Anania, intrând şi punându-şi pre el mâna ca iarăşi să 
vadă. 



13 Şi a răspuns Anania: Doamne, auzit-am de la mulţi pentru bărbatul acesta, câte rele a făcut 
Sfinţilor tăi în Ierusalim. 




14 încă şi aici are putere de la Arhierei, să lege pre toţi care cheamă Numele tău. 

15 Şi a zis către el Domnul: Mergi, că Vas al alegerii (ales) îmi este mie acesta, ca să poarte Numele 
meu înaintea neamurilor, şi a împăraţilor, şi a fiilor lui Israil. 

16 Că Eu voi arăta lui câte i se cade să pătimească el pentru Numele meu. 

17 Şi a mers Anania, şi a intrat în casă; şi punându-şi pre el mâinile, a zis: Saule frate, Domnul 
Iisus, care s-a arătat ţie pre calea care veneai, m-a trimis ca să vezi, şi să te umpli de Duh Sfânt. 

18 Şi îndată au căzut de pre ochii lui ca nişte solzi, şi a văzut îndată, şi sculându-se s-a botezat. 

19 Şi luând mâncare s-a întărit; şi a fost Saul cu ucenicii care erau în Damasc câteva zile. 

20 Şi îndată în Sinagoguri a propovăduit pre Hristos, că acesta este Fiul lui Dumnezeu. 

21 Şi se mirau toţi cei ce auzeau, şi ziceau: Au nu este acesta cel ce a prădat în Ierusalim pre cei ce 
chemau Numele acesta? Şi aici pentru aceia a venit, ca legaţi pre ei să-i ducă la Arhierei? 

22 Iar Saul mai vârtos se întărea, şi tulbura pre Iudeii cei ce locuiau în Damasc, dovedind că acesta 
este Hristos. 

23 Şi dacă s-au plinit zile multe, s-au sfătuit Iudeii ca să-l omoare pre dânsul. 

24 Şi s-a făcut lui Saul cunoscut vicleşugul lor; şi păzeau porţile ziua şi noaptea, ca să-l omoare pre 
el. 

25 Şi luându-1 pre dânsul Ucenicii noaptea, l-au slobozit peste zid lăsându-1 într-o coşniţă. 

26 Şi mergând Saul în Ierusalim, se ispitea să se lipească de Ucenici; şi toţi se temeau de el, 
necrezând că este ucenic. 

27 Iar Vamava luându-1 pre el l-a adus la Apostoli, şi le-a spus lor în ce chip pre cale a văzut pre 
Domnul, şi cum că i-a grăit lui, şi în ce chip în Damasc cu îndrăzneală a grăit întru Numele lui Iisus. 

28 Şi era cu ei intrând şi ieşind în Ierusalim, şi cu îndrăzneală vorbind, întru Numele Domnului 
Iisus. 

29 Şi grăia şi se întreba cu elinii (elinistenii); iar ei căutau să-l omoare pre el. 

30 Şi dacă au înţeles Fraţii, l-au dus pre el în Cesareea, şi l-au trimis în Tars. 

31 Iar Bisericile prin toată Iudeea, şi Galileea, şi Samaria, aveau pace, zidindu-se şi umblând întru 
Frica Domnului, şi întru mângâierea Duhului Sfânt se înmulţea. 

32 Şi a fost, Petru trecând pe la toţi, a venit şi la Sfinţii ce locuiau în Fida. 

33 Şi a aflat acolo pre un om oarecare anume Enea, de opt ani zăcând în pat, care era slăbănog. 

34 Şi a zis Petru lui: Enea, vindecă-te Iisus Hristos; scoală-te, şi-ţi aşterne ţie; şi îndată s-a sculat. 

35 Şi l-au văzut pre el toţi cei ce locuiau în Fida, şi în Asarona, care s-au întors la Domnul. 

36 Iar în Ioppe era o uceniţă anume Tavita, care tâlcuindu-se se zice Căprioară; aceasta era plină de 
fapte bune şi de milostenii ce făcea. 

37 Şi a fost în zilele acelea bolnăvindu-se ea a murit, şi scăldându-o o au pus în foişor. 

38 Şi aproape fiind Fida de Ioppe, ucenicii auzind că Petru este într-însa, au trimis pre doi bărbaţi la 
dânsul rugându-1, să nu pregete a veni până la ei. 

39 Şi sculându-se Petru a mers cu dânşii; pre care dacă a venit, l-au dus în foişor; şi au stătut 
înaintea lui toate văduvele plângând, şi arătând hainele şi îmbrăcămintele câte făcea, fiind cu 
dânsele Căprioara. 

40 Şi scoţând Petru pe toţi afară, şi îngenunchind s-a rugat, şi întorcându-se către trup, a zis: Tavita, 
scoală; iar ea şi-a deschis ochii săi, şi văzând pre Petru a şezut. 




41 Şi dându-i ei mâna, o a ridicat pre ea; şi chemând pre Sfinţi şi pre văduve, o a dat pre ea vie. 

42 Şi s-a auzit aceasta prin toată Ioppe, şi mulţi au crezut în Domnul. 

43 Şi a fost de a rămas el zile destule în Ioppe la un Simon oarecare curelar. 



Faptele Apostolilor 10 



1 Iar un bărbat oarecare era în Cezareea anume Cornelie, Sutaş din ceata ce se chema Italienească. 

2 Cucernic, şi temător de Dumnezeu, cu toată casa lui, şi făcând milostenii multe norodului, şi 
rugându-se lui Dumnezeu de-a pururea. 

3 Şi a văzut întru vedenie aievea, ca la al noulea ceas din zi, pre îngerul lui Dumnezeu intrând către 
el, şi zicând lui: Cornelie. 

4 Iar el căutând spre dânsul, şi înfricoşându-se, a zis: Ce este Doamne? Şi i-a zis lui: Rugăciunile 
tale şi milosteniile tale s- au suit întru pomenire înaintea lui Dumnezeu. 

5 Şi acum trimite în Ioppe bărbaţi, şi cheamă pre oarecare Simon, ce se numeşte Petru. 

6 Acesta găzduieşte la oarecare Simon curelar, căruia este casa lângă mare; acesta va spune ţie, ce 
trebuie tu să faci. 

7 Şi dacă s-a dus îngerul care grăia cu Cornelie, chemând pre doi din slugile sale, şi pre un ostaş 
cucernic din cei ce îi slujeau lui, 

8 Şi povestindu-le lor toate, i-a trimis în Ioppe. 

9 Iar a doua zi mergând ei pre cale, şi de cetate apropiindu-se, s-a suit Petru în casa de sus să se 
roage în ceasul al şaselea. 

10 Şi foarte flămânzind vrea să guste. Şi gătind aceia, căzut-a peste dânsul uimire. 

11 Şi a văzut Cerul deschis, şi pogorându-se peste el un vas ca o masă de pânză mare, în patru 
colţuri legat, şi slobozindu-se pre pământ. 

12 întru care erau toate cele câte cu patru picioare ale pământului, şi fiarele, şi cele ce se târăsc, şi 
păsările Cerului. 

13 Şi s-a făcut glas către el: Sculându-te, Petre, junghie şi mănâncă. 

14 Iar Petru a zis: Nicidecum, Doamne; că niciodată nu am mâncat tot ce este spurcat sau necurat. 

15 Şi Glasul iarăşi a doua oară către el: Cele ce Dumnezeu a curăţit, tu nu le spurca. 

16 Şi aceasta s-a făcut de trei ori; şi iarăşi s-a ridicat vasul la Cer. 

17 Şi daca a venit întru sine, se mira Petru ce ar putea să fie vedenia care a văzut; şi iată, bărbaţii cei 
trimişi de la Cornelie, întrebând de casa lui Simon, au stătut înaintea porţii. 

18 Şi strigând întrebau, de găzduieşte aici Simon, cel ce se numeşte Petru. 

19 Iar Petru gândind pentru vedenie, i-a zis lui Duhul: Iată, trei bărbaţi te caută pre tine. 

20 Ci sculându-te te pogoară şi mergi împreună cu ei, nimic îndoindu-te, pentru că eu i-am trimis 
pre ei. 

21 Şi pogorându-se Petru către bărbaţii cei trimişi de la Cornelie către el, a zis: Iată, eu sunt pre 
carele căutaţi. Ce este pricina pentru care aţi venit? 

22 Iară ei au zis: Cornelie Sutaşul, bărbat drept şi temător de Dumnezeu, şi mărturisit de tot neamul 
Iudeilor, răspuns a luat de la înger Sfânt, să te cheme pre tine la casa lui, şi să audă graiuri de la 
tine. 




23 Deci el chemând înlăuntru pre ei, i-a ospătat. Iar a doua zi Petru a ieşit cu ei, şi unii din fraţii cei 
din Ioppe au mers cu dânsul. 

24 Şi în cealaltă zi au intrat în Cesareea. Iar Cornelie era aşteptându-i pre ei, chemându-şi împreună 
rudeniile sale şi prietenii cei iubiţi. 

25 Şi a fost când era să intre Petru, l-a întâmpinat Cornelie, şi căzând la picioarele lui i s-a închinat. 

26 Iar Petru l-a ridicat pre el, zicând: Scoală, şi eu însumi om sunt. 

27 Şi vorbind cu el a intrat, şi i-a aflat pre mulţi, care se adunaseră. 

28 Şi a zis către ei: Voi ştiţi că nu se cuvine bărbatului Iudeu să se lipească sau să se apropie către 
cel de alt neam; şi mie Dumnezeu mi-a arătat ca pre nici un om să nu zic spurcat sau necurat. 

29 Drept aceea şi fără îndoire am venit fiind chemat; deci vă întreb pentru ce pricină m-aţi chemat? 

30 Şi Cornelie a zis: Din ziua a patra până în ceasul acesta eram postindu-mă, şi întru al nouălea 
ceas rugându-mă în casa mea, şi iată, un bărbat a stătut înaintea mea în haină luminată. 

31 Şi a zis: Cornelie, auzitu-ţi-s-a rugăciunea ta, şi milosteniile tale s-au pomenit înaintea lui 
Dumnezeu. 

32 Trimite dar în Ioppe, şi cheamă pre Simon ce se numeşte Petru; acesta găzduieşte în casa lui 
Simon curelarul lângă mare; carele dacă va veni, va spune ţie. 

33 Deci numaidecât am trimis la tine; şi tu bine ai făcut căci ai venit. Acum dar noi toţi înaintea lui 
Dumnezeu stăm, să ascultăm toate câte sunt poruncite ţie de la Dumnezeu. 

34 Şi deschizând Petru gura a zis: Cu adevărat cunosc, că Dumnezeu nu este făţarnic. 

35 Ci în tot neamul cela ce se teme de el şi face dreptate, primit este la dânsul. 

36 Cuvântul care l-a trimis fiilor lui Israil, binevestind pace prin Iisus Hristos. Acesta este al tuturor 
Domn. 

37 Voi ştiţi cuvântul ce s-a făcut prin toată Iudeea: începând din Galileea după botezul pre care l-a 
propovăduit Ioan. 

38 Pre Iisus cel din Nazaret, cum l-a uns pre el Dumnezeu cu Duhul Sfânt, şi cu putere. Care a 
umblat bine făcând, şi vindecând pre toţi cei împresuraţi de diavolul. Că Dumnezeu era cu dânsul. 

39 Şi noi suntem mărturii tuturor care a făcut în ţinutul Iudeilor, şi în Ierusalim; pre care l-au omorât 
spânzurându-1 pre lemn. 

40 Pre acesta Dumnezeu l-a înviat a treia zi, şi l-a dat să se facă arătat. 

41 Nu la tot norodul; ci nouă mărturiilor celor mai nainte rânduite de la Dumnezeu; care am mâncat 
şi am băut împreună cu el, după ce a înviat din morţi. 

42 Şi a poruncit nouă să propovăduim norodului, şi să mărturisim, că el este cel rânduit de la 
Dumnezeu Judecător viilor şi morţilor. 

43 De acesta toţi Prorocii mărturisesc, că iertare păcatelor va lua prin Numele lui, tot cel ce va crede 
întru dânsul. 

44 încă grăind Petru cuvintele acestea, a căzut Duhul Sfânt peste toţi cei ce auzeau cuvântul. 

45 Şi s-au spăimântat credincioşii cei din tăierea împrejur, câţi veniseră cu Petru; căci şi preste 
neamuri Darul Duhului Sfânt s-a vărsat. 

46 Pentru că îi auzeau pre ei grăind în limbi, şi mărind pre Dumnezeu. Atunci a răspuns Petru: 

47 Au doară poate cineva opri apa, ca să nu se boteze aceştia, care au luat Duhul Sfânt ca şi noi? 

48 Şi le-a poruncit lor să se boteze întru Numele Domnului. Atunci l-au rugat pre el să petreacă la 




dânşii câteva zile. 



Faptele Apostolilor 11 



1 Şi au auzit Apostolii şi fraţii care erau în Iudeea, că şi neamurile au primit cuvântul lui Dumnezeu. 

2 Şi când s-a suit Petru în Ierusalim, se priceau cu el cei din tăierea împrejur, zicând: 

3 Căci către bărbaţi netăiaţi împrejur ai intrat, şi ai mâncat cu ei. 

4 Şi începând Petru le-a spus lor pre rând, zicând: 

5 Eu eram în cetatea Ioppe rugându-mă, şi am văzut întru uimirea minţii vedenie, pogorându-se un 
vas ca o masă de pânză mare de patru colţuri slobozindu-se din Cer, şi a venit până la mine. 

6 în care căutând, luam seama, şi am văzut cele câte cu patru picioare ale pământului, şi fiarele, şi 
cele ce se târăsc, şi paserile Cerului. 

7 Şi am auzit glas zicând mie: Sculându-te, Petre, junghie şi mănâncă. 

8 Şi am zis: Nicidecum, Doamne. Că tot ce este spurcat sau necurat, nici odinioară nu a intrat în 
gura mea. 

9 Şi mi-a răspuns mie glasul al doilea rând din Cer, zicând: Cele ce Dumnezeu a curăţit, tu nu le 
spurca. 

10 Şi aceasta s-a făcut de trei ori; şi iarăşi s-au ridicat toate la cer. 

11 Şi iată, îndată trei oameni veniră la casa în care eram, trimişi de la Cezareea la mine. 

12 Şi mi-a zis mie Duhul să merg împreună cu ei nimic îndoindu- mă; şi au venit împreună cu mine 
şi aceşti şase fraţi, şi am intrat în casa bărbatului. 

13 Şi au vestit nouă cum au văzut pre înger în casa lui stând, şi zicând lui: Trimite la Ioppe bărbaţi, 
şi cheamă pre Simon cel ce se numeşte Petru. 

14 Care va grăi către tine graiuri, întru care te vei mântui tu, şi toată casa ta. 

15 Şi când am început eu a grăi, a căzut Duhul Sfânt peste ei, ca şi peste noi întru început. 

16 Şi mi -am adus aminte de cuvântul Domnului cum a zis: Ioan a botezat cu apă, iar voi vă veţi 
boteza cu Duh Sfânt. 

17 Deci dacă a dat lor Dumnezeu întocmai Darul, ca şi nouă, crezând întru Domnul Iisus Hristos, 
dar eu ce puternic eram, să opresc pre Dumnezeu? 

18 Şi auzind acestea au încetat, şi slăveau pre Dumnezeu, zicând: Şi neamurilor dar a dat Dumnezeu 
pocăinţa spre viaţă. 

19 Deci cei ce s-au risipit pentru tulburarea ce s-a făcut pentru Ştefan, au trecut până la Fenicia, şi la 
Cipru, şi la Antiohia, nimănui grăind cuvântul, fără numai Iudeilor. 

20 Şi erau unii dintre ei bărbaţi Ciprioţi, şi Cirineni, care intrând în Antiohia, grăiau către Elini 
binevestind pre Domnul Iisus. 

21 Şi era Mâna Domnului cu ei; şi mult număr crezând, s-au întors la Domnul. 

22 Şi s-a auzit cuvântul pentru dânşii în urechile Bisericii celei din Ierusalim; şi au trimis pre 
Varnava să meargă până la Antiohia. 

23 Care mergând şi văzând Darul lui Dumnezeu, s-a bucurat; şi îndemna pre toţi ca întru voinţa 
inimii (precum au pus în inimă) să petreacă întru Domnul. 

24 Căci era bărbat bun, şi plin de Duh Sfânt, şi de credinţă; şi s-au adaos norod mult la Domnul. 




25 Şi a mers Varnava în Tars să caute pre Saul. 

26 Şi aflându-1, l-a dus în Antiohia. Şi a fost un an deplin de s-au adunat ei în Biserică, şi au învăţat 
norod mult; şi s-au numit întâi în Antiohia ucenicii Creştini. 

27 Iar în zilele acelea s-au pogorât din Ierusalim Proroci în Antiohia. 

28 Şi sculându-se unul dintre dânşii anume Agav, însemna prin Duhul, că foamete mare va să fie în 
toată lumea; care a şi fost în zilele lui Claudie Cezarul. 

29 Iar ucenicii, dupre cum cine avea, au aşezat fieştecare din ei a trimite spre slujba fraţilor celor ce 
locuiau în Iudeea. 

30 Care au şi făcut, trimiţând la cei bătrâni prin mâna lui Vamava şi a lui Saul. 



Faptele Apostolilor 12 



1 Şi în vremea aceea pus-a Irod împăratul mâinile, ca să facă rău unora din Biserică. 

2 Şi a ucis pre Iacov fratele lui Ioan cu sabia. 

3 Şi văzând că plăcut este Iudeilor, a adaos a prinde şi pre Petru (şi era în zilele azimilor). 

4 Pre care şi prinzându-1 l-a băgat în temniţă, dându-1 la patru căpetenii câte cu patru ostaşi, ca să-l 
păzească pre el; vrând după Paşti să-l scoată la norod. 

5 Deci Petru se păzea în temniţă, iar rugăciune se făcea neîncetată de la Biserică către Dumnezeu 
pentru dânsul. 

6 Şi când vrea să-l scoată pre el Irod, în noaptea acea era Petru dormind între doi ostaşi legat cu 
două lanţuri, şi păzitorii înaintea uşii păzeau temniţa. 

7 Şi iată, îngerul Domnului a venit, şi Lumină a strălucit în casă; şi lovind în coaste pre Petru, l-a 
deşteptat pre el zicând: Scoală- te curând; şi au căzut lanţurile din mâinile lui. 

8 Şi a zis îngerul către el: încinge-te, şi te încalţă cu încălţămintele tale, şi a făcut aşa. Şi a zis lui: 
îmbracă-te în haina ta, şi vino după mine. 

9 Şi ieşind mergea după el, şi nu ştia că este adevărat aceea ce se făcea prin înger, ci i se părea că 
vedenie vede. 

10 Şi trecând straja cea dintâi, şi cea a doua, au venit la poarta cea de fier ce ducea în cetate; care 
singură s-a deschis lor, şi ieşind au trecut o uliţă, şi îndată s-a dus îngerul de la el. 

11 Şi Petru venindu-şi întru sine, a zis: Acum ştiu cu adevărat, că a trimis Domnul pre îngerul său, 
şi m-a scos din mâna lui Irod, şi din toată aşteptarea norodului Iudeilor. 

12 Şi luând aminte a venit la casa Măriei maicii lui Ioan, ce se chema Marcu, unde erau mulţi 
adunaţi, şi făcând rugăciune. 

13 Şi bătând Petru în uşa porţii, a mers o slujnică să asculte, anume Rodi. 

14 Şi cunoscând glasul lui Petru, de bucurie nu a deschis uşa, ci alergând înlăuntru a spus că Petru 
stă înaintea porţii. 

15 Iar ei au zis către dânsa: Au ai înnebunit? Iar ea se întărea că este aşa. Iar ei ziceau: îngerul lui 
este. 

16 Iar Petru nu înceta bătând, şi deschizându-i l-au văzut pre el, şi s-au spăimântat. 

17 Şi făcându-le cu mâna să tacă, le-a povestit lor în ce chip Domnul l-a scos pre el din temniţă, şi a 
zis: Spuneţi lui Iacov, şi Fraţilor acestea, şi ieşind s-a dus întru alt loc. 




18 Şi făcându-se ziuă, nu puţină tulburare era între slujitori, oare ce să se fi făcut Petru. 

19 Iar Irod cerându-1 pre el, şi neaflându-1, cercetând pre străjeri, a poruncit să-i omoare. Şi 
pogorând de la Iudeea la Cezareea petrecea. 

20 Şi era Irod mânios pre cei din Tir, şi pre Sidoneni, şi toţi dimpreună veniseră la el, şi plecând pre 
Vlast, care era peste cămara împăratului, cerea pace, pentru că se hrănea ţara lor din pământul 
împărătesc. 

21 Iar întru o zi rânduită Irod îmbrăcându-se în haină împărătească, şi şezând la divan, grăia către 
dânşii. 

22 Iar norodul striga: Glas Dumnezeiesc, şi nu omenesc. 

23 Şi îndată l-a lovit pre el îngerul Domnului, pentru că nu a dat lui Dumnezeu slava, şi făcându-se 
mâncat de viermi a murit. 

24 Iar cuvântul lui Dumnezeu creştea şi se înmulţea. 

25 Iar Vamava şi Saul s-au întors din Ierusalim la Antiohia, plinind slujba; luând împreună şi pre 
Ioan, cel ce se chema Marcu. 



Faptele Apostolilor 13 



1 Şi erau oarecare la Biserica cea din Antiohia, Proroci şi învăţători; Varnava, şi Simon ce se chema 
Niger, şi Luchie Cirineanul, şi Manain care era crescut împreună cu Irod, cel a patra parte 
stăpânitor, şi Saul. 

2 Şi slujind ei Domnului, şi postindu-se, a zis Duhul Sfânt: Osebiţi mie pre Varnava şi pre Saul, la 
lucrul la care i-am chemat pre ei. 

3 Atunci postind şi rugându-se şi punându-şi pre ei mâinile, i-au slobozit. 

4 Deci aceştia trimişi fiind de Duhul Sfânt, s-au pogorât în Seleucia, şi de acolo au mers cu corabia 
în Cipru. 

5 Şi venind în Salamin, vesteau cuvântul lui Dumnezeu în Sinagogurile Iudeilor, şi aveau şi pre 
Ioan slugă. 

6 Şi străbătând ostrovul până la Pafos, au aflat pre oarecare vrăjitor, proroc mincinos Iudeu, căruia 
era numele Variisus. 

7 Care era împreună cu antipatul Serghie Pavel, bărbat înţelept; acesta chemând pre Vamava şi pre 
Saul, poftea să audă cuvântul lui Dumnezeu. 

8 Iar Elima vrăjitorul (că aşa se tâlcuieşte numele lui) sta împrotivă, căutând să întoarcă pe antipat 
de la credinţă. 

9 Iar Saul (ce se zice şi Pavel) umplându-se de Duh Sfânt, şi căutând la el, a zis: 

10 O, plinule de toată viclenia, şi de toată răutatea, fiul diavolului, vrăjmaş a toată dreptatea; nu vei 
înceta răzvrătind căile Domnului cele drepte? 

11 Şi acum iată, mâna Domnului peste tine, şi vei fi orb, nevăzând soarele până la o vreme; şi îndată 
a căzut peste el ceaţă şi întuneric, şi umblând împrejur, căuta povăţuitori. 

12 Atunci văzând Antipatul ceea ce s-a făcut a crezut, mirându- se de învăţătura Domnului. 

13 Şi purcezând de la Pafos Pavel şi cei ce erau cu dânsul, au venit în Perghia Pamfiliei, iar Ioan 
despărţindu-se de dânşii, s-a întors în Ierusalim. 

14 Iar ei trecând din Perghia au venit în Aniohia Pisidiei; şi intrând în Sinagogă în ziua Sâmbetelor, 




au şezut. 

15 Şi după citirea Legii şi a Prorocilor au trimis mai marii Singogăi la ei, zicându-le: Bărbaţi fraţi, 
de este întru voi cuvânt de mângâiere către norod, grăiţi. 

16 Şi sculându-se Pavel, şi făcându-le cu mâna, a zis: Bărbaţi Israiliteni, şi care vă temeţi de 
Dumnezeu ascultaţi: 

17 Dumnezeul norodului acestuia al lui Israil, a ales pre părinţii noştri, şi pre norod l-a învăţat, când 
era nemernic în pământul Egiptului, şi cu Braţ înalt i-a scos pre ei dintr-însul. 

18 Şi ca la vreme de patruzeci de ani a răbdat năravurile lor în pustie. 

19 Şi pierzând neamuri şapte în pământul lui Canaan, le-a dat lor întru moştenire pământul lor. 

20 Şi după acestea, ca la patru sute şi cincizeci de ani, le-a dat lor judecători până la Samuil 
Prorocul. 

21 Şi după aceea au cerut împărat, şi le-a dat Dumnezeu lor pre Saul feciorul lui Kis, bărbat din 
seminţia lui Veniamin, ani patruzeci. 

22 Şi schimbându-1 pre el, le-a ridicat lor pre David să le fie împărat, pentru care a şi zis, 
mărturisindu-1: Aflat-am pre David al lui lesei, bărbat după inima mea, care va face toate voile 
mele. 

23 Din sămânţa acestuia Dumnezeu după făgăduinţă a ridicat lui Israil Mântuitor pre Iisus. 

24 Mai înainte propovăduind Ioan înaintea Feţei venirii lui Botezul pocăinţei la tot norodul lui 
Israil. 

25 Iar dacă şi-a plinit Ioan călătoria, zicea: Cine mă socotiţi a fi? Nu sunt eu; ci iată, vine după 
mine, căruia nu sunt vrednic încălţămintea picioarelor a dezlega. 

26 Bărbaţi fraţi, fiii neamului lui Avraam, şi care între voi se tem de Dumnezeu, vouă cuvântul 
mântuirii acesteia s-a trimis. 

27 Pentru că cei ce locuiesc în Ierusalim, şi boierii lor, pre acesta necunoscându-1, şi glasurile 
Prorocilor cele ce în toate Sâmbetele se citesc, judecând, au plinit. 

28 Şi nici o vină de moarte aflând, au cerut de la Pilat să-l omoare pre el. 

29 Şi dacă au săvârşit toate, cele ce erau pentru el scrise, pogorându-1 de pre lemn l-au pus în 
mormânt. 

30 Iar Dumnezeu l-a sculat pre el din morţi. 

31 Care s-a arătat în zile multe celor ce s-au suit împreună cu dânsul din Galileea în Ierusalim; care 
sunt lui mărturii către norod. 

32 Şi noi vouă binevestim făgăduinţa cea făcută către părinţi. 

33 Că pre aceea Dumnezeu o a plinit nouă fiilor acelora, înviind pre Iisus. Precum şi în Psalmul al 
doilea scris este: Fiul meu eşti tu, eu astăzi te-am născut pre tine. 

34 Iar cum că l-a înviat pre el din morţi, ca mai mult să nu se întoarcă spre stricăciune, aşa a zis: Că 
voi da vouă cele cuvioase ale lui David, cele credincioase. 

35 Drept aceea şi întru alt loc zice: Nu vei da pre cel Cuvios al tău să vadă stricăciune. 

36 Pentru că David în neamul său, slujind sfatului lui Dumnezeu, a adormit, şi s-a adaos lângă 
părinţii săi, şi a văzut stricăciune. 

37 Iar pre care Dumnezeu l-a înviat, nu a văzut stricăciune. 

38 Deci cunoscut să fie vouă bărbaţi fraţi, că prin acesta iertare păcatelor vouă se vesteşte; şi despre 
toate cele ce nu aţi putut în legea lui Moise să vă îndreptaţi. 




39 întru acesta tot cela ce crede se îndreptează. 

40 Socotiţi dară ca să nu vie asupra voastră ce s-a zis prin Proroci: 

41 Vedeţi cei nebăgători de seamă, şi vă miraţi, şi vă stingeţi; că lucru eu lucrez în zilele voastre, 
lucru căruia nu veţi crede, de va povesti cineva vouă. 

42 Şi ieşind ei din Sinagoga Iudeilor, i-au rugat neamurile, ca în Sâmbăta cea viitoare să li se 
grăiască lor graiurile acestea. 

43 Şi risipindu-se Sinagoga, mulţi din Iudei, şi din nemernicii cei cucernici au mers după Pavel şi 
după Varnava; care grăind lor îi îndemnau pre ei să rămână întru darul lui Dumnezeu. 

44 Iar în cealaltă Sâmbătă, mai toată cetatea s-a adunat să audă cuvântul lui Dumnezeu. 

45 Şi văzând Iudeii noroadele, s-au umplut de pizmă, şi stau împotriva celor ce se grăiau de Pavel 
împrotivindu-se şi hulind. 

46 Iar Pavel şi Varnava, îndrăznind au zis: Vouă întâi era cu cuviinţă a se grăi cuvântul lui 
Dumnezeu, iar de vreme ce îl lepădaţi pre el, şi nevrednici pre voi vă judecaţi de viaţa cea veşnică, 
iată, ne întoarcem la neamuri. 

47 Că aşa ne-a poruncit nouă Domnul: Pusu-te-am pre tine spre lumină neamurilor, ca să fii tu spre 
mântuire până la marginea pământului. 

48 Şi auzind neamurile se bucurau, şi slăveau cuvântul Domnului; şi au crezut câţi erau rânduiţi 
spre viaţa veşnică. 

49 Şi se purta cuvântul Domnului prin toată ţara. 

50 Iar Iudeii au invitat pre femeile cele cucernice şi de cinste, şi pre cei de frunte ai cetăţii, şi au 
ridicat goană asupra lui Pavel, şi a lui Varnava, şi i-a scos pre ei din hotarele lor. 

51 Iar ei scuturând praful picioarelor sale asupra lor, au venit în Iconia. 

52 Iar ucenicii se umpleau de bucurie şi de Duh Sfânt. 



Faptele Apostolilor 14 

1 Şi a fost în Iconia de au intrat ei dimpreună în Sinagoga Iudeilor, şi aşa au grăit, cât au crezut din 
Iudei şi din Elini mulţime multă. 

2 Iar Iudeii cei ce nu credeau, au ridicat şi au răzvrătit sufletele neamurilor asupra fraţilor. 

3 Deci multă vreme au zăbovit, cu îndrăzneală grăind întru Domnul cela ce mărturisea cuvântul 
Darului său, dând semne şi minuni a se face prin mâinile lor. 

4 Şi s-a împărţit mulţimea cetăţii, şi unii erau cu Iudeii, iar unii cu Apostolii. 

5 Şi dacă s-a făcut pornirea neamurilor, şi a Iudeilor împreună cu boierii lor, ca să-i ocărască şi să-i 
ucidă cu pietre pre ei, 

6 înţelegând au fugit la cetăţile Licaoniei, la Listra şi la Dervi, şi în ţinutul deprinprejur; 

7 şi acolo era binevestind. 

8 Şi un bărbat oarecare în Listra neputincios la picioare şedea, şchiop din pântecele maicii sale 
fiind, care niciodată nu a fost umblat. 

9 Acesta asculta pre Pavel când grăia; care căutând la el, şi văzând că are credinţă a se mântui, 

10 A zis cu mare glas: Scoală pe picioarele tale drept; şi a sărit şi umbla. 

11 Iar noroadele văzând ceea ce a făcut Pavel, au ridicat glasul lor, licaoneşte zicând: dumnezeii 




asemănându-se oamenilor s-au pogorât către noi. 

12 Şi numeau pre Varnava, Dia; iar pre Pavel, Ermi; de vreme ce el era povăţuitorul cuvântului. 

13 Iar preotul lui Dia celui ce era înaintea cetăţii lor, tauri şi cununi înaintea porţilor aducând, 
împreună cu noroadele vrea să le facă jertfă. 

14 Şi auzind Apostolii, Varnava şi Pavel, rupându-şi hainele sale, au sărit în norod, strigând. 

15 Şi zicând: Bărbaţi, căci faceţi acestea? Şi noi oameni suntem asemenea pătimaşi ca voi, care 
binevestim vouă, ca să vă întoarceţi de la aceste deşarte spre Dumnezeul cel Viu, care a făcut Cerul 
şi pământul, şi marea, şi toate cele ce sunt intr-însele. 

16 Care întru neamurile cele trecute, a lăsat toate limbile să umble în căile lor. 

17 Insă nu s-a lăsat pre sine nemărturisit, că bine făcând, din Cer a dat nouă ploi, şi timpuri 
roditoare, umplând de hrană, şi de veselie inimile noastre. 

18 Şi acestea zicând, abia au potolit pre noroade ca să nu le jertfească lor. 

19 Şi au venit de la Antiohia şi Iconia Iudeei, şi îndemnând pre noroade, şi cu pietre lovind pre 
Pavel, l-au tras afară din cetate, gândind că a murit. 

20 Iară înconjurându-1 pre el ucenicii, sculându-se a intrat în cetate. Şi a doua zi a ieşit împreună cu 
Varnava în Dervi. 

21 Şi bine vestind cetăţii aceea, şi învăţând pre mulţi, s-au întors în Listra, şi în Iconia, şi în 
Antiohia. 

22 întărind sufletele ucenicilor, şi rugându-i să rămână în Credinţă; şi cum că prin multe necazuri se 
cade nouă a intra întru împărăţia lui Dumnezeu. 

23 Şi hirotonindu-le lor Preoţi pre la Biserici, rugându-se cu postiri, i-au încredinţat pre ei 
Domnului, întru care au crezut. 

24 Şi trecând Pisidia, au venit în Pamfilia. 

25 Şi grăind în Perghia cuvântul, s-au pogorât în Atalia. 

26 Şi de acolo au mers cu corabia în Antiohia, de unde erau daţi Darului lui Dumnezeu spre lucrul 
care l-au plinit. 

27 Şi viind şi adunând Biserica, au vestit câte a făcut Dumnezeu cu ei, şi cum că a deschis 
neamurilor uşa credinţei. 

28 Şi au petrecut acolo vreme nu puţină împreună cu ucenicii. 



Faptele Apostolilor 15 



1 Şi oarecare pogorându-se din Iudeea învăţa pre fraţi: Că de nu vă veţi tăia împrejur după obiceiul 
lui Moise, nu veţi putea să vă mântuiţi. 

2 Deci făcându-se pricire şi întrebare nu puţină de către Pavel şi Varnava împrotiva acelora, au 
rânduit să se suie Pavel şi Varnava, şi alţi oarecare dintru ei, la Apostoli şi la Bătrâni în Ierusalim, 
pentru întrebarea aceasta. 

3 Deci ei trimişi fiind de Biserică, au trecut prin Fenicia, şi Samaria, povestind de întoarcerea 
neamurilor, şi făceau bucurie mare tuturor fraţilor. 

4 Şi dacă au venit în Ierusalim, au fost primiţi de Biserică, şi de Apostoli, şi de Bătrâni; şi au vestit 
câte a făcut Dumnezeu cu dânşii. 




5 Iar s-au sculat oarecare din cei din eresul Fariseilor care crezuseră, zicând: Că trebuie a-i tăia 
împrejur pre ei, şi a le porunci să păzească legea lui Moise. 

6 Şi s-au adunat Apostolii şi Bătrânii, să vadă de cuvântul acesta. 

7 Şi multă întrebare făcându-se, sculându-se Petru a zis către ei: Bărbaţi fraţi, voi ştiţi că din zilele 
cele mai dinainte Dumnezeu întru noi a ales, ca prin gura mea să audă neamurile cuvântul 
Evangheliei, şi să creadă. 

8 Şi Cunoscătorul de inimi Dumnezeu le-a mărturisit lor, dând lor Duhul cel Sfânt ca şi nouă. 

9 Şi nimic nu a osebit între noi şi între ei, cu credinţa curăţind inimile lor. 

10 Acum dar ce ispitiţi pre Dumnezeu, a pune jug peste cerbicea ucenicilor, care nici Părinţii noştri, 
nici noi nu am putut să-l purtăm? 

11 Ci prin Darul Domnului nostru Iisus Hristos, credem că ne vom mântui ca şi aceia. 

12 Şi a tăcut toată mulţimea, şi asculta pre Varnava şi pre Pavel, care povesteau câte a făcut 
Dumnezeu, semne şi minuni întru neamuri printr-înşii. 

13 Iar dacă au tăcut ei, a răspuns Iacov, zicând: Bărbaţi fraţi ascultaţi-mă pre mine. 

14 Simeon a spus cum întâi Dumnezeu a socotit să ia din neamuri norod întru Numele lui. 

15 Şi cu aceasta se întocmesc cuvintele Prorocilor, după cum este scris: 

16 După acestea mă voi întoarce, şi voi zidi cortul lui David cel căzut, şi cele săpate ale lui le voi 
zidi, şi voi îndrepta pre el. 

17 Ca să caute ceilalţi din oameni pre Domnul, şi toate neamurile peste care s-a chemat Numele 
meu peste ei, zice Domnul cela ce face acestea toate. 

18 Cunoscute din veac sunt la Dumnezeu toate lucrurile lui. 

19 Pentru aceea eu judec, a nu supăra pe cei ce din neamuri se întorc la Dumnezeu. 

20 Ci a le trimite (scrie) lor, ca să se ferească de pângăriciunile idolilor, şi de curvie, şi de sugrumat, 
şi de sânge. 

21 Pentru că Moise din neamurile cele de demult, prin toate cetăţile pre cei ce îl propovăduiesc pre 
el are, în Sinagoguri în toată Sâmbăta citindu-se. 

22 Atunci s-a părut Apostolilor şi Bătrânilor împreună cu toată adunarea, ca alegând bărbaţi dintru 
ei, să trimită la Antiohia împreună cu Pavel şi cu Varnava, pre Iuda cel ce se chema Varsava, şi pre 
Sila, bărbaţi care povăţuiau întru fraţi. 

23 Scriind prin mâinile lor acestea: Apostolii, şi Bătrânii, şi fraţii, celor de la Antiohia, şi Siria, şi 
Cilicia fraţi, celor ce sunt din neamuri, să se bucure. 

24 De vreme ce am auzit că oarecare dintru noi ieşind v-au tulburat pre voi, cu cuvinte slăbind 
sufletele voastre, zicând să vă tăiaţi împrejur, şi să păziţi legea, cărora noi nu am poruncit. 

25 Părutu-s-a nouă care ne-am adunat cu un suflet, ca alegând bărbaţi, să-i trimitem către voi, 
împreună cu cei iubiţi ai noştri, Varnava şi Pavel. 

26 Oameni care şi-au dat sufletele lor, pentru Numele Domnului nostru Iisus Hristos. 

27 Drept aceea am trimis pre Iuda şi pre Sila, care şi ei cu cuvântul vor vesti acesteaşi. 

28 Pentru că s-a părut Sfântului Duh, şi nouă, ca mai mult nici o greutate să se puie peste voi, afară 
de cele de nevoie acestea: 

29 A vă feri de cele jertfite idolilor, şi de sânge, şi de sugrumat, şi de curvie; de care de vă veţi păzi 
pre voi, bine veţi face, fiţi sănătoşi. 




30 Deci aceştia slobozindu-se au venit la Antiohia, şi adunând mulţimea, au dat cartea. 

31 Şi citindu-o s-au bucurat pentru mângâiere. 

32 Şi Iuda şi Sila, şi ei Proroci fiind, prin cuvânt mult au mângâiat pre fraţi şi i-au întărit. 

33 Şi făcând acolo câtăva vreme, s-au slobozit cu pace de la fraţi către Apostoli. 

34 Iar lui Sila i s-a părut să rămână acolo. 

35 Iar Pavel şi Varnava se zăboveau în Antiohia, învăţând, şi binevestind împreună cu alţii mulţi 
cuvântul Domnului. 

36 Iar după câteva zile, a zis Pavel către Vamava: întorcându-ne să cercetăm pre fraţii noştri prin 
toate cetăţile, întru care am vestit cuvântul Domnului, cum petrec. 

37 Iar Vamava voia să ia împreună pre Ioan ce se chema Marcu. 

38 Iar Pavel zicea, că pre cel ce s-a despărţit de ei din Pamfilia, şi nu a mers cu dânşii la lucru, să nu 
îl ia împreună. 

39 Drept aceea s-a făcut împerechere între dânşii, cât s-au despărţit ei unul de altul; şi Vamava 
luând pe Marcu, a mers cu corabia în Cipru. 

40 Iar Pavel alegând pre Sila s-au dus dându-se Darului lui Dumnezeu de către fraţi. 

41 Şi trecea prin Siria şi prin Cilicia, întărind Bisericile. 



Faptele Apostolilor 16 



1 Şi au sosit în Dervi şi Listra; şi iată, un ucenic oarecare era acolo anume Timotei, fiu al unei femei 
Iudee credincioasă, iar tatăl lui Elin. 

2 Care se mărturisea de fraţii cei ce erau în Listra şi Iconia. 

3 Pre acesta a voit Pavel să meargă împreună cu el; şi luându-1 l-a tăiat împrejur pre el, pentru Iudeii 
cei ce erau în locurile acelea; pentru că ştiau toţi pre tatăl lui că era Elin. 

4 Şi cum treceau prin cetăţi le da învăţătură să păzească dogmele cele rânduite de Apostoli, şi de 
bătrânii cei din Ierusalim. 

5 Deci Bisericile se întăreau cu credinţa, şi prisoseau cu numărul în toate zilele. 

6 Şi trecând Frigia şi ţinutul Galatiei, fiind opriţi de Sfântul Duh a grăi cuvântul în Asia. 

7 Venind spre Misia, se ispitea a merge spre Bitinia, şi nu i-a lăsat pre ei Duhul. 

8 Şi trecând Misia s-au pogorât în Troada. 

9 Şi vedenie noaptea s-a arătat lui Pavel: Bărbat oarecare macedonean era stând, rugându-1 pre el şi 
zicând: Trecând la Macedonia ajută-ne nouă. 

10 Iar dacă a văzut vedenia, îndată am cercat, să ieşim în Macedonia, socotind că ne cheamă pre noi 
Domnul să le binevestim lor. 

11 Drept aceea pornind de la Troada, am mers drept la Samotraki, şi a doua zi la Neapoli. 

12 Şi de acolo la Filipi, care este cea întâi a părţii Macedoniei cetate, Kolonia, şi eram întru această 
cetate petrecând câteva zile. 

13 Şi în ziua Sâmbetelor am ieşit afară din cetate lângă râu, unde se socotea a fi rugăciune, şi 
şezând grăiam femeilor celor ce se adunaseră. 

14 Şi o femeie anume Lidia care vindea pânze mohorâte, din cetatea Tiatirilor, cinstind pre 




Dumnezeu, asculta; căreia Domnul a deschis inima, ca să ia aminte la cele ce se grăiau de Pavel. 

15 Şi dacă s-a botezat ea şi casa ei, s-a rugat zicând: De m-aţi judecat pre mine a fi credincioasă 
Domnului, intrând în casa mea rămâneţi, şi ne-a silit pre noi. 

16 Şi a fost când mergeam noi la rugăciune, o oarecare slujnică având duh Pitonicesc, ne-a 
întâmpinat pre noi; care dobândă multă da stăpânilor ei vrăjind. 

17 Aceasta urmând lui Pavel şi nouă, striga zicând: Aceşti oameni robii lui Dumnezeu celui de sus 
sunt, care vestesc vouă calea mântuirii. 

18 Şi aceasta făcea în multe zile, iar supărându-se Pavel, şi întorcându-se, a zis duhului: 
Poruncescu-ţi ţie întru Numele lui Iisus Hristos, să ieşi dintr-însa; şi a ieşit întru acel ceas. 

19 Şi văzând stăpânii ei că s-a dus nădejdea câştigului lor, prinzând pre Pavel şi pre Sila, i-au dus în 
târg la cei mai mari. 

20 Şi ducându-i pre ei la Voievozi, au zis: Aceşti oameni tulbură cetatea noastră, Iudei fiind. 

21 Şi vestesc obiceiuri, care nu este slobod nouă a le primi, nici a le face, Romani fiind noi. 

22 Şi s-a ridicat norodul asupra lor; şi Voievozii rupându-le lor hainele, au poruncit să îi bată cu 
toiege. 

23 Şi multe lovituri dându-le lor, i-a băgat în temniţă, poruncind temnicerului prea bine să-i 
păzească pre ei. 

24 Care poruncă ca aceea luând, i-a pus pre ei în temniţa cea mai dinăuntru, şi picioarele lor le-a 
băgat în gros. 

25 Iar în miezul nopţii, Pavel şi Sila rugându-se, lăudau pre Dumnezeu; şi îi auzeau pre dânşii cei 
legaţi. 

26 Şi fără de veste s-a făcut cutremur mare, cât s-au clătit temeliile temniţei; şi numaidecât s-au 
deschis toate uşile, şi legăturile tuturor s-au dezlegat. 

27 Şi deşteptându-se temnicerul, şi văzând deschise uşile temniţei, scoţând sabia voia să se omoare, 
socotind că au scăpat cei legaţi. 

28 Iar Pavel a strigat cu glas mare, zicând: Nimic rău să nu îţi faci ţie, că toţi suntem aici. 

29 Şi cerând lumânare a sărit înlăuntru, şi tremurând a căzut înaintea lui Pavel şi a lui Sila. 

30 Şi scoţându-i pre ei afară, a zis: Domnilor, ce mi se cade să fac să mă mântuiesc? 

31 Iar ei au zis: Crede întru Domnul Iisus Hristos, şi te vei mântui tu şi casa ta. 

32 Şi i-au grăit lui cuvântul Domnului, şi tuturor celor din casa lui. 

33 Şi luându-i pre ei întru acel ceas al nopţii, i-a spălat de rane, şi s-a botezat el şi ai lui toţi îndatăşi. 

34 Şi ducându-i pre ei în casa sa, le-a pus masă; şi s-a bucurat cu toată casa sa crezând întru 
Dumnezeu. 

35 Şi făcându-se ziuă, au trimis Voievozii pre purtătorii de toiege, zicând: Sloboade pre oamenii 
aceia. 

36 Şi a spus temnicerul cuvintele acestea către Pavel, că au trimis Voievozii ca să vă sloboziţi; acum 
dar ieşiţi şi mergeţi cu pace. 

37 Iar Pavel a zis către ei: După ce ne-au bătut pre noi înaintea norodului fără de judecată, oameni 
Romani fiind, ne-au pus în temniţă, şi acum pre ascuns ne scot pre noi? Că nu este aşa; ci să vie ei 
să ne scoată. 

38 Şi au vestit Voievozilor purtătorii de toiege graiurile acestea; şi s-au temut auzind că Romani 
sunt. 




39 Şi venind, s-au rugat lor, şi socotindu-i îi poftea să iasă din cetate. 

40 Şi ieşind din cetate, au intrat la Lidia, şi văzând pre fraţi, i-au mângâiat pre ei şi, au ieşit. 



Faptele Apostolilor 17 



1 Şi trecând prin Amfipoli, şi Apolonia, au venit în Tesalonic, unde era Sinagoga Iudeilor. 

2 Şi după obiceiul său Pavel a intrat la ei; şi în trei Sâmbete s-a întrebat cu ei din Scripturi. 

3 Dovedind şi arătându-le că se cădea lui Hristos să pătimească, şi să învieze din morţi; şi cum că 
acesta este Hristos Iisus, pre care eu vestesc vouă. 

4 Şi unii dintr-înşii au crezut; şi s-au însoţit cu Pavel şi cu Sila, şi mulţime multă din Elinii cei 
cucernici, şi din femeile cele de frunte nu puţine. 

5 Iar Iudeii cei necredincioşi umplându-se de pizmă, şi luând lângă ei pre nişte oameni răi din cei 
proşti, şi făcând gloată au întărâtat cetatea; şi năvălind asupra casei lui Iason căutau să-i scoată pre 
ei la norod. 

6 Şi neaflându-i pre ei, trăgeau pre Iason şi pre unii din fraţi la mai marii cetăţii, strigând: Că cei ce 
au tulburat toată lumea, aceştia şi aici au venit. 

7 Pre care i-a primit Iason, şi aceştia toţi împotriva rânduielilor Cezarului fac, zicând că este alt 
împărat Iisus. 

8 Şi au tulburat pre norod, şi pre mai marii cetăţii care auzeau acestea. 

9 Şi luând multe de la Iason şi de la ceilalţi, i-au slobozit pre ei. 

10 Şi fraţii îndată noaptea au trimis pre Pavel şi pre Sila la Veria; care mergând au intrat în Sinagoga 
Iudeilor. 

11 Şi aceştia erau mai de bun neam decât cei din Tesalonic, care au primit cuvântul cu toată osârdia, 
în toate zilele cercând scripturile, de sunt acestea aşa. 

12 Mulţi dară dintru dânşii au crezut, şi din femeile Elinilor cele de cinste, şi din bărbaţi nu puţini. 

13 Şi dacă au înţeles Iudeii cei din Tesalonic, că în Veria s-a vestit de Pavel cuvântul lui Dumnezeu, 
au venit şi acolo tulburând noroadele. 

14 Şi îndată atunci fraţii au trimis pre Pavel să meargă spre mare; şi au rămas Sila şi Timotei acolo. 

15 Iar cei ce grijeau să scape pre Pavel, l-au dus pre el până la Atena, şi luând poruncă către Sila şi 
Timotei, ca cum mai curând să vie la el, s-au dus. 

16 Iar în Atena aşteptându-i pre ei Pavel, se întărâta întru dânsul duhul lui, văzând cetatea plină de 
idoli. 

17 Drept aceea, se întreba în Sinagogă cu Iudeii, şi cu cei credincioşi; şi în târg în toate zilele cu cei 
ce se întâmpla. 

18 Iar oarecare din Epicurii şi din Stoicii filosofi se priceau cu el; şi unii ziceau: Oare ce voieşte 
acest semănător de cuvinte să grăiască? Iar alţii: Se pare că de străini dumnezei este vestitor; căci 
pre Iisus şi învierea lui binevestea lor. 

19 Şi prinzându-1 pre dânsul, l-au dus la Areopag, zicând: Oare putem a înţelege ce este această 
învăţătură nouă, care de tine se grăieşte? 

20 Pentru că străine oarecare bagi în auzurile noastre, drept aceea voim să ştim, ce vor să fie 
acestea. 




21 (Că Atenienii toţi, şi cei străini care mergeau acolo, la nimic alt nu se zăboveau, fără numai a 
zice sau a auzi ceva nou). 

22 Şi stând Pavel în mijlocul Areopagului, a zis: Bărbaţi Atenieni, întru toate vă văd pre voi ca cum 
aţi fi mai cucernici. 

23 Pentru că trecând, şi privind închinăciunile voastre, am aflat şi un jertfelnic, întru care era scris: 
Necunoscutului Dumnezeu; pre care dar necunoscându-1 voi îl cinstiţi, pre acesta eu îl vestesc vouă. 

24 Dumnezeu care a făcut lumea, şi toate cele ce sunt intr-insa, acesta fiind Domnul Cerului şi al 
pământului, nu în Biserici făcute de mâini locuieşte. 

25 Nici de mâini omeneşti se slujeşte, având trebuinţă de ceva; de vreme ce el dă tuturor viaţă, şi 
suflare şi toate. 

26 Şi a făcut dintru un sânge tot neamul omenesc, să locuiască peste toată faţa pământului, aşezând 
vremile cele mai înainte rânduite, şi hotarele locuinţei lor. 

27 Să caute pre Domnul, că doar l-ar simţi pre el şi l-ar afla; măcar că nu este departe de fieştecare 
din noi. 

28 Căci întru dânsul viem, şi ne mişcăm, şi suntem. Precum şi oarecare din poeticii voştri au zis: Că 
al lui şi neam suntem. 

29 Deci de vreme ce neam al lui Dumnezeu suntem, nu suntem datori a socoti cum că Dumnezeu 
este asemenea aurului, sau argintului, sau pietrei care este cioplitură a meşteşugului şi a gândului 
omului. 

30 Deci anii neştiinţei aceştia trecându-i cu vederea Dumnezeu, acum porunceşte tuturor oamenilor 
pretutindeni să se pocăiască. 

31 Pentru că a pus ziuă, întru care va să judece lumea întru dreptate, prin Bărbatul pe care mai 
înainte l-a rânduit, dând credinţă tuturor, înviindu-1 pre dânsul din morţi. 

32 far auzind învierea morţilor, unii îşi băteau joc; iar alţii au zis: Te vom mai auzi iarăşi pre tine 
pentru aceasta. 

33 Şi aşa Pavel a ieşit din mijlocul lor. 

34 far oarecare bărbaţi lipindu-se de el au crezut: între care era şi Dionisie Areopagitul, şi o femeie 
anume Damaris, şi alţii împreună cu dânşii. 



Faptele Apostolilor 18 



1 Iar după acestea ieşind Pavel din Atena, a venit la Corint. 

2 Şi aflând pre oarecare iudeu anume Ahila, de neam din Pont, care de curând venise din Italia, şi 
pre Priscila femeia lui, (pentru că a fost poruncit Claudie să iasă toţi Iudeii din Roma), a venit la ei. 

3 Şi pentru că era de un fel de meşteşug cu ei, a rămas lângă dânşii şi lucra; pentru că erau făcători 
de corturi cu meşteşugul. 

4 Şi se pricea în Sinagogă în toate Sâmbetele, şi încredinţa şi pre Iudei şi pre Elini. 

5 Iar dacă s-a pogorât de la Macedonia Sila şi Timotei, se cuprinsese de Duhul Pavel, mărturisind 
Iudeilor că Iisus este Hristos. 

6 Şi stând ei împrotivă şi hulind, scuturându-şi hainele, a zis către dânşii: Sângele vostru asupra 
capului vostru; curat sunt eu, de acum la neamuri mă voi duce. 

7 Şi mutându-se de acolo a venit la casa oarecăruia anume Iust, care cinstea pre Dumnezeu, a cărui 




casă era alături cu Sinagoga. 

8 Iar Krisp, mai marele Sinagogăi, a crezut în Domnul, împreună cu toată casa lui, şi mulţi din 
Corinteni auzind credeau şi se botezau. 

9 Şi a zis Domnul în vedenie noaptea lui Pavel: Nu te teme, ci grăieşte şi, nu tăcea. 

10 Că eu sunt cu tine, şi nimeni nu se va ispiti asupra ta, ca să-ţi facă rău; pentru că norod mult este 
mie în cetatea aceasta. 

11 Şi a şezut un an şi şase luni, învăţând întru ei cuvântul lui Dumnezeu. 

12 Şi Galion fiind Antipat (dregător) în Ahaia, s-au ridicat toţi Iudeii cu un suflet asupra lui Pavel, şi 
l-au dus pre el la divan. 

13 Zicând că afară de lege acesta îndeamnă pre oameni să cinstească pre Dumnezeu. 

14 Şi vrând Pavel să deschidă gura, a zis Galion către Iudei: De ar fi vreo nedreptate sau vreo faptă 
rea o Iudeilor, după cuviinţă v-aş fi suferit pre voi. 

15 Iar de vreme ce este întrebare pentru cuvânt, şi pentru nume, şi pentru legea voastră, veţi căuta 
voi, pentru că judecător acestora eu nu vreau să fiu. 

16 Şi i-a gonit pre ei de la divan. 

17 Şi apucând toţi Elinii pre Sosten mai marele Sinagogăi, îl bătea înaintea divanului, şi nimic de 
acestea lui Galion nu îi era lui grijă. 

18 Iar Pavel încă mai îngăduind zile multe, despărţindu-se (luându-şi ziua bună) de la fraţi, a mers 
pre apă la Siria, şi împreună cu el Priscila şi Ahila, care şi-au tuns capul în Kegxrees, pentru că avea 
făgăduinţă. 

19 Şi au sosit în Efes, şi pre aceia i-a lăsat acolo; iar el intrând în Sinagogă se întreba cu Iudeii. 

20 Şi rugându-1 ei ca să rămână la dânşii mai multă vreme, nu a voit. 

21 Ci s-a despărţit (luându-şi ziua bună) de la ei, zicând: Mi se cade cu adevărat ca Praznicul cel ce 
vine să-l fac în Ierusalim, şi iarăşi mă voi întoarce la voi, de va voi Dumnezeu. Şi a purces de la 
Efes. 

22 Şi pogorându-se în Cezareea, suindu-se şi închinându-se adunării, s-a pogorât la Antiohia. 

23 Şi făcând acolo câtăva vreme, s-a dus trecând de rând prin ţinutul Galatiei, şi prin Frigia, întărind 
pre toţi ucenicii. 

24 Iar un Iudeu oarecare anume Apolos, Alexandrin de neam, bărbat meşter la cuvânt, a venit în 
Efes, puternic fiind întru scripturi. 

25 Acesta era învăţat calea Domnului, şi fierbând cu duhul grăia, şi învăţa cu deadinsul cele ce sunt 
pentru Domnul, ştiind numai botezul lui Ioan. 

26 Acesta a început a grăi cu îndrăzneală în Sinagogă; şi auzindu-1 pre el Ahila şi Priscila, l-au luat, 
şi mai cu amăruntul i-au spus lui calea lui Dumnezeu. 

27 Şi vrând el să treacă în Ahaia, îndemnându-se fraţii, au scris ucenicilor să-l primească pre el, care 
mergând acolo mult a ajutat cu darul celor ce crezuseră. 

28 Pentru că tare înfrunta pre Iudei înaintea norodului, arătându- le din scripturi că Iisus este 
Hristos. 



Faptele Apostolilor 19 




1 Şi a fost când era Apolos în Corint, Pavel trecând prin părţile cele de sus, a venit în Efes; şi aflând 
pre oarecare ucenici, 

2 A zis către ei: Luat-aţi Duh Sfânt după ce aţi crezut? Iar ei au zis către dânsul: încă nici de este 
Duh Sfânt am auzit. 

3 Şi a zis către ei: Dar în ce v-aţi botezat? Iar ei au zis: în botezul lui Ioan. 

4 Iar Pavel a zis: Ioan a botezat botezul pocăinţei, norodului zicând, să creadă întru acela ce vine 
după dânsul, adică întru Hristos Iisus. 

5 Şi auzind s-au botezat întru Numele Domnului Iisus. 

6 Şi punându-şi Pavel mâinile preste ei, a venit Duhul Sfânt preste dânşii, şi grăiau în limbi, şi 
proroceau. 

7 Şi era de toţi bărbaţii ca la doisprezece. 

8 Şi el intrând în Sinagogă, cu îndrăzneală grăia în trei luni întrebându-se şi adeverind cele de 
împărăţia lui Dumnezeu. 

9 Iar de vreme ce unii se împietreau şi nu ascultau grăind de rău calea înaintea norodului, Pavel 
depărtându-se de la ei, a osebit pe ucenici, în toate zilele pricindu-se în şcoala unui Tirran. 

10 Şi aceasta s-a făcut în doi ani, cât toţi cei ce locuiau în Asia, au auzit cuvântul Domnului Iisus, şi 
Iudeii şi Elinii. 

11 Şi puteri nu mici făcea Dumnezeu, prin mâinile lui Pavel. 

12 Cât şi peste cei ce erau bolnavi se aduceau de pre trupul lui mahrămi, sau ştergătoare (basmale), 
şi se depărtau de la ei bolile, şi duhurile cele rele ieşeau dintr-înşii. 

13 Şi s-au ispitit oarecare din Iudeii cei ce înconjura jurători a chema preste cei ce aveau duhurile 
cele rele, Numele Domnului Iisus, zicând: Jurămu-vă pre voi cu Iisus, pre care Pavel 
propovăduieşte. 

14 Şi era oarecare feciori ai lui Skeva Iudeului Arhierelui şapte, care făceau aceasta. 

15 Şi răspunzând duhul cel rău a zis: Pre Iisus cunosc, şi pre Pavel ştiu, dar voi cine sunteţi? 

16 Şi sărind asupra lor omul întru care era duhul cel rău, şi biruindu-i pre ei, s-a întărit asupra lor, 
cât goi şi răniţi au fugit din casa aceea. 

17 Şi aceasta s-a făcut ştiută la toţi Iudeii şi Elinii cei ce locuiau în Efes, şi a căzut frică peste toţi 
aceia, şi se mărea Numele Domnului Iisus. 

18 Şi mulţi din cei ce crezuseră veneau de se mărturiseau, şi vesteau faptele lor. 

19 Şi mulţi din cei ce făcuse vrăjile, aducând cărţile le ardea înaintea tuturor; şi au socotit preţurile 
lor, şi au aflat cincizeci de mii de arginţi. 

20 Aşa cu tărie cuvântul Domnului creştea, şi se întărea. 

21 Şi dacă s-au săvârşit acestea, a pus Pavel cu Duhul, ca trecând prin Macedonia şi Ahaia, să 
meargă în Ierusalim, zicând: Că după ce voi fi acolo, trebuie şi Roma să o văd. 

22 Şi trimiţând la Macedonia doi din cei ce slujeau lui, pre Timotei şi pre Erast, el a rămas câtăva 
vreme în Asia. 

23 Şi s-a făcut în vremea aceea tulburare nu puţină pentru calea Domnului. 

24 Pentru că un argintar oarecare anume Dimitrie, făcând biserici de argint Artemidei, da meşterilor 
lucru nu puţin. 

25 Pre care adunându-i, şi pre cei ce erau lucrători de unele ca acestea, a zis: Bărbaţilor, ştiţi că 
dintru acest lucru este câştigul nostru. 




26 Şi vedeţi şi auziţi, că nu numai în Efes, ci mai în toată Asia, Pavel acesta mult norod învăţând a 
mutat zicând, că nu sunt dumnezei cei ce de mâini se fac. 

27 Şi nu numai această parte a noastră se primejduieşte a veni spre defăimare, ci şi biserica 
dumnezeoaiei celei mari Artemidei, întru nimic a se socoti, va încă să se surpe şi mărimea ei, pre 
care toată Asia şi lumea o cinsteşte. 

28 Şi auzind, şi umplându-se de mânie, striga zicând: Mare este Artemida Efesenilor. 

29 Şi s-a umplut toată cetatea de tulburare, şi s-au pornit toţi intr-un suflet la privelişte, răpind 
împreună şi pe Gae şi pe Aristarh Macedonenii, soţiile lui Pavel. 

30 Iar Pavel vrând să intre în norod, nu l-au lăsat pre el ucenicii. 

31 încă şi unii din mai marii Asiei, fiind lui prieteni, trimiţând la dânsul îl rugau să nu se dea pre 
sine în privelişte. 

32 Deci alţii altceva strigau, pentru că era adunarea tulburată, şi cei mai mulţi nu ştiau pentru ce s- 
au adunat. 

33 Iar din norod au scos înainte pre Alexandru, punându-1 pre el înainte Iudeii; iar Alexandru făcând 
cu mâna, vrea să răspundă norodului. 

34 Iar cunoscând, că este Iudeu, un glas s-a făcut de către toţi, care ca vreo două ceasuri strigau: 
Mare este Artemida Efesenilor. 

35 Iar Logofătul aşezând (potolind) norodul, a zis: Bărbaţi Efeseni, cine este omul acela, care nu 
ştie cetatea Efesenilor că este purtătoare de grija bisericii Artemidei dumnezeoiaiei celei mari, şi a 
lui Diopet? 

36 Deci fără de îndoială fiind acestea, se cuvine voi să vă astâmpăraţi, şi nimic cu obrăznicie să nu 
faceţi. 

37 Că aţi adus pre bărbaţii aceştia, nici furi de cele sfinte, (fiind), nici hulind pre dumnezeoiaia 
voastră. 

38 Iar de are Dimitrie, şi cei împreună cu el meşteri, către cineva cuvânt, judecători sunt, şi 
dregători, pârască-se unul pre altul. 

39 Iar dacă pentru altceva cercaţi, întru cea după lege adunare se va dezlega. 

40 Pentru că ne primejduim să ne vinuim de zarvă pentru ziua de astăzi, fiindcă nici o pricină nu 
este, pentru care am putea să dăm seamă pentru tulburarea acesta. 

41 Şi acestea zicând a slobozit adunarea. 



Faptele Apostolilor 20 



1 Iar după ce a încetat gâlceava, chemând Pavel pre ucenici, şi închinându-se lor, a ieşit să meargă 
în Macedonia. 

2 Şi trecând prin părţile acelea, şi mângâindu-i pre ei cu cuvinte multe, a venit în Elada. 

3 Şi făcând trei luni, fiindcă s-a făcut vicleşug asupra lui despre Iudei, vrând el să se suie în Siria, s- 
a făcut socoteală să se întoarcă prin Macedonia. 

4 Şi mergea împreună cu el până la Asia, Sosipatru Verianul; şi din Tesaloniceni Aristarh şi Secund, 
şi Gae Dervianul, şi Timotei; iar din Asia, Tihic şi Trofim. 

5 Aceştia mergând înainte, ne-au aşteptat pre noi în Troada. 

6 Iar noi am mers pre apă, după zilele azimilor de la Filipi, şi în cinci zile am venit la ei în Troada, 




unde am zăbovit şapte zile. 

7 Iar întru una din Sâmbete adunaţi fiind ucenicii să frângă pâine, Pavel vorbea cu dânşii vrând să 
purceadă a doua zi; şi a lungit cuvântul până la miezul nopţii. 

8 Şi erau făclii multe în foişor sus unde erau adunaţi. 

9 Şi şezând un tinerel anume Eutih întru o fereastră, cuprins fiind de somn greu, vorbind Pavel de 
multe, plecându-se de somn, a căzut jos din casa de sus cea din rândul al treilea, şi l-au luat mort. 

10 Iar Pavel pogorându-se a căzut peste el, şi îmbrăţişându-1, a zis: Nu vă tulburaţi, că sufletul lui 
intr-insul este. 

11 Şi suindu-se şi frângând pâine, şi mâncând, şi mult vorbind cu ei până la ziuă, aşa a ieşit. 

12 Iar pe copil l-au adus viu, şi s-au mângâiat nu puţin. 

13 Iar noi venind la corabie am mers la Ason, de acolo vrând ca să luăm pe Pavel pentru că aşa era 
rânduit, vrând el să meargă pre uscat pedestru. 

14 Şi dacă s-a întâlnit cu noi la Ason, luându-1 pre el am venit la Mitilini. 

15 Şi de acolo înotând cu corabia a doua zi am sosit în preajma Hiului, şi în cealaltă zi am ajuns în 
Samos, şi rămânând în Tronghilion, a doua zi am venit la Milit. 

16 Pentru că a socotit Pavel să treacă Efesul, ca să nu i se facă lui să zăbovească în Asia că se 
grăbea de ar putea în ziua Praznicului a cincizeci de zile să fie în Ierusalim. 

17 Şi din Milit, trimiţând în Efes, a chemat pre Prezbiterii Bisericii. 

18 Şi dacă au venit la el, a zis lor: Voi ştiţi din ziua cea dintâi, întru care am intrat în Asia, cum am 
fost cu voi în toată vremea. 

19 Slujind Domnului cu toată smerenia şi cu multe lacrămi şi ispite care mi s-au întâmplat mie întru 
vicleşugurile Iudeilor. 

20 Cum nimic nu am ferit dintru cele de folos, ca să nu vă vestesc vouă, şi să vă învăţ pre voi, 
înaintea norodului şi prin case. 

21 Mărturisind şi Iudeilor şi Elinilor, pocăinţa cea către Dumnezeu, şi credinţa cea întru Domnul 
nostru Iisus Hristos. 

22 Şi acum iată eu legat fiind, cu Duhul merg în Ierusalim, neştiind cele ce mi se vor întâmpla mie 
întru el. 

23 Fără numai că Duhul cel Sfânt prin cetăţi mărturiseşte zicând: Că legături şi necazuri pre mine 
mă aşteaptă. 

24 Ci nici de una nu bag seamă, nici am sufletul meu cinstit mie, fără numai ca să săvârşesc 
alergarea mea cu bucurie, şi slujba care am luat de la Domnul Iisus, a mărturisi Evanghelia Darului 
lui Dumnezeu. 

25 Şi acum iată eu ştiu că nu veţi mai vedea faţa mea voi toţi, pe la care am trecut propovăduind 
împărăţia lui Dumnezeu. 

26 Pentru aceea mă mărturisesc vouă în ziua de astăzi, că curat sunt eu de sângele tuturor. 

27 Pentru că nu m-am ferit ca să nu vă vestesc vouă sfatul lui Dumnezeu. 

28 Drept aceea luaţi aminte de voi, şi de toată turma, întru care Duhul Sfânt v-a pus pre voi 
Episcopi, ca să păstoriţi Biserica lui Dumnezeu, care o a câştigat cu Sângele său. 

29 Că eu ştiu aceasta că după ducerea mea vor intra lupi grei întru voi, care nu vor cruţa turma. 

30 Şi dintru voi înşivă se vor scula bărbaţi, grăind îndărătnicii, ca să tragă pre ucenici după dânşii. 




31 Pentru aceea privegheaţi aducându-vă aminte, că trei ani noaptea şi ziua nu am încetat cu lăcrămi 
învăţând pe unul fieştecare dintre voi. 

32 Şi acum vă încredinţez pre voi, fraţilor, lui Dumnezeu, şi cuvântului Darului lui; care poate să vă 
zidească, şi să vă dea vouă moştenire între toţi cei Sfinţiţi. 

33 Argintul sau aurul sau haina nici a unuia nu am poftit. 

34 Singuri voi ştiţi, că trebilor mele, şi celora ce sunt cu mine, au slujit mâinile acestea. 

35 Toate am arătat vouă, ca aşa ostenindu-vă se cade să ajutaţi celor slabi, aducând-vă aminte de 
cuvântul Domnului Iisus, că el a zis: Mai fericit este a da decât a lua. 

36 Şi acestea zicând, plecându-şi genunchele sale, împreună cu toţi cu ei s-a rugat. 

37 Şi multă plângere a fost tuturor, şi căzând pre grumajii lui Pavel îl sărutau pre el. 

38 Cuprinzându-i jale mai vârtos pentru cuvântul care le-a fost zis, că nu vor mai vedea faţa lui, şi îl 
petreceau pre el la corabie. 



Faptele Apostolilor 21 



1 Şi după ce a fost a purcede noi despărţindu-ne de la ei, mergând drept, am venit la Kon, şi a doua 
zi la Rodos, şi de acolo la Patra. 

2 Şi aflând corabie trecând la Finichi, suindu-ne într-însa am purces. 

3 Şi ivindu-ne la Cipru, şi lăsându-1 pre el în stânga, mergeam la Siria, şi ne-am pogorât în Tir, 
pentru că acolo era corabia a descărca povara. 

4 Şi aflând ucenici, am rămas acolo şapte zile, care ziceau lui Pavel prin Duhul să nu se suie la 
Ierusalim. 

5 Şi când a fost nouă de am împlinit zilele, ieşind mergeam, petrecându-ne pre noi toţi împreună cu 
femei şi cu copii, până afară din cetate, şi plecând genunchele pre ţărmuri am făcut rugăciune. 

6 Şi închinându-ne unii altora am intrat în corabie, iar aceia s-au întors la ale sale. 

7 Iar noi calea pre apă săvârşind, de la Tir am venit la Ptolemaida, şi închinându-ne fraţilor, am 
rămas o zi la ei. 

8 Iar a doua zi ieşind cei ce erau cu Pavel au venit în Cezareea; şi intrând în casa lui Filip 
Evanghelistul, care era din cei şapte Diaconi, am rămas la el. 

9 Şi acesta avea patru fete fecioare Prorociţe. 

10 Şi zăbovindu-ne noi acolo multe zile, s-a pogorât din Iudeea oarecare Proroc anume Agav. 

11 Şi venind către noi şi luând brâul lui Pavel, şi legându-şi mâinile şi picioarele, a zis: Acestea zice 
Duhul Sfânt: Pre bărbatul, al căruia este brâul acesta, aşa îl vor lega în Ierusalim Iudeii, şi îl vor da 
în mâinile neamurilor. 

12 Şi dacă am auzit acestea, îl rugam noi şi cei de loc de acolo, ca să nu se suie el în Ierusalim. 

13 Şi a răspuns Pavel: Ce faceţi de plângeţi, şi îmi întristaţi inima? Că eu nu numai a fi legat, ci şi a 
muri în Ierusalim gata sunt, pentru Numele Domnului Iisus. 

14 Şi neputându-1 noi pleca pre el, am încetat zicând: Voia Domnului să fie. 

15 Iar după zilele acestea gătindu-ne ne suiam în Ierusalim. 

16 Şi au venit împreună şi din ucenicii de la Cezareea cu noi, aducând la care să ne sălăşluim, pe 
Mnason oarecare Cipriot, vechi ucenic. 




17 Şi sosind noi în Ierusalim, cu bucurie ne-au primit pre noi fraţii. 

18 Iar a doua zi a intrat Pavel împreună cu noi către Iacov, şi toţi Bătrânii au venit. 

19 Şi închinându-se lor, spunea câte una pre rând, cele ce a făcut Dumnezeu întru neamuri prin 
slujba lui. 

20 Şi ei auzind, slăveau pre Domnul; şi au zis lui: Vezi frate, câte mii de Iudei sunt care au crezut; şi 
toţi sunt râvnitori legii. 

21 Şi au înţeles pentru tine, că înveţi despărţire de la Moise pre toţi Iudeii cei dintre neamuri, 
zicând, să nu-şi taie împrejur pre fii lor, nici după obiceiuri să umble. 

22 Ce dar este? Cu adevărat trebuie mulţime să se adune; că vor auzi că ai venit. 

23 Deci acesta fă, care îţi zicem ţie: Sunt la noi patru bărbaţi, care au făgăduinţă întru sine. 

24 Pre aceştia luându-i curăţeşte-te împreună cu ei, şi cheltuieşte pentru ei ca să-şi radă capul; şi vor 
cunoaşte toţi, că din cele ce au înţeles pentru tine, nimic nu este, ci umbli şi tu păzind legea. 

25 Iar pentru neamurile care au crezut noi am trimis, judecând nimic de acest fel să păzească ei, fără 
numai să se ferească ei de ce este jertfit idolilor, şi de sânge, şi de sugrumat, şi de curvie. 

26 Atuncea Pavel luând pe bărbaţii aceia, a doua zi curăţindu-se cu ei, a intrat în Biserică, vestind 
plinirea zilelor curăţeniei, până ce s-au adus pentru unul fieştecare din ei jertfă. 

27 Şi când era să se plinească şapte zile, Iudeii cei din Asia văzând pre el în Biserică, au întărâtat tot 
norodul, şi şi-au pus mâinile pre el. 

28 Strigând: Bărbaţi Israiliteni ajutaţi, acesta este omul care împrotiva norodului, şi a legii, şi a 
locului acestuia pre toţi pretutindeni învaţă; încă şi elini a băgat în Biserică, şi a spurcat acest sfânt 
loc. 

29 Că văzuseră pe Trofim Efeseanul în cetate împreună cu el, pre care socoteau că l-a băgat Pavel în 
Biserică. 

30 Şi s-a ponit toată cetatea, şi a alergat norodul, şi prinzând pre Pavel îl trăgea afară din Biserică; şi 
îndată s-au închis uşile. 

31 Şi căutând ei să-l omoare pre el, a venit veste la Căpitanul oştii, cum că s-a tulburat tot 
Ierusalimul. 

32 Care îndată luând ostaşi şi şutaşi, a alergat asupra lor, iar ei văzând pre Căpitanul, şi pre ostaşi, 
au încetat a bate pre Pavel. 

33 Şi apropiindu-se Căpitanul, l-a apucat pre el, şi a poruncit să-l lege cu două lanţuri, şi întreba 
cine este, şi ce a făcut. 

34 Şi alţii altceva strigau întru norod; şi neputând să înţeleagă adevărul pentru gâlceavă, a poruncit 
să-l ducă pre el la tabără. 

35 Şi când au ajuns la trepte s-a întâmplat de se purta el de ostaşi, pentru sila norodului. 

36 Pentru că mergea după el mulţimea norodului, strigând: Ia-1 pre el. 

37 Şi vrând să-l bage în tabără, Pavel a zis căpitanului: De este slobod mie a zice ceva către tine. Iar 
el a zis: Elineşte ştii? 

38 Oare nu eşti tu Egipteanul acela ce mai înainte de zilele acestea, te-ai ridicat asupră şi ai scos în 
pustie pre cele patru mii de bărbaţi sicari? 

39 Şi a zis Pavel: Eu sunt om Iudeu Tarsean, al Ciliciei, care nu este neînsemnată cetate, cetăţean; şi 
te rog pre tine, dă-mi voie să grăiesc către norod. 

40 Şi dându-i voie el, Pavel stând pre trepte, a făcut cu mâna norodului; şi multă tăcere făcându-se, 




a grăit în limba evreiască zicând: 



Faptele Apostolilor 22 



1 Bărbaţi fraţi şi părinţi, auziţi acum răspunsul meu cel către voi. 

2 Şi auzind că în limba evreiască grăieşte lor, mai multă tăcere au dat. 

3 Şi a zis: Eu sunt bărbat Iudeu, născut în Tarsul Ciliciei, şi crescut în cetatea aceasta, lângă 
picioarele lui Gamaliil, învăţat pre amăruntul legea părinţească, râvnitor fiind lui Dumnezeu, 
precum toţi voi sunteţi astăzi. 

4 Care această cale o am gonit, până la moarte, legând şi dând la temniţe, bărbaţi şi femei. 

5 Precum şi Arhiereul mărturiseşte de mine, şi toată Bătrânimea, de la care şi cărţi luând către fraţi, 
la Damasc mergeam, ca şi pre cei ce erau acolo să-i aduc legaţi în Ierusalim, ca să se pedepsească. 

6 Şi a fost când mergeam eu şi mă apropiam de Damasc, întru amiază zi, fără de veste din Cer a 
strălucit împrejurul meu lumină multă. 

7 Şi am căzut la pământ, şi am auzit Glas zicându-mi: Saul Saul, ce mă goneşti? 

8 Iar eu am răspuns: Cine eşti Doamne? Şi a zis către mine: Eu sunt Iisus Nazarineanul, pre carele 
tu goneşti. 

9 Iar cei ce erau împreună cu mine, lumina o au văzut, şi s-au înfricoşat, iar glasul celui ce grăia 
mie, nu l-au auzit. 

10 Şi am zis: Ce voi face Doamne? Iar Domnul a zis către mine: Sculându-te mergi în Damasc, şi 
acolo se va grăi ţie, pentru toate cele ce s-au rânduit ţie să le faci. 

11 Şi fiindcă nu vedeam de slava luminii aceleia, ducându-mă de mână de cei ce erau împreună cu 
mine, am venit în Damasc. 

12 Iar oarecare Anania bărbat binecredincios dupre lege, mărturisit de toţi Iudeii care locuiesc în 
Damasc, 

13 Venind la mine, şi stând înainte a zis mie: Saul frate, caută, (vezi iarăşi), şi eu în ceasul acela am 
căutat la el (l-am văzut pre el). 

14 Iar el a zis: Dumnezeul Părinţilor noştri te-a ales pre tine ca să cunoşti voia lui, şi să vezi pre cel 
drept, şi să auzi glas din gura lui. 

15 Căci vei fi mărturie lui către toţi oamenii de cele ce ai văzut şi ai auzit. 

16 Şi acum ce zăboveşti? Sculându-te botează-te, şi îţi spală păcatele tale, chemând numele 
Domnului Iisus. 

17 Şi a fost mie când m-am întors în Ierusalim, şi mă rugam în Biserică, m-am făcut întru uimire. 

18 Şi l-am văzut pre el zicând mie: Grăbeşte, şi ieşi curând din Ierusalim; că nu vor primi mărturia 
ta cea pentru mine. 

19 Şi am zis: Doamne, ei ştiu, că eu eram punând în temniţe şi bătând la Sinagoguri pre cei ce 
credeau întru tine. 

20 Şi când se vărsa sângele lui Ştefan mucenicului tău, şi eu eram ispravnic (de faţă), şi împreună 
voiam la moartea lui, păzind hainele celor ce îl omorau pre el. 

21 Şi a zis către mine: Mergi, că eu la neamuri departe te voi trimite. 

22 Şi l-au ascultat pre el până la cuvântul acesta, şi au ridicat glasul lor zicând: Ia-1 de pre pământ 




pre unul ca acesta, că nu se cade el să trăiască. 

23 Şi strigând ei şi aruncând hainele, şi praf aruncând în văzduh. 

24 A poruncit Căpitanul să îl ducă pre el în tabără, zicând cu bătaie să se certe el, ca să cunoască 
pentru care pricină aşa strigau asupra lui. 

25 Iar fiind că prea îl strângea pre el cu curelele, a zis Pavel către sutaşul cel ce sta de faţă: Oare 
este slobod vouă a bate om Roman, şi nevinovat? 

26 Şi auzind sutaşul, mergând a spus Căpitanului, zicând: Caută ce vei să faci, că omul acesta este 
Roman. 

27 Şi venind Căpitanul, a zis lui: Spune mie, de eşti tu Roman. Iar el a zis: Aşa. 

28 Şi a răspuns Căpitanul: Eu cu multă cheltuială am câştigat politia (cetăţenia) aceasta, iar Pavel a 
zis: Iar eu sunt şi născut. 

29 Deci îndată s-au depărtat de la el cei ce vrea să-l bată, şi Căpitanul s-a înfricoşat după ce a înţeles 
că este Roman, şi căci îl legase pre el. 

30 Şi a doua zi vrând să cunoască adevărul, pentru ce se pârăşte de Iudei, l-a slobozit pre el din 
legături, şi a poruncit să vie Arhiereii, şi toată adunarea lor, şi aducând pre Pavel, l-a pus în mijlocul 
lor. 



Faptele Apostolilor 23 



1 Şi căutând Pavel spre adunare, a zis: Bărbaţi fraţi, eu cu toată ştiinţa bună, am vieţuit înaintea lui 
Dumnezeu, până în ziua aceasta. 

2 Iar Arhiereul Anania, a poruncit celor ce stau lui înainte să-l bată peste gură. 

3 Atunci Pavel a zis către el: Bate-te-va Dumnezeu perete văruit. Şi tu şezi judecându-mă dupre 
lege, şi împotriva legii porunceşti să mă bată. 

4 Iar cei ce stau înainte au zis: Dar pre Arhiereul lui Dumnezeu blestemi (ocărăşti)? 

5 Iar Pavel a zis: Nu am ştiut, fraţilor, că este Arhiereu; că scris este: Pre mai marele norodului tău 
să nu îl grăieşti de rău. 

6 Deci cunoscând Pavel că o parte este Saduchei, iar alta Farisei, a strigat întru adunare: Bărbaţi 
fraţi, eu sunt Fariseu, fecior de Fariseu; pentru nădejdea şi învierea morţilor eu mă judec. 

7 Şi aceasta el grăind, s-a făcut neunire între Farisei şi între Saduchei; şi s-a împerecheat mulţimea. 

8 Pentru că Saducheii zic că nu este înviere, nici înger, nici Duh; iar Fariseii le mărturisesc 
amândouă. 

9 Şi s-a făcut strigare mare; şi sculându-se Cărturarii din partea Fariseilor, se priceau zicând: Nici 
un rău nu aflăm în omul acesta. Iar de i-a grăit lui Duh, sau înger, să nu ne împrotivim lui 
Dumnezeu. 

10 Şi multă gâlceavă făcându-se, temându-se Căpitanul ca să nu-1 rupă ei pre Pavel, a poruncit 
ostaşilor să se pogoare şi să-l răpească pre el din mijlocul lor, şi să-l ducă în tabără. 

11 Iar în noaptea ce venise stându-i Domnul înainte, a zis: îndrăzneşte, Pavele; că precum ai 
mărturisit de mine în Ierusalim, aşa ţi se cade, şi în Roma să mărturiseşti. 

12 Iar după ce s-a făcut ziuă, adunându-se oarecare Iudei s-au anatematisit pre eişi zicând, nici să 
mănânce, nici să bea până nu vor omorî pre Pavel. 

13 Şi erau mai mulţi de patruzeci, cei ce făcuse jurământul acesta. 




14 Care mergând la Arhierei şi la Bătrâni, au zis: Cu anatema ne-am anatematisit pre noi înşine, 
nimic să nu gustăm până nu vom omorî pre Pavel. 

15 Acum dar voi arătaţi Căpitanului, împreună cu adunarea, ca mâine să-l pogoare pre el la voi, ca 
cum aţi vrea să cercaţi mai pre amăruntul cele ce sunt pentru el, iar noi mai înainte de se va apropia 
el, gata suntem să-l omorâm pre el. 

16 Şi auzind feciorul surorii lui Pavel vicleşugul, mergând şi intrând în tabără, a spus lui Pavel. 

17 Şi chemând Pavel pre unul din şutaşi, i-a zis: Pre tinerelul acesta du-1 la Căpitanul, pentru că are 
oarece să-i spună lui. 

18 Deci acela luându-1 pre el, l-a dus la Căpitanul, şi i-a zis: Pavel cel legat chemându-mă pre mine 
s-a rugat pentru acest tinerel să-l aduc la tine, că are oarece să-ţi zică ţie. 

19 Iar Căpitanul, luându-1 de mână, şi ducându-se în laturi, l-a întrebat: Ce este care ai să-mi spui 
mie? 

20 Şi a zis, Că Iudeii s-au vorbit să se roage ţie, ca mâine la adunare să pogori pre Pavel, ca cum ar 
vrea ceva mai pre amăruntul să întrebe pentru el. 

21 Deci tu să nu îi asculţi pre ei, pentru că îl pândesc pre el bărbaţi mai mulţi de patruzeci, care s-au 
anatematisit pre eişi nici să mănânce, nici să bea, până nu-1 vor omorî pre el, şi acum gata sunt, 
aşteptând cea de la tine făgăduinţă. 

22 Deci Căpitanul a slobozit pre tinerel, poruncind ca nimănui să nu spună, că ai arătat către mine 
acestea. 

23 Şi chemând pre doi oarecare din şutaşi, a zis: Gătiţi două sute de slujitori, ca să meargă până la 
Cezareea, şi călăreţi şaptezeci, şi fuştaşi două sute, din al treilea ceas din noapte. 

24 Şi dobitoace să aduceţi ca să pună pre Pavel, să-l scape către Felix domnul. 

25 Scriind carte care cuprinde întru acest chip: 

26 Claudie Lisie lui Felix preaputemicului domn să se bucure. 

27 Pre acest bărbat fiind prins de Iudei, şi vrând să se omoare de dânşii, mergând eu cu oaste l-am 
scos, înţelegând că este Roman. 

28 Şi vrând să înţeleg pricina, pentru care îl pârăsc pre el, l-am pogorât la adunarea lor. 

29 Pre care l-am aflat pârându-se pentru întrebările legii lor, iar nici o vină vrednică de moarte, sau 
de legături având. 

30 Şi vestindu-mi-se mie, cum că va să fie vicleşug asupra bărbatului acestuia despre Iudei, dintru 
acel ceas l-am trimis la tine, poruncind şi pârâşilor, să spună cele ce au asupra lui înaintea ta. Fii 
sănătos. 

31 Deci ostaşii dupre cum li se poruncise lor, luând pre Pavel 1- au adus noaptea la Antipatrida. 

32 Iar a doua zi, lăsând pre călăreţi să meargă cu el, s-au întors în tabără. 

33 Care intrând în Cezareea, şi dând domnului cartea, au pus şi pre Pavel înaintea lui. 

34 Şi citind domnul, şi întrebându-1 din ce ţinut este, şi înţelegând că este de la Cilicia, 

35 A zis: Te voi auzi pre tine când şi pârâşii tăi vor veni. Şi a poruncit să se păzească el în divanul 
lui Irod. 



Faptele Apostolilor 24 




1 Iar după cinci zile s-a pogorât Arhiereul Anania, cu Bătrânii, şi cu oarecare ritor Terţii, care au 
arătat domnului asupra lui Pavel. 

2 Şi chemându-se el, a început a-1 pâri pre el Terţii zicând: 

3 Multă pace dobândind prin tine, şi isprăvi care se fac la neamul acesta prin a ta purtare de grijă, în 
toată vremea şi în tot locul mărturisim, puternice Felixe, cu toată mulţumită. 

4 Iar ca nu mai mult să te ostenesc, te rog să ne auzi pre noi în scurt cu a ta blândeţe. 

5 Că am aflat pre omul acesta pierzător, şi pornind zarvă la toţi Iudeii ce sunt în toată lumea, şi mai 
mare eresului Nazarinenilor. 

6 Care şi Biserica s-a ispitit să o spurce, pe care l-am şi prins, şi după legea nostră am vrut să-l 
judecăm. 

7 Dar venind Lisie căpitanul cu multă silă, din mâinile noastre l-a luat. 

8 Poruncind pârâşilor lui să vie la tine, de la care vei putea singur cercetând de toate acestea să 
cunoşti, de care noi pârâm pre el. 

9 Şi împreună adevereau şi Iudeii, zicând: Cum că acestea aşa sunt. 

10 Iar Pavel a răspuns, făcându-i lui semn domnul să grăiască: Ştiindu-te pre tine că de mulţi ani 
eşti judecător drept neamului acestuia, mai cu bună voie cele pentru mine răspund. 

11 Că poţi tu cunoaşte că nu sunt mai mult decât douăsprezece zile, de când m-am suit să mă închin 
în Ierusalim. 

12 Şi nici în Biserică m-au aflat pre mine cu cineva pricindu-mă, sau tulburare făcând norodului, 
nici în Sinagoguri, nici în cetate. 

13 Nici pot adeveri pentru care acum mă pârăsc. 

14 Şi mărturisesc aceasta ţie, că dupre calea pre care ei o zic eres, aşa slujesc Dumnezeului 
părintesc, crezând toate cele scrise în lege, şi în Prooroci. 

15 Nădejde având întru Dumnezeu, care şi însuşi aceştia aşteaptă, cum că va să fie înviere morţilor, 
drepţilor şi nedrepţilor. 

16 Şi întru aceasta şi eu mă nevoiesc ca fără de poticnire ştiinţă să am către Dumnezeu şi către 
oameni pururea. 

17 Şi după mulţi ani am venit, ca să fac milostenii la neamul meu, şi prinoase. 

18 Intru care m-au aflat curăţit în Biserică, nu cu gloată, nici cu gâlceavă, oarecare Iudei din Asia. 

19 Care trebuiau înaintea ta să vie de faţă, şi să pârască de au ceva asupra mea. 

20 Sau aceştia singuri să spună, stând eu înaintea soborului, de au aflat ceva întru mine strâmbătate. 

21 Fără numai pentru un glas acesta carele am strigat, stând între ei: Că pentru învierea morţilor, eu 
mă judec astăzi de voi. 

22 Şi auzind acestea Felix, i-a lăsat (urnit) pre ei, fiindcă mai cu amăruntul ştia cele pentru calea 
aceasta, şi a zis: Când Lisie căpitanul se va pogorî, voi înţelege cele pentru voi. 

23 Şi a poruncit sutaşului să se păzească Pavel, şi să aibă odihnă, şi pre nimeni să nu oprească 
dintru ai lui de a-i sluji sau a veni la el. 

24 Iar după câteva zile venind Felix, cu Drusila femeia lui care era Iudeică, a chemat pre Pavel, şi 1- 
a auzit pre el pentru credinţa cea întru Hristos. 

25 Şi grăind el pentru dreptate, şi pentru înfrânare, şi pentru judecata ce va să fie, înfricoşându-se 
Felix, a răspuns: Acum mergi, şi aflând vreme te voi mai chema. 




26 încă şi nădăjduind că bani se vor da lui de la Pavel, ca să-l slobozească; pentru aceea şi mai 
adeseori chemându-1 vorbea cu el. 

27 Iar după ce s-au împlinit doi ani, s-a pus în locul lui Felix, Porchie Fist, şi vrând Felix să facă har 
Iudeilor, a lăsat pre Pavel legat. 



Faptele Apostolilor 25 



1 Deci Fist, intrând în dregătorie, după trei zile s-a suit în Ierusalim de la Cezareea. 

2 Şi i-a arătat lui Arhiereul, şi cei mai de frunte ai Iudeilor, asupra lui Pavel, şi îl ruga pre el. 

3 Cerând har asupra lui, ca să-l trimită pre el la Ierusalim, făcând vicleşug ca să-l ucidă pre el pre 
drum. 

4 Deci Fist a răspuns, că Pavel să se păzească în Cezareea, şi el va degrab să meargă acolo. 

5 Deci cei tari întru voi, zice, pogorându-se împreună, de este ceva întru bărbatul acesta, pârască-1 
pre el. 

6 Şi zăbovind la ei nu mai mult decât zece zile, s-a pogorât în Cezareea, şi a doua zi şezând la 
divan, a poruncit să se aducă Pavel. 

7 Şi venind el, au stătut împrejurul lui Iudeii care veniseră din Ierusalim, multe şi grele vinuiri 
aducând asupra lui Pavel, pre care nu le putea să le dovedească. 

8 Răspunzând el că nici împrotriva legii Iudeilor, nici împrotiva Bisericii, nici împrotiva Cezarului 
am greşit ceva. 

9 Iar Fist vrând să facă har Iudeilor, răspunzând a zis lui Pavel: Voieşti să te sui în Ierusalim, şi 
acolo pentru acestea să te judeci înaintea mea? 

10 Iar Pavel a zis: La divanul Cezarului sunt stând, unde trebuie să mă judec. Iudeilor nici o 
nedreptate nu am făcut, precum şi tu mai bine ştii. 

11 Pentru că de am făcut nedreptate, şi ceva vrednic de moarte am lucrat, nu mă feresc de moarte; 
iar dacă nimic nu este din cele ce aceştia mă pârăsc, nimeni nu poate pre mine lor să mă dăruiască; 
pre Cezarul chem. 

12 Atunci Fist grăind împreună cu sfatul a răspuns: Pre Cezarul ai chemat? La Cezarul vei merge. 

13 Şi dacă au trecut câteva zile, Agripa împăratul şi Vernichi s-au pogorât în Cezareea ca să se 
închine lui Fist. 

14 Şi zăbovindu-se zile multe acolo, Fist a spus împăratului pentru Pavel, zicând: Un bărbat 
oarecare este lăsat de Felix legat. 

15 Pentru care fiind eu în Ierusalim, au arătat înaintea mea Arhiereii şi Bătrânii Iudeilor, cerând 
împotriva lui judecată. 

16 Către care am răspuns, că nu este obicei la Romani, să dea pre vreun om la pierzare, mai înainte 
până ce nu are de faţă cel pârât pre pârâşii lui, şi loc de răspuns să-şi ia pentru vina sa. 

17 Şi adunându-se ei aici, nici o zăbavă făcând, a doua zi şezând la judecată, am poruncit să se 
aducă bărbatul. 

18 Pentru care stând pârâşii lui împrejur, nici o vină aducea dintru acelea care prepuneam eu. 

19 Ci numai nişte întrebări pentru a lor credinţă avea asupra lui, şi pentru un Iisus oarecare mort, 
pre carele zicea Pavel că este viu. 

20 Şi nedumerindu-mă eu de întrebarea aceasta, am zis: De voieşte să meargă în Ierusalim, şi acolo 




să se judece pentru acestea. 

21 Iar Pavel chemând să se păzească el la judecata lui Sevastu, am poruncit să se păzească, până îl 
voi trimite pre el la Cezarul. 

22 Iar Agripa către Fist a zis: Aş fi voit şi eu să-l aud pre acel om. Iar el, mâine, a zis, vei auzi pre 
dânsul. 

23 Deci a doua zi venind Agripa şi Vemichi cu multă pofală şi intrând în divanul palatului, 
împreună cu Căpitanii, şi cu bărbaţii cei mai de frunte ai cetăţii, şi poruncind Fist, s-a adus Pavel. 

24 Şi a zis Fist: Agripa împărate şi toţi bărbaţii cei ce sunteţi împreună cu noi, vedeţi pre acesta, 
pentru care toată mulţimea Iudeilor mi s-a rugat şi în Ierusalim şi aici strigând, că nu trebuie să mai 
trăiască el. 

25 Iar eu cunoscând că nimic vrednic de moarte el nu a făcut, şi el singur chemând pre Cezarul, am 
socotit să-l trimit pre el. 

26 Pentru care a scrie ceva adevărat domnului nu am, pentru aceea l-am adus pre el la voi, şi mai 
vârtos înaintea ta împărate Agripa, ca cercetare făcându-se, să am ce să scriu. 

27 Pentru că fără cuviinţă mi se pare a fi să trimit legat, şi pricinile cele asupra lui să nu le 
însemnez. 



Faptele Apostolilor 26 



1 Iar Agripa către Pavel a zis: Porunceşte-ţi-se ţie să grăieşti singur pentru tine. Atunci Pavel, 
întinzând mâna a răspuns: 

2 Pentru toate care mă pârăsc Iudeii, o împărate Agripa, mă socotesc pre mine fericit a fi, vrând să 
răspund înaintea ta astăzi. 

3 Mai vârtos ştiutor fiind tu de toate cele ale Iudeilor obiceiuri şi întrebări, pentru aceea mă rog ca 
cu îngăduinţă să mă asculţi pre mine. 

4 Pre viaţa mea cea din tinereţe, care din început s-a făcut în neamul meu în Ierusalim, o ştiu toţi 
Iudeii. 

5 Ştiindu-mă pre mine mai dinainte, de vor vrea să mărturisească, că după eresul cel prea cu cercare 
al legii noastre am trăit Fariseu. 

6 Şi acum pentru nădejdea făgăduinţei, celei ce s-a făcut către părinţi de la Dumnezeu, stau 
judec ându-mă. 

7 La care cele douăsprezece seminţii ale noastre, neîncetat ziua şi noaptea slujind, nădăjduiesc să 
ajungă, pentru care nădejde sunt pârât împărate Agripa de Iudei. 

8 Ce lucru necredincios se judecă la voi, dacă Dumnezeu pre morţi înviază. 

9 Deci mie mi s-a părut (eu am gândit) că asupra Numelui lui Iisus Nazarineanul trebuia multe 
împrotivă să fac. 

10 Care am şi făcut în Ierusalim, şi pre mulţi din sfinţi eu în temniţă i-am închis, luând putere de la 
Arhierei; şi când se omora ei, dam hotărâre. 

11 Şi la toate Sinagogurile de multe ori muncindu-i pre ei, îi îndemnam să hulească; şi mult 
tulburându-mă asupra lor îi goneam, până şi la cetăţile cele din afară. 

12 Intru care mergând şi la Damasc cu putere şi cu poruncă de la Arhierei. 

13 întru amiază zi am văzut pre cale, împărate, din Cer mai mult decât strălucirea soarelui, lumină 




strălucind împrejurul meu şi a celor ce mergeau cu mine. 

14 Şi noi toţi căzând la pământ, am auzit eu Glas zicând către mine, şi grăind în limba evreiască: 
Saul Saul, ce mă goneşti? Cu greu îţi este ţie a lovi cu piciorul împotriva boldurilor. 

15 Iar eu am zis: Cine eşti Doamne? Iar el a zis: Eu sunt Iisus pre care tu goneşti. 

16 Ci te scoală şi stai pre picioarele tale, că spre aceasta m-am arătat ţie, ca să te aleg slugă, şi 
mărturie şi acelor ce ai văzut, şi acelora întru care mă voi arăta ţie. 

17 Scoţându-te pre tine de la norod şi de la neamurile la care acum te trimit. 

18 Să deschizi ochii lor, ca să se întoarcă de la întuneric la lumină, şi de la puterea satanei la 
Dumnezeu; ca să ia ei iertare păcatelor, şi soartă între sfinţi, prin credinţa cea întru mine. 

19 Pentru aceea împărate Agripa, nu m-am făcut neascultător vedeniei Cereşti. 

20 Ci celor din Damasc întâi, şi din Ierusalim, şi din toată ţara Iudeii, şi neamurilor, am mărturisit să 
se pocăiască, şi să se întoarcă la Dumnezeu, făcând lucruri vrednice de pocăinţă. 

21 Pentru acestea Iudeii prinzându-mă în Biserică se ispiteau să mă omoare. 

22 Iar dobândind ajutorul cel de la Dumnezeu, până în ziua aceasta stau, mărturisind la mic şi la 
mare, nimic grăind afară de cele ce şi Prorocii au prorocit, că vor să fie, şi Moise. 

23 Că va pătimi Hristos, că el întâi din învierea morţilor lumină va vesti norodului şi neamurilor. 

24 Şi acestea el răspunzând, Fist cu mare glas a zis: Te înnebuneşti, Pavele; cartea cea multă spre 
nebunie te întoarce. 

25 Iar el a zis: Nu mă înnebunesc, puternice Fiste, ci ale adevărului şi ale înţelepciunii cuvinte 
grăiesc. 

26 Că ştie pentru acestea împăratul, către care şi îndrăznind grăiesc, că nu socotesc a fi ceva dintr- 
acestea neştiut lui, că nu s-au făcut în unghiul (partea) acesta. 

27 Crezi împărate Agripa pe Proroci? Ştiu că crezi. 

28 Iar Agripa către Pavel a zis: întru puţin mă pleci a mă face Creştin. 

29 Iar Pavel a zis: Aş pofti de la Dumnezeu şi întru puţin şi întru mult, nu numai tu, ci şi toţi cei ce 
mă aud pre mine astăzi, să se facă întru acest fel, precum şi eu sunt, afară de legăturile acestea. 

30 Şi aceasta zicând el, s-a sculat împăratul, şi domnul, şi Vemichi, şi cei ce şedeau împreună cu ei. 

31 Şi depărtându-se grăiau unul către altul zicând: Că nimic vrednic de moarte, sau de legături face 
omul acesta. 

32 Iar Agripa a zis lui Fist: Se putea slobozi omul acesta, de nu ar fi chemat pre Cezarul. 



Faptele Apostolilor 27 



1 Iar după ce s-a judecat ca să mergem noi în Italia, dat-au pre Pavel şi pre alţii oarecare legaţi unui 
sutaş anume Iulie, din ceata Sevastienească. 

2 Şi intrând într-o corabie de la Atramit, vrând să mergem pe lângă locurile Asiei, am purces, fiind 
cu noi Aristarh macedoneanul din Tesalonic. 

3 Şi a doua zi am venit în Sidon. Şi cu iubire de oameni arătându-se Iulie către Pavel, i-a dat voie să 
meargă pe la prieteni să dobândească purtare de grijă. 

4 Şi de acolo purcezând am venit sub Cipru, pentru că vânturile erau împotrivă. 

5 Şi trecând marea Ciliciei şi a Pamfiliei, am venit în Mira Tichiei. 




6 Şi acolo aflând sutaşul o corabie din Alexandria mergând în Italia, ne-a băgat pre noi intr-insa. 

7 Şi în multe zile vâslind cu zăbavă şi abia sosind lângă Knid, nelăsându-ne pre noi vântul, am 
trecut pre sub Krit, alături cu Salmona. 

8 Şi de abia trecând am venit la un loc oarecare ce se chema Limanuri bune, de care era aproape 
cetatea Lasea. 

9 Şi multă vreme trecând, şi fiind mergerea corăbiei cu primejdie, pentru că şi postul trecuse, îi 
sfătuia pre ei Pavel. 

10 Zicându-le lor: Bărbaţilor, văd că cu necaz şi cu multă pagubă nu numai a povării şi a corăbiei, ci 
şi a sufletelor noastre va să fie mergerea corăbiei. 

11 Iar sutaşul pre cârmaci şi pe Căpitanul corăbiei asculta mai mult, decât cele ce grăia Pavel. 

12 Şi nefiind limanul bun de iernat, cei mai mulţi făceau sfat să se ducă de acolo, ca de ar putea să 
ajungă în Fenicia, să ierneze în Limanul Kritului, care caută spre Liva, şi spre Hor. 

13 Şi suflând austral părându-le lor că vor dobândi voia sa, lăsându-se din Ason au vâslit pre 
marginile Kritului. 

14 Iar nu după multă vreme s-a întărâtat asupra lui un vânt viforâtor, ce se cheamă Evroklidon. 

15 Şi răpindu-se corabia, şi neputând merge împotriva vântului, slobozindu-ne după valuri ne 
purtam. 

16 Şi trecând un ostrov oarecare, ce se chema Claudi, abia am putut prinde luntrea. 

17 Care trăgându-o în corabie, ajutorinţe întrebuinţa încingând corabia; şi temându-se să nu cadă în 
Sirt, slobozind vetrele, aşa se purta. 

18 Şi fiind noi foarte împresuraţi de viscol, a doua zi au făcut lepădare din corabie. 

19 Şi a treia zi noi cu mâinile noastre am lepădat uneltele corăbiei. 

20 Şi nici soarele nici stelele arătându-se în multe zile, şi vifor nu puţin fiindu-ne asupră, se luase de 
aci toată nădejdea de a ne mântui noi. 

21 Şi multă flămânzie fiind, atunci stând Pavel în mijlocul lor, a zis: Se cădea o bărbaţilor 
ascultându-mă pre mine, să nu fi purces din Krit, şi să fi câştigat necazul acesta şi paguba. 

22 Şi acum vă îndemn pre voi să aveţi voie bună, că pieire nici unui suflet nu va fi dintru voi, fără 
numai corăbiei. 

23 Că mi-a stătut înainte întru această noapte îngerul lui Dumnezeu, al căruia sunt eu, şi căruia 
slujesc. 

24 Zicând: Nu te teme Pavele, înaintea Cezarului ţi se cade să stai; şi iată ţi-a dăruit ţie Dumnezeu 
pre toţi cei ce sunt în corabie cu tine. 

25 Drept aceea, fiţi cu bună nădejde bărbaţilor; căci cred lui Dumnezeu, că aşa va fi precum mi s-a 
zis mie. 

26 Şi intr-un ostrov oarecare este să cădem noi. 

27 Şi dacă s-a plinit a patrusprezecea noapte, purtându-ne noi cu corabia în marea Adriei, pre la 
miezul nopţii, le părea corăbierilor că se apropie la vreo margine. 

28 Şi slobozind măsura, au aflat stânjeni douăzeci; şi puţin de acolo trecând, şi iarăşi măsurând, au 
aflat stânjeni cincisprezece. 

29 Şi temându-se ca nu cumva în locuri prandoase să cadă, aruncând patra angire despre cârma 
corăbiei, se rugau să se facă ziuă. 

30 Iar corăbierii căutând să fugă din corabie, şi slobozind luntrea în mare cu prilej ca acela ca cum 




ar vrea despre pisc să slobozească angirile. 

31 Zis-a Pavel sutaşului, şi ostaşilor: De nu vor rămânea aceştia în corabie, voi nu vă veţi putea 
mântui. 

32 Atunci au tăiat ostaşii funiile luntrei, şi o au lăsat să cadă. 

33 Iar până când vrea să se facă ziuă, Pavel ruga pre toţi să mănânce bucate zicând: Paisprezece zile 
sunt astăzi de când nu aţi mâncat, aşteptând şi nimic gustând. 

34 Pentru acea vă rog pre voi să mâncaţi; că aceasta este spre mântuirea voastră, că nici unuia din 
voi păr din cap nu va cădea. 

35 Şi zicând acestea şi luând pâine, a mulţumit lui Dumnezeu înaintea tuturor, şi frângând, au 
început a mânca. 

36 Şi voie bună toţi făcând, au luat şi ei de au mâncat. 

37 Şi eram în corabie de toţi, suflete două sute şi şaptezeci şi şase. 

38 Şi săturându-se de bucate, au uşurat corabia, aruncând grâul în mare. 

39 Şi dacă s-a făcut ziuă, pământul nu cunoşteau. Iar vedeau de departe un sân ce avea ţărmuri, la 
care se sfătuiau de ar fi cu putinţă să scoată corabia. 

40 Şi trăgând afară angirile, o au slobozit pre mare, şi împreună slăbind funiile cârmelor, şi ridicând 
vetrila cea mică după vântişorul care sufla, trăgea spre ţărmuri. 

41 Şi căzând intr-un loc dintre două mări, s-a înfipt corabia; şi piscul dinainte s-a împlântat şi sta 
neclătit, iar partea dinapoi se rupea de sila valurilor. 

42 Iar ostaşii au făcut sfat să omoare pre cei legaţi, ca să nu înoate cineva şi să scape. 

43 Iar sutaşul vrând să ferească pre Pavel, a oprit sfatul lor, şi a poruncit ca cei ce vor putea să 
înoate, sărind mai întâi, să iasă la pământ. 

44 Iar ceilalţi, unii pre scânduri, alţii pre altceva din corabie; şi aşa s-a făcut de au scăpat toţi la 
uscat. 



Faptele Apostolilor 28 



1 Şi dacă au scăpat, atunci au cunoscut că se cheamă ostrovul Melit. 

2 Iar barbarii au făcut nu puţină milă cu noi; că făcând foc, ne-au primit pre noi pre toţi, pentru 
ploaia şi frigul ce erau. 

3 Şi strângând Pavel găteje multe, şi punându-le în foc, ieşind o viperă din căldură, s-a apucat de 
mâna lui. 

4 Şi dacă au văzut barbarii spânzurând vipera de mâna lui, ziceau unul către altul: Cu adevărat 
ucigaş este omul acesta care mântuindu-se din mare, Judecata lui Dumnezeu nu l-a lăsat să trăiască. 

5 Deci el scuturând vipera în foc, nici un rău nu a pătimit. 

6 Iar ei aşteptau să se umfle el, sau să cadă de pripă mort; şi aşteptând ei mult, şi văzând că nu se 
făcuse nici un rău în el, întorcându-se îi ziceau că este Dumnezeu. 

7 Şi împrejurul locului aceluia erau satele mai marelui ostrovului, anume Poplie, care primindu-ne 
pre noi, trei zile cu omenie ne-a ospătat. 

8 Şi s-a întâmplat de zăcea tatăl lui Poplie fiind cuprins de friguri, şi de urdinare cu sânge. Către 
care intrând Pavel, şi rugându- se, punându-şi mâinile pre el, l-a vindecat. 




9 Şi aceasta făcându-se, şi ceilalţi care aveau boli în ostrovul acela, veneau şi se vindecau. 

10 Care şi cu multă cinste ne-au cinstit pre noi; şi când am purces noi, ne-au pus cele ce erau de 
trebuinţă. 

11 Şi după trei luni, ne-am pornit cu o corabie Alexandrinească ce iernase în ostrov; care era cu 
semnul dioscurilor. 

12 Şi sosind în Siracuza ne-am zăbovit acolo trei zile. 

13 Şi de acolo înconjurând am venit în Rigia; şi peste o zi suflând austral, a doua zi am venit în 
Potioli. 

14 Unde aflând fraţi, ne-am mângâiat zăbovind la ei şapte zile, şi aşa am venit în Roma. 

15 Şi de acolo fraţii auzind cele pentru noi au ieşit întru întâmpinarea noastră până la forul lui Apie 
şi trei cârciume; pre care văzându-i Pavel şi mulţumind lui Dumnezeu a luat îndrăzneală. 

16 Iar dacă am venit în Roma, sutaşul a dat pre cei legaţi Voievodului oştii. Iar lui Pavel i s-a dat 
voie să petreacă deosebi cu ostaşul cel ce îl păzea pre el. 

17 Şi a fost după trei zile, a chemat Pavel pe cei mai mari ai Iudeilor, şi adunându-se ei, a zis către 
dânşii: Bărbaţi fraţi, eu nimic împotriva norodului făcând, sau obiceiurilor părinţeşti, legat fiind în 
Ierusalim m-am dat în mâinile Romanilor. 

18 Care judecându-mă vrea să mă slobozească, pentru că nici o vină de moarte era întru mine. 

19 Iar grăindu-mi Iudeii împotrivă, am fost silit a chema pre Cezarul, nu că aş avea întru ceva a pâri 
pre neamul meu. 

20 Deci pentru această pricină v-am chemat pre voi să vă văd, şi să vorbesc cu voi, că pentru 
nădejdea lui Israil cu acest lanţ sunt legat. 

21 Iar ei către dânsul au zis: Noi nici cărţi pentru tine am luat din Iudeea; nici venind cineva din 
fraţi ne-a spus, sau a grăit ceva rău pentru tine. 

22 Ci ne rugăm să auzim de la tine socotelele ce ai; că de eresul acesta ştim noi, că pretutindeni 
împotrivă i se zice. 

23 Şi rânduindu-i lui zi, au venit la dânsul la gazdă mai mulţi; cărora mărturisind le spunea de 
împărăţia lui Dumnezeu; dovedindu-le lor cele pentru Iisus, din legea lui Moise, şi din Proroci, de 
dimineaţa până seara. 

24 Şi unii credeau cele ce se ziceau, iar alţii nu credeau. 

25 Şi neunindu-se ei unul cu altul s-au dus, zicând Pavel un cuvânt, că bine a grăit Duhul Sfânt prin 
Prorocul Isaia către părinţii noştri, 

26 Zicând: Mergi la norodul acesta, şi zi: Cu auzul veţi auzi, şi nu veţi înţelege; şi privind veţi privi, 
şi nu veţi vedea. 

27 Că s-a îngroşat inima norodului acestuia; şi cu urechile greu au auzit, şi ochii lor şi-au închis; ca 
nu cumva să vadă cu ochii, şi cu urechile să audă, şi cu inima să înţeleagă, şi să se întoarcă, şi să-i 
vindec pre ei. 

28 Drept aceea, cunoscut să vă fie vouă, că neamurilor s-a trimis mântuirea lui Dumnezeu, ei vor 
auzi. 

29 Şi acestea el zicând, au ieşit Iudeii multă prigonire având între dânşii. 

30 Şi a petrecut Pavel doi ani deplin cu a sa cheltuială (chirie), şi primea pre toţi care veneau către 
el. 

31 Propovăduind împărăţia lui Dumnezeu, şi învăţând cele ce sunt pentru Domnul Iisus Hristos, cu 
toată îndrăzneala fără opreai ă. + Adăogire la Faptele Sfinţilor Apostoli, pentru Sfântul Apostol 




Pavel: Trebuie a şti că până aici povesteşte Luca cele pen tru fericitul Pavel în Faptele Apostolilor, 
în vremea aceea scriind cartea, şi cele după aceea neştiindu-le, şi nici mucenia nu s-a pus în carte. 
Că lăsăndu-l pre el acolo Luca şi Aristarh au ieşit. Iar Eusebie, pre anii cei de pre urmă îi 
povesteşte cu deamăruntul. Cum că adică atunci înaintea lui Neron, dând răspunsul Pavel iarăşi s- 
a trimis la slujba propovăduiţii, slobozindu-se de Cezarul, şi a binevestit alţi zece ani. Iar la vârful 
turbării ajungând Neron s-a pornit spre uciderea Apostolilor. Că trimiţând şi chemând pre Pavel la 
anul al treizeci şi şase al Patimii celei mântuitoare, iar al treisprezecelea al său, l-a făcut de a 
mărturisit, tăindu-i-se capul cu sabia. Deci sunt de la anul al nouăsprezecelea al lui Tiberie 
Cezarul, iar al Patimii celei mântuitoare, anul al doilea, dintru care a început a propovădui 
Evanghelia, până la douăzeci şi doi ai lui aceluiaşi Tiberie, ani patru. Şi iarăşi anii lui Claudie 
paisprezece, după care diadoh fiind Neron, întru al treisprezecelea an al stăpânirii sale, a omorât 
pre Apostolul. Deci este toată vremea propovăduiţii lui Pavel douăzeci şi unul de ani. Şi alţi doi ani 
care a petrecut în temniţa cea din Cezareea. Şi lângă aceştia iarăşi cei din Roma mai înainte doi 
ani, şi cei după urmă zece ani, cât sunt toţi anii de la chemarea lui până la săvârşirea lui treizeci şi 
cinci. Iar de la Patima cea mântuitoare treizeci şi şase. Că de la înălţarea Domnului după puţine 
oarecare zile au ales Apostolii la slujbă pre Ştefan şi pre cei împreună cu ei. Apoi aflăm că Ştefan 
îndată s-a ucis cu pietre, şi Pavel împreună bine voia la uciderea lui. Care puţin mai pre urmă se 
porneşte la Damasc, ca şi pre sfinţii cei ce erau acolo să-i omoare. Iar la mijlocul căii s-a făcut lui 
chemarea de la Dumnezeu, cât s-a mai cheltuit anul acela. Şi îndată a început să propovăduiască, 
fiind anul al nouăsprezecelea al lui Tiberie Cezarul, şi întru al treisprezecelea an al lui Neron se 
săvârşeşte, tăindu-i-se capul cu sabia. 

1 Pavel, sluga lui Iisus Hristos, chemat Apostol, ales (rânduit) spre Evanghelia lui Dumnezeu. 

2 Care mai înainte a făgăduit, prin Prorocii săi întru Sfinte Scripturi, 

3 Pentru Fiul său cel ce s-a născut din sămânţa lui David după trup. 

4 Carele s-a hotărât Fiul lui Dumnezeu întru putere, după Duhul sfinţeniei, dintru învierea din morţi 
a lui Iisus Hristos Domnul nostru. 

5 (Prin care am luat Darul şi Apostolia, spre ascultarea credinţei, întru toate neamurile pentru 
Numele lui. 

6 întru care sunteţi şi voi chemaţi ai lui Iisus Hristos). 

7 Tuturor celor din Roma, iubiţilor lui Dumnezeu, celor chemaţi sfinţi: Dar vouă, şi pace, de la 
Dumnezeu Tatăl nostru, şi de la Domnul Iisus Hristos. 

8 întâi dară mulţumesc Dumnezeului meu prin Iisus Hristos pentru voi toţi; căci credinţa voastră se 
vesteşte în toată lumea. 

9 Că mărturie îmi este mie Dumnezeu, căruia slujesc cu duhul meu, întru Evanghelia Fiului lui, că 
neîncetat fac pomenire de voi. 

10 Totdeauna întru rugăciunile mele, rugându-mă ca doar cândva bine mi s-ar întâmpla (bine voi 
călători) cu voia lui Dumnezeu, ca să viu la voi. 

11 Că doresc să vă văd pre voi, ca să vă dau vouă ceva dar duhovnicesc spre întărirea voastră. 

12 Şi aceasta este, ca sa mă mângâi împreună cu voi, prin credinţa cea dimpreună a voastră şi a 
mea. 

13 Şi nu voi să nu ştiţi voi, fraţilor, că de multe ori am gândit ca să viu la voi; şi am fost oprit până 
acum, ca să am ceva roadă şi întru voi, precum şi întru celelalte neamuri. 




14 Că elinilor şi barbarilor, înţelepţilor şi neînţelepţilor dator sunt. 

15 Aşijderea, (aşa este osârdia mea) cât este după a mea osârdie şi vouă celor din Roma să vă 
binevestesc. 

16 Că nu mă ruşinez de Evanghelia lui Hristos că Puterea lui Dumnezeu este spre mântuire tot celui 
ce crede, Iudeului mai întâi, şi Elinului. 

17 Că dreptatea lui Dumnezeu întru dânsa se descoperă din credinţă în credinţă; precum este scris: 
Iar dreptul din credinţă va fi viu. 

18 Pentru că se descopere mânia lui Dumnezeu din cer peste toată păgână tatea şi nedreptatea 
oamenilor, care ţin adevărul întru nedreptate. 

19 Pentru ca ce este cunoscut (căci cunoştinţa) a lui Dumnezeu, arătat este întru dânşii; că 
Dumnezeu le-a arătat lor. 

20 Pentru că cele nevăzute ale lui de la zidirea lumii, din făpturi socotindu-se se văd, şi veşnică 
Puterea lui şi Dumnezeirea; ca să fie ei fără de răspuns. 

21 De vreme ce cunoscând pre Dumnezeu, nu ca pre Dumnezeu l-au slăvit, sau i-au mulţumit, ci s- 
au făcut înzadamici întru cugetele sale, şi s-a întunecat cea neînţelegătoare inima lor. 

22 Zicându-se pre sine a fi înţelepţi, au nebunit; 

23 Şi au mutat Slava lui Dumnezeu celui nestricăcios, întru asemănarea chipului omului celui 
stricăcios, şi al păsărilor, şi al celor cu patru picioare, şi al celor ce se târăsc. 

24 Pentru aceea i-a şi dat Dumnezeu pre ei întru poftele inimilor lor întru necurăţie, ca să se spurce 
trupurile lor întru sineşi. 

25 Care au mutat adevărul lui Dumnezeu întru minciună; şi au cinstit, şi au slujit făpturii decât 
Făcătorului, carele este binecuvântat în veci Amin. 

26 Pentru aceea i-a dat pre ei Dumnezeu întru patimi de ocară; că şi femeile lor şi-au schimbat 
rânduiala cea firească întru ceea ce este împrotiva firii. 

27 Aşijderea şi bărbaţii lăsând cea după fire rânduială a părţii femeieşti, s-au aprins întru pofta sa 
unul spre altul, bărbaţi cu bărbaţi ruşinea lucrându-o; şi răsplătirea ce li se cădea, a rătăcirii lor, întru 
sineşi luându-o. 

28 Şi precum nu au cercat ei a avea pre Dumnezeu întru cunoştinţă, aşa i-a dat pre ei Dumnezeu 
întru minte neiscusită (nepricepută) a face cele ce nu se cad. 

29 Plini fiind de toată nedreptatea, de curvie, de vicleşug, de lăcomie, de răutate; plini de pizmă, de 
ucidere, de sfadă, de înşelăciune, de năravuri rele. 

30 Şoptitori, grăitori de rău, urători de Dumnezeu, ocărâtori, semeţi, trufaşi, aflători de rele, 
neascultători de părinţi. 

31 Neînţelegători, nestatornici întru aşezământuri, fără dragoste, neîmpăcaţi, nemilostivi; 

32 Care dreptatea lui Dumnezeu ştiind, (că cei ce fac unele ca acestea vrednici de moarte sunt), nu 
numai fac acestea, ci încă şi bine-voiesc cu cei ce le fac. 

1 Pentru aceea, fără de răspuns eşti, o omule, tot cel ce judeci; căci întru ce judeci pre altul, pre tine 
însuţi te osândeşti că aceleaşi faci cel ce judeci. 

2 Şi ştim că Judecata lui Dumnezeu este după adevăr asupra celor ce fac unele ca acestea. 




3 Şi oare socoteşti aceasta, o omule, cel ce judeci pre cei ce fac unele ca acestea, şi tu însuţi aceleaşi 
faci, că vei scăpa de judecata lui Dumnezeu? 

4 Sau au nu bagi seama de bogăţia Bunătăţii lui, şi de îngăduinţa, şi de îndelungă răbdarea lui; 
necunoscând că bunătatea lui Dumnezeu te aduce la pocăinţă? 

5 Ci după împietrirea ta şi nepocăita inimă îţi aduni ţie mânie în ziua mâniei şi a descoperirii dreptei 
judecăţi a lui Dumnezeu. 

6 Care va răsplăti fiecăruia după faptele lui. 

7 Celor ce după răbdarea lucrului bun adecă caută, slavă şi cinste şi nestricăciune, viaţa veşnică. 

8 Iar celor prigonitori care se pun împrotiva adevărului, şi se supun nedreptăţii, mânie şi urgie. 

9 Necaz şi strâmtorare peste tot sufletul omului celui făcător de rău, al Iudeului mai întâi şi al 
Elinului. 

10 Iar slavă şi cinste şi pace tot celui ce face binele, Iudeului mai întâi, şi Elinului. 

11 Că nu este făţărnicie la Dumnezeu. 

12 Căci câţi fără de lege au greşit, fără de lege vor şi pieri; şi câţi în lege au greşit, prin lege se vor 
judeca. 

13 Că nu auzitorii legii sunt drepţi la Dumnezeu; ci făcătorii legii se vor îndrepta. 

14 Căci când neamurile cele ce nu au lege, din fire fac ale legii, aceia lege neavând, ei singuri îşi 
sunt lege. 

15 Care arată fapta legii scrisă întru inimile sale, împreună mărturisindu-le lor cunoştinţa lor, şi 
cugetele lor întru sine pârându-se, s-au şi dându-şi răspuns de îndreptare. 

16 In ziua când va judeca Dumnezeu cele ascunse ale oamenilor, dupre Evanghelia mea prin Iisus 
Hristos. 

17 Iată, tu te numeşti Iudeu, şi te odihneşti în lege, şi te lauzi întru Dumnezeu. 

18 Şi cunoşti voia lui, şi alegi cele de folos, fiind învăţat din lege. 

19 Şi te nădăjduieşti a fi povăţuitor orbilor, lumină celor dintru întuneric. 

20 îndreptător celor fără de minte, învăţător pruncilor, având închipuirea ştiinţei, şi a adevărului în 
lege. 

21 Deci cela ce înveţi pre altul, pre tine nu te înveţi? Cela ce propovăduieşti să nu fure, furi? 

22 Cela ce zici să nu preacurvească, preacurveşti? Cela ce urăşti idolii, furi cele Sfinte? 

23 Cela ce te lauzi în lege, prin călcarea legii necinsteşti pre Dumnezeu? 

24 Că Numele lui Dumnezeu pentru voi se huleşte întru neamuri, precum este scris. 

25 Că tăierea împrejur foloseşte, dacă faci legea; iar dacă eşti călcător de lege, tăierea ta împrejur 
netăiere împrejur s-a făcut. 

26 Drept aceea de va păzi netăierea împrejur îndreptările legii, au nu se va socoti netăierea lui 
împrejur în loc de tăiere împrejur? 

27 Şi va judeca netăierea împrejur cea din fire plinind legea, pre tine carele prin slovă şi prin tăierea 
împrejur eşti călcător de lege. 

28 Că nu cel din afară arătat este Iudeu; nici cea din afară arătată în trup este tăiere împrejur. 

29 Ci cel întru ascuns. Iudeu, şi tăierea împrejur a inimii întru Duhul, iar nu prin slovă; a căruia 
lauda nu este de la oameni, ci de la Dumnezeu. 

1 Ce este dar mai mult Iudeului? Sau care este folosul tăierii împrejur? 

2 Mult în tot chipul; întâi că lor s-au încredinţat cuvintele lui Dumnezeu. 

3 Că ce este, dacă nu au crezut unii? Au doar necredinţa lor va face netrebnică pre Credinţa lui 
Dumnezeu? 

4 Să nu fie. Ci fie Dumnezeu adevărat, şi tot omul mincinos; precum este scris: Ca să te îndreptezi 
întru cuvintele tale, şi să biruieşti când vei judeca tu. 

5 Şi de vreme ce nedreptatea noastră adeverează pre dreptatea lui Dumnezeu, ce vom zice? Au doar 
nedrept este Dumnezeu, carele aduce mânia? (Ca un om grăiesc). 

6 Să nu fie. Că în ce chip va judeca Dumnezeu lumea? 

7 Că de vreme ce adevărul lui Dumnezeu întru a mea minciună a prisosit spre slava lui, drept ce 
încă şi eu ca un păcătos mă judec? 

8 Şi nu (precum suntem huliţi, şi precum zic unii că grăim noi,) ca să facem cele rele, ca să vie cele 
bune; a cărora osânda dreaptă este. 

9 Ce dar, întrecem? Nicicum, pentru că mai înainte am vinuit pre Iudei şi pre Elini, că toţi sub păcat 
sunt. 

10 Precum este scris: Că nu este drept nici unul. 

11 Nu este cel ce înţelege, nu este cel ce caută pre Dumnezeu. 

12 Toţi s-au abătut, împreună netrebnici s-au făcut, nu este cel ce face bunătate, nu este până la 
unul. 

13 Groapă deschisă gâtlejul lor, cu limbile lor vicleneau; venin de aspidă sub buzele lor. 

14 A cărora gură de blestem şi de amărăciune este plină. 

15 Grabnice sunt picioarele lor a vărsa sânge. 

16 Sfărâmare şi nevoie întru căile lor; 

17 Şi calea păcii nu au cunoscut. 

18 Nu este frica lui Dumnezeu înaintea ochilor lor. 

19 Şi ştim că câte zice lege, celor ce sunt în legea zice: Ca toată gura să se astupe, şi să se supuie 
(vinovată să fie) toată lumea lui Dumnezeu. 

20 Pentru că din faptele legii nu se va îndrepta tot trupul înaintea lui; că prin lege este cunoştinţa 
păcatului. 

21 Iar acum afară de lege dreptatea lui Dumnezeu s-a arătat, fiind mărturisită de lege şi de Proroci. 

22 Iar dreptatea lui Dumnezeu prin credinţa lui Iisus Hristos la toţi, şi preste toţi cei ce cred; că nu 
este osebire. 

23 Pentru că toţi au greşit, şi se lipsesc de slava lui Dumnezeu. 

24 Care se îndreptează în har întru Darul lui, prin răscumpărarea cea întru Hristos Iisus. 

25 Pe carele l-a rânduit Dumnezeu curăţire prin credinţa întru Sângele lui spre arătarea dreptăţii lui, 
pentru slăbănogirea păcatelor celor mai nainte făcute. 

26 întru multă răbdarea lui Dumnezeu, spre arătarea dreptăţii lui în vremea de acum, ca să fie el 
drept, şi îndreptând pre cel ce este din credinţa lui Iisus. 




27 Deci unde este lauda? S-a încuiat. Prin care lege? A faptelor? Nu, ci prin legea credinţei. 

28 Socotim dară că cu credinţa se va îndrepta omul fără faptele legii. 

29 Au doară Dumnezeu este al Iudeilor numai, iar nu şi al neamurilor? Adevărat, şi al neamurilor. 

30 Căci Unul este Dumnezeu, care va îndrepta tăierea împrejur din credinţă, şi netăierea împrejur 
prin credinţă. 

31 Deci au doară stricăm legea prin credinţă? Să nu fie. Ci întărim legea. 

1 Deci ce vom zice, că Avraam părintele nostru să fi aflat dupre trup? 

2 Că de s-a îndreptat Avraam din fapte, are laudă, ci nu la Dumnezeu. 

3 Că ce zice Scriptura? Şi a crezut Avraam lui Dumnezeu, şi s-a socotit lui întru dreptate. 

4 Şi celui ce lucrează plata nu i se socoteşte după dar, ci după datorie. 

5 Iar celui ce nu lucrează, ci crede întru cela ce îndreptează pre cel necredincios, i se socoteşte 
credinţa lui întru dreptate. 

6 Precum şi David zice fericirea omului, căruia Dumnezeu îi socoteşte dreptatea fără de fapte: 

7 Fericiţi cărora s-au iertat fărădelegile şi cărora s-au acoperit păcatele. 

8 Fericit bărbatul, căruia nu-i va socoti Domnul păcatul. 

9 Deci fericirea aceasta, întru tăierea împrejur este numai, sau şi întru netăierea împrejur? Că zicem, 
că s-a socotit lui Avraam credinţa întru dreptate. 

10 Dar cum i s-a socotit lui? întru tăierea împrejur fiind, sau întru netăierea împrejur? Nu întru 
tăierea împrejur, ci întru netăierea împrejur. 

11 Şi semnul tăierii împrejur a luat, pecete a dreptăţii credinţei, celei întru netăierea împrejur; ca să 
fie el tată tuturor celor ce cred prin netăierea împrejur, ca să se socotească şi lor spre dreptate. 

12 Şi tată tăierii împrejur, nu numai celor ce sunt din tăierea împrejur, ci şi celor ce umblă în urmele 
credinţei, celei dintru netăierea împrejur, a Părintelui nostru Avraam. 

13 Că nu prin lege este lui Avraam făgăduinţa, sau seminţiei lui, ca să fie el moştenitor lumii; ci prin 
dreptatea credinţei. 

14 Că de sunt cei din lege moştenitori, în zadarnică s-a făcut credinţa, şi s-a stricat făgăduinţa. 

15 Că legea mânie lucrează; că unde nu este lege, acolo nici călcare de lege este. 

16 Pentru aceasta din credinţă, ca dupre dar, ca să fie stătătoare făgăduinţa la toată seminţia; nu 
numai la ceea ce este din lege, ci şi la ceea ce este din credinţa lui Avraam, care este tată nouă 
tuturor. 

17 (Precum este scris: Că tată a multe neamuri te-am pus,) înaintea lui Dumnezeu, căruia a crezut, 
celui ce înviază morţii, şi cheamă cele ce nu sunt ca cum ar fi. 

18 Carele mai (afară) presus de nădejde întru nădejde a crezut, că va fi el tată a multe neamuri, după 
cum i s-a zis: Aşa va fi sămânţa ta. 

19 Şi neslăbind cu credinţa, nu s-a uitat la trupul său cel omorât, fiind mai de o sută de ani, şi la 
omorârea pântecelui Sarrei. 

20 Şi întru făgăduinţa lui Dumnezeu nu s-a îndoit cu necredinţa, ci s-a întărit cu credinţa dând slavă 
lui Dumnezeu. 




21 Şi adeverit fiind că ce i-a făgăduit, puternic este a şi face, 

22 pentru aceea i s-a şi socotit lui spre dreptate. 

23 Şi nu s-au scris pentru el numai că i s-a socotit lui spre dreptate; 

24 ci şi pentru noi, cărora va să i se socotească, celor ce credem întru cela ce a sculat pre Iisus 
Hristos Domnul nostru din morţi. 

25 Carele s-a vândut pentru greşalele noastre, şi s-a sculat pentru îndreptarea noastră. 

Romani 5 



1 Drept aceea îndreptaţi fiind din credinţă, pace avem către Dumnezeu prin Domnul nostru Iisus 
Hristos. 

2 Prin care şi apropiere am aflat prin credinţă la darul acesta, întru care stăm, şi ne lăudăm întru 
nădejdea Slavei lui Dumnezeu. 

3 Şi nu numai, ci ne şi lăudăm întru necazuri, ştiind că necazul răbdare lucrează. 

4 Iar răbdarea curăţire, iar curăţirea nădejde. 

5 Iar nădejdea nu ruşinează: Că dragostea lui Dumnezeu s-a vărsat întru inimile noastre, prin Duhul 
Sfânt cel ce s-a dat nouă. 

6 Pentru că Hristos încă fiind noi neputincioşi, în vremea cea cuviincioasă, pentru cei necredincioşi 
a murit. 

7 Că abia va muri cineva pentru cel drept; că pentru cel bun poate şi îndrăzneşte cineva a muri. 

8 Şi întăreşte Dumnezeu dragostea sa spre noi că încă păcătoşi fiind noi, Hristos pentru noi a murit. 

9 Cu mult mai vârtos dar acum îndreptaţi fiind cu Sângele lui, ne vom mântui printr-însul de mânie. 

10 Că de vreme ce fiind noi vrăjmaşi, ne-am împăcat cu Dumnezeu prin moartea Fiului lui, cu mult 
mai vârtos fiind împăcaţi, ne vom mântui întru viaţa lui. 

11 Şi nu numai, ci ne şi lăudăm întru Dumnezeu, prin Domnul nostru Iisus Hristos; prin carele acum 
împăcarea am luat. 

12 Pentru aceea precum printr-un om a intrat păcatul în lume, şi prin păcat moartea, şi aşa la toţi 
oamenii moartea a trecut, întru carele toţi au greşit. 

13 Că până la lege păcatul era în lume; dar păcat nu se socotea nefiind legea. 

14 Ci a împărăţit moartea de la Adam până la Moise şi peste cei ce nu au greşit după asemănarea 
greşelii lui Adam, carele era chip al celui viitor. 

15 Ci nu precum greşeala, aşa şi darul; că de au murit prin greşeala unuia cei mulţi, cu mult mai 
vârtos harul lui Dumnezeu şi Darul, prin harul al unuia om Iisus Hristos, întru mulţi s-a înmulţit. 

16 Şi nu precum prin unul ce a greşit, este Darul, că păcatul dintru unul este spre osândire; iar Darul 
din multe greşale spre îndreptare. 

17 Că de vreme ce pentru greşala unuia, moartea a împărăţit prin unul; cu mult mai vârtos cei ce au 
luat prisosinţa darului şi a harului dreptăţii, vor împărăţi întru viaţă prin cel unul Iisus Hristos. 

18 Pentru aceea dar precum prin greşala unuia întru toţi oamenii a intrat osândirea, aşa prin 
îndreptarea unuia întru toţi oamenii a intrat îndreptarea vieţii. 

19 Că precum pentru neascultarea unui om, păcătoşi s-au făcut cei mulţi; aşa şi prin ascultarea 
unuia, drepţi se vor face cei mulţi. 




20 Iar legea a intrat, ca să se înmulţească greşala, şi unde s-a înmulţit păcatul, acolo a prisosit Darul. 

21 Ca precum a împărăţit păcatul spre moarte, aşa şi Darul să împărăţească prin dreptate, spre viaţa 
veşnică, prin Iisus Hristos Domnul nostru. 

1 Ce vom zice dar? Rămânea- vom în păcat, ca să se înmulţească Darul? Să nu fie. 

2 Căci care am murit păcatului, în ce chip încă vom mai fi vii întru dânsul? 

3 Au nu cunoaşteţi că câţi întru Hristos Iisus ne-am botezat, întru moartea lui ne-am botezat? 

4 împreună cu el ne-am îngropat prin Botez întru moarte; ca în ce chip s-a sculat Hristos din morţi 
prin Slava Tatălui, aşa şi noi întru înnoirea vieţii să umblăm. 

5 Că de vreme ce împreună odrăsliţi ne-am făcut cu asemănarea morţii lui, deci şi învierii lui vom fi 
părtaşi. 

6 Aceasta ştiind, că omul nostru cel vechi cu dânsul împreună s-a răstignit, ca să se strice trupul 
păcatului, ca să nu mai slujim noi păcatului. 

7 Pentru că cel ce a murit, s-a îndreptat de păcat. 

8 Că de am murit împreună cu Hristos, credem că vom şi via împreună cu dânsul. 

9 Ştiind că Hristos cel ce a înviat din morţi, nu mai moare; că moartea pre dânsul nu îl mai 
stăpâneşte. 

10 Că ce a murit, păcatului odată a murit; iar ce viază, viază lui Dumnezeu. 

11 Aşa şi voi socotiţi-vă pre voi morţi a fi păcatului, şi vii lui Dumnezeu, întru Hristos Iisus Domnul 
nostru. 

12 Să nu împărăţească dar păcatul în trupul vostru cel muritor, ca să-l ascultaţi pre el întru poftele 
lui. 

13 Nici să vă faceţi mădulările voastre arme de nedreptate păcatului; ci să vă puneţi pre voi înaintea 
lui Dumnezeu ca din morţi vii, şi mădulările voastre, arme de dreptate înaintea lui Dumnezeu. 

14 Că păcatul pre voi nu vă stăpâneşte; că nu sunteţi sub lege, ci sub dar. 

15 Ce dară? Păcătui-vom, că nu suntem sub lege, ci sub dar? Să nu fie. 

16 Au nu ştiţi că celui ce vă daţi pre voi robi spre ascultare, robi sunteţi aceluia pre carele ascultaţi? 
Sau păcatului spre moarte, sau ascultării spre dreptate? 

17 Ci mulţumim lui Dumnezeu, căci aţi fost robi păcatului, dar aţi ascultat din inimă dupre chipul 
învăţăturii la care v-aţi dat. 

18 Şi slobozindu-vă de păcat, v-aţi făcut robi dreptăţii. 

19 Omeneşte grăiesc, pentru slăbiciunea trupului vostru: Că precum v-aţi făcut mădulările voastre 
roabe necurăţiei, şi fărădelegii spre fărădelege, aşa acum să vă faceţi mădulările voastre roabe 
dreptăţii spre sfinţenie. 

20 Căci când eraţi robi păcatului, eraţi slobozi de dreptate. 

21 Care dar roadă aţi avut atunci întru acelea, de care acum vă ruşinaţi? Că sfârşitul acelora este 
moartea. 

22 Iar acum slobozindu-vă din păcat, şi făcându-vă robi lui Dumnezeu, aveţi roada voastră spre 
sfinţenie, iar sfârşitul, viaţa veşnică. 




23 Pentru că plata (leafa) păcatului este moartea; iar Darul lui Dumnezeu, viaţa veşnică întru 
Hristos Iisus Domnul nostru. 

1 Au nu ştiţi fraţilor, că celor ce ştiu legea grăiesc: Că legea stăpâneşte pre om în câtă vreme 
trăieşte? 

2 Că femeia cu bărbat legată este de lege cu bărbatul ce trăieşte; iar de i-a murit bărbatul ei, s-a 
dezlegat de legea bărbatului. 

3 Drept aceea trăindu-i bărbatul ei, preacurvă se cheamă, de va fi cu alt bărbat; iar de-i va muri 
bărbatul ei, slobodă este de lege, a nu fi ea preacurvă, fiind cu alt bărbat. 

4 Pentru aceea fraţii mei, şi voi v-aţi omorât legii prin trupul lui Hristos, ca să fiţi voi ai altuia, ai 
celui ce a înviat din morţi, ca să aducem roadă lui Dumnezeu. 

5 Căci când eram în trup, patimile păcatelor cele prin lege, se lucrau întru mădulările noastre, ca să 
aducă roadă morţii. 

6 Iar acum ne-am slobozit de lege, murind noi aceleia întru care eram ţinuţi; ca să slujim întru 
înnoirea Duhului, iar nu întru vechitura slovei. 

7 Ce dar vom zice? Au doară legea păcat este? Să nu fie. Ci păcatul nu l-am cunoscut, fără numai 
prin lege. Că şi pre poftă nu o aş fi ştiut, de nu ar fi zis legea: Să nu pofteşti. 

8 Şi pricină luând păcatul prin poruncă, a lucrat întru mine toată pofta; că fără de lege, păcatul era 
mort. 

9 Şi eu trăiam fără de lege oarecând; iar venind porunca, păcatul a înviat. 

10 Iar eu am murit; şi mi s-a aflat mie porunca care era spre viaţă, aceasta a fi spre moarte. 

11 Că păcatul luând pricină prin poruncă, m-a amăgit, şi prin aceea m-a omorât. 

12 Drept aceea legea sfântă este; şi porunca sfântă, şi dreaptă, şi bună. 

13 Deci oare ce era bun mie s-a făcut spre moarte? Să nu fie. Ci păcatul, ca să se arate păcat, prin ce 
era bun lucrându-mi moarte. Ca să se facă peste măsură păcătos păcatul prin poruncă. 

14 Căci ştim că legea duhovnicească este, iar eu sunt trupesc, vândut sub păcat. 

15 Că ceea ce lucrez, nu ştiu; că nu care voiesc eu, aceea fac; ci care urăsc, aceea lucrez. 

16 Iar de fac aceasta care nu voiesc, laud legea că este bună. 

17 Iar acum nu eu fac aceea, ci păcatul care locuieşte întru mine. 

18 Pentru că ştiu că nu locuieşte întru mine, adecă în trupul meu, ce este bun. Că a voi se află la 
mine, iar a face binele, nu aflu. 

19 Că nu fac binele care voiesc, ci răul carele nu îl voiesc, acela fac. 

20 Iar de fac aceasta care nu voiesc eu, iată nu fac eu aceasta, ci păcatul care locuieşte întru mine. 

21 Aflu drept aceea legea mie celui ce voiesc să fac binele, că ce este rău la mine se află. 

22 Că împreună mă veselesc cu legea lui Dumnezeu dupre omul cel dinlăuntru. 

23 Dar văd altă lege întru mădularele mele, oştindu-se împotriva legii minţii mele, şi dându-mă pre 
mine rob legii păcatului, care este întru mădularele mele. 

24 Ticălos om sunt eu! Cine mă va izbăvi de trupul morţii acesteia? 




25 Mulţumesc lui Dumnezeu prin Iisus Hristos Domnul nostru. Deci dar, eu însumi cu mintea mea 
slujesc legii lui Dumnezeu, iar cu trupul, legii păcatului. 

1 Nici o pedeapsă drept aceea nu este acum celor ce sunt întru Hristos Iisus, care nu umblă după 
trup, ci după Duh. 

2 Că legea Duhului vieţii întru Hristos Iisus, m-a izbăvit de legea păcatului şi a morţii. 

3 Pentru că ceea ce era cu neputinţă legii, întru care era slabă prin trup, Dumnezeu pre Fiul său 
trimiţând întru asemănarea trupului păcatului, (a săvârşit,) şi pentru păcat a osândit păcatul în trup. 

4 Ca îndreptarea legii să se plinească întru noi, care nu umblăm după trup, ci dupre Duh. 

5 Că cei ce sunt dupre trup, cele ale trupului cugetă; iar cei ce dupre Duh, cele ale Duhului. 

6 Pentru că cugetul trupului este moarte; iar cugetul Duhului viaţă şi pace. 

7 Pentru că cugetul trupului vrăjmaş este la Dumnezeu; că legii lui Dumnezeu nu se supune, că nici 
poate. 

8 Şi cei ce sunt în trup, lui Dumnezeu a plăcea nu pot. 

9 Iar voi nu sunteţi în trup, ci în Duh; că Duhul lui Dumnezeu locuieşte întru voi. Iar de nu are 
cineva Duhul lui Hristos, acela nu este al lui. 

10 Iar de este Hristos întru voi, trupul dar este mort pentru păcat; iar Duhul, viaţă pentru dreptate. 

11 Iar de locuieşte întru voi Duhul celui ce a sculat pre Iisus din morţi, cela ce a sculat pre Hristos 
din morţi, va face vii şi trupurile voastre cele muritoare, pentru Duhul lui cel ce locuieşte întru voi. 

12 Drept aceea fraţilor datori suntem, nu trupului ca să vieţuim după trup. 

13 Că de vieţuiţi după trup, veţi să muriţi. Iar de veţi omorî cu Duhul faptele trupului, veţi fi vii. 

14 Căci câţi cu Duhul lui Dumnezeu se poartă, aceştia sunt fii ai lui Dumnezeu. 

15 Pentru că nu aţi luat iarăşi duhul robiei spre temere, ci aţi luat Duhul punerii de fii, întru carele 
strigăm, Avva Părinte. 

16 însuşi Duhul acesta mărturiseşte dimpreună cu duhul nostru, că suntem fii ai lui Dumnezeu. 

17 Iar de suntem fii, suntem dar şi moştenitori, moştenitori adecă ai lui Dumnezeu, şi împreună 
moştenitori ai lui Hristos; de vreme ce pătimim împreună cu dânsul, ca să ne şi proslăvim împreună 
cu dânsul. 

18 Că socotesc că nu sunt vrednice pătimirile vremii de acum, către Slava cea viitoare care va să se 
descopere către noi. 

19 Pentru că nădejdea zidirii descoperirea fiilor lui Dumnezeu aşteaptă. 

20 Că deşertăciunii s-a supus zidirea, nu de voie, ci pentru cel ce o a supus. 

21 Spre nădejde, că şi singură zidirea aceasta se va slobozi din robia stricăciunii, întru slobozenia 
slavei fiilor lui Dumnezeu. 

22 Căci ştim, că toată zidirea împreună suspină, şi împreună are durere până acum. 

23 Şi nu numai, ci şi care avem pârga Duhului, şi noi singuri întru noi suspinăm, aşteptând punerea 
de fii, pre izbăvirea trupului nostru. 

24 Că prin nădejde ne-am mântuit; însă nădejdea care se vede nu este nădejde. Că ceea ce vede 
cineva, pentru ce şi o nădăjduieşte? 




25 Iar dacă ceea ce nu vedem nădăjduim, prin răbdare aşteptăm. 

26 Aşijderea şi Duhul împreună ajutorează nouă întru slăbiciunile noastre; pentru că de ce ne vom 
ruga, precum se cade, nu ştim. Ci singur Duhul se roagă pentru noi cu suspinuri negrăite. 

27 Iar cela ce cearcă inimile, ştie ce este cugetul Duhului; că dupre Dumnezeu se roagă pentru 
sfinţi. 

28 Şi ştim că celor ce iubesc pre Dumnezeu toate li se lucrează spre bine, acelora adică care după 
punerea înainte (dupre voinţă) sunt chemaţi. 

29 Că pre care mai înainte i-a cunoscut, mai înainte i-a şi hotărât ca să fie asemenea chipului Fiului 
său; ca să fie el întâiu născut între mulţi fraţi. 

30 Iar pre care mai înainte i-a hotărât, pre aceştia i-a şi chemat; şi pre care i-a chemat, pre aceştia i-a 
şi îndreptat; iar pre care i- a îndreptat, pre aceştia i-a şi proslăvit. 

31 Ce vom zice dar către acestea? De este Dumnezeu pentru noi, cine este împotriva noastră? 

32 Că cel ce nu a părtinit (nu a cruţat) Fiului său, ci pentru noi toţi l-a dat pre dânsul, cum nu 
împreună cu el şi toate ne va dărui nouă? 

33 Cine va pâri împotriva aleşilor lui Dumnezeu? Dumnezeu este cel ce îndreptează. 

34 Cine este cel ce judecă spre pierzare? Hristos este cel ce a murit, şi mai ales carele a şi înviat, 
care şi este de-a dreapta lui Dumnezeu, carele şi se roagă pentru noi. 

35 Cine ne va despărţi pre noi de dragostea lui Dumnezeu? Necazul, sau strâmtorarea, sau goana, 
sau foametea, sau golătatea, sau nevoia, sau sabia? 

36 Precum este scris: Că pentru tine suntem omorâţi toată ziua, socotitu-ne-am ca nişte oi de 
junghiere. 

37 Ci întru acestea toate prea biruim, pentru cela ce ne-a iubit pre noi. 

38 Pentru că încredinţat sunt, că nici moartea, nici viaţa, nici îngerii, nici Căpeteniile, nici Puterile, 
nici cele de acum, nici cele viitoare; 

39 Nici înălţimea, nici adâncul, nici altă făptură oarecare nu poate pre noi să ne despartă de 
dragostea lui Dumnezeu, care este întru Hristos Iisus Domnul nostru. 

1 Adevărul zic întru Hristos, nu mint, împreună mărturisindu- mi mie cunoştinţa gândului meu prin 
Duhul Sfânt. 

2 Că întristare mare îmi este mie, şi neîncetată durere inimii mele. 

3 Că aş fi poftit eu însumi a fi anatema de la Hristos pentru fraţii mei şi rudele mele dupre trup. 

4 Care sunt Israiliteni, a cărora este punerea de fii, şi slava, şi aşezământurile, şi punerea de lege, şi 
slujba, şi făgăduinţele. 

5 Ai cărora sunt părinţii, şi dintru care este Hristos după trup, care este peste toate Dumnezeu 
binecuvântat în veci Amin. 

6 Ci nu ca cum că a căzut cuvântul lui Dumnezeu; că nu toţi care sunt din Israil, aceştia sunt Israil. 

7 Nici căci sunt sămânţa lui Avraam, toţi sunt fii, ci întru Isaac (a zis) se va numi ţie sămânţă. 

8 Adică nu care sunt fii ai trupului, aceştia sunt fii ai lui Dumnezeu; ci care sunt fii ai făgăduinţei, se 
socotesc întru sămânţă. 




9 Că al făgăduinţei este cuvântul acesta: întru această vreme voi veni, şi va fi Sarrei fiu. 

10 Şi nu numai, ci şi Rebecca, dintru unul având aşternut, de la Isaac Părintele nostru. 

11 Că încă nici fiind ei născuţi nici făcând ceva bine sau rău, ca cea după alegere rânduială (punere 
înainte; sfat) a lui Dumnezeu să rămână nu din fapte, ci de la cel ce cheamă. 

12 I s-a zis ei: Că cel mai mare va sluji celui mai mic. 

13 Precum este scris: Pre Iacov am iubit, iar pe Isav am urât. 

14 Ce dar vom zice? Au doară este nedreptate la Dumnezeu? Să nu fie. 

15 Că lui Moise zice: Voi milui pre care miluiesc; şi nu mă voi îndura de carele nu mă îndur. 

16 Deci dar nu este nici a celui ce voieşte, nici a celui ce aleargă, ci a lui Dumnezeu celui ce 
miluieşte. 

17 Că zice Scriptura lui Faraon: Că spre însăşi acesta te-am ridicat, ca să arăt întru tine puterea mea; 
şi ca să se vestească Numele meu în tot pământul. 

18 Deci dar pre care voieşte miluieşte, şi pre care voieşte împietreşte. 

19 îmi vei zice dar mie: Ce mă prihăneşte? Că voii lui cine poate sta împotrivă? 

20 Ci o omule, tu cine eşti, care răspunzi împotriva lui Dumnezeu? Au doară va zice făptura celui ce 
o a făcut pre ea: Căci m-ai făcut aşa? 

21 Au nu are putere olarul preste lut, ca dintru aceeaşi frământătură să facă un vas de cinste, iar altul 
de necinste? 

22 Iar dacă vrând Dumnezeu să-şi arate mânia, şi să-şi descopere puterea sa, a suferit (a adus) întru 
multă răbdare vase ale mâniei gătite spre pieire; 

23 Şi ca să-şi arate bogăţia slavei sale spre vase ale milei, care a gătit mai înainte spre slavă. 

24 Pre care ne-a şi chemat pre noi, nu numai din Iudei, ci şi din neamuri. 

25 Precum la Osie zice: Chema-voi pre cel nu este norodul meu, norodul meu; şi pre cea neiubită, 
iubită. 

26 Şi va fi, în locul unde s-a zis lor: Nu norodul meu sunteţi voi, acolo se vor chema fii lui 
Dumnezeu celui viu. 

27 Iar Isaia strigă pentru Israil: De va fi numărul fiilor lui, Israil ca nisipul mării, rămăşiţa se va 
mântui. 

28 Pentru că cuvânt săvârşind şi scurtând întru dreptate, că cuvânt scurt va face Domnul pre 
pământ. 

29 Şi precum a zis mai înainte Isaia: De nu ne-ar fi lăsat nouă Domnul Savaot sămânţă, ca Sodoma 
ne-am fi făcut, şi cu Gomora ne-am fi asemănat. 

30 Ce dar vom zice? Că neamurile care nu umblau după dreptate au ajuns dreptatea, însă dreptatea 
care este din credinţă. 

31 Iar Israil umblând după legea dreptăţii, la legea dreptăţii nu a ajuns. 

32 Pentru ce? Căci nu din credinţă, ci ca din faptele legii; că s-au poticnit de piatra poticnirii. 

33 Precum este scris: Iată, pun în Sion piatră de poticnire, şi piatră de sminteală, şi tot cel ce va 
crede întru ea, nu se va ruşina. 

1 Fraţilor, bunăvoinţa inimii mele, şi rugăciunea cea către Dumnezeu, pentru Israil este spre 
mântuire. 

2 Că mărturisesc lor, că dragostea lui Dumnezeu au, ci nu dupre cunoştinţă. 

3 Că neştiind dreptatea lui Dumnezeu, şi căutând să îşi pună dreptatea lor, dreptăţii lui Dumnezeu 
nu s-au supus. 

4 Că sfârşitul legii este Hristos, spre îndreptare tot celui ce crede. 

5 Că Moise scrie de dreptatea care este din lege, că omul care face acelea, viu va fi într-însele. 

6 Iar dreptatea cea din credinţă, aşa zice: Să nu zici întru inima ta: Cine se va sui în cer? Adică să 
pogoare pre Hristos. 

7 Sau cine se va pogorî întru adânc? Adică să ridice pre Hristos din morţi. 

8 Dar ce zice Scriptura? Aproape este de tine cuvântul în gura ta, şi întru inima ta; adică cuvântul 
credinţei care propovăduim. 

9 Că de vei mărturisi cu gura ta pre Domnul Iisus, şi vei crede întru inima ta, că Dumnezeu l-a 
ridicat pre el din morţi, te vei mântui. 

10 Că cu inima se crede spre dreptate, iar cu gura se mărturiseşte spre mântuire. 

11 Că zice Scriptura: Tot cel ce crede întru el nu se va ruşina. 

12 Că nu este osebire Iudeului şi Elinului; pentru că acelaşi este Domnul tuturor, care îmbogăţeşte 
pre toţi cei ce-1 cheamă pre el. 

13 Că tot oricare va chema Numele Domnului se va mântui. 

14 Cum dar vor chema întru carele nu au crezut? Şi cum vor crede, de carele nu au auzit? Şi cum 
vor auzi, fără de propovăduitor? 

15 Şi cum vor propovădui, de nu se vor trimite? Precum este scris: Cât sunt de frumoase picioarele 
ale celor ce bine vestesc pacea, ale celor ce bine vestesc cele bune. 

16 Ci nu toţi au ascultat Evanghelia; că Isaia zice: Doamne, cine a crezut auzului nostru? 

17 Deci credinţa este din auz, iar auzul prin cuvântul lui Dumnezeu. 

18 Ci zic: Au doară nu au auzit? Ci în tot pământul a ieşit vestirea lor, şi la marginile lumii cuvintele 
lor. 

19 Ci zic: Au nu a cunoscut Israil? întâi Moise zice: Eu voi întărâta pre voi spre cel ce nu este neam, 
spre neam neînţelegător voi mânia pre voi. 

20 Iar Isaia îndrăzneşte şi zice: Aflatu-m-am celor ce nu mă caută pre mine, arătatu-m-am celor ce 
nu întreabă de mine. 

21 Iar către Israil zice: Toată ziua am întins mâinile mele către norodul cel neascultător, şi împotrivă 
grăitor. 

1 Zic drept aceea: Au doar a lepădat Dumnezeu pre norodul său? Să nu fie; că şi eu Israilitean sunt 
din sămânţa lui Avraam, din neamul lui Veniamin. 

2 Nu a lepădat Dumnezeu pre norodul său, pre carele mai înainte a cunoscut. Au nu ştiţi de Ilie ce 
zice Scriptura? Cum se roagă lui Dumnezeu împotriva lui Israil zicând: 

3 Doamne, pre Prorocii tăi au omorât, şi Oltarele tale au surpat, şi eu am rămas singur, şi caută 




sufletul meu. 

4 Dar ce îi zice lui Dumnezeescul răspuns? Lăsatu-mi-am mie şapte mii de bărbaţi care nu şi-au 
plecat genunchiul înaintea lui Baal. 

5 Aşadar şi în vremea aceasta rămăşiţă (lăsare) dupre alegerea Darului s-a făcut. 

6 Şi de este dupre Dar, de aceea nu este din fapte; că apoi darul nu ar fi dar; iar de este din fapte, de 
aceea nu este Darul, că apoi fapta nu ar fi faptă. 

7 Ce dar? Ce căuta Israil, aceea nu a nimerit, iar alegerea a nimerit, iar ceilalţi s-au împietrit. 

8 Precum este scris: Datu-le-a lor Dumnezeu duh de umilinţă (împietrire), ochi ca să nu vază, şi 
urechi ca să nu audă până în ziua de astăzi. 

9 Şi David zice: Facă-se masa lor spre cursă, şi spre laţ şi spre sminteală, şi spre răsplătire lor. 

10 Intunece-se ochii lor ca să nu vază, şi spinarea lor de tot o gârboveşte. 

11 Zic drept aceea, au doară s-au poticnit ca să cadă? Să nu fie; ci prin poticnirea lor mântuire s-a 
făcut neamurilor, ca să râvnească pre ele. 

12 Şi de vreme ce poticnirea lor este bogăţie lumii, şi împuţinarea lor bogăţie neamurilor, cu cât mi 
mult plinirea lor? 

13 Că vouă zic neamurilor, întrucât sunt eu neamurilor Apostol, slujba mea o slăvesc. 

14 Că doară aş face trupul meu să râvnească, şi să mântuiesc pre vreunii dintr-înşii. 

15 Că de este lepădarea lor împăcare lumii, ce alt este luarea, fără numai viaţă din morţi? 

16 Că de este pârga (începătura) sfântă, este şi frământătura; şi de este rădăcina sfântă, sunt şi 
ramurile. 

17 Iar de s-au şi frânt unele din ramuri, iar tu măslin sălbatec fiind te-ai altoit întru ele, şi părtaş 
rădăcinii şi grăsimei măslinului te-ai făcut, 

18 Nu te lăuda asupra ramurilor, iar de te lauzi, nu porţi tu pre rădăcină, ci rădăcina pre tine. 

19 Dar vei zice: Frântu-s-au ramurile ca să mă altoiesc eu. 

20 Bine, pentru necredinţa s-au frânt, iar tu pentru credinţa stai; nu te înălţa cu mintea, ci te teme. 

21 Că de nu a părtinit Dumnezeu ramurilor celor fireşti, nu cumva şi ţie să nu-ţi părtinească. 

22 Vezi dar bunătatea, şi nepărtinirea (asprimea) lui Dumnezeu: Spre cei ce au căzut nepărtinire, iar 
spre tine bunătate, de vei rămânea în bunătate; de vreme ce şi tu te vei tăia. 

23 Şi aceia iarăşi, de nu vor rămânea în necredinţă, se vor altoi; că puternic este Dumnezeu iarăşi 
să-i altoiască pre ei. 

24 Că dacă tu din măslinul cel din fire sălbatec te-ai tăiat, şi afară de fire te-ai altoit în măslin bun, 
cu cât mai vârtos aceştia care sunt dupre fire, se vor altoi întru al lor măslin. 

25 Pentru că nu voiesc ca să nu ştiţi voi fraţilor taina aceasta (ca să nu fiţi întru voi singuri 
înţelepţi), că orbire din partea lui Israil s-a făcut, până ce va intra plinirea neamurilor. 

26 Şi aşa tot Israilul se va mântui, precum este scris: Veni-va din Sion cel ce izbăveşte, şi va 
întoarce necurăţiile (păgânătăţile) de la Iacov. 

27 Şi aceasta este lor cea de la mine făgăduinţă, când voi lua păcatele lor. 

28 Dupre Evanghelie cu adevărat vrăjmaşi sunt pentru voi, iar după alegere iubiţi pentru părinţi. 

29 Că fără căinţă sunt darurile şi chemarea lui Dumnezeu. 

30 Că precum şi voi oarecând nu aţi crezut lui Dumnezeu, iar acum v-aţi miluit prin necredinţa 
acestora, 




31 Aşa şi aceştia acum nu au crezut întru mila voastră, ca şi ei să se miluiască. 

32 Că a încuiat Dumnezeu pre toţi întru necredinţă, ca pre toţi să-i miluiască. 

33 O adâncul bogăţiei, şi al înţelepciunii, şi al ştiinţei lui Dumnezeu! Cât sunt de necercate 
judecăţile lui, şi neurmate căile lui! 

34 Că cine a cunoscut gândul Domnului? Sau cine s-a făcut lui sfetnic? 

35 Sau cine i-a dat mai-nainte lui, şi i se va răsplăti lui? 

36 Că dintr-însul şi printr-însul întru dânsul sunt toate, aceluia Slava în veci Amin. 

1 Rogu-vă dar pre voi fraţilor, pentru îndurările lui Dumnezeu: Să vă puneţi înainte trupurile voastre 
jertfă vie, sfântă, bineplăcută lui Dumnezeu, slujba voastră cea cuvântătoare. 

2 Şi să nu vă asemănaţi (închipuiţi) chipului veacului acestuia, ci să vă schimbaţi la faţă, întru 
înnoirea minţii voastre, ca să cunoaşteţi voi, care este voia lui Dumnezeu cea bună şi plăcută şi 
deplin. 

3 Că zic prin darul ce mi s-a dat mie, tuturor celor ce sunt între voi, a nu cugeta înalt afară decât li 
se cade a cugeta, ci a cugeta spre a fi cu mintea întreagă, precum fieştecăruia a împărţit Dumnezeu 
măsura credinţei. 

4 Că precum intr-un trup multe mădulări avem, şi mădulările nu au toate o lucrare. 

5 întru acestaşi chip şi cei mulţi un trup suntem întru Hristos, iar fieştecare, unul altuia mădulare. 

6 Şi având daruri de multe feluri dupre darul care este dat nouă; ori prorocie dupre măsura credinţei; 

7 Ori slujbă întru slujbă; ori cela ce învaţă întru învăţătură. 

8 Ori cel ce mângâie întru mângâiere, cel ce dăruieşte întru nevicleşug, cel ce este ispravnic întru 
osârdie, cel ce miluieşte întru buna voinţă. 

9 Dragostea nefăţamică, urând răul, şi lipindu-vă de lucrul bun. 

10 Cu dragoste frăţească unul pre altul iubind, cu cinstea unul pre altul mai mare făcând. 

11 Cu osârdia nelenevoşi, cu duhul arzând, Domnului slujind. 

12 întru nădejde bucurându-vă, întru necaz răbdând, întru rugăciune îngăduind. 

13 în trebuinţele sfinţilor părtaşi fiind, iubirea de străini urmând. 

14 Binecuvântaţi pre cei ce vă gonesc pre voi, binecuvântaţi şi nu osândiţi. 

15 Bucura-ţi-vă cu cei ce se bucură, şi plângeţi cu cei ce plâng. 

16 Aceeaşi unul către altul cugetând, nu cele înalte cugetând, ci cu cei smeriţi împreună purtându- 
vă; nu fiţi înţelepţi întru voi înşivă. 

17 Nimănui rău pentru rău răsplătind, făcând purtare de grijă de cele bune înaintea tuturor 
oamenilor. 

18 De este cu putinţă în cât este despre voi, cu toţi oamenii având pace. 

19 Nu vă izbândiţi singuri vouă iubiţilor, ci daţi loc mâniei. Că scris este: A mea este izbânda, eu 
voi răsplăti, zice Domnul. 

20 Drept aceea de flămânzeşte vrăjmaşul tău, dă-i lui pâine, de însetează, adapă-1 pre el; că aceasta 
făcând, cărbuni de foc grămădeşti pe capul lui. 




21 Nu te birui de rău; ci biruieşte cu binele pre rău. 

1 Tot sufletul stăpânirilor celor mai înalte să se supuie; că nu este stăpânire fără numai de la 
Dumnezeu; şi stăpâniile care sunt, de la Dumnezeu sunt rânduite. 

2 Pentru aceea cela ce se împotriveşte stăpânirii, rânduielii lui Dumnezeu se împotriveşte; şi care se 
împotrivesc, judecată îşi vor lua loruşi. 

3 Că dregătorii nu sunt frică faptelor celor bune, ci celor rele; iară voieşti să nu-ţi fie frică de 
stăpânire? Fă bine, şi vei avea laudă de la dânsa. 

4 Că slujitor al lui Dumnezeu este ţie spre bine; iar de faci rău, teme-te. Că nu în zadar poartă sabia, 
că slujitor al lui Dumnezeu este, izbânditor spre mânie celui ce face răul. 

5 Pentru aceea trebuie să vă supuneţi, nu numai pentru mânia ci şi pentru ştiinţa. 

6 Că pentru aceasta şi dajdii daţi, că slujitori ai lui Dumnezeu sunt, spre însăşi aceasta 
îndeletnicindu-se. 

7 Daţi dar tuturor cele ce sunt cu datorie; celui cu dajdia, dajdie; celui cu dijma, dijmă; celui cu 
frica, frică; celui cu cinstea, cinste. 

8 Nimănui cu nimic nu fiţi datori, fără numai cu a iubi unul pre altul; că cel ce iubeşte pre altul, 
legea a plinit. 

9 Pentru că aceea, adică, să nu curveşti, să nu ucizi, să nu furi, să nu fii mărturie mincinoasă, să nu 
pofteşti, şi ori care altă poruncă, întru acest cuvânt se cuprinde: Adică, să iubeşti pre vecinul tău ca 
însuţi pre tine. 

10 Dragostea nu lucrează rău vecinului, drept aceea plinirea legii este dragostea. 

11 Şi aceasta, ştiind vremea, că acum vreme este noi din somn să ne sculăm. Că mai aproape este 
nouă mântuirea acum, decât când am crezut. 

12 Că noaptea a trecut, iar ziua s-a apropiat; să lepădăm dar lucrurile întunericului, şi să ne 
îmbrăcăm în arma luminii. 

13 Ca ziua cu bun chip să umblăm, nu în ospeţe, şi în beţii, nu întru curvii, şi întru faptele de ruşine, 
nu întru pricire de pizmă. 

14 Ci vă îmbrăcaţi întru Domnul nostru Iisus Hristos, şi purtarea de grijă a trupului să nu o faceţi 
spre pofte. 

1 Şi pre cel slab întru credinţă primiţi-1, nu întru îndoirea gândurilor. 

2 Că unul crede că va mânca toate, iar cel slab legume mănâncă. 

3 Cel ce mănâncă pre cel ce nu mănâncă să nu îl defăimeze; şi cel ce nu mănâncă, pre cel ce 
mănâncă să nu îl osândească. Că Dumnezeu l-a primit pre dânsul. 

4 Tu cine eşti care judeci pre sluga străină? Domnului său stă sau cade; şi va sta, că Puternic este 
Dumnezeu a-1 pune pre dânsul să stea. 

5 Unul judecă zi peste zi, iar altul judecă în toate zilele, fieştecare întru a sa minte să se adevereze. 




6 Cel ce socoteşte ziua, Domnului socoteşte; şi cel ce nu socoteşte ziua, Domnului nu o socoteşte; şi 
cel ce mănâncă, Domnului mănâncă, că mulţumeşte lui Dumnezeu. Şi cel ce nu mănâncă, Domnului 
nu mănâncă, şi mulţumeşte lui Dumnezeu. 

7 Că nimenea din noi lui-şi viază, şi nimenea lui-şi moare. 

8 Că de viem, Domnului viem; şi de murim, Domnului murim. Deci sau de viem, sau de murim, ai 
Domnului suntem. 

9 Că spre aceasta Hristos şi a murit, şi a înviat, şi a vieţuit, ca să stăpânească şi pre cei morţi şi pre 
cei vii. 

10 Dar tu ce judeci pre fratele tău? Sau şi tu ce defăimezi pre fratele tău? Că toţi vom să stăm 
înaintea Judecăţii lui Hristos. 

11 Pentru că scris este: Viu sunt eu, zice Domnul, că mie se va pleca tot genunchiul, şi toată limba 
se va mărturisi lui Dumnezeu. 

12 Deci dar fieştecarele din noi, de sine îşi va da seama înaintea lui Dumnezeu. 

13 Deci mai mult să nu judecăm unul pre altul; ci aceasta mai vârtos să judecaţi, ca să nu puneţi 
împiedicare fratelui sau sminteală. 

14 Ştiu şi bine adeverit sunt în Hristos Iisus: Că nimic nu este spurcat prin sine fără numai celui ce i 
se pare a fi ceva spurcat, aceluia este spurcat. 

15 Iar de se mâhneşte fratele tău pentru bucate, iată nu umbli după dragoste; nu pierde cu bucatele 
tale pre acela, pentru care Hristos a murit. 

16 Ca să nu se hulească dar lucrul vostru cel bun. 

17 Că nu este împărăţia lui Dumnezeu mâncare şi băutură; ci dreptate şi pace, şi bucurie întru 
Duhul Sfânt. 

18 Că cel ce întru acestea slujeşte lui Hristos, bineplăcut este lui Dumnezeu, şi ales la oameni. 

19 Deci cele ce sunt ale păcii să le unnăm, şi cele ce sunt spre zidirea unuia către altul. 

20 Pentru mâncare nu strica lucrul lui Dumnezeu, că toate sunt curate; ci rău este omului celui ce 
prin sminteală mănâncă. 

21 Bine este a nu mânca carne, nici a bea vin, nici de care fratele tău se sminteşte, sau se poticneşte, 
sau se slăbeşte. 

22 Tu credinţă ai: întru tine însuţi să o aibi, înaintea lui Dumnezeu. Fericit este cel ce nu se judecă 
pre sine întru ceea ce alege. 

23 Iar cel ce se îndoieşte cu gândul, dacă mănâncă, se osândeşte; pentru că nu este din credinţă, şi 
tot ce nu este din credinţă, păcat este. 

1 Şi datori suntem noi cei tari să purtăm slăbiciunile celor neputincioşi, şi nu nouă să plăcem. 

2 Ci fieştecarele din noi să facă spre plăcere vecinului întru bine, spre zidire. 

3 Că şi Hristos nu luişi singur a făcut spre plăcere; ci precum este scris: Ocările celor ce te ocărăsc 
pre tine au căzut preste mine. 

4 Căci câte s-au scris mai-nainte, spre învăţătura noastră s-au scris; ca prin răbdare şi mângâierea 
Scripturilor nădejde să avem. 




5 Iar Dumnezeul răbdării şi al mângâierii să dea vouă aceiaşi să gândiţi între voi întru Hristos Iisus. 

6 Ca toţi intr-un suflet cu o gură să slăviţi pre Dumnezeu, şi Tatăl Domnului nostru Iisus Hristos. 

7 Deci dar primiţi unii pre alţii, precum şi Hristos a primit pre voi întru slava lui Dumnezeu. 

8 Şi zic (eu) că Iisus Hristos a fost slujitor tăierii împrejur pentru adevărul lui Dumnezeu, ca să 
întărească făgăduinţele părinţilor. 

9 Iar neamurilor pentru milă, să proslăvească pre Dumnezeu; precum este scris: Pentru acesta mă 
voi mărturisi ţie întru neamuri Doamne, şi Numelui tău voi cânta. 

10 Şi iarăşi zice: Veseliţi-vă neamuri cu norodul lui. 

11 Şi iarăşi: Lăudaţi pre Domnul toate neamurile, lăuda-ţi-1 pre el toate noroadele. 

12 Şi iarăşi Isaia zice: Fi-va rădăcina lui lesei, şi cel ce se va scula să stăpânească pre neamuri, întru 
acela neamurile vor nădăjdui. 

13 Iar Dumnezeul nădejdii să vă umple pre voi de toată bucuria şi pacea crezând, spre a prisosi voi 
întru nădejde cu puterea Duhului Sfânt. 

14 Şi adeverit sunt şi eu însumi fraţii mei pentru voi, că şi voi plini sunteţi de bunătate, plini de 
toată ştiinţa, putând şi unii pre alţii a vă învăţa. 

15 Şi mai cu îndrăzneală am scris vouă fraţilor din parte, ca cum v-aş mai aduce aminte vouă: 
Pentru darul ce mi s-a dat mie de la Dumnezeu. 

16 Ca să fiu eu slujitor lui Iisus Hristos întru neamuri, cu slujbă sfântă lucrând Evanghelia lui 
Dumnezeu; ca să fie jertfa (aducerea) neamurilor bine primită, sfinţită întru Duhul Sfânt. 

17 Drept aceea am laudă întru Hristos Iisus, întru cele ce sunt către Dumnezeu. 

18 Că nu voi cuteza a zice ceva din cele ce nu a lucrat Hristos prin mine, spre ascultarea neamurilor 
cu cuvântul şi cu fapta. 

19 întru puterea semnelor, şi a minunilor, întru puterea Duhului lui Dumnezeu; aşa încât din 
Ierusalim şi împrejur până la Iliric, am plinit Evanghelia lui Hristos. 

20 Şi aşa m-am nevoit bine a vesti, nu unde s-a numit Hristos, ca să nu zidesc pre temelie străină. 

21 Ci precum este scris: Cărora nu s-a vestit pentru dânsul, îl vor vedea; şi care nu au auzit, vor 
înţelege. 

22 Pentru aceea mă şi opream de multe ori a veni la voi. 

23 Iar acum ne mai având loc întru aceste laturi, şi dorinţă având a veni către voi de mulţi ani, 

24 Când voi merge în Spania, voi veni la voi, că am nădejde trecând pre acolo să vă văd pre voi, şi 
de voi să mă petrec acolo, după ce mă voi sătura mai-nainte de voi din parte. 

25 Iar acum merg în Ierusalim slujind sfinţilor. 

26 Că bine a voit Macedonia şi Ahaia a face o împărtăşire oarecare la săracii sfinţilor care sunt în 
Ierusalim. 

27 Că bine au voit, şi datori sunt lor. Că de vreme ce întru cele duhovniceşti ale lor s-au împărtăşit 
neamurile, datori sunt şi întru cele trupeşti a le sluji lor. 

28 Aceasta dar săvârşind, şi pecetluind lor roada aceasta, voi merge prin voi în Spania. 

29 Şi ştiu că venind către voi, întru plinirea blagosloveniei Evangheliei lui Hristos voi veni. 

30 Şi vă rog pre voi fraţilor, pentru Domnul nostru Iisus Hristos, şi pentru dragostea Duhului, ca 
împreună cu mine să vă nevoiţi, întru rugăciuni pentru mine către Dumnezeu. 

31 Ca să mă izbăvesc de cei neascultători în Iudeea, şi ca să fie slujba mea în Ierusalim bine primită 




sfinţilor. 

32 Ca cu bucurie să viu la voi prin voia lui Dumnezeu, şi să mă odihnesc împreună cu voi. 

33 Iar Dumnezeul păcii cu voi cu toţi, Amin. 

1 Şi laud (încredinţez) vouă pre Fibi sora noastră, care este slujitoare Bisericii din Kegxrees. 

2 Ca să o primiţi pre ea întru Domnul dupre vrednicia sfinţilor, şi să-i fiţi ajutători ei întru tot lucrul 
orice ar pofti de la voi, că şi aceasta ajutătoare a fost multora şi mie însumi. 

3 Spuneţi închinăciune Priscilei şi lui Ahila, celor împreună cu mine lucrători întru Hristos Iisus. 

4 Care pentru sufletul meu gramaj ii lor şi-au pus, cărora nu numai eu singur mulţumesc, ci şi toate 
Bisericile neamurilor, şi Bisericii celei din casa lor. 

5 Spuneţi închinăciune lui Epenet iubitului meu, care este pârga Ahaiei întru Hristos. 

6 Spuneţi închinăciune Mariamii, care mult s-a ostenit pentru noi. 

7 Spuneţi închinăciune lui Andronic şi lui Iunie radelor mele şi soţiilor mele în robie, care sunt 
vestiţi între Apostoli, care şi mai înainte de mine au fost întru Hristos. 

8 Spuneţi închinăciune lui Amplie iubitului meu în Domnul. 

9 Spuneţi închinăciune lui Urban celui împreună cu noi lucrător întru Hristos, şi lui Stahie, iubitului 
meu. 

10 Spuneţi închinăciune lui Apelan, celui ales întru Hristos. Spuneţi închinăciune celor ce sunt din 
ai lui Aristobul. 

11 Spuneţi închinăciune lui Irodion, radei mele. Spuneţi închinăciune celor ce sunt din ai lui Narcis, 
care sunt întru Domnul. 

12 Spuneţi închinăciune Trifenii şi Trifoasei, care s-au ostenit întru Domnul. Spuneţi închinăciune 
Persidei iubitei, care mult s-a ostenit întru Domnul. 

13 Spuneţi închinăciune lui Ruf celui ales întru Domnul, şi mumei lui şi a mea. 

14 Spuneţi închinăciune lui Asingrit, lui Flegont, lui Erman, lui Patrova, lui Ermin, şi fraţilor celor 
ce sunt împreună cu ei. 

15 Spuneţi închinăciune lui Filolog, şi Iuliei, lui Nirea, şi surorii lui, şi lui Olimpan, şi tuturor 
sfinţilor celor împreună cu ei. 

16 Inchina-ţi-vă unul altuia cu sărutare sfântă. Inchină-se vouă Bisericile lui Hristos. 

17 Şi vă rog pre voi fraţilor, să vă păziţi de cei ce fac împerecheri şi smintele împotriva învăţăturii 
care voi v-aţi învăţat; şi vă feriţi de ei. 

18 Că unii ca aceia Domului nostru Iisus Hristos nu slujesc, ci pântecelui lor; şi prin cuvinte bune, 
şi prin cuvântare de bine înşală inimile celor proşti. 

19 Că ascultarea voastră la toţi a ajuns, şi mă bucur drept aceea de voi, şi voiesc să fiţi înţelepţi spre 
bine, şi proşti spre rău. 

20 Iar Dumnezeul păcii să zdrobească pre satana sub picioarele voastre curând; Darul Domnului 
nostru Iisus Hristos cu voi. 

21 Inchină-se vouă Timotei cel împreună cu mine lucrător, şi Lucie, şi Iason, şi Sosipatra radele 
mele. 




22 închinu-mă vouă şi eu Tertie, cel ce am scris cartea întru Domnul. 

23 Inchină-se vouă Gae, gazda mea şi a toată adunarea; închină-se vouă Erast dregătorul cetăţii, şi 
Kuart fratele. 

24 Darul Domnului nostru Iisus Hristos cu voi cu toţi, Amin. 

25 Iar celui ce poate să vă întărească pre voi după Evanghelia mea, şi propovăduirea lui Iisus 
Hristos, după descoperirea tainei care din anii vecilor era tăcută, 

26 Iar acum s-a arătat, şi prin Scripturile Prorocilor, dupre Porunca veşnicului Dumnezeu, spre 
ascultarea credinţei, întru toate neamurile s-a cunoscut. 

27 Unuia prea înţeleptului Dumnezeu, prin Iisus Hristos; căruia slava în veci, Amin.+ Către 
Romani, s-a scris de Ia Corint, prin Fibi diaconiţa Bisericii celei din Kergxrees. 



1 Corinteni 1 



1 Pavel, chemat Apostol al lui Iisus Hristos, prin voia lui Dumnezeu, şi Sosten fratele. 

2 Bisericii lui Dumnezeu, care este în Corint, celor sfinţiţi întru Hristos Iisus, celor chemaţi sfinţi, 
împreună cu toţi cei ce cheamă Numele Domnului nostru Iisus Hristos, în tot locul, şi al lor şi al 
nostru. 

3 Dar vouă şi pace de la Dumnezeu Tatăl nostru, şi de la Domnul Iisus Hristos. 

4 Mulţumesc Dumnezeului meu pururea pentru voi, pentru Darul lui Dumnezeu ce s-a dat vouă 
întru Hristos Iisus. 

5 Că întru toate v-aţi îmbogăţit întru dânsul, în tot cuvântul, şi în toată ştiinţa. 

6 Precum mărturisirea lui Hristos s-a adeverit întru voi. 

7 Cât a nu fi lipsiţi voi nici întru un dar, aşteptând descoperirea Domnului nostru Iisus Hristos. 

8 Care va şi întări pre voi până la sfârşit nevinovaţi, în ziua Domnului nostru Iisus Hristos. 

9 Credincios este Dumnezeu, prin care v-aţi chemat spre împărtăşirea Fiului său, Iisus Hristos 
Domnului nostru. 

10 Şi vă rog pre voi fraţilor pentru Numele Domnului nostru Iisus Hristos, ca toţi să grăiţi aceeaşi, 
şi să nu fie între voi împerecheri; ci să fiţi întemeiaţi intr-un gând şi într-o înţelegere. 

11 Pentru că mi s-a arătat mie pentru voi fraţii mei, de la cei ce sunt ai lui Cloe, că priciri sunt între 
voi. 

12 Şi zic aceasta, că fieştecare din voi zice: Eu sunt al lui Pavel, iar eu al lui Apolo, iar eu al lui 
Kefa, iar eu al lui Hristos. 

13 Au doară s-a împărţit Hristos? Au Pavel s-a răstignit pentru voi? Sau întru numele lui Pavel v-aţi 
botezat? 

14 Mulţumesc lui Dumnezeu că nici pre unul din voi nu am botezat, fără numai pe Crisp şi pe Gae. 

15 Ca să nu zică cineva, că întru numele meu am botezat. 

16 Botezat-am şi casa lui Ştefana; iar mai mult nu ştiu să fi botezat pre altcineva. 

17 Că nu m-a trimis pre mine Hristos să botez, ci să binevestesc, nu întru înţelepciunea cuvântului, 
ca să nu se facă înzadarnică Crucea lui Hristos. 



18 Pentru că cuvântul Crucii celor pieritori nebunie este, iar nouă celor ce ne mântuim, Puterea lui 
Dumnezeu este. 




19 Că scris este: Pierde-voi înţelepciunea înţelepţilor, şi ştiinţa celor ştiutori o voi lepăda. 

20 Unde este înţeleptul? Unde este cărturarul? Unde este întrebătorul veacului acestuia? Au nu a 
făcut nebună Dumnezeu înţelepciunea lumii acesteia? 

21 Că de vreme ce întru înţelepciunea lui Dumnezeu nu a cunoscut lumea prin înţelepciune pre 
Dumnezeu, bine a voit Dumnezeu prin nebunia propovăduirii a mântui pre cei ce cred. 

22 Pentru că şi Iudeii semn cer, şi Elinii înţelepciune caută. 

23 Iar noi propovăduim pre Hristos cel răstignit, Iudeilor adică sminteală, iar Elinilor nebunie. 

24 Iar aceloraşi singuri celor chemaţi iudeilor şi elinilor, pre Hristos Puterea lui Dumnezeu, şi 
înţelepciunea lui Dumnezeu. 

25 Că ce este nebun al lui Dumnezeu, mai înţelept decât oamenii este; şi ce este slab al lui 
Dumnezeu, mai tare decât oamenii este. 

26 Că vedeţi chemarea voastră fraţilor, că nu sunt mulţi înţelepţi după trup, nu sunt mulţi puternici, 
nu sunt mulţi de bun neam. 

27 Ci cele nebune ale lumii a ales Dumnezeu, ca pre cei înţelepţi să-i ruşineze; şi cele slabe ale 
lumii a ales Dumnezeu, ca să ruşineze pre cele tari. 

28 Şi cele de neam prost, şi nebăgate în seamă ale lumii a ales Dumnezeu, şi cele ce nu sunt, ca pre 
cele ce sunt să strice. 

29 Ca să nu se laude nici un trup înaintea lui Dumnezeu. 

30 Şi dintru dânsul voi sunteţi întru Hristos Iisus, carele s-a făcut nouă înţelepciune de la 
Dumnezeu, şi dreptate, şi sfinţire, şi izbăvire. 

31 Ca precum este scris: Cel ce se laudă, întru Domnul să se laude. 



1 Corinteni 2 



1 Şi eu venind la voi fraţilor, venit-am nu întru înălţarea cuvântului şi a înţelepciunii vestind vouă 
mărturisirea lui Dumnezeu. 

2 Că nu am judecat a şti ceva întru voi, fără numai pre Iisus Hristos, şi pre acesta răstignit. 

3 Şi eu întru slăbiciune, şi întru frică, şi întru cutremur mare am fost la voi. 

4 Şi cuvântul meu, şi propovăduirea mea nu era întru cuvinte îndemnătoare ale înţelepciunii 
omeneşti; ci întru arătarea Duhului, şi a puterii. 

5 Ca credinţa voastră să nu fie întru înţelepciunea oamenilor, ci întru Puterea lui Dumnezeu. 

6 Şi înţelepciune grăim întru cei desăvârşit; însă înţelepciune nu a veacului acestuia, nici a domnilor 
veacului acestuia care sunt pieritori. 

7 Ci grăim înţelepciunea lui Dumnezeu întru Taina cea ascunsă, care o a rânduit Dumnezeu mai 
înainte de veci spre slava noastră. 

8 Care nimeni din domnii veacului acestuia o au cunoscut: Că de o ar fi cunoscut, nu ar fi răstignit 
pre Domnul Slavei. 

9 Şi precum este scris: Cele ce ochiul nu a văzut, şi urechea nu a auzit, şi la inima omului nu s-a 
suit, care a gătit Dumnezeu celor ce îl iubesc pre dânsul. 

10 Iar nouă ne-a descoperit Dumnezeu prin Duhul său: Că Duhul toate le cearcă, şi adâncurile lui 
Dumnezeu. 




11 Că cine ştie din oameni ale omului, fără numai duhul omului care este într-însul? Aşa şi ale lui 
Dumnezeu nimeni nu le ştie, fără numai Duhul lui Dumnezeu. 

12 Iar noi nu am luat duhul lumii, ci Duhul cel din Dumnezeu, ca să ştim cele ce sunt de la 
Dumnezeu dăruite nouă. 

13 Care şi grăim, nu întru cuvinte învăţate ale înţelepciunii omeneşti, ci întru cele învăţate ale 
Duhului Sfânt, cele duhovniceşti cu cele duhovniceşti asemănându-le. 

14 Iar omul cel sufletesc nu primeşte cele ce sunt ale Duhului lui Dumnezeu; că nebunie sunt lui, şi 
nu le poate înţelege, căci duhovniceşte se judecă. 

15 Iar cel duhovnicesc le judecă pre toate, iar el de nimenea nu se judecă. 

16 Că cine a cunoscut Gândul (Mintea) Domnului, carele să-l înveţe (îndrepteze) pre el? Iar noi 
avem Mintea lui Hristos. 



1 Corinteni 3 



1 Şi eu fraţilor nu am putut grăi vouă ca celor duhovniceşti, ci ca celor trupeşti. 

2 Ca pre nişte prunci întru Hristos, cu lapte pre voi v-am hrănit, iar nu cu bucate; că încă nu puteţi; 
ci încă nici acum nu puteţi, că încă trupeşti sunteţi. 

3 Căci când este între voi râvnire, şi prigonire, şi împerechere, au nu sunteţi trupeşti? Şi au nu dupre 
om umblaţi? 

4 Căci când zice cineva: Eu sunt al lui Pavel; şi altul: Eu sunt al lui Apolo; au nu sunteţi trupeşti? 

5 Cine dar este Pavel, şi cine este Apolo? Fără numai slujitori, prin care aţi crezut, fieştecăruia 
precum Domnul i-a dat. 

6 Eu am sădit, Apolo a udat, iar Dumnezeu a făcut creşterea. 

7 Pentru aceea nici cel ce sădeşte este ceva, nici cel ce udă, ci Dumnezeu cel ce dă creşterea. 

8 Iar cel ce sădeşte şi cel ce udă una sunt; şi fieştecare va lua plata sa după osteneala sa. 

9 Pentru că ai lui Dumnezeu împreună lucrători suntem; a lui Dumnezeu arătură, a lui Dumnezeu 
zidire sunteţi. 

10 Dupre darul lui Dumnezeu care este dat mie, ca un înţelept meşter mai mare temelie am pus, iar 
altul zideşte; însă fieştecare să socotească cum zideşte. 

11 Că altă temelie nimeni nu poate să pună, afară de ceia ce este pusă, carele este Iisus Hristos. 

12 Iar de zideşte cineva pre această temelie aur, argint, pietre scumpe, lemne, fân, trestie; 

13 Al fieştecăruia lucru arătat va fi; că ziua îl va arăta. Pentru că cu foc se va descoperi; şi al 
fieştecăruia lucru în ce chip va fi, focul îl va lămuri. 

14 Şi al căruia lucru va rămânea, care a zidit, plată va lua. 

15 Iar al căruia lucru va arde, se va păgubi; iar el însuşi se va mântui, însă aşa, ca prin foc. 

16 Au nu ştiţi că sunteţi casa lui Dumnezeu? Şi Duhul lui Dumnezeu locuieşte întru voi? 

17 De va strica cineva casa lui Dumnezeu, strica-l-va pe acela Dumnezeu; căci Casa lui Dumnezeu 
Sfântă este, care sunteţi voi. 

18 Nimeni pre sine să nu se înşele: De i se pare cuiva între voi că este înţelept în veacul acesta, 
nebun să se facă, ca să fie înţelept. 

19 Pentru că înţelepciunea lumii acesteia, nebunie este la Dumnezeu, că scris este: Cel ce prinde pre 




cei înţelepţi întru priceperea lor. 

20 Şi iarăşi: Domnul cunoaşte gândurile înţelepţilor, că sunt deşarte. 

21 Drept aceea nimenea să nu se laude între oameni, că toate ale voastre sunt. 

22 Ori Pavel, ori Apolo, ori Kefa, ori lumea, ori viaţa, ori moartea, ori acestea de acum, ori cele 
viitoare; toate ale voastre sunt. 

23 Iar voi, ai lui Hristos; iar Hristos, al lui Dumnezeu. 

1 Corinteni 4 



1 Aşa să ne socotească pre noi omul, ca pre nişte slugi ale lui Hristos, şi ispravnici ai tainelor lui 
Dumnezeu. 

2 Iar ceia ce se caută deacia întru ispravnici, ca credincios cineva să se afle. 

3 Iar mie prea puţin îmi este ca să mă judec de către voi, sau de ziuă omenească; ci nici însumi pre 
mine mă judec. 

4 Pentru că nimic pre mine nu mă ştiu vinovat; ci nu întru acesta m-am îndreptat. Iar cela ce mă 
judecă pre mine, Domnul este. 

5 Drept aceea mai-nainte de vreme nimic să nu judecaţi, până ce va veni Domnul; carele va şi 
lumina cele ascunse ale întunericului, şi va arăta sfaturile inimilor; şi atunci lauda va fi fieştecăruia 
de la Dumnezeu. 

6 Şi acestea fraţilor, le-am închipuit întru mine şi întru Apolo pentru voi, ca întru noi să vă învăţaţi, 
ca nu mai mult decât ce este scris să gândiţi; ca să nu vă mândriţi unul pentru altul împotriva 
celuilalt. 

7 Că cine te alege pre tine? Şi ce ai care nu ai luat? Iar dacă şi ai luat, ce te lauzi ca cum nu ai fi 
luat? 

8 Iată sătui sunteţi, iată v-aţi îmbogăţit, fără de noi aţi împărăţit; şi o de aţi fi împărăţit; ca şi noi 
împreună cu voi să împărăţim. 

9 Că mi se pare că Dumnezeu pre noi Apostolii cei mai de apoi ne-a arătat, ca pre nişte rânduiţi spre 
moarte. Pentru că priveală ne-am făcut lumii, şi îngerilor, şi oamenilor. 

10 Noi nebuni pentru Hristos, iar voi înţelepţi întru Hristos; noi slabi, iar voi tari; voi slăviţi, iar noi 
necinstiţi. 

11 Până în ceasul de acum, şi flămânzim, şi însetoşăm, şi suntem goi, şi pătimim, şi nu suntem 
aşezaţi. 

12 Şi ostenim lucrând cu mâinile noastre; ocărâţi fiind, grăim de bine; izgoniţi fiind, răbdăm. 

13 Huliţi, mângâiem; ca nişte gunoi ne-am făcut lumii, tuturor lepădătură până acum. 

14 Nu înfruntându-vă pre voi scriu acestea, ci ca pre nişte fii ai mei iubiţi învăţându-vă. 

15 Că de aţi avea zece mii de dascăli întru Hristos, dar nu mulţi părinţi; că întru Hristos Iisus prin 
Evanghlie eu v-am născut pre voi. 

16 Rogu-vă dar pre voi să fiţi mie următori, precum şi eu lui Hristos. 

17 Pentru acesta am trimis la voi pre Timotei, care este fiu al meu iubit, şi credincios întru Domnul, 
carele va aduce vouă aminte căile mele cele ce sunt întru Hristos, precum pretutindeni întru toată 
Biserica învăţ. 




18 Că nevenind la voi, s-au semeţit unii. 

19 Ci voi veni curând la voi, de va vrea Domnul, şi voi cunoaşte nu cuvântul celor ce s-au semeţit, 
ci puterea. 

20 Că nu este în cuvânt împărăţia lui Dumnezeu, ci întru putere. 

21 Ce voiţi? Cu toiag să viu la voi, sau cu dragoste, şi cu Duhul blândeţii? 

1 Corinteni 5 



1 Cu adevărat se aude între voi curvie, şi curvie ca aceea, care nici între păgâni nu se numeşte, ca să 
aibă cineva pre femeia tătâne-său. 

2 Şi voi v-aţi semeţit, şi nu mai bine aţi plâns, ca să se ridice din mijlocul vostru, cel ce a făcut fapta 
aceasta. 

3 Eu dar nefiind la voi cu trupul, iar cu Duhul fiind de faţă acolo, iată am judecat ca cum aş fi de 
faţă, pre cel ce a făcut aceasta aşa. 

4 întru Numele Domnului nostru Iisus Hristos, adunându-vă voi şi duhul meu, cu Puterea Domnului 
nostru Iisus Hristos, 

5 Să daţi pre unul ca acela satanei spre chinuirea trupului, ca duhul să se mântuiască în ziua 
Domnului Iisus. 

6 Nu este bună lauda voastră. Au nu ştiţi că puţin aluat toată frământătura dospeşte? 

7 Curăţiţi dar aluatul cei vechi, ca să fiţi frământătură nouă, precum sunteţi fără de aluat. Că Paştile 
noastre Hristos pentru noi s-a jertfit. 

8 Pentru aceea să prăznuim, nu întru aluatul cel vechi, nici întru aluatul răutăţii şi al vicleşugului; ci 
întru azimile curăţiei şi ale adevărului. 

9 Scris-am vouă în epistolie, să nu vă amestecaţi cu curvarii. 

10 Şi cu adevărat nu cu curvarii lumii acesteia, sau cu lacomii, sau cu răpitorii, sau cu slujitorii 
idolilor; de vreme ce ar fi trebui dar să ieşiţi din lumea aceasta. 

11 Iar acum am scris vouă, să nu vă amestecaţi, dacă vreunul numindu-se frate, va fi curvar, sau 
lacom, sau slujitor idolilor, sau ocărâtor, sau beţiv, sau răpitor, cu unul ca acesta nici să mâncaţi. 

12 Că ce îmi este mie a judeca pre cei din afară? Au nu pre cei dinlăuntru voi îi judecaţi? 

13 Iar pre cei din afară Dumnezeu îi va judeca. Şi scoateţi afară pre cel rău dintre voi înşivă. 



1 Corinteni 6 



1 Au doară îndrăzneşte cineva din voi, având vreo pâră împotriva altuia, a se judeca la cei nedrepţi, 
şi nu la cei sfinţi? 

2 Au nu ştiţi că sfinţii vor să judece lumea? Şi de se judecă întru voi lumea, nevrednici sunteţi de 
judecăţi mai mici. 

3 Au nu ştiţi că pre îngeri vom să judecăm, cu cât mai vârtos cele lumeşti? 

4 Deci de aveţi judecăţi lumeşti, pre cei nebăgaţi în seamă întru adunare, să-i puneţi să judece. 

5 Şi aceasta ca să vă ruşinaţi zic vouă; aşa nu este între voi înţelept nici unul, carele să poată judeca 
între fratele său? 




6 Ci frate cu frate se judecă, şi aceasta la necredincioşi? 

7 Deci dar cu adevărat păcat este vouă, căci judecăţi aveţi între voi. Pentru ce mai bine nu suferiţi 
strâmbătatea? Pentru ce mai bine nu răbdaţi paguba? 

8 Ci voi înşivă faceţi strâmbătate, şi aduceţi pagubă, şi mai vârtos fraţilor. 

9 Au nu ştiţi, că nedrepţii împărăţia lui Dumnezeu nu o vor moşteni? Nu vă înşelaţi: Nici curvarii, 
nici slujitorii idolilor, nici preacurvarii, nici malahenii, nici sodomenii, 

10 Nici furii, nici lacomii, nici beţivii, nici ocărâtorii, nici răpitorii, împărăţia lui Dumnezeu nu o 
vor moşteni. 

11 Şi acestea unii aţi fost; ci v-aţi spălat, ci v-aţi sfinţit, ci v-aţi îndreptat întru Numele Domnului 
Iisus, şi întru Duhul Dumnezeului nostru. 

12 Toate îmi sunt slobode, dar nu toate îmi sunt de folos; toate îmi sunt slobode, ci eu nu voi să fiu 
biruit de ceva. 

13 Bucatele pântecelui, şi pântecele bucatelor; iar Dumnezeu şi pre acela şi pre acelea va strica. Iar 
trupul nu curviei, ci Domnului, şi Domnul trupului. 

14 Iar Dumnezeu şi pre Domnul l-a sculat, şi pre noi ne va scula cu puterea sa. 

15 Dar nu ştiţi că trupurile voastre sunt mădulările lui Hristos? Deci dar pre mădulările lui Hristos 
le voi face mădulări ale curviei? Să nu fie. 

16 Au nu ştiţi că cel ce se lipeşte de curvă un trup este? Că vor fi, zice, amândoi un trup. 

17 Iar cel ce se lipeşte de Domnul, un duh este. 

18 Fugiţi de curvie. Că tot păcatul carele va face omul afară de trup este; iar cel ce curveşte, întru al 
său trup greşeşte. 

19 Au nu ştiţi că trupul vostru este lăcaş Duhului Sfânt ce locuieşte întru voi, pre carele îl aveţi de la 
Dumnezeu, şi nu sunteţi ai voştri? 

20 Că sunteţi cumpăraţi cu preţ. Proslăviţi dar pre Dumnezeu în trupul vostru, şi întru duhul vostru, 
care sunt ale lui Dumnezeu. 



1 Corinteni 7 



1 Iar pentru care mi-aţi scris: Bine este omului de femeie să nu se atingă. 

2 Iar pentru curvii, fieştecare să-şi aibă femeia sa, şi fieştecare să-şi aibă bărbatul său. 

3 Femeii bărbatul datornica dragoste să-i dea; aşijderea şi femeia bărbatului. 

4 Femeia trupul său nu îşi stăpâneşte, ci bărbatul; aşijderea şi bărbatul, trupul său nu îşi stăpâneşte, 
ci femeia. 

5 Să nu opriţi datoria unul altuia, fără numai din buna voinţă (cu învoială) la o vreme; ca să vă 
îndeletniciţi în post şi în rugăciune, şi iarăşi să vă împreunaţi, ca să nu vă ispitească pre voi satana 
pentru neînfrânarea voastră. 

6 Şi aceasta o zic vouă dupre sfat (pogorâre), iar nu dupre poruncă. 

7 Că voiesc ca toţi oamenii să fie precum şi eu; ci fieştecare are darul său de la Dumnezeu, unul aşa, 
iar altul întru alt chip. 

8 Iar zic celor necăsătoriţi şi văduvelor, bine este lor, de vor rămânea precum şi eu. 

9 Iar de nu se vor putea ţinea, să se căsătorească; că mai bine este să se căsătorească, decât să se 




aprindă. 

10 Iar celor căsătoriţi poruncesc nu eu, ci Domnul: Femeia de bărbat să nu se despartă. 

11 Iar de se va despărţi, să nu se mărite, sau să se împace cu bărbatul său; şi bărbatul pre femeie să 
nu o lase. 

12 Iar celorlalţi eu zic, nu Domnul: De are vreun frate femeie necredincioasă şi ea va voi să 
vieţuiască cu el, să nu o lase pre ea. 

13 Şi femeia de are bărbat necredincios, şi acela va voi să vieţuiască cu dânsa, să nu îl lase pre el. 

14 Pentru că se sfinţeşte bărbatul necredincios prin femeia (credincioasă), şi se sfinţeşte femeia 
necredincioasă, prin bărbat (credincios); că întru alt chip, feciorii voştri necuraţi ar fi, iar acum sfinţi 
sunt. 

15 Iar de se desparte cel necredincios, desparte-se; că nu este robit fratele, sau sora întru unele ca 
acestea, că spre pace ne-a chemat pre noi Dumnezeu. 

16 Că ce ştii, femeie, de îţi vei mântui bărbatul? Sau ce ştii, bărbate, de îţi vei mântui femeia? 

17 Fără numai fieştecăruia precum a împărţit Dumnezeu, şi fieştecare precum l-a chemat Domnul, 
aşa să umble; şi aşa întru toate Bisericile poruncesc. 

18 De este cineva chemat, fiind tăiat împrejur, să nu poftească (să nu se tragă) netăiere împrejur, 
întru netăiere împrejur cineva s-a chemat, să nu se taie împrejur. 

19 Tăierea împrejur nimic este, şi netăierea împrejur nimic este, ci paza poruncilor lui Dumnezeu. 

20 Fieştecare întru chemarea care s-a chemat, întru aceea să rămâie. 

21 Rob eşti chemat? Nu te griji, ci deşi poţi să fii slobod, mai mult te supune. 

22 Că cel ce este chemat întru Domnul rob, slobod Domnului este; aşijderea şi cel ce este chemat 
slobod, rob este lui Hristos. 

23 Cu preţ sunteţi cumpăraţi: Nu vă faceţi robi oamenilor. 

24 Fieştecare întru ce este chemat fraţilor, întru aceea să rămâie înaintea lui Dumnezeu. 

25 Iar pentru fecioare, porunca Domnului nu am, iar sfat dau, ca un miluit de la Domnul, a fi 
credincios. 

26 Socotesc dar că acest lucru este bun pentru aceasta de acum nevoie, că bine este omului aşa a fi. 

27 Legatu-te-ai cu femeie? Nu căuta dezlegare; Dezlegatu-te-ai de femeie? Nu căuta femeie. 

28 Iar de te-ai şi însurat, nu ai greşit; şi de s-a măritat fecioara, nu a greşit; dar necaz în trup vor 
avea unii ca aceştia; iar eu vă cruţ pre voi. 

29 Iar aceasta zic fraţilor, că vremea de acum scurtă este; că şi cei ce au femei, să fie ca şi cum nu ar 
avea. 

30 Şi cei ce plâng, ca cum nu ar plânge; şi cei ce se bucură, ca cum nu s-ar bucura; şi cei ce 
cumpără, ca cum nu ar stăpâni. 

31 Şi cei ce se folosesc cu lumea aceasta, ca cum nu s-ar folosi. Că trece chipul lumii acesteia. 

32 Şi voiesc ca voi fără de grijă să fiţi. Cel neînsurat grijeşte de ale Domnului, cum va plăcea 
Domnului. 

33 Iar cel ce s-a însurat grijeşte de ale lumii, cum va plăcea femeii. 

34 Se deosebeşte femeia şi fecioara; cea nemăritată se grijeşte de ale Domnului, cum va plăcea 
Domnului, ca să fie sfântă şi cu trupul, şi cu sufletul; iar cea măritată se grijeşte de ale lumii, cum 
va plăcea bărbatului. 




35 Şi aceasta spre al vostru folos zic, nu ca să vă pun vouă cursă, ci spre buna cuviinţă şi apropiere 
de Domnul fără sminteală (răspândire). 

36 Iar de i se pare cuiva că i se va face vreo necinste pentru fecioara sa, dacă îi trec tinereţele, şi aşa 
trebuie a se face, ce voieşte facă, nu greşeşte, mărită-se. 

37 Iar carele stă întemeiat în inimă, neavând nevoie, şi are stăpânire pentru a sa voie, şi aceasta a 
judecat întru inima sa, a păzi pre fecioara sa, bine face. 

38 Deci dar şi cel ce îşi mărită pre fecioara sa bine face; iar cel ce nu o mărită, mai bine face. 

39 Femeia legată este de lege, în câtă vreme trăieşte bărbatul ei; iar dacă va adormi bărbatul ei, 
slobodă este dupre care va vrea să se mărite, numai întru Domnul. 

40 Iar mai fericită este de va rămânea aşa, dupre sfatul meu; că mi se pare că şi eu am Duhul lui 
Dumnezeu. 



1 Corinteni 8 



1 Iar pentru cele ce se jertfesc idolilor, ştim, că toţi avem cunoştinţă, însă cunoştinţa face semeţ, iar 
dragostea zideşte. 

2 Iar de i se pare cuiva că ştie ceva, încă nimic nu a cunoscut, precum se cade a cunoaşte. 

3 Iar de iubeşte cineva pre Dumnezeu, acela cunoscut este de dânsul. 

4 Iar pentru mâncarea jertfelor idoleşti, ştim că idolul nimic nu este în lume; şi cum că nu este alt 
Dumnezeu fără numai unul. 

5 Pentru că deşi sunt care se zic dumnezei, ori în Cer, ori pre pământ, (precum sunt dumnezei mulţi, 
şi domni mulţi). 

6 Ci nouă un Dumnezeu este Tatăl, dintru care sunt toate, şi noi întru dânsul; şi unul Domnul Iisus 
Hristos prin care sunt toate, şi noi printr-însul. 

7 Ci nu este întru toţi cunoştinţa; iar oarecare cu ştiinţa idolului până acum, ca o jertfă idolească 
mănâncă, şi ştiinţa lor fiind slabă se spurcă. 

8 Iar mâncarea nu ne va pune pre noi înaintea lui Dumnezeu. Că nici de vom mânca ne prisoseşte, 
nici de nu vom mânca, ne lipseşte. 

9 Ci vedeţi ca nu cumva slobozenia voastră aceasta, să fie sminteală celor neputincioşi din fraţi. 

10 Că de te va vedea cineva pre tine cel ce ai cunoştinţă, şezând în capiştea idolilor, au nu ştiinţa lui 
slab fiind, se va întări ca să mănânce jertfele idoleşti? 

11 Şi va pieri fratele tău cel neputincios pentru cunoştinţa ta, pentru care Hristos a murit. 

12 Şi aşa greşind împrotiva fraţilor, şi bătând ştiinţa lor cea neputincioasă, împrotiva lui Hristos 
greşiţi. 

13 Pentru aceea dacă face mâncarea sminteală fratelui meu, nu voi mânca carne în veac, ca să nu 
fac sminteală fratelui meu. 



1 Corinteni 9 



1 Au nu sunt Apostol? Au nu sunt slobod? Au nu pre Iisus Hristos Domnul l-am văzut? Au nu lucrul 
meu voi sunteţi întru Domnul? 




2 De nu sunt Apostol altora, dar vouă sunt; că pecetea apostoliei mele, voi sunteţi întru Domnul. 

3 Răspunsul meu la cei ce mă cercetează pre mine, acesta este. 

4 Au nu avem putere a mânca şi a bea? 

5 Au nu avem putere pre o soră femeie a purta, ca şi ceilalţi Apostoli, şi Fraţii Domnului, şi Kefa? 

6 Au numai eu singur şi Varnava nu avem putere a nu lucra? 

7 Cine slujeşte în oaste vreodată cu leafa sa? Sau cine sădeşte vie, şi din roada ei nu mănâncă? Sau 
cine paşte turmă, şi din laptele ei nu mănâncă? 

8 Au doară dupre om acestea grăiesc? Au nu şi legea acestea zice? 

9 Că în legea lui Moise scris este: Să nu legi gura boului ce treieră. Au doară de boi se grijeşte 
Dumnezeu? 

10 Au doară pentru noi cu adevărat zice: Că pentru noi s-a scris: Ca întru nădejde cel ce ară, dator 
este să are; şi cel ce treieră, de nădejdea sa trebuie să aibă parte, întru nădejde. 

11 Dacă am semănat noi vouă cele duhovniceşti, au mare lucru este, de vom secera noi ale voastre 
cele trupeşti? 

12 Dacă au parte alţii de puterea voastră, au nu mai vârtos noi? Ci nu am făcut dupre puterea 
aceasta; ci toate le răbdăm ca să nu dăm vreo zăticnire (piedică) Evangheliei lui Hristos. 

13 Au nu ştiţi că cei ce lucrează cele sfinte, din Biserică mănâncă? Şi care slujesc Oltarului, cu 
Oltarul se împărtăşesc (împărţesc)? 

14 Aşa şi Domnul a rânduit celor ce propovăduiesc Evanghelia, din Evanghelie să trăiască. 

15 Iar eu nici una de acestea nu am făcut. Şi nu am scris acestea ca aşa să se facă întru mine; că mai 
bine îmi este a muri decât lauda mea să o facă cineva înzadarnică. 

16 Că de binevestesc, nu îmi este mie laudă, că nevoie îmi zace asupra. Iar amar mie este de nu voi 
binevesti. 

17 Că de fac aceasta de voie, plată am; iar dacă de silă, dregătorie îmi este mie încredinţată. 

18 Care dar este plata? Ca binevestind, fără plată să pun Evanghelia lui Hristos, ca să nu fac eu 
dupre puterea mea întru buna vestire. 

19 Că slobod fiind de toate, tuturor m-am făcut rob; ca pre cei mai mulţi să dobândesc. 

20 Că m-am făcut Iudeilor ca un Iudeu, ca pre Iudei să-i dobândesc. 

21 Celor de sub lege, ca un supus legii, nefiind sub lege, ca pre cei de sub lege să dobândesc. Celor 
fără de lege, ca un fără de lege (nefiind fără de lege lui Dumnezeu, ci întru lege lui Hristos), ca să 
dobândesc pre cei fără de lege. 

22 M-am făcut celor neputincioşi ca un neputincios, ca pre cei neputincioşi să dobândesc. Tuturor 
toate m-am făcut, ca oricum (negreşit) pre vreunii să mântuiesc. 

23 Şi aceasta fac pentru Evanghelie, ca împreună părtaş ei să mă fac. 

24 Au nu ştiţi că cei ce aleargă în locul de priveală, toţi adică aleargă, dar unul ia darul? Aşa să 
alergaţi, ca să apucaţi. 

25 Iar tot cel ce se nevoieşte, de toate se înfrânează. Şi aceia adică ca să ia cunună stricăcioasă, iar 
noi nestricăcioasă. 

26 Eu drept aceea aşa alerg, nu ca cum nu aş şti; aşa dau război, nu ca cum aş fi bătând văzduhul. 

27 Ci îmi chinuiesc trupul meu şi îl supun robiei; ca nu cumva altora propovăduind, însumi să mă 
fac netrebnic. 




1 Corinteni 10 



1 Şi nu voiesc ca să nu ştiţi voi fraţilor, că părinţii noştri toţi sub cort au fost; şi toţi prin mare au 
trecut. 

2 Şi toţi prin Moise s-au botezat, în nor şi în mare. 

3 Şi toţi aceeaşi mâncare duhovnicească au mâncat. 

4 Şi toţi aceeaşi băutură duhovnicească au băut. Că beau din piatra cea duhovnicească care urma; 
iar piatra era Hristos. 

5 Ci nu întru cei mai mulţi dintru dânşii a binevoit Dumnezeu, pentru că au căzut în pustie. 

6 Şi acestea pilde s-au făcut nouă, ca să nu fim noi poftitori de rele, precum şi aceia au poftit. 

7 Nici slujitori idolilor să vă faceţi, precum unii dintr-înşii, precum este scris: Şezut-a norodul de a 
mâncat şi a băut, şi s-a sculat de a jucat. 

8 Nici să curvim precum unii dintr-înşii au curvit, şi au căzut întru o zi douăzeci şi trei de mii. 

9 Nici să ispitim pre Hristos, precum şi unii dintru dânşii au ispitit, şi de şerpi au pierit. 

10 Nici să cârtiţi precum unii dintru dânşii au cârtit, şi s-au pierdut de pierzătorul. 

11 Şi aceste pilde toate s-au întâmplat acelora; iar s-au scris spre a noastră învăţătură, la care 
sfârşiturile veacurilor au ajuns. 

12 Pentru aceea celui ce i se pare că stă, să ia aminte ca să nu cadă. 

13 Ispită pre voi nu v-a ajuns, fără numai omenească; iar credincios este Dumnezeu, carele nu vă va 
lăsa pre voi să vă ispitiţi, mai mult decât puteţi, ci împreună cu ispita va face şi sfârşitul, ca să o 
puteţi voi suferi. 

14 Pentru aceea iubiţii mei, fugiţi de slujirea idolilor. 

15 Ca celor înţelepţi grăiesc: Judecaţi voi ceea ce eu grăiesc. 

16 Paharul blagosloveniei, carele blagoslovim, au nu este împărtăşirea Sângelui lui Hristos? Pâinea 
care frângem, au nu este împărtăşirea Trupului lui Hristos? 

17 Căci o pâine, un trup, cei mulţi suntem. Că toţi dintru o pâine ne împărtăşim. 

18 Vedeţi pre Israil dupre trup: Au nu cei ce mănâncă jertfele părtaşi oltarului sunt? 

19 Deci ce zic eu? Că doară idolul este ceva? Sau ce se jertfeşte idolului este ceva? 

20 Ci pentru că cele ce jertfesc neamurile, dracilor jertfesc, iar nu lui Dumnezeu. Nu voiesc dară ca 
să vă faceţi voi părtaşi dracilor. 

21 Nu puteţi bea Paharul Domnului, şi paharul dracilor. Nu puteţi fi mesei Domnului părtaşi, şi 
mesei dracilor. 

22 Au întărâta-vom pre Domul spre mânie? Au mai tari decât el suntem? 

23 Toate îmi sunt slobode, ci nu toate îmi folosesc. Toate îmi sunt slobode, ci nu toate zidesc. 

24 Nimeni al său să nu caute, ci fieştecarele al altuia. 

25 Tot ce se vinde în măcelărie să mâncaţi, nimic cercând pentru ştiinţă. 

26 Că al Domnului este pământul, şi plinirea lui. 

27 Şi de vă cheamă pre voi cineva din cei necredincioşi, şi voiţi să mergeţi, tot ce se pune înaintea 
voastră să mâncaţi, nimic cercând pentru ştiinţă. 




28 Iar de va zice vouă cineva: Aceasta este jertfită idolilor, să nu mâncaţi pentru acela ce v-a spus, şi 
pentru ştiinţă; că al Domnului este pământul, şi plinirea lui. 

29 Iar ştiinţa zic nu a ta, ci a celuilalt. Că pentru ce slobozenia mea se judecă de altă ştiinţă? 

30 Dacă mă împărtăşesc eu prin dar, pentru ce mă hulesc de care eu mulţumesc? 

31 Deci ori de mâncaţi, ori de beţi, ori altceva de faceţi, toate întru slava lui Dumnezeu să le faceţi. 

32 Fără sminteală fiţi şi Iudeilor, şi Elinilor, şi Bisericii lui Dumnezeu. 

33 Precum şi eu întru toate tuturor plac, necăutând folosul meu, ci al celor mulţi, ca să se 
mântuiască. 

1 Corinteni 11 

1 Următori fiţi mie, precum şi eu lui Hristos. 

2 Iară vă laud pre voi fraţilor, că de toate ale mele vă aduceţi aminte, şi precum am dat vouă, cele 
date (predaniile) ţineţi. 

3 Şi voiesc să ştiţi voi, că a tot bărbatul Capul este Hristos, iar capul femeii este bărbatul, iar Capul 
lui Hristos Dumnezeu. 

4 Tot bărbatul rugându-se, sau prorocind, cu capul acoperit (având pre cap) îşi ruşinează capul lui. 

5 Iar toată femeia rugându-se, sau prorocind, cu capul dezvelit îşi ruşinează capul ei, că una este şi 
aceeaşi ca cum ar fi rasă. 

6 Că de nu se înveleşte femeia, să se şi tundă. Iar de este lucru de ruşine femeii a se tunde sau a se 
rade, învelească-se. 

7 Că bărbatul nu este dator să-şi acopere capul, chipul şi slava lui Dumnezeu fiind; iar femeia slava 
bărbatului este. 

8 Că nu este bărbatul din femeie, ci femeia din bărbat. 

9 Că nu s-a zidit bărbatul pentru femeie, ci femeia pentru bărbat. 

10 Pentru aceea datoare este femeia să aibă înveli toare în cap pentru îngeri. 

11 însă nici bărbatul fără femeie, nici femeia fără bărbat întru Domnul. 

12 Că precum este femeia din bărbat, aşa şi bărbatul prin femeie; şi toate de la Dumnezeu. 

13 întru voi înşivă judecaţi: Oare cu cuviinţă este femeia dezvelită să se roage lui Dumnezeu? 

14 Au nu şi singură firea vă învaţă pre voi, că bărbatul de îşi lasă părul necinste lui este? 

15 Iar femeia de îşi lasă părul, slavă ei este, de vreme ce părul este dat ei în loc de învelitoare. 

16 Iar de se vede că este cineva prigonitor, noi obicei ca acesta nu avem, nici Bisericile lui 
Dumnezeu. 

17 Şi aceasta poruncindu-vă nu vă laud, că nu spre mai bine, ci spre mai rău vă adunaţi. 

18 Pentru că întâi, când vă adunaţi voi în Biserică, aud că se fac între voi împerecheri, şi despre o 
parte cred. 

19 Că trebuie să fie şi eresuri între voi, ca cei lămuriţi să se facă arătaţi între voi. 

20 Drept aceea când vă adunaţi voi împreună, nu este a mânca cină a Domnului. 

21 Că fieştecare îşi pune cina sa mai-nainte spre mâncare; şi unul este flămând, iar altul este beat. 




22 Au doară nu aveţi case ca să mâncaţi, şi să beţi? Sau pre Biserica lui Dumnezeu defăimaţi şi 
ruşinaţi pre cei lipsiţi? Ce voi zice vouă? Lăuda-voi pre voi? întru aceasta nu vă laud. 

23 Că eu am luat de la Domnul care am şi dat vouă, că Domnul Iisus în noaptea întru care s-a 
vândut, a luat pâine. 

24 Şi mulţămind a frânt şi a zis: Luaţi, mâncaţi; acesta este Trupul meu, carele se frânge pentru voi; 
aceasta să faceţi întru pomenirea mea. 

25 Aşijderea şi Paharul după cină zicând: Acest Pahar legea cea nouă este întru Sângele meu; 
aceasta să faceţi de câte ori veţi bea, întru pomenirea mea. 

26 Că de câte ori veţi mânca Pâinea aceasta, şi veţi bea Paharul acesta, moartea Domnului vestiţi, 
până când va veni. 

27 Drept aceea oricare va mânca Pâinea aceasta, sau va bea Paharul Domnului cu nevrednicie, 
vinovat va fi Trupului şi Sângelui Domnului. 

28 Ci să se ispitească omul pre sine, şi aşa din Pâine să mănânce, şi din Pahar să bea. 

29 Că cel ce mănâncă şi bea cu nevrednicie, judecată luişi mănâncă şi bea, nesocotind Trupul 
Domnului. 

30 Pentru acesta între voi mulţi sunt neputincioşi şi bolnavi, şi donn mulţi. 

31 Că de ne-am fi judecat pre noi singuri, nu ne-am fi osândit. 

32 Iar judecându-ne de la Domnul, ne certăm, ca nu cu lumea să ne osândim. 

33 Deci dar fraţii mei, când vă adunaţi să mâncaţi, unul pre altul să aşteptaţi. 

34 Iar de flămânzeşte cineva, acasă să mănânce, ca să nu vă adunaţi spre osândă. Iar celelalte, dacă 
voi veni, le voi rândui. 



1 Corinteni 12 



1 Iar pentru cele duhovniceşti fraţilor, nu voi ca să nu ştiţi voi. 

2 Că ştiţi când eraţi neamuri, cum către idolii cei fără de glas, ca cum aţi fi fost traşi, vă duceaţi. 

3 Pentru aceea vă arăt vouă, că nimeni cu Duhul lui Dumnezeu grăind, nu zice anatema pre Iisus; şi 
nimeni nu poate numi pre Domnul Iisus, fără numai întru Duhul Sfânt. 

4 Şi sunt osebiri darurilor, iară acelaşi Duh. 

5 Şi osebiri slujbelor sunt, iară acelaşi Domn. 

6 Şi osebiri lucrărilor sunt, iară acelaşi este Dumnezeu, care lucrează toate întru toţi. 

7 Şi fieştecăruia se dă arătarea Duhului spre folos. 

8 Că unuia prin Duhul se dă cuvântul înţelepciunii, iar altuia cuvântul cunoştinţei, întru acelaşi Duh. 

9 Şi altuia Credinţa, întru acelaşi Duh; iar altuia darurile tămăduirilor, întru acelaşi Duh. 

10 Iar altuia lucrările puterilor, iar altuia prorocie, iar altuia alegerile duhurilor, iar altuia feluri de 
limbi, iar altuia tălmăcirea limbilor. 

11 Şi toate acestea le lucrează unul şi acelaşi Duh, împărţind deosebi fieştecăruia, precum voieşte. 

12 Că precum trupul unul este, şi mădulări are multe; şi toate mădulările ale unui trup multe fiind, 
un trup sunt; aşa şi Hristos. 

13 Pentru că printr-un Duh noi toţi intr-un trup ne-am botezat, ori Iudei, ori elini, ori robi, ori cei 




slobozi; şi toţi intr-un Duh ne- am adăpat. 

14 Că şi trupul nu este un mădular, ci multe. 

15 Că de ar zice piciorul, că nu sunt mână, nu sunt din trup; au doară pentru aceea nu este din trup? 

16 Şi de ar zice urechea, că nu sunt ochi, nu sunt din trup; au doară pentru aceea nu este din trup? 

17 Că de ar fi tot trupul ochi, unde ar fi auzul? Şi de ar fi tot auz, unde ar fi mirosul? 

18 Iar acum a pus Dumnezeu mădulările, pre unul fieştecare dintr-însele în trup, precum a voit. 

19 Iar de ar fi fost toate un mădular, unde ar fi trupul? 

20 Iar acum multe mădulare cu adevărat sunt, dar un trup este. 

21 Şi nu poate ochiul să zică mâinii, nu am trebuinţă de tine, sau iarăşi capul picioarelor, nu am 
trebuinţă de voi. 

22 Ci cu mult mai vârtos mădulările trupului care se socotesc a fi mai slabe, sunt mai de treabă. 

23 Şi care ni se pare că sunt mai necinstite decât trupul (la trup), acestora cinste mai multă le dăm; 
şi cele nesocotite ale noastre, mai multă slavă au. 

24 Iar cele de cinste ale noastre, nu au trebuinţă. Ci Dumnezeu a tocmit trupul, celui mai de jos mai 
multă cinste dând. 

25 Ca să nu fie dezbinare în trup, ci să se grijească mădularele între sine asemenea unul de altul. 

26 Şi ori de pătimeşte un mădular, pătimesc toate mădularele dimpreună; ori de se slăveşte un 
mădular, împreună se bucură toate mădularele. 

27 Iar voi sunteţi trupul lui Hristos, şi mădulări din parte. 

28 Şi pre unii a pus Dumnezeu în Biserică, întâi pre Apostoli, al doilea pre Proroci, a treia pre 
dascăli, după aceea pre puteri, apoi darurile tămăduirilor, ajutorinţele, isprăvniciile, felurile limbilor. 
Au doară toţi sunt Apostoli? 

29 Au doară toţi Proroci? Au doară toţi dascăli? Au doară toţi puteri? 

30 Au doară toţi au darurile tămăduirilor? Au doară toţi în limbi grăiesc? Au doară toţi tălmăcesc? 

31 Ci să râvniţi darurile cele mai bune; şi încă mai înaltă cale vă arăt vouă. 



1 Corinteni 13 



1 De aş grăi în limbile omeneşti, şi îngereşti, iar dragoste nu am, făcutu-m-am aramă sunătoare şi 
chimval răsunător. 

2 Şi de aş avea prorocie, şi de aş şti toate tainele, şi toată ştiinţa, şi de aş avea toată credinţa, cât să 
mut şi munţii, iar dragoste nu am, nimic nu sunt. 

3 Şi de aş împărţi toată avuţia mea, şi de aş da trupul meu să îl arză, şi dragoste nu am, nici un folos 
nu îmi este. 

4 Dargostea îndelung rabdă, dragostea se milostiveşte, dragostea nu pizmuieşte; dragostea nu se 
semeţeşte, nu se trufeşte. 

5 Nu se poartă cu necuviinţă, nu caută ale sale, nu se întărâtă, nu gândeşte răul. 

6 Nu se bucură de nedreptate, ci se bucură de adevăr. 

7 Toate le suferă, toate le crede, toate le nădăjduieşte, toate le rabdă. 

8 Dragostea nici odinioară nu cade. Şi ori prorociile de vor lipsi, ori limbile de vor înceta, ori 




cunoştinţa de se va strica. 

9 Pentru că din parte cunoaştem, şi din parte prorocim. 

10 Iar când va veni cea desăvârşit, atunci cea din parte se va strica. 

11 Când eram prunc ca un prunc grăiam, ca un prunc cugetam, ca un prunc gândeam; iar dacă m-am 
făcut bărbat am lepădat cele prunceşti. 

12 Că vedem acum ca prin oglindă, în ghicitură (în chip întunecat), iar atunci faţă către faţă; acum 
cunosc din parte, iar atuncea voi cunoaşte precum şi cunoscut sunt. 

13 Şi acum rămâne Credinţa, Nădejdea, Dragostea, aceste trei; iară mai mare decât acestea este 
Dragostea. 



1 Corinteni 14 



1 Urmaţi dragostea, şi râvniţi cele duhovniceşti, iar mai vârtos ca să prorociţi. 

2 Că cel ce grăieşte în limbă, nu grăieşte oamenilor, ci lui Dumnezeu; că nimenea nu aude, ci cu 
Duhul grăieşte taine. 

3 Iar cel ce proroceşte, oamenilor grăieşte zidire, şi îndemnare, şi mângâiere. 

4 Cel ce grăieşte în limbă, pre sine singur zideşte; iar cel ce proroceşte, Biserica zideşte. 

5 Şi voiesc ca voi toţi să grăiţi în limbi, iar mai vârtos, să prorociţi. Că mai mare este cel ce 
proroceşte, decât cel ce grăieşte în limbi, fără numai de va tălmăci, ca Biserica zidire să ia. 

6 Iar acum fraţilor de voi veni la voi grăind în limbi, ce voi folosi vouă, de nu voi grăi vouă, sau 
întru descoperire, sau întru cunoştinţă, sau întru prorocie, sau întru învăţătură? 

7 Că precum cele neînsufleţite ce dau glas, ori surla (fluierul), ori alăuta, de nu vor da osebire în 
versuri, cum se va cunoaşte glasul surlei, sau zicerea alăutei? 

8 Că trâmbiţa de va da glas fără de semn, cine se va găti la război? 

9 Aşa şi voi prin limbă, de nu veţi da cuvânt cu bună înţelegere, cum se va cunoaşte ceea ce se va 
grăi? Că veţi fi grăind în văzduh. 

10 Atâtea de multe, de se va întâmpla, sunt felurile glasurilor în lume, şi nici unul dintr-însele este 
fără de glas. 

11 Deci de nu voi şti puterea glasului, voi fi celui ce grăieşte barbar; şi cel ce grăieşte, mie barbar. 

12 Aşa şi voi de vreme ce sunteţi râvnitori duhurilor, spre zidirea Bisericii să căutaţi ca să prisosiţi. 

13 Pentru aceea cel ce grăieşte în limbi, să se roage, ca să şi tălmăcească. 

14 Pentru că de mă voi ruga cu limba, duhul meu se roagă; iar mintea mea fără de roadă este. 

15 Ce dar este? Ruga-mă-voi cu duhul, ruga-mă-voi şi cu mintea; cânta- voi cu duhul, cânta-voi şi 
cu mintea. 

16 Pentru că de vei binecuvânta cu duhul, cel ce plineşte locul celui prost, cum va zice Amin după 
mulţumirea ta, de vreme ce, ce zici nu ştie? 

17 Că tu bine mulţumeşti, dar celălalt nu se zideşte. 

18 Mulţumesc Dumnezeului meu, că mai mult decât voi toţi grăiesc în limbi. 

19 Ci în Biserică voiesc cinci cuvinte a grăi cu mintea mea, ca şi pre alţii să-i învăţ, decât zece mii 
de cuvinte în limbă. 




20 Fraţilor, nu fiţi prunci cu minţile, ci cu răutatea fiţi prunci, iar cu minţile fiţi desăvârşit. 

21 In lege scrie: Că întru alte limbi, şi cu alte buze voi grăi norodului acestuia, şi nici aşa nu mă vor 
asculta pre mine, zice Domnul. 

22 Drept aceea limbile spre semn sunt, nu credincioşilor, ci celor necredincioşi; iar prorocia nu 
necredincioşilor, ci celor ce cred. 

23 Deci dar de s-ar aduna toată Biserica împreună, şi toţi ar grăi în limbi, şi ar intra şi de cei 
neînvăţaţi sau necredincioşi, au nu ar zice că sunteţi nebuni? 

24 Iar de prorociţi toţi, şi ar intra vreun necredincios sau neînvăţat, se vădeşte de toţi, se judecă de 
toţi. 

25 Şi aşa cele ascunse ale inimii lui arătate se fac; şi aşa căzând pre faţă se va închina lui Dumnezeu 
zicând: Că cu adevărat Dumnezeu întru voi este. 

26 Ce este dar fraţilor? Când vă adunaţi fieştecarele dintru voi, psalm are, învăţătură are, limbă are, 
descoperire are, tălmăcire are, toate spre zidire să se facă. 

27 De grăieşte cineva în limbă, câte doi, sau mai mulţi câte trei, şi pre rând, şi unul din voi să 
tălmăcească. 

28 Iar de nu va fi tălmăcitor, să tacă în Biserică, şi numai lui să-şi grăiască, şi lui Dumnezeu. 

29 Iar prorocii doi sau trei să grăiască, şi ceilalţi să ia seama (să judece). 

30 Iar de se va descoperi altuia ce şade, cel dintâi să tacă. 

31 Că puteţi câte unul toţi a proroci, ca toţi să se înveţe, şi toţi să se mângâie. 

32 Şi duhurile Prorocilor, Prorocilor se supun. 

33 Că Dumnezeu nu este al tulburării, ci al păcii, precum întru toate Bisericile Sfinţilor. 

34 Femeile voastre în Biserică să tacă. Că nu li s-a dat voie lor să grăiască, ci să fie plecate, precum 
şi legea zice. 

35 Iar de voiesc să se înveţe ceva, acasă să-şi întrebe pre bărbaţii lor; că ruşine este femeilor să 
grăiască în Biserică. 

36 Au de la voi Cuvântul lui Dumnezeu a ieşit? Sau numai la voi a ajuns? 

37 De i se pare cuiva că este proroc, sau duhovnicesc, înţeleagă cele ce scriu vouă, că ale Domnului 
sunt porunci. 

38 Iar de nu înţelege cineva, nu înţeleagă. 

39 Deci fraţilor, râvniţi a proroci, şi a grăi în limbi să nu opriţi. 

40 Toate cu cuviinţă şi dupre rânduială să se facă. 



1 Corinteni 15 



1 Şi arăt vouă fraţilor Evanghelia care am binevestit vouă, care aţi şi primit, întru care şi staţi. 

2 Prin care vă şi mântuiţi, cu ce cuvânt am binevestit vouă, de ţineţi, fără numai de nu în zadar aţi 
crezut. 

3 Că am dat vouă întâi, care am şi luat: Cum că Hristos a murit pentru păcatele noastre, după 
Scripturi. 

4 Şi cum că s-a îngropat, şi cum că a înviat a treia zi după Scripturi. 




5 Şi cum că s-a arătat lui Kefa, apoi celor unsprezece. 

6 După aceea s-a arătat (la) preste cinci sute de fraţi deodată; din care cei mai mulţi sunt până acum, 
iar unii au şi adonnit. 

7 După aceea s-a arătat lui Iacov, apoi Apostolilor tuturor. 

8 Iar pre urmă decât toţi, ca unui născut fără de vreme, s-a arătat şi mie. 

9 Că eu sunt mai micul Apostolilor, carele nu sunt vrednic a mă chema Apostol, pentru că am gonit 
Biserica lui Dumnezeu. 

10 Iar cu darul lui Dumnezeu sunt ce sunt; şi darul lui carele este întru mine nu a fost înzadarnic, ci 
mai mult decât toţi aceia m-am ostenit, însă nu eu, ci darul lui Dumnezeu, carele este cu mine. 

11 Deci ori eu, ori aceia, aşa propovăduim, şi aşa aţi crezut. 

12 Iar de vreme ce Hristos se propovăduieşte că s-a sculat din morţi, cum zic unii între voi, că 
înviere morţilor nu este? 

13 Şi de nu este înviere morţilor, nici Hristos dară nu a înviat. 

14 Iar dacă nu a înviat Hristos, înzadarnică dară este propovăduirea noastră, înzadarnică dară este şi 
credinţa voastră. 

15 Ne aflăm încă şi mărturii mincinoase ale lui Dumnezeu, că am fi mărturisit împotriva lui 
Dumnezeu, că a înviat pre Hristos, pre carele nu l-a înviat, dacă morţii nu se vor scula. 

16 Că de nu se vor scula morţii, nici Hristos nu s-a sculat. 

17 Iar dacă Hristos nu s-a sculat, înzadarnică este credinţa voastră, încă sunteţi în păcatele voastre. 

18 încă şi cei ce au adormit întru Hristos, au pierit. 

19 Şi de nădăjduim întru Hristos numai în viaţa aceasta, mai ticăloşi decât toţi oamenii suntem. 

20 Iar acum Hristos s-a sculat din morţi; începătură celor adormiţi s-a făcut. 

21 Că de vreme ce prin om s-a făcut moartea, prin om şi învierea morţilor. 

22 Că precum întru Adam toţi mor, aşa întru Hristos toţi vor învia. 

23 Şi fieştecare întru a sa rânduială. începătura Hristos, după aceea cei ce sunt ai lui Hristos întru 
venirea lui. 

24 Apoi sfârşitul, când va da împărăţia lui Dumnezeu şi Tatăl; când va strica toată domnia, şi toată 
stăpânia şi puterea. 

25 Pentru că se cade lui a împăraţi, până ce va pune pre toţi vrăjmaşii sub picioarele sale. 

26 Vrăjmaşul cel mai de pre urmă moartea se va surpa. 

27 Pentru că toate le-a supus sub picioarele lui; iar când zice că toate sunt supuse lui, arătat este, că 
afară de cela ce i-a supus lui toate. 

28 Iar dacă se vor supune lui toate, atunci şi însuşi Fiul se va supune celui ce i-a supus lui toate, ca 
să fie Dumnezeu toate întru toate (întru toţi). 

29 Că ce vor face cei ce se botează pentru cei morţi? Dacă nu se vor scula morţii nicicum, drept ce 
se şi botează pentru cei morţi? 

30 Pentru ce dar şi noi ne primejduim în tot ceasul? 

31 în toate zilele mor; pre lauda voastră, care am întru Hristos Iisus Domnul nostru. 

32 De m-am luptat ca un om cu fiarele în Efes, ce folos îmi este? Dacă morţii nu se vor scula, să 
mâncăm şi să bem, că mâine vom să murim. 




33 Nu vă înşelaţi: Strică pre obiceiurile cele bune vorbele cele rele. 

34 Trezviţi-vă cu dreptate, şi nu greşiţi; că oarecari au necunoştinţa lui Dumnezeu; spre ruşinare 
vouă grăiesc. 

35 Ci va zice cineva: Cum se vor scula morţii şi cu ce trup vor veni? 

36 Nebune, tu ce sameni, nu înviază, de nu va muri. 

37 Şi ce sameni, nu trupul carele va să se facă sameni, ci numai grăunţul gol, de se întâmplă de 
grâu, sau de altceva din celelalte. 

38 Iar Dumnezeu îi dă lui trup, precum voieşte, şi fieştecăruia din seminţe trupul ei. 

39 Nu tot trupul este acelaşi trup; ci altul este trupul oamenilor, şi altul trupul dobitoacelor, şi altul 
al peştilor, şi altul al paserilor. 

40 Şi sunt trupuri cereşti, şi trupuri pământeşti. Ci alta este slava celor cereşti, şi alta celor 
pământeşti. 

41 Alta este slava soarelui, şi alta este slava lunii, şi alta slava stelelor; că stea de stea se deosebeşte 
în slavă. 

42 Aşa şi învierea morţilor: Seamănă-se întru stricăciune, sculase- va întru nestricăciune. 

43 Seamănă-se întru necinste, sculase-va întru slavă; seamănă-se întru slăbiciune, scula-se-va întru 
putere. 

44 Seamănă-se trup sufletesc, scula-se-va trup duhovnicesc; este trup sufletesc, este şi trup 
duhovnicesc. 

45 Că aşa şi scris este: Făcutu-s-a omul cel dintâi Adam în suflet viu, iar Adam cel după urmă în 
duh de viaţă făcător. 

46 Ci nu este întâi cel duhovnicesc, ci cel sufletesc, apoi cel duhovnicesc. 

47 Omul cel dintâi din pământ, pământesc; omul cel al doilea Domnul din Cer. 

48 In ce chip cel pământesc, aşa şi cei pământeşti; şi în ce chip cel Ceresc, aşa şi cei Cereşti. 

49 Şi precum am purtat chipul celui pământesc, să purtăm şi chipul celui Ceresc. 

50 Iar acesta zic fraţilor, că carne şi sânge împărăţia lui Dumnezeu să moştenească nu pot, nici 
stricăciunea pre nestricăciune va moşteni. 

51 Iată taină vouă zic: Că nu toţi vom adormi, iar toţi ne vom schimba. 

52 întru o cirtă, întru clipeala ochiului, întru trâmbiţa cea de apoi. Pentru că va trâmbiţa, şi morţii se 
vor scula nestricaţi, şi noi ne vom schimba. 

53 Că se cade stricăciosul acesta să se îmbrace întru nestricăciune, şi muritorul acesta să se îmbrace 
întru nemurire. 

54 Iar când se va îmbrăca stricăciosul acesta întru nestricăciune, şi muritorul acesta se va îmbrăca 
întru nemurire; atunci va fi cuvântul cel ce este scris: înghiţitu-s-a moartea întru biruinţă. Unde îţi 
este moarte boldul tău? 

55 Unde îţi este iadule biruinţa ta? 

56 Iar boldul morţii păcatul este; iar puterea păcatului este legea. 

57 Iar lui Dumnezeu mulţămită, celui ce ne-a dat nouă biruinţa prin Domul nostru Iisus Hristos. 

58 Drept aceea iubiţii mei fraţi, fiţi tari, neclătiţi, sporind întru lucrul Domului pururea, ştiind că şi 
osteneala voastră nu este deşartă întru Domnul. 




1 Corinteni 16 



1 Iar pentru milostenia care este pentru sfinţi, precum am rânduit Bisericilor Galatiei, aşa şi voi să 
faceţi. 

2 Intru una din Sâmbete (a Sâmbetelor) fieştecare din voi să pună la sine, strângând ce se va îndura; 
ca nu dacă voi veni, atunci să se facă strânsoarea. 

3 Iar după ce voi veni, pre care veţi socoti, pre aceia cu cărţi îi vom trimite să ducă darul vostru în 
Ierusalim. 

4 Şi de va fi cu cuviinţă să merg şi eu, cu mine vor merge. 

5 Şi voi veni la voi, dacă voi trece Macedonia (că prin Macedonia voi să trec). 

6 Şi la voi de se va întâmpla, mă voi zăbovi, sau voi şi ierna; ca voi să mă petreceţi ori încotro voi 
merge. 

7 Că nu voiesc să vă văd pre voi acum în treacăt, ci am nădejde câtăva vreme să mă zăbovesc la voi, 
de va îngădui Domnul. 

8 Şi voi rămânea în Efes până la Praznicul a cincizeci de zile. 

9 Că mi s-a deschis mie uşă mare şi spre folos; şi protivnici sunt mulţi. 

10 Şi de va veni Timotei, socotiţi să fie fără frică la voi; că lucrul Domnului lucrează ca şi eu. 

11 Deci nimeni pre el să nu-1 defaime, ci să-l petreceţi cu pace, ca să vie la mine; că îl aştept pre el 
cu fraţii. 

12 Iar pentru fratele Apolo, mult l-am rugat ca să vie la voi cu fraţii, şi cu adevărat nu a fost Voia, ca 
să vie acum, iar va veni când vreme bună va afla. 

13 Privegheaţi staţi în credinţă, îmbărbătaţi-vă, întăriţi-vă. 

14 Toate ale voastre cu dragoste să fie. 

15 Şi vă rog pre voi fraţilor, ştiţi casa lui Ştefana, că este începătura (pârga) Ahaiei, şi spre slujba 
sfinţilor s-au rânduit pre sine. 

16 Ca şi voi să vă plecaţi la unii ca aceştia, şi la tot cel ce împreună lucrează şi se osteneşte. 

17 Iar mă bucur de venirea lui Ştefana, şi a lui Fortunat, şi a lui Ahaic; căci lipsa voastră aceştia o 
au împlinit. 

18 Că au odihnit duhul meu, şi al vostru. Să cunoaşteţi dar pre unii ca aceştia. 

19 Inchină-se vouă Bisericile Asiei. Inchină-se vouă întru Domnul mult Ahila, şi Priscila, împreună 
cu Biserica cea din casa lor. 

20 Inchină-se vouă fraţii toţi. Inchinaţi-vă unul altuia cu sărutare sfântă. 

21 închinăciunea cu mâna mea a lui Pavel. 

22 Cela ce nu iubeşte pre Domnul nostru Iisus Hristos, să fie anatema: maranata. 

23 Darul Domnului nostru Iisus Hristos cu voi. 

24 Dragostea mea cu voi cu toţi întru Hristos Iisus. Amin. + Cea întâi către Corinteni s-a scris de la 
Filipi prin Ştefana şi Fortunat, şi Ahaic, şi Timotei. 



2 Corinteni 1 




1 Pavel Apostolul lui Iisus Hristos, prin voia lui Dumnezeu, şi Timotei fratele, Bisericii lui 
Dumnezeu care este în Corint, împreună cu toţi sfinţii, care sunt în toată Ahaia. 

2 Dar vouă şi pace de la Dumnezeu Tatăl nostru, şi de la Domnul Iisus Hristos. 

3 Bine este cuvântat Dumnezeu, şi Tatăl Domnului nostru Iisus Hristos, Părintele îndurărilor, şi 
Dumnezeul a toată mângâierea. 

4 Cel ce ne mângâie pre noi întru tot necazul nostru, ca să putem şi noi mângâia pre cei ce sunt întru 
tot necazul, prin mângâierea cu care ne mângâiem noi de la Dumnezeu. 

5 Că precum prisosesc patimile lui Hristos întru noi, aşa prin Hristos prisoseşte şi mângâierea 
noastră. 

6 Şi ori de pătimim necaz, pentru a voastră mângâiere şi mântuire, ceea ce se lucrează întru 
răbdarea acestoraşi patimi, care şi noi pătimim; ori de ne mângâiem, pentru a voastră mângâiere şi 
mântuire. 

7 Şi nădejdea voastră este adeverită pentru voi, ştiind că precum sunteţi părtaşi patimilor noastre, 
aşa şi mângâierii. 

8 Că nu voim să nu ştiţi voi, fraţilor, pentru necazul nostru ce s-a făcut nouă în Asia, că preste 
măsură am fost îngreoiaţi şi preste putinţă, cât nu aveam noi nădejde nici de viaţă. 

9 Ci singuri întru noi judecata morţii am avut, ca să nu fim nădăjduindu-ne spre noi, ci întru 
Dumnezeu cel ce înviază morţii. 

10 Carele dintru moarte ca aceasta ne-a izbăvit pre noi, şi ne izbăveşte, întru carele nădăjduim că 
încă ne va şi mai izbăvi. 

11 Ajutorând şi voi pentru noi cu rugăciunea, ca despre multe feţe darul cel către noi prin mulţi să 
se mulţămească pentru noi. 

12 Că lauda noastră aceasta este, mărturia ştiinţei noastre, că întru dreptate (neviclenie) şi întru 
curăţie Dumnezeiască, iar nu întru înţelepciune trupească, ci întru darul lui Dumnezeu am petrecut 
în lume, şi mai mult la voi. 

13 Că nu scriem vouă altele, fără numai cele ce citiţi, sau şi ştiţi, şi am nădejde că şi până în sfârşit 
veţi cunoaşte. 

14 Precum ne-aţi şi cunoscut pre noi din parte. Că lauda voastră suntem, precum şi voi a noastră în 
ziua Domnului nostru Iisus Hristos. 

15 Şi cu această nădejde vroiam mai înainte să viu la voi, ca să aveţi al doilea dar. 

16 Şi prin voi să trec la Macedonia, şi iarăşi din Macedonia să viu la voi, şi voi să mă petreceţi în 
Iudeea. 

17 Deci aceasta vrând, au doară uşurarea minţii am întrebuinţat? Sau cele ce sfătuiesc, trupeşte le 
sfătuiesc? Ca să fie la mine ce este aşa, aşa; şi ce nu, nu? 

18 Iar credincios este Dumnezeu, că cuvântul nostru ce a fost către voi, nu a fost aşa, şi nu. 

19 Că Fiul lui Dumnezeu Iisus Hristos, cel propovăduit întru voi prin noi, prin mine, şi prin Siluan, 
şi prin Timotei, nu a fost aşa, şi nu, ci aşa întru el a fost. 

20 (Căci câte sunt făgăduinţele lui Dumnezeu, întru el au pre aşa, şi întru el pre Amin,) spre slava 
lui Dumnezeu prin noi. 

21 Iar cela ce ne adeverează pre noi, împreună cu voi întru Hristos, şi ne-a uns pre noi, Dumnezeu 
este. 

22 Carele ne-a şi pecetluit pre noi, şi a dat arvuna Duhului întru inimile noastre. 

23 Şi eu martor pre Dumnezeu chem asupra sufletului meu, că cruţându-vă pre voi nu am venit până 




acum în Corint. 



24 Nu că doar avem stăpânire preste credinţa voastră, ci căci suntem împreună lucrători bucuriei 
voastre; că cu credinţa staţi. 



2 Corinteni 2 



1 Şi am judecat acesta întru mine, ca să nu mai viu iarăşi cu întristare la voi. 

2 Măcar de vă şi întristez eu pre voi, dar care este cel ce mă veseleşte pre mine, fără numai cel ce se 
întristează de la mine? 

3 Şi am scris vouă aceasta, ca nu dacă voi veni să am întristare, de cele ce mi se cădea să mă bucur, 
având nădejde spre voi toţi, că bucuria mea a voastră a tuturor este. 

4 Că din multă scârbă şi necaz al inimii am scris vouă cu multe lăcrămi; nu ca să vă întristaţi, ci ca 
să cunoaşteţi dragostea care am mai mult spre voi. 

5 Iar de m-a întristat cineva, nu pre mine a întristat, ci din parte, ca să nu vă îngreunez pre voi pre 
toţi. 

6 Că destul este unuia ca acesta certarea aceasta, care este de către mulţi. 

7 Cât împrotivă mai mult să-i dăruiţi, şi să-l mângâiaţi; ca nu cumva pentru mai multă mâhnire să se 
înghită unul ca acela. 

8 Pentru aceea vă rog pre voi să întăriţi spre acela dragoste. 

9 Că pentru aceasta am şi scris, ca să cunosc cugetul vostru, de sunteţi întru toate ascultători. 

10 Iar căruia dăruiţi ceva, şi eu; că şi eu de am dăruit ceva, căruia am dăruit, pentru voi în faţa lui 
Hristos; ca să nu fim cuprinşi de satana. 

11 Că nu este să nu ştim înţelegerile (amăgiturile) lui. 

12 Şi venind în Troada pentru Evanghelia lui Hristos, şi uşă mare deschisă fiind mie întru Domnul, 
nu am avut odihnă cu duhul meu, neaflând eu pre Tit fratele meu. 

13 Ci lăsându-i (luând ziua bună) pre dânşii, am mers în Macedonia. 

14 Iar mulţămită lui Dumnezeu, celui ce ne face pre noi pururea biruitori întru Hristos, şi arată 
mireasma cunoştinţei sale prin noi în tot locul. 

15 Că a lui Hristos bună mireazmă suntem lui Dumnezeu întru cei ce se mântuiesc, şi întru cei ce 
pier. 

16 Unora adică mireazmă a morţii spre moarte; iar altora mireazmă a vieţii spre viaţă. Şi spre 
acestea cine este vrednic? 

17 Pentru că nu suntem ca cei mulţi care cârciumăresc (amesteacă) cuvântul lui Dumnezeu; ci ca 
din curăţie, ci ca de la Dumnezeu, înaintea lui Dumnezeu întru Hristos grăim. 



2 Corinteni 3 



1 Au doară începem iarăşi pre noi a ne lăuda (a ne face cunoscuţi)? Au doară ne trebuiesc (precum 
oarecărora) cărţi de laudă către voi, sau de la voi de laudă? 

2 Cartea noastră voi sunteţi scrisă în inimile noastre, care se ştie şi se citeşte de toţi oamenii. 

3 Arătându-vă că sunteţi carte a lui Hristos, cea slujită de noi, scrisă nu cu cerneală, ci cu Duhul lui 




Dumnezeu celui Viu, nu în table de piatră, ci în tablele inimii cele trupeşti. 

4 Şi nădejde ca aceasta avem prin Hristos către Dumnezeu. 

5 Nu că vrednici suntem a cugeta ceva de la noi, ca dintru noi; ci vrednicia noastră este de la 
Dumnezeu. 

6 Carele ne-a şi învrednicit pre noi a fi slujitori legii noi, nu slovei, ci duhului; că slova omoară, iar 
duhul face viu. 

7 Iar dacă slujba morţii cea închipuită cu slove în pietre s-a făcut cu slavă, cât nu puteau fiii lui 
Israil să caute la faţa lui Moise, pentru slava feţei lui cea trecătoare, 

8 Cum nu mai mult slujba duhului va fi cu slavă? 

9 Că de a fost slujba osândirii slavă, cu mult mai vârtos prisoseşte slujba dreptăţii întru slavă. 

10 Căci nici s-a slăvit ceea ce era slăvită, întru această parte, pentru slava cea covârşitoare. 

11 Că de a fost cea trecătoare, prin slavă; cu mult mai vârtos cea netrecătoare va fi întru slavă. 

12 Drept aceea având nădejde ca aceasta, multă îndrăznire întrebuinţăm. 

13 Şi nu precum Moise punea acoperământ preste faţa sa, ca să nu caute fiii lui Israil la sfârşitul 
celei ce era trecătoare. 

14 Ci s-au orbit înţelegerile lor; că până astăzi acelaşi acoperământ întru citirea legii vechi rămâne, 
nedescoperindu-se că întru Hristos se strică. 

15 Ci până astăzi când se citeşte Moise, acoperământ pre inima lor zace. 

16 Iar când se vor întoarce către Domnul, se va lua acoperământul. 

17 Iar Domn Duhul este; şi unde este Duhul Domnului, acolo este slobozenia. 

18 Iar noi toţi cu faţă descoperită Slava Domnului ca prin oglindă privind, spre acelaşi chip ne 
prefacem, din slavă în slavă, ca de la Domnul Duhul. 



2 Corinteni 4 



1 Pentru aceea având slujba acesta, dupre cum suntem miluiţi, nu slăbim. 

2 Ci ne-am lepădat de cele ascunse ale ruşinii, nu întru vicleşug umblând, nici amestecând cuvântul 
lui Dumnezeu, ci cu arătarea adevărului adeverindu-ne pre noi spre toată ştiinţa oamenilor, înaintea 
lui Dumnezeu. 

3 Iar de este şi acoperită Evanghelia noastră, întru cei pieritori este acoperită. 

4 întru care Dumnezeu a orbit minţile necredincioşilor veacului acestuia; ca să nu le lumineze lor 
Lumina Evangheliei Slavei lui Hristos, care este chipul lui Dumnezeu celui nevăzut. 

5 Că nu pre noi ne propovăduim, ci pre Hristos Iisus Domnul; iar pre noi slujitori vouă prin Iisus. 

6 Că Dumnezeu care a zis să lumineze dintru întunerec lumină, acela a strălucit întru şi inimile 
noastre, spre luminarea cunoştinţei slavei lui Dumnezeu, în faţa lui Iisus Hristos. 

7 Şi avem comoara aceasta în vase de lut, ca mulţimea puterii să fie a lui Dumnezeu, iar nu din noi. 

8 întru toate necaz pătimind, dar nu strâmtorându-ne; lipsiţi fiind, dar nu de tot deznădăjduindu-ne. 

9 Goniţi fiind, dar nu părăsiţi; surpaţi fiind, dar nu prăpădiţi. 

10 în toată vremea omorârea Domnului Iisus în trup purtându-o, ca şi viaţa lui Iisus să se arate în 
trupul nostru. 




11 Că pururea noi cei vii la moarte ne dăm pentru Iisus, ca şi viaţa lui Iisus să se arate în trupul 
nostru cel muritor. 

12 Pentru aceea dar moartea întru noi se lucrează, iar viaţa întru voi. 

13 Iar având acelaşi duh al credinţei, precum este scris: Crezut-am, pentru aceea am şi grăit; şi noi 
credem, pentru aceea şi grăim. 

14 Ştiind că cel ce a ridicat pre Domnul Iisus, şi pre noi prin Iisus ne va ridica, şi ne va pune 
împreună cu voi. 

15 Că toate sunt pentru voi, ca darul înmulţindu-se prin cei mai mulţi să prisosească mulţumirea 
spre slava lui Dumnezeu. 

16 Pentru aceea nu slăbim, ci de s-ar şi strica omul nostru cel din afară, dar cel dinăuntru se 
înnoieşte din zi în zi. 

17 Pentru că cea curând trecătoare uşurare a necazului nostru, cu covârşire întru covârşire, veşnică 
greutate a slavei lucrează nouă. 

18 Neprivind noi la cele ce se văd, ci la cele ce nu se văd; că cele ce se văd sunt trecătoare, iar cele 
ce nu se văd, sunt veşnice. 



2 Corinteni 5 



1 Că ştim că de se va strica casa noastră cea pământească a cortului acestuia, zidire de la Dumnezeu 
avem, casă nefăcută de mână, veşnică în Ceruri. 

2 Că de aceasta suspinăm, dorind să ne îmbrăcăm întru lăcaşul nostru cel din Cer. 

3 Dacă şi după ce ne vom îmbrăca, nu ne vom afla goi. 

4 Că cei ce suntem în cortul acesta suspinăm îngreunându-ne, pentru că nu voim să ne dezbrăcăm, 
ci să ne îmbrăcăm; ca ce este muritor să se înghită de viaţă. 

5 Iar cel ce ne-a făcut pre noi spre însăşi aceasta Dumnezeu este, care a şi dat nouă arvuna Duhului. 

6 îndrăznind drept aceea pururea, şi ştiind, că petrecând în trup suntem depărtaţi de la Domnul. 

7 (Că prin credinţă umblăm, iar nu prin vedere). 

8 Nădăjduim, şi bine voim, mai bine să fim depărtaţi de trup, şi să petrecem cu Domnul. 

9 Pentru aceea ne şi nevoim, ca ori petrecând, ori depărtaţi fiind, să fim plăcuţi lui. 

10 Pentru că noi toţi trebuie să ne arătăm înaintea divanului lui Hristos, ca să ia fieştecare după cum 
a făcut, cele ce s-au lucrat prin trup, ori bine, ori rău. 

11 Ştiind dar Frica Domnului, pre oameni aducem la adevăr, iar lui Dumnezeu arătaţi suntem; şi 
nădăjduim că şi întru ştiinţele voastre suntem arătaţi. 

12 Că nu ne lăudăm iarăşi pre noi înaintea voastră, ci pricină dăm vouă de laudă pentru noi, ca să 
aveţi spre cei ce se laudă în faţă, iar nu în inimă. 

13 Că ori de ne-am ieşit din minte, lui Dumnezeu; ori de suntem întregi la minte, vouă. 

14 Că dragostea lui Hristos ne ţine pre noi, socotind aceasta, că de a murit unul pentru toţi, iată dar 
toţi au murit. 

15 Şi pentru toţi a murit, ca cei ce viază să nu mai vieze loruşi, ci celui ce a murit pentru ei, şi a 
înviat. 



16 Pentru aceea noi de acum pre nimeni nu ştim dupre trup, iar de am şi ştiut pre Hristos dupre trup, 




dar de acum nu îl mai ştim. 

17 Deci dar oricare s-a făcut întru Hristos, făptură nouă este. Cele vechi au trecut, iată toate s-au 
făcut noi. 

18 Şi toate de la Dumnezeu, care ne-a împăcat pre noi luişi prin Iisus Hristos, şi a dat nouă slujba 
împăcării. 

19 Pentru că Dumnezeu era întru Hristos, împăcând lumea luişi, nesocotind lor păcatele lor, şi 
punând întru noi cuvântul împăcării. 

20 Drept aceea în locul lui Hristos vă rugăm, ca cum Dumnezeu s-ar ruga prin noi: Rugămu-vă în 
locul lui Hristos, împăcaţi- vă cu Dumnezeu. 

21 Pentru că pre cel ce nu a cunoscut păcat, pentru noi păcat l-a făcut, ca noi să ne facem dreptatea 
lui Dumnezeu întru dânsul. 



2 Corinteni 6 



1 Şi împreună lucrând, vă şi rugăm, ca nu în deşert darul lui Dumnezeu să primiţi voi. 

2 Că zice: în vreme primită te-am ascultat, şi în ziua mântuirii ţi-am ajutat ţie; iată acum este vreme 
bine primită, iată acum este ziua mântuirii. 

3 Nici o sminteală întru nimic dând, ca slujba noastră să fie fără prihană. 

4 Ci întru toate punându-ne pre noi înainte ca slujitori ai lui Dumnezeu, întru multă răbdare, în 
necazuri, în nevoi, în strâmtorări. 

5 întru bătăi, în temniţe, în neaşezări, în ostenele, în privegheri, în posturi. 

6 întru curăţie, întru cunoştinţă, întru îndelunga răbdare, în bunătate, întru Duhul Sfânt, în dragoste 
nefăţarnică. 

7 întru cuvântul adevărului, în puterea lui Dumnezeu, prin armele dreptăţii cele de-a dreapta şi cele 
de-a stânga. 

8 Prin slavă şi necinste, prin grăire de rău şi laudă, ca nişte înşelători, şi adevăraţi. 

9 Ca nişte necunoscuţi, şi cunoscuţi; ca cei murim, şi iată suntem vii; ca nişte pedepsiţi, şi nu 
omorâţi. 

10 Ca nişte întristaţi, iar pururea bucurându-ne; ca nişte săraci, iar pre mulţi îmbogăţind; ca nimic 
având, şi toate avându-le. 

11 Gura noastră s-a deschis către voi Corinteni, inima noastră s-a lărgit. 

12 Nu vă strâmtoraţi întru noi, ci vă strâmtoraţi în pântecele vostru. 

13 Pentru aceeaşi răsplătire, ca unor fii vă grăiesc, lărgiţi-vă şi voi. 

14 Nu vă înjugaţi întru alt jug cu cei necredincioşi. Că ce împărtăşire are dreptatea cu fărădelegea? 
Sau ce împreunare are lumina cu întunericul? 

15 Sau ce unire are Hristos cu Veliar? Sau ce parte este credinciosului cu cel necredincios? 

16 Sau ce însoţire este Bisericii lui Dumnezeu cu idolii? Că voi sunteţi Biserica lui Dumnezeu celui 
Viu, precum a zis Dumnezeu: Că voi locui întru ei, şi voi umbla; şi voi fi lor Dumnezeu, şi ei îmi 
vor fi mie norod. 

17 Pentru aceea ieşiţi din mijlocul lor, şi vă osebiţi, zice Domnul; şi de necurăţie să nu vă atingeţi, şi 
eu voi primi pre voi. 




18 Şi voi fi vouă Tată, şi voi veţi fi mie fii, şi fete, zice Domnul Atotţiitorul. 



2 Corinteni 7 



1 Deci acestea făgăduinţe având iubiţilor, să ne curăţim pre noi de toată spurcăciunea trupului şi a 
duhului, făcând sfinţenie întru frica lui Dumnezeu. 

2 Cuprindeţi-ne pre noi, pre nimeni nu am nedreptăţit, nimănui stricăciune nu am făcut, spre nimeni 
nu ne-am lăcomit. 

3 Nu spre osândire zic; că am zis mai-nainte, că în inimile noastre sunteţi, ca împreună să murim, şi 
împreună să viem. 

4 Multă îmi este îndrăzneala către voi. Multă îmi este lauda pentru voi; umplutu-m-am de 
mângâiere, de prisosit am bucurie întru tot necazul nostru. 

5 Că venind noi în Macedonia, nici o odihnă nu a avut trupul nostru, ci întru toate am fost necăjiţi: 
Din afară războaie, dinlăuntru temeri. 

6 Ci cel ce mângâie pre cei smeriţi, ne-a mângâiat pre noi Dumnezeu cu venirea lui Tit. 

7 Şi nu numai cu venirea lui, ci şi cu mângâierea, cu care s-a mângâiat de voi, spunându-ne nouă 
dorirea voastră, plângerea voastră, râvna voastră pentru mine, cât eu mai mult m-am bucurat. 

8 Pentru aceea de v-am şi întristat pre voi prin epistolie, nu mă căiesc, măcar de mă şi căiam; că văd 
că epistolia aceea, măcar de v-a şi întristat la o vreme. 

9 Acum mă bucur, nu căci v-aţi fost întristat, ci căci v-aţi fost întristat spre pocăinţă; că v-aţi fost 
întristat dupre Dumnezeu, ca întru nimic să nu vă păgubiţi de către noi. 

10 Că întristarea care este dupre Dumnezeu, pocăinţă spre mântuire fără de căinţă lucrează; iar 
întristarea lumii moarte lucrează. 

11 Că iată aceasta singură, căci dupre Dumnezeu v-aţi întristat voi, câtă sârguinţă a făcut întru voi, 
ci (şi) răspuns, ci (şi) mânie, ci (şi) frică, ci (şi) dorinţă, ci (şi) râvnă, ci (şi) izbândă; întru toate v-aţi 
arătat pre voi, curaţi a fi întru acest lucru. 

12 Deci de am şi scris vouă, nu pentru cel ce a nedreptăţit, nici pentru cel ce s-a nedreptăţit; ci ca să 
se arate către voi sârguinţă noastră cea pentru voi înaintea lui Dumnezeu. 

13 Pentru aceasta ne-am mângâiat de mângâierea voastră, iar mult mai vârtos ne-am bucurat de 
bucuria lui Tit, că s-a odihnit duhul lui de către voi toţi. 

14 Că ori de ce m-am lăudat înaintea lui pentru voi, nu m-am ruşinat; ci precum toate întru adevăr 
le-am grăit vouă, aşa şi lauda noastră ce a fost către Tit, adevărată s-a făcut. 

15 Şi inima lui mai mult este spre voi aducându-şi aminte de ascultarea voastră a tuturor, că cu frică 
şi cu cutremur l-aţi primit pre el. 

16 Mă bucur că de toate am nădejde spre voi. 



2 Corinteni 8 



1 Şi arătăm vouă, fraţilor, de darul lui Dumnezeu cel dat întru Bisericile Macedoniei. 

2 Că întru ispită de necaz, prisosinţa bucuriei lor, şi sărăcia lor cea adâncă a sporit spre bogăţia 
bunătăţii lor. 




3 Căci dupre putere (mărturisesc), şi preste putere voioşi (binevoitori) au fost. 

4 Cu multă rugăminte rugându-ne pre noi ca să luăm darul şi împărtăşirea slujbei celei către sfinţi. 

5 Şi nu precum aveam nădejde, ci singuri pre sine s-au dat întâi Domnului, şi nouă prin voia lui 
Dumnezeu. 

6 Cât am rugat noi pre Tit, ca precum mai-nainte a început, aşa să şi săvârşească întru voi şi darul 
acesta. 

7 Şi precum întru toate prisosiţi cu Credinţa, şi cu cuvântul, şi cu cunoştinţa, şi cu toată sârguinţa, şi 
cu dragostea voastră către noi, aşa şi întru darul acesta să prisosiţi. 

8 Nu ca cum aş porunci grăiesc, ci prin sârguinţa altora, şi adeverinţa dragostei voastre dovedind. 

9 Că ştiţi Darul Domnului nostru Iisus Hristos, că pentru voi a sărăcit bogat fiind, ca voi cu sărăcia 
lui să vă îmbogăţiţi. 

10 Şi sfat întru aceasta vă dau: Că aceasta este vouă de folos, care nu numai a face, ci încă şi a vrea 
aţi început mai-nainte din anul trecut. 

11 Iar acum şi a face să pliniţi; ca precum v-a fost osârdia a vrea, aşa să fie şi a plini dintru cele ce 
aveţi. 

12 Că de este pusă înainte osârdia, pre cât are cineva, este bineprimită, iar nu pre cât nu are. 

13 Că nu ca să fie altora odihnă, iar vouă necaz; ci dintru întocmire în vremea de acum, ca 
prisosinţa voastră să plinească lipsa acelora. 

14 Ca şi prisosinţa acelora să plinească lipsa voastră, ca să fie întocmire. 

15 Precum este scris: Celui cu cel mult, nu i-a prisosit; şi celui cu cel puţin, nu i-a lipsit. 

16 Şi mulţămită fie lui Dumnezeu celui ce a dat această osârdie pentru voi în inima lui Tit. 

17 Căci îndemnarea aceea o a primit, şi fiind mai osârduitor, de bună voie a ieşit la voi. 

18 Şi am trimis împreună cu el şi pre fratele, a căruia lauda întru Evanghelie este prin toate 
Bisericile. 

19 (Şi nu numai, ci şi hirotonisit este de Biserici, să fie soţie călătoriei noastre, cu darul acesta ce se 
slujeşte de noi, spre slava Domnului şi osârdia voastră). 

20 Ferindu-ne de aceasta, ca să nu ne prihănească pre noi cineva întru această îndestulată şi mare 
strânsoare ce se slujeşte de noi. 

21 Că facem purtare de grijă de cele bune, nu numai înaintea Domnului, ci şi înaintea oamenilor. 

22 Şi am trimis împreună cu ei şi pre fratele nostru, pre carele l-am ispitit întru multe de multe ori 
că este osârduitor, iar acum cu mult mai osârduitor, pentru nădăjduirea cea multă spre voi. 

23 Şi ori pentru Tit, părtaş mie este, şi întru voi împreună lucrător; ori fraţi ai noştri, Apostoli ai 
Bisericilor, Slava lui Hristos. 

24 Drept aceea arătarea dragostei voastre, şi a laudei noastre pentru voi, spre dânşii să o arătaţi în 
faţa Bisericilor. 



2 Corinteni 9 



1 Că pentru slujba cea către sfinţi, de prisosit este a scrie vouă. 

2 Că ştiu osârdia voastră, cu care pentru voi mă laud către Macedoneni; că Ahaia s-a gătit din anul 
trecut, şi râvna cea din voi pre cei mai mulţi a îndemnat. 




3 Şi am trimis pre fraţi, ca nu în deşert să fie lauda noastră cea pentru voi în partea aceasta, ca 
(precum am zis) să fiţi gata. 

4 Ca nu cumva de vor veni împreună cu mine Macedonenii, şi vă vor afla pre voi negătiţi, să ne 
ruşinăm noi, (ca să nu zicem voi) întru starea aceasta a laudei. 

5 Drept aceea de nevoie a fi am socotit, a îndemna pre fraţi ca să vie mai-nainte la voi, şi să 
gătească cea mai-nainte făgăduită a voastră blagoslovenie, ca să fie aceea gata aşa ca o 
blagoslovenie, iar nu ca o lăcomie. 

6 Şi aceasta, cel ce seamănă cu scumpete, cu scumpete va şi secera; iar cel ce seamănă întru 
blagoslovenii, întru blagoslovenii va şi secera. 

7 Fieştecare precum se îndură cu inima, nu dintru mâhnire, sau de silă; că pre dătătorul de bună voie 
iubeşte Dumnezeu. 

8 Şi Puternic este Dumnezeu să prisosească tot darul întru voi, ca întru toate pururea toată 
îndestularea având, să prisosiţi spre tot lucrul bun. 

9 (Precum este scris: Impărţit-au, dat-au săracilor, dreptatea lui rămâne în veac. 

10 Iar cel ce dă sămânţă semănătorului, să vă dea şi pâine spre mâncare, şi să înmulţească sămânţa 
voastră, şi să crească roadele dreptăţii voastre). 

11 Ca întru toate să vă îmbogăţiţi spre toată bunătatea (darea cea cu îndestulare), care lucrează prin 
noi mulţămită lui Dumnezeu. 

12 Căci slujba ascultării acesteia, nu numai plineşte lipsele sfinţilor, ci şi prisoseşte prin multe 
mulţămite lui Dumnezeu. 

13 (Prin adeverirea slujbei acesteia slăvind ei pre Dumnezeu, pentru ascultarea mărturisirii voastre 
la Evanghelia lui Hristos, şi pentru bunătatea împărtăşirii către dânşii, şi către toţi.) 

14 Şi cu rugăciunea lor pentru voi; care vă doresc pre voi pentru Darul lui Dumnezeu cel prea mult 
întru voi. 

15 Iar mulţămită lui Dumnezeu pentru Darul lui cel nespus. 



2 Corinteni 10 



1 Şi însumi eu Pavel vă rog pre voi, prin blândeţele şi liniştirea lui Hristos; care de faţă sunt smerit 
între voi, iar depărtat fiind îndrăznesc spre voi. 

2 Şi vă rog pre voi ca şi de faţă fiind să nu îndrăznesc cu îndrăznirea, cu care socotesc să îndrăznesc 
împrotiva unora, care ne socotesc pre noi că umblăm după trup. 

3 Că în trup umblând, nu ne oştim trupeşte. 

4 (Că annele oştirii noastre nu sunt trupeşti, ci puternice lui Dumnezeu, spre surparea tăriilor). 

5 Surpând izvodirile minţii, şi toată înălţarea ce se ridică împotriva ştiinţei lui Dumnezeu, şi robind 
toată înţelegerea spre ascultarea lui Hristos. 

6 Şi gata având a pedepsi toată neascultarea, când se va plini ascultarea voastră. 

7 La cele din faţă vă uitaţi? De se nădăjduieşte cineva că este al lui Hristos, aceasta să gândească 
iarăşi de la sine, că precum el este al lui Hristos, aşa şi noi ai lui Hristos suntem. 

8 Că de mă voi şi lăuda ceva mai mult pentru puterea noastră, care ne-a dat Domnul nouă, spre 
zidire iar nu spre risipirea voastră, nu mă voi ruşina. 

9 Ci ca să nu mă arăt, ca cum v-aş speria pre voi prin scrisori. 




10 Că Epistoliile, zice, grele sunt şi tari; iar venirea trupului este slabă şi cuvântul defăimat. 

11 Aceasta să socotească unul ca acela, că în ce chip suntem cu cuvântul prin Epistolii, nefiind de 
faţă, întru acest chip suntem şi de faţă cu lucrurile. 

12 Că nu îndrăznim să ne numărăm sau să ne amestecăm cu unii ce se laudă pre sineşi singuri; ci 
aceia între sine pre sineşi măsurându-se, şi asemănându-se pre sine loruşi, nu pricep. 

13 Iar noi nu întru cele ce sunt peste măsură ne vom lăuda, ci după măsura îndreptarului cu care ne- 
a măsurat nouă Dumnezeu măsură, să ajungă şi până la voi. 

14 Că nu ca cum nu am fi ajuns la voi, mai mult ne întindem pre noi, că şi până la voi am ajuns cu 
Evanghelia lui Hristos. 

15 Nu întru cele ce sunt preste măsură lăudându-ne în osteneli străine, ci având nădejde, că crescând 
credinţa voastră, ne vom mări întru voi dupre îndreptarul nostru de prisosit. 

16 Ca şi în părţile cele mai departe de voi să propovăduim Evanghelia, nu întru îndreptar străin în 
cele gata să ne lăudăm. 

17 Iar cel ce se laudă, întru Domnul să se laude. 

18 Că nu cel ce se laudă pre sine este ales, ci pre carele Domnul îl laudă. 



2 Corinteni 11 



1 O de m-aţi fi suferit puţin pentru neînţelepţia; dar şi mă suferiţi. 

2 Că vă râvnesc (iubesc) pre voi cu râvnă a lui Dumnezeu; că v-am logodit unui Bărbat, Fecioară 
curată să vă pun înaintea lui Hristos. 

3 Ci mă tem ca nu cumva precum şarpele a amăgit pre Eva cu vicleşugul său, aşa să se strice şi 
înţelegerile voastre de la adeverinţa cea întru Hristos. 

4 Că de ar propovădui cel ce vine pre alt Iisus, pre carele nu am propovăduit, sau de aţi lua alt Duh, 
care nu aţi luat, sau altă Evanghelie, care nu aţi primit, bine l-aţi suferi. 

5 Că socotesc cum că cu nimic nu sunt mai jos decât Apostolii cei mai mari. 

6 Iar de sunt şi prost cu cuvântul, dar nu cu ştiinţa, ci pretutindeni am fost arătaţi întru toate la voi. 

7 Au doară păcat am făcut, pre mine smerindu-mă, ca voi să vă înălţaţi? Că în dar Evanghelia lui 
Dumnezeu am binevestit vouă. 

8 Alte Biserici am jefuit luând de cheltuială spre a sluji vouă; şi venind de faţă la voi, şi fiind lipsit, 
nimănui nu am făcut supărare. 

9 Că lipsa mea o au împlinit fraţii care veniseră de la Macedonia; şi întru toate m-am păzit pre mine 
vouă fără de supărare, şi mă voi păzi. 

10 Este adevărul lui Hristos întru mine, că lauda aceasta nu se va îngrădi mie în laturile Ahaiei. 

11 Pentru ce? Pentru că doară nu vă iubesc pre voi? Dumnezeu ştie. 

12 Iar ceea ce fac, şi voi face, ca să tai pricina celor ce poftesc pricină, ca întru ceea ce se laudă, să 
se afle ca şi noi. 

13 Că unii ca aceia sunt apostoli mincinoşi, lucrători vicleni, închipuindu-se întru Apostolii lui 
Hristos. 

14 Şi nu este de minunat; că însuşi satana se preface în înger de lumină. 

15 Nu este dar lucru mare de se prefac şi slujitorii lui ca slujitorii dreptăţii, cărora va fi sfârşitul 




dupre faptele lor. 

16 Iarăşi zic, ca să nu mă socotească cineva că sunt fără de minte; iar de nu, măcar ca pre un fără de 
minte primiţi-mă, ca puţin ceva să mă laud şi eu. 

17 Iar ce grăiesc, nu grăiesc dupre Domnul, ci ca întru neînţelepţie, în starea aceasta a laudei. 

18 De vreme ce mulţi se laudă dupre trup, şi eu mă voi lăuda. 

19 Că cu dulceaţă suferiţi pre cei neînţelepţi, fiind voi înţelepţi. 

20 Că suferiţi de vă robeşte cineva pre voi, de vă mănâncă cineva, de vă ia cineva, de se semeţeşte 
cineva, de vă bate cineva peste obraz. 

21 Spre necinste (defăimându-vă) zic, ca cum noi am fi neputincioşi. Iar întru ce îndrăzneşte cineva 
(întru neînţelepţie zic) îndrăznesc şi eu. 

22 Iudei sunt? Şi eu; Israiliteni sunt? Şi eu; Sămânţa lui Avraam sunt? Şi eu. 

23 Slugi ale lui Hristos sunt? Ca un neînţelept grăiesc, mai vârtos eu. întru ostenele mai mult, întru 
bătăi cu asupră, în temniţă peste măsură, în morţi de multe ori. 

24 De la Iudei de cinci ori câte patruzeci fără una am luat. 

25 De trei ori cu toiege am fost bătut; o dată cu pietre am fost împroşcat; de trei ori s-a sfărmat 
corabia cu mine; o noapte şi o zi întru adânc am făcut. 

26 în călătorii de multe ori, în primejdii în râuri, în primejdii de către tâlhari, în primejdii de către 
rudenii, în primejdii de către neamuri, în primejdii în cetăţi, în primejdii în pustie, în primejdii în 
mare, în primejdii între fraţii cei mincinoşi. 

27 întru osteneală şi în supărare, în privegheri de multe ori, în foame şi în sete, în posturi adeseori, 
în frig şi în golătate. 

28 Fără de cele din afară; năvăliri asupra mea în toate zilele, grija tuturor Bisericilor. 

29 Cine este neputincios, şi eu să nu fiu neputincios? Cine se sminteşte, şi eu să nu mă aprinz? 

30 De se cuvine a mă lăuda, de neputinţele mele mă voi lăuda. 

31 Dumnezeu şi Tatăl Domnului nostru Iisus Hristos, cel ce este binecuvântat în veci, ştie că nu 
mint. 

32 în Damasc mai marele norodului a lui Areta împăratul păzea cetatea Damascului, vrând să mă 
prindă. 

33 Şi pre o fereastră întru o coşniţă m-am slobozit preste zid, şi am scăpat din mâinile lui. 



2 Corinteni 12 



1 însă a mă lăuda nu îmi este de folos, că voi veni întru vedeniile şi descoperirile Domnului. 

2 Ştiu pre un om întru Hristos, mai-nainte cu paisprezece ani (sau în trup, nu ştiu; sau afară de trup, 
nu ştiu; Dumnezeu ştie), că s-a răpit unul ca acesta până la al treilea Cer. 

3 Şi ştiu pre acest om (sau în trup nu ştiu, sau afară de trup, nu ştiu; Dumnezeu ştie), 

4 Că s-a răpit în Rai, şi a auzit cuvinte nespuse, care nu este slobod omului a le grăi. 

5 Pentru unul ca acesta mă voi lăuda; iar pentru mine nu mă voi lăuda, fără numai întru neputinţele 
mele. 

6 Că de voi şi vrea să mă laud, nu voi fi fără de minte, că adevărul voi grăi; iară las, ca să nu cugete 
cineva de mine mai mult decât vede, sau aude ceva de la mine. 




7 Şi pentru mulţimea arătărilor, ca să nu mă înalţ, datu-mi-s-a mie îmbolditor trupului, îngerul 
satanei, ca să mă bată peste obraz, ca să nu mă înalţ. 

8 Pentru aceasta de trei ori pre Domnul am rugat, ca să-l depărteze de la mine. 

9 Şi mi-a zis mie: Destul îţi este ţie Darul meu; că Puterea mea întru neputinţă se săvârşeşte. Deci 
cu dulceaţă mă voi lăuda mai mult întru neputinţele mele, ca să locuiască întru mine Puterea lui 
Hristos. 

10 Pentru aceea binevoiesc întru neputinţe, întru defăimări, în nevoi, în goane, întru strâmtorări 
pentru Hristos; căci când slăbesc, atunci sunt tare. 

11 Făcutu-m-am fără de minte lăudându-mă, voi m-aţi silit; că mie mi se cădea să fiu lăudat de către 
voi, că cu nimic nu sunt mai de jos decât Apostolii cei mai mari, măcar că nimic sunt. 

12 Că semnele Apostolului s-au lucrat întru voi, întru toată răbdarea, prin semne, şi minuni, şi 
puteri. 

13 Că ce este de care să fiţi mai lipsiţi decât celelalte Biserici; fără numai că eu nu v-am făcut 
supărare? Dăruiţi-mi mie nedreptatea aceasta. 

14 lată a treia oară cu aceasta gata sunt a veni la voi, şi nu voi supăra pre voi, că nu caut ale voastre, 
ci pre voi; că nu sunt datori fiii să agonisească părinţilor, ci părinţii fiilor. 

15 far eu prea cu dulceaţă voi cheltui, şi mă voi cheltui şi pre mine pentru sufletele voastre; măcar 
că mai mult iubindu-vă pre voi, mai puţin sunt iubit de voi. 

16 Ci fie, eu nu v-am îngreunat pre voi, ci fiind isteţ, cu meşteşug v-am prins pre voi. 

17 Au doară prin cineva din cei ce am trimis la voi v-am jefuit pre voi? 

18 Am rugat pre Tit, şi împreună cu el am trimis pre fratele, au doară v-a jefuit ceva Tit? Au nu cu 
acelaşi Duh am umblat? Au nu pre aceleaşi urme? 

19 Au iar vă pare că ne îndreptăm înaintea voastră? înaintea lui Dumnezeu întru Hristos grăim; şi 
acestea toate, iubiţii mei, pentru a voastră zidire. 

20 Că mă tem nu cumva dacă voi veni, să vă aflu pre voi precum nu voiesc; şi eu să mă aflu vouă 
precum nu voiţi; nu cumva să fie prigoniri, pizme, mânii, sfăzi, clevetiri, şoptiri, semeţii, netocmiri. 

21 Nu cumva iarăşi dacă voi veni să mă smerească Dumnezeul meu la voi, şi voi plânge pre mulţi 
care au greşit mai-nainte, şi nu s-au pocăit de necurăţia, şi curvia, şi spurcăciunea care au făcut. 



2 Corinteni 13 



1 lată a treia oară cu aceasta viu la voi; în gura a două şi a trei mărturii va sta tot graiul. 

2 Am zis mai-nainte, şi iarăşi zic mai-nainte, precum când am fost de faţă la voi a doua oară, şi 
acum nefiind de faţă, scriu celor ce mai-nainte au greşit, şi celorlalţi tuturor; că de voi veni iarăşi, 
nu voi cruţa. 

3 De vreme ce căutaţi ispitire a lui Hristos celui ce grăieşte întru mine, care la voi nu este 
neputincios, ci puternic întru voi. 

4 Că de s-a şi răstignit dintru neputinţă, dar este Viu din puterea lui Dumnezeu; pentru că şi noi 
suntem neputincioşi întru El, ci vom fi vii împreună cu dânsul din puterea lui Dumnezeu spre voi. 

5 Pre voi înşivă vă ispitiţi de sunteţi întru credinţă, pre voi înşivă vă cercaţi; au nu vă cunoaşteţi pre 
voi, că Iisus Hristos este întru voi? Fără numai de sunteţi netrebnici. 

6 Ci nădăjduiesc că veţi cunoaşte, că noi nu suntem netrebnici. 




7 Iar mă rog lui Dumnezeu să nu faceţi nici un rău; nu ca să ne arătăm noi lămuriţi, ci ca să faceţi 
voi binele, iar noi ca nişte netrebnici să fim. 

8 Că nu putem ceva împrotiva adevărului, ci pentru adevărul. 

9 Că ne bucurăm când noi suntem slabi, iar voi sunteţi tari; de aceasta ne şi rugăm, pentru a voastră 
întemeiere. 

10 Pentru aceasta acestea scriu nefiind de faţă la voi, ca fiind de faţă să nu fac cu asprime, dupre 
puterea care mi-a dat mie Domnul spre zidire, iar nu spre surpare. 

11 Deci, fraţilor, bucuraţi-vă, fiţi desăvârşit, mâgâiaţi-vă, aceiaşi cugetaţi, pace să aveţi; şi 
Dumnezeul dragostei şi al păcii va fi cu voi. 

12 Inchinaţi-vă unul altuia cu sărutare sfântă. 

13 Inchină-se vouă toţi sfinţii. 

14 Darul Domnului nostru Iisus Hristos, şi dragostea lui Dumnezeu, şi împărtăşirea Sfântului 
Duh ,cu voi cu toţi, Amin.+ Cea a doua către Corinteni s-a scris de la Filipi ai Macedoniei, prin 
Tii şi Luca. 



Galateni 1 



1 Pavel Apostol nu de la oameni, nici prin om, ci prin Iisus Hristos, şi Dumnezeu Tatăl care l-a 
înviat pre el din morţi. 

2 Şi toţi fraţii care sunt împreună cu mine, Bisericilor Galatiei: 

3 Dar vouă şi pace, de la Dumnezeu Tatăl, şi Domnul nostru Iisus Hristos. 

4 Carele s-a dat pre sine pentru păcatele noastre, ca să ne scoată pre noi dintru acest veac de acum 
rău, dupre voia lui Dumnezeu şi Tatălui nostru. 

5 Căruia Slava în vecii vecilor, Amin. 

6 Mă mir că aşa de curând vă mutaţi de la cel ce va chemat pre voi prin Darul lui Hristos, la altă 
Evanghelie. 

7 Care nu este alta, fără numai sunt oarecare, ce vă tulbură pre voi, şi voiesc să strămute Evanghelia 
lui Hristos. 

8 Ci măcar noi, sau înger din Cer de vă va bine vesti vouă afară de ceea ce am bine vestit vouă, 
anatema să fie. 

9 Precum am zis mai-nainte, şi acum iarăşi zic: Oricine de vă va bine vesti vouă, afară de ceea ce aţi 
luat, anatema să fie. 

10 Că acum pre oameni aduc la adevăr, sau pre Dumnezeu? Sau caut oamenilor să plac? Că de aş 
plăcea încă oamenilor, nu aş fi slugă lui Hristos. 

11 Şi arăt vouă fraţilor, Evanghelia ceea ce bine s-a vestit de mine, că nu este dupre om. 

12 Că nici eu de la om o am luat pre aceasta, nici m-am învăţat; ci prin descoperirea lui Iisus 
Hristos. 

13 Că aţi auzit de petrecerea mea oarecând întru credinţa Iudaicească, că preste măsură goneam 
Biserica lui Dumnezeu, şi o stricam pre ea. 

14 Şi spoream în credinţa Iudaicească mai mult decât mulţi din cei de o vârstă cu mine în neamul 
meu, foarte râvnitor fiind părinteştilor mele obiceiuri. 




15 Iar când bine a voit Dumnezeu, cel ce m-a ales din pântecele maicii mele, şi m-a chemat prin 
Darul său, 

16 Ca să descopere pre Fiul său întru mine, ca să-l binevestesc pre el întru neamuri, îndată nu m-am 
lipit de trup şi de sânge. 

17 Nici m-am suit în Ierusalim, către Apostolii cei mai nainte de mine, ci m-am dus în Arabia, şi 
iarăşi m-am întors la Damasc. 

18 Apoi după trei ani, m-am suit în Ierusalim, să văd pre Petru; şi m-am zăbovit la el cincisprezece 
zile. 

19 Iar pre altul din Apostoli nu am văzut, fără numai pre Iacov fratele Domnului. 

20 Iar cele ce scriu vouă, iată înaintea lui Dumnezeu , că nu mint. 

21 După aceea am venit în laturile Siriei şi ale Ciliciei. 

22 Şi eram necunoscut la faţă de Bisericile Iudeii cele întru Hristos. 

23 Ci numai auzea, că cel ce ne gonea pre noi oarecând, acum bine vesteşte Credinţa care oarecând 
o pierdea. 

24 Şi slăvea întru mine pre Dumnezeu. 



Galateni 2 



1 Apoi după patrusprezece ani iarăşi m-am suit în Ierusalim cu Varnava, împreună luând şi pre Tit 
cu noi. 

2 Şi m-am suit dupre descoperire, şi le-am spus lor Evanghelia care propovăduiesc întru neamuri; 
iar deosebi celor ce se socotea (mai aleşi), ca nu cumva să alerg în deşert, sau să fi alergat. 

3 Ci nici Tit carele era cu mine, Elin fiind, nu a fost silit să se taie împrejur. 

4 Şi pentru fraţii cei mincinoşi ce veniseră, care intraseră pre ascuns să iscodească slobozenia 
noastră, care avem întru Hristos Iisus, ca pre noi să ne supună robiei. 

5 Cărora nici cât este un ceas nu ne-am plecat supunerii, ca adevărul Evangheliei să rămâie întru 
voi. 

6 Iar de către cei ce se socoteau a fi ceva, oricare cândva erau, nici o grijă nu am; Dumnezeu faţă a 
omului nu ia, că cei ce se socoteau a fi ceva, nimic nu mi-au adăogat mai mult. 

7 Ci încă împotrivă, văzând că mi s-a încredinţat mie Evanghelia netăierii împrejur, precum lui 
Petru a tăierii împrejur; 

8 (Că cel ce a lucrat lui Petru spre apostolia tăierii împrejur, a lucrat şi mie întru neamuri). 

9 Şi cunoscând darul lui Dumnezeu cel dat mie, Iacov şi Kefa, şi Ioan, care se socoteau a fi stâlpi, 
au dat mie şi lui Varnava dreapta împărtăşirii; ca noi la neamuri, iar ei la tăierea împrejur. 

10 Numai ca să ne aducem aminte de cei lipsiţi, care m-am şi nevoit aceasta a face. 

11 Iar când a venit Petru în Antiohia, de faţă i-am stătut împotrivă, că era prihănit. 

12 Că mai înainte de a veni oarecare de la Iacov, cu neamurile mânca; iar dacă au venit, se ferea şi 
se osebea pre sine, temându-se de cei ce erau din tăierea împrejur. 

13 Şi împreună s-au făţărnicit cu el şi ceilalţi Iudei; cât şi Varnava s-a tras cu făţărnicia lor. 

14 Ci dacă am văzut că nu umblă drept dupre adevărul Evangheliei, am zis lui Petru înaintea 
tuturor: Dacă tu fiind Iudeu ca neamurile vieţuieşti, iar nu ca Iudeii, pentru ce sileşti pre neamuri să 




ţie ca Iudeii? 

15 Noi din fire Iudei, iar nu din neamuri păcătoşi. 

16 Ştiind că nu se îndreptează omul din faptele legii, ci numai prin credinţa lui Iisus Hristos, şi noi 
întru Hristos Iisus am crezut, ca să ne îndreptăm din credinţa lui Hristos, iar nu din faptele legii; că 
nu se va îndrepta din faptele legii tot trupul. 

17 Iar dacă căutând să ne îndreptăm întru Hristos, ne-am aflat şi singuri păcătoşi, au doară Hristos 
este slujitor păcatului? Să nu fie. 

18 Că dacă cele ce am stricat, aceleaşi iarăşi le zidesc, călcător de poruncă pre mine mă adeverez. 

19 Că eu prin lege legii am murit, ca să viez lui Dumnezeu. 

20 Cu Hristos împreună m-am răstignit; iar viez, nu de acum eu, ci viază întru mine Hristos. Iar ce 
viez acum în trup, întru credinţa Fiului lui Dumnezeu viez, carele m-a iubit, şi s-a dat pre sine 
pentru mine. 

21 Nu lepăd Darul lui Dumnezeu, că de este prin lege dreptatea, Hristos dar în zadar a murit. 



Galateni 3 



1 O fără de minte Galateni, cine pre voi v-a zavisuit să nu vă plecaţi adevărului, cărora mai înainte 
vă era scris Iisus Hristos înaintea ochilor între voi răstignit? 

2 Aceasta voiesc numai să ştiu de la voi: Din faptele legii aţi luat Duhul, sau din auzul credinţei? 

3 Aşa de fără de minte sunteţi, începând cu duhul, acum în trup vă săvârşiţi? 

4 Atâtea aţi pătimit în zadar? Dacă şi în zadar. 

5 Deci cel vă dă vouă Duhul, şi lucrează puteri întru voi, oare din faptele legii, sau din auzul 
credinţei? 

6 Precum şi Avraam a crezut lui Dumnezeu, şi i s-a socotit lui întru dreptate. 

7 Să ştiţi dar, că cei ce sunt din credinţă, aceia sunt fii lui Avraam. 

8 Şi văzând mai nainte scriptura, că din credinţă îndreptează Dumnezeu pre neamuri, mai nainte a 
binevestit lui Avraam: Că se vor blagoslovi întru tine toate neamurile. 

9 Pentru aceea cei ce sunt din credinţă, se blagoslovesc împreună cu Credinciosul Avraam. 

10 Căci câţi sunt din faptele legii, sunt sub blestem; că scris este: Blestemat este tot cel ce nu va 
rămânea întru toate cele scrise în cartea legii, ca să le facă pre ele. 

11 Iar cum că nu se îndreptează nimeni înaintea lui Dumnezeu prin lege, arătat este: Că dreptul din 
credinţă va fi viu. 

12 Iar legea nu este din credinţă, ci omul care va face acestea va fi viu întru ele. 

13 Hristos ne-a răscumpărat pre noi din blestemul legii, făcându-se pentru noi blestem, pentru că 
scris este: Blestemat este tot cel spânzurat pre lemn. 

14 Ca întru neamuri blagoslovenia lui Avraam să se facă întru Hristos Iisus, ca făgăduinţa Duhului 
să o luăm prin credinţă. 

15 Fraţilor, ca un om (dupre om) grăiesc: Că şi aşezământul (diata) omului cel întărit nimeni nu îl 
strică, sau îl mai adaogă. 

16 Iar lui Avraam s-au grăit făgăduinţele, şi seminţei lui, nu zice: Şi seminţelor, ca de mulţi, ci ca de 
unul: Şi seminţei tale; carele este Hristos. 




17 Şi aceasta zic, pre aşezământul cel întărit mai înainte de la Dumnezeu întru Hristos, legea care 
după patru sute şi treizeci de ani s-a făcut, nu îl leapădă ca să strice făgăduinţa. 

18 Că de este din lege moştenirea, nu mai este din făgăduinţă; iar lui Avraam prin făgăduinţă i-a 
dăruit Dumnezeu. 

19 Ce este dar? Pentru călcările de porunci s-a adaos legea, până ce era să vie sămânţa, căreia era 
făgăduit, rânduită fiind prin îngeri, cu Mâna Mijlocitorului. 

20 far Mijlocitorul al unuia nu este, iar Dumnezeu unul este. 

21 Deci dar legea este împotriva făgăduinţelor lui Dumnezeu? Să nu fie. Că de s-ar fi dat lege care 
să poată învia, adevărat din lege ar fi dreptatea. 

22 Ci a închis Scriptura toate sub păcat, ca făgăduinţa din Credinţa lui lisus Hristos să se dea celor 
ce cred. 

23 far mai înainte de venirea credinţei sub lege eram păziţi, închişi fiind spre credinţa care era să se 
descopere. 

24 Pentru aceea legea învăţătoare (pedagog) ne-a fost nouă spre Hristos, ca din credinţă să ne 
îndreptăm. 

25 far dacă a venit Credinţa nu mai suntem sub învăţător (pedagog). 

26 Că toţi fii ai lui Dumnezeu suntem prin credinţă întru Hristos lisus. 

27 Că oricâţi întru Hristos v-aţi botezat, întru Hristos v-aţi îmbrăcat; nu este Iudeu, nici elin; nu este 
rob, nici slobod. 

28 Nu este parte bărbătească şi femeiască; că voi toţi unul sunteţi întru Hristos lisus. 

29 Iar dacă sunteţi voi ai lui Hristos, iată a lui Avraam sămânţă sunteţi, şi dupre făgăduinţă 
moştenitori. 



Galateni 4 



1 Iară zic, în câtă vreme moştenitorul prunc este, nimic nu se osebeşte de slugă, stăpân tuturor fiind. 

2 Ci sub epitropi şi iconomi este, până la vremea cea rânduită de tatăl său. 

3 Aşa şi noi, când eram prunci, sub stihiile lumii eram robiţi. 

4 Iar când a venit plinirea vremii, a trimis Dumnezeu pre Fiul său cel născut din femeie, carele s-a 
făcut sub lege. 

5 Ca pre cei de sub lege să-i răscumpere, ca să luăm moştenirea fiască. 

6 Iar căci sunteţi fii, a trimis Dumnezeu pre Duhul Fiului său în inimile voastre, care strigă, Avva 
Părintele. 

7 Pentru aceea nu mai eşti rob, ci fiu; iar de eşti fiu, şi moştenitor eşti lui Dumnezeu prin lisus 
Hristos. 

8 Ci atuncea necunoscând pre Dumnezeu, slujeaţi celor ce din fire nu sunt dumnezei. 

9 Iar acum după ce aţi cunoscut pre Dumnezeu, iar mai vârtos după ce v-aţi cunoscut de Dumnezeu, 
cum vă întoarceţi iarăşi la cele slabe şi sărace stihii, cărora iarăşi de iznoavă voiţi a le sluji? 

10 Zilele păziţi, şi lunile, şi vremile, şi anii. 

11 Mă tem de voi, nu cumva în zadar să mă fi ostenit la voi. 

12 Fiţi precum sunt eu, că şi eu am fost precum sunteţi voi. Fraţilor, rogu-vă pre voi, cu nimic nu m- 




aţi nedreptăţit. 

13 Iar ştiţi că prin slăbiciunea trupului, am binevestit vouă întâi. 

14 Şi ispita mea ce era în trupul meu nu o aţi defăimat, nici o aţi lepădat, ci ca pre un înger al lui 
Dumnezeu m-aţi primit, ca pre Iisus Hristos. 

15 Deci care era (unde este) fericirea voastră? Că mărturisesc vouă, că de ar fi fost cu putinţă, ochii 
voştri scoţându-i i-aţi fi dat mie. 

16 Deci dar au vrăjmaş m-am făcut vouă, grăindu-vă vouă adevărul? 

17 Vă râvnesc ei pre voi, nu bine; ci vor să vă osebească pre voi, ca să le urmaţi lor. 

18 Iar bine este a urma (a fi râvniţi) pururea în lucrul bun, şi nu numai când suntem de faţă la voi. 

19 Feţii mei, pre care iarăşi cu durere vă nasc, până ce se va închipui Hristos întru voi. 

20 Şi aş vrea să fiu acum la voi, şi să îmi schimb glasul meu, că nu mă pricep de voi. 

21 Spuneţi-mi cei ce voiţi să fiţi sub lege, legea nu o auziţi? 

22 Pentru că scris este, că Avraam doi feciori a avut, unul din slujnică, iar altul din cea slobodă. 

23 Ci cel din slujnică după trup s-a născut, iar cel din cea slobodă, prin făgăduinţă. 

24 Care au altă înţelegere: Că acestea sunt cele două legi, una din muntele Sinai ce naşte spre robie, 
care este Agar. 

25 Că Agar, muntele Sinai este în Arabia, şi se alătură cu Ierusalimul acest de acum, şi slujeşte cu 
feciorii săi. 

26 Iar Ierusalimul cel de sus slobod este, care este maică nouă tuturor. 

27 Că scris este: Veseleşte-te cea stearpă care nu naşti; glăsuieşte şi strigă ceea ce nu ai durere; că 
mai mulţi sunt fii celei pustii, decât ai celeia ce are bărbat. 

28 Iar noi fraţilor, dupre Isaac fii ai făgăduinţei suntem. 

29 Ci precum atunci cel ce se născuse dupre trup, gonea pre cel după duh, aşa şi acum. 

30 Dar ce zice Scriptura? Goneşte pre slujnică şi pre feciorul ei; că nu va moşteni fiul slujnicei, cu 
fiul celei slobode. 

31 Drept aceea, fraţilor, nu suntem fii ai slujnicii, ci ai celei slobode. 

Galateni 5 

1 întru slobozenia dar, cu care Hristos pre noi ne-a slobozit, staţi, şi nu cu jugul robiei iarăşi vă 
cuprindeţi. 

2 Iată eu Pavel zic vouă, că de vă veţi tăia împrejur, Hristos nimic vouă nu va folosi. 

3 Şi mărturisesc la tot omul ce se taie împrejur, că dator este să plinească toată legea. 

4 înzadarnici v-aţi făcut de către Hristos, cei ce voiţi să vă îndreptaţi prin lege; din dar aţi căzut. 

5 Că noi cu Duhul din credinţă, nădejdea dreptăţii aşteptăm. 

6 Că întru Hristos Iisus nici tăierea împrejur poate ceva, nici netăierea împrejur; ci credinţa care se 
lucrează prin dragoste. 

7 Alergaţi bine, cine v-a oprit să nu vă plecaţi adevărului? 

8 Sfatul (îndemnarea) acesta nu este de la cel ce v-a chemat pre voi. 




9 Puţin aluat toată frământătura dospeşte. 

10 Eu am nădejde de voi întru Domnul, că alt nimic nu veţi gândi; iar cel ce vă tulbură pre voi, va 
purta judecata oricare va fi. 

11 Iar eu fraţilor de propovăduiesc încă tăiere împrejur, pentru ce mai sunt gonit? Iată s-a surpat 
sminteala Crucii. 

12 O de s-ar tăia (de s-ar scopi) de tot cei ce vă răzvrătesc pre voi. 

13 Că voi la slobozenie v-aţi chemat, fraţilor, numai să nu daţi slobozenia voastră spre prilej 
trupului, ci prin dragoste să slujiţi unul altuia. 

14 Că toată legea intr-un cuvânt se plineşte: Adică, să iubeşti pre vecinul tău ca însuţi pre tine. 

15 Iar de vă muşcaţi unul pre altul şi vă mâncaţi, căutaţi să nu vă mistuiţi unul de către altul. 

16 Şi vă zic: Cu Duhul să umblaţi, şi pofta trupului să nu săvârşiţi. 

17 Că trupul pofteşte împotriva Duhului; iar Duhul împotriva trupului. Şi aceştia se împotrivesc 
unul altuia, ca nu cele ce aţi voi, acestea să faceţi. 

18 Şi de vă purtaţi cu Duhul, nu sunteţi sub lege. 

19 Iar faptele trupului arătate sunt: Care sunt, preacurvia, curvia, necurăţia, înverşunarea. 

20 Slujirea idolilor, fermecătoriile, vrăjbile, sfezile, zavistiile, mâniile, gâlcevile, împerecherile, 
eresurile. 

21 Pizmele, uciderile, beţiile, ospeţele cele cu cântece, şi cele asemenea acestora; care mai înainte le 
spun vouă, precum am şi mai spus: Că cei ce fac unele ca acestea împărăţia lui Dumnezeu nu o vor 
moşteni. 

22 Iar roada Duhului este dragostea, bucuria, pacea, îndelunga răbdare, bunătatea, facerea de bine, 
credinţa, blândeţele, înfrânarea poftelor. 

23 împotriva acestora nu este lege. 

24 Iar care sunt ai lui Hristos, trupul şi-au răstignit împreună cu patimile şi cu poftele. 

25 De trăim cu Duhul, cu Duhul să şi umblăm. 

26 Să nu fim măreţi în deşert, unul pre altul întărâtând, unul altuia pizmuind. 



Galateni 6 



1 Fraţilor, de va şi cădea vreun om în vreo greşeală, voi cei duhovniceşti îndreptaţi pre unul ca acela 
cu duhul blândeţelor; păzindu-te pre tine, ca să nu cazi şi tu în ispită. 

2 Purtaţi sarcinile unul altuia, şi aşa pliniţi legea lui Hristos. 

3 Că de se socoteşte cineva că este ceva, nimic fiind, pre sine se înşală. 

4 Iar fapta sa fieştecine să-şi ispitească, şi atunci întru sine numai va avea laudă, iar nu întru altul. 

5 Că fieştecare sarcina sa îşi va purta. 

6 Şi să împărtăşească cel ce se învaţă cuvântul, pre cel ce învaţă, întru toate bunătăţile. 

7 Nu vă amăgiţi: Dumnezeu nu se batjocoreşte; că ce va semăna omul, aceea va şi secera. 

8 Căci cel ce seamănă în trupul său, din trup va secera stricăciune; iar cel ce seamănă întru Duhul, 
din Duh va secera viaţa veşnică. 

9 Şi făcând binele să nu slăbim, că la vremea sa vom secera neostenind. 




10 Deci dar până când avem vreme, să facem bine către toţi, şi mai vârtos către cei ai noştri de o 
credinţă. 

11 Vedeţi cu ce fel de slove am scris vouă cu mâna mea. 

12 Câţi vor să se fălească în trup, aceia vă silesc pre voi să vă tăiaţi împrejur, numai ca să nu 
pătimească gonire despre Crucea lui Hristos. 

13 Că nici singuri cei ce se taie împrejur păzesc legea; ci voiesc să vă tăiaţi voi împrejur, ca în 
trupul vostru să se laude. 

14 Iar mie să nu-mi fie a mă lăuda, fără numai în Crucea Domnului nostru Iisus Hristos, prin care 
mie lumea s-a răstignit, şi eu lumii. 

15 Că întru Hristos Iisus nici tăierea împrejur poate ceva, nici netăierea împrejur, ci făptura cea 
nouă. 

16 Şi câţi vor umbla cu canonul (dreptarul) acesta, pace peste ei, şi milă, şi peste Israilul lui 
Dumnezeu. 

17 Iar mai mult mie nimeni să nu îmi facă supărare, că eu ranele Domnului Iisus pre trupul meu le 
port. 

18 Darul Domnului nostru Iisus Hristos cu duhul vostru, fraţilor. Amin.+ Cea către Galateni s-a 
scris de la Roma. 



Efeseni 1 



1 Pavel Apostol al lui Iisus Hristos prin voia lui Dumnezeu, Sfinţilor celor ce sunt în Efes, şi 
Credincioşilor întru Hristos Iisus. 

2 Dar vouă şi pace de la Dumnezeu Tatăl nostru, şi Domnul nostru Iisus Hristos. 

3 Bine este cuvântat Dumnezeu şi Tatăl Domnului nostru Iisus Hristos, carele ne-a blagoslovit pre 
noi întru toată blagoslovenia duhovnicească, întru cele Cereşti întru Hristos. 

4 Precum ne-a ales pre noi întru dânsul mai înainte de întemeierea lumii, ca să fim noi sfinţi şi fără 
de prihană, înaintea lui întru dragoste. 

5 Mai înainte rânduindu-ne pre noi spre moştenire fiască prin Iisus Hristos, către sine, dupre buna 
voinţă a voii sale. 

6 Spre lauda slavei darului său, întru care ne-a făcut cu dar pre noi, întru cel iubit. 

7 întru care avem răscumpărarea prin Sângele lui, şi iertarea păcatelor, dupre bogăţia Darului lui. 

8 Pre care l-a prisosit întru noi, întru toată înţelepciunea şi priceperea. 

9 Arătându-ne nouă taina voii sale dupre buna voinţa sa, care mai înainte a rânduit întru dânsul. 

10 Spre iconomia plinirii vremilor, ca toate să le întemeieze (unească) sub un cap întru Hristos, şi 
cele din Ceruri, şi cele de pre pământ întru dânsul. 

11 întru care şi soartă ne-am făcut, mai înainte fiind hotărâţi dupre rânduiala celui ce toate le 
lucrează, dupre sfatul voii sale. 

12 Ca să fim noi spre lauda slavei lui, care am nădăjduit mai nainte întru Hristos. 

13 Prin care şi voi auzind cuvântul adevărului, Evanghelia mântuirii voastre, întru care şi crezând, 
v-aţi pecetluit cu Duhul Făgăduinţei cel Sfânt. 

14 Care este arvună moştenirii noastre, spre răscumpărarea câştigului, spre lauda slavei lui. 




15 Drept aceea şi eu auzind credinţa voastră întru Domnul Iisus, şi dragostea cea către toţi sfinţii, 

16 Nu încetez a mulţumi pentru voi, pomenire de voi făcând la rugăciunile mele. 

17 Ca Dumnezeul Domnului nostru Iisus Hristos, Tatăl slavei, să vă dea vouă Duhul înţelepciunii, şi 
al descoperirii, spre cunoştinţa lui. 

18 Luminaţi ochii minţii voastre, ca să ştiţi voi care este nădejdea chemării lui, şi care este bogăţia 
slavei moştenirii lui întru sfinţi. 

19 Şi care este mărimea cea preaînaltă a puterii lui, întru noi care credem dupre lucrarea puterii 
tăriei lui. 

20 Carele o a lucrat întru Hristos, sculându-1 pre el din morţi, şi l-a pus a şedea de-a drepta sa întru 
cele Cereşti. 

21 Mai presus decât toată Incepătoria, şi Stăpânia, şi Puterea, şi Domnia, şi decât tot numele ce se 
numeşte, nu numai în veacul acesta, ci şi în cel viitor. 

22 Şi toate le-a supus sub picioarele lui, şi pre el l-a dat Cap Bisericii mai presus de toate. 

23 Care este Trupul lui, plinirea celui ce se plineşte (se face deplin) cu toate întru toţi. 



Efeseni 2 



1 Şi pre voi care eraţi morţi cu greşalele, şi cu păcatele voastre, 

2 (întru care oarecând aţi umblat, dupre veacul lumii acesteia, dupre domnul stăpâniei văzduhului, a 
duhului celui ce acum lucrează întru fii neascultării; 

3 între care şi noi toţi am petrecut oarecând, întru poftele trupului nostru, făcând voile trupului şi ale 
cugetelor; şi eram fii din fire ai mâniei, ca şi ceilalţi). 

4 Iar Dumnezeu bogat fiind întru milă, pentru cea multă a sa dragoste cu care ne-a iubit pre noi, 

5 Şi fiind noi morţi cu păcatele, împreună ne-a înviat cu Hristos (în dar sunteţi mântuiţi). 

6 Şi împreună cu dânsul ne-a sculat, şi ne-a pus a şedea întru cele Cereşti întru Hristos Iisus. 

7 Ca să arate în veacurile cele viitoare bogăţia cea mare a darului său întru bunătate spre noi întru 
Hristos Iisus. 

8 Că cu darul sunteţi mântuiţi prin credinţă; şi aceasta nu de la voi; al lui Dumnezeu este darul. 

9 Nu din fapte, ca să nu se laude cineva. 

10 Că a lui făptură suntem, zidiţi întru Hristos Iisus spre fapte bune, care mai înainte a gătit 
Dumnezeu, ca să umblăm întru ele. 

11 Pentru aceea aduceţi-vă aminte că voi oarecând neamurile în trup, care vă chemaţi netăiere 
împrejur, de către ceea ce se chema tăiere împrejur în trup, făcută de mână. 

12 Că eraţi întru acea vreme fără de Hristos, înstrăinaţi de petrecerea lui Israil, şi străini de 
aşezământurile făgăduinţei, nădejde neavând, şi fără de Dumnezeu în lume. 

13 Iar acum întru Hristos Iisus, voi care oarecând eraţi departe, v-aţi făcut aproape prin Sângele lui 
Hristos. 

14 Pentru că el este Pacea noastră, carele a făcut amândouă una, şi peretele cel din mijloc al zidului 
a sfărâmat, vrajba în Trupul său. 

15 Legea poruncilor cu dogmele stricând; ca pre amândoi să-i zidească întru sine întru un om nou, 
făcând pace. 




16 Şi pre amândoi să-i împace, întru un trup cu Dumnezeu prin Cruce, omorând vrajba întru dânsa. 

17 Şi venind a bine vestit pace vouă celor de departe, şi celor de aproape. 

18 Căci printr-însul avem amândoi apropierea întru un Duh către Tatăl. 

19 Pentru aceea dar de acum nu mai sunteţi străini şi nemernici, ci împreună cetăţeni cu sfinţii, şi de 
aproape ai lui Dumnezeu. 

20 Zidiţi fiind pre temelia Apostolilor, şi a Prorocilor, fiind Piatra cea din capul unghiului singur 
Iisus Hristos. 

21 Intru care toată zidirea alcătuindu-se, creşte întru lăcaş sfânt întru Domnul. 

22 întru care şi voi împreună vă zidiţi, spre lăcaş al lui Dumnezeu întru Duhul. 

Efeseni 3 



1 Pentru acesta eu Pavel legatul lui Iisus Hristos, pentru voi neamurile, 

2 De veţi fi auzit iconomia darului lui Dumnezeu, celui ce s-a dat mie spre voi; 

3 Căci dupre descoperire mi-a arătat mie taina, precum am scris mai înainte pre scurt. 

4 Din care citind puteţi cunoaşte ştiinţa mea întru taina lui Hristos. 

5 Care întru alte neamuri nu s-a arătat fiilor oamenilor, precum s-a descoperit acum Sfinţilor lui 
Apostoli, şi Prorocilor întru Duhul. 

6 Ca să fie neamurile împreună moştenitori, şi împreună un trup, şi împreună părtaşi făgăduinţei lui 
întru Hristos prin Evanghelie. 

7 Căruia m-am făcut slujitor dupre dăruirea darului lui Dumnezeu care s-a dat mie dupre lucrarea 
puterii lui. 

8 Mie celui mai mic (mai micului) decât toţi sfinţii mi s-a dat darul acesta, a vesti întru neamuri 
bogăţia lui Hristos cea neunnată. 

9 Şi a lumina pre toţi care este iconomia tainei celei ascunse din veci întru Dumnezeu, care a zidit 
toate prin Iisus Hristos. 

10 Ca să se cunoască acum începătoriilor, şi Domniilor, întru cele Cereşti prin Biserică, 
înţelepciunea lui Dumnezeu cea de multe feluri. 

11 Dupre rânduiala (hotărârea) cea mai înainte de veci care o a făcut întru Hristos Iisus Domnul 
nostru. 

12 întru care avem îndrăznirea şi apropierea întru nădejde prin credinţa lui. 

13 Pentru aceea vă rog pre voi să nu slăbiţi întru necazurile mele cele pentru voi, care este slava 
voastră. 

14 Pentru aceasta plec genunchele mele către Tatăl Domnului nostru Iisus Hristos, 

15 Dintru care toată părinţia în Cer şi pre pământ se numeşte. 

16 Ca să dea vouă dupre bogăţia slavei sale, cu putere să vă întăriţi prin Duhul lui, întru omul cel 
dinlăuntru. 

17 Ca să locuiască Hristos prin credinţă întru inimile voastre. 

18 Ca întru dragoste fiind înrădăcinaţi şi întemeiaţi să puteţi cunoaşte împreună cu toţi sfinţii, ce 
este lăţimea, şi lungimea, şi adâncul, şi înălţimea. 




19 Şi să ştiţi dragostea lui Hristos cea mai presus de cunoştinţă, ca să vă faceţi deplin întru toată 
plinirea lui Dumnezeu. 

20 Iar celui ce poate mai presus de toate a face prea de prisosit decât cele ce cerem, sau gândim, 
după puterea ce se lucrează întru noi, 

21 Aceluia fie slava în Biserică întru Hristos Iisus, întru toate neamurile veacului veacurilor. Amin. 



Efeseni 4 



1 Drept aceea vă rog pre voi eu legatul întru Domnul, cu vrednicie să umblaţi dupre chemarea cu 
care sunteţi chemaţi. 

2 Cu toată smerenia, şi blândeţele, cu îndelunga răbdare, îngăduind unul altuia cu dragoste. 

3 Nevoindu-vă a păzi unirea Duhului, întru legătura păcii. 

4 Un trup, şi un Duh, precum şi chemaţi sunteţi întru o nădejde a chemării voastre. 

5 Un Domn, o Credinţă, un Botez. 

6 Un Dumnezeu, şi Tatăl tuturor, care este preste toate, şi prin toate, şi întru noi toţi. 

7 Iar unuia fieştecăruia din noi s-a dat darul, dupre măsura darului lui Hristos. 

8 Pentru aceea zice: Suindu-se la înălţime robit-a robime, şi a dat daruri oamenilor. 

9 Iar aceia ce zice că s-a suit, ce este, fără numai că s-a şi pogorât întâi la cele mai de jos laturi ale 
pământului? 

10 Cela ce s-a pogorât, acela este care s-a şi suit mai presus de toate Cerurile, ca să umple toate. 

11 Şi acela a dat pre unii Apostoli, iar pre alţii Proroci, iar pre alţii Evanghelişti, iar pre alţii păstori 
şi dascăli. 

12 Spre săvârşirea sfinţilor, spre lucrul slujbei, spre zidirea Trupului lui Hristos. 

13 Până ce vom ajunge toţi la unirea credinţei şi a cunoştinţei Fiului lui Dumnezeu, întru bărbat 
desăvârşit, la măsura vârstei plinirii lui Hristos. 

14 Ca să nu mai fim prunci, învăluindu-ne şi purtându-ne de tot vântul învăţăturii, întru amăgitura 
oamenilor, întru vicleşug, spre meşteşugirea înşelăciunii. 

15 Ci adevăraţi fiind întru dragoste, să creştem întru el toate, care este Capul, Hristos. 

16 Din care tot trupul potrivit alcătuindu-se şi încheindu-se prin toată pipăirea dării, dupre lucrare 
întru măsura fieştecăruia mădular, face creşterea trupului spre zidirea sa singur întru dragoste. 

17 Drept aceea aceasta zic şi mărturisesc întru Domnul, ca să nu mai umblaţi voi precum şi celelalte 
neamuri umblă întru deşertăciunea minţii lor. 

18 întunecaţi fiind la minte, înstrăinaţi de viaţa lui Dumnezeu, pentru necunoştinţa care este întru ei, 
pentru împietrirea inimii lor. 

19 Care întru nesimţire petrecând s-au dat pre sine înverşunării spre lucrarea a toată necurăţia, întru 
lăcomie. 

20 Iar voi nu aşa aţi cunoscut pre Hristos. 

21 De vreme ce pre el l-aţi auzit, şi întru dânsul v-aţi învăţat, precum este adevărul întru Iisus. 

22 Ca să lepădaţi voi, dupre cea mai înainte vieţuire, pre omul cel vechi, care se strică după poftele 
înşelăciunii. 




23 Şi să vă înnoiţi de iznoavă cu duhul minţii voastre. 

24 Şi să vă îmbrăcaţi în omul cel nou, care dupre Dumnezeu s-a zidit, întru dreptate, şi întru 
sfinţenia adevărului. 

25 Drept aceea lepădând minciuna grăiţi adevărul, fieştecare cu aproapele lui; căci suntem unul 
altuia mădulare. 

26 Mâniaţi-vă şi nu greşiţi; soarele să nu apună întru mânia voastră. 

27 Nu daţi loc diavolului. 

28 Cel ce fură să nu mai fure, ci mai vârtos să se ostenească, lucrând binele cu mâinile sale, ca să 
aibă să dea celui lipsit. 

29 Tot cuvântul putred să nu iasă din gura voastră, ci numai care este bun spre zidirea trebuinţei, ca 
să dea dar celor ce aud. 

30 Şi să nu întristaţi pre Duhul cel Sfânt al lui Dumnezeu, întru care v-aţi pecetluit spre ziua 
răscumpărării. 

31 Toată amărăciunea, şi mânia, şi iuţimea, şi strigarea, şi hula, să se lepede de la voi, împreună cu 
toată răutatea. 

32 Şi fiţi unul către altul buni, milostivi, iertând unul altuia, precum şi Dumnezeu v-a iertat vouă 
întru Hristos. 



Efeseni 5 

1 Fiţi dar următori lui Dumnezeu, ca nişte fii iubiţi. 

2 Şi umblaţi întru dragoste, precum şi Hristos v-a iubit pre voi, şi s-a dat pre sine pentru noi aducere 
şi Jertfă lui Dumnezeu întru miros cu bună mireasmă. 

3 Iar curvia, şi toată necurăţia, sau lăcomia, nici să se numească întru voi, precum se cuvine 
sfinţilor. 

4 Şi măscăriciunea, şi vorba nebunească, şi glumele, care nu se cuvin, ci mai vârtos mulţămita. 

5 Că aceasta să ştiţi, că tot curvarul, sau necuratul, sau lacomul, care este slujitor idolilor, nu are 
moştenire întru împărăţia lui Hristos şi Dumnezeu. 

6 Nimeni pre voi să nu vă înşele cu cuvinte deşarte, că pentru acestea vine mânia lui Dumnezeu 
preste fii neascultării. 

7 Deci să nu vă faceţi împreună părtaşi acestora. 

8 Că eraţi oarecând întuneric, iar acum lumină întru Domnul. 

9 Ca fiii luminii să umblaţi. Că roada Duhului este întru toată bunătatea, şi dreptatea, şi adevărul. 

10 Cercând ce este bine plăcut Domnului. 

11 Şi nu vă amestecaţi cu faptele cele fără de roadă ale întunericului, ci mai vârtos şi mustraţi. 

12 Că cele ce se fac întru ascuns de către dânşii, ruşine este a le şi grăi. 

13 Iar toate vădindu-se de lumină se arată; că tot ce se arată lumină este. 

14 Pentru aceea zice: Deşteaptă-te cel ce dormi, şi te scoală din morţi, şi te va lumina Hristos. 

15 Socotiţi drept aceea cum să umblaţi cu pază, nu ca nişte neînţelepţi, ci ca cei înţelepţi. 

16 Răscumpărând vremea, că zilele rele sunt. 




17 Drept aceea nu fiţi nepricepuţi, ci cunoscând ce este voia Domnului. 

18 Şi nu vă îmbătaţi de vin, întru care este curvia, ci vă umpleţi de Duhul. 

19 Vorbind întru voi, în psalmi, şi laude, şi cântări duhovniceşti; lăudând şi cântând întru inimile 
voastre Domnului. 

20 Mulţumind pururea pentru toate întru Numele Domnului nostru Iisus Hristos, lui Dumnezeu şi 
Tatăl. 

21 Plecaţi-vă unul altuia întru frica lui Dumnezeu. 

22 Femeile plecaţi-vă bărbaţilor voştri ca Domnului. 

23 Căci bărbatul este cap femeii, precum şi Hristos Cap Bisericii; şi acesta este Mântuitor trupului. 

24 Ci precum Biserica se supune lui Hristos aşa şi femeile bărbaţilor lor întru toate. 

25 Bărbaţi iubiţi-vă femeile voastre, precum şi Hristos a iubit Biserica, şi pre sine s-a dat pentru 
dânsa. 

26 Ca pre ea să o sfinţească, curăţindu-o cu baia apei în cuvânt. 

27 Ca să o pună înainte pre ea luişi slăvită pre Biserică, neavând întinăciune, sau zbârcitură, sau 
altceva de acest fel, ci ca să fie sfântă şi fără de prihană. 

28 Aşa sunt datori bărbaţii să-şi iubească femeile lor, ca şi trupurile sale; cel ce îşi iubeşte pre 
femeia sa, pre sine se iubeşte. 

29 Că nimeni niciodată nu şi-a urât trupul său, ci îl hrăneşte şi îl încălzeşte pre el, precum şi Hristos 
Biserica. 

30 Că mădulare suntem ale Trupului lui, din carnea lui şi din oasele lui. 

31 Pentru aceea va lăsa omul pre tatăl său şi pre muma sa, şi se va lipi de femeia sa, şi vor fi 
amândoi un trup. 

32 Taina aceasta mare este: Iar eu zic de Hristos, şi de Biserică. 

33 Deci dar şi voi, unul fieştecare aşa să-şi iubească pre femeia sa, ca pre sine; iar femeia să se 
teamă de bărbat. 



Efeseni 6 

1 Feciori ascultaţi pre părinţii voştri întru Domnul, că aceasta este cu dreptate. 

2 Cinsteşte pre tatăl tău şi pre muma ta (care este porunca cea dintâi întru făgăduinţă). 

3 Ca să-ţi fie ţie bine, şi să fii cu zile multe pre pământ. 

4 Şi părinţii nu vă urgisiţi pre fiii voştri întru mânie, ci îi creşteţi pre ei întru învăţătura şi certarea 
Domnului. 

5 Slugile ascultaţi pre stăpânii voştri cei după trup cu frică şi cu cutremur, întru dreptatea inimii 
voastre ca şi pre Hristos. 

6 Nu numai înaintea ochilor slujindu-le ca cei ce vor să placă oamenilor, ci ca slugile lui Hristos, 
făcând voia lui Dumnezeu din suflet. 

7 Cu bună voinţă slujindu-le ca Domnului, iar nu ca oamenilor. 

8 Ştiind că orice bine va face fieştecare, aceea va lua de la Domnul, ori robul, ori cel slobod. 

9 Şi stăpânii iarăşi acestea să faceţi către dânşii, slăbind îngrozirea, ştiind că şi al vostru şi al lor 




Domnul este în Ceruri, şi alegere de faţă nu este la dânsul. 

10 Deci fraţii mei, întăriţi-vă întru Domnul, şi întru puterea tăriei lui. 

11 îmbrăcaţi- vă întru toate armele lui Dumnezeu, ca să puteţi sta împotriva meşteşugirilor 
diavolului. 

12 Căci nu este nouă lupta împotriva trupului şi a sângelui, ci împotriva începătoriilor, şi a 
domniilor, şi a stăpânitorilor întunericului veacului acestuia, împotriva duhurilor răutăţii întru cele 
cereşti. 

13 Pentru aceea luaţi toate armele lui Dumnezeu, ca să puteţi sta împrotivă în ziua cea rea, şi toate 
isprăvindu-le, să staţi. 

14 Staţi drept aceea încingându-vă mijlocul vostru cu adevărul şi îmbrăcându-vă cu zaua dreptăţii. 

15 Şi încălţându-vă picioarele întru gătirea Evangheliei păcii. 

16 Preste toate luând pavăza credinţei, cu care veţi putea stinge toate săgeţile vicleanului cele 
aprinse. 

17 Şi coiful mântuirii luaţi, şi sabia Duhului, care este Cuvântul lui Dumnezeu. 

18 Prin toată rugăciunea şi cererea rugându-vă în toată vremea întru Duhul, şi la însăşi aceasta 
priveghind cu toată răbdarea şi rugăciunea pentru toţi sfinţii, şi pentru mine. 

19 Ca să mi se dea mie cuvânt, întru deschiderea gurii mele, cu îndrăzneală a arăta taina 
Evangheliei. 

20 Pentru care fac solie în legături, ca întru dânsa cu îndrăzneală să grăiesc precum mi se cuvine a 
grăi. 

21 Iar ca să ştiţi şi voi cele pentru mine, ce fac, toate vouă le va arăta Tihic iubitul frate, şi 
credincioasa slugă întru Domnul. 

22 Pre care pentru însăşi aceasta l-am trimis la voi, ca să ştiţi cele pentru noi, şi să mângâie inimile 
voastre. 

23 Pace fraţilor şi dragoste cu credinţă de la Dumnezeu Tatăl şi Domnul Iisus Hristos. 

24 Darul cu toţi care iubesc pre Domnul nostru Iisus Hristos întru nestricăciune. Amin.+ Cea către 
Efeseni s-a scris de la Roma prin Tihic. 



Filipeni 1 



1 Pavel şi Timotei slugile lui Iisus Hristos, tuturor sfinţilor întru Hristos Iisus, celor ce sunt în Filipi, 
împreună cu Episcopii şi Diaconii. 

2 Dar vouă şi pace de la Dumnezeu Tatăl nostru, şi Domnul Iisus Hristos. 

3 Mulţumesc Dumnezeului meu întru toată pomenirea voastră. 

4 Pururea întru toată rugăciunea mea pentru voi toţi cu bucurie rugăciune făcând. 

5 Pentru împărtăşirea voastră întru Evanghelie, din ziua dintâi până acum. 

6 Nădăjduindu-mă la însăşi aceasta, că cel ce a început întru voi lucrul cel bun, îl va săvârşi până la 
ziua lui Iisus Hristos. 

7 Precum îmi este mie cu dreptate aceasta a cugeta pentru voi toţi, pentru că vă am eu pre voi în 
inimă, şi în legăturile mele, şi în răspunsul şi adeverirea Evangheliei, cu mine împreună părtaşi 
darului voi toţi fiind. 




8 Că martor îmi este mie Dumnezeu, că vă iubesc pre voi toţi întru milostivirile (dragostea) lui Iisus 
Hristos. 



9 Şi de aceasta mă rog, ca dragostea voastră încă mai mult şi mai mult să prisosească, întru 
cunoştinţă, şi întru toată priceperea. 

10 Ca să ispitiţi voi cele de folos, ca să fiţi curaţi şi fără de sminteală în ziua lui Hristos. 

11 Plini de roadele dreptăţii care sunt prin Iisus Hristos, spre slava şi lauda lui Dumnezeu. 

12 Şi voiesc să ştiţi voi, fraţilor, că cele pentru mine, mai vârtos spre sporul Evangheliei au venit. 

13 Cât legăturile mele s-au făcut arătate întru Hristos în tot divanul, şi la ceilalţi la toţi. 

14 Şi cei mai mulţi din fraţi întru Domnul, nădăjduindu-se pentru legăturile mele, mai mult cutează 
fără de frică a grăi cuvântul. 

15 Unii şi pentru pizma şi pricirea, iar alţii pentru buna voinţă propovăduiesc pre Hristos. 

16 Unii din prigonire pre Hristos vestesc nu curat, socotind că vor aduce necaz legăturilor mele. 

17 Iar alţii din dragoste, ştiind că spre răspunsul Evangheliei sunt pus. 

18 Ce este dar? Iată în tot chipul, ori prin pricină ori prin adevăr, Hristos se propovăduieşte; şi întru 
aceasta mă bucur, şi încă mă voi bucura. 

19 Că ştiu că aceasta îmi va fi mie spre mântuire prin rugăciunile voastre, şi prin darea (darul) 
Duhului lui Iisus Hristos. 

20 Dupre aşteptarea şi nădejdea mea, că întru nimic nu mă voi ruşina, ci întru toată îndrăzneala, 
precum pururea, aşa şi acum se va mări Hristos în trupul meu, ori prin viaţă ori prin moarte. 

21 Că mie a vieţui este Hristos, şi a muri dobândă. 

22 Iar dacă a vieţui în trup, aceasta îmi este roada lucrului, şi ce voi alege nu ştiu. 

23 Că sunt cuprins de amândouă, dorinţă având a mă slobozi, şi împreună cu Hristos a fi, mai bine 
cu mult mai vârtos. 

24 Iar a rămânea în trup, de folos este pentru voi. 

25 Şi aceasta nădăjduind ştiu, că voi rămânea şi împreună voi petrece cu voi toţi spre sporirea 
voastră şi bucuria credinţei. 

26 Ca lauda voastră să sporească întru Hristos Iisus întru mine, prin venirea mea iarăşi către voi. 

27 Numai cu vrednicie dupre Evanghelia lui Hristos să petreceţi, ca ori venind şi văzându-vă pre 
voi, ori nefiind de faţă la voi, să aud cele pentru voi, că staţi întru un Duh, intr-un suflet, împreună 
nevoindu-vă pentru credinţa Evangheliei. 

28 Şi nesfiindu-vă întru nimic de cei împrotivnici; care acelora este arătare a pierzării, iar vouă a 
mântuirii, şi aceasta de la Dumnezeu. 

29 Că vouă vi s-a dăruit pentru Hristos, nu numai întru el a crede, ci şi pentru dânsul a pătimi. 

30 Aceiaşi luptă având, care aţi văzut întru mine, şi acum auziţi pentru mine. 



Filipeni 2 



1 Deci de este vreo mângâiere întru Hristos, de este vreo voire bună a dragostei, de este vreo 
împărtăşire a Duhului, de este vreo milostivire şi îndurare, 

2 Pliniţi bucuria mea, ca aceiaşi să cugetaţi, aceiaşi dragoste având, un suflet fiind, una cugetând. 




3 Nimic cu prigonire sau cu mărire deşartă, ci cu smerenie unul pre altul socotind a fi mai de cinste 
decât pre sine. 

4 Nu ale sale fieştecarele, ci şi ale altora fieştecine să căutaţi. 

5 Că aceasta să se înţeleagă întru voi, care şi întru Hristos Iisus. 

6 Care în chipul lui Dumnezeu fiind, nu răpire a socotit a fi el întocmai cu Dumnezeu. 

7 Ci s-a deşertat pre sine, chip de rob luând, întru asemănarea oamenilor făcându-se. 

8 Şi cu închipuirea aflându-se ca omul, s-a smerit pre sine, ascultător făcându-se până la moarte, iar 
moarte de Cruce. 

9 Pentru aceasta şi Dumnezeu pre dânsul l-a preaînălţat, şi i-a dăruit lui Nume care este preste tot 
numele. 

10 Ca întru Numele lui Iisus tot genunchiul să se plece, al celor Cereşti, şi al celor pământeşti, şi al 
celor dedesubt. 

11 Şi toată limba să mărturisească că Domnul Iisus Hristos (Domn este Iisus Hristos), întru slava lui 
Dumnezeu Tatăl. 

12 Deci iubiţii mei, precum pururea aţi ascultat, nu numai precum când eram de faţă, ci cu mult mai 
vârtos când sunt departe, cu frică şi cu cutremur, mântuirea voastră o lucraţi. 

13 Că Dumnezeu este care lucrează întru voi, şi ca să voiţi şi ca să lucraţi, pentru buna voinţă. 

14 Toate le faceţi fără de cârtiri şi fără de îndoiri. 

15 Ca să fiţi fără de prihană şi întregi, fii lui Dumnezeu curaţi, în mijlocul neamului celui îndărătnic 
şi răzvrătit, între care să străluciţi ca nişte luminători în lume. 

16 Cuvânt al vieţii cuprinzând, spre laudă mie în ziua lui Hristos, că nu în deşert am alergat, nici în 
deşert m-am ostenit. 

17 Ci de mă şi jertfesc pentru jertfa şi slujba credinţei voastre, mă bucur, şi împreună mă bucur cu 
voi cu toţi. 

18 Aşijderea şi voi vă bucuraţi, şi împreună vă bucuraţi cu mine. 

19 Şi nădăjduiesc întru Domnul Iisus, că pre Timotei fără de zăbavă îl voi trimite la voi, ca şi eu să 
îmi fac inima bună înţelegând cele pentru voi. 

20 Că pre nimeni nu am de un suflet cu mine, care cu tot de- adinsul să se grijească de voi. 

21 Că toţi ale sale caută, iar nu ale lui Hristos Iisus. 

22 Iar pedepsirea lui o ştiţi, că precum unui tată fiul, împreună cu mine a slujit întru Evanghelie. 

23 Pre acesta dar nădăjduiesc să îl trimit îndatăşi după ce voi vedea cele pentru mine. 

24 Iară am nădejde întru Domnul că şi eu fără de zăbavă voi veni la voi. 

25 Iar de nevoie lucru am socotit pre Epafrodit fratele, şi împreună lucrătorul, şi ostaşul cel 
dimpreună cu mine, iar al vostru Apostol, şi slujitor al trebii mele, a-1 trimite la voi. 

26 De vreme ce dorea să vadă pre voi pre toţi, şi era mâhnit, că aţi auzit că a fost bolnav. 

27 Că a fost bolnav aproape de moarte; ci Dumnezeu l-a miluit pre el, şi nu numai pre el, ci şi pre 
mine, ca nu întristare preste întristare să am. 

28 Deci cum mai degrab am trimis pre el, ca văzându-1 pre el iarăşi să vă bucuraţi, şi eu mai fără de 
mâhnire să fiu. 

29 Primiţi-1 drept aceea pre el întru Domnul cu toată bucuria, şi pre unii ca aceştia întru cinste îi 
aveţi. 




30 Căci că pentru lucrul lui Hristos până la moarte s-au apropiat, nebăgând seamă de viaţă, ca să 
plinească lipsa voastră a slujbei, celei către mine. 



Filipeni 3 



1 De aceea, fraţii mei, bucuraţi-vă întru Domnul, acesteaşi a scrie vouă, mie nu îmi este cu lene, iar 
vouă de folos. 

2 Păziţi-vă de câini, păziţi-vă de lucrătorii cei răi, păziţi-vă de tăiere. 

3 Că noi suntem tăierea împrejur, care cu duhul slujim lui Dumnezeu, şi ne lăudăm întru Hristos 
Iisus, şi nu ne nădăjduim în trup. 

4 Măcar că eu am nădejde şi în trup; de se pare cuiva altuia a se nădăjdui în trup, eu mai mult. 

5 Tăiat fiind împrejur a opta zi, din neamul lui Israil, din seminţia lui Veniamin, Evreu din evrei, 
dupre lege Fariseu. 

6 Dupre râvnă gonind Biserica, dupre dreptatea cea din lege făcându-mă fără de prihană. 

7 Ci cele ce îmi erau mie dobânzi, acestea le-am socotit pentru Hristos pagubă. 

8 Iar mai vârtos le şi socotesc toate pagubă a fi, pentru covârşirea cunoştinţei lui Hristos Iisus 
Domnului meu. Pentru care de toate m-am păgubit, şi le socotesc gunoaie a fi, ca pre Hristos să 
dobândesc. 

9 Şi să mă aflu întru el, neavând dreptatea mea cea din lege, ci ceea ce este prin credinţa lui Hristos, 
ceea ce este de la Dumnezeu dreptate întru credinţă. 

10 Ca să-l cunosc pre el, şi puterea învierii lui, şi împărtăşirea Patimilor lui, închipuindu-mă cu 
moartea lui. 

11 Ca doară cumva aş ajunge la învierea morţilor. 

12 Nu că acum am luat, sau acum sunt desăvârşit, ci gonesc, ca doară voi şi ajunge, întru care 
(pentru că) sunt şi ajuns de Hristos Iisus. 

13 Fraţilor, eu încă nu mă socotesc să fi ajuns. 

14 Ci numai una, cele din apoi uitându-le, şi la cele dinainte întinzându-mă, la semn alerg, la 
răsplătirea chemării celei de sus a lui Dumnezeu întru Hristos Iisus. 

15 Deci câţi desăvârşit suntem, aceasta să gândim, şi dacă ceva întru alt chip gândiţi, şi aceasta 
Dumnezeu va descoperi vouă. 

16 însă la ceea ce am ajuns, cu acelaşi canon (dreptar) să vieţuim, aceeaşi să gândim. 

17 Fiţi împreună următori mie fraţilor, şi vă uitaţi la cei ce aşa umblă, precum aveţi pildă pre noi. 

18 Pentru că mulţi umblă, de care de multe ori am zis vouă, iar acum şi plângând zic, pre vrăjmaşii 
Crucii lui Hristos. 

19 Al cărora sfârşitul le este pierzarea, al cărora dumnezeu este pântecele, şi slava întru ruşinea lor, 
care cele pământeşti cugetă. 

20 Că petrecerea noastră în Ceruri este, de unde şi pre Mântuitorul aşteptăm, pre Domnul nostru 
Iisus Hristos. 

21 Care va schimba chipul trupului smereniei noastre, ca să se facă în chipul Trupului slavei lui, 
dupre lucrarea puterii ce are el de a-şi supune luişi toate. 




Filipeni 4 



1 Deci, fraţii mei cei iubiţi şi doriţi, bucuria şi cununa mea: Aşa staţi întru Domnul iubiţilor. 

2 Pre Evodia rog, şi pre Sintihi rog, aceiaşi să gândească întru Domnul. 

3 încă te rog şi pre tine, soţule iubite, ajută-le lor, care împreună cu mine s-au nevoit întru 
Evanghelie, şi cu Clement, şi cu ceilalţi împreună lucrători ai mei, ale cărora numele sunt scrise în 
Cartea vieţii. 

4 Bucuraţi-vă pururea întru Domnul, şi iarăşi zic bucuraţi-vă. 

5 Blândeţele voastre să se facă ştiute tuturor oamenilor; Domnul aproape este. 

6 Nimic să nu vă grijiţi, ci întru toate prin rugă şi rugăciune cu mulţumită cererile voastre să se arate 
lui Dumnezeu. 

7 Şi pacea lui Dumnezeu ceia ce covârşeşte toată mintea, va păzi inimile voastre şi cugetele voastre 
întru Hristos Iisus. 

8 De aceea, fraţii mei, câte sunt adevărate, câte sunt cinstite, câte drepte, câte sunt curate, câte sunt 
iubite, câte sunt de bună laudă, orice (de este vreo) faptă bună, şi orice laudă, acestea să gândiţi. 

9 Care v-aţi şi învăţat, şi aţi luat, şi aţi auzit, şi aţi văzut întru mine, acestea să le faceţi; şi 
Dumnezeul păcii va fi cu voi. 

10 Şi m-am bucurat întru Domnul foarte, căci iată oarecând aţi înflorit a purta grija de mine, precum 
şi purtaţi, dar nu aţi avut vreme cu prilej . 

11 Nu doar că pentru lipsă zic, că eu m-am deprins întru care sunt, îndestulat a fi. 

12 Ştiu şi a mă smeri, ştiu şi a avea de prisosit, întru tot şi întru toate m-am învăţat, şi a mă sătura, şi 
a flămânzi, şi a avea de prisosit, şi a fi lipsit. 

13 Toate le pot întru Hristos cel ce mă întăreşte. 

14 însă bine aţi făcut, de v-aţi făcut împreună părtaşi necazului meu. 

15 Şi ştiţi şi voi, Filipisenilor, că la începutul Evangheliei, când am ieşit din Macedonia, nici o 
Biserică nu a făcut împărtăşire cu mine în cuvânt de dare şi de luare, fără numai voi singuri. 

16 Că şi în Tesalonic şi odată şi de două ori cele spre trebuinţa mea aţi trimis. 

17 Nu că doar caut darea, ci caut rodul cel prisositor spre folosul vostru. 

18 Şi am luat toate, şi am de prisosit; umplutu-m-am, luând de la Epafrodit cele trimise de la voi, 
miros cu bună mireazmă, jertfă primită, bine plăcută lui Dumnezeu. 

19 far Dumnezeul meu să plinească toată trebuinţa voastră dupre bogăţia sa, întru slavă, întru 
Hristos Iisus. 

20 Iar lui Dumnezeu şi Tatăl nostru slava în vecii vecilor. Amin. 

21 Spuneţi închinăciune la tot sfântul întru Hristos Iisus. 

22 închină-se vouă fraţii care sunt împreună cu mine. închină-se vouă toţi sfinţii, mai ales cei din 
casa Cezarului. 

23 Darul Domnului nostru Iisus Hristos, cu voi cu toţi, Amin.+ Către Filipiseni s-a scris de la 
Roma prin Epafrodit. 



Coloseni 1 




1 Pavel Apostol al lui Iisus Hristos, prin voia lui Dumnezeu, şi Timotei fratele. 

2 Celor ce sunt în Colose, sfinţilor şi credincioşilor fraţi întru Hristos: Dar vouă şi pace de la 
Dumnezeu Tatăl nostru, şi Domnul Iisus Hristos. 

3 Mulţumim lui Dumnezeu şi Tatăl Domnului nostru Iisus Hristos, pururea pentru voi rugându-ne. 

4 Auzind credinţa voastră cea întru Hristos Iisus, şi dragostea care aveţi către toţi sfinţii. 

5 Pentru nădejdea cea gătită vouă în Ceruri, care aţi auzit mai înainte întru cuvântul adevărului 
Evangheliei. 

6 Care este de faţă la voi, precum şi în toată lumea, şi este făcând roadă, şi crescând, precum şi întru 
voi, din ziua care aţi auzit, şi aţi cunoscut Darul lui Dumnezeu întru adevăr. 

7 Precum v-aţi şi învăţat de la Epafira iubitul cel dimpreună slugă cu noi, care este credincios pentru 
voi slujitor al lui Hristos. 

8 Care ne-a şi arătat nouă dragostea voastră întru Duhul. 

9 Drept aceea şi noi din care zi am auzit, nu încetăm pentru voi rugându-ne, şi cerând ca să vă 
umpleţi de cunoştinţa voii lui, întru toată înţelegerea şi înţelepciunea duhovnicească. 

10 Ca să umblaţi voi cu vrednicie Domnului spre toată plăcerea, întru tot lucrul bun, făcând roadă, 
şi crescând spre cunoştinţa lui Dumnezeu. 

11 Cu toată puterea întărindu-vă, dupre tăria slavei lui, întru toată îngăduirea, şi îndelunga răbdare 
cu bucurie. 

12 Mulţămind Tatălui, celui ce ne-a învrednicit pre noi în partea soartei sfinţilor întru lumină. 

13 Care ne-a izbăvit pre noi din stăpânirea întunerecului, şi ne-a mutat la împărăţia Fiului dragostei 
lui. 

14 întru care avem răscumpărarea prin Sângele lui, iertarea păcatelor. 

15 Care este chipul lui Dumnezeu celui nevăzut, întâinăscut decât toată zidirea. 

16 Căci întru dânsul s-au zidit toate, cele din Ceruri, şi cele de pre pământ, cele văzute şi cele 
nevăzute: Ori Scaunele, ori Domniile, ori începătoriile, ori Stăpâniile, toate printr-însul şi întru 
dânsul s-au zidit. 

17 Şi el este mai nainte de toate, şi toate întru dânsul sunt aşezate. 

18 Şi el este Capul trupului Bisericii, care este începătură (pârgă) întâinăscut din morţi, ca să fie 
întru toate el cel întâi. 

19 Că întru el bine a voit să locuiască toată plinirea. 

20 Şi printr-însul să împace toate spre sine, făcând pace prin Sângele Crucii lui, printr-însul, ori 
celor de pre pământ, ori celor din Ceruri. 

21 Şi pre voi care eraţi oarecând înstrăinaţi, şi vrăjmaşi cu mintea întru lucruri rele. 

22 Iată acum v-a împăcat în carnea trupului lui, prin moarte, ca să vă pună pre voi sfinţi, şi fără de 
prihană, şi nevinovaţi înaintea sa. 

23 De veţi rămânea întru credinţă întemeiaţi, şi întăriţi, şi nemişcaţi din nădejdea Evangheliei, care 
aţi auzit, ceea ce s-a propovăduit întru toată zidirea cea sub Cer; căreia m-am făcut eu Pavel slujitor. 

24 Acum mă bucur întru patimile mele pentru voi, şi plinesc lipsele necazurilor lui Hristos în trupul 
meu, pentru Trupul lui, care este Biserica. 

25 Căreia m-am făcut eu slujitor dupre iconomia lui Dumnezeu, care mi s-a dat mie spre voi, să 
plinesc Cuvântul lui Dumnezeu; 




26 Taina cea ascunsă din veci şi din neamuri, iar acum s-a arătat sfinţilor lui. 

27 Cărora a voit Dumnezeu a le arăta, care este bogăţia slavei tainei acesteia întru neamuri, care 
este Hristos întru voi, nădejdea slavei. 

28 Pre care noi propovăduim, sfătuind pre tot omul, şi învăţând pre tot omul întru toată 
înţelepciunea, ca să punem de faţă pre tot omul desăvârşit întru Hristos Iisus. 

29 Intru care mă şi ostenesc nevoindu-mă dupre lucrarea lui care se lucrează întru mine întru putere. 



Coloseni 2 



1 Pentru că voiesc să ştiţi voi câtă nevoinţă am pentru voi, şi pentru cei din Laodiceea, şi câţi nu au 
văzut faţa mea în trup. 

2 Ca să se mângâie inimile lor, tocmiţi fiind ei întru dragoste, şi spre toată bogăţia încredinţării 
înţelegerii spre cunoştinţa tainei lui Dumnezeu şi Tatăl, şi lui Hristos. 

3 Intru care sunt toate visteriile înţelepciunii şi ale cunoştinţei ascunse. 

4 Şi aceasta zic, ca nu cineva să vă amăgească pre voi cu cuvinte plecătoare (înşelătoare). 

5 Că deşi sunt cu trupul depărtat, dar cu duhul împreună cu voi sunt, bucurându-mă şi văzând 
rânduiala voastră, şi tăria credinţei voastre întru Hristos. 

6 Deci precum aţi luat pre Hristos Iisus Domnul, întru dânsul să umblaţi. 

7 înrădăcinaţi fiind şi zidindu-vă întru dânsul, şi întărindu-vă întru credinţă, precum v-aţi învăţat, 
prisosind întru ea cu mulţămită. 

8 Socotiţi ca să nu vă fure pre voi cineva cu filosofia, şi cu înşelăciunea deşartă, dupre predania 
oamenilor, dupre stihiile lumii, şi nu dupre Hristos. 

9 Căci întru dânsul locuieşte toată plinirea Dumnezeirii trupeşte. 

10 Şi sunteţi întru dânsul plini, care este capul a toată începătoria şi stăpânia. 

11 Intru care sunteţi şi tăiaţi împrejur, cu tăiere împrejur nefăcută de mână, întru dezbrăcarea 
trupului păcatelor cărnii, întru tăierea împrejur a lui Hristos. 

12 îngropaţi fiind împreună cu el prin botez, întru care v-aţi şi sculat împreună prin credinţa lucrării 
lui Dumnezeu, celui ce l-a sculat pre el din morţi. 

13 Şi pre voi care eraţi morţi întru păcate, şi întru netăierea împrejur a trupului vostru, v-a înviat 
împreună cu dânsul, dăruindu-vă vouă toate greşalele. 

14 Ştergând cu dogmele zapisul ce era asupra noastră, care era protivnic nouă, şi pre acela l-a luat 
din mijloc, pironindu-1 pre Cruce. 

15 Dezbrăcând începătoriile şi domniile i-a vădit de faţă, arătându- i biruiţi pre dânşii întru dânsa. 

16 Deci nimeni pre voi să nu vă judece pentru mâncare, sau băutură, sau pentru parte a sărbătorii, 
sau a lunii noi, sau a Sâmbetelor. 

17 Care sunt umbră celor viitoare, iar trupul al lui Hristos. 

18 Nimeni pre voi să nu vă amăgească voind prin smerenie şi slujba îngerilor, la cele ce nu le-au 
văzut cu mândrie umblând, în deşert umflându-se din mintea trupului său. 

19 Şi neţinând Capul, dintru care tot trupul prin încheieturi şi legături primind darea şi întocmindu- 
se, creşte creşterea lui Dumnezeu. 

20 Deci de aţi murit împreună cu Hristos despre stihiile lumii, drept ce ca cum aţi fi vieţuind în 




lume primiţi obiceiuri? 

21 Nu te atinge, nici gusta, nici pipăi. 

22 Care sunt toate spre stricăciune prin obişnuinţă, dupre poruncile şi învăţăturile oamenilor. 

23 Care sunt având cuvânt numai al înţelepciunii, întru slujba cea din voia sa şi întru smerenie, şi 
întru nepărtinirea trupului, nu în vreo cinste spre saţiul trupului. 

Coloseni 3 



1 Deci dar de v-aţi sculat împreună cu Hristos cele de sus căutaţi, unde este Hristos şezând de-a 
dreapta lui Dumnezeu. 

2 Cele de sus gândiţi, iar nu cele pământeşti. 

3 Că aţi murit, şi viaţa voastră este ascunsă cu Hristos întru Dumnezeu. 

4 Când se va arăta Hristos viaţa voastră, atunci şi voi cu dânsul împreună vă veţi arăta întru slavă. 

5 Drept aceea omorâţi mădularele voastre, cele de pre pământ, curvia, necurăţia, patima, pofta cea 
rea, şi lăcomia, care este slujire idolilor. 

6 Pentru care vine mânia lui Dumnezeu preste fii neascultării. 

7 Intre care şi voi oarecând aţi umblat, când vieţuiaţi întru acelea. 

8 Iar acum lepădaţi-le şi voi acelea toate, mânia, iuţimea, răutatea, hula, cuvântul de ruşine din gura 
voastră. 

9 Nu grăiţi minciună unul către altul, dezbrăcându-vă de omul cel vechi dimpreună cu faptele lui. 

10 Şi îmbrăcându-vă întru cel nou, care se înnoieşte spre cunoştinţă dupre chipul celui ce l-a zidit 
pre el. 

11 Unde nu este elin, şi iudeu, tăiere împrejur şi netăiere împrejur, barbar, scit, rob, slobod; ci toate 
şi întru toţi Hristos. 

12 Deci îmbrăcaţi-vă ca nişte aleşi ai lui Dumnezeu, sfinţi, şi iubiţi, întru milostivirile îndurărilor, 
întru bunătate, întru smerenie, întru blândeţe, întru îndelunga răbdare. 

13 Suferind unul pre altul, şi iertând unul altuia de are cineva împotriva cuiva pâră; precum şi 
Hristos a iertat vouă, aşa şi voi. 

14 Iară preste toate acestea întru dragoste, care este legătura săvârşirii. 

15 Şi pacea lui Dumnezeu să se dăruiască întru inimile voastre, la care şi chemaţi sunteţi întru un 
trup, şi mulţumitori vă faceţi. 

16 Cuvântul lui Hristos să locuiască întru voi bogat întru toată înţelepciunea, învăţându-vă, şi 
înţelepţindu-vă pre voi înşivă, cu psalmi, şi cu laude, şi cu cântări duhovniceşti, întru dar cântând 
întru inimile voastre Domnului. 

17 Şi tot ori ce faceţi, cu cuvântul sau cu lucrul, toate întru Numele Domnului Iisus, mulţămind lui 
Dumnezeu şi Tatăl prin el. 

18 Femeile, plecaţi-vă bărbaţilor voştri, precum se cuvine întru Domnul. 

19 Bărbaţii, iubiţi-vă femeile voastre, şi nu vă amărâţi asupra lor. 

20 Feciorii, ascultaţi pre părinţii voştri întru toate, că aceasta este bine plăcută întru Domnul. 

21 Părinţii, nu vă urgisiţi pre fii voştri întru mânie, ca să nu se mâhnească. 




22 Slugile, ascultaţi pre stăpânii voştri cei dupre trup întru toate, nu numai înaintea ochilor slujindu- 
le, ca cei ce vor să placă oamenilor, ci întru dreptatea inimii temându-vă de Dumnezeu. 

23 Şi tot ori ce faceţi, din suflet să faceţi ca Domnului, iar nu ca oamenilor. 

24 Ştiind că de la Dumnezeu veţi lua răsplătirea moştenirii, că Domnului Hristos slujiţi. 

25 Iar cel ce face nedreptate, va lua aceea ce a făcut cu nedreptate, şi alegere de faţă nu este. 

Coloseni 4 



1 Stăpânii, ce este cu dreptul, şi ce este tocmeala slugilor să daţi, ştiind că şi voi aveţi Domn în 
Ceruri. 

2 La rugăciune aşteptaţi, priveghind întru dânsa cu mulţămită. 

3 Rugându-vă împreună şi pentru noi, ca Dumnezeu să deschidă nouă uşa cuvântului, să grăim 
Taina lui Hristos, pentru care sunt şi legat. 

4 Ca să o arăt pre ea precum se cade mie a grăi. 

5 Cu înţelepciune să umblaţi către cei de afară, vremea răscumpărând. 

6 Cuvântul vostru totdeauna să fie cu har, dres cu sare; ca să ştiţi cum se cade vouă a răspunde 
fieştecăruia. 

7 Cele despre mine toate le va spune vouă Tihic, iubitul frate, şi credinciosul slujitor, şi dimpreună 
slugă întru Domnul. 

8 Pre care l-am trimis la voi pentru însăşi aceasta, ca să ştie cele pentru voi, şi să mângâie inimile 
voastre. 

9 împreună cu Onisim, credinciosul şi iubitul frate, care este dintre voi, toate vor spune vouă cele de 
aici. 

10 închină-se vouă Aristarh cel împreună cu mine robit, şi Marcu nepotul Vamavei, de care aţi luat 
porunci, de va veni la voi, să-l primiţi pre dânsul. 

11 Şi Isus ce se cheamă Iust, care sunt din tăierea împrejur, aceştia singuri sunt împreună cu mine 
lucrători, spre împărăţia lui Dumnezeu, care mi-au fost mie mângâiere. 

12 închină-se vouă Epafra care este dintre voi, sluga lui Hristos, care se nevoieşte pururea pentru 
voi întru rugăciuni, ca să staţi desăvârşit, şi pliniţi întru toată voia lui Dumnezeu. 

13 Că mărturisesc de dânsul că are râvnă multă pentru voi, şi pentru cei din Laodiceea şi din 
Ierapoli. 

14 închină-se vouă Luca doctorul cel iubit, şi Dimas. 

15 Spuneţi închinăciune fraţilor celor din Laodiceea, şi lui Nimfan, şi Bisericii celei din casa lui. 

16 Şi dacă se va citi Epistolia aceasta de către voi, faceţi ca să se citească şi în Biserica 
Laodicenilor, şi cea din Laodiceea ca şi voi să o citiţi. 

17 Şi ziceţi lui Arhip: Socoteşte slujba care ai luat întru Domnul, ca să o plineşti. 

18 închinăciunea cu mâna mea a lui Pavel. Aduceţi-vă aminte de legăturile mele. Darul cu voi, 
Amin.+ Către Coloseni s-a scris de la Roma prin Tihic şi Onisim. 



1 Tesaloniceni 1 




1 Pavel, şi Siluan, şi Timotei, Bisericii Tesalonicenilor, întru Dumnezeu Tatăl, şi Domnul Iisus 
Hristos: Dar vouă şi pace, de la Dumnezeu Tatăl nostru şi Domnul Iisus Hristos. 

2 Mulţumim lui Dumnezeu pururea pentru voi toţi, pomenire de voi făcând în rugăciunile noastre. 

3 Neîncetat pomenind pre voi de lucrul credinţei, şi osteneala dragostei, şi răbdarea nădăjduirii întru 
Domnul nostru Iisus Hristos, înaintea lui Dumnezeu şi Tatăl nostru. 

4 Ştiind iubiţilor fraţi de la Dumnezeu alegerea voastră. 

5 Căci Evanghelia noastră nu s-a făcut la voi numai în cuvânt, ci şi în putere, şi întru Duhul Sfânt, şi 
întru adeverire multă; precum ştiţi în ce chip am fost între voi pentru voi. 

6 Şi voi următori nouă v-aţi făcut şi Domnului, primind cuvântul întru necaz mult, cu bucuria 
Duhului Sfânt. 

7 Atâta cât v-aţi făcut voi pildă tuturor celor ce cred în Macedonia, şi Ahaia. 

8 Că de la voi s-a vestit cuvântul Domnului, nu numai în Macedonia şi Ahaia, ci şi în tot locul 
credinţa voastră cea întru Domnul a ieşit, cât nu trebuie să mai grăim noi ceva. 

9 Că aceia de noi spun, ce fel de intrare am avut la voi, şi cum v- aţi întors la Dumnezeu de la idoli, 
a sluji Dumnezeului celui viu şi adevărat. 

10 Şi a aştepta pre Fiul lui din Ceruri, (pre care l-a înviat din morţi) pre Iisus, care ne izbăveşte pre 
noi de mânia cea viitoare. 



1 Tesaloniceni 2 



1 Că voi ştiţi, fraţilor, intrarea noastră la voi, că nu a fost deşartă. 

2 Ci întâi pătimind, şi ocărâţi fiind, precum ştiţi, în Filipi, am îndrăznit întru Dumnezeul nostru a 
grăi către voi Evanghelia lui Dumnezeu cu multă nevoinţă. 

3 Că îndemnarea noastră nu este dintru înşelăciune, nici din necurăţie, nici cu vicleşug. 

4 Ci precum ne-am cercat (adeverit) de la Dumnezeu a fi credincioşi a primi Evanghelia, aşa grăim, 
nu ca cum am plăcea oamenilor, ci lui Dumnezeu, celui ce cearcă inimile noastre. 

5 Că niciodată întru cuvânt de măgulire am fost la voi, precum ştiţi, nici prin prilej de lăcomie, 
Dumnezeu este martor. 

6 Nici căutând de la oameni slavă, nici de la voi, nici de la alţii, putând întru greutate a fi ca 
Apostolii lui Hristos. 

7 Ci am fost cu linişte în mijlocul vostru, precum doica îşi încălzeşte pre fii săi. 

8 Aşa ţiindu-ne (iubindu-vă) de voi bine voim a vă da vouă nu numai Evanghelia lui Dumnezeu, ci 
încă şi sufletele noastre; pentru căci aţi fost nouă iubiţi. 

9 Că aduceţi-vă aminte, fraţilor, de ostenelele noastre şi de nevoinţe; că ziua şi noaptea lucrând, ca 
să nu îngreoiem pre cineva din voi, am propovăduit vouă Evanghelia lui Dumnezeu. 

10 Voi sunteţi martori şi Dumnezeu, cum cu cuvioşie, şi cu dreptate, şi fără de prihană am fost vouă 
celora ce aţi crezut. 

11 Precum ştiţi, că pre unul fieştecare din voi, ca un părinte pre fiii săi, v-am rugat şi v-am 
mângâiat. 

12 Şi am mărturisit ca să umblaţi voi cu vrednicie lui Dumnezeu, carele v-a chemat pre voi întru a 
sa împărăţie şi Slavă. 




13 Drept aceea şi noi mulţumim lui Dumnezeu neîncetat, căci luând voi cuvântul auzirii de 
Dumnezeu de la noi, aţi primit, nu cuvânt al oamenilor, ci (precum este adevărat) cuvântul lui 
Dumnezeu, carele se şi lucrează întru voi cei ce credeţi. 

14 Că voi, fraţilor, următori v-aţi făcut Bisericilor lui Dumnezeu celor ce sunt în Iudeea întru 
Hristos Iisus. Căci aceleaşi aţi pătimit şi voi de la cei de un neam cu voi, precum şi aceia de la Iudei. 

15 Care şi pre Domnul Iisus au omorât, şi pre Prorocii lor, şi pre noi ne-au gonit, şi lui Dumnezeu 
nu sunt plăcuţi, şi tuturor oamenilor stau împotrivă. 

16 Care ne opresc pre noi să nu grăim neamurilor ca să se mântuiască, ca să-şi plinească păcatele 
lor pururea; ci a sosit asupra lor mânia până în sfârşit. 

17 Iar noi, fraţilor, rămânând sărmani de către voi, la vreme de un ceas, cu faţa, nu cu inima, mai 
mult ne-am sârguit a vedea faţa voastră cu mare dorinţă. 

18 Pentru aceea am vrut să venim la voi, (eu adică Pavel), şi odată, şi de două ori, şi ne-a făcut 
sminteală satana. 

19 Căci care este nădejdea noastră, sau bucuria, sau cununa laudei? Au nu şi voi înaintea Domnului 
nostru Iisus Hristos întru a lui venire? 

20 Că voi sunteţi slava noastră şi bucuria. 



1 Tesaloniceni 3 



1 Drept aceea mai mult neputând răbda, bine am voit a rămânea în Atena singuri. 

2 Şi am trimis pre Timotei fratele nostru, şi slujitorul lui Dumnezeu, şi ajutătorul nostru întru 
Evanghelia lui Hristos, ca să vă întărească pre voi, şi să vă mângâie întru credinţa voastră. 

3 Ca nici unul să nu se clătească întru scârbele acestea; că singuri ştiţi că spre aceasta suntem puşi. 

4 Căci când am fost la voi, am zis vouă mai înainte, că vom să avem scârbe, precum au şi fost, şi 
ştiţi. 

5 Drept aceea, şi eu nerăbdând mai mult, am trimis ca să cunosc credinţa voastră, ca nu cumva să vă 
fi ispitit pre voi cel ce ispiteşte, şi să fie în zadar osteneala noastră. 

6 Iar acum venind Timotei la noi de la voi, şi binevestind nouă credinţa şi dragostea voastră, şi cum 
că aveţi pomenire de noi pururea, dorind a ne vedea pre noi, precum şi noi pre voi. 

7 Pentru aceasta ne-am mângâiat, fraţilor, de voi, întru tot necazul şi nevoia noastră, pentru credinţa 
voastră. 

8 Că acum noi vii suntem, dacă staţi voi întru Domnul. 

9 Că ce mulţămită vom putea da lui Dumnezeu pentru voi, pentru toată bucuria cu care ne bucurăm 
pentru voi, înaintea Dumnezeului nostru? 

10 Noaptea şi ziua preste măsură rugându-ne ca să vedem faţa voastră, şi să plinim lipsele credinţei 
voastre. 

11 Iar însăşi Dumnezeu şi Tatăl nostru, şi Domnul Iisus Hristos, să îndrepteze calea noastră către 
voi. 

12 Şi pre voi Domnul să vă înmulţească, şi să vă prisosească cu dragostea unuia spre altul, şi spre 
toţi, precum şi noi spre voi. 

13 Ca să întărească inimile voastre fără prihană întru sfinţenie înaintea lui Dumnezeu şi Tatăl 
nostru, întru venirea Domnului nostru Iisus Hristos cu toţi sfinţii lui. 




1 Tesaloniceni 4 



1 De aceea, fraţilor, vă poftim pre voi şi vă rugăm întru Domul Iisus, precum aţi luat de la noi, în ce 
chip se cuvine vouă a umbla şi a plăcea lui Dumnezeu, ca să prisosiţi mai mult. 

2 Că ştiţi ce porunci am dat vouă prin Domnul Iisus. 

3 Căci aceasta este voia lui Dumnezeu, sfinţirea voastră, a vă feri voi de toată curvia. 

4 A şti licştccarc din voi a-şi stăpâni vasul său întru sfinţenie şi cinste. 

5 Nu întru patimă de poftă, ca şi păgânii care nu cunosc pre Dumnezeu. 

6 A nu trece şi a se lăcomi în lucru asupra fratelui său, de vreme ce răsplătitor este Domnul pentru 
toate acestea, precum şi mai înainte am zis vouă, şi am mărturisit. 

7 Că nu ne-a chemat pre noi Dumnezeu spre necurăţie, ci spre sfinţenie. 

8 Drept aceea cel ce defăimează, nu om defăimează, ci pre Dumnezeu, care a dat Duhul său cel 
Sfânt întru noi. 

9 Iar pentru iubirea de fraţi nu trebuie a scrie vouă, că singuri voi sunteţi învăţaţi de la Dumnezeu, 
ca să iubiţi unul pre altul. 

10 Pentru că şi faceţi aceea spre toţi fraţii, care sunt în toată Macedonia; şi vă rugăm pre voi fraţilor, 
să adăugaţi mai mult. 

11 Şi cu dragoste să vă nevoiţi ca să fiţi cu linişte, şi să faceţi ale voastre, şi să lucraţi cu mâinile 
voastre, precum am poruncit vouă. 

12 Ca să umblaţi cu bun chip către cei de afară, şi de nimic să nu aveţi trebuinţă. 

13 Iar nu voi să nu ştiţi voi, fraţilor, pentru cei ce au adormit, ca să nu vă întristaţi, ca şi ceilalţi care 
nu au nădejde. 

14 Pentru că de credem că Iisus a murit, şi a înviat, aşa şi Dumnezeu pre cei adormiţi întru Iisus, 
aduce-i-va împreună cu el. 

15 Că aceasta grăim vouă cu cuvântul Domnului, că noi cei vii, care vom fi rămaşi întru venirea 
Domnului, nu vom întrece pre cei adonniţi. 

16 Că însuşi Domnul întru poruncă, cu glasul Arhanghelului, şi întru trâmbiţa lui Dumnezeu se va 
pogorî din Cer, şi cei morţi întru Hristos vor învia întâi. 

17 După aceea, noi cei vii care vom fi rămaşi, împreună cu dânşii ne vom răpi în Nori, întru 
întâmpinarea Domnului în văzduh; şi aşa pururea cu Domnul vom fi. 

18 Drept aceea mângâiaţi-vă unii pre alţii în cuvintele acestea. 



1 Tesaloniceni 5 



1 Iar de ani şi de vremi, fraţilor, nu aveţi trebuinţă să scriem vouă. 

2 Că înşivă adevărat ştiţi, că ziua Domnului ca un fur noaptea, aşa va veni. 

3 Căci când vor zice pace şi linişte, atunci fără de veste va veni preste dânşii pieirea, ca şi durerea 
celeia ce are în pântece, şi nu vor scăpa. 

4 Iar voi, fraţilor, nu sunteţi întru întunerec, ca să vă apuce ziua aceea ca un fur. 




5 Că toţi voi fii ai luminii sunteţi, şi fii ai zilei; nu sunteţi ai nopţii, nici ai întunericului. 

6 Drept aceea, să nu dormim ca şi ceilalţi, ci să priveghem, şi să fim treji. 

7 Că cei ce donn, noaptea dorm; şi cei ce se îmbată, noaptea se îmbată. 

8 Iar noi ai zilei fiind, să ne trezim, îmbrăcându-ne în zaua credinţei şi a dragostei, şi în coiful 
nădejdii de mântuire. 

9 Că nu ne-a pus pre noi Dumnezeu spre mânie, ci spre dobândirea mântuirii, prin Domnul nostru 
Iisus Hristos. 

10 Care a murit pentru noi; ca ori de vom priveghea, ori de vom dormi, împreună cu el să vieţuim. 

11 Pentru aceea mângâiaţi unul pre altul, şi zidiţi unul pre altul, precum şi faceţi. 

12 Şi vă rugăm pre voi, fraţilor, să cunoaşteţi pre cei ce se ostenesc întru voi, şi pre mai marii voştri 
întru Domnul, şi pre cei ce vă învaţă pre voi. 

13 Şi să-i aveţi pre dânşii de prisosit întru dragoste, pentru lucrul lor: Pace să aveţi întru voi. 

14 Şi vă rugăm pre voi, fraţilor, sfătuiţi pre cei fără de rânduială, mângâiaţi pre cei puţini la suflet, 
sprijiniţi pre cei neputincioşi, fiţi îndelung răbdători spre toţi. 

15 Socotiţi să nu răsplătească cineva cuiva rău pentru rău; ci pururea cele bune să urmaţi, şi spre voi 
unul spre altul şi spre toţi. 

16 Pururea vă bucuraţi. 

17 Neîncetat vă rugaţi. 

18 Intru toate mulţumiţi; căci aceasta este voia lui Dumnezeu întru Hristos Iisus spre voi. 

19 Duhul să nu-1 stingeţi. 

20 Prorociile să nu le defăimaţi. 

21 Toate să le ispitiţi; ce este bun să ţineţi. 

22 De tot felul de lucru rău să vă feriţi. 

23 Iar însuşi Dumnezeul păcii să vă sfinţească pre voi întru toate desăvârşit; şi întru tot întreg duhul 
vostru, şi sufletul, şi trupul fără de prihană întru venirea Domnului nostru Iisus Hristos să se 
păzească. 

24 Credincios este cel ce v-a chemat pre voi, care va şi face. 

25 Fraţilor, rugaţi-vă pentru noi. 

26 Spuneţi închinăciune fraţilor tuturor cu sărutare sfântă. 

27 Juru-vă pre voi întru Domnul, ca să se citească Epistolia aceasta tuturor sfinţilor fraţi. 

28 Darul Domnului nostru Iisus Hristos cu voi. Amin.+ Cea întâi către Tesaloniceni s-a scris de la 
Atena. 



2 Tesaloniceni 1 



1 Pavel, şi Siluan, şi Timotei, Bisericii Tesalonicenilor, întru Dumnezeu Tatăl nostru, şi Domnul 
Iisus Hristos. 

2 Dar vouă şi pace de la Dumnezeu Tatăl nostru, şi Domnul Iisus Hristos. 

3 A mulţumi datori suntem lui Dumnezeu pururea pentru voi, fraţilor, precum se cuvine, căci mult 
creşte credinţa voastră, şi se înmulţeşte dragostea a unuia fieştecăruia dintru voi spre altul. 




4 Atât cât şi noi singuri întru voi ne lăudăm în Bisericile lui Dumnezeu, pentru răbdarea voastră, şi 
credinţa întru toate gonirile voastre, şi necazurile care suferiţi. 

5 Spre arătarea dreptei judecăţi a lui Dumnezeu, ca să vă învredniciţi voi împărăţiei lui Dumnezeu 
pentru care şi pătimiţi. 

6 De vreme ce cu dreptate este la Dumnezeu a răsplăti necaz, celor ce vă necăjesc pre voi. 

7 Şi vouă celor necăjiţi, odihnă, cu noi, întru arătarea Domnului Iisus din Cer cu îngerii puterii sale. 

8 Cu văpaie de foc dând izbândă celor ce nu cunosc pre Dumnezeu, şi celor ce nu ascultă 
Evanghelia Domnului nostru Iisus Hristos. 

9 Care vor lua muncă pieirea cea veşnică de la faţa Domnului, şi de la slava puterii lui. 

10 Când va veni să se proslăvească întru sfinţii săi, şi să se facă minunat întru toţi credincioşii (că s- 
a crezut mărturia noastră întru voi) în ziua aceea. 

11 Pentru care ne şi rugăm pururea pentru voi, ca să vă învrednicească pre voi Dumnezeul nostru 
chemării, şi să plinească toată bună voinţa bunătăţii, şi lucrul credinţei întru putere. 

12 Ca să se proslăvească Numele Domnului nostru Iisus Hristos întru voi, şi voi întru el, dupre 
Darul Dumnezeului nostru, şi Domnului Iisus Hristos. 



2 Tesaloniceni 2 



1 Şi vă rugăm pre voi, fraţilor, pentru venirea Domnului nostru Iisus Hristos, şi a noastră adunare la 
dânsul. 

2 Ca nu degrab să vă clătiţi voi din minte, nici să vă spăimântaţi, nici prin duh, nici prin cuvânt, nici 
prin Epistolie, ca cum ar fi trimisă de la noi, cum că ar fi sosit ziua lui Hristos. 

3 Să nu vă amăgească cineva pre voi nici intr-un chip; că de nu va veni mai întâi depărtarea, şi se va 
arăta omul păcatului, fiul pieirii. 

4 Protivnicul, şi care se va înălţa mai presus de tot cel ce se zice Dumnezeu sau închinăciune; aşa 
cât să şază el în Biserica lui Dumnezeu ca un Dumnezeu, arătându-se pre sine cum că ar fi el 
Dumnezeu. 

5 Au nu vă aduceţi aminte că încă fiind eu la voi acestea am zis vouă? 

6 Şi acum ce îl opreşte ştiţi, ca să se arate el la vremea sa. 

7 (Că iată taina fărădelegii se lucrează), numai cel ce opreşte acum, până se va lua din mijloc. 

8 Şi atunci se va arăta acel fără de lege, pre carele Domnul îl va omorî cu Duhul Gurii sale, şi îl va 
pierde cu arătarea venirii sale. 

9 A căruia venire este dupre lucrarea satanei întru toată puterea, şi semne, şi minuni ale minciunii. 

10 Şi întru toată amăgirea nedreptăţii întru cei pieritori; pentru că dragostea adevărului nu au primit 
ei ca să se mântuiască. 

11 Şi pentru aceea va trimite lor Dumnezeu lucrarea înşelăciunii, ca să creadă ei minciunii. 

12 Ca să se judece toţi care nu au crezut adevărului, ci au binevoit întru nedreptate. 

13 Iar noi datori suntem pururea a mulţămi lui Dumnezeu pentru voi fraţilor iubiţi de Domnul; căci 
v-a ales pre voi Dumnezeu din început spre mântuire, întru sfinţirea Duhului, şi întru credinţa 
adevărului. 



14 La care v-a chemat pre voi prin Evanghelia noastră, spre câştigarea Slavei Domnului nostru Iisus 




Hristos. 



15 Drept aceea, fraţilor, staţi şi ţineţi predaniile care v-aţi învăţat, ori prin cuvânt, ori prin Epistolia 
noastră. 

16 Iar însuşi Domnul nostru Iisus Hristos, şi Dumnezeu şi Tatăl nostru, care ne-a iubit pre noi, şi ne- 
a dat mângâiere veşnică, şi nădejde bună prin Dar. 

17 Să mângâie inimile voastre, şi să vă întărească pre voi întru tot cuvântul şi lucrul bun. 



2 Tesaloniceni 3 



1 De aceea rugaţi-vă, fraţilor, pentru noi, ca cuvântul Domnului să curgă şi să se slăvească, ca şi 
întru voi. 

2 Şi ca să ne izbăvim de oamenii cei răi şi vicleni, că nu este a tuturor Credinţa. 

3 Iar Credincios este Domnul, care va întări pre voi, şi vă va păzi de cel viclean. 

4 Iar avem nădejde întru Domnul de voi, că cele ce poruncim vouă, şi faceţi şi le veţi face. 

5 Iar Domnul să îndrepteze inimile voastre spre dragostea lui Dumnezeu, şi răbdarea lui Hristos. 

6 Şi poruncim vouă, fraţilor, întru Numele Domnului nostru Iisus Hristos, să vă feriţi voi de tot 
fratele ce umblă fără de rânduială, şi nu după predania care a luat de la noi. 

7 Căci înşivă ştiţi cum se cade vouă să urmaţi nouă; că noi nu am umblat fără de rânduială între voi. 

8 Nici în dar pâine am mâncat de la cineva, ci întru osteneală şi nevoinţă, noaptea şi ziua lucrând ca 
să nu îngreunăm pre cineva din voi. 

9 Nu că doar nu avem putere, ci ca pre noi chip să ne dăm vouă ca să ne urmaţi nouă. 

10 Că şi când eram la voi, aceasta porunceam vouă, că dacă nu voieşte cineva să lucreze, nici să 
mănânce. 

11 Că auzim că oarecare umblă la voi fără de rânduială, nimic lucrând, ci iscodind. 

12 Şi unora ca acestora poruncim, şi îi rugăm întru Domnul nostru Iisus Hristos, ca cu linişte 
lucrând, să-şi mănânce pâinea sa. 

13 Iar voi, fraţilor, nu slăbiţi a face bine. 

14 Iar de nu ascultă cineva de cuvântul nostru, pre acela prin epistolie să-l însemnaţi, şi să nu vă 
însoţiţi cu el ca să se ruşineze. 

15 Şi să nu-1 socotiţi ca pre un vrăjmaş, ci să-l învăţaţi ca pre un frate. 

16 Şi însuşi Domnul păcii să vă dea vouă pace pururea în tot chipul; Domnul fie cu toţi cu voi. 

17 închinăciunea cu mâna mea a lui Pavel; care este semn în toată epistolia, aşa scriu. 

18 Darul Domnului nostru Iisus Hristos cu voi toţi. Amin.+ Cea a doua către Tesaloniceni s-a scris 
de la Atena. 



1 Timotei 1 



1 Pavel Apostol al lui Iisus Hristos, dupre porunca lui Dumnezeu, Mântuitorului nostru, şi a 
Domnului Iisus Hristos Nădejdii noastre. 

2 Lui Timotei adevăratului fiu întru credinţă: Dar, milă, pace, de la Dumnezeu Tatăl nostru, şi 




Hristos Iisus Domnul nostru. 



3 Precum te-am rugat ca să rămâi în Efes, când mergeam în Macedonia, ca să porunceşti unora să 
nu înveţe întru alt chip. 

4 Nici să ia aminte la basme şi la numere de neamuri fără de sfârşit, care fac întrebări mai vârtos 
decât iconomia lui Dumnezeu cea întru credinţă. 

5 Iar sfârşitul poruncii este dragostea din inimă curată, şi din ştiinţă bună, şi din credinţă 
nefăţarnică. 

6 De la care unii rătăcind s-au întors la cuvinte deşarte. 

7 Vrând a fi învăţători de lege, neînţelegând nici cele ce grăiesc, nici pentru cele ce se întăresc. 

8 Ci ştim că legea este bună, de o ţine cineva dupre lege. 

9 Ştiind aceasta, că dreptului lege nu este pusă, ci celor fără de lege, şi nesupuşi, necredincioşilor, şi 
păcătoşilor, nedrepţilor, şi spurcaţilor, ucigătorilor de tată, şi ucigătorilor de mumă, ucigătorilor de 
oameni. 

10 Curvarilor, sodomenilor, tâlharilor, mincinoşilor, celor ce se jură strâmb; şi orice alt ce se 
împrotiveşte învăţăturii celei sănătoase. 

11 Dupre Evanghelia Slavei a Fericitului Dumnezeu, care mi s-a încredinţat mie. 

12 Şi mulţămesc celui ce m-a întărit pre mine lui Hristos Iisus Domnului nostru, căci credincios m-a 
socotit, punându-mă întru slujbă. 

13 Pre mine cel ce eram mai înainte hulitor, şi gonitor, şi ocărâtor; ci am fost miluit; că neştiind am 
făcut întru necredinţă. 

14 Şi prea s-a înmulţit Darul Domnului nostru cu credinţa şi dragostea cea întru Hristos Iisus. 

15 Credincios este cuvântul, şi de toată primirea vrednic, că Hristos Iisus a venit în lume să 
mântuiască pre cei păcătoşi, dintru care cel dintâi sunt eu. 

16 Ci pentru aceasta am fost miluit, ca întru mine întâi să arate Iisus Hristos toată îndelunga 
răbdare, spre pildă celor ce vor să creadă întru dânsul spre viaţa cea veşnică. 

17 Iar împăratului Veacurilor celui nestricăcios, celui nevăzut, Unuia prea înţeleptului Dumnezeu, 
cinste şi slavă în vecii vecilor, Amin. 

18 Această poruncă îţi încredinţez ţie fiule Timotei dupre prorociile care s-au făcut mai înainte spre 
tine, ca să te oşteşti într-însele bună oştire. 

19 Având credinţă şi bună ştiinţă, care unii lepădându-o, din credinţă au căzut. 

20 Dintru care este Imeneu, şi Alexandru, pre care i-am dat satanei ca să se pedepsească să nu 
hulească. 



1 Timotei 2 



1 Deci rogu-te mai înainte de toate să faceţi rugăciuni, cereri, făgăduinţe (rugi), mulţămite pentru 
toţi oamenii. 

2 Pentru împăraţi şi pentru toţi care sunt întru dregătorii, ca să petrecem viaţă lină şi cu odihnă întru 
toată buna credinţă şi curăţia. 

3 Că acesta este lucru bun şi primit înaintea lui Dumnezeu Mântuitorului nostru. 

4 Care voieşte ca toţi oamenii să se mântuiască şi la cunoştinţa adevărului să vie. 




5 Că Unul este Dumnezeu, Unul şi Mijlocitor între Dumnezeu şi între oameni, Omul Iisus Hristos. 

6 Cel ce s-a dat pre sine singur preţ de răscumpărare pentru toţi, mărturisirea în vremurile sale. 

7 întru care sunt pus eu propovăduitor şi Apostol, (adevărul zic întru Hristos, nu mint) învăţător 
neamurilor întru credinţă şi întru adevăr. 

8 Voiesc dar ca să se roage bărbaţii în tot locul, ridicându-şi mâinile curate, fără de mânie şi fără de 
îndoire. 

9 Aşijderea şi femeile întru podoabă de cinste, cu sfială şi cu întreagă înţelepciune să se 
împodobească pre sine; nu cu împletiturile părului, sau cu aur, sau cu mărgăritari, sau cu haine 
scumpe. 

10 Ci (precum se cuvine femeilor celor ce se făgăduiesc temere de Dumnezeu), prin fapte bune. 

11 Femeia întru linişte să se înveţe cu toată ascultarea. 

12 Iar femeii să înveţe nu dau voie, nici a-şi stăpâni bărbatul, ci să fie întru linişte. 

13 Că Adam întâi s-a zidit, apoi Eva. 

14 Şi Adam nu s-a amăgit, iar femeia amăgindu-se a fost întru călcarea poruncii. 

15 Dar se va mântui prin naşterea de fii, de vor petrece întru credinţă şi întru dragoste şi întru 
sfinţire, cu întreagă înţelepciune. 



1 Timotei 3 



1 Credincios este cuvântul, de pofteşte cineva Episcopie, bun lucru pofteşte. 

2 însă se cade Episcopului să fie fără de prihană, al unei femei bărbat, treaz, întreg la minte, 
cucernic, iubitor de străini, învăţător, nebeţiv. 

3 Negrabnic a bate, neagonisitor de dobândă urâtă, ci blând, nesfadnic, neiubitor de argint. 

4 Casa sa bine chivernisindu-şi; feciori având ascultători, cu toată cucernicia. 

5 Iar de nu ştie cineva a-şi chivernisi casa sa, cum de Biserica lui Dumnezeu va purta grijă? 

6 Nu de curând fiind sădit (botezat); ca nu umflându-se în osânda diavolului să cadă. 

7 Şi se cade lui şi mărturie bună să aibă de la cei din afară, ca nu în ocară să cadă, şi în cursa 
diavolului. 

8 Diaconii aşijderea cucernici să fie, nu îndoiţi la cuvânt, nebăutori de vin mult, neagonisitori de 
dobândă urâtă. 

9 Ci având taina credinţei întru ştiinţă curată. 

10 Şi aceştia să se ispitească întâi, după aceea să se diaconească fără de prihană fiind. 

11 Femeile aşijderea cucernice, neclevetitoare, nelimbute, treze, credincioase întru toate. 

12 Diaconii să fie ai unei femei bărbaţi, feciorii bine chivemisindu- şi, şi casele lor. 

13 Că cei ce slujesc bine, treaptă bună loruşi îşi dobândesc, şi multă îndrăznire întru credinţa cea 
întru Hristos Iisus. 

14 Acestea scriu ţie, având nădejde că voi veni la tine fără zăbavă. 

15 Iar de voi zăbovi, ca să ştii cum trebuieşte în casa lui Dumnezeu a petrece, care este Biserica 
Dumnezeului celui Viu, stâlp şi întărire a adevărului. 

16 Şi cu adevărat mare este taina bunei credinţe (creştinătăţii), Dumnezeu s-a arătat în trup, s-a 




îndreptat în Duhul, s-a văzut de îngeri, s-a propovăduit întru neamuri, s-a crezut în lume, s-a înălţat 
întru slavă. 



1 Timotei 4 



1 Iar Duhul arătat grăieşte că în vremile de apoi se vor depărta unii de la credinţă, luând aminte la 
duhurile cele înşelătoare şi la învăţăturile cele drăceşti. 

2 Ale celor ce întru făţărie grăiesc minciuni, fiind arşi la a lor ştiinţă. 

3 Oprind a se însura, a se feri de bucatele care Dumnezeu le-a făcut spre împărtăşire cu mulţumire, 
celor credincioşi, şi care au cunoscut adevărul. 

4 De vreme ce toată făptura lui Dumnezeu este bună, şi nimic nu este de lepădat, care se ia cu 
mulţumire. 

5 Că se sfinţeşte prin cuvântul lui Dumnezeu şi prin rugăciune. 

6 Acestea toate de le vei spune fraţilor, bună slugă vei fi lui Iisus Hristos, hrănindu-te cu cuvintele 
credinţei, şi ale bunei învăţături, căreia ai urmat. 

7 Iar de basmele cele spurcate şi băbeşti te fereşte, şi te obişnuieşte (te nevoieşte) pre tine spre buna 
credinţă. 

8 Că obişnuinţa (nevoinţa) cea trupească, spre puţin este folositoare, iar buna credinţă spre toate 
este folositoare, având făgăduinţă a vieţii celei de acum, şi a celei viitoare. 

9 Credincios este cuvântul, şi de toată primirea vrednic. 

10 Că spre aceasta ne şi ostenim, şi suntem ocărâţi, căci am nădăjduit întru Dumnezeul cel viu, care 
este Mântuitor tuturor oamenilor, şi mai vârtos celor credincioşi. 

11 Porunceşte acestea şi învaţă. 

12 Nimeni tinereţele tale să nu le defaime; ci te fă pildă credincioşilor, cu cuvântul, cu petrecerea, 
cu dragostea, cu duhul, cu credinţa, cu curăţia. 

13 Până ce voi veni, păzeşte (ia aminte la) citirea şi mângâierea, şi învăţătura. 

14 Nu fii nebăgător de seamă de darul ce este întru tine, carele ţi s-a dat prin prorocie cu punerea 
mâinilor preoţiei. 

15 De acestea să gândeşti, întru acestea fii, ca procopseala ta să fie arătată întru toate. 

16 Păzeşte-te pre (ia aminte de) tine şi învăţătura, şi rămâi întru acestea; că acesta făcând şi pre tine 
te vei mântui, şi pre cei ce te vor asculta. 



1 Timotei 5 



1 Pre cel bătrân să nu îl înfruntezi, ci îl îndeamnă ca pre un părinte; pre cei mai tineri, ca pre nişte 
fraţi. 

2 Pre cele bătrâne, ca pre nişte maice; pre cele tinere ca pre nişte surori, întru toată curăţia. 

3 Pre văduve le cinsteşte, pre cele ce sunt cu adevărat văduve. 

4 Iar dacă vreo văduvă are feciori sau nepoţi, să se înveţe întâi a-şi chivernisi casa sa întru buna 
credinţă, şi să dea răsplătiri părinţilor; că aceasta este bună şi primită înaintea lui Dumnezeu. 

5 Iar cea cu adevărat văduvă şi singură, nădăjduieşte întru Dumnezeu, şi se zăboveşte întru 




rugăciuni şi cereri noaptea şi ziua. 

6 Iar ceea ce petrece întru desfătare, de vie este moartă. 

7 Şi acestea porunceşte ca fără de prihană să fie. 

8 Iar dacă cineva nu poartă grijă de ai săi, şi mai vârtos de ai casei sale, de credinţă s-a lepădat. Şi 
este decât cel necredincios mai rău. 

9 Văduva să se aleagă nu mai puţin de şaizeci de ani, care a fost unui bărbat femeie. 

10 întru fapte bune fiind mărturisită, de a crescut feciori, de a primit străini, de a spălat picioarele 
sfinţilor, de a ajutat celor necăjiţi, de a unnat la tot lucrul bun. 

11 Iar de văduvele cele tinere te fereşte; căci când se înfierbântează împotriva lui Hristos, vor să se 
mărite. 

12 Având osândă, căci credinţa cea dintâi au lepădat. 

13 împreună încă şi fără de lucru a fi se învaţă, umblând din casă în casă, şi nu numai fără de lucru, 
ci şi limbute, şi iscoditoare, grăind cele ce nu se cade. 

14 Drept aceea voiesc ca cele tinere să se mărite, fii să nască, case să chivernisească, ca să nu dea 
nici o pricină protivnicului spre ocară. 

15 Că iată unele s-au întors în urma satanei. 

16 Iar de are vreun credincios sau credincioasă, văduve, să le ajute lor, şi să nu se îngreoieze 
Biserica, ca celor ce sunt cu adevărat văduve să le ajute. 

17 Preoţii cei ce îşi ţin bine dregătoria, de îndoită cinste să se învrednicească; mai ales cei ce se 
ostenesc în cuvânt şi întru învăţătură. 

18 Că zice Scriptura: Boului ce treieră să nu îi legi gura; şi, vrednic este lucrătorul de plata sa. 

19 împotriva Preotului (celui bătrân) pâră nu primi, fără numai prin două sau trei mărturii. 

20 Pre cei ce greşesc înaintea tuturor mustră-i, ca şi ceilalţi frică să aibă. 

21 Mărturisesc înaintea lui Dumnezeu şi a Domnului Iisus Hristos, şi a îngerilor lui celor aleşi, ca 
să păzeşti acestea fără de căutare în faţă, nimic făcând dupre rugăminte (plecare). 

22 Mâinile degrab să nu îţi pui pre nimeni, nici te face părtaş în păcate străine; pre tine curat te 
păzeşte. 

23 De acum nu mai bea apă, ci puţin vin primeşte pentru stomacul tău, şi pentru cele dese 
slăbiciunile tale. 

24 Ale unora oameni păcatele sunt arătate mergând mai înainte la judecată; iar ale unora şi în urmă 
vin. 

25 Aşijderea şi faptele cele bune arătate sunt, şi cele ce sunt întru alt chip a se ascunde nu pot. 



1 Timotei 6 



1 Câţi sunt sub jug robi, pre stăpânii săi de toată cinstea vrednici să-i socotească, ca să nu se 
hulească Numele lui Dumnezeu şi învăţătura. 

2 Iar care au stăpâni credincioşi, să nu îi defaime căci fraţi sunt; ci mai vârtos să le slujească, căci 
credincioşi sunt şi iubiţi, cei ce facerea de bine primesc. Acestea învaţă şi îndeamnă. 

3 Iar de învaţă cineva întru alt chip, şi nu se apropie de cuvintele cele sănătoase ale Domnului 
nostru Iisus Hristos, şi de învăţătura cea dupre buna credinţă, 




4 Acela s-a trufit neştiind nimic, ci bolnăvindu-se întru întrebări, şi în cuvinte de prigonire, dintru 
care se face pizma, pricirea, hulele, 

5 Prepusurile cele viclene, zăbavele cele deşarte ale oamenilor celor stricaţi la minte, şi lipsiţi de 
adevăr, care socotesc a fi câştig buna credinţă (Creştinătatea). Depărtează-te de la unii ca aceia. 

6 Insă câştig mare este buna credinţă cu îndestulare. 

7 Că nimic nu am adus în lume, arătat este că nici a scoate ceva nu putem. 

8 Ci având hrană şi îmbrăcăminte, cu acestea îndestulaţi vom fi. 

9 Iar cei ce vor să se îmbogăţească, cad în ispite şi în curse, şi în pofte multe fără de socoteală şi 
vătămătoare, care cufundă pre oameni în pierire şi în pierzare. 

10 Că rădăcina tuturor răutăţilor este iubirea de argint, care unii poftindu-o au rătăcit din credinţă, şi 
s-au pătruns cu dureri multe. 

11 Iar tu o omul lui Dumnezeu fugi de acestea, şi urmează dreptatea, buna credinţă, credinţa, 
dragostea, răbdarea, blândeţele. 

12 Luptă-te lupta cea bună a credinţei, apucă- te de viaţa cea veşnică, la care şi chemat eşti, şi ai 
mărturisit mărturisirea cea bună înainte a multe mărturii. 

13 Poruncescu-ţi înaintea lui Dumnezeu care înviază toate, şi înaintea lui Hristos Iisus, care a 
mărturisit înaintea lui Pilat din Pont cea bună mărturisire, 

14 Să păzeşti tu porunca nespurcată, şi nevinovată, până la arătarea Domnului nostru Iisus Hristos. 

15 Pre care în vremile sale o va arăta cel Fericit şi singur Puternic, împăratul împăraţilor, şi Domnul 
domnilor. 

16 Care singur are nemurire, şi locuieşte întru lumină neapropiată; pre care nu l-a văzut nimeni din 
oameni, nici a-1 vedea poate, căruia cinstea şi stăpânirea veşnică, Amin. 

17 Celor bogaţi în veacul de acum porunceşte, ca să nu se înalţe cu gândul, nici să nădăjduiască spre 
avuţia cea nestătătoare, ci întru Dumnezeul cel viu, care dă nouă toate bogat spre desfătare. 

18 Să facă lucruri bune, să se îmbogăţească întru fapte bune, să fie lesne dătători, împărtăşitori. 

19 Agonisindu-şi loruşi temelie bună în veacul cel viitor, ca să ia viaţa cea veşnică. 

20 O Timoteie, lucrul cel încredinţat ţie păzeşte-1, depărtându-te de glasurile deşarte cele spurcate, 
şi de vorbele cele potrivnice ale ştiinţei celei ce minte numele. 

21 Cu care unii lăudându-se, întru credinţă au rătăcit. Darul cu tine. Amin.+ Cea întâi către Timotei 
s-a scris de la Laodiceea, care este Mitropolie a Frigiei Pacatianei. 



2 Timotei 1 



1 Pavel Apostol al lui Iisus Hristos, prin voia lui Dumnezeu, dupre făgăduinţa vieţii care este întru 
Hristos Iisus. 

2 Lui Timotei iubitului fiu, dar, milă, pace de la Dumnezeu Tatăl, şi Hristos Iisus Domnul nostru. 

3 Mulţămesc lui Dumnezeu, căruia slujesc de la strămoşi, întru curată ştiinţă, că neîncetată am de 
tine pomenire întru rugăciunile mele noaptea şi ziua, dorind ca să te văd. 

4 Aducându-mi aminte de lacrimile tale, ca să mă umplu de bucurie. 

5 Pomenire luând de credinţa cea nefăţarnică care este întru tine; care s-a sălăşluit mai întâi în 
moaşa ta Loida, şi întru maica ta Evniki; şi încredinţat sunt că şi întru tine. 




6 Pentru care pricină îţi aduc aminte ţie, ca să aprinzi darul lui Dumnezeu, care este întru tine prin 
punerea mâinilor mele. 

7 Că nu ne-a dat nouă Dumnezeu duhul temerii, ci al puterii şi al dragostei şi al întregii înţelepciuni. 

8 Deci nu te ruşina de mărturisirea Domnului nostru Iisus Hristos, nici de mine legatul lui; ci 
pătimeşte împreună cu Evanghelia dupre puterea lui Dumnezeu. 

9 Carele ne-a mântuit pre noi, şi ne-a chemat cu chemare sfântă, nu dupre faptele noastre, ci dupre a 
sa mai înainte hotărâre şi darul carele s-a dat nouă întru Hristos Iisus mai înainte de anii vecilor. 

10 Şi acum s-a arătat prin arătarea Mântuitorului nostru Iisus Hristos, care moartea a stricat, şi a 
adus la lumină viaţa şi nestricăciunea prin Evanghelie. 

11 La care sunt pus eu propovăduitor, şi Apostol, şi învăţător neamurilor. 

12 Pentru care pricină şi acestea pătimesc; ci nu mă ruşinez; căci ştiu cui am crezut, şi încredinţat 
sunt, că puternic este a păzi lucrul cel încredinţat mie la ziua aceea. 

13 Chipul cuvintelor celor sănătoase să aibi, care ai auzit de la mine întru credinţă, şi întru 
dragostea care este întru Hristos Iisus. 

14 Lucrul bun cel încredinţat ţie să-l păzeşti prin Duhul cel Sfânt care locuieşte întru noi. 

15 Ştii aceasta, că s-au întors de la mine toţi cei din Asia, dintru care este Figel, şi Ermogen. 

16 Dea Domnul milă casei lui Onisifor, că de multe ori m-a odihnit, şi de lanţul meu nu s-a ruşinat. 

17 Ci încă venind în Roma mai cu osârdie m-a căutat şi m-a aflat. 

18 Dea lui Domnul să afle milă de la Domnul în ziua aceea; şi câte în Efes mi-a slujit mie, tu mai 
bine ştii. 



2 Timotei 2 



1 Deci tu, fiul meu, întăreşte-te în darul cel întru Hristos Iisus. 

2 Şi cele ce ai auzit de la mine prin multe mărturii, acestea le încredinţează la oameni credincioşi, 
care îndestulaţi vor fi a învăţa şi pre alţii. 

3 Tu dar pătimeşte ca un bun viteaz al lui Iisus Hristos. 

4 Nimeni ostaş fiind se amestecă cu lucruri lumeşti, ca voievodului (celui ce strânge oaste) să fie 
plăcut. 

5 Şi de şi se va lupta cineva, nu se încununează, de nu se va lupta dupre lege. 

6 Plugarului ce se osteneşte se cade întâi el din roade să mănânce. 

7 înţelege cele ce îţi grăiesc; dea ţie Domnul înţelepciune întru toate. 

8 Adu-ţi aminte de Domnul Iisus Hristos, care s-a sculat din morţi, din sămânţa lui David, dupre 
Evanghelia mea. 

9 întru care pătimesc până la legături ca un făcător de rele; ci cuvântul lui Dumnezeu nu se leagă. 

10 Pentru aceasta toate le rabd pentru cei aleşi, ca şi aceia să dobândească mântuirea, care este întru 
Hristos Iisus, cu slavă veşnică. 

11 Credincios este cuvântul: Că de am murit împreună cu Hristos, împreună cu dânsul vom şi via. 

12 De răbdăm, împreună vom şi împărăţi; de ne vom lepăda de El, şi El se va lepăda de noi. 

13 De nu credem, El Credincios rămâne, a se tăgădui El pre sine nu poate. 




14 Acestea să-i îndemni, mărturisindu-le înaintea lui Dumnezeu să nu se pricească în cuvinte spre 
nici un folos, fără numai spre surparea celor ce aud. 

15 Nevoieşte-te să te arăţi pre tine însuţi lămurit înaintea lui Dumnezeu, lucrător neruşinat, drept 
îndreptând cuvântul adevărului. 

16 Iar de cuvintele deşarte cele spurcate te fereşte, că spre mai multă păgânătate vor spori. 

17 Şi cuvântul lor ca cangrena păşune va afla, dintru care este Imeneu şi Filit. 

18 Care de la adevăr au rătăcit, zicând că învierea acum s-a făcut, şi răstoarnă credinţa oarecărora. 

19 însă temelia cea tare a lui Dumnezeu stă, având pecetea aceasta: Cunoscut-a Domnul pre cei ce 
sunt ai lui, şi, să se depărteze de la nedreptate tot cel ce numeşte Numele Domnului. 

20 Şi în casa mare nu sunt numai vase de aur şi de argint, ci şi de lemn şi de lut; şi unele sunt spre 
cinste, iar altele spre necinste. 

21 Deci de se va curăţi cineva pre sine dintru acestea, va fi vas de cinste sfinţit, şi de bună treabă 
Stăpânului, spre tot lucrul bun gătit. 

22 Iar de poftele tinereţelor fugi, şi urmează Dreptatea, Credinţa, Dragostea, Pacea, cu toţi cei ce 
cheamă pre Domnul din inimă curată. 

23 Iar de întrebările cele nebune şi neînţelepte te fereşte, ştiind că nasc vrăjbi. 

24 Şi slugii Domnului nu i se cade să se sfădească, ci blând să fie către toţi, învăţător, suferitor. 

25 Cu blândeţe certând pre cei ce stau împrotivă. Poate cândva le va da lor Dumnezeu pocăinţă spre 
cunoştinţa adevărului. 

26 Şi vor scăpa din cursa diavolului, prinşi fiind ei de dânsul spre a lui voie. 



2 Timotei 3 



1 Şi aceasta să ştii, că în zilele cele de apoi vor veni vremi cumplite. 

2 Că vor fi oamenii iubitori de sine, iubitori de argint, măreţi, trufaşi, hulitori, de părinţi 
neascultători, nemulţumitori, necuraţi. 

3 Fără de dragoste, neprimitori de pace, clevetitori, neînfrânaţi, nedumestnici, neiubitori de bine. 

4 Vânzători, obraznici, îngâmfaţi, iubitori de desfătări mai mult decât iubitori de Dumnezeu. 

5 Având chipul bunei credinţe (creştinătăţii), iar puterea ei tăgăduind; şi de aceştia te fereşte. 

6 Că dintru aceştia sunt cei ce se vâră prin case, şi robesc pre femeiuştile cele îngreunate de păcate, 
cele ce se poartă cu multe feluri de pofte. 

7 Care pururea se învaţă, şi niciodată la cunoştinţa adevărului a veni nu pot. 

8 în ce chip şi Ianis şi Iambris s-au împotrivit lui Moise, aşa şi aceştia stau împotriva adevărului, 
oameni stricaţi fiind la minte, nelămuriţi în credinţă. 

9 Ci nu vor spori mai mult, că nebunia lor arătată va fi tuturor, precum şi a acelora s-a făcut. 

10 Iar tu ai urmat învăţăturii mele, petrecerii, voii, credinţei, îndelungii răbdări, dragostei, 
îngăduinţei. 

11 Gonirilor, pătimirilor; care mi s-au făcut mie în Antiohia, în Iconia, în Listra, ce fel de goane am 
răbdat, şi din toate m-a izbăvit Domnul. 

12 Şi toţi care voiesc cu bună credinţă a vieţui întru Hristos Iisus, goniţi vor fi. 




13 Iar oamenii cei vicleni şi fermecători, vor procopsi spre mai rău, care înşală şi singuri se înşală. 

14 Iar tu petreci întru cele ce te-ai învăţat şi încredinţat, ştiind de la cine te-ai învăţat. 

15 Şi căci din pruncie Sfintele Scripturi ştii, care pot să te înţelepţească spre mântuire, prin credinţa 
cea întru Hristos Iisus. 

16 Toată Scriptura este de Dumnezeu insuflată, şi de folos spre învăţătură, spre mustrare, spre 
îndreptare, spre înţelepţirea cea spre dreptate. 

17 Ca să fie deplin omul lui Dumnezeu, spre tot lucrul bun desăvârşit. 



2 Timotei 4 



1 Mărturisesc eu drept aceea înaintea lui Dumnezeu, şi Domnului Iisus Hristos, care va să judece vii 
şi morţii, întru arătarea sa şi împărăţia sa. 

2 Propovăduieşte cuvântul, stai asupră cu vreme şi fără de vreme; mustră, ceartă, îndeamnă cu toată 
îndelunga răbdare şi cu învăţătura. 

3 Că va fi vreme când învăţătura cea sănătoasă nu o vor primi, ci dupre poftele lor îşi vor alege 
(grămădi) loruşi învăţători, scărpinându-se la urechi. 

4 Şi de la adevăr auzul îşi vor întoarce, iar la basme se vor pleca. 

5 Iar tu priveghează întru toate, pătimeşte rău, fă lucrul Evanghelistului, slujba ta fă-o deplin. 

6 Că eu iată mă jertfesc, şi vremea despărţirii mele s-a apropiat. 

7 Lupta cea bună m-am luptat, călătoria am săvârşit, credinţa am păzit. 

8 De acum mi s-a gătit (mi se aşteaptă) mie cununa dreptăţii, care îmi va da (răsplăti) mie Domnul 
în ziua aceea, Judecătorul cel drept; şi nu numai mie, ci şi tuturor celor ce au iubit arătarea lui. 

9 Sileşte-te a veni la mine curând. 

10 Că Dimas m-a lăsat, iubind veacul de acum, şi s-a dus în Tesalonic; Crisc în Galatia, Tit în 
Dalmaţia. 

11 Luca este singur cu mine; pre Marcu luându-1 să-l aduci cu tine, că îmi este mie de bună treabă în 
slujbă. 

12 Iar pre Tihic l-am trimis în Efes. 

13 Felonul care l-am lăsat în Troada la Carp, venind să îl aduci, şi cărţile, mai vârtos cele de piele. 

14 Alexandru faurul de aramă multe rele mi-a făcut mie, plătească-i Domnul dupre faptele lui. 

15 De care şi tu te păzeşte, că foarte a stătut împrotiva cuvintelor noastre. 

16 întru răspunsul meu cel dintâi nimeni nu a mers cu mine, ci toţi m-au părăsit, să nu li se 
socotească lor. 

17 Iar Domnul a stătut lângă mine şi m-a întărit, ca prin mine propovăduirea să se plinească, şi să o 
audă toate neamurile; şi m-a izbăvit pre mine din gura leului. 

18 Şi mă va izbăvi Domnul de tot lucrul rău, şi mă va mântui la împărăţia sa cea Cerească, căruia 
slava în vecii vecilor, Amin. 

19 Spune închinăciune Priscilei şi lui Ahila, şi casei lui Onisifor. 

20 Erast a rămas în Corint, iar pe Trofim l-am lăsat în Milit fiind bolnav. 

21 Sileşte-te a veni mai înainte de iarnă; închină-se ţie Eubul, şi Pud, şi Lin, şi Claudia, şi toţi fraţii. 




22 Domnul Iisus Hristos cu duhul tău. Darul cu voi, Amin.+ Cea a doua către Timotei, cel întâi 
hirotonit Episcop Bisericii Efesenilor, s-a scris de la Roma, când a doua oară a stătut Pavel 
înaintea cezarului Neron. 



Tit 1 



1 Pavel sluga lui Dumnezeu, şi Apostol al lui Iisus Hristos dupre credinţa aleşilor lui Dumnezeu, şi 
dupre cunoştinţa adevărului, cea dupre buna credinţă. 

2 Intru nădejdea vieţii celei veşnice, care o a făgăduit nemincinosul Dumnezeu mai înainte de anii 
vecilor. 

3 Şi a arătat în vremile sale Cuvântul său, prin propovăduirea, care mi s-a încredinţat mie, dupre 
porunca Mântuitorului nostru Dumnezeu. 

4 Lui Tit adevăratului fiu dupre credinţa cea de obşte: Dar, milă, pace de la Dumnezeu Tatăl, şi 
Domnul Iisus Hristos Mântuitorul nostru. 

5 Pentru aceasta te-am lăsat pre tine în Creta, ca cele ce lipsesc să le îndreptezi, şi să aşezi prin 
cetăţi Preoţi, precum eu ţi-am poruncit. 

6 De este cineva fără de prihană, bărbat al unei femei, având fii credincioşi, nu întru ocară de 
curvie, sau neascultători. 

7 Că se cuvine Episcopului să fie fără de prihană, ca un iconom al lui Dumnezeu, nefăcând spre 
plăcerea sa (nesemeţ), nemânios, neocărâtor, negrabnic a bate, neagonisitor de dobândă urâtă. 

8 Ci iubitor de străini, iubitor de bine, întreg la minte (întru curăţie), drept, cuvios, înfrânat. 

9 Ţinându-se de cuvântul cel credincios al învăţăturii, ca puternic să fie şi a îndemna cu învăţătura 
cea sănătoasă, şi pre cei ce grăiesc împrotivă ai certa. 

10 Că sunt mulţi nesupuşi, grăitori în deşert şi amăgitori, mai vârtos cei dintru tăierea împrejur. 

11 Cărora trebuie a le astupa gura, care răzvrătesc (răstoarnă) toate casele, învăţând cele ce nu se 
cad, pentru dobânda cea urâtă. 

12 Zis-a oarecare dintru dânşii proroc al lor: Cretanii pururea mincinoşi, fiare rele, pântece leneşe. 
Mărturia aceasta adevărată este. 

13 Pentru care pricină ceartă-i pre ei aspru, ca să fie sănătoşi în credinţă. 

14 Neluând aminte la basmele jidoveşti, şi la poruncile oamenilor, care se întorc de către adevăr. 

15 Toate sunt curate celor curaţi, iar celor necuraţi, şi necredincioşi, nimic nu este curat, ci li s-a 
spurcat lor şi mintea şi ştiinţa. 

16 Pre Dumnezeu mărturisesc că îl ştiu, iar cu faptele îl tăgăduiesc, urâţi fiind şi nesupuşi, şi spre 
tot lucrul bun netrebnici. 



Tit 2 

1 Iar tu grăieşte cele ce se cuvin învăţăturii celei sănătoase. 

2 Bătrânii să fie treji, cucernici, întregi la minte, sănătoşi în credinţă, în dragoste, în răbdare. 

3 Aşijderea şi bătrânele întru îmbrăcăminte cu sfinţenie încuviinţate, neclevetitoare, nerobite de vin 
mult, învăţătoare de bine. 




4 Ca să înţelepţească pre cele tinere să îşi iubească pre bărbaţii lor, să îşi iubească fiii. 

5 Să fie întru întreagă înţelepciune, curate, cu grijă de casele lor. Bune, plecate bărbaţilor săi, ca să 
nu se hulească cuvântul lui Dumnezeu. 

6 Pre cei tineri aşijderea îi îndeamnă să fie întru întreagă înţelepciune (întru curăţie). 

7 Intru toate dând pre tine pildă de fapte bune, întru învăţătură, nestricare, cinste, nestricăciune. 

8 Cuvânt sănătos, fără de prihană, ca cel protivnic să se ruşineze, neavând nimic a grăi de noi rău. 

9 Slugile să se plece stăpânilor săi, întru toate să fie lor bineplăcuţi, nerăspunzându-le împrotivă, 
neviclenindu-i. 

10 Ci credinţă bună arătându-le întru toate, ca pre învăţătura Mântuitorului nostru Dumnezeu să o 
înfrumuseţeze întru toate. 

11 Că s-a arătat Darul lui Dumnezeu cel Mântuitor tuturor oamenilor. 

12 învăţându-ne pre noi, ca lepădând păgânătatea, şi poftele cele lumeşti, cu întreagă înţelepciune, 
şi cu dreptate, şi cu bună credinţă să vieţuim în veacul de acum. 

13 Aşteptând fericita nădejde, şi arătarea slavei Marelui Dumnezeu, şi Mântuitorului nostru Iisus 
Hristos. 

14 Care s-a dat pre sine pentru noi, ca să ne mântuiască pre noi de toată fărădelegea, şi să îşi 
curăţească luişi norod ales, râvnitor de fapte bune. 

15 Acestea grăieşte, şi îndeamnă, şi mustră cu toată porunca; nimenea pre tine să nu te defaime. 



Tit 3 



1 Adu-le aminte lor, domnilor şi stăpânilor să se supună, să asculte, spre tot lucrul bun să fie gata. 

2 Pre nimeni să nu hulească, să nu fie sfadnici, ci lini, arătând toată blândeţea către toţi oamenii. 

3 Că eram şi noi oarecând fără de minte, neascultători, rătăcindu-ne, slujind poftelor, şi multora 
feluri de desfătări, întru răutate şi pizmă vieţuind, urâţi fiind şi urându-ne unul pre altul. 

4 far când s-a arătat bunătatea şi iubirea de oameni, a Mântuitorului nostru Dumnezeu, 

5 Nu din lucrurile cele întru dreptate care am făcut noi, ci dupre a lui milă ne-a mântuit pre noi, prin 
Baia naşterii celei de-a doua, şi a înnoirii Duhului Sfânt. 

6 Pre care l-a vărsat preste noi bogat prin lisus Hristos Mântuitorul nostru. 

7 Ca îndreptându-ne prin Darul lui, moştenitori să fim dupre nădejdea vieţii celei veşnice. 

8 Credincios este cuvântul; şi pentru acestea voiesc să adeverezi tu, ca să poarte grijă, la fapte bune 
să se nevoiască cei ce au crezut lui Dumnezeu; că acestea sunt cele bune şi de folos oamenilor. 

9 far de întrebările cele nebune, şi de numere de neamuri, şi de prigoniri, şi de sfăzile cele pentru 
lege te fereşte, că sunt nefolositoare şi deşarte. 

10 De omul eretic după una şi a doua sfătuire te fereşte. 

11 Ştiind că s-a răzvrătit unul ca acesta, şi greşeşte, fiind singur de sine osândit. 

12 Când voi trimite pre Arteman la tine, sau pre Tihic, nevoieşte- te să vii la mine în Nicopole, 
pentru că acolo am socotit să iernez. 

13 Pre Zina ştiutorul legii şi pre Apolo degrab să îi trimiţi mai înainte, ca nimic lor să nu le 
lipsească. 




14 Şi să se înveţe şi ai noştri să poarte grijă de fapte bune spre trebile cele de folos, ca să nu fie fără 
de roadă. 

15 Inchină-se ţie toţi cei ce sunt cu mine. Spune închinăciune celor ce ne iubesc pre noi întru 
credinţă. Darul cu voi toţi, Amin.+ Către Tit, cel întâi hirotonit Episcop Bisericii Cretanilor, s-a 
scris de la Nicopole a Macedoniei. 



Filimon 1 



1 Pavel legatul lui Iisus Hristos, şi Timotei fratele: Lui Filimon iubitului, şi ajutătorului nostru. 

2 Şi Apfiei celei iubite şi lui Arhip ostaşului nostru celui dimpreună, şi Bisericii celei din casa ta: 

3 Dar vouă şi pace de la Dumnezeu Tatăl nostru, şi Domnul Iisus Hristos. 

4 Mulţumesc Dumnezeului meu pururea, pomenire făcând pentru tine întru rugăciunile mele. 

5 Auzind dragostea ta şi credinţa care ai către Domnul Iisus şi către toţi sfinţii. 

6 Ca împărtăşirea credinţei tale lucrătoare să se facă întru cunoştinţa a tot binele, ce este întru voi în 
Hristos Iisus. 

7 Că bucurie avem multă şi mângâiere întru dragostea ta, că inimile sfinţilor s-au odihnit prin tine, 
frate. 

8 Pentru aceea multă îndrăzneală având întru Hristos, a-ţi porunci ţie ceia ce se cuvine. 

9 Pentru dragoste mai vârtos te rog, fiind tu întru acest chip precum şi eu Pavel bătrân, iar acum şi 
legat al lui Iisus Hristos. 

10 Te rog dar pentru fiul meu, pre care l-am născut întru legăturile mele, pre Onisim. 

11 Care oarecând era ţie netrebnic, iar acum şi ţie şi mie de bună treabă, pre care l-am trimis înapoi 
la tine. 

12 Iar tu pre el, adică pre inima mea, primeşte. 

13 Pre care vroiam să îl ţin la mine, ca în locul tău să îmi slujească mie întru legăturile Evangheliei. 

14 Dar fără de voia ta nimic nu am voit să fac, ca să nu fie ca din silă fapta ta cea bună, ci de voie. 

15 Că poate pentru aceasta s-a despărţit la o vreme, ca veşnic pre el să-l aibi. 

16 De acum nu ca pre o slugă, ci mai presus de slugă, frate iubit, mai ales mie, iar cu cât mai vârtos 
ţie, şi dupre trup şi întru Domnul. 

17 Deci de mă ai pre mine părtaş, primeşte-1 pre dânsul ca pre mine. 

18 Iar de ţi-a făcut ţie nedreptate întru ceva, sau îţi este dator, aceea mie să o socoteşti. 

19 Eu Pavel am scris cu mâna mea, eu voi plăti; ca să nu zic ţie că şi tu cu sine singur îmi eşti dator. 

20 Aşa, frate, eu să mă folosesc de tine întru Domnul, odihneşte inima mea întru Domnul. 

21 Nădăjduindu-mă spre ascultarea ta am scris ţie, ştiind că şi mai presus decât grăiesc vei face. 

22 Şi împreună găteşte-mi mie şi gazdă; că am nădejde că prin rugăciunile voastre mă voi dărui 
vouă. 

23 Inchină-se ţie Epafras cel împreună robit întru Hristos Iisus. Marcu, 

24 Aristarh, Dimas, Luca, cei împreună cu mine lucrători. 

25 Darul Domnului nostru Iisus Hristos cu duhul vostru, Amin.+ Către Filimon s-a scris de la 
Roma prin Onisim sluga. 




Evrei 1 



1 în multe feluri, şi în multe chipuri de demult Dumnezeu grăind părinţilor prin Proroci, în zilele 
acestea mai de pre urmă a grăit nouă întru Fiul. 

2 Pre carele l-a pus moştenitor tuturor, prin care şi veacurile a făcut. 

3 Carele fiind strălucirea slavei, şi chipul ipostasului lui, şi purtând toate cu cuvântul puterii sale, 
prin sine singur făcând curăţirea păcatelor noastre, a şezut de-a dreapta măririi întru cele înalte. 

4 Cu atât mai bun făcându-se decât îngerii, cu cât mai osebit decât dânşii a moştenit nume. 

5 Căci căruia din îngeri a zis cândva: Fiul meu eşti tu, eu astăzi te-am născut; şi iarăşi: Eu voi fi lui 
Tată, şi acela va fi mie Fiu. 

6 Şi iarăşi, când duce pre cel întâinăscut în lume, zice: Şi să se închine lui toţi îngerii lui Dumnezeu. 

7 Şi către îngeri zice: Cela ce face pre îngerii săi duhuri, şi pre slugile sale pară de foc. 

8 Iar către Fiul: Scaunul tău Dumnezeule în veacul veacului; Toiagul dreptăţii, Toiagul împărăţiei 
Tale. 

9 Iubit-ai dreptatea, şi ai urât fărădelegea; pentru aceea te-a uns pre tine Dumnezeule, Dumnezeul 
tău cu untul de lemn al bucuriei, mai mult decât pre părtaşii tăi. 

10 Şi, întru început tu Doamne pământul ai întemeiat, şi lucrurile mâinilor tale sunt Cerurile. 

11 Acelea vor pieri, iar tu rămâi, şi toate ca o haină se vor învechi. 

12 Şi ca un veşmânt vei învăli pre ele, şi se vor schimba; iar tu acelaşi eşti, şi anii tăi nu vor lipsi. 

13 Şi căruia dintre îngeri a zis cândva: Şezi de-a dreapta mea până când voi pune pre vrăjmaşii tăi 
aşternut Picioarelor tale? 

14 Au nu toţi sunt duhuri slujitoare, care se trimit spre slujbă, pentru cei ce vor să moştenească 
mântuirea? 



Evrei 2 



1 Pentru aceea se cade nouă mai mult să ascultăm cele ce s-au auzit, ca nu cândva să cădem. 

2 Că de vreme ce s-a făcut adevărat cuvântul ce s-a grăit prin îngeri, şi toată călcarea de poruncă şi 
neascultarea a luat dreaptă răsplătire, 

3 Cum noi vom scăpa negrijindu-ne de atâta mântuire? Care luând începere a se vesti de la Domnul, 
prin cei ce au auzit s- a adeverit întru noi; 

4 împreună mărturisind Dumnezeu cu semne şi cu minuni, şi cu multe feluri de puteri, şi cu 
împărţirile Duhului Sfânt dupre a lui voie. 

5 Că nu îngerilor a supus Dumnezeu lumea cea viitoare pentru care grăim. 

6 Şi a mărturisit oareunde oarecine zicând: Ce este omul, că îl pomeneşti pre el? Sau Fiul Omului, 
că-1 cercetezi pre el? 

7 Micşoratu-l-ai pre el cu puţin oarece decât îngerii; cu slavă şi cu cinste l-ai încununat pre el, şi l-ai 
pus preste lucrurile Mâinilor tale. 

8 Toate le-ai supus sub Picioarele lui; şi dacă i-a supus lui toate, nimic nu a lăsat lui nesupus; ci 
acum încă nu vedem supuse lui toate. 




9 Iar m-ai micşorat cu puţin oarece decât îngerii, vedem pre Iisus, pentru patima morţii, cu slavă şi 
cu cinste încununat, ca cu Darul lui Dumnezeu pentru toţi să guste moarte. 

10 Pentru că se cădea aceluia pentru care sunt toate, şi prin care sunt toate, care pre mulţi fii la slavă 
a adus, pre începătorul mântuirii lor prin patimi a-1 face desăvârşit. 

11 Că cela ce sfinţeşte şi cei ce se sfinţesc, dintru unul sunt toţi; pentru care pricină nu se ruşinează 
a-i numi pre dânşii fraţi. 

12 Zicând: Spune-voi Numele tău fraţilor mei, în mijlocul Bisericii te voi lăuda. 

13 Şi iarăşi: Eu voi fi nădăjduindu-mă întru dânsul. Şi iarăşi: Iată eu şi pruncii care mi i-a dat mie 
Dumnezeu. 

14 Deci de vreme ce s-au făcut părtaşi pruncii trupului şi sângelui, şi acelaş asemenea s-a împărtăşit 
aceloraşi, ca prin moarte să surpe pre cela ce are stăpânia morţii, adică pre diavolul. 

15 Şi să izbăvească pre aceia câţi cu frica morţii în toată viaţa erau supuşi robiei. 

16 Că nu pre îngeri cu adevărat a luat, ci sămânţa lui Avraam a luat. 

17 Pentru aceea dator era întru toate a se asemăna fraţilor, ca să fie milostiv, şi credincios Arhiereu 
întru cele ce sunt către Dumnezeu, ca să curăţească păcatele norodului. 

18 Că întru ceea ce a pătimit însuşi fiind ispitit, poate şi celor ce se ispitesc să le ajute. 



Evrei 3 



1 Pentru aceea, fraţilor sfinţi, care sunteţi părtaşi chemării celei Cereşti, socotiţi pre Apostolul 
(trimisul) şi Arhiereul mărturisirii noastre pre Iisus Hristos. 

2 Care este credincios celui ce l-a făcut pre el; precum şi Moise întru toată casa lui. 

3 Pentru că de mai multă slavă decât Moise acesta s-a învrednicit, cu cât mai multă cinste are decât 
casa, cel ce o a zidit pre ea. 

4 Că toată casa se zideşte de cineva, iar cel ce toate a făcut, este Dumnezeu. 

5 Şi Moise adică a fost credincios întru toată casa lui ca o slugă, spre mărturia celor ce era să se 
grăiască. 

6 Iar Hristos ca un Fiu în casa sa; a căruia casă suntem noi, numai de vom ţinea îndrăznirea şi lauda 
nădejdii până în sfârşit neclătită. 

7 Drept aceea, precum zice Duhul cel Sfânt: Astăzi, de veţi auzi glasul lui, 

8 Nu vă învârtoşaţi inimile voastre, ca şi întru întărâtare în ziua ispitirii în pustie. 

9 Unde m-au ispitit părinţii voştri, ispititu-m-au şi au văzut lucrurile mele patruzeci de ani. 

10 Pentru aceea am urât (m-am mâniat) pre neamul acesta, şi am zis: Pururea se rătăcesc cu inima, 
şi ei nu au cunoscut căile mele. 

11 Că m-am jurat întru mânia mea: De vor intra întru odihna mea. 

12 Socotiţi, fraţilor, ca să nu fie cândva în vreunul din voi inimă vicleană, a necredinţei, ca să se 
depărteze de la Dumnezeul cel viu. 

13 Ci vă îndemnaţi pre voi înşivă în toate zilele, până ce se numeşte astăzi; ca să nu se învârtoşeze 
cineva dintru voi cu înşelăciunea păcatului. 

14 Că părtaşi ne-am făcut lui Hristos, numai de vom ţinea începătura încheieturii până în sfârşit 
neclătită. 




15 De vreme ce se zice: Astăzi de veţi auzi glasul lui, nu vă învârtoşaţi inimile voastre ca şi întru 
întărâtare. 

16 Pentru că oarecare auzind l-au întărâtat, dar nu toţi care au ieşit din Egipt cu Moise. 

17 Şi asupra cărora s-a mâniat patruzeci de ani? Au nu asupra celora ce au păcătuit, ale cărora oase 
au căzut în pustie? 

18 Şi cărora s-ajurat să nu intre întru odihna lui, fără numai celor ce nu au crezut? 

19 Şi vedem că nu au putut să intre pentru necredinţa. 



Evrei 4 



1 Să ne temem dar ca nu cumva lăsându-se făgăduinţă a intra întru odihna lui, să se socotească 
cineva din voi a fi lipsit. 

2 Pentru că şi nouă s-a binevestit ca şi acelora, ci nu a folosit pre aceia cuvântul auzului, nefiind 
amestecaţi prin credinţă cu cei ce au auzit. 

3 Că intrăm întru odihnă cei ce am crezut, precum a zis: Că m-am jurat întru mânia mea, de vor 
intra întru odihna mea; măcar că erau făcute lucrurile de la întemeierea lumii. 

4 Că a zis oareunde de ziua a şaptea întru acest chip: Şi s-a odihnit Dumnezeu în ziua a şaptea de 
toate lucrurile sale. 

5 Şi de aceasta iarăşi: De vor intra întru odihna mea. 

6 Deci de vreme ce a rămas ca oarecare să intre întru dânsa, şi aceia cărora mai înainte li s-a 
binevestit nu au intrat pentru necredinţă, 

7 Iarăşi o zi oarecare rânduieşte astăzi, întru David zicând, după atâţia ani precum s-a zis: Astăzi de 
veţi auzi glasul lui, nu vă învârtoşaţi inimile voastre. 

8 Că de ar fi făcut acelora Iisus odihnă, nu ar fi grăit de altă zi după acestea. 

9 Drept aceea s-a lăsat sabat (odihnă) norodului lui Dumnezeu. 

10 Că cel ce a intrat întru odihna lui, şi acela s-a odihnit despre lucrurile sale, precum şi Dumnezeu 
de ale sale. 

11 Deci să ne nevoim a intra întru acea odihnă, ca să nu cadă cineva întru aceeaşi pildă a 
neascultării. 

12 Pentru că viu este Cuvântul lui Dumnezeu, şi lucrător, şi mai ascuţit decât toată sabia ascuţită de 
amândouă părţile, şi străbate până la despărţirea sufletului, şi a duhului, şi a mădularelor, şi a 
măduvei, şi judecător cugetelor şi gândurilor inimii. 

13 Şi nu este nici o făptură nearătată înaintea lui, ci toate sunt goale şi descoperite înaintea Ochilor 
lui, către care ne este nouă cuvântul. 

14 Drept aceea având Arhiereu mare care a străbătut Cerurile, pre Iisus Fiul lui Dumnezeu, să ţinem 
mărturisirea. 

15 Că nu avem Arhiereu care să nu poată pătimi împreună cu neputinţele noastre, ci ispitit întru 
toate, dupre asemănare fără de păcat. 

16 Să ne apropiem dar cu îndrăzneală la Scaunul darului lui, ca să luăm milă şi să aflăm dar spre 
ajutor la bună vreme. 




Evrei 5 



1 Pentru că tot Arhiereul din oameni luându-se, pentru oameni se pune spre cele ce sunt către 
Dumnezeu; ca să aducă daruri şi jertfe pentru păcate. 

2 Care să poată pătimi dimpreună cu cei ce nu ştiu, şi se rătăcesc; de vreme ce şi el este cuprins de 
neputinţe. 

3 Şi pentru aceasta dator este, precum pentru norod, aşa şi pentru sine să aducă pentru păcate. 

4 Şi nimenea singur nu îşi ia luişi cinstea, ci cel chemat de Dumnezeu, ca şi Aaron. 

5 Aşa şi Hristos nu singur pre sine s-a proslăvit a fi Arhiereu, ci cela ce a grăit către dânsul: Fiul 
meu eşti tu, eu astăzi te-am născut. 

6 Precum şi întru alt loc zice: Tu eşti Preot în veac dupre rânduiala lui Melchisedec. 

7 Care în zilele Trupului său, cereri şi rugăciuni către cela ce putea să-l mântuiască pre dânsul din 
moarte, cu strigare tare şi cu lăcrămi aducând; şi fiind auzit pentru buna sa cucernicie. 

8 Măcar că era Fiu, s-a învăţat din cele ce a pătimit, ascultarea. 

9 Şi făcându-se desăvârşit s-a făcut tuturor celor ce îl ascultă pre el pricină de mântuire veşnică. 

10 Numit fiind de Dumnezeu Arhiereu, dupre rânduiala lui Melchisedec. 

11 Pentru care mult este nouă cuvântul, şi cu anevoie tăhnăcindu-1 a grăi, de vreme ce trândavi 
(neputincioşi) v-aţi făcut cu auzurile. 

12 Că datori fiind voi a fi învăţători pentru vreme, iarăşi vă trebuieşte să vă învăţăm pre voi, care 
sunt stihiile (slovele) începăturii cuvintelor lui Dumnezeu; şi v-aţi făcut aceia cărora vă trebuieşte 
lapte, iar nu hrană vârtoasă. 

13 Că tot cel ce este părtaş laptelui, nu este ştiutor de cuvântul dreptăţii, căci prunc este. 

14 Iar acelor desăvârşit este hrana cea vârtoasă; care prin multă obişnuinţă au simţirile învăţate spre 
alegerea binelui şi a răului. 



Evrei 6 



1 Pentru aceea lăsând cuvântul începăturii lui Hristos, să ne aducem spre săvârşire; nu iarăşi temelie 
a pocăinţei punând din lucruri moarte, şi a credinţei întru Dumnezeu. 

2 Şi a învăţăturii botezurilor, şi a punerii mâinilor, şi a învierii morţilor, şi a judeţului celui veşnic. 

3 Şi aceasta vom face, de va voi Dumnezeu. 

4 Că cu neputinţă este celor ce s-au luminat odată, şi au gustat darul cel Ceresc, şi părtaşi s-au făcut 
Duhului Sfânt, 

5 Şi au gustat cuvântul cel bun al lui Dumnezeu, şi puterile veacului celui viitor. 

6 Şi au căzut, ca iarăşi să se înnoiască spre pocăinţă, a doua oară răstignind loruşi pre Fiul lui 
Dumnezeu, şi batjocorindu-1. 

7 Că pământul care bea ploaia ceea ce se pogoară preste dânsul de multe ori, şi rodeşte iarbă de 
treabă acelora de care se şi lucrează, primeşte blagoslovenie de la Dumnezeu. 

8 Iar care aduce din sine spini şi ciulini, netrebnic este, şi aproape de blestem, al căruia sfârşit este 
spre ardere. 

9 Iar avem adeverire pentru voi, iubiţilor, de cele mai bune şi care se ţin de mântuire, măcar deşi aşa 




grăim. 



10 Că nu este nedrept Dumnezeu, să uite lucrul vostru, şi osteneala dragostei, care aţi arătat spre 
numele lui, cei ce aţi slujit sfinţilor şi slujiţi. 

11 Iar poftim ca fieştecare din voi, aceastăşi sârguinţă să arate spre adeverirea nădejdii până în 
sfârşit. 

12 Ca să nu fiţi leneşi, ci următori celor ce moştenesc făgăduinţele prin credinţă şi prin îndelunga 
răbdare. 

13 Că lui Avraam făgăduindu-se Dumnezeu, de vreme ce nu avea a se jura pre nimeni altul mai 
mare, s-ajurat asupra sa, zicând: 

14 Cu adevărat blagoslovind te voi blagoslovi, şi înmulţind te voi înmulţi. 

15 Şi aşa, îndelung răbdând, a dobândit făgăduinţa. 

16 Pentru că oamenii pre cel mai mare se jură, şi sfârşitul a tot cuvântul lor cel de prigonire spre 
adeverire, este jurământul. 

17 Intru care (pentru aceea) vrând Dumnezeu să arate mai mult moştenitorilor făgăduinţei 
neschimbarea sfatului său, a pus la mijloc jurământul. 

18 Ca prin două lucruri ce nu se pot muta, (întru care cu neputinţă este să mintă Dumnezeu,) tare 
îndemnare să avem cei ce am năzuit, ca să ţinem nădejdea ce este pusă înainte. 

19 Pre care ca o angiră o avem a sufletului tare şi nemişcată, şi care intră întru cele din lăuntrul 
Catapetesmei. 

20 Unde înainte mergător pentru noi a intrat Iisus, dupre rânduiala lui Melchisedec Arhiereu fiind 
făcut în veac. 



Evrei 7 



1 Că Melchisedec acesta, împăratul Salemului, Preotul lui Dumnezeu celui Preaînalt, care a 
întâmpinat pre Avraam când s-a întors de la tăierea împăraţilor, şi l-a blagoslovit pre el. 

2 Căruia şi zeciuală din toate i-a împărţit Avraam, întâi adică tâlcuindu-se împăratul dreptăţii, iar 
apoi şi împăratul Salemului, care este împăratul păcii. 

3 Fără tată, fără mumă, fără număr de neam; nici început zilelor, nici sfârşit vieţii având, ci 
asemănat fiind Fiului lui Dumnezeu, rămâne Preot pururea. 

4 Vedeţi dar cât este acesta, căruia şi zeciuială i-a dat Patriarhul Avraam din dobânzi. 

5 Şi cei din fiii lui Levi care iau preoţia, poruncă au să ia zeciuială de la norod dupre lege, adică de 
la fraţii săi, măcar că şi aceia au ieşit din coapsele lui Avraam. 

6 Iar cel ce nu se numără din neamul lor, a luat zeciuială de la Avraam, şi pre cel ce avea 
făgăduinţele l-a blagoslovit. 

7 Şi fără de nici o prigonire cel mai mic de la cel mai mare se blagosloveşte. 

8 Şi aici adică oamenii murind iau zeciuiele, iar acolo mărturisindu-se că este viu. 

9 Şi (ca să zic aşa,) prin Avraam şi Levi, cel ce lua zeciuială, zeciuială a dat. 

10 Că încă în coapsele tătâne-său era, când l-a întâmpinat pre dânsul Melchisedec. 

11 Deci de ar fi fost săvârşirea prin preoţia Leviţilor, (că norodul sub aceia a luat legea), ce încă mai 
era trebuinţă dupre rânduiala lui Melchisedec să se ridice alt Preot, iar nu dupre rânduiala lui Aaron 




să se zică? 

12 Că mutându-se preoţia, de nevoie se face şi legii mutare. 

13 Că de care se zic acestea, din altă seminţie se împărtăşeşte, din care nimeni nu s-a apropiat de 
Jertfelnic. 

14 Că arătat este că din Iuda a răsărit Domnul nostru; întru care seminţie Moise nimic nu a grăit de 
preoţie. 

15 Şi încă cu mult mai luminat este, de vreme ce dupre rânduiala lui Melchisedec se ridică Preot 
altul. 

16 Care nu dupre legea poruncii celei trupeşti s-a făcut, ci dupre puterea vieţii celei nestricăcioase. 

17 Că se mărturiseşte, că tu eşti Preot în veac dupre rânduiala lui Melchisedec. 

18 Că schimbare se face poruncii care a fost mai înainte, pentru neputinţa şi nefolosul ei. 

19 Că nimic nu a săvârşit legea, ci aducere este numai la mai bună nădejde, prin care ne apropiem 
de Dumnezeu. 

20 Şi pre cât este nu fără de jurământ, (că aceia fără de jurământ Preoţi se făceau, 

21 Iar acesta cu jurământ prin cel ce a zis către dânsul: Juratu-s-a Domnul şi nu-i va părea rău: Tu 
eşti Preot în veac dupre rânduiala lui Melchisedec), 

22 Pre atâta aşezământului de lege celui mai bun s-a făcut Chezaş Iisus. 

23 Şi aceia adică mai mulţi se făceau Preoţi, pentru că de moarte erau opriţi a trăi. 

24 Iar acesta pentru că rămâne în veac, are Preoţia veşnică. 

25 Pentru aceea şi a mântui desăvârşit poate, pre cei ce vin prin el la Dumnezeu, pururea trăind ca 
să se roage pentru dânşii. 

26 Pentru că Arhiereu ca acesta se cuvenea să fie nouă, Cuvios, fără de răutate, fără de spurcăciune, 
osebit de cei păcătoşi, şi mai înalt decât Cerurile fiind. 

27 Care nu are în toate zilele nevoie ca alţi Arhierei, întâi pentru ale sale păcate a aduce jertfe, apoi 
pentru ale norodului; că aceasta o a făcut odată, pre sine aducându-se. 

28 Că legea pune pre oameni Arhierei care au neputinţe, iar cuvântul jurământului celui ce a fost în 
urma legii, pre Fiul în veac desăvârşit. 



Evrei 8 



1 Iar cap preste cele ce se zic, Arhiereu ca acesta avem, care a şezut de-a dreapta Scaunului măririi 
în Ceruri. 

2 Slujitor sfintelor, şi Cortului celui adevărat, care l-a înfipt Domnul, şi nu omul. 

3 Că tot Arhiereul pentru ca să aducă daruri şi jertfe se pune; pentru aceea trebuia să aibă ceva şi 
acesta care să aducă. 

4 Că de ar fi fost pre pământ, nici ar fi fost Preot, fiind Preoţii cei ce aduc darurile dupre lege. 

5 Care slujesc închipuirii şi umbrei celor Cereşti; precum s-a zis lui Moise, când vroia să facă 
Cortul: Că vezi, zice, să faci toate dupre chipul care ţi s-a arătat ţie în munte. 

6 Iar acum mai osebită slujire a dobândit, întrucât este şi de aşezământ de lege mai bună mijlocitor, 
care spre mai bune făgăduinţe s-a aşezat. 

7 Că de ar fi fost cel dintâi fără de prihană, nu s-ar fi căutat loc celui de al doilea. 




8 Că defăimându-i pre dânşii, zice: Iată zile vor veni, zice Domnul, şi voi săvârşi preste casa lui 
Israil, şi preste casa lui Iuda aşezământ de lege nouă. 

9 Nu dupre aşezământul de lege care am aşezat părinţilor lor, în ziua când i-am apucat pre dânşii de 
mâna lor ca să-i scot din pământul Egiptului; căci ei nu au rămas întru aşezământul de lege al meu, 
şi eu i-am părăsit pre ei zice Domnul. 

10 Căci acesta este aşezământ de lege care voi aşeza casei lui Israil după zilele acelea, zice Domnul, 
dând legile mele în cugetul lor, şi în inimile lor le voi scrie pre ele, şi voi fi lor Dumnezeu, şi ei vor 
fi mie norod. 

11 Şi nu va mai învăţa fieştecare pre vecinul său, şi fieştecare pre fratele său zicând: Cunoaşte pre 
Domnul; că toţi mă vor şti, de la cel mic până la cel mare al lor. 

12 Căci milostiv voi fi nedreptăţilor lor, şi păcatele lor şi fărădelegile lor nu le voi mai pomeni. 

13 Şi zicând nouă, a învechit pre cea dintâi; iar ce se învecheşte şi îmbătrâneşte aproape este de 
pieire. 



Evrei 9 



1 Avea drept aceea şi cel dintâi îndreptări de slujbă, şi sfinţire lumească. 

2 Pentru că Cortul s-a făcut cel dintâi întru care era Sfeşnicul şi Masa, şi punerea înainte a pâinilor, 
care se zice Sfintele. 

3 Iar după a doua catapeteasmă, Cortul cel ce se chema Sfintele Sfintelor. 

4 Care avea cădelniţă de aur, şi Sicriul legii, ferecat preste tot cu aur, întru care era Năstrapa cea de 
aur care avea Manna, şi Toiagul lui Aaron ce odrăslise, şi Tablele legii. 

5 Iar pre deasupra lui Heruvimii slavei, care umbreau Oltarul, pentru care nu este acum a grăi pre 
amăruntul. 

6 Şi acestea fiind tocmite aşa, în Cortul cel dintâi pururea intrau Preoţii, când făceau slujbele. 

7 Iar în cel de-al doilea, odată în an singur Arhiereul, nu fără de sânge, care aducea pentru sine şi 
pentru neştiinţele norodului. 

8 Aceasta însemnând Duhul cel Sfânt, că încă nu era arătată calea sfinţilor, fiind că încă sta Cortul 
cel dintâi. 

9 Care era pildă în vremea de atunci, întru care daruri şi jertfe se aduc, cele ce nu putea dupre ştiinţă 
să facă desăvârşit pre cel ce slujea. 

10 Numai pentru mâncări, şi băuturi, şi multe feluri de spălări, şi îndreptări ale trupului, erau puse 
până la vremea îndreptării. 

11 Iar Hristos venind Arhiereu bunătăţilor celor viitoare, prin Cortul cel mai mare şi mai desăvârşit, 
nu de mână făcut, adică nu al acestei zidiri. 

12 Nici prin sânge de ţapi şi de viţei, ci prin Sângele său a intrat odată întru cele Sfinte, veşnică 
răscumpărare aflând. 

13 Că de vreme ce sângele taurilor şi al ţapilor şi cenuşa de junice stropind pre cei spurcaţi îi 
sfinţeşte spre curăţia trupului, 

14 Cu cât mai vârtos Sângele lui Hristos, care prin Duhul cel veşnic pre sine s-a adus fără de 
prihană lui Dumnezeu, va curăţa ştiinţa voastră de faptele cele moarte, ca să slujiţi Dumnezeului 
celui viu. 




15 Şi pentru aceasta este mijlocitor aşezământului de lege celui nou, ca făcându-se moartea spre 
răscumpărarea greşalelor ce era în aşezământul de lege cel dintâi, să ia cei chemaţi făgăduinţa 
moştenirii celei veşnice. 

16 Că unde este diată, acolo trebuie să fie moarte celui ce face diată. 

17 Că diata întru cei morţi este întărită, de vreme ce încă nu poate când este viu cel ce face diata. 

18 Pentru aceea nici cea dintâi fără de sânge nu s-a înnoit. 

19 Că după ce s-a grăit toată porunca dupre lege de către Moise la tot norodul, luând sângele cel de 
viţei şi de ţapi, cu apă şi cu lână roşie şi cu isop, şi pre însăşi cartea şi pre tot norodul a stropit. 

20 Zicând: Acesta este sângele legii, care a poruncit vouă Dumnezeu. 

21 încă şi pre Cort şi pre toate vasele cele de slujbă aşijderea cu sângele le-a stropit. 

22 Şi mai cu sânge toate se curăţesc dupre lege, şi fără de vărsare de sânge nu se face iertare. 

23 Trebuia dar ca chipurile celor din Ceruri cu acestea să se curăţească; iar singure cele Cereşti cu 
mai bune jertfe decât acestea. 

24 Că nu în sfinte făcute de mâini a intrat Hristos, care erau chipuri celor adevărate, ci în singur 
Cerul, ca să se arate acum Feţii lui Dumnezeu pentru noi. 

25 Nici ca de multe ori să se aducă pre sineşi, precum Arhiereul intră în cele sfinte în tot anul cu 
sânge străin. 

26 (De vreme ce i s-ar fi căzut lui de multe ori să pătimească de la întemeierea lumii), ci acum odată 
la sfârşitul veacurilor, spre surparea păcatului, prin jertfa sa s-a arătat. 

27 Şi precum este rânduit oamenilor odată să moară, iar după aceea Judecata, 

28 Aşa şi Hristos odată fiind jertfit, ca să ridice păcatele multora, a doua oară fără de păcat se va 
arăta celor ce îl aşteaptă pre el spre Mântuire. 



Evrei 10 



1 Pentru că legea având umbra bunătăţilor celor viitoare, iar nu însuşi chipul lucrurilor, cu aceleaşi 
jertfe, care în fieştecarele an aduc pururea, nici odată nu poate pre cei ce vin să-i facă desăvârşit. 

2 De vreme ce ar fi încetat a se aduce, pentru că nu ar mai avea nici o ştiinţă de păcate cei ce 
slujesc, o dată fiind curăţiţi. 

3 Ci întru dânsele pomenire de păcate în fieştecarele an se face. 

4 Că cu neputinţă este sânge de tauri şi de ţapi să ridice păcatele. 

5 Pentru aceea intrând în lume zice: Jertfa şi prinosul nu ai voit, iar trupul mi l-ai săvârşit. 

6 Arderile de tot şi pentru păcat nu ai căutat. 

7 Atunci am zis: Iată viu (în capul cărţii scris este pentru mine) ca să fac, Dumnezeule, voia ta. 

8 Mai sus zicând: Că jertfa, şi prinosul, şi arderile de tot, şi pentru păcat nu ai voit, nici ai căutat 
(care se aduc dupre lege). 

9 Atunci a zis: Iată viu ca să fac, Dumnezeule, voia ta; ridică pre cea dintâi, ca să pună pre cea de a 
doua. 

10 întru care voie suntem sfinţiţi, cei prin jertfirea Trupului lui Iisus Hristos o dată. 

11 Şi tot Preotul stă în toate zilele slujind, şi aceleaşi de multe ori aducând jertfe, care niciodată nu 
pot să curăţească păcatele. 




12 Iar acesta o jertfa aducând pentru păcate pururea, a şezut de-a dreapta lui Dumnezeu. 

13 Deacia aşteptând până se vor pune vrăjmaşii lui aşternut Picioarelor lui. 

14 Că cu o jertfă a săvârşit pururea pre cei ce se sfinţesc. 

15 Şi ne mărturiseşte nouă şi Duhul cel Sfânt; că dupre ce a zis mai înainte. 

16 Acesta este aşezământul de lege care voi aşeza către dânşii dupre zilele acelea, zice Domnul, 
dând legile mele în inima lor, şi în cugetele lor le voi scrie pre ele. 

17 Apoi zice: Şi păcatele lor şi fărădelegile lor nu le voi mai pomeni. 

18 Iar unde este iertare acestora, nu mai este jertfă pentru păcate. 

19 Drept aceea, fraţilor, având îndrăzneală a intra întru cele sfinte prin Sângele lui Iisus Hristos, pre 
cale nouă şi vie. 

20 Care o a înnoit nouă prin Catapeteasmă, adică prin Trupul său. 

21 Şi Preot mare preste Casa lui Dumnezeu. 

22 Să ne apropiem cu adevărată inimă, întru deplină credinţă, fiind stropiţi la inimi de ştiinţă rea. 

23 Şi spălaţi la trup cu apă curată, să ţinem mărturisirea nădejdii nesmintită, (pentru că credincios 
este cel ce a făgăduit). 

24 Şi să cunoaştem (cercetăm) unul pre altul spre îndemnarea dragostei şi a faptelor bune. 

25 Nepărăsind adunarea noastră, precum au unii obiceiul, ci îndemnând unul pre altul, şi cu atât mai 
mult, cu cât vedeţi apropiindu-se ziua. 

26 Că păcătuind noi de bună voie după ce am luat cunoştinţa adevărului, nu mai rămâne jertfă 
pentru păcate. 

27 Ci o aşteptare oarecare înfricoşată a judecăţii, şi iuţimea focului, care va să mănânce pre cei 
protivnici. 

28 Lepădând cineva legea lui Moise, fără de milă prin două sau trei mărturii moare. 

29 Cât de mai amară muncă (socotiţi) va lua cel ce a călcat pre Fiul lui Dumnezeu, şi a socotit 
Sângele legii, cu care s-a sfinţit, a fi de obşte, şi a ocărât Duhul darului? 

30 Că ştim pre cel ce a zis: A mea este răsplătirea, eu voi răsplăti, zice Domnul. Şi iarăşi: Domnul 
va judeca pre norodul său. 

31 înfricoşat lucru este a cădea în mâinile Dumnezeului celui viu. 

32 Şi aduceţi-vă aminte de zilele cele mai dinainte, întru care luminându-vă, multă luptă de patimi 
aţi suferit. 

33 De o parte cu ocări şi cu necazuri priveală făcându-vă; iar de altă parte părtaşi făcându-vă celor 
ce vieţuiesc aşa. 

34 Pentru că aţi şi pătimit împreună cu legăturile mele, şi jefuirea de averile voastre cu bucurie aţi 
primit, ştiind că aveţi voi avuţie în Ceruri mai bună şi stătătoare. 

35 Nu lepădaţi dar îndrăzneala voastră care are mare răsplătire. 

36 Că aveţi trebuinţă de răbdare, ca voia lui Dumnezeu făcând, să luaţi făgăduinţa. 

37 Că încă puţin oarece, cel ce este să vie, va veni, şi nu va zăbovi; iar dreptul din credinţă va fi viu. 

38 Şi de se va îndoi, nu va binevoi sufletul meu întru dânsul. 

39 Iar noi nu suntem ai îndoirii spre pieire, ci ai credinţei spre câştigarea sufletului. 




Evrei 11 



1 Şi este credinţa adeverire (punere în stare) a celor nădăjduite, dovedire a lucrurilor celor nevăzute. 

2 Că întru aceasta sunt mărturisiţi cei de demult. 

3 Prin credinţă pricepem că s-au întemeiat veacurile cu cuvântul lui Dumnezeu, de s-au făcut din 
cele nevăzute cele ce se văd. 

4 Prin credinţă mai multă jertfă Abel decât Cain a adus lui Dumnezeu, pentru care a fost mărturisit 
că a fost drept, mărturisind Dumnezeu de darurile lui, şi printr-aceia murind încă grăieşte. 

5 Prin credinţă Enoh s-a mutat ca să nu vadă moarte; şi nu s-a aflat, pentru că l-a mutat pre el 
Dumnezeu, că mai înainte de mutarea lui a fost mărturisit, că a bineplăcut lui Dumnezeu. 

6 Şi fără de credinţă nu este cu putinţă a bineplăcea lui Dumnezeu. Că trebuie cel ce se apropie la 
Dumnezeu să creadă cum că este, şi celor ce îl caută pre dânsul este dătător de plată. 

7 Prin credinţă răspuns (vestire) luând Noe, de acele care încă nu erau văzute, temându-se a făcut 
corabie spre mântuirea casei sale, prin care a osândit lumea, şi dreptăţii celei dupre credinţă s-a 
făcut moştenitor. 

8 Prin credinţă, chemându-se Avraam, a ascultat de a ieşit la locul care era să îl ia spre moştenire, şi 
a ieşit neştiind unde merge. 

9 Prin credinţă a nemernicit în pământul făgăduinţei, ca întru un pământ străin, în corturi locuind cu 
Isaac, şi cu Iacov, cei dimpreună moştenitori ai aceleiaşi făgăduinţe. 

10 Că aştepta cetatea care are temelii, al căruia Meşterul şi Lucrătorul este Dumnezeu. 

11 Prin credinţă şi însăşi Sarra stearpă fiind putere spre zămislirea seminţei a luat, şi afară de 
vremea vârstei a născut; de vreme ce a socotit că este credincios cel ce a făgăduit. 

12 Pentru aceia şi dintru unul, şi acela încă fiind omorât, s-au născut ca stelele cerului cu mulţimea 
şi ca nisipul cel fără de număr de pre lângă mare. 

13 Dupre credinţă au murit aceştia toţi, neluând făgăduinţele; ci de departe văzându-le, şi sărutându- 
le, şi mărturisind, că străini şi nemernici sunt pre pământ. 

14 Că cei ce grăiesc unele ca acestea arată că patrie caută. 

15 Şi de şi-ar fi adus aminte de aceea dintru care au ieşit, ar fi avut vreme a se întoarce. 

16 Iar acum de cea mai bună doresc, adică de cea Cerească; pentru aceea nu se ruşinează de dânşii 
Dumnezeu, a se numi Dumnezeul lor: Că a gătit lor cetate. 

17 Prin credinţă a adus Avraam pre Isaac când a fost ispitit, şi pre cel Unulnăscut îl aducea jertfă, 
cel ce luase făgăduinţele. 

18 Către care s-a zis: Că întru Isaac se va numi ţie sămânţă. 

19 Socotind că şi din morţi a-1 învia puternic este Dumnezeu; drept aceea pre acela şi întru pildă l-a 
luat. 

20 Prin credinţă, pentru cele viitoare a blagoslovit Isaac pre Iacov şi pre Isav. 

21 Prin credinţă, Iacov murind pre fieştecare din fii lui Iosif a blagoslovit, şi s-au închinat la vârful 
(pre vârful) toiagului lui. 

22 Prin credinţă, Iosif murind, a făcut pomenire pentru ieşirea fiilor lui Israil, şi pentru oasele sale a 
poruncit. 

23 Prin credinţă, Moise când s-a născut, trei luni a fost ascuns de părinţii săi căci l-au văzut prunc 
frumos şi nu s-au temut de porunca împăratului. 




24 Prin credinţă, Moise mare făcându-se, s-a lepădat a se numi fecior fetii lui Faraon. 

25 Mai bine alegând a pătimi cu norodul lui Dumnezeu decât a avea dulceaţa păcatului cea 
trecătoare. 

26 Mai mare bogăţie socotind a fi decât visteriile Egiptului, ocara lui Hristos; că se uita la răsplătire. 

27 Prin credinţă a lăsat Egiptul, netemându-se de urgia împăratului; că pre cel nevăzut ca cum l-ar fi 
văzut îl aştepta. 

28 Prin credinţă a făcut pasca, şi vărsarea sângelui, ca nu cel ce pierdea pre cei întâi născuţi, să se 
atingă de dânşii. 

29 Prin credinţă a trecut Marea Roşie ca pre uscat, a căreia ispitire luând Egiptenii, s-au înecat. 

30 Prin credinţă zidurile Ierihonului au căzut cu înconjurarea în şapte zile. 

31 Prin credinţă Raav curva nu a pierit împreună cu cei neascultători, primind iscoadele cu pace. 

32 Şi încă ce voi mai zice? Că nu îmi ajunge vremea a spune, de Ghedeon, şi de Varac, şi de 
Samson, şi de Ieftae, şi de David, şi de Samuil, şi de Proroci. 

33 Care prin credinţă au biruit împărăţii, au lucrat dreptate, au dobândit făgăduinţele, au astupat 
gurile leilor. 

34 Au stins puterea focului, au scăpat de ascuţitul săbiei, s-au întărit din slăbiciune, s-au făcut tari în 
războaie; au întors taberele vrăjmaşilor în fugă. 

35 Au luat femeile dintru înviere pre morţii săi; şi unii s-au omorât, neprimind slobozirea, ca să 
dobândească mai bună înviere. 

36 far alţii de batjocuri şi de bătăi au luat ispitire, încă şi de legături şi de temniţe. 

37 S-au ucis cu pietre, s-au fierăstruit, ispitiţi au fost, cu ucidere de sabie au murit, în cojoace au 
umblat, şi în piei de capre; lipsiţi fiind, necăjiţi, de rău supăraţi 

38 (cărora nu era lumea vrednică), în pustie rătăcind, şi în munţi, şi în peşteri, şi în crăpăturile 
pământului. 

39 Şi aceştia toţi mărturisiţi fiind prin credinţă, nu au luat făgăduinţa. 

40 Dumnezeu ceva mai bun pentru noi mai înainte văzând, ca să nu ia fără de noi săvârşirea. 



Evrei 12 



1 Drept aceea, şi noi având atâta nor de mărturii pus împrejurul nostru, lepădând toată sarcina şi 
păcatul cel ce lesne înconjură, prin răbdare să alergăm în lupta care este pusă înaintea noastră. 

2 Căutând la începătorul şi Plinitorul Credinţei lisus, care în locul bucuriei ce era pusă înaintea lui, 
a răbdat Crucea, de ocară nebăgând seamă, şi de-a dreapta Scaunului lui Dumnezeu a şezut. 

3 Că socotiţi de cel ce a răbdat de la păcătoşi asupra sa împotrivire ca aceea, ca să nu vă osteniţi 
slăbind cu sufletele voastre. 

4 Că încă nu aţi stătut până la sânge, împotriva păcatului luptându-vă. 

5 Şi aţi uitat mângâierea care vouă ca unor fii vă grăieşte: Fiul meu, nu defăima certarea Domnului, 
nici slăbi mustrându-te de dânsul. 

6 Că pre care iubeşte Domnul îl ceartă, şi bate pre tot fiul pre care primeşte. 

7 De veţi suferi certarea, ca unor fii vouă se va afla Dumnezeu; căci care fiu este pre care nu îl 
ceartă tatăl? 




8 Iar de sunteţi fără de certare, căreia părtaşi s-au făcut toţi, iată dar că sunteţi feciori din curvie, iar 
nu fii. 

9 Apoi pre părinţii trupului nostru i-am avut pedepsitori (certători), şi ne ruşinam de dânşii. Au nu 
ne vom pleca cu mult mai vârtos Tatălui duhurilor, şi să fim vii? 

10 Că aceia întru puţine zile, precum le plăcea lor ne pedepseau pre noi; iar acesta spre folos, ca să 
ne împărtăşim sfinţirii lui. 

11 Şi toată certarea în vremea cea ce faţă se pare că nu este de bucurie, ci de mâhnire; iar mai pre 
urmă roadă de pace a dreptăţii dă celor pedepsiţi printr-însa. 

12 Pentru aceea mâinile cele slăbite, şi genunchele cele slăbănoage vi le îndreptaţi. 

13 Şi cărări drepte faceţi picioarelor voastre, că nu este şchiop să rătăcească, ci mai vârtos să se 
vindece. 

14 Pacea să urmaţi cu toţi, şi sfinţenia, fără de care nimeni nu va vedea pre Domnul. 

15 Socotind ca nimeni să nu se lipsească de darul lui Dumnezeu; ca nu vreo rădăcină a amărăciunii 
odrăslind în sus să facă sminteală, şi prin aceea să se spurce mulţi. 

16 Să nu fie cineva curvar, sau spurcat ca Isav, care pentru o mâncare şi-a vândut naşterea sa cea 
dintâi. 

17 Căci ştiţi că şi după aceea vrând să moştenească blagoslovenia, a fost neprimit; de vreme ce loc 
de pocăinţă nu a aflat, măcar că şi cu lăcrămi o căuta pre ea. 

18 Pentru că nu v-aţi apropiat de muntele ce se putea pipăi, şi de focul ce ardea, şi de nor, şi de 
ceaţă, şi de vifor; 

19 Şi de viersul trâmbiţei, şi de glasul cuvintelor, care cei ce îl auzeau s-au lepădat ca să nu li se mai 
adauge lor cuvânt. 

20 (Că nu puteau suferi ceea ce li se zicea: Şi măcar fiară de s-ar atinge de munte, cu pietre se va 
omorî, sau cu săgeată se va săgeta. 

21 Şi aşa înfricoşat lucru era cel ce se vedea; Moise a zis: Spăimântatu-m-am şi mă cutremur). 

22 Ci v-aţi apropiat de muntele Sionului, şi de cetatea Dumnezeului celui viu Ierusalimul cel 
Ceresc, şi de zbor de milioane de îngeri. 

23 Şi de adunarea celor întâi născuţi care sunt sorişi în Ceruri, şi de Judecătorul tuturor Dumnezeu, 
şi de duhurile drepţilor celor desăvârşit. 

24 Şi de Iisus Mijlocitorul aşezământului de lege celui nou, şi de sângele stropirii, care grăieşte mai 
bine decât al lui Abel. 

25 Vedeţi să nu vă lepădaţi de cel grăieşte. Că de nu au scăpat aceia, lepădându-se de cel ce grăia 
pre pământ, cu mult mai vârtos noi, întorcându-ne de cel ce din Cer. 

26 Al căruia glas atunci a cutremurat pământul, iar acum a făgăduit, zicând: încă o dată eu voi clăti 
nu numai pământul, ci şi Cerul. 

27 Iar aceea ce zice, încă o dată, arată schimbarea celor ce se clătesc ca a unor lucruri făcute, ca să 
rămâie cele ce nu se clătesc. 

28 Drept aceea, împărăţie nemişcată luând, să avem mulţămire, prin care slujim lui Dumnezeu întru 
bună plăcere, cu bună cucernicie şi cu sfială. 

29 Că Dumnezeul nostru este foc mistuitor. 



Evrei 13 




1 Iubirea de fraţi să petreacă. 

2 Iubirea de străini să nu o uitaţi, că prin aceasta oarecare neştiind au primit oaspeţi pre îngeri. 

3 Aduceţi-vă aminte de cei legaţi, ca cei ce aţi fi legaţi cu dânşii; de cei necăjiţi, ca cei ce şi voi 
sunteţi în trup. 

4 Cinstită este nunta întru toate şi patul nespurcat; iar pre curvari, şi pre preacurvari va judeca 
Dumnezeu. 

5 Să vă fie obiceiurile fără iubire de argint; îndestulaţi-vă cu cele ce aveţi; că însuşi a zis: Nu te voi 
părăsi, nici te voi lăsa. 

6 Pentru aceia îndrăznind noi să zicem: Domnul mie ajutor, şi nu mă voi teme ce-mi va face mie 
omul. 

7 Aduceţi-vă aminte de mai marii voştri, care v-au grăit vouă cuvântul lui Dumnezeu, la a cărora 
săvârşire a vieţii privind, să le urmaţi credinţa. 

8 Iisus Hristos ieri şi astăzi acelaşi, şi în veci. 

9 La învăţături străine şi de multe feluri să nu vă mutaţi. Că bine este cu darul să întăriţi inima, iar 
nu cu mâncărurile, dintru care nu s-au folosit cei ce au umblat întru dânsele. 

10 Avem Oltar, dintru care a mânca nu au volnicie cei ce slujesc Cortului. 

11 Pentru că ale cărora dobitoace sângele de Arhiereu se bagă înlăuntru în cele Sfinte pentru păcate, 
ale acelora trupurile se ard afară de tabără. 

12 Pentru aceea şi Iisus ca să sfinţească pre norod cu Sângele său, afară de poartă a pătimit. 

13 Deci dar să ieşim la dânsul afară de tabără, ocara lui purtând. 

14 Că nu avem aici cetate stătătoare, ci pre ceea ce va să fie căutăm. 

15 Printr-însul dar să aducem jertfă de laudă pururea lui Dumnezeu, adică roada buzelor ce se 
mărturisesc Numelui lui. 

16 Şi facerea de bine şi împărtăşirea să nu uitaţi, că cu jertfe ca acestea se îmblânzeşte (împacă) 
Dumnezeu. 

17 Ascultaţi pre învăţătorii voştri şi vă supuneţi lor; că ei priveghează pentru sufletele voastre, ca 
cei ce vor să dea seamă, ca cu bucurie aceasta să facă, iar nu suspinând. Că nu este de folos vouă 
aceasta. 

18 Rugaţi-vă pentru noi, că nădăjduim că bună ştiinţă avem întru toţi, bine vrând a vieţui. 

19 Şi mai mult vă rog să faceţi aceasta, ca fără de zăbavă să mă întorc la voi. 

20 Iar Dumnezeul păcii, cel ce a sculat din morţi pre Păstorul Oilor cel mare, întru Sângele legii 
celei veşnice, pre Domnul nostru Iisus. 

21 Să vă facă pre voi desăvârşit întru tot lucrul bun, ca să faceţi voia lui, făcând întru voi, ce este 
plăcut înaintea lui, prin Iisus Hristos; căruia este slava în vecii vecilor. Amin. 

22 Şi vă rog pre voi fraţilor, primiţi cuvântul mângâierii; că pre scurt am scris vouă. 

23 Să ştiţi că fratele Timotei este slobod, cu care (de va veni mai curând) voi vedea pre voi. Spuneţi 
închinăciune tuturor mai marilor voştri, şi tuturor sfinţilor. 

24 închină-se vouă cei ce sunt din Italia. 

25 Darul cu voi cu toţi. Amin.+ Către Evrei s-a scris de la Italia prin Timotei. 




Iacov 1 



1 Iacov sluga lui Dumnezeu, şi a Domnului Iisus Hristos, celor douăsprezece seminţii care sunt 
întru risipire, să se bucure. 

2 Toată bucuria să socotiţi fraţii mei, când în multe feluri de ispite cădeţi. 

3 Ştiind că lămurirea credinţei voastre lucrează răbdare. 

4 Iar răbdarea lucru desăvârşit să aibă, ca să fiţi desăvârşit, şi întregi, şi întru nimic lipsiţi. 

5 Iar de este cineva dintru voi lipsit de înţelepciune, să ceară de la Dumnezeu, carele dă tuturor din 
destul, şi nu înfruntează, şi i se va da lui. 

6 Iar să ceară cu credinţă, nimic îndoindu-se. Pentru că cel ce se îndoieşte, asemenea este cu valul 
mării, care de vânturi se aruncă şi se învăluieşte. 

7 Că să nu gândească omul acela, că va lua ceva de la Domnul. 

8 Bărbatul îndoit (cu gândul) la suflet, nestatornic este întru toate căile sale. 

9 Iar laudă-se fratele cel smerit întru înălţimea sa. 

10 Şi cel bogat întru smerenia sa, căci ca floarea ierbii va trece. 

11 Că a răsărit Soarele împreună cu zăduhul, şi a uscat iarba, şi floarea ei a căzut; şi frumuseţea 
feţei ei a pierit. Aşa şi bogatul întru umbletele sale se va veşteji. 

12 Fericit bărbatul care rabdă ispita; căci lămurit făcându-se va lua cununa vieţii, care o a făgăduit 
Dumnezeu celora ce îl iubesc pre el. 

13 Nimeni ispitindu-se să zică, că de la Dumnezeu se ispiteşte; că Dumnezeu nu este ispititor celor 
răi (este neispitit de rele), şi el pre nimeni nu ispiteşte. 

14 Ci fieştecare se ispiteşte de a sa poftă fiind tras şi amăgit. 

15 După aceea pofta zămislind naşte păcat; iar păcatul săvârşindu-se naşte moarte. 

16 Nu vă înşelaţi, fraţii mei cei iubiţi. 

17 Toată darea cea bună, şi tot Darul desăvârşit de sus este, pogorându-se de la Părintele Luminilor, 
la care nu este schimbare, sau umbră de mutare. 

18 El voind ne-a născut pre noi cu cuvântul adevărului, ca să fim noi o începătură oarecare a 
zidirilor lui. 

19 Drept aceea fraţii mei cei iubiţi, să fie tot omul grabnic spre a auzi, şi zăbavnic spre a grăi, 
zăbavnic spre mânie. 

20 Că mânia bărbatului nu lucrează dreptatea lui Dumnezeu. 

21 Pentru aceea lepădând toată spurcăciunea, şi prisosinţa răutăţii, întru blândeţe primiţi cuvântul 
cel înlăuntru sădit, care poate să mântuiască sufletele voastre. 

22 Şi fiţi făcători cuvântului, iar nu numai ascultători, amăgindu-vă înşivă pre voi. 

23 Pentru că de este cineva ascultător cuvântului, şi nu făcător, unul ca acesta asemenea este cu 
omul care îşi caută faţa facerii sale în oglindă. 

24 Pentru că s-a căutat pre sine şi s-a dus, şi îndată şi-a uitat în ce chip era. 

25 Iar cel ce s-a plecat (priveşte) în legea cea desăvârşit a slobozeniei, şi rămâne intr-insa, acesta nu 
ascultător cu uitare făcându-se, ci făcător lucrului, acesta fericit va fi întru facerea ei. 

26 De se pare cuiva între voi că este bine credincios, şi nu îşi înfrânează limba sa, ci îşi înşală inima 
sa, acestuia înzadamică este buna credinţă (Creştinătatea). 




27 Că buna credinţă cea curată şi nespurcată înaintea lui Dumnezeu şi Tatăl, aceasta este, a cerceta 
pre cei sărmani şi pre văduve întru necazurile lor, şi a se păzi pre sine nespurcat de către lume. 



Iacov 2 



1 Fraţii mei, nu întru alegerea feţelor să aveţi credinţa Domnului nostru Iisus Hristos al slavei. 

2 Că de va intra întru adunarea voastră vreun om având inel de aur, cu haină luminoasă, şi va intra 
şi vreun sărac cu haină proastă; 

3 Şi veţi căuta la cel ce poartă haina cea luminoasă şi veţi zice lui: Tu şezi aici bine; şi săracului veţi 
zice: Tu stai acolo, sau şezi aici sub aşternutul picioarelor mele; 

4 Şi nu v-aţi luat aminte (aţi judecat) întru voi, şi v-aţi făcut judecători de gânduri rele? 

5 Ascultaţi, fraţii mei cei iubiţi, au nu Dumnezeu a ales pre săracii lumii acesteia bogaţi în credinţă, 
şi moştenitori împărăţiei care o a făgăduit celor ce-1 iubesc pre el? 

6 Iar voi aţi necinstit pre cel sărac. Au nu bogaţii vă asupresc pre voi, şi aceia vă trag pre voi la 
judecăţi? 

7 Au nu ei hulesc numele cel bun, care s-a chemat preste voi? 

8 însă de pliniţi legea cea împărătească dupre Scriptură: Să iubeşti pre aproapele tău ca însuţi pre 
tine, bine faceţi. 

9 Iar de vă uitaţi în faţă, păcat faceţi, mustrându-vă de lege ca nişte călcători de lege. 

10 Că oricine va păzi toată legea, şi va greşi întru una, s-a făcut tuturor vinovat. 

11 Că cel ce a zis: Să nu curveşti, a zis şi, Să nu ucizi; şi de nu curveşti, dar ucizi, te-ai făcut 
călcător legii. 

12 Aşa să grăiţi, şi aşa să faceţi, ca cum prin legea slobozeniei aveţi să vă judecaţi. 

13 Că judecata fără de milă este, celui ce nu face milă; şi se laudă mila asupra judecăţii. 

14 Ce folos este, fraţii mei, de ar zice cineva că are credinţă, iar fapte nu are? Au poate credinţa să-l 
mântuiască pre dânsul? 

15 Că de va fi fratele sau sora goi şi lipsiţi de hrana cea de toate zilele, 

16 Şi va zice lor cineva dintru voi: Mergeţi cu pace, încălziţi-vă şi vă săturaţi, şi nu le-ar da lor cele 
de treaba trupului, ce folos ar fi? 

17 Aşa şi credinţa, dacă nu are fapte, moartă este singură. 

18 Ci va zice cineva, tu ai credinţă, iar eu am fapte; arată-mi credinţa ta din faptele tale, şi eu îţi voi 
arăta ţie din faptele mele credinţa mea. 

19 Tu crezi că Dumnezeu unul este, bine faci; şi dracii cred şi se cutremură. 

20 Voieşti dar să înţelegi o omule deşarte, că credinţa fără de fapte moartă este? 

21 Avraam, Părintele nostru, au nu din fapte s-a îndreptat, suind pre Isaac fiul său pre jertfelnic? 

22 Vezi, că credinţa lucra dimpreună cu faptele lui, şi din fapte s-a plinit credinţa? 

23 Şi s-a plinit Scriptura care zice: Şi a crezut Avraam lui Dumnezeu, şi i s-a socotit lui întru 
dreptate, şi prieten lui Dumnezeu s-a chemat. 

24 Vedeţi dar că din fapte se îndreptează omul, iar nu numai din credinţă? 

25 Aşijderea încă şi Raav curva au nu din fapte s-a îndreptat primind pre vestitori, şi pre altă cale 




scoţându-i? 

26 Că precum trupul fără de duh mort este, aşa şi credinţa fără de fapte moartă este. 



Iacov 3 



1 Nu fiţi mulţi dascăli, fraţii mei, ştiind că mai mare judecată vom să luăm. 

2 Că multe greşim toţi; de nu greşeşte cineva în cuvânt, acesta este bărbat desăvârşit, puternic a-şi 
înfrâna şi tot trupul. 

3 Că iată şi cailor frâiele în gură le punem, ca să se supuie ei nouă, şi tot trupul lor îl întoarcem. 

4 Iată şi corăbiile mari fiind, şi de iuţi vânturi împingându-se, se întorc de o prea mică cârmă încotro 
voieşte pornirea cârmaciului. 

5 Aşa şi limba mic mădular este, şi mari se laudă. Iată, puţin foc şi cât de mare materie arde. 

6 Şi limba este foc, lumea (podoaba) nedreptăţii; aşa limba este aşezată întru mădulările noastre, 
care spurcă tot trupul, şi aprinde roata naşterii, şi se aprinde de gheena. 

7 Că toată firea şi a fiarelor, şi a păsărilor, şi a celor ce se târăsc, şi a peştilor, se domoleşte şi s-a 
domolit de firea omenească. 

8 Iar limba nimeni din oameni nu poate să o domolească; neînfrânată răutate, plină de otravă 
aducătoare de moarte. 

9 Cu dânsa binecuvântăm pre Dumnezeu şi Tatăl, şi cu dânsa blestemăm pre oameni, care sunt 
făcuţi dupre asemănarea lui Dumnezeu. 

10 Dintru aceiaşi gură iese buna cuvântare şi blestemul; nu trebuie, fraţii mei, acestea aşa să fie. 

11 Au doară izvorul dintru aceiaşi vână izvorăşte dulce şi amar? 

12 Au doară poate, fraţii mei, smochinul să facă măsline, sau viţa viei smochine? Aşa nici un izvor 
poate a face apă sărată şi dulce. 

13 Cine este înţelept şi bine ştiutor întru voi? Să îşi arate din viaţa cea bună faptele sale întru 
blândeţele înţelepciunii. 

14 Iar de aveţi râvnire amară şi prigonire întru inimile voastre, nu vă lăudaţi, nici minţiţi împotriva 
adevărului. 

15 Nu este înţelepciunea aceasta de sus pogorându-se, ci pământească, sufletească, drăcească. 

16 Pentru că unde este râvnire şi prigonire, acolo este neaşezare, şi tot lucrul rău. 

17 Iar înţelepciunea cea de sus, întâi este curată, apoi făcătoare de pace, blândă, plecată, plină de 
milă şi de roduri bune, fără de judecată, şi nefăţarnică. 

18 Iar roada dreptăţii cu pace se seamănă celor ce fac pacea. 



Iacov 4 



1 De unde sunt războaie, şi de unde sfăzi între voi? Au nu de aici din dezmierdările voastre, care se 
oştesc întru mădularele voastre? 

2 Poftiţi şi nu aveţi, ucideţi şi pizmuiţi, şi nu puteţi dobândi. Vă sfădiţi şi faceţi războaie, şi nu aveţi, 
pentru că nu cereţi. 




3 Cereţi şi nu luaţi, pentru că rău cereţi, ca întru dezmierdările voastre să cheltuiţi. 

4 Preacurvarilor şi preacurvelor, au nu ştiţi că dragostea lumii acesteia vrajbă este către Dumnezeu? 
Deci oricare va vrea să fie prieten lumii, vrăjmaş lui Dumnezeu se face. 

5 Au vi se pare că în deşert Scriptura grăieşte? Spre zavistie pofteşte Duhul care locuieşte întru voi? 

6 Ci mai mare dar dă. Pentru aceea zice: Domnul celor mândri le stă împotrivă, iar celor smeriţi le 
dă dar. 

7 Supuneţi-vă drept aceea lui Dumnezeu, staţi împotriva diavolului, şi va fugi de la voi. 

8 Apropiaţi- vă de Dumnezeu, şi se va apropia de voi; curăţiţi- vă mâinile păcătoşilor, şi vă curăţiţi 
inimile voastre cei îndoiţi la suflet (cu gândul). 

9 Pătimiţi şi lăcrămaţi şi plângeţi, râsul vostru spre plâns să se întoarcă, şi bucuria întru tânguire. 

10 Smeriţi-vă înaintea lui Dumnezeu, şi vă va înălţa pre voi. 

11 Nu grăiţi de rău unul pre altul fraţilor; că cela ce grăieşte de rău pre fratele său, şi judecă pre 
fratele său, grăieşte de rău legea, şi judecă legea; iar dacă judeci legea, nu eşti făcător legii, ci 
judecător. 

12 Unul este Puitorul legii şi Judecătorul, care poate să mântuiască şi să piardă; iar tu cine eşti care 
judeci pre altul? 

13 Veniţi acum cei ce ziceţi: Astăzi sau mâine vom merge întru acea cetate, şi vom face acolo un an, 
şi vom neguţători, şi vom dobândi. 

14 Care nu ştiţi ce se va întâmpla mâine. Că ce este viaţa voastră? Că abur este care întru puţin se 
arată şi după aceea piere. 

15 In loc de a zice voi: De va vrea Domnul, şi vom fi vii, vom face aceasta şi aceea. 

16 Iar acum vă lăudaţi întru trufiile voastre. Toată lauda de acest fel rea este. 

17 Drept aceea celui ce ştie a face bine şi nu face, păcat este lui. 



Iacov 5 



1 Veniţi acum bogaţilor, plângeţi şi vă tânguiţi de necazurile ce vor să fie asupra voastră. 

2 Bogăţia voastră a putrezit, şi hainele voastre le-au mâncat moliile. 

3 Aurul vostru şi argintul au ruginit, şi rugina lor va fi mărturie asupra voastră, şi va mânca trupurile 
voastre ca focul; aţi strâns comoară la zilele cele de apoi. 

4 Iată plata lucrătorilor celor ce au secerat ţarinile voastre, care o opriţi voi, strigă. Şi strigările 
secerătorilor în Urechile Domnului Savaot au intrat. 

5 Desfătatu-v-aţi pre pământ şi v-aţi dezmierdat; hrănit-aţi inimile voastre ca în ziua junghierii. 

6 Osândit-aţi, omorât-aţi pre cel drept; nu s-a pus împotriva voastră. 

7 Drept aceea, fiţi îndelung răbdători, fraţii mei, până la venirea Domnului. Iată plugarul aşteaptă 
roada cea scumpă a pământului, îndelung răbdând pentru dânsa, până ce ia ploaie timpurie şi târzie. 

8 Deci îndelung răbdaţi şi voi, întăriţi-vă inimile voastre, că venirea Domnului s-a apropiat. 

9 Nu oftaţi unul asupra altuia, fraţilor, ca să nu vă osândiţi; iată Judecătorul înaintea uşilor stă. 

10 Luaţi pildă de patimă rea, fraţii mei, şi de îndelungă răbdare, pre Prorocii care au grăit cu 
Numele Domnului. 




11 Iată fericim pre cei ce au răbdat. Răbdarea lui Iov aţi auzit, şi sfârşitul Domnului aţi văzut, căci 
mult milostiv este Domnul şi îndurat. 

12 Iar mai înainte de toate, fraţii mei, să nu vă juraţi nici pre Cer, nici pre pământ, nici cu alt 
jurământ oricare, ci fie vouă ce este aşa, aşa; şi ce este nu, nu. Ca să nu cădeţi întru făţărnicie. 

13 Pătimeşte rău cineva între voi? Să se roage. Este cineva cu inimă bună? Să cânte. 

14 Este bolnav cineva între voi? Să cheme Preoţii Bisericii, şi să se roage pentru dânsul, ungându-1 
pre dânsul cu untdelemn, întru Numele Domnului. 

15 Şi rugăciunea credinţei va mântui pre cel bolnav, şi îl va ridica pre dânsul Domnul, şi de va fi 
făcut păcate, se vor ierta lui. 

16 Mărturisiţi- vă unul altuia păcatele, şi vă rugaţi unul pentru altul, ca să vă vindecaţi; că mult poate 
rugăciunea dreptului, care se lucrează. 

17 Ilie om era asemenea nouă pătimaş, şi cu rugăciune s-a rugat ca să nu plouă, şi nu a plouat pre 
pământ ani trei şi luni şase. 

18 Şi iarăşi s-a rugat, şi Cerul a dat ploaie, şi pământul a odrăslit roada sa. 

19 Fraţilor de se va rătăci cineva între voi de la adevăr, şi îl va întoarce cineva pre el, 

20 Să ştie că cel ce a întors pre cel păcătos de la rătăcirea căii lui, va mântui suflet din moarte, şi va 
acoperi mulţime de păcate. 



1 Petru 1 



1 Petru Apostol al lui Iisus Hristos, nemernicilor celor aleşi ai risipirii Pontului, Galatiei, 

Capadociei, Asiei, şi Bitiniei. 

2 Dupre cea mai înainte cunoştinţă a lui Dumnezeu Tatăl, întru sfinţirea Duhului, spre ascultarea şi 
stropirea Sângelui lui Iisus Hristos: Dar vouă şi pace să se înmulţească. 

3 Bine este cuvântat Dumnezeu, şi Tatăl Domnului nostru Iisus Hristos, care dupre mare mila sa a 
doua oară ne-a născut pre noi spre nădejde vie, prin învierea lui Iisus Hristos din morţi. 

4 Spre moştenire nestricăcioasă şi nespurcată şi neveştejită, păzită în Ceruri pentru voi. 

5 Care sunteţi păziţi cu Puterea lui Dumnezeu prin credinţă spre mântuire gata a se arăta în vremea 
de apoi. 

6 întru care vă bucuraţi acum puţin, de se cuvine, necăjiţi fiind întru multe feluri de ispite. 

7 Ca lămurirea credinţei voastre, cea cu mult mai scumpă decât aurul cel pieritor, şi prin foc 
lămurit, să se afle spre laudă şi cinste şi slavă, întru arătarea lui Iisus Hristos. 

8 Pre care nevăzându-1 iubiţi; întru care acum nu privind, ci crezând, vă bucuraţi cu bucurie negrăită 
şi preaslăvită. 

9 Luând sfârşitul credinţei voastre mântuirea sufletelor. 

10 Pentru care mântuire au căutat şi au cercetat Prorocii, care au prorocit pentru darul ce era să fie 
spre voi. 

11 Cercetând în care, şi în ce fel de vreme le arăta Duhul lui Hristos, care era întru dânşii, mai 
înainte mărturisind de Patimile lui Hristos, şi de Slavele cele după aceea. 

12 Cărora s-a descoperit, că nu lor însuşi, ci nouă slujeau acestea; care acum s-au vestit vouă prin 
cei ce bine au vestit vouă întru Duhul Sfânt cel trimis din Cer, spre care doresc îngerii să privească. 




13 Pentru aceea încingând mijloacele cugetului vostru, trezvindu-vă, desăvârşit nădăjduiţi spre 
darul care se aduce vouă, prin arătarea lui Iisus Hristos. 

14 Ca fiii ascultării, neprefăcându-vă cu poftele cele mai dinainte ale necunoştinţei voastre. 

15 Ci dupre Sfântul care v-a chemat pre voi, şi voi fiţi sfinţi întru toată petrecerea. 

16 Căci scris este: Fiţi sfinţi, că eu Sfânt sunt. 

17 Şi dacă chemaţi Tată pre cel ce judecă fără de alegerea feţelor dupre lucrul fieştecăruia, întru 
frică vremea vieţii voastre să o petreceţi. 

18 Ştiind că nu cu argint sau cu aur, care se strică, v-aţi izbăvit de petrecerea voastră cea deşartă, 
care era de la părinţi dată. 

19 Ci cu scump Sângele ca al unui Miel nevinovat şi nespurcat al lui Hristos. 

20 Care era cunoscut mai înainte de întemeierea lumii, dar s-a arătat în anii cei mai de apoi pentru 
voi. 

21 Cei ce printr-însul aţi crezut în Dumnezeu, care l-a înviat pre el din morţi, şi i-a dat lui slavă, ca 
credinţa voastră, şi nădejdea să fie întru Dumnezeu. 

22 Curăţind sufletele voastre cu ascultarea adevărului prin Duhul, spre nefăţarnică iubire de fraţi, 
din inimă curată iubiţi-vă unul pre altul cu deadinsul. 

23 Fiind născuţi a doua oară, nu din sămânţă stricăcioasă, ci din nestricăcioasă, prin cuvântul lui 
Dumnezeu celui viu, şi care petrece în veac. 

24 Pentru căci tot trupul este ca iarba, şi toată slava omului ca floarea ierbii; uscatu-s-a iarba şi 
floarea ei a căzut. 

25 far cuvântul Domnului rămâne în veac; şi acesta este cuvântul cel ce bine s-a vestit întru voi. 



1 Petru 2 



1 Deci lepădând toată răutatea, şi tot vicleşugul şi făţărniciile, şi pizmele, şi toate clevetirile; 

2 Ca nişte prunci de curând născuţi, să iubiţi laptele cel cuvântător, şi fără de vicleşug, ca printr- 
însul să creşteţi spre mântuire. 

3 De vreme ce aţi gustat că este bun Domnul. 

4 Către care apropiind-vă cela ce este Piatra cea vie, de oameni cu adevărat nebăgată în seamă, iar 
la Dumnezeu aleasă şi scumpă. 

5 Şi voi înşivă ca nişte pietre vii, vă zidiţi casă duhovnicească, Preoţie sfântă, ca să aduceţi jertfe 
duhovniceşti, plăcute lui Dumnezeu prin Iisus Hristos. 

6 Pentru că scris este în Scriptură, Iată pun în Sion Piatră în capul unghiului, aleasă, scumpă; şi cel 
ce va crede întru dânsa, nu se va ruşina. 

7 Drept aceea vouă celor ce credeţi, cinstea; iar celor necredincioşi, Piatra care nu o au băgat în 
seamă ziditorii, aceasta s-a făcut în capul unghiului, şi Piatră de poticnire, şi Piatră de sminteală. 

8 Care se poticnesc neplecându-se cuvântului, spre care şi puşi sunt. 

9 Iar voi, Rod ales, Preoţie împărătească, neam sfânt, norod spre câştigare; ca să vestiţi bunătăţile 
celui ce v-a chemat pre voi dintru întuneric la cea minunată a sa Lumină. 

10 Care odinioară nu eraţi norod, iar acum norodul lui Dumnezeu; care eraţi nemiluiţi, iar acum 
miluiţi. 




11 Iubiţilor, rogu-vă ca pre nişte nemernici şi străini, să vă feriţi de poftele cele trupeşti, care se 
oştesc asupra sufletului. 

12 Petrecerea voastră având-o bună întru neamuri, ca întru care (când) vă clevetesc pre voi ca pre 
nişte făcători de rău, din faptele cele bune văzând, să slăvească pre Dumnezeu în ziua cercetării. 

13 Deci supuneţi-vă la toată omeneasca zidire pentru Domnul, ori împăratului, ca celui ce este mai 
presus. 

14 Ori domnilor, ca celor ce sunt de el trimişi spre izbânda făcătorilor de rău, şi lauda făcătorilor de 
bine. 

15 Căci aşa este voia lui Dumnezeu, ca binefăcând, să înfrânaţi necunoştinţa oamenilor celor fără de 
minte. 

16 Ca cei slobozi, şi nu ca cum aţi avea slobozenia acoperământ răutăţii, ci ca robii lui Dumnezeu. 

17 Pre toţi cinstiţi, frăţia iubiţi, de Dumnezeu vă temeţi, pre împăratul cinstiţi. 

18 Slugile supuneţi-vă cu toată frica stăpânilor, nu numai celor blânzi şi buni, ci şi celor năsilnici. 

19 Pentru că acesta este dar, de rabdă cineva scârbe pentru ştiinţa lui Dumnezeu, pătimind cu 
nedreptate. 

20 Că ce laudă este, dacă greşind şi pedepsindu-vă veţi răbda? Ci dacă bine făcând şi pătimind veţi 
răbda, acesta este dar înaintea lui Dumnezeu. 

21 Că spre aceasta v-aţi chemat, că şi Hristos a pătimit pentru noi, nouă lăsându-ne pildă ca să 
urmăm Unnelor lui. 

22 Care păcat nu a făcut, nici s-a aflat vicleşug în gura lui. 

23 Care ocărându-se, împotrivă nu a ocărât; pătimind, nu a îngrozit; ci da celui ce judecă cu dreptul. 

24 Care păcatele noastre însuşi le-a ridicat în trupul său pre lemn; ca păcatelor murind, să vieţuim 
dreptăţii, cu a căruia rană v- aţi vindecat. 

25 Că eraţi ca nişte oi rătăcite, ci v-aţi întors acum la Păstorul şi Păzitorul sufletelor voastre. 



1 Petru 3 



1 Aşijderea şi femeile plecându-vă bărbaţilor voştri, ca deşi nu se pleacă oarecare cuvântului, prin 
viaţa femeilor fără de cuvânt să se dobândească. 

2 Văzând viaţa voastră cea dimpreună curată întru frică. 

3 A cărora podoabă să fie nu cea din afară a împletirii părului, şi a înfăşurăturii aurului, sau a 
îmbrăcăminţii hainelor. 

4 Ci omul cel ascuns al inimii, întru nestricăciunea duhului celui blând şi lin, care este înaintea lui 
Dumnezeu de mult preţ. 

5 Că aşa odinioară şi sfintele femei, care nădăjduiau întru Dumnezeu, se împodobeau pre sine, 
plecându-se bărbaţilor săi. 

6 Precum Sarra asculta pre Avraam, domn pre acela chemându-1, căria v-aţi făcut fii, făcând bine, şi 
netemându-vă de nici o frică. 

7 Bărbaţii aşijderea împreună locuind cu femeile sale cu cunoştinţă, ca unui vas mai slab celui 
femeiesc dându-le cinste, ca şi celor împreună moştenitoare darului vieţii, ca să nu se curmeze 
rugăciunile voastre. 




8 Iar la sfârşit, toţi să fiţi cu un gând, milostivi, iubitori de fraţi, îndurători, blânzi, smeriţi. 

9 Nerăsplătind rău pentru rău, sau ocară pentru ocară, ci împrotivă, binecuvântând; ştiind că spre 
aceasta sunteţi chemaţi, ca să moşteniţi blagoslovenia. 

10 Că cela ce voieşte să iubească viaţa, şi să vadă zile bune, să îşi oprească limba sa de la rău, şi 
buzele sale să nu grăiască vicleşug. 

11 Să se depărteze de la rău şi să facă bine; să caute pacea, şi să o urmeze pre ea. 

12 Pentru că Ochii Domnului sunt spre cei drepţi, şi Urechile lui spre rugăciunea lor; iară Faţa 
Domnului asupra celor ce fac rele. 

13 Şi cine este cel ce va face vouă rău, de veţi fi următori binelui? 

14 Şi de şi veţi pătimi pentru dreptate, fericiţi veţi fi; iar de îngrozirea lor să nu vă temeţi, nici să vă 
tulburaţi. 

15 Ci pre Domnul Dumnezeu să îl sfinţiţi întru inimile voastre. Şi să fiţi gata pururea spre răspuns 
la tot cel ce vă întreabă pre voi cuvânt pentru nădejdea cea întru voi, însă cu blândeţe şi cu frică. 

16 Având ştiinţă bună, că întru care (când) vă clevetesc pre voi ca pre nişte făcători de rău, să se 
ruşineze cei ce grăiesc de rău viaţa voastră cea bună întru Hristos. 

17 Că mai bine este făcând cele bune (de este aşa voia lui Dumnezeu), a pătimi, decât făcând cele 
rele. 

18 Pentru că şi Hristos o dată pentru păcate a pătimit, cel Drept pentru cei nedrepţi, ca pre noi să ne 
aducă la Dumnezeu, omorându-se cu Trupul, şi înviind cu Duhul. 

19 întru care (pentru aceea) şi duhurilor ce erau în temniţă pogorându-se a propovăduit. 

20 Celor ce fuseseră odinioară necredincioase; când aştepta îndelungă răbdarea lui Dumnezeu în 
zilele lui Noe, făcându-se corabia, întru care puţine, adică opt suflete s-au mântuit de apă. 

21 A căria lucrul cel închipuit Botezul şi pre noi acum ne mântuieşte, nu a spurcăciunii celei trupeşti 
fiind lepădare, ci a ştiinţei celei bune către Dumnezeu întrebare prin învierea lui Iisus Hristos. 

22 Care este de-a dreapta lui Dumnezeu, după ce s-a suit la Cer, plecându-se lui îngerii şi Stăpâniile 
şi Puterile. 



1 Petru 4 



1 Hristos dar pătimind pentru voi cu trupul, şi voi dupre acelaşi gând să vă înarmaţi. Pentru că cel 
ce a pătimit cu trupul, a încetat despre păcat. 

2 Ca să nu mai vieţuiască cealaltă vreme în trup poftelor omeneşti, ci voii lui Dumnezeu. 

3 Că destul ne este nouă vremea cea trecută a vieţii, voia păgânească a o săvârşi, umblând întru 
necurăţii, întru pofte, întru beţii, întru ospeţe, întru băuturi, şi întru cele de Dumnezeu urâte slujiri 
idoleşti. 

4 întru care (pentru aceea) se minunează căci nu vă adunaţi voi la aceeaşi tulburare a curviei, 
hulind. 

5 Care vor da seama la cel ce este gata să judece pre cei vii şi pre cei morţi. 

6 Că spre aceasta şi morţilor s-a binevestit, ca să se judece cu trupul dupre om, şi să vieze dupre 
Dumnezeu cu duhul. 



7 Şi sfârşitul tuturor s-a apropiat; deci fiţi cu întreagă înţelepciune, şi privegheaţi întru rugăciuni. 




8 Iar mai înainte de toate, unul spre altul dragoste cu osârdie având, căci dragostea acoperă mulţime 
de păcate. 

9 Iubitori de străini fiţi între voi fără de cârtire. 

10 Fieştecare precum a luat darul, între voi cu acela slujind, ca nişte buni iconomi ai Darului lui 
Dumnezeu celui de multe feluri. 

11 De grăieşte cineva, ca cuvintele lui Dumnezeu. De slujeşte cineva, ca din puterea care o dă 
Dumnezeu, ca întru toate să se slăvească Dumnezeu prin Iisus Hristos, căruia este slava şi 
stăpânirea în vecii vecilor. Amin. 

12 Iubiţilor, nu vă miraţi de aprinderea care este întru voi, care se face vouă spre ispită, ca cum s-ar 
întâmpla vouă ceva străin. 

13 Ci pentru că vă faceţi părtaşi patimilor lui Hristos, bucuraţi-vă, ca şi întru arătarea Slavei lui să 
vă bucuraţi veselindu-vă. 

14 De sunteţi ocărâţi pentru Numele lui Hristos, fericiţi sunteţi, căci Duhul Slavei şi al lui 
Dumnezeu preste voi odihneşte; dupre aceia se huleşte, iar dupre voi se proslăveşte. 

15 Că nimeni din voi să nu pătimească ca un ucigaş, sau fur, sau făcător de rău, sau ca un ispititor 
de lucruri străine. 

16 Iar dacă ca un Creştin, să nu se ruşineze, ci să proslăvească pre Dumnezeu în partea aceasta. 

17 Căci vremea este a se începe judecata de la Casa lui Dumnezeu; iar dacă este întâi de la noi, care 
este sfârşitul celor ce se împrotivesc Evangheliei lui Dumnezeu? 

18 Şi de vreme ce dreptul abia se mântuieşte, cel necredincios şi păcătos unde se va arăta? 

19 Pentru aceea şi cei ce pătimesc dupre voia lui Dumnezeu, ca celui Credincios ziditor, să-şi 
încredinţeze sufletele sale prin fapte bune. 



1 Petru 5 



1 Pre Prezbiterii cei dintru voi îi rog, ca cel ce sunt împreună Prezbiter, şi mărturisitor al Patimilor 
lui Hristos, care şi al Slavei celei ce va să se descopere părtaş. 

2 Păstoriţi turma lui Hristos cea dintru voi, purtând grija nu cu sila, ci de voie, şi dupre Dumnezeu; 
nu cu agonisele urâte, ci cu osârdie. 

3 Nici ca cum aţi stăpâni preste cliruri, ci pilde făcându-vă turmei. 

4 Şi când se va arăta Mai Marele păstorilor, veţi lua cununa slavei cea neveştejită. 

5 Aşijderea şi tinerii plecaţi-vă celor bătrâni; şi toţi unul altuia plecându-vă, smerita cugetare să 
agonisiţi, de vreme ce Dumnezeu celor mândri le stă împotrivă, iar celor smeriţi le dă dar. 

6 Drept aceea smeriţi-vă sub Mâna cea tare a lui Dumnezeu, ca să vă înalţe pre voi în vreme. 

7 Toată grija voastră aruncând spre dânsul, că acela se grijeşte pentru voi. 

8 Fiţi treji, privegheaţi; pentru că protivnicul vostru diavolul ca un leu răcnind umblă, căutând pre 
cine să înghită. 

9 Căruia staţi împotrivă, întăriţi fiind în credinţă, ştiind că aceleaşi patimi se întâmplă frăţimei 
voastre celei din lume. 

10 Iar Dumnezeu a tot darul, care v-a chemat la Slava sa cea veşnică prin Hristos Iisus, pre voi care 
puţin aţi pătimit; Acela să vă facă desăvârşit, să vă întărească, să vă facă puternici, să vă întemeieze. 




11 Aceluia slava şi stăpânirea în vecii vecilor. Amin. 

12 Prin Siluan vouă credinciosul frate, precum socotesc, puţin am scris, îndemnându-vă şi 
mărturisind, că acesta este Darul cel adevărat al lui Dumnezeu întru care staţi. 

13 închină-se vouă Biserica din Babilon cea împreună aleasă şi Marcu fiul meu. 

14 închinaţi-vă unul altuia cu sărutare a dragostei. Pace vouă tuturor celor întru Hristos Iisus. Amin. 

2 Petru 1 



1 Simeon Petru slugă şi Apostol al lui Iisus Hristos, celor ce au dobândit împreună cu noi credinţă 
întocmai cinstită, întru dreptatea Dumnezeului nostru şi a Mântuitorului Iisus Hristos: 

2 Dar vouă şi pace să se înmulţească întru cunoştinţa lui Dumnezeu, şi a lui Hristos Iisus Domnului 
nostru. 

3 Precum (fiindcă) nouă Dumnezeiească puterea lui toate cele ce sunt spre viaţă şi buna credinţă ne- 
a dăruit, prin cunoştinţa celui ce ne-a chemat pre noi prin slavă şi prin fapta bună. 

4 Prin care cele scumpe şi mari făgăduinţe s-au dăruit nouă, ca prin acestea să vă faceţi părtaşi 
Dumnezeieştii Firi, fugind de cea din lume întru poftă stricăciune. 

5 Şi întru aceasta singură toată nevoinţa punând, sporiţi întru credinţa voastră, fapta bună; iar întru 
fapta bună, cunoştinţa. 

6 Iar întru cunoştinţă, înfrânarea; iar întru înfrânare, răbdarea; iar întru răbdare, buna credinţă 
(creştinătatea); iar întru buna credinţă, iubirea de fraţi. 

7 Iar întru iubirea de fraţi, dragostea. 

8 Că acestea întru voi fiind şi înmulţindu-se, nu deşerţi nici fără de roadă vor face pre voi spre 
cunoştinţa Domnului nostru Iisus Hristos. 

9 Că cel ce nu are acestea, orb este, nevăzând, uitare luând de curăţia păcatelor sale celor de demult. 

10 Pentru aceea fraţilor mai vârtos nevoiţi- vă ca să faceţi adeverită chemarea şi alegerea voastră. Că 
acestea făcând, nu veţi greşi niciodată. 

11 Că aşa din destul se va da vouă intrarea întru veşnica împărăţie a Domnului nostru şi 
Mântuitorului Iisus Hristos. 

12 Pentru aceea nu mă voi lenevi a vă aduce aminte vouă pururea de acestea, măcar că şi ştiţi şi 
sunteţi întăriţi întru adevărul acesta. 

13 însă mi se pare a fi cu dreptul, până când sunt întru acest trup, a vă deştepta pre voi cu aducerea 
aminte. 

14 Ştiind că fără de zăbavă este lepădarea trupului meu, precum şi Domnul nostru Iisus Hristos mi-a 
arătat mie. 

15 Iar mă voi nevoi şi pururea a vă avea pre voi şi după ieşirea mea, ca să faceţi pomenire de 
acestea. 

16 Că nu urmând basmelor celor meşteşugite am spus vouă puterea şi venirea Domnului nostru 
Iisus Hristos, ci singuri văzători fiind Măririi aceluia. 

17 Că a luat de la Dumnezeu Tatăl Cinste şi Slavă glas ca acesta venind către dânsul de la Slava cea 
cu mare cuviinţă: Acesta este Fiul meu cel iubit întru care bine am voit. 

18 Şi acest glas noi l-am auzit din Cer pogorându-se, fiind cu dânsul în Muntele cel Sfânt. 




19 Şi avem mai adevărat cuvântul cel prorocesc, la care bine faceţi luând aminte, ca la o lumină ce 
străluceşte în loc întunecos, până ce ziua va lumina, şi Luceafărul va răsări întru inimile voastre. 

20 Aceasta mai întâi ştiind, că toată prorocia Scripturii cu a sa dezlegare nu se face. 

21 Pentru că nu prin voia oamenilor s-a făcut cândva prorocie, ci purtându-se de Duhul Sfânt au 
grăit omenii cei sfinţi ai lui Dumnezeu. 



2 Petru 2 



1 însă au fost şi proroci mincinoşi întru norod, precum şi între voi vor fi învăţători mincinoşi, care 
vor băga eresuri de pierzare, şi se vor lepăda de Stăpânul cel ce i-a răscumpărat pre dânşii, 
aducându-şi lor grabnică pierzare. 

2 Şi mulţi vor merge în urma înverşunărilor lor, prin care se va huli calea adevărului. 

3 Şi pentru lăcomia cu cuvinte amăgitoare pre voi vă vor precupi; a cărora judecata încă de mult nu 
zăboveşte, şi pierzarea lor nu dormitează. 

4 Că de vreme ce Dumnezeu pre îngerii care au greşit nu i-a cruţat, ci cu lanţurile întunericului în 
tartar legându-i, i-a dat spre judecată a se păzi. 

5 Şi lumea cea dintâi nu o a cruţat, ci pre Noe al optulea mărturisitor al dreptăţii l-a păzit, potop în 
lume acelor necredincioşi aducând. 

6 Şi cetăţile sodomlenilor, şi ale gomorului arzându-le, cu sfărmare le-a osândit; pildă punând celor 
ce vor să petreacă întru păgânătate. 

7 Şi pre dreptul Lot ce era necăjit de petrecerea cea dimpreună a celor fără de lege întru 
înverşunare, l-a izbăvit. 

8 Pentru că cu vederea şi cu auzul dreptul acela vieţuind între dânşii, din zi în zi îşi muncea sufletul 
cel drept cu faptele lor cele fără de lege. 

9 Ştie Domnul pre cei bine credincioşi a-i izbăvi de ispită, iar pre cei nedrepţi a-i păzi la ziua 
judecăţii ca să se muncească. 

10 far mai vârtos pre cei ce umblă dinapoia trupului întru pofta spurcăciunii, şi de Domnie nu bagă 
seamă, îndrăzneţi obraznici, slavele hulind nu se cutremură. 

11 Unde îngerii cu tăria şi cu puterea mai mari fiind, nu aduc asupra lor înaintea Domnului judecată 
cu hulă. 

12 far aceştia ca nişte dobitoace necuvântătoare fireşti născute, spre vânare şi stricăciune, întru cele 
ce nu înţeleg hulind, întru stricăciunea lor vor pieri. 

13 Luând plata nedreptăţii, dulceaţă socotind pre desfătarea cea din toate zilele, spurcaţi şi necuraţi, 
care se hrănesc cu înşelăciunile sale, mâncând cu voi. 

14 Ochi având plini de preacurvie şi de păcat nepărăsit, amăgind sufletele cele neîntărite, inimă 
deprinsă în lăcomie având, fiii blestemului. 

15 Lăsând calea cea dreaptă au rătăcit, urmând calea lui Valaam din Bosor, care plata nedreptăţii a 
iubit. 

16 far mustrare a fărădelegii sale a avut asin necuvântător, care cu glas omenesc grăind, a oprit 
nebunia prorocului. 

17 Aceştia sunt izvoare fără de apă, nori care se poartă de vifor, cărora negura întunericului în veac 
se păzeşte. 




18 Pentru că cele semeţe ale deşertăciunii spunând, amăgesc cu pofte trupeşti şi cu înverşunări pre 
cei ce cu adevărat au scăpat de la cei ce vieţuiesc întru înşelăciune. 

19 Slobozenie lor făgăduindu-li-se, singuri robi fiind ai stricăciunii; pentru că ori de ce s-a biruit 
cineva, despre aceea s-a şi robit. 

20 Că dacă după ce au scăpat de la spurcăciunile lumii prin cunoştinţa Domnului şi Mântuitorului 
nostru Iisus Hristos, cu acelea iarăşi împleticindu-se se biruiesc, s-au făcut lor cele de pre urmă mai 
rele decât cele dintâi. 

21 Pentru că mai bine era lor a nu cunoaşte calea dreptăţii, decât după ce o au cunoscut a se întoarce 
înapoi de la sfânta poruncă ce li s-a dat lor. 

22 Că s-a întâmplat lor pilda cea adevărată, adică: Câinele s-a întors la borâtura sa, şi, porcul s-a 
scăldat în noroiul tinii. 



2 Petru 3 



1 Şi aceasta acum, iubiţilor, a doua epistolie scriu vouă, întru care deştept cu aducerea aminte 
mintea voastră cea curată. 

2 Ca să vă aduceţi aminte de graiurile cele mai înainte grăite de sfinţii Proroci, şi de porunca noastră 
care suntem Apostoli ai Domnului şi Mântuitorului Iisus. 

3 Aceasta mai înainte ştiind, că vor veni în zilele cele de apoi batjocoritori, care vor umbla dupre 
poftele lor. 

4 Şi vor zice: Unde este făgăduinţa venirii lui? Că de când Părinţii au adormit, toate aşa rămân din 
începutul zidirii. 

5 Că aceasta vrând ei nu ştiu, că Cerurile au fost de demult, şi pământul din apă, şi prin apă s-a 
aşezat cu cuvântul lui Dumnezeu. 

6 Prin care lumea cea de atunci cu apă înecându-se a pierit. 

7 Iar Cerurile acestea de acum şi pământul cu al aceluiaşi cuvânt sunt puşi sub păstrare, păzindu-se 
focului la ziua judecăţii şi a pierderii oamenilor celor necredincioşi. 

8 Iar aceasta una să nu se tăinuiască de voi, iubiţilor, că o zi înaintea Domnului este ca o mie de ani, 
şi o mie de ani ca o zi. 

9 Nu va zăbovi Domnul făgăduinţa, precum oarecare zăbavă o socotesc; ci îndelung rabdă pentru 
noi, nevrând ca să piară cineva, ci toţi să vină la pocăinţă. 

10 Şi va veni ziua Domnului ca un fur noaptea, întru care Cerurile cu sunet vor trece, stihiile arzând 
se vor strica; şi pământul şi cele de pre dânsul lucruri vor arde. 

11 Deci dacă au acestea toate a se strica, în ce fel trebuie să fiţi voi întru sfintele petreceri cele 
dimpreună şi întru faptele bunei credinţe? 

12 Aşteptând şi dorind a fi mai degrabă venirea zilei lui Dumnezeu, pentru care Cerurile arzând se 
vor strica, şi stihiile aprinzându-se se vor topi. 

13 Că Ceruri noi şi pământ nou, dupre făgăduinţa lui aşteptăm, întru care dreptatea locuieşte. 

14 Pentru aceea, iubiţilor, acestea aşteptând, nevoiţi-vă să vă aflaţi lui nespurcaţi şi neîntinaţi în 
pace. 

15 Şi pre îndelunga răbdare a Domnului nostru, mântuire să o socotiţi; precum şi iubitul nostru frate 
Pavel, dupre înţelepciunea cea dată lui a scris vouă. 




16 Precum şi întru toate epistoliile sale grăind de acestea; întru care sunt unele cu anevoie a se 
înţelege, care cei neînvăţaţi şi neîntăriţi le răzvrătesc ca şi pre celelalte scripturi, spre a lor pierzare. 

17 Deci voi, iubiţilor, mai înainte ştiind păziţi-vă, ca nu cu înşelăciunea celor fără de lege fiind 
strămutaţi, să cădeţi de la întărirea voastră. 

18 Ci să creşteţi întru darul şi cunoştinţa Domnului nostru şi Mântuitorului Iisus Hristos; Acestuia 
slava şi acum, şi în ziua veacului, Amin. 



1 Ioan 1 



1 Ce (care) era dintru început, ce am auzit, ce am văzut cu ochii noştri, ce am privit, şi mâinile 
noastre au pipăit de cuvântul vieţii; 

2 (Şi viaţa s-a arătat, şi am văzut, şi mărturisim, şi vestim vouă viaţa cea veşnică, care era la Tatăl, şi 
s-a arătat nouă). 

3 Ce am văzut şi am auzit, spunem vouă, ca şi voi împărtăşire să aveţi cu noi; şi împărtăşirea 
noastră cu Tatăl şi cu Fiul lui cu Iisus Hristos. 

4 Şi acestea scriem vouă, ca bucuria voastră să fie deplin. 

5 Şi aceasta este vestirea, carele am auzit de la dânsul, şi vestim vouă: Că Dumnezeu lumină este, şi 
nici un întuneric întru dânsul nu este. 

6 De vom zice că împărtăşire avem cu dânsul, şi întru întuneric umblăm, minţim, şi nu facem 
adevărul. 

7 Iar de vom umbla întru lumină, precum el este întru lumină, împărtăşire avem unii cu alţii. Şi 
Sângele lui Iisus Hristos Fiului lui, ne curăţeşte pre noi de tot păcatul. 

8 De vom zice că păcat nu avem, pre noi înşine ne înşelăm, şi adevărul nu este întru noi. 

9 De vom mărturisi păcatele noastre, credincios este şi drept, ca să ne ierte nouă păcatele, şi să ne 
curăţească pre noi de toată nedreptatea. 

10 De vom zice că nu am păcătuit, mincinos facem pre dânsul, şi cuvântul lui nu este întru noi. 



1 Ioan 2 



1 Feţii mei, acestea scriu vouă, ca să nu păcătuiţi; şi dacă cineva va păcătui, Mângâietor 
(îndemnător) avem către Tatăl pre Iisus Hristos cel drept. 

2 Şi acesta este curăţire (îmblânzire) de păcatele noastre; şi nu numai de ale noastre, ci şi de ale 
toată lumea. 

3 Şi întru aceasta ştim că l-am cunoscut pre dânsul, dacă vom păzi poruncile lui. 

4 Cel ce zice că l-am cunoscut pre dânsul, şi poruncile lui nu le păzeşte, mincinos este, şi întru 
acesta adevărul nu este. 

5 Iar cel ce va păzi cuvântul lui, cu adevărat întru acela dragostea lui Dumnezeu deplin este; întru 
aceasta cunoaştem că întru dânsul suntem. 

6 Cel ce zice că petrece întru dânsul, dator este precum acela a umblat, şi el aşa să umble. 

7 Iubiţilor, nu scriu vouă poruncă nouă, ci poruncă veche, care aţi avut dintru început; porunca cea 
veche este cuvântul carele aţi auzit dintru început. 




8 Iarăşi poruncă nouă scriu vouă, care este adevărată întru dânsul şi întru voi; că întunerecul trece, 
şi Lumina cea adevărată iată răsare. 

9 Cel ce zice că este întru lumină, şi pre fratele său urăşte, întru întuneric este până acum. 

10 Cel ce iubeşte pre fratele său, întru lumină petrece, şi sminteală întru dânsul nu este. 

11 Iar cel ce urăşte pre fratele său, întru întunerec este, şi întru întuneric umblă, şi nu ştie încotro 
merge, că întunerecul a orbit ochii lui. 

12 Scriu vouă, fiilor, că se iartă vouă păcatele pentru Numele lui. 

13 Scriu vouă, părinţilor, că aţi cunoscut pre cel ce este din început; scriu vouă, tinerilor, că aţi 
biruit pre cel viclean. 

14 Scris-am vouă, pruncilor, că aţi cunoscut pre Tatăl; scris-am vouă, părinţilor, că aţi cunoscut pre 
cel ce este din început; scris-am vouă tinerilor, că sunteţi tari, şi cuvântul lui Dumnezeu petrece 
întru voi, şi aţi biruit pre cel viclean. 

15 Nu iubiţi lumea, nici cele din lume; de iubeşte cineva lumea, nu este dragostea Tatălui întru 
dânsul. 

16 Pentru că tot ce este în lume, adică, pofta trupului, şi pofta ochilor, şi trufia vieţii, nu este de la 
Tatăl, ci din lume este. 

17 Şi lumea se trece şi pofta ei; iar cel ce face voia lui Dumnezeu, petrece în veac. 

18 Fiilor, ceasul cel de apoi este; şi precum aţi auzit că Antihrist vine, şi acum antihrişti mulţi s-au 
făcut; dintru aceasta cunoaştem că ceasul cel de apoi este. 

19 Dintru noi au ieşit, ci nu erau dintru noi; că de ar fi fost dintru noi, ar fi rămas cu noi; ci ca să se 
arate că nu sunt toţi dintru noi. 

20 Şi voi ungere aveţi de la cel Sfânt, şi ştiţi toate. 

21 Nu am scris vouă ca cum nu aţi şti adevărul, ci ca cum l-aţi şti pre el, şi cum că toată minciuna 
din adevăr nu este. 

22 Cine este mincinosul, fără numai cel ce tăgăduieşte, că Iisus nu este Hristos. Acesta este 
Antihrist, care tăgăduieşte pre Tatăl şi pre Fiul. 

23 Tot cel ce tăgăduieşte pre Fiul, nici pre Tatăl are; iar cel ce mărturiseşte pre Fiul, şi pre Tatăl are. 

24 Drept aceea voi ce aţi auzit dintru început, întru voi să rămână; şi de va rămânea întru voi ce aţi 
auzit dintru început, şi voi în Tatăl şi în Fiul veţi rămânea. 

25 Şi aceasta este făgăduinţa, care însuşi a făgăduit nouă viaţa cea veşnică. 

26 Acestea am scris vouă pentru cei ce vă înşală pre voi. 

27 Şi voi ungerea care aţi luat de la Dânsul, întru voi să rămâie; şi nu aveţi trebuinţă ca să vă înveţe 
pre voi cineva; ci precum aceeaşi ungere vă învaţă pre voi pentru toate, şi adevărată este, şi nu este 
mincinoasă; şi precum v-a învăţat pre voi, rămâneţi întru aceea. 

28 Şi acum, fiilor, rămâneţi întru aceasta; ca să avem îndrăzneală, când se va arăta, şi să nu ne 
ruşinăm de dânsul, la venirea lui. 

29 De ştiţi, că este drept, cunoaşteţi că tot cel ce face dreptate, de la dânsul s-a născut. 



1 Ioan 3 



1 Vedeţi ce fel de dragoste a dat nouă Tatăl, ca fii ai lui Dumnezeu să ne numim, şi să fim; pentru 




aceasta lumea nu cunoaşte pre noi, căci nu l-a cunoscut pre dânsul. 

2 Iubiţilor, acum fii ai lui Dumnezeu suntem, şi încă nu s-a arătat ce vom fi; ci ştim cum că, când se 
va arăta, asemenea lui vom fi; că îl vom vedea pre el precum este. 

3 Şi tot cel ce are nădejdea aceasta întru dânsul, se curăţeşte pre sine, precum şi el este curat. 

4 Tot cel ce face păcatul, şi fărădelegea face; şi păcatul este fărădelegea. 

5 Şi ştiţi că el s-a arătat ca să ridice păcatele noastre; şi păcat întru el nu este. 

6 Tot cel ce petrece întru dânsul, nu păcătuieşte; şi tot cel ce face păcatul, nu l-a văzut pre el nici l-a 
cunoscut pre el. 

7 Fiilor, nimenea să nu vă înşele pre voi: Cel ce face dreptate, drept este, precum şi acela drept este. 

8 Cel ce face păcatul, din diavolul este; că din început diavolul păcătuieşte. Spre aceasta s-a arătat 
Fiul lui Dumnezeu, ca să strice lucrurile diavolului. 

9 Tot cel născut din Dumnezeu, păcat nu face; că sămânţa lui întru dânsul petrece; şi nu poate să 
păcătuiască, că din Dumnezeu s-a născut. 

10 Intru aceasta arătaţi sunt fiii lui Dumnezeu, şi fiii diavolului. Tot cel ce nu face dreptate, nu este 
din Dumnezeu, şi cel ce nu iubeşte pre fratele său. 

11 Căci aceasta este vestirea, care aţi auzit dintru început, ca să iubim unul pre altul. 

12 Nu precum Cain era din vicleanul, şi a ucis pre fratele său; şi pentru care pricină l-a ucis pre el? 
Căci lucrurile lui erau rele, iar ale fratelui său, drepte. 

13 Nu vă miraţi, fraţii mei, de vă urăşte pre voi lumea. 

14 Noi ştim că am trecut din moarte în viaţă, pentru că iubim pre fraţi; că cel ce nu iubeşte pre 
fratele, petrece în moarte. 

15 Tot cel ce urăşte pre fratele său, ucigător de oameni este. Şi ştiţi că tot ucigătorul de oameni nu 
are viaţă veşnică întru dânsul petrecând. 

16 întru aceasta am cunoscut dragostea, că el şi-a pus Sufletul său pentru noi; şi noi datori suntem 
pentru fraţi să ne punem sufletele. 

17 Iar cel ce are bogăţia lumii acesteia, şi vede pre fratele său având trebuinţă, şi îşi închide inima 
sa despre dânsul, cum rămâne dragostea lui Dumnezeu întru dânsul? 

18 Fiii mei, să nu iubim cu cuvântul nici cu limba, ci cu fapta şi cu adevărul. 

19 Şi întru aceasta cunoaştem că suntem din adevăr, şi înaintea lui vom încredinţa inimile noastre. 

20 Că de ne arată (ne mustră) pre noi vinovaţi inima noastră, mai mare este Dumnezeu decât inima 
noastră, şi ştie toate. 

21 Iubiţilor, de nu ne va arăta pre noi vinovaţi inima noastră, îndrăznire avem către Dumnezeu. 

22 Şi orice vom cere, vom lua de la dânsul; pentru că păzim poruncile lui, şi cele plăcute înaintea 
lui facem. 

23 Şi aceasta este porunca lui, ca să credem întru Numele lui Iisus Hristos Fiului lui; şi să iubim 
unul pre altul, precum ne-a dat nouă poruncă. 

24 Şi cel ce păzeşte poruncile lui, întru dânsul petrece, şi acela întru el. Şi întru aceasta cunoaştem 
că petrece întru noi, din Duhul care a dat nouă. 



1 Ioan 4 




1 Iubiţilor, să nu credeţi pre tot duhul; ci să ispitiţi duhurile de sunt de la Dumnezeu. Că mulţi 
proroci mincinoşi au ieşit în lume. 

2 întru aceasta să cunoaşteţi Duhul lui Dumnezeu, şi duhul înşelăciunii: Tot duhul care mărturiseşte 
pre Iisus Hristos că a venit în trup, de la Dumnezeu este. 

3 Şi tot duhul care nu mărturiseşte pre Iisus Hristos că a venit în trup, de la Dumnezeu nu este; şi 
acela este al lui Antihrist, de care aţi auzit că va veni; şi acum încă în lume este. 

4 Voi de la Dumnezeu sunteţi, fiilor, şi aţi biruit pre aceia; căci mai mare este cela ce este întru voi, 
decât cela ce este în lume. 

5 Aceia din lume sunt, pentru aceea din lume grăiesc, şi lumea pre dânşii ascultă. 

6 Noi din Dumnezeu suntem; cel ce cunoaşte pre Dumnezeu, ascultă pre noi. Care nu este din 
Dumnezeu, nu ne ascultă pre noi; dintru aceasta cunoaştem duhul adevărului, şi duhul înşelăciunii. 

7 Iubiţilor, să iubim unul pre altul, că dragostea de la Dumnezeu este; şi tot cel ce iubeşte, din 
Dumnezeu este născut, şi cunoaşte pre Dumnezeu. 

8 Cel ce nu iubeşte, nu a cunoscut pre Dumnezeu, căci Dumnezeu dragoste este. 

9 întru aceasta s-a arătat dragostea lui Dumnezeu întru noi, că pre Fiul său cel Unulnăscut, l-a trimis 
Dumnezeu în lume, ca să viem printr-însul. 

10 întru aceasta este dragostea, nu că noi am iubit pre Dumnezeu, ci căci el ne-a iubit pre noi, şi a 
trimis pre Fiul său curăţire pentru păcatele noastre. 

11 Iubiţilor, dacă Dumnezeu aşa ne-a iubit pre noi, şi noi datori suntem să iubim unul pre altul. 

12 Pre Dumnezeu nimeni nici odinioară nu l-a văzut; de iubim unul pre altul, Dumnezeu întru noi 
petrece, şi dragostea lui desăvârşit este întru noi. 

13 întru aceasta cunoaştem că petrecem întru dânsul, şi el întru noi, că din Duhul său ne-a dat nouă. 

14 Şi noi am crezut şi mărturisim, că Tatăl a trimis pre Fiul Mântuitor lumii. 

15 Oricare mărturiseşte că Iisus este Fiul lui Dumnezeu, Dumnezeu întru acela petrece, şi acela 
întru Dumnezeu. 

16 Şi noi am cunoscut şi am crezut dragostea care are Dumnezeu întru noi. Dumnezeu dragoste 
este; şi cela ce petrece întru dragoste, întru Dumnezeu petrece, şi Dumnezeu întru dânsul. 

17 întru aceasta s-a săvârşit dragostea cu noi, ca îndrăznire să avem în ziua judecăţii, pentru că 
precum acela este, şi noi suntem în lumea aceasta. 

18 Frică nu este întru dragoste, ci dragostea cea desăvârşit scoate afară pre frică, că frica pedeapsă 
are; iar cela ce se teme, nu este deplin întru dragoste. 

19 Noi iubim pre dânsul, căci el întâi ne-a iubit pre noi. 

20 De va zice cineva că iubesc pre Dumnezeu, iar pre fratele său urăşte, mincinos este; că cela ce nu 
iubeşte pre fratele său, pre carele l-a văzut, pre Dumnezeu, pre care nu l-a văzut, cum poate să-l 
iubească? 

21 Şi această poruncă avem de la dânsul, ca cel ce iubeşte pre Dumnezeu, să iubească şi pre fratele 
său. 



1 Ioan 5 



1 Tot cel ce crede, că Iisus este Hristos, din Dumnezeu este născut; şi tot ce iubeşte pre cel ce a 
născut, iubeşte şi pre cel ce s-a născut dintr-însul. 




2 întru aceasta cunoaştem că iubim pre fiii lui Dumnezeu, când iubim pre Dumnezeu, şi poruncile 
lui păzim. 

3 Că aceasta este dragostea lui Dumnezeu, ca poruncile lui să păzim, şi poruncile lui grele nu sunt. 

4 Căci tot cel născut din Dumnezeu, biruieşte lumea; şi aceasta este biruinţa, ceea ce a biruit lumea, 
credinţa noastră. 

5 Cine este cel ce biruieşte lumea, fără numai cel ce crede că Iisus este Fiul lui Dumnezeu? 

6 Acesta este care a venit prin apă şi prin sânge (şi prin Duhul), Iisus Hristos; nu numai prin apă, ci 
prin apă şi prin sânge, şi Duhul este cel ce mărturiseşte; căci Duhul este adevărul. 

7 Căci Trei sunt care mărturisesc la Cer, Tatăl, Cuvântul, şi Sfântul Duh; Şi aceşti trei una sunt. 

8 Şi trei sunt care mărturisesc pre pământ: Duhul, şi apa, şi sângele; şi aceşti trei întru una sunt. 

9 De primim mărturia oamenilor, mărturia lui Dumnezeu mai mare este; că aceasta este mărturia lui 
Dumnezeu, care a mărturisit pentru Fiul său. 

10 Cel ce crede întru Fiul lui Dumnezeu, are mărturia întru sine; cel ce nu crede lui Dumnezeu, 
mincinos l-a făcut pre dânsul, pentru că nu a crezut la mărturia care a mărturisit Dumnezeu pentru 
Fiul său. 

11 Şi aceasta este mărturia, că viaţă veşnică ne-a dat nouă Dumnezeu; şi această viaţă întru Fiul lui 
este. 

12 Cel ce are pre Fiul, are viaţa; iar cel ce nu are pre Fiul lui Dumnezeu, viaţă nu are. 

13 Aceasta am scris vouă celor ce credeţi întru Numele Fiului lui Dumnezeu, ca să ştiţi, că viaţă 
veşnică aveţi, şi ca să credeţi întru Numele Fiului lui Dumnezeu. 

14 Şi aceasta este îndrăznirea care avem către dânsul, că de vom cere ceva dupre voia lui, ne aude 
pre noi. 

15 Şi dacă ştim că ne aude pre noi, ori de ce vom cere, ştim că vom avea cererile care cerem de la 
dânsul. 

16 De va vedea cineva pre fratele său păcătuind păcat nu spre moarte, să ceară, şi va da lui viaţă, 
celor ce păcătuiesc nu spre moarte. Este păcat spre moarte; nu pentru acela zic ca să se roage. 

17 Toată nedreptatea păcat este; şi este păcat nu spre moarte. 

18 Ştim că tot cel născut din Dumnezeu, nu păcătuieşte; ci cel ce s-a născut din Dumnezeu se 
păzeşte pre sine, şi cel rău nu se atinge de el. 

19 Ştim că din Dumnezeu suntem; şi lumea toată întru cel rău zace. 

20 Şi ştim că Fiul lui Dumnezeu a venit, şi ne-a dat nouă pricepere, ca să cunoaştem pre Dumnezeul 
cel adevărat, şi să fim întru cel adevărat, întru Iisus Hristos Fiul lui; Acesta este Dumnezeul cel 
adevărat şi viaţa cea veşnică. 

21 Fiilor păziţi-vă pre voi de idoli. Amin. 



2 Ioan 1 



1 Prezbiterul, Eklektei doamnei, şi fiilor ei, pre care eu iubesc întru adevăr; şi nu numai eu, ci şi toţi 
care au cunoscut adevărul. 

2 Pentru adevărul care petrece întru noi, şi cu noi va fi în veac. 

3 Fie cu voi, dar, milă, pace de la Dumnezeu Tatăl, şi de la Domnul Iisus Hristos Fiul Tatălui, întru 




adevăr şi întru dragoste. 

4 M-am bucurat foarte, căci am aflat din fii tăi umblând întru adevăr, precum am luat poruncă de la 
Tatăl. 

5 Şi acum te rog, Doamnă, (nu ca cum aş scrie ţie poruncă nouă, ci care avem din început) ca să 
iubim unul pre altul. 

6 Şi aceasta este dragostea, ca să umblăm dupre poruncile lui; şi aceasta este porunca, precum aţi 
auzit dintru început, ca să umblaţi întru dânsa. 

7 Pentru că mulţi amăgitori au intrat în lume, care nu mărturisesc pre Iisus Hristos venind cu Trup; 
acesta este amăgitorul şi antihrist. 

8 Păziţi- vă pre voi înşivă, ca să nu pierdem cele ce am lucrat, ci să luăm plată desăvârşit. 

9 Tot cel ce calcă porunca şi nu rămâne întru învăţătura lui Hristos, nu are pre Dumnezeu; iar cel ce 
rămâne întru învăţătura lui Hristos, acela şi pre Tatăl şi pre Fiul are. 

10 Oricine va veni la voi, şi nu va aduce învăţătura aceasta, să nu îl primiţi în casă, şi să nu îi ziceţi 
lui, bucură-te. 

11 Că cel ce îi zice lui bucură-te, se va face părtaş faptelor lui celor rele. 

12 Multe având a vă scrie vouă, nu am voit prin hârtie şi prin cerneală, ci nădăjduiesc că voi veni la 
voi, şi gură către gură voi grăi, ca bucuria noastră să fie deplin. 

13 Inchină-se ţie fiii surorii tale Eklektei. Amin. 



3 Ioan 1 



1 Prezbiterul, lui Gaie celui iubit, pre care eu iubesc întru adevăr. 

2 Iubitule, pentru toate fac rugăciune, ca să sporeşti şi să fii sănătos, precum sporeşte sufletul tău. 

3 Pentru că foarte m-am bucurat după ce au venit fraţii, şi au mărturisit de adevărul tău, precum tu 
întru adevăr umbli. 

4 Mai mare bucurie decât aceasta nu am, când aud că fiii mei umblă întru adevăr. 

5 Iubitule, cu credinţă faci, orice lucrezi către fraţi, şi către cei străini. 

6 Care au mărturisit de dragostea ta înaintea Bisericii, pre care bine vei face de îi vei petrece cu 
vrednicie lui Dumnezeu. 

7 Că pentru Numele lui au ieşit, nimic luând de la neamuri. 

8 Noi dară datori suntem să primim pre unii ca aceştia, ca împreună lucrători să fim adevărului. 

9 Am scris Bisericii; ci Diotrefis cel ce iubeşte să le fie lor căpetenie, nu ne primeşte pre noi. 

10 Pentru aceasta de voi veni, voi pomeni lui faptele care face, ocărându-ne pre noi cu cuvinte rele; 
şi neîndestulat fiind cu acestea, nici însuşi primeşte pre fraţi, şi pre cei ce vor îi ocărăşte, şi din 
Biserică îi scoate. 

11 Iubitule, nu urma răului, ci binelui; cela ce face bine, din Dumnezeu este; iar cela ce face rău, nu 
a văzut pre Dumnezeu. 

12 Lui Dimitrie i s-a dat mărturie de către toţi, şi de către însuşi adevărul; şi noi încă mărturisim, şi 
ştiţi că mărturia noastră adevărată este. 

13 Multe am avut a scrie, ci nu voiesc prin cerneală şi condei a scrie ţie. 

14 Ci nădăjduiesc că fără de zăbavă te voi vedea, şi gură către gură vom grăi. Pace ţie. Inchină-se 




ţie prietenii. Spune închinăciune prietenilor pre nume. Amin. 



Iuda 1 



1 Iuda, slugă a lui Iisus Hristos, şi frate al lui Iacov, celor sfinţiţi întru Dumnezeu Tatăl, şi de Iisus 
Hristos păziţi şi chemaţi; 

2 Milă vouă, şi pace, şi dragoste să se înmulţească. 

3 Iubiţilor, toată nevoinţa făcând a scrie vouă de cea de obşte mântuirea voastră, nevoie am avut a 
vă scrie vouă, rugându-vă să staţi vitejeşte pentru credinţa ceea ce odată s-a dat sfinţilor. 

4 Căci au intrat oarecare oameni (care de demult mai înainte au fost sorişi spre această osândă), 
necredincioşi: Care schimbă darul Dumnezeului nostru întru înverşunare, şi pre cel unul Stăpânul 
Dumnezeu şi Domnul nostru Iisus Hristos tăgăduiesc. 

5 Şi voiesc să vă aduc aminte, ştiind şi voi aceasta odată: Că Domnul după ce a scos pre norod din 
pământul Egiptului, mai pre urmă pre cei ce nu au crezut, i-a pierdut. 

6 Şi pre îngerii care nu şi-au păzit dregătoria sa, ci şi-au lăsat lăcaşul său spre judecata zilei celei 
mari legăturilor celor veşnice sub întuneric îi ţine. 

7 Precum Sodoma şi Gomora, şi cetăţile cele dimprejurul lor care întru acelaşi chip curveau, şi 
umblau în urma altui trup, sunt puse înainte întru pildă a focului celui veşnic muncă luând. 

8 Asemenea şi aceştia vise visând, trupul îşi spurcă, şi domnia leapădă, şi slavele hulesc. 

9 Iar Mihail Arhanghelul, când cu diavolul pricindu-se grăia pentru trupul lui Moise, nu a îndrăznit 
să aducă judecată de hulă, ci a zis: Certe-te pre tine Domnul. 

10 Iar aceştia câte nu ştiu, hulesc; şi câte dupre fire ca nişte dobitoace necuvântătoare ştiu, întru 
acelea se strică. 

11 Vai lor, că în calea lui Cain au umblat, şi întru înşelăciunea lui Valaam prin mită s-au vărsat, şi 
întru împotrivirea în cuvinte a lui Core au pierit. 

12 Aceştia sunt între dragostele voastre ca nişte pietre în mare acoperite de apă, împreună cu voi 
mâncând, fără de frică pre sine păscându-se; nori fără de apă ce se poartă de vânturi, copaci 
tomnateci neroditori, de două ori morţi şi dezrădăcinaţi. 

13 Valuri sălbatice de mare spumegându-şi ruşinele sale, stele rătăcitoare cărora negura 
întunericului în veac se păzeşte. 

14 Şi a prorocit de aceştia şi Enoh, cel al şaptelea de la Adam, zicând: Iată, a venit Domnul întru 
întunerece de sfinţi îngerii săi. 

15 Ca să facă judecată împotriva tuturor, şi să mustre pre toţi necredincioşii de toate faptele 
păgânătăţii lor, cu care au făcut fărădelege. Şi de toate cuvintele lor cele aspre, care au grăit 
împotriva lui păcătoşii cei necredincioşi. 

16 Aceştia sunt cârtitorii, grăitorii de rău care umblă dupre poftele lor cu păgântătate şi cu călcare 
de lege, şi gurile lor grăiesc cele cu semeţie, mirându-se de feţe pentru vreo dobândă. 

17 Iar voi, iubiţilor, aduceţi-vă aminte de cuvintele care s-au zis mai înainte de Apostolii Domnului 
nostru Iisus Hristos. 

18 Căci au zis vouă, că în vremea de apoi vor fi batjocoritori, care vor umbla dupre poftele lor cele 
necurate. 

19 Aceştia sunt care de osebesc, sufleteşti, duh neavând. 




20 Iar voi, iubiţilor, întru sfântă credinţa voastră zidindu-vă, şi întru Duhul Sfânt rugându-vă. 

21 Pre voi singuri întru dragostea lui Dumnezeu vă păziţi, aşteptând Mila Domnului nostru Iisus 
Hristos, spre viaţa cea veşnică. 

22 Şi pre unii să-i vădiţi de se vor despărţi. 

23 Iar pre alţii cu frică să-i mântuiţi, răpindu-i din foc; şi să-i certaţi cu temere, urând şi haina cea de 
la trup spurcată. 

24 Iar celui ce poate să vă păzească pre voi fără de păcat, şi nespurcaţi, şi să vă puie înaintea slavei 
sale fără prihană, întru bucurie, 

25 Unuia înţeleptului Dumnezeu şi Mântuitorului nostru, prin Iisus Hristos Domnul nostru, slavă şi 
mărire, stăpânire şi putere, mai nainte de tot veacul, şi acum şi întru toţi vecii. Amin. 



Apocalipsa 1 



1 Apocalipsa (descoperirea) a lui Iisus Hristos, care Dumnezeu i-a dat lui, ca să arate robilor săi cele 
ce trebuie să fie degrab; şi a arătat trimiţând pre îngerul său robului său Ioan. 

2 Care a mărturisit cuvântul lui Dumnezeu, şi mărturisirea lui Iisus Hristos, şi câte a văzut. 

3 Fericit este cel ce citeşte, şi cei ce aud cuvintele prorociei acesteia, şi păzesc cele scrise întru 
dânsa. Că vremea aproape este. 

4 Ioan celor şapte Biserici care sunt în Asia: Dar vouă şi pace de la cel ce este, şi cel ce era, şi cel ce 
vine, şi de la cele şapte Duhuri, care sunt înaintea Scaunului lui. 

5 Şi de la Iisus Hristos, Martorul cel Credincios, cel întâi născut din morţi, şi Stăpânul împăraţilor 
pământului, care ne-a iubit pre noi, şi cu Sângele său ne-a spălat de păcatele noastre. 

6 Şi ne-a făcut împăraţi şi Preoţi lui Dumnezeu şi Tatălui său; Lui slava, şi puterea în vecii vecilor. 
Amin. 

7 Iată vine cu norii, şi îl va vedea pre el tot ochiul, şi cei ce l-au împuns, şi vor plânge înaintea lui 
toate seminţiile pământului. Aşa, Amin. 

8 Eu sunt Alfa, şi Omega, începutul şi sfârşitul, zice Domnul, cel ce este, şi cel ce era, şi cel ce vine 
Atotţiitorul. 

9 Eu Ioan cel ce sunt şi fratele vostru, şi părtaş întru necazul, şi întru împărăţia, şi întru răbdarea 
întru Iisus Hristos. Fost-am în ostrovul ce se cheamă Patmos pentru cuvântul lui Dumnezeu, şi 
pentru mărturisirea lui Iisus Hristos. 

10 Fost-am în Duh întru o zi Duminecă, şi am auzit după mine Glas mare ca de trâmbiţă. 

11 Zicând: Eu sunt Alfa şi Omega, cel dintâi, şi cel de pre urmă; şi, ce vezi scrie în carte, şi trimite 
celor şapte Biserici ce sunt în Asia, la Efes, şi la Smirna, şi la Pergam, şi la Tiatiri, şi la Sardes, şi la 
Filadelfia, şi la Laodiceea. 

12 Şi m-am întors să văd Glasul care vorbea cu mine, şi întorcându-mă am văzut şapte Sfeşnice de 
aur. 

13 Şi în mijlocul celor şapte Sfeşnice asemenea Fiului Omului, îmbrăcat cu haină lungă, şi încins 
pre la ţâţe cu brâu de aur. 

14 Iar Capul lui, şi Părul alb ca lâna cea albă, ca zăpada; şi Ochii lui ca para focului. 

15 Şi Picioarele lui asemenea cu arama de Liban, ca întru un cuptor fiind arse, şi Glasul lui, ca glas 
de ape multe. 




16 Şi având în Mâna sa cea dreaptă şapte stele, şi din Gura lui Sabie cu două ascuţituri ascuţită 
(iute) ieşind, şi Faţa lui precum soarele luminează întru puterea sa. 

17 Şi dacă l-am văzut pre el, am căzut la Picioarele lui ca un mort; şi a pus Mâna sa cea dreaptă 
preste mine, zicând mie: Nu te teme; Eu sunt cel dintâi, şi cel de pre urmă. 

18 Şi cel ce sunt viu, şi am fost mort, şi iată sunt viu în vecii vecilor, Amin. Şi am cheile iadului, şi 
ale morţii. 

19 Scrie cele ce ai văzut, şi cele ce sunt, şi cele ce vor să fie după acestea. 

20 Taina celor şapte stele, care le-ai văzut în dreapta mea, şi cele şapte sfeşnice de aur; cele şapte 
stele îngerii celor şapte Biserici sunt. Şi cele şapte Sfeşnice care le-ai văzut, şapte Biserici sunt. 



Apocalipsa 2 



1 îngerului Bisericii Efesului scrie: Acestea zice cel ce ţine cele şapte Stele în dreapta sa, cel ce 
umblă în mijlocul celor şapte Sfeşnice de aur. 

2 Ştiu faptele tale, şi osteneala ta, şi răbdarea ta, şi cum că nu poţi suferi pre cei răi; şi ai ispitit pre 
cei ce se zic pre sine apostoli, şi nu sunt. Şi i-ai aflat pre ei mincinoşi. 

3 Şi ai purtat, şi ai răbdare, şi pentru Numele meu te-ai ostenit, şi nu ai încetat. 

4 Ci am asupra ta, că dragostea ta cea dintâi o ai părăsit. 

5 Drept aceea adu-ţi aminte de unde ai căzut, şi te pocăieşte, şi fă faptele cele dintâi. Iar de nu, viu 
la tine curând, şi voi mişca Sfeşnicul tău din locul său, de nu te vei pocăi. 

6 Şi aceasta ai, că urăşti faptele Nicolaitenilor, care şi eu le urăsc. 

7 Cela ce are ureche, auză ce Duhul zice Bisericilor: Celui ce va birui voi da lui să mănânce din 
Pomul vieţii, care este în mijlocul Raiului lui Dumnezeu. 

8 Şi îngerului Bisericii Smirnenilor scrie: Acestea zice cel dintâi şi cel de pre urmă, care a murit, şi 
a înviat. 

9 Ştiu faptele tale, şi necazul, şi sărăcia, (ci bogat eşti) şi hula celor ce se zic pre sine Iudei, şi nu 
sunt, ci Sinagogă a satanei. 

10 Nimic nu te teme de cele ce vei să pătimeşti; că iată diavolul va să arunce dintru voi în temniţă, 
ca să vă ispitiţi; şi veţi avea necaz în zece zile; fii credincios până la moarte, şi voi da ţie Cununa 
vieţii. 

11 Cel ce are ureche, auză ce zice Duhul Bisericilor: Cel ce biruieşte nu se va nedreptăţi de moartea 
cea de a doua. 

12 Şi îngerului Bisericii celei din Pergam scrie: Acestea zice cel ce are sabia cea cu două ascuţite 
ascuţită (iute). 

13 Ştiu faptele tale, şi unde locuieşti, unde este scaunul satanei. Şi ţii Numele meu, şi nu ai lepădat 
Credinţa mea în zilele, în care Antipa martorul meu cel credincios, carele s-a ucis la voi, unde 
locuieşte satana. 

14 Ci am asupra ta puţine, că ai acolo pre cei ce ţin învăţătura lui Valaam, carele învăţa pre Valac să 
puie sminteală înaintea fiilor lui Israil, ca să mănânce de cele jertfite idolilor, şi să curvească. 

15 Aşa ai şi tu pre cei ce ţin învăţătura Nicolaitenilor, care eu o urăsc. 

16 Pocăieşte-te, iar de nu, vin la tine curând, şi voi face cu ei război cu Sabia Gurii mele. 

17 Cel ce are ureche, auză ce Duhul zice Bisericilor: Celui ce biruieşte voi da lui să mănânce din 




manna cea ascunsă, şi voi da lui piatră albă, şi în piatră nume nou scris, care nimenea nu îl ştie, fără 
numai cel ce îl ia. 

18 Şi îngerului Bisericii celei din Tiatiri scrie: Acestea zice Fiul lui Dumnezeu, cel ce are Ochii săi 
ca para focului, şi Picioarele sale sunt asemenea cu arama de Liban. 

19 Ştiu faptele tale, şi dragostea, şi slujba, şi credinţa, şi răbdarea ta, şi faptele tale cele de pre urmă 
sunt mai multe decât cele dintâi. 

20 Ci am asupra ta puţine, că laşi pre femeia Izabel, care se zice pre sine prorociţă, a învăţa şi a 
amăgi pre robii mei, să curvească, şi să mănânce cele jertfite idolilor. 

21 Şi am dat ei vreme ca să se pocăiască de curvia sa, şi nu s-a pocăit. 

22 lată eu o pun pre ea în pat, şi pre cei ce curvesc cu ea în necaz mare, de nu se vor pocăi de 
faptele sale. 

23 Şi pre fiii ei îi voi ucide cu moarte, şi vor cunoaşte toate Bisericile, că eu sunt cel ce cerc 
rărunchii, şi inimile, şi voi da vouă unuia fieştecăruia dupre faptele voastre. 

24 Iară vouă zic şi celorlalţi din Tiatiri: Câţi nu au învăţătura aceasta, şi care nu au cunoscut 
adâncurile satanei, precum zic: Nu voi pune preste voi altă greutate. 

25 însă ce aveţi, ţineţi până voi veni. 

26 Şi celui ce biruieşte şi celui ce păzeşte până în sfârşit faptele mele, voi da lui stăpânire preste 
neamuri. 

27 Şi le va păstori pre ele cu toiag de fier, ca vasele de lut (ca vasele olăreşti) se vor zdrobi (să le 
zdrobească) precum şi eu am luat de la Tatăl meu. 

28 Şi voi da lui steaua cea de dimineaţă. 

29 Cel ce are ureche, auză ce Duhul zice Bisericilor. 



Apocalipsa 3 



1 Şi îngerului Bisericii celei din Sardes scrie: Acestea zice cel ce are şapte Duhuri ale lui Dumnezeu 
şi cele şapte Stele: Ştiu faptele tale, că ai nume că trăieşti, şi eşti mort. 

2 Priveghează, şi întăreşte pre celelalte care vor să moară, că nu am aflat faptele tale deplin înaintea 
lui Dumnezeu. 

3 Drept aceea adu-ţi aminte cum ai luat şi ai auzit, şi ţine, şi te pocăieşte; iar de nu vei priveghea, 
voi veni asupra ta ca furul, şi nu vei cunoaşte în care ceas voi veni asupra ta. 

4 Ai puţine nume şi în Sardes, care nu şi-au întinat hainele lor, şi vor umbla împreună cu mine în 
albe; că vrednici sunt. 

5 Cel ce biruieşte, acesta se va îmbrăca în haine albe, şi nu voi şterge numele lui din cartea vieţii, şi 
voi mărturisi numele lui înaintea Părintelui meu, şi înaintea îngerilor lui. 

6 Cela ce are ureche, auză ce Duhul zice Bisericilor. 

7 Şi îngerului Bisericii celei din Filadelfia scrie: Acestea zice cel sfânt, cel adevărat, care are cheia 
lui David; cel ce deschide, şi nimenea nu închide; şi închide, şi nimenea nu deschide. 

8 Ştiu faptele tale; iată am dat înaintea ta uşă deschisă, şi nimenea nu poate să o închidă pre ea; că 
mică putere ai, şi ai păzit cuvântul meu, şi nu ai tăgăduit Numele meu. 

9 Iată dau din sinagoga satanei, a celor ce se zic pre sine a fi Iudei, şi nu sunt, ci mint; iată voi face 
pre ei ca să vie, şi să se închine înaintea picioarelor tale, şi vor cunoaşte că te-am iubit pre tine. 




10 Pentru că ai păzit cuvântul răbdării mele, şi eu te voi păzi pre tine de ceasul ispitei ce va să fie 
preste toată lumea, ca să ispitească pre cei ce locuiesc pre pământ. 

11 Iată, vin curând; ţine ce ai, ca nimenea să nu îţi ia cununa ta. 

12 Cel ce biruieşte, îl voi face pre el stâlp în Biserica Dumnezeului meu, şi nu va ieşi afară mai 
mult, şi voi scrie preste el Numele Dumnezeului meu, şi Numele Cetăţii Dumnezeului meu, 
Ierusalimului celui nou, care se pogoară din Cer de la Dumnezeul meu, şi Numele meu cel nou. 

13 Cel ce are ureche, auză ce Duhul zice Bisericilor. 

14 Şi îngerului Bisericii celei din Laodiceea scrie: Acestea zice cel ce este Amin, Martorul cel 
credincios, şi adevărat, începutul zidirii lui Dumnezeu. 

15 Ştiu faptele tale, că nici rece eşti nici fierbinte, o de ai fi rece, sau fierbinte. 

16 Iar fiindcă eşti cald, şi nici fierbinte, nici rece, te voi vărsa din Gura mea. 

17 Că zici: Că bogat sunt, şi m-am îmbogăţit, şi de nimic nu am lipsă. Şi nu ştii că tu eşti cel ticălos, 
şi mişel, şi sărac, şi orb, şi gol. 

18 Sfătuiescu-te să cumperi de la mine aur lămurit din foc, ca să te îmbogăţeşti; şi haine albe, ca să 
te îmbraci, şi să nu se arate ruşinea goliciunii tale; şi cu Colirion unge ochii tăi, ca să vezi. 

19 Eu ori pre câţi iubesc îi mustru şi îi cert; râvneşte dar şi te pocăieşte. 

20 Iată, stau la uşă şi bat; de va auzi cineva glasul meu, şi va deschide uşa, voi intra la el, şi voi cina 
cu el, şi el cu mine. 

21 Cel ce biruieşte, voi da lui să şadă cu mine pre Scaunul meu, precum şi eu am biruit, şi am şezut 
cu Tatăl meu pre Scaunul lui. 

22 Cel ce are ureche, auză ce Duhul zice Bisericilor. 



Apocalipsa 4 



1 După acestea am văzut, şi iată, uşă deschisă în Cer; şi Glasul cel dintâi, care l-am auzit, ca de 
trâmbiţă ce vorbea cu mine, zicând: Suie-te aici şi voi arăta ţie cele ce trebuie să fie dupre acestea. 

2 Şi îndată am fost în Duh; şi iată, Scaun era pus în Cer, şi preste scaun cel ce şedea. 

3 Şi cel ce şedea la vedere era asemenea ca piatra Iaspis, şi Sardinul; şi Curcubeu împrejurul 
scaunului asemenea la vedere ca piatra Smaraldului. 

4 Şi împrejurul Scaunului douăzeci şi patru de scaune; şi pre scaune am văzut pre cei douăzeci şi 
patru de Bătrâni şezând, îmbrăcaţi cu haine albe, şi aveau pre capetele sale cununi de aur. 

5 Şi din scaun ies fulgere, şi glasuri, şi tunete; şi şapte făclii de foc arzând înaintea scaunului, care 
sunt cele şapte Duhuri ale lui Dumnezeu. 

6 Şi înaintea scaunului mare de sticlă asemenea cu cristalul; şi în mijlocul scaunului, şi împrejurul 
lui, patru Vieţuitori plini fiind de ochi, dinainte, şi dinapoi. 

7 Şi Vieţuitorul cel dintâi asemenea leului, şi al doilea Vieţuitor asemenea viţelului, şi al treilea 
Vieţuitor având faţa ca omul, şi al patrulea Vieţuitor asemenea vulturului ce zboară. 

8 Şi cei patru Vieţuitori, unul fieştecare avea câte şase aripi împrejur, şi înlăuntru erau plini de ochi; 
şi odihnă nu au ziua şi noaptea, zicând: Sfânt, Sfânt, Sfânt Domnul Dumnezeu Atotţiitorul, cel ce 
era, şi cel ce este, şi cel ce vine. 

9 Şi când vor da Vieţuitorii slavă, şi cinste, şi mulţămită celui ce şade pre Scaun, celui ce este viu în 
vecii vecilor. 




10 Vor cădea cei douăzeci şi patru de Bătrâni înaintea celui ce şade pre Scaun, şi se vor închina 
celui ce este Viu în vecii vecilor, şi vor pune cununile lor înaintea Scaunului, zicând: 

11 Vrednic eşti Doamne a lua Slava, şi Cinstea, şi Puterea, că tu ai zidit toate, şi pentru voia ta sunt, 
şi s-au zidit. 



Apocalipsa 5 



1 Şi am văzut în Dreapta celui ce şedea pre scaun carte scrisă dinlăuntru şi din afară, pecetluită cu 
şapte peceţi. 

2 Şi am văzut pre un înger tare, strigând cu glas mare: Cine este vrednic a deschide cartea şi a 
dezlega peceţile ei? 

3 Şi nimenea nu putea în Cer, nici pre pământ, nici sub pământ, a deschide cartea, nici a o vedea pre 
ea. 

4 Iar eu plângeam mult, că nimenea nu s-a aflat vrednic a deschide, şi a citi cartea, nici a o vedea 
pre ea. 

5 Şi unul din Bătrâni zice mie: Nu plânge; iată a biruit Leul cel din seminţia Iudei, rădăcina lui 
David, ca să deschidă cartea, şi să dezlege cele şapte peceţi ale ei. 

6 Şi am văzut, şi iată în mijlocul scaunului, şi a celor patru Vieţuitori, şi în mijlocul Bătrânilor Miel 
stând ca cum ar fi fost junghiat, având coame şapte, şi ochi şapte, care sunt cele şapte Duhuri ale lui 
Dumnezeu care se trimit în tot pământul. 

7 Şi a venit şi a luat cartea din dreapta celui ce şedea pre scaun. 

8 Şi când a luat cartea, cei patru Vieţuitori, şi cei douăzeci şi patru de Bătrâni au căzut înaintea 
Mielului având fieştecare Alăute, şi Năstrăpi de aur pline de tămâieri, care sunt rugăciunile sfinţilor. 

9 Şi cântă cântare nouă zicând: Vrednic eşti să iei cartea, şi să deschizi peceţile ei; căci te-ai 
junghiat, şi ne-ai răscumpărat pre noi lui Dumnezeu cu Sângele tău din toată seminţia, şi limba, şi 
norodul, şi neamul. 

10 Şi ne-ai făcut pre noi Dumnezeului nostru, împăraţi şi Preoţi, şi vom împăraţi pre pământ. 

11 Şi am văzut, şi am auzit glas de îngeri mulţi împrejurul Scaunului, şi a Vieţuitorilor, şi a 
Bătrânilor, şi era numărul lor milioane de milioane, şi mii de mii. 

12 Zicând cu glas mare: Vrednic este Mielul care s-a junghiat ca să ia puterea, şi bogăţia, şi 
înţelepciunea, şi tăria, şi cinstea, şi slava, şi bună cuvântarea. 

13 Şi toată făptura, care este în Cer, şi pre pământ, şi sub pământ, şi cele ce sunt în mare, şi cele ce 
sunt intr-însele toate, am auzit, zicând: Celui ce şade pre scaun, şi Mielului bună cuvântarea, şi 
cinstea, şi slava, şi puterea în vecii vecilor. 

14 Şi cei patru Vieţuitori ziceau: Amin. Şi cei douăzeci şi patru de Bătrâni au căzut, şi s-au închinat 
celui viu în vecii vecilor. 



Apocalipsa 6 



1 Şi am văzut când a deschis Mielul una din cele şapte peceţi, şi am auzit pre unul din cei patru 
Vieţuitori zicând ca cu glas de tunet: Vino şi vezi. 

2 Şi am văzut, şi iată un cal alb, şi cel ce şedea pre el avea arc, şi s-a dat lui cunună, şi a ieşit 




biruind, şi ca să biruiască. 

3 Şi când a deschis a doua pecete, am auzit pre al doilea Vieţuitor, zicând: Vino, şi vezi. 

4 Şi a ieşit alt cal roşu (roib), şi celui ce şedea pre cal i s-a dat lui să ia pacea de pre pământ, ca unul 
pre altul să se junghie; şi s-a dat lui sabie mare. 

5 Şi când a deschis pecetea a treia, am auzit pre Vieţuitorul al treilea zicând: Vino şi vezi. Şi am 
văzut, şi iată un cal negru, şi cel ce şedea pre el, avea cumpănă în mâna sa. 

6 Şi am auzit glas în mijlocul celor patru Vieţuitori zicând: Un hinic de grâu întru un dinar, şi trei 
hinici de orz întru un dinar, şi untul de lemn şi vinul, să nu vătămaţi. 

7 Şi când a deschis pecetea a patra, am auzit glasul Vieţuitorului celui al patrulea zicând: Vino, şi 
vezi. 

8 Şi am văzut, şi iată un cal galben, şi celui ce şedea pre el îi era numele moartea, şi iadul urma cu 
ea; şi s-a dat lor putere ca să omoare preste a patra parte a pământului cu sabie, şi cu foamete, şi cu 
moarte, şi de fiarele pământului. 

9 Şi când a deschis a cincea pecete, am văzut sub Jertfelnic sufletele celor junghiaţi pentru Cuvântul 
lui Dumnezeu, şi pentru mărturisirea care avea. 

10 Şi au strigat cu glas mare, zicând: Până când Stăpânul cel sfânt şi adevărat nu judeci, şi nu 
izbândeşti sângele nostru de la cei ce locuiesc pre pământ? 

11 Şi fieştecăruia li s-a dat Veşminte albe, şi li s-a zis lor, ca să se odihnească încă puţină vreme, 
până ce se vor plini şi cei dimpreună robi cu ei, şi fraţii lor, care vor să se omoare ca şi ei. 

12 Şi am văzut când au deschis pecetea a şasea, iată cutremur mare s-a făcut, şi Soarele s-a făcut 
negru ca un sac de păr, şi Luna s-a făcut ca sângele. 

13 Şi Stelele Cerului au căzut pre pământ, precum smochinul leapădă smochinele cele crude ale lui, 
când se clăteşte de vânt mare. 

14 Şi Cerul s-a osebit ca o carte învălindu-se, şi tot muntele şi ostrovul din locurile sale s-au mişcat. 

15 Şi împăraţii pământului, şi domnii, şi bogaţii, şi căpitanii, şi cei puternici, şi tot cel rob, şi cel 
slobod, s-au ascuns în peşteri, şi în pietrele munţilor. 

16 Şi zic munţilor, şi pietrelor: Cădeţi preste noi, şi ne ascundeţi pre noi de către Faţa celui ce şade 
pre Scaun, şi de mânia Mielului. 

17 Că a venit Ziua cea mare a mâniei lui, şi cine va putea să stea? 



Apocalipsa 7 



1 Şi după acestea am văzut patru îngeri stând în cele patru unghiuri ale pământului, ţinând cele 
patru vânturi ale pământului, să nu sufle vânt pre pământ, nici preste mare, nici pre tot copacul. 

2 Şi am văzut alt înger suindu-se de la Răsăritul Soarelui, având Pecetea lui Dumnezeu celui Viu; şi 
a strigat cu glas mare celor patru îngeri, cărora li s-a dat să vatăme pământul şi marea. 

3 Zicând: Nu vătămaţi pământul, nici marea, nici copacii, până ce vom pecetlui pe robii 
Dumnezeului nostru preste frunţile lor. 

4 Şi am auzit numărul celor pecetluiţi o sută patruzeci şi patru de mii pecetluiţi din toată seminţia 
fiilor lui Israil. 



5 Din seminţia Iudei, douăsprezece mii, pecetluiţi; din seminţia lui Rubin, douăsprezece mii, 
pecetluiţi; din seminţia lui Gad, douăsprezece mii, pecetluiţi. 




6 Din seminţia lui Aser, douăsprezece mii, pecetluiţi; din seminţia lui Neftalim, douăsprezece mii, 
pecetluiţi; din seminţia lui Manase, douăsprezece mii, pecetluiţi. 

7 Din seminţia lui Simeon, douăsprezece mii, pecetluiţi; din seminţia lui Levi, douăsprezece mii, 
pecetluiţi; din seminţia lui Isahar, douăsprezece mii, pecetluiţi; 

8 Din seminţia lui Zabulon, douăsprezece mii, pecetluiţi; din seminţia lui Iosif, douăsprezece mii, 
pecetluiţi; din seminţia lui Veniamin, douăsprezece mii, pecetluiţi. 

9 După acestea am văzut, şi iată, gloată mare, din tot neamul, şi seminţiile, şi noroadele, şi limbile, 
stând înaintea Scaunului, şi înaintea Mielului, îmbrăcaţi în Veşminte albe şi finici în mâinile lor. 

10 Şi strigau cu glas mare, zicând: Mântuirea Dumnezeului nostru celui ce şade pre Scaun, şi 
Mielului. 

11 Şi toţi îngerii stau împrejurul Scaunului, şi a Bătrânilor, şi a celor patru Vieţuitori, şi au căzut 
înaintea Scaunului pre feţele sale, şi s-au închinat lui Dumnezeu. 

12 Zicând: Amin. Bună cuvântarea, şi slava, şi înţelepciunea, şi mulţămita, şi cinstea, şi puterea, şi 
tăria Dumnezeului nostru, în vecii vecilor Amin. 

13 Şi a răspuns unul din cei Bătrâni, zicându-mi mie: Aceştia care sunt îmbrăcaţi cu Veşmintele cele 
albe, cine sunt şi de unde au venit? 

14 Şi am zis lui: Doamne, tu ştii. Şi mi-a zis mie: Aceştia sunt cei ce vin din necazul cel mare, şi şi- 
au spălat Veşmintele sale, şi şi-au albit Veşmintele sale cu Sângele Mielului. 

15 Pentru aceasta sunt înaintea Scaunului lui Dumnezeu, şi slujesc lui ziua şi noaptea în Biserica 
lui; şi cel ce şade pre Scaun, se va sălăşlui preste ei. 

16 Nu vor flămânzi mai mult, nici vor însetoşa mai mult, nici va mai cădea preste ei Soarele, nici tot 
zăduful. 

17 Că Mielul cel din mijlocul Scaunului va paşte pre ei, şi îi va povăţui pre ei la izvoară de ape vii, 
şi va şterge Dumnezeu toată lacrăma de la ochii lor. 



Apocalipsa 8 



1 Şi când a deschis pecetea a şaptea, s-a făcut tăcere în Cer ca la o jumătate de ceas. 

2 Şi am văzut pre cei şapte îngeri, care stau înaintea lui Dumnezeu; şi li s-a dat lor şapte Trâmbiţe. 

3 Şi alt înger a venit, şi a stătut pre Jertfelnic, având Cădelniţă de aur, şi i s-a dat lui tămâi multe, ca 
să dea rugăciunilor tuturor sfinţilor preste Jertfelnicul cel de aur, care este înaintea Scaunului. 

4 Şi s-a suit fumul tămâilor cu rugăciunile sfinţilor din mâna îngerului înaintea lui Dumnezeu. 

5 Şi a luat îngerul Cădelniţa, şi o a umplut din focul Jertfelnicului, şi o a aruncat pre pământ, şi s-au 
făcut glasuri, şi tunete, şi fulgere, şi cutremure. 

6 Şi cei şapte îngeri, care aveau cele şapte Trâmbiţe, s-au gătit ca să trâmbiţeze. 

7 Şi îngerul cel dintâi a trâmbiţat, şi s-a făcut grindină, şi foc amestecat cu sânge, şi s-a aruncat pre 
pământ, şi a treia parte din copaci au ars, şi toată iarba verde a ars. 

8 Şi al doilea înger a trâmbiţat, şi ca un munte mare arzând cu foc s-a aruncat în mare, şi a treia 
parte din mare s-a făcut sânge. 

9 Şi au murit a treia parte din zidiri în mare, care avea suflete, şi a treia parte din corăbii s-au stricat. 

10 Şi al treilea înger a trâmbiţat, şi a căzut din Cer stea mare arzând ca o făclie, şi a căzut preste a 
treia parte din râuri şi preste izvoarele apelor. 




11 Şi numele stelei se zice Pelin, şi s-a făcut a treia parte din ape ca pelinul, şi mulţi din oameni au 
murit de ape, că se făcuse amară. 

12 Şi al patrulea înger a trâmbiţat, şi s-a rănit a treia parte a Soarelui, şi a treia parte a Lunii, şi a 
treia parte a stelelor, aşa, cât s-a întunecat a treia parte a lor, şi ziua să nu lumineze a treia parte a ei, 
şi noaptea aşijderea. 

13 Şi am văzut şi am auzit pre un înger zburând în mijlocul Cerului, zicând cu glas mare: Vai, vai, 
vai celor ce locuiesc pre pământ de celelalte glasuri de trâmbiţă ale celor trei îngeri, care vor să 
trâmbiţeze. 



Apocalipsa 9 



1 Şi al cincilea înger a trâmbiţat, şi am văzut o stea din Cer căzând pre pământ, şi s-a dat ei cheia 
fântânii adâncului. 

2 Şi a deschis fântâna adâncului, şi s-a suit fum din fântână ca fumul unui cuptor mare, şi s-a 
întunecat soarele şi văzduhul de fumul fântânii. 

3 Şi din fum au ieşit lăcuste pre pământ, şi li s-a dat lor putere, precum au putere scorpiile 
pământului. 

4 Şi s-a zis lor: Să nu vatăme iarba pământului, nici toată verdeaţa, nici tot copacul, fără numai pre 
oamenii, care nu au pecetea lui Dumnezeu pre frunţile lor. 

5 Şi li s-a dat lor, ca să nu îi omoare pre ei, ci ca să se chinuiască luni cinci; şi chinul lor, ca chinul 
scorpiei, când loveşte pre om. 

6 Şi în zilele acelea vor căuta oamenii moartea, şi nu o vor afla; şi vor pofti să moară, şi moartea va 
fugi de la ei. 

7 Şi asemănările lăcustelor erau asemenea cailor celor gătiţi spre război; şi pre capetele lor ca nişte 
cununi asemenea aurului, şi feţele lor, ca feţele oamenilor. 

8 Şi aveau păr, ca părul femeilor, şi dinţii lor erau ca ai leilor. 

9 Şi aveau zale, ca zalele cele de fier; şi sunetul aripilor lor ca sunetul de care cu mulţi cai, care 
aleargă la război. 

10 Şi au cozi asemenea scorpiilor, şi bolduri erau în cozile lor, şi puterea lor a vătăma pe oameni 
luni cinci. 

11 Şi au preste ele împărat pre îngerul adâncului, numele lui evreieşte este Avvadon, iar în limba 
elinească are nume Apollion (adică pierzătorul). 

12 Un vai a trecut, iată mai vin încă două vaiuri după acestea. 

13 Şi al şaselea înger a trâmbiţat, şi am auzit un glas din cele patru cornuri ale Jertfelnicului celui de 
aur, care este înaintea lui Dumnezeu. 

14 Zicând îngerului al şaselea, care avea trâmbiţa: Dezleagă pre cei patru îngeri legaţi la râul cel 
mare Eufratul. 

15 Şi s-au dezlegat cei patru îngeri care erau gătiţi spre ceasul, şi ziua, şi luna, şi anul, ca să omoare 
a treia parte din oameni. 

16 Şi numărul oştilor călărimii două milioane de milioane; şi am auzit numărul lor. 

17 Şi aşa am văzut caii în vedenie, şi pre cei ce şedeau pre ei având zale de foc, şi de lachint, şi de 
piatră pucioasă; şi capetele cailor, ca capetele leilor, şi din gurile lor ieşea foc şi fum, şi piatră 
pucioasă. 




18 De acestea trei bătăi s-au omorât a treia parte din oameni, de foc, şi de fum, şi de piatră pucioasă 
ce ieşea din gurile lor. 

19 Că puterile lor în gura lor sunt, că cozile lor sunt asemenea şerpilor, având capete, şi cu acestea 
vatămă. 

20 Şi ceilalţi oameni, care nu au murit de ranele acestea, nu s-au pocăit de faptele mâinilor sale, ca 
să nu se închine dracilor, şi idolilor celor de aur, şi de argint, şi de aramă, şi de piatră, şi de lemn, 
care nici a vedea pot, nici a auzi, nici a umbla. 

21 Şi nu s-au pocăit de uciderile lor, nici de fermecătoriile lor, nici de curvia lor, nici de 
furtişagurile lor. 



Apocalipsa 10 



1 Şi am văzut alt înger tare pogorându-se din Cer, îmbrăcat cu nor, şi curcubeu era pre capul lui, şi 
faţa lui ca soarele, şi picioarele lui ca stâlpii de foc. 

2 Şi avea în mâna sa Cărticică deschisă, şi a pus piciorul lui cel drept pre mare, iar cel stâng pre 
pământ. 

3 Şi a strigat cu glas mare, precum răcneşte leul; şi când a strigat, au grăit cele şapte tunete glasurile 
sale. 

4 Şi când au grăit cele şapte tunete glasurile sale, vroiam să scriu. Şi am auzit Glas din Cer zicând 
mie: Pecetluieşte cele ce au grăit cele şapte tunete, şi acestea nu le scrie. 

5 Şi îngerul pre care l-am văzut, stând pre mare şi pre pământ, şi-a ridicat mâna sa spre Cer. 

6 Şi s-a jurat întru cel ce este viu în vecii vecilor, care a zidit Cerul şi cele ce sunt într-însul şi 
pământul şi cele ce sunt într-însul, şi marea şi cele ce sunt într-însa, că vreme mai mult nu va fi. 

7 Ci în zilele glasului îngerului al şaptelea când va vrea să trâmbiţeze, se va săvârşi taina lui 
Dumnezeu, precum bine a vestit robilor săi Prorocilor. 

8 Şi glasul care l-am auzit din Cer, iarăşi a vorbit cu mine, şi a zis: Mergi de ia Cărticica cea 
deschisă în mâna îngerului ce stă pre mare şi pre pământ. 

9 Şi m-am dus la înger, şi i-am zis lui: Dă-mi mie Cărticica; şi mi-a zis: Ia-o şi o mănâncă pre ea; şi 
va amărî pântecele tău, iară gura ta va fi dulce ca mierea. 

10 Şi am luat Cărticica din mâna îngerului, şi o am mâncat pre ea, şi era în gura mea dulce ca 
mierea, şi după ce o am mâncat, s-a amărât pântecele meu. 

11 Şi îmi zice mie: Trebuie tu iarăşi să proroceşti la noroade, şi la neamuri, şi la limbi, şi la împăraţi 
mulţi. 



Apocalipsa 11 



1 Şi mi s-a dat mie trestie asemenea unui toiag, şi a stătut îngerul, zicând: Scoală-te, şi măsoară 
Biserica lui Dumnezeu, şi Jertfelnicul, şi pre cei ce se închină întru dânsa. 

2 Şi curtea cea din afară de Biserică o scoate afară, şi să nu o măsori pre ea, că s-a dat neamurilor; şi 
Cetatea cea sfântă o vor călca patruzeci şi două de luni. 

3 Şi voi da celor doi martori ai mei, şi vor proroci zile o mie două sute şasezeci, îmbrăcaţi cu saci. 

4 Aceştia sunt cei doi Măslini, şi cele două Sfeşnice, care stau înaintea Dumnezeului pământului. 




5 Şi de va vrea cineva să-i vatăme pre ei, foc iese din gura lor, şi mistuieşte pre vrăjmaşii lor, şi de 
va vrea cineva să-i vatăme pre ei, aşa trebuie acela să se omoare. 

6 Aceştia au putere a închide Cerul ca să nu plouă ploaie în zilele prorociei lor, şi putere au preste 
ape a le întoarce în sânge, şi a bate pământul cu totă rana, ori de câte ori vor voi. 

7 Şi dacă vor sfârşi mărturia lor, fiara care se suie din adânc va face război cu ei, şi îi va birui pre ei, 
şi îi va omorî pre ei. 

8 Şi trupurile cele căzute ale lor vor zăcea în uliţa cetăţii celei mari, care duhovniceşte se cheamă 
Sodoma, şi Egipt, unde şi Domnul nostru s-a răstignit. 

9 Şi vor vedea din noroade, şi din seminţii, şi din limbi, şi din neamuri trupurile cele moarte ale lor 
zile trei şi jumătate, şi trupurile cele moarte ale lor nu vor lăsa să le puie în mormânturi. 

10 Şi cei ce locuiesc pre pământ se vor bucura de ei, şi se vor veseli, şi vor trimite daruri unul altuia, 
că aceşti doi Proroci au chinuit pre cei ce locuiesc pre pământ. 

11 Şi după acele trei zile şi jumătate, Duh de viaţă de la Dumnezeu a intrat întru ei; şi au stătut pre 
picioarele sale, şi frică mare a căzut preste cei îi vedeau pre ei. 

12 Şi au auzit Glas mare din Cer zicând lor: Suiţi-vă aicea, şi s-au suit în Cer pre nor; şi i-au văzut 
pre ei vrăjmaşii lor. 

13 Şi întru acel ceas s-a făcut cutremur mare, şi a căzut a zecea parte din cetate, şi s-au omorât întru 
acel cutremur nume de oameni şapte mii; şi ceilalţi s-au înfricoşat, şi au dat slavă Dumnezeului 
Cerului. 

14 Al doilea vai a trecut; al treilea vai iată vine degrab. 

15 Şi al şaptelea înger a trâmbiţat, şi s-au făcut glasuri mari în Cer, zicând: Făcutu-s-au împărăţiile 
lumii, ale Domnului nostru, şi ale Hristosului lui, şi va împărăţi în vecii vecilor. 

16 Şi cei douăzeci şi patru de Bătrâni care înaintea lui Dumnezeu şed pre scaunele sale, au căzut pre 
feţele sale, şi s-au închinat lui Dumnezeu. 

17 Zicând: Mulţămim ţie Doamne Dumnezeule Atotţiitorule, cel ce eşti, şi cel ce erai, şi cel ce vii; 
că ai luat puterea ta cea tare, şi ai împărăţit. 

18 Şi neamurile s-au mâniat, şi a venit mânia ta, şi vremea celor morţi ca să se judece, şi să dai plată 
robilor tăi Prorocilor, şi sfinţilor, şi celor ce se tem de Numele tău, celor mici, şi celor mari; şi să 
strici pre cei ce strică pământul. 

19 Şi s-a deschis Biserica lui Dumnezeu în Cer, şi s-a văzut Sicriul Legii lui în Biserica lui, şi s-au 
făcut fulgere, şi glasuri, şi tunete, şi cutremur, şi grindină mare. 



Apocalipsa 12 



1 Şi semn mare s-a văzut în Cer: Femeie îmbrăcată cu Soarele, şi Luna sub picioarele ei, şi pre 
Capul ei Cunună din douăsprezece stele. 

2 Şi având în Pântece, striga chinuindu-se şi muncindu-se să nască. 

3 Şi s-a văzut alt semn în Cer, şi iată un balaur mare roşu, având capete şapte, şi coame zece, şi pre 
capetele lui şapte cununi. 

4 Şi coada lui trage a treia parte din stelele Cerului, şi le-a aruncat pre ele pre pământ; şi balaurul a 
stătut înaintea Femeii celei ce vrea să nască, ca când va naşte, pre Fiul ei să-l mănânce. 

5 Şi a născut Fiu parte bărbătească, care va să pască toate neamurile cu toiag de fier, şi s-a răpit Fiul 
ei la Dumnezeu, şi la Scaunul lui. 




6 Şi Femeia a fugit în pustie, unde are loc gătit de la Dumnezeu, ca acolo să o odihnească pre ea zile 
o mie două sute şase zeci. 

7 Şi s-a făcut război în Cer: Mihail şi îngerii lui au dat război cu balaurul, şi balaurul a dat război, şi 
îngerii lui. 

8 Şi nu au biruit, nici loc s-a aflat lor mai mult în Cer. 

9 Şi s-a aruncat balaurul cel mare, şarpele cel vechi, care se cheamă diavol, şi satana, cel ce înşală 
toată lumea, s-a aruncat pre pământ, şi îngerii lui cu el s-au aruncat. 

10 Şi am auzit Glas mare în Cer zicând: Acum s-a făcut mântuirea, şi puterea, şi împărăţia 
Dumnezeului nostru, şi puterea Hristosului lui; că s-a aruncat părătorul Fraţilor noştri, cel ce pâra 
pre ei înaintea Dumnezeului nostru ziua şi noaptea. 

11 Şi ei l-au biruit pre el pentru Sângele Mielului, şi pentru cuvântul mărturiei lor; şi nu şi-au iubit 
sufletele sale până la moarte. 

12 Pentru aceasta bucura-ţi-vă Cerurile, şi cei ce locuiesc intr-însele; vai celor ce locuiesc pământul, 
şi marea, că s-a pogorât diavolul la voi având mânie mare, ştiind că puţină vreme are. 

13 Şi când a văzut balaurul că s-a aruncat pre pământ, a gonit pre Femeia care a născut parte 
bărbătească. 

14 Şi s-a dat Femeii două aripi ale Vulturului celui mare, ca să zboare în pustie la locul său, unde se 
hrăneşte acolo o vreme, şi vremi, şi jumătate de vreme de către faţa şarpelui. 

15 Şi a slobozit şarpele dupre Femeie din gura sa apă ca un râu, ca să o ducă râul pre ea. 

16 Şi a ajutat pământul Femeii, şi şi-a deschis pământul gura sa, şi a înghiţit râul, care l-a slobozit 
balaurul din gura sa. 

17 Şi s-a mâniat balaurul pre Femeie, şi s-a dus să facă război cu ceilalţi ai seminţiei ei, care păzesc 
poruncile lui Dumnezeu, şi au mărturia lui lisus Hristos. 



Apocalipsa 13 



1 Şi am stătut pre nisipul mării. Şi am văzut suindu-se din mare o fiară, care avea capete şapte, şi 
coarne zece, şi preste coarnele ei zece steme, şi preste capetele ei nume de hulă. 

2 Şi fiara care o am văzut era asemenea Pardosului, şi picioarele ei ca şi ale ursului, şi gura ei ca 
gura leului, şi i-a dat ei balaurul puterea sa, şi scaunul său, şi stăpânire mare. 

3 Şi am văzut unul din capetele ei, ca cum ar fi junghiat spre moarte; şi rana morţii ei s-a vindecat; 
şi s-a mirat tot pământul dinapoia fiarei. 

4 Şi s-au închinat balaurului celui ce a dat putere fiarei, şi s-au închinat fiarei, zicând: Cine este 
asemenea fiarei? Cine poate să se bată cu ea? 

5 Şi s-a dat ei gură care grăia mari, şi hule, şi s-a dat ei stăpânire să facă război luni patruzeci şi 
două. 

6 Şi şi-a deschis gura sa spre hulă asupra lui Dumnezeu, ca să hulească Numele lui, şi Cortul lui, şi 
pre cei ce locuiesc în Cer. 

7 Şi s-a dat ei să facă război cu sfinţii, şi să-i biruiască pre ei; şi s-a dat ei stăpânire preste toată 
seminţia, şi limba, şi neamul. 

8 Şi se vor închina ei toţi cei ce locuiesc pre pământ, ale cărora nume nu sunt scrise în Cartea vieţii 
Mielului celui junghiat de la întemeierea lumii. 




9 De are cineva ureche, auză. 

10 De adună cineva robie, în robie merge; de va ucide cineva cu sabia, trebuie şi el de sabie să se 
ucigă. Aicea este răbdarea, şi Credinţa sfinţilor. 

11 Şi am văzut altă fiară suindu-se de pre pământ, şi avea coarne două asemenea mielului, şi grăia 
ca un balaur. 

12 Şi stăpânirea fiarei celei dintâi toată o face înaintea ei, şi face pământul, şi pre cei ce locuiesc pre 
dânsul, ca să se închine fiarei celei dintâi, a căreia s-a vindecat rana morţii ei. 

13 Şi face semne mari, ca şi foc să facă să se pogoare din Cer pre pământ înaintea oamenilor. 

14 Şi înşală pre cei ce locuiesc pre pământ, pentru semnele care i s-a dat ei să facă înaintea fiarei, 
zicând celor ce locuiesc pre pământ, să facă chip fiarei, care are rana săbiei, şi a trăit. 

15 Şi s-a dat ei a da duh chipului fiarei, ca să şi grăiască chipul fiarei, şi să facă ca câţi nu se vor 
închina chipului fiarei, să se omoare. 

16 Şi face pre toţi cei mici şi pre cei mari, şi pre cei bogaţi şi pre cei săraci, şi pre cei slobozi şi pre 
cei robi, ca să le dea lor semn (semn scris) preste mâna lor cea dreaptă, sau preste frunţile lor. 

17 Şi ca nimenea să nu poată cumpăra sau vinde, fără numai cel ce are semnul, sau numele fiarei, 
sau numărul numelui ei. 

18 Aicea este înţelepciunea, cel ce are minte, socotească numărul fiarei; că număr de om este, şi 
numărul ei, 666. 



Apocalipsa 14 



1 Şi am văzut, şi iată Miel stând pre muntele Sionului, şi cu el o sută patruzeci şi patru de mii, care 
aveau Numele Tatălui lui scris pre frunţile lor. 

2 Şi am auzit glas din Cer ca glas de ape multe, şi ca glas de tunet mare; şi Glas am auzit de 
alăutari, zicând cu alăutele lor. 

3 Şi cântă ca o cântare nouă înaintea Scaunului, şi înaintea celor patru Vieţuitori (Vite), şi a 
Bătrânilor; şi nimenea nu putea a cunoaşte cântarea, fără numai cele o sută patruzeci şi patru de mii, 
cumpăraţi de pre pământ. 

4 Aceştia sunt care cu femei nu s-au întinat: că sunt feciorelnici; aceştia sunt care merg dupre Miel, 
oriunde se va duce; aceştia sunt cumpăraţi din oameni, pârgă lui Dumnezeu, şi Mielului. 

5 Şi în gura lor nu s-a aflat vicleşug; că nevinovaţi sunt înaintea Scaunului lui Dumnezeu. 

6 Şi am văzut alt înger zburând în mijlocul Cerului, având Evanghelie veşnică, ca să binevestească 
celor ce locuiesc pre pământ, şi la tot neamul, şi seminţia, şi limba, şi norodul. 

7 Zicând cu Glas mare: Temeţi-vă de Dumnezeu, şi daţi lui slavă; că a venit ceasul judecăţii lui; şi 
vă închinaţi celui ce a făcut Cerul, şi pământul, şi marea, şi izvoarele apelor. 

8 Şi alt înger a urmat zicând: A căzut, a căzut Babilonul cetatea cea mare, că din vinul mâniei 
curviei ei a adăpat toate neamurile. 

9 Şi al treilea înger a urmat lor, zicând cu glas mare: Oricine se închină fiarei, şi chipului ei, şi ia 
însemnare pre fruntea sa, sau pre mâna sa, 

10 Şi acesta va bea din vinul mâniei lui Dumnezeu cel dres neamestecat în paharul mâniei lui, şi se 
va chinui cu foc, şi cu piatră pucioasă înaintea Sfinţilor îngeri, şi înaintea Mielului. 

11 Şi fumul chinului lor în vecii vecilor se suie; şi nu au odihnă ziua şi noaptea cei ce se închină 




fiarei, şi chipului ei, şi cel ce ia semnul numelui ei. 

12 Aicea este răbdarea sfinţilor; aicea cei ce păzesc poruncile lui Dumnezeu, şi Credinţa lui Iisus. 

13 Şi am auzit Glas din Cer zicând mie: Scrie: Fericiţi cei morţi, care în Domnul mor de acum. Aşa, 
zice Duhul, ca să se odihnească de ostenelele lor; iar faptele lor vor urma cu ei. 

14 Şi am văzut, şi iată nor alb, şi cel ce şedea pre nor, asemenea cu Fiu al Omului, având în Capul 
lui cunună de aur, şi în Mâna lui secere ascuţită. 

15 Şi alt înger a ieşit din Biserică strigând cu mare glas celui ce şedea pre nor: Trimite secera ta, şi 
seceră, că ţi-a venit ţie ceasul de a secera, că s-a uscat secerişul pământului. 

16 Şi a aruncat cel ce şedea pre nor secera sa pre pământ; şi s-a secerat pământul. 

17 Şi alt înger a ieşit din Biserica cea din Cer, având şi el seceră ascuţită. 

18 Şi alt înger a ieşit din Jertfelnic având stăpânire preste foc; şi a strigat cu glas mare celui ce avea 
secera cea ascuţită, zicând: Trimite secera ta cea ascuţită, şi culege strugurii viei pământului, că s-au 
copt strugurii ei. 

19 Şi a aruncat îngerul secera lui pre pământ, şi a cules via pământului, şi o a pus în teascul cel 
mare al mâniei lui Dumnezeu. 

20 Şi s-a călcat teascul afară de cetate, şi a ieşit sânge din teasc până la frâiele cailor de o mie şi 
şase sute de stadii. 



Apocalipsa 15 



1 Şi am văzut alt semn în Cer mare şi minunat, şapte îngeri, având şapte rane cele de apoi, că întru 
acelea s-a săvârşit mânia lui Dumnezeu. 

2 Şi am văzut ca o mare de sticlă amestecată cu foc; şi pre cei ce biruia din fiară, şi din chipul ei, şi 
din semnul ei, şi din numărul numelui ei, stând pre marea cea de sticlă, având alăute ale lui 
Dumnezeu. 

3 Şi cântă cântarea lui Moise robului lui Dumnezeu, şi cântarea Mielului, zicând: Mari şi minunate 
sunt lucrurile tale Doamne Dumnezeule Atotţiitorule; drepte şi adevărate căile tale, împărate al 
sfinţilor. 

4 Cine nu se va teme de tine Doamne, şi nu va slăvi Numele tău? Că tu eşti unul Sfânt; că toate 
neamurile vor veni, şi se vor închina înaintea ta; că dreptăţile tale s-au arătat. 

5 Şi după acestea am văzut, şi iată s-a deschis Biserica Cortului mărturiei în Cer. 

6 Şi au ieşit cei şapte îngeri, care aveau cele şapte rane din Biserică, îmbrăcaţi cu in curat, şi 
strălucit, şi încinşi împrejurul pieptului cu brâie de aur. 

7 Şi unul din cei patru Vieţuitori a dat celor şapte îngeri şapte fiale (năstrăpi) de aur pline de mânia 
lui Dumnezeu, celui viu în vecii vecilor. 

8 Şi s-a umplut Biserica de fum din slava lui Dumnezeu, şi din Puterea lui; şi nimenea nu putea să 
intre în Biserică, până ce se vor sfârşi cele şapte rane ale celor şapte îngeri. 



Apocalipsa 16 



1 Şi am auzit Glas mare din Biserică zicând celor şapte îngeri: Duceţi-vă şi vărsaţi fialele mâniei lui 
Dumnezeu pre pământ. 




2 Şi s-a dus cel dintâi, şi a vărsat fiala sa pre pământ, şi s-a făcut rană rea şi mare în oamenii cei ce 
aveau semnul fiarei, şi cei ce s-au închinat chipului ei. 

3 Şi al doilea înger a vărsat fiala sa în mare, şi s-a făcut sânge ca de mort; şi tot sufletul viu a murit 
în mare. 

4 Şi al treilea înger a vărsat fiala sa în râuri, şi în izvoarele apelor, şi s-a făcut sânge. 

5 Şi am auzit pre îngerul apelor zicând: Drept eşti, Doamne, cel ce eşti, şi cel ce erai, şi cel Cuvios, 
că ai judecat acestea. 

6 Că sângele sfinţilor şi al Prorocilor au vărsat, şi sânge le-ai dat lor să bea; că vrednici sunt. 

7 Şi am auzit pre altul din Jertfelnic zicând: Aşa Doamne Dumnezeule Atotţiitorule, adevărate şi 
drepte sunt judecăţile tale. 

8 Şi al patrulea înger a vărsat fiala sa preste soare, şi i s-a dat lui să pălească pre oameni cu foc. 

9 Şi s-au pălit oamenii cu pălitură mare, şi au hulit Numele lui Dumnezeu celui ce are stăpânire 
preste ranele acestea, şi nu s-au pocăit ca să dea slavă lui. 

10 Şi al cincilea înger a vărsat fiala sa preste scaunul fiarei, şi s-a făcut împărăţia ei întunecoasă, şi 
îşi muşca limbile lor de durere. 

11 Şi au hulit pre Dumnezeul Cerului de durerile lor şi de ranele lor, şi nu s-au pocăit de faptele 
sale. 

12 Şi al şaselea înger a vărsat fiala sa preste râul cel mare Eufratul; şi a secat apa lui, ca să se 
gătească cale împăraţilor celor de la răsăriturile soarelui. 

13 Şi am văzut din gura balaurului, şi din gura fiarei, şi din gura prorocului celui mincinos trei 
duhuri necurate asemenea broaştelor. 

14 Că sunt duhuri ale dracilor, care fac semne, care merg la împăraţii pământului, şi a toată lumea, 
ca să-i adune pre ei la războiul zilei aceleia celei mari a lui Dumnezeu Atotţiitorului. 

15 Iată viu ca furai, fericit este cel ce priveghează, şi păzeşte veşmintele sale, ca să nu umble gol, şi 
vor vedea raşinarea lui. 

16 Şi i-a strâns pre ei la locul ce se cheamă evreieşte Armagheddon. 

17 Şi al şaptelea înger a vărsat fiala sa în aer, şi a ieşit glas mare din Biserica Cerului, de la Scaun, 
zicând: S-a făcut. 

18 Şi s-au făcut glasuri, şi fulgere, şi tunete, şi cutremur s-a făcut mare, în ce fel nu s-a făcut de 
când oamenii s-au făcut pre pământ, ca acest cutremur aşa mare. 

19 Şi s-a făcut Cetatea cea mare în trei părţi, şi cetăţile neamurilor au căzut, şi Babilonul cel mare a 
venit întru pomenire înaintea lui Dumnezeu, ca să-i dea lui paharul vinului mâniei iuţimii lui. 

20 Şi tot ostrovul a fugit, şi munţii nu s-au aflat. 

21 Şi grindină mare ca talantul se pogoară din Cer preste oameni; şi au hulit oamenii pre Dumnezeu 
de rana grindinii; că mare este rana ei foarte. 



Apocalipsa 17 



1 Şi a venit unul din cei şapte îngeri, care avea cele şapte fiale, şi a grăit cu mine, zicând: Vino să îţi 
arăt ţie judecata curvei celei mari, care şade preste apele cele multe. 

2 Cu care au curvit împăraţii pământului, şi s-au îmbătat de vinul curviei ei cei ce locuiesc pre 
pământ. 




3 Şi m-a dus pre mine în pustie în duh, şi am văzut o femeie şezând pre o fiară roşie plină de nume 
de hulă, care avea capete şapte, şi coame zece. 

4 Şi femeia era îmbrăcată cu porfiră şi cu roşu, şi poleită cu aur, şi cu piatră scumpă, şi cu 
mărgăritaruri, având pahar de aur în mâna ei plin de urâciuni, şi de necurăţia curviei sale. 

5 Şi în fruntea ei nume scris: Taină; Babilonul cel mare maica curvelor, şi a spurcăciunilor 
pământului. 

6 Şi am văzut pre femeie beată de sângele sfinţilor, şi de sângele martorilor lui Iisus; şi m-am mirat, 
văzându-o pre ea, cu mirare mare. 

7 Şi mi-a zis îngerul: Pentru ce te-ai mirat? Eu voi spune ţie taina femeii, şi a fiarei ce o poartă pre 
ea, care are cele şapte capete, şi cele zece coarne. 

8 Fiara care o ai văzut, era, şi nu este, şi va să se suie din adânc, şi în pieire să meargă, şi se vor 
mira cei ce locuiesc pre pământ (ale cărora nume nu sunt scrise în Cartea vieţii de la întemeierea 
lumii) văzând pre fiară că era, şi nu este, măcar că este. 

9 Aicea este mintea ceea ce are înţelepciune; cele şapte capete sunt şapte munţi, unde şade femeia 
preste ei. 

10 Şi împăraţi şapte sunt; cinci au căzut, şi unul este, celălalt încă nu a venit; şi când va veni, puţin 
trebuie el să rămâie. 

11 Şi fiara care era, şi nu este, şi acesta al optulea este, şi din cei şapte este, şi întru pieire merge. 

12 Şi cele zece coarne care le-ai văzut, zece împăraţi sunt, care nu au luat încă împărăţia, ci 
stăpânire ca nişte împăraţi întru un ceas iau cu fiara. 

13 Aceştia un gând au, şi puterea şi stăpânirea lor o vor da fiarei. 

14 Aceştia cu Mielul vor face război, şi Mielul îi va birui pre ei, că este Domnul domnilor, şi 
împăratul împăraţilor; şi cei cu el, chemaţi, şi aleşi, şi Credincioşi. 

15 Şi îmi zice mie: Apele care le-ai văzut unde şade curva, noroade şi gloate sunt, şi neamuri, şi 
limbi. 

16 Şi cele zece coarne care le-ai văzut la fiară, aceştia vor urî pre curvă, şi pustie o vor face pre ea şi 
goală, şi cărnurile ei vor mânca, şi pre ea o vor arde cu foc. 

17 Că Dumnezeu a dat în inimile lor ca să se facă sfatul lui, şi să facă un gând, şi să dea împărăţia 
lor fiarei până ce se vor sfârşi graiurile lui Dumnezeu. 

18 Şi femeia pe care o ai văzut, este cetatea cea mare, care are împărăţia preste împăraţii 
pământului. 



Apocalipsa 18 



1 Şi după aceasta am văzut înger pogorându-se din Cer, care avea putere mare, şi pământul s-a 
luminat de slava lui. 

2 Şi a strigat întru tărie cu glas mare, zicând: A căzut Babilonul cel mare, şi s-a făcut lăcaş dracilor, 
şi pază a tot duhul necurat, şi pază a toată pasărea necurată şi urâtă. 

3 Că din vinul mâniei curviei ei au băut toate neamurile, şi împăraţii pământului cu ea au curvit, şi 
neguţătorii pământului din puterea desfătărilor ei s-au îmbogăţit. 

4 Şi am auzit alt Glas din Cer zicând: Ieşiţi dintr-însa norodul meu, ca să nu vă împărtăşiţi cu 
păcatele ei, şi ca să nu luaţi din bătăile ei. 




5 Că au ajuns păcatele ei până la Cer, şi şi-a adus aminte Dumnezeu de nedreptăţile ei. 

6 Răsplătiţi-i ei precum şi ea v-a răsplătit vouă, şi îi îndoiţi ei îndoite dupre faptele ei; cu paharul 
carele a dres, dregeţi-i ei îndoit. 

7 Cât s-a slăvit pre sine, şi s-a desfătat, pre atâta daţi-i ei chin şi plângere; că întru inima ei zice: Şed 
împărăteasă, şi văduvă nu sunt, şi plângere nu voi vedea. 

8 Pentru aceea întru o zi vor veni ranele ei, moarte, şi plângere, şi foamete, şi cu foc se va arde, că 
tare este Domnul Dumnezeu, cel ce o judecă pre ea. 

9 Şi o vor plânge pre ea, şi vor tângui de ea împăraţii pământului, cei ce au curvit şi s-au dezmierdat 
cu ea, când vor vedea fumul arderii ei. 

10 Departe stând pentru frica muncii ei, zicând: Vai, vai cetatea cea mare, Babilonul, cetatea cea 
tare, că întru un ceas a venit judecata ta. 

11 Şi neguţătorii pământului plâng, şi o jelesc pre ea; că povara lor nimenea nu o cumpără mai mult. 

12 Podoabă de aur, şi de argint, şi de piatră scumpă, şi de mărgăritar, şi de vison, şi de porfiră, şi de 
mătase, şi de roşu, şi tot lemnul de tiin, şi tot vasul de elefant, şi tot vasul de lemn scump, şi de 
aramă, şi de fier, şi de marmură. 

13 Şi scorţişoară, şi tămâieri, şi mir, şi tămâie, şi vin, şi unt de lemn, şi făină de grâu, şi grâu, şi 
dobitoace, şi oi, şi cai, şi căruţe, şi trupuri, şi suflete de oameni. 

14 Şi poama poftei sufletului tău s-a dus de la tine, şi toate cele grase şi luminate s-au dus de la tine, 
şi mai mult nu le vei mai afla pre ele. 

15 Neguţătorii acestora, care s-au îmbogăţit de la ea, departe vor sta pentru frica pedepsei ei, 
plângând, şi tânguindu-se. 

16 Şi zicând: Vai, vai cetatea cea mare, cea îmbrăcată cu vison, şi cu porfiră, şi cu roşu, şi poleită cu 
aur, şi cu piatră scumpă şi cu mărgăritaruri; că intr-un ceas s-a pustiit atâta bogăţie. 

17 Şi tot cârmaciul, şi toată gloata cea din corăbii, şi corăbierii, şi oricâţi lucrează marea de departe 
au stătut. 

18 Şi strigau văzând fumul arderii ei, zicând: Care era asemenea cu cetatea cea mare? 

19 Şi îşi puneau ţărână pre capetele lor, şi strigau plângând, şi tânguindu-se, zicând: Vai, vai, cetatea 
cea mare, întru care s-au îmbogăţit de preţul ei toţi cei ce au corăbii în mare, că întru un ceas s-a 
pustiit. 

20 Veseleşte-te de ea Cerule, şi Sfinţii Apostoli, şi Prorocii, că a judecat Dumnezeu judecata voastră 
despre dânsa. 

21 Şi un înger tare a ridicat o piatră mare ca de moară, şi o a aruncat în mare, zicând: Aşa cu pornire 
se va arunca Babilonul cetatea cea mare, şi nu se va mai afla. 

22 Şi glas de lăutari, şi de muzici, şi de fluieraşi, şi de trâmbiţaşi nu se va mai auzi întru tine; şi tot 
meşterul a tot meşteşugul nu se va mai afla întru tine. 

23 Şi sunet de moară nu se va mai auzi întru tine; şi lumină de făclie nu se va mai ivi întru tine, şi 
glas de mire şi de mireasă nu se va mai auzi întru tine; că neguţătorii tăi erau boierii pământului, 
căci cu fermecătoria ta s-au înşelat toate neamurile. 

24 Şi intr-insa s-a aflat sânge de Proroci, şi de sfinţi, şi de toţi cei junghiaţi pre pământ. 



Apocalipsa 19 




1 Şi după acestea am auzit ca un glas mare de gloată multă în Cer zicând: Aliluia. Mântuirea, şi 
slava, şi cinstea, şi puterea Domnului Dumnezeului nostru. 

2 Că adevărate şi drepte sunt judecăţile lui, că a judecat pre curva cea mare, care a stricat pământul 
cu curvia sa, şi a izbândit sângele robilor săi din mâna ei. 

3 Şi a doua oară au zis: Aliluia. Şi fumul ei se suie în vecii vecilor. 

4 Şi au căzut Bătrânii cei douăzeci şi patru, şi cei patru Vieţuitori şi s-au închinat lui Dumnezeu 
celui ce şade pre scaun zicând: Amin. Aliluia. 

5 Şi glas din scaun a ieşit zicând: Lăudaţi pre Dumnezeul nostru toţi robii lui, şi cei ce vă temeţi de 
dânsul, şi cei mici, şi cei mari. 

6 Şi am auzit ca un glas de gloată multă, şi ca un glas de ape multe, şi ca un glas de tunete tari, 
zicând: Aliluia; că a împărăţit Domnul Dumnezeu Atotţiitorul. 

7 Să ne bucurăm, şi să ne veselim, şi să dăm slava lui, că a venit Nunta Mielului, şi Femeia lui s-a 
gătit pre sine. 

8 Şi s-a dat ei ca să se îmbrace cu Vison curat, şi strălucit, că Visonul sunt îndreptările sfinţilor. 

9 Şi îmi zice mie: Scrie: Fericiţi cei chemaţi la Cina Nunţii Mileului. Şi îmi zice mie: Aceste cuvinte 
adevărate sunt ale lui Dumnezeu. 

10 Şi am căzut înaintea picioarelor lui, ca să mă închin lui, şi îmi zice mie: Vezi, nu. împreună cu 
tine rob sunt, şi cu fraţii tăi, care au mărturia lui Iisus; lui Dumnezeu te închină, că mărturia lui Iisus 
este Duhul prorociei. 

11 Şi am văzut Cerul deschis, şi iată un cal alb, şi cel ce şedea pre el se chema Credincios, şi 
adevărat, şi întru dreptate judecă, şi dă război. 

12 Iar Ochii lui ca para focului, şi pre Capul lui Steme multe, având nume scris, care nimenea nu îl 
ştie, fără numai el. 

13 Şi îmbrăcat în haină vopsită cu sânge, şi se cheamă numele lui: Cuvântul lui Dumnezeu. 

14 Şi Oştile cele din Cer urma după el pre cai albi, îmbrăcaţi fiind în vison alb şi curat. 

15 Şi din Gura lui iese sabie ascuţită, ca cu dânsa să lovească neamurile, şi el le va paşte pre ele cu 
toiag de fier; şi el calcă teascul vinului mâniei şi iuţimii lui Dumnezeu Atotţiitorului. 

16 Şi are preste haina, şi preste Coapsa sa Numele scris: împăratul împăraţilor, şi Domnul domnilor. 

17 Şi am văzut pre un înger stând în Soare, şi a strigat cu glas mare, zicând tuturor paserilor celor ce 
zboară în mijlocul Cerului: Veniţi, şi vă adunaţi la Cina marelui Dumnezeu. 

18 Ca să mâncaţi trupuri de împăraţi, şi trupuri de căpitani, şi trupurile celor tari, şi trupurile cailor, 
şi ale celor ce şed pre ei, şi trupurile tuturor celor slobozi, şi celor robi, şi celor mici, şi celor mari. 

19 Şi am văzut pre fiară, şi pre împăraţii pământului, şi oştile lor adunate, ca să facă război cu cel ce 
şade pre cal, şi cu oastea lui. 

20 Şi s-a prins fiara, şi cu ea prorocul cel mincinos, care a făcut semnele înaintea ei, cu care a 
amăgit pre cei ce au luat semnul fiarei, şi pre cei ce s-au închinat chipului ei; vii s-au aruncat 
amândoi în iezerul cel de foc care arde cu piatră pucioasă. 

21 Şi ceilalţi s-au ucis cu sabia celui ce şedea pre cal, care ieşea din Gura lui; şi toate păsările s-au 
săturat din trupurile lor. 



Apocalipsa 20 




1 Şi am văzut înger pogorându-se din Cer, având cheia adâncului, şi lanţ mare în mâna lui. 

2 Şi a prins pre balaur, pre şarpele cel vechi, care este diavol şi satana, şi l-a legat pre el o mie de 
ani. 

3 Şi l-a băgat pre el în adânc, şi l-a închis, şi a pecetluit deasupra lui, ca să nu înşele mai mult pre 
neamuri până se vor plini o mie de ani; şi după acestea trebuie el să se dezlege puţină vreme. 

4 Şi am văzut scaune, şi au şezut pre ele, şi judecată li s-a dat lor; şi pre sufletele celor tăiaţi pentru 
mărturia lui Iisus, şi pentru cuvântul lui Dumnezeu, şi care nu s-au închinat fiarei, nici chipului ei; şi 
nu au luat semnul pre fruntea lor, şi pre mâna lor; şi au vieţuit, şi au împărăţit cu Hristos o mie de 
ani. 

5 Iar ceilalţi morţi nu au înviat până nu se vor sfârşi mia cea de ani. Aceasta este învierea cea dintâi. 

6 Fericit şi sfânt este cel ce are parte întru învierea cea dintâi; preste aceştia moartea cea de a doua 
nu are putere, ci vor fi Preoţi ai lui Dumnezeu, şi ai lui Hristos; şi vor împărăţi cu el o mie de ani. 

7 Şi dacă se va plini acea mie de ani, se va dezlega satana din temniţa lui. 

8 Şi va ieşi să înşele neamurile cele ce sunt în cele patru unghiuri ale pământului, pre Gog, şi pre 
Magog, să-i adune pre ei la război, al cărora număr este ca nisipul mării. 

9 Şi s-au suit pre latul pământului, şi au înconjurat tabăra sfinţilor, şi cetatea cea iubită. Şi s-a 
pogorât foc de la Dumnezeu din Cer, şi i-a mâncat pre ei. 

10 Şi diavolul cel ce îi înşela pre ei s-a aruncat în iezerul cel de foc şi de piatră pucioasă, unde este 
fiara şi prorocul cel mincinos, şi se vor chinui ziua şi noaptea în vecii vecilor. 

11 Şi am văzut scaun alb mare, şi pre cel ce şedea pre el, de a căruia Faţă a fugit pământul, şi Cerul, 
şi loc nu s-a aflat lor. 

12 Şi am văzut pre morţi, pre cei mici, şi pre cei mari stând înaintea lui Dumnezeu, şi cărţi s-au 
deschis. Şi altă Carte s-a deschis, care este a vieţii; şi s-au judecat morţii din cele scrise în cărţile 
acelea dupre faptele lor. 

13 Şi marea a dat pre morţii cei dintr-însa, şi moartea şi iadul au dat pre morţii cei dintr-înşii; şi s-au 
judecat fieştecare dupre faptele lor. 

14 Şi moartea şi iadul s-au aruncat în iezerul cel de foc; aceasta este moartea cea a doua. 

15 Şi oricare nu s-a aflat scris în Cartea vieţii, s-a aruncat în iezerul cel de foc. 



Apocalipsa 21 



1 Şi am văzut Cer nou, şi pământ nou, că Cerul cel dintâi, şi pământul cel dintâi a trecut, şi marea 
nu mai este. 

2 Şi eu Ioan am văzut cetatea cea sfântă Ierusalimul cel nou pogorându-se de la Dumnezeu din Cer 
gătită ca o mireasă împodobită bărbatului său. 

3 Şi am auzit glas mare din Cer zicând: Iată Cortul lui Dumnezeu cu oamenii, şi se va sălăşlui cu ei, 
şi ei vor fi noroade ale lui, şi însuşi Dumnezeu va fi cu ei, Dumnezeu al lor. 

4 Şi va şterge Dumnezeu toată lacrăma de la ochii lor, şi moartea nu va fi mai mult, nici plângere, 
nici strigare, nici durere nu va fi mai mult, că cele dintâi au trecut. 

5 Şi a zis cel ce şedea pre Scaun: Iată, toate le fac noi. Şi îmi zice mie: Scrie, că cuvintele acestea 
adevărate şi credincioase sunt. 

6 Şi mi-a zis mie: S-a făcut; Eu sunt Alfa, şi Omega, începutul şi sfârşitul; Eu celui însetat din 




izvorul apei vieţii voi da în dar. 

7 Cel ce va birui, va moşteni toate, şi eu voi fi lui Dumnezeu, şi el va fi mie fiu. 

8 Iar celor fricoşi, şi necredincioşi, şi păcătoşi, şi spurcaţi, şi ucigaşi, şi curvari, şi fermecători, şi 
închinători de idoli, şi tuturor celor mincinoşi, partea lor în iezerul cel ce arde cu foc, şi cu piatră 
pucioasă, care este moartea cea a doua. 

9 Şi a venit către mine unul din cei şapte îngeri, care avea cele şapte Hale care erau pline de cele 
şapte rane cele mai de pre unnă; şi a grăit cu mine, zicând: Vino să-ţi arăt ţie Femeia mireasa 
Mielului. 

10 Şi m-a dus pre mine în duh întru un munte mare, şi înalt, şi mi-a arătat mie cetatea cea mare 
Ierusalimul cel sfânt, pogorându-se din Cer de la Dumnezeu. 

11 Având Slava lui Dumnezeu, şi Luminătorul ei asemenea cu piatră prea scumpă, şi cu piatra Iaspis 
ce este ca cristalul. 

12 Şi având zid mare şi înalt, având porţi douăsprezece, şi la porţi îngeri doisprezece, şi nume scrise 
deasupra, care sunt cele douăsprezece seminţii ale fiilor lui Israil. 

13 Despre răsărit, porţi trei; despre miază noapte, porţi trei; despre miază zi, porţi trei; despre apus, 
porţi trei. 

14 Şi zidul cetăţii avea temelii douăsprezece, şi intr-însele numele celor doisprezece Apostoli ai 
Mielului. 

15 Şi cel ce vorbea cu mine, avea trestie de aur ca să măsoare cetatea, şi porţile ei, şi zidul ei. 

16 Şi cetatea este în patru colţuri, şi lungimea ei este atât cât şi lăţimea; şi a măsurat cetatea cu 
trestia la stadii de douăsprezece mii; lungimea, şi lăţimea, şi înălţimea ei întocmai sunt. 

17 Şi a măsurat zidul ei de o sută patruzeci şi patru de coţi, măsură a omului, care este a îngerului. 

18 Şi era zidirea zidului ei Iaspis, şi cetatea aur curat asemenea sticlei celei curate. 

19 Şi temeliile zidului cetăţii cu toată piatra scumpă împodobite: Temelia cea dintâi, Iaspis; a doua, 
Safir; a treia, Halkidon; a patra, Smarald. 

20 A cincea, Sardonix; a şasea, Sardion; a şaptea, Hrisolit; a opta, Virili; a noua, Topaz; a zecea, 
Hrisoprasos; a unsprezecea, Iakint; a douăsprezecea, Ametist. 

21 Şi cele douăsprezece porţi, douăsprezece mărgăritaruri, una fieştecare poartă era dintru un 
mărgăritar; şi uliţa cetăţii aur curat, ca sticla cea luminoasă. 

22 Şi Biserică nu am văzut întru dânsa: Că Domnul Dumnezeu Atotţiitorul este Biserica ei, şi 
Mielul. 

23 Şi cetatea nu are trebuinţă de soare, nici de lună, ca să lumineze întru ea, că Slava lui Dumnezeu 
o a luminat pre ea, şi Luminătorul ei Mielul. 

24 Şi neamurile celor ce se mântuiesc întru lumina ei vor umbla, şi împăraţii pământului aduc slava 
şi cinstea lor întru dânsa. 

25 Şi porţile ei nu se vor închide ziua, că noapte nu va fi acolo. 

26 Şi vor aduce slava, şi cinstea neamurilor întru dânsa. 

27 Şi nu va intra întru dânsa tot ce este spurcat, şi face spurcăciune, şi minciună, fără numai cei 
sorişi în Cartea vieţii Mielului. 



Apocalipsa 22 




1 Şi mi-a arătat mie râu limpede al apei vieţii, luminos ca Cristalul ieşind din Scaunul lui 
Dumnezeu, şi al Mielului. 

2 în mijlocul uliţii ei şi a râului de o parte şi de alta Lemnul vieţii, făcând roduri douăsprezece, în 
fieştecare lună dându-şi rodul său; şi frunzele lemnului spre sănătatea neamurilor. 

3 Şi tot blestemul nu va mai fi acolo; şi Scaunul lui Dumnezeu, şi al Mielului vor fi intr-insa; şi 
slugile lui vor sluji lui. 

4 Şi vor vedea Faţa lui, şi Numele lui pre frunţile lor. 

5 Şi noapte nu va fi acolo, şi trebuinţă nu au de făclie, şi de lumina soarelui; că Domnul Dumnezeu 
îi luminează pre ei; şi vor împăraţi în vecii vecilor. 

6 Şi mi-a zis mie: Aceste cuvinte sunt credincioase, şi adevărate, şi Domnul Dumnezeul sfinţilor 
Proroci a trimis pre îngerul său să arate robilor săi, cele ce trebuie să fie degrab. 

7 Iată, viu degrab: Fericit este cel ce păzeşte cuvintele Prorociei cărţii acesteia. 

8 Şi eu Ioan cel ce văd acestea şi aud; şi când am auzit şi am văzut, am căzut să mă închin înaintea 
picioarelor îngerului ce îmi arăta mie acestea. 

9 Şi îmi zice: Vezi, nu; că dimpreună cu tine rob sunt şi cu fraţii tăi Prorocii, şi cu cei ce păzesc 
cuvintele cărţii acesteia; lui Dumnezeu te închină. 

10 Şi îmi zice: Să nu pecetluieşti cuvintele Prorociei cărţii acesteia, că vremea aproape este. 

11 Cel ce face strâmbătate, mai facă strâmbătate; şi cel ce spurcă, mai spurce; şi cel drept, mai facă 
dreptate; şi cel sfânt, mai sfinţească-se. 

12 Iată viu degrab; şi plata mea cu mine, ca să dau fieştecăruia precum va fi fapta lui. 

13 Eu sunt Alfa, şi Omega; începutul, şi Sfârşitul; cel dintâi, şi cel de pre urmă. 

14 Fericiţi cei ce fac poruncile lui, ca să fie stăpânirea lor preste lemnul vieţii, şi pre porţi să intre în 
cetate. 

15 Iar afară câinii, şi fermecătorii, şi curvarii, şi ucigaşii, şi închinătorii de idoli, şi tot cel ce iubeşte, 
şi face minciună. 

16 Eu Iisus am trimis pre îngerul meu, ca să mărturisească vouă acestea în Biserici. Eu sunt 
Rădăcina şi Sămânţa lui David Steaua cea strălucitoare şi de dimineaţă. 

17 Şi Duhul, şi Mireasa zic: Vino. Şi cel ce aude să zică: Vino. Şi cel însetat vie, şi cel ce voieşte, ia 
apa vieţii în dar. 

18 Că mărturisesc la tot cel ce aude cuvintele Prorociei cărţii acesteia: De va adaoge cineva la 
acestea, va pune Domnul Dumnezeu preste el toate ranele cele scrise în cartea aceasta. 

19 Şi de va scoate cineva din cuvintele cărţii prorociei acesteia, va scoate Dumnezeu partea lui din 
Cartea vieţii, şi din Cetatea cea sfântă, şi din cele scrise în cartea aceasta. 

20 Zice cel ce mărturiseşte acestea: Aşa, viu curând. Amin. Aşa, vino Doamne Iisuse. 

21 Darul Domnului nostru Iisus Hristos cu voi cu toţi. Amin.+ Sfârşit şi lui Dumnezeu Slavă, celui 
ce este precum fără de început, aşa şi fără de sfârşit, şi pentru aceasta veşnic. 




